
I DAUS 


Džeko 
praregėjimas 


“Alhambros? viešbutis ir sodai 


1981 metų rugsėjo 15-ąją berniukas, vardu Džekas Sojeris, sto- 
vėjo ant kranto, kur vanduo susitinka su sausuma, ir susikišęs ran- 
kas į kišenes žvelgė į tykų Atlantą. Kaip dvylikametis, jis buvo ištį- 
sęs. Jūros vėjukas plaikstė kiek per ilgus kaštoninius berniuko plau- 
kus, atidengdamas gražią, lygią kaktą. Jis stovėjo apimtas sumaiš- 
ties ir skausmo, kurie nepaliko jo paskutinius tris mėnesius nuo to 
laiko, kai mama užrakino jų namą Rodeo Alėjoje Los Andžele ir per 
baldų, čekių ir nekilnojamo turto sumaištį išsinuomojo butą Central 
Park Veste. O po to jie išlėkė į šį tykų kurortą ant Niū Hampšyro 
pakrantės. Gyvenimas berniukui atrodė toks netvirtas, toks nevaldo- 
mas kaip vandens bangavimas priešais jį. Mama tampo jį po pasau- 
lį, kilodama iš vienos vietos į kitą; o kas tampo jo mamą? 

Jo mama bėga, bėga... 

Džekas atsigręžė ir nužvelgė tuščią pliažą iš pradžių kairėje, po 
to dešinėje pusėje. Kairėje buvo Arkadijos “Linksmybių šalis“, pa- 
silinksminimų parkas, kuris griaudė ir pyškėjo nuo Atminties iki 
Darbo dienos. Dabar jis stovėjo tykus ir tuščias lyg širdis tarp 
tvinksnių. Amerikietiškų kalnelių siluetas išryškėjo blankiame, de- 
besimis užtrauktame danguje, o tiesios ir lenktos atramos atrodė iš- 
vedžiotos anglimi. Ten dabar naujasis jo draugas Spidis Parkeris, 
bet Džekui jis šiuo metu nerūpėjo. Iš dešinės matėsi “Alhambros" 
viešbutis su sodu, ir vaiko mintys nuolat krypo ten. Atvažiavimo 
dieną Džekui pasirodė, jog virš jo dviskliaučio stogo regėjo vaivo- 
rykštę. Nelyginant kokį ženklą, gerų dalykų pranašą. Bet dabar vai- 
vorykštės nebuvo. Tik pagauta vėjo kairėn dešinėn sukiojosi vėtrun- 
gė. Jis išlipo iš nuomoto automobilio, nekreipdamas dėmesio į ne- 
ištartą motinos prašymą imtis bagažo. Virš besikraipančio žalvari- 
nio gaidelio kabojo tuščias dangus. 

- Atidaryk bagažinę ir paimk krepšius, sūneli, - paprašė mama. - 
Viena sena aktorė nori apsidairyti ir sužvejoti taurelę. 

- Gryno martinio, - tarstelėjo Džekas. 

- Turėjai pasakyti: “Tu visai nesena". 

Ji sunkiai lipo iš mašinos. 


- Tu visai nesena. 

Ji dirstelėjo - sena, velnio nešta Lili Kavano-Sojer, “B" katego- 
rijos, antrarūšių filmų, kuriuos pamiršti po dviejų savaičių, karalie- 
nė. Ji atsitiesė. 

- Čia bus gerai, Džeki, - pasakė ji. - Tai puiki vieta. 

Virš viešbučio pralėkė žuvėdra; vieną mirksnį berniukui apmirė 
širdis pamanius, kad pakilo vėtrungė. 

- Kurį laiką pailsėsim nuo telefono skambučių. 

- Žinoma, - pritarė Džekas. Mama norėjo pasislėpti nuo dėdės 
Morgano, stengėsi išvengti susitikimų su velionio savo vyro verslo 
partneriais, troško susirangyti po lova su gryno martinio stiklu ir už- 
sitraukti ant galvos paklodę... 

Mama, kas tau? 

Per daug mirties. Pasaulis sutvertas pusiau iš mirties. Virš galvos 
sukrykė kiras. 

- Nieko, vaikeli, nieko, - ramindama tarė mama. - Keliaukim į tą 
rojaus kampelį. 

Šiaip ar taip, visada yra dėdė Tomis, jeigu nutiks kas nors tikrai 
siaubinga, - pagalvojo Džekas. 

Bet dėdė Tomis jau buvo miręs. Tik ta žinia dar nebuvo pasieku- 
si jų iš kito telefono linijos galo. 


“Alhambra", didžiulė viktorijinė pilis ant gigantiškų granito blo- 
kų, kabojo virš vandens ir atrodė tarsi natūralus iškyšulio - graniti- 
nio raktikaulio už kelių varganų mylių nuo Niū Hampšyro pakran- 
tės - tęsinys. Sodai, esantys iš žemyninės pusės, iš šios paplūdimio 
vietos Džekui vos matomi, buvo tik tamsios žalumos kraštelis. 
Bronzinis gaidelis, atsimušantis danguje, rodė tai vakarus, tai šiau- 
rės vakarus.Vestibiulyje lenta skelbė, jog būtent ten 1838 metais bu- 
vo surengta pirmoji vergijos priešininkų Naujojoje Anglijoje konfe- 
rencija. Čia Danielis Vebsteris pasakė savo įkvėptą, ugningą kalbą. 
Anot lentelės, Vebsteris pareiškė: “Nuo šios dienos žinokite, kad 
vergija Amerikoje ima silpti ir netrukus neišvengiamai žlugs visose 
valstijose ir teritorijose". 


Taigi atvykimo dieną baigėsi ta maišatis, kurioje jie kelis mėne- 
sius sukosi Niujorke. Arkadijos paplūdimyje nebuvo Morgano Slou- 
to advokatų, šokinėjančių iš automobilių ir mojuojančių popieriais, 
kuriuos reikia pasirašyti, kuriuos reikia užpildyti, misis Sojer. Arka- 
dijos paplūdimyje telefonai nečirškia nuo vidurdienio iki trečios va- 
landos nakties (dėdė Morganas, pasirodo, pamiršo, jog Central Park 
Vesto gyventojai gyvena ne Kalifornijos laiku). Tiksliau sakant, Ar- 
kadijos paplūdimyje išvis neskambėjo telefonai. 

Kol mama susikaupusi vairavo į nediduką kurorto miestelį, Dže- 
kas gatvėse pastebėjo tik vieną žmogų: išprotėjusį senuką, be tikslo 
šaligatviu stumdantį tuščius pirkinių vežimėlius. Virš jų kybojo tas 
apsiblausęs, nejaukus dangus. Priešingai negu Niujorke, vienintelis 
garsas čia buvo tik nenuilstantis vėjo švilpimas tuščiomis gatvėmis, 
kurios be mašinų atrodė per plačios. Pakeliui pravažiavo tik krautu- 
vėles, kurių vitrinose matėsi užrašai: “ATIDARYTA TIK SAVAIT- 
GALIAIS" ar, dar blogiau, “SUSITIKSIM BIRŽEL Į!*'. Prieš “Al- 
hambrą“ buvo šimtai tuščių vietų automobiliams, “Arkadijos arba- 
tinėje" 1 “Džemo krautuvėlėje"“ nuobodžiavo tušti staliukai. 

O nepilnaprotis senukas stumdė ištuštėjusiomis gatvėmis pirki- 
nių vežimėlius. 

- Šiame mielame kampelyje prabėgo trys laimingiausios mano 
gyvenime savaitės, - kalbėjo Lili, važiuodama pro tą senuką (jis at- 
sigręžė, pastebėjo Džekas, nusigandęs ir sunerimęs; kažką sakė, bet 
berniukas neišgirdo) ir po to sukdama automobilį lenktu įvažiavimu 
prie viešbučio per sodus. 

Jie sukrovė viską, be ko negalėjo apsieiti, į lagaminus, dėžes ir 
polietileninius maišelius, pasuko savo kambarių raktą spynoje (ne- 
paisydami rėžiančio telefono skambučio, kuris, sakytum, troško pra- 
siskverbti pro tą skylutę ir vytis koridoriumi); tuomet prigrūdo išsi- 
nuomoto automobilio bagažinę bei užpakalinę sėdynę savo turto, 11- 
gai šliaužė į šiaurę Henrio. Hjudsono parko keliu, o po to ilgas va- 
landas dardėjo I-95-ąja, 1r viskas tik todėl, jog kadaise Lili Kavano- 
-Sojer čia buvo laiminga. 1968-aisiais, metai prieš Džeko gimimą, 
Lili buvo nominuota Oskarui už vaidmenį filme “Liepsna"'. “Lieps- 
na“ buvo geriausias iš visų filmų, kuriuose ji filmavosi, jame ji ga- 
lėjo geriau atskleisti savo talentą negu įprastiniame blogos mergai- 

tės amplua. Niekas netikėjo, kad Lili pavyks gauti apdovanojimą, - 
ji pati mažiausiai, - bet įprasta dalyvavimo nominacijoje garbės kli- 
šė jai tikrai daug reiškė: Lili išties jautėsi nuoširdžiai pagerbta, o 
tikrojo profesinio pripažinimo proga Filas Sojeris išsivežė ją trims 
savaitėms į “Alhambros" viešbutį, kur abu Oskarų įteikimo ceremo- 
niją stebėjo lovoje gerdami šampaną. (Jeigu Džekas būtų vyresnis 1r 
jeigu tai jam būtų įdomu, truputį paskaičiavęs suprastų, jog “Al- 
hambra" yra tikroji jo gimtinė.) 

Kai buvo skaitomos į Antraeilio vaidmens aktorės nominaciją 
pretenduojančių aktorių pavardės, pasak šeimos legendos, Lili su- 
riaumojo Filui: “Jeigu paaiškės, kad laimėjau aš, o manęs ten nėra, 
sušoksiu ant tavo krūtinės su smailakulniais bateliais". 

Bet kai nugalėtoja buvo paskelbta Ruta Gordon, Lili pasakė: 
“Taip, ji nusipelnė. Šauni mergaitė". Ir prisiglaudusi prie vyro su- 
šnibždėjo: “Gauk man dar vieną tokį vaidmenį, juk esi nepralenkia- 
mas agentas". 

Bet daugiau tokių vaidmenų nebuvo. Paskutinį kartą, dveji me- 
tai prieš Filo mirtį, Lili vaidino cinišką eksprostitutę filme “Mania- 
kai ant motociklų". 

Kaip tik apie tą laikotarpį dabar galvojo Lili. O Džekas tuo me- 
tu traukė bagažą nuo galinės sėdynės ir iš bagažinės. Vienas maišas 
išsiskyrė tiesiai per vidurį, ir susuktos kojinės, palaidos nuotraukos, 
šachmatai ir komiksai pasklido po visą bagažinę. Mama lėtai lipo 
laiptais, prisitraukdama prie turėklo it senutė. 

- Aš surasiu nešiką, - pasakė ji neatsigręždama. 

Džekas atsitiesė nuo krepšių ir pažvelgė į dangų, kur tarėsi ma- 
tęs vaivorykštę. Nieko panašaus, tik nejaukus, banguojantis dangus. 

Ir staiga: 

- Eikš pas mane, - ištarė kažkas tyliu, bet aiškiai girdimu balsu. 

- Ką? - paklausė jis atsisukdamas. Už jo driekėsi tik tuščias kie- 
mas ir sodas. 

- A? - atsiliepė mama. Ji stovėjo susikūprinusi, palinkusi prie di- 
delių medinių durų rankenos. 

- Pasigirdo, - atsakė berniukas. Nebuvo jokio balso ir jokios vai- 
vorykštės. Užmiršęs abu, jis sekė su sunkiomis durimis kovojančią 
motiną. - Palauk, aš padėsiu, - šūktelėjo jis ir puolė laiptais, neran- 
giai tįsdamas didelį lagaminą ir popierinį maišą su megztiniais. 

Prieš pažintį su Spidžiu Parkeriu Džekas tempė nykias dienas 
viešbutyje be tikslo kaip mieguistas šuo. Tas dienas tikrasis jo gy- 
venimas panėšėjo į sapną, kupiną šešėlių ir nesuprantamų persikū- 
nijimų. Net siaubinga naujiena apie dėdę Tomį, pasiekusi juos tele- 
fono linijomis praeitą vakarą, neįstengė visiškai jo pažadinti, kad ir 
kokia sukrečianti buvo. Jeigu Džekas būtų domėjęsis mistika, pagal- 
votų, kad jį užvaldė svetimos jėgos 1r dabar manipuliuoja jo ir jo 
mamos gyvenimais. Dvylikametis Džekas Sojeris buvo veikli asme- 
nybė, ir tų dienų pasyvumas po Manheteno katilo, pakirto jį. 

Jis pasijuto stovis paplūdimyje, bet neprisiminė, nei kaip čia at- 
ėjo, nei ką čia veikia. Tikriausiai aprauda dėdę Tomį, bet jo protas 
tarytum snaudė, palikęs kūną rūpintis pačiu savimi. Jis net neįsten- 
gė susikaupti tiek, kad suvoktų situacijinių komedijų, kurias Žiūrėjo 
vakar su Lili, esmę, ką jau kalbėti apie smulkmenas. 

- Tu pavargai nuo viso to, - pasakė mama, giliai užtraukdama ci- 
garetę ir žvelgdama į jį pro dūmus. - Dabar tau, Džeki, reikia tik 
pailsėti kurį laiką. Čia gera vietelė. Pasidžiaukime ja, kol galime. 

Bobas Njuhartas, truputį per raudonas tame ekrane, nerūpestin- 
gai apžiūrinėjo batelį, laikydamas jį dešinėje rankoje. 

- Aš būtent tą ir darau, Džeki, - nusišypsojo ji. - Ilsiuosi 1r mė- 
gaujuosi tuo. 

Džekas dirstelėjo į savo laikrodį. Jau dvi valandos jie prie tele- 
vizoriaus, O jis net neprisimena programos, kurią Žiūrėjo prieš tai. 

Berniukas rengėsi gulti, kai suskambo telefonas. Senas geras dė- 
dė Morganas Sloutas surado juos. Dėdės Morgano naujienos niekad 
nebuvo labai džiugios, bet šioji pasirodė tragiška net pagal jo stan- 
dartus. Džekas stypsojo kambario vidury, stebėdamas, kaip jo ma- 
mos veidas darosi blyškus, blyškesnis, blyškiausias. Jos ranka siek- 
telėjo kaklo, kur per paskutinius kelis mėnesius įsirėžė kelios nau- 
jos raukšlės, ir susigniaužė. Mama bemaž nepratarė žodžio per visą 
pokalbį, po to padėkojo ir padėjo ragelį. Kai pasisuko į sūnų, atrodė 
susenusi ir ligota kaip niekad. 

- Laikykis, Džeki, gerai? 

Tai buvo nelengva. 

Tada mama paėmė už rankos ir pasakė: 

- Dėdė Tomis žuvo automobilio avarijoj šiandien. 

Jis giliai įkvėpė lyg dustų. 

- Ėjo per La Činegos bulvarą, kliudė furgonas. Yra liudininkas, 
kuris sako, kad furgonas buvo juodas, su užrašu “Laukinis vaikas" 
ant šono, bet tai... tai viskas. 

Lili pravirko. Po akimirksnio nustebęs Džekas pajuto, jog irgi 
verkia. Tai buvo prieš tris dienas, kurios jam atrodė amžinybė. 


1981-ųjų rugsėjo 15-ą berniukas, vardu Džekas Sojeris, stovėjo 
tuščioję pakrantėje ir žvelgė į lygų vandens paviršių. Už jo nugaros 
kilo viešbutis kaip pilis iš sero Valterio Skoto romano. Vaikas no- 
rėjo išsiverkti, bet neįstengė išspausti ašaros. Jį supa mirtis, mirtis 
sudaro pusę pasaulio, ir nėra jokių vaivorykščių. Furgonas “Lauki- 
nis vaikas" išbraukė dėdę Tomį iš gyvenimo. Dėdė Tomis žuvo Los 
Andžele, pernelyg toli nuo rytinės pakrantės, kur jam iš tikro derė- 
jo būti, - tą Žinojo net ir Džekas. Vyrui, kuris jautė pareigą užsirišti 
kaklaraištį prieš eidamas sumuštinio pas Arbį, buvo ne vieta vaka- 
rinė pakrantė. 

Jo tėtis miręs, dėdė Tomis miręs, o mama galbūt taip pat miršta. 
Čia, Arkadijos paplūdimyje, Džekas irgi jautė mirtį, kalbančią tele- 
fonu dėdės Morgano balsu. Nėra nieko paprastesnio ir akivaizdesnio 
kaip melancholiška nuotaika, įsitvyranti kurorte pasibaigus sezonui, 
kur šmėžuoja Praėjusios Vasaros Vaiduokliai. Regis, tai glūdi pa- 
čioje daiktų sandaroje, atsiduoda vėjyje nuo vandenyno. Jis buvo iš- 
gąsdintas... seniai buvo. Buvimas čia, kur taip tylu, tik padėjo tai su- 
vokti, suvokti, jog galgi Mirtis vežė jį visu I-95-uoju keliu, šnairuo- 
dama pro cigaretės dūmus ir prašydama paieškoti ko nors per radiją. 

Ar tik ne tėvas yra kartą pasakęs, kad Džekas gimė mažas senis, 
bet jis dabar toks nesijautė. Dabar berniukas jautėsi baisiai jaunas. 
Bijau, - pagalvojo jis, aš velniškai bijau. - Juk tai čia baigiasi pa- 
saulis, tiesa? 

Žuvėdros nardė pilkame danguje virš galvos. Tyla buvo pilka kaip 
1r oras - ir mirtina lyg didėjantys tamsūs ratilai apie mamos akis. 

Kai klaidžiodamas po “Linksmybių šalį“ Džekas sutiko Lesterį 
Spidį Parkerį, sukaustymo jausmas, kurį jis jautė visas tas dienas, ta- 


11 


rytum iškritusias iš laiko tėkmės, kažkur dingo. Lesteris Parkeris 
buvo negras pražilusiais garbanotais plaukais ir gilių raukšlių išrai- 
žytu veidu. Niekuo nepasižymintis žmogelis, nors geriausius gyve- 
nimo metus praleido kaip keliaujantis bliuzo muzikantas. Jis net ne- 
pasakė nieko ypatinga. Bet vos tik Džekas, be tikslo užsukęs į pasi- 
linksminimų parką, susitiko blankias Spidžio akis, pajuto, kaip mig- 
la sklaidosi. Jis vėl tapo savimi. Lyg stebuklinga srovė nuo senuko 
perėjo Džekui. Spidis nusišypsojo jam ir tarė: “O, atrodo, sulaukiau 
kompanijos. Užsuko mažasis keliauninkas." 

Tikrai, sukaustymo neliko: prieš akimirką vaikas jautėsi it suvys- 
tytas į šlapios vilnos ar vatos kokoną, o dabar buvo laisvas. Sekun- 
dės dalį virš senolio galvos švystelėjo sidabrinė aura, nedidelė švie- 
sos aureolė, kuri pranyko Džekui mirktelėjus.Tik dabar berniukas 
pamatė, kad senis laiko sunkios ir plačios šluotos kotą. 

- Ar viskas gerai, sūneli? - prižiūrėtojas uždėjo ranką ant jo pe- 
ties ir atsilošė. - Pasaulis ką tik sugedo ar pasitaisė? 

- E, pasitaisė, - atsakė Džekas. 

- Tada, sakyčiau, pakliuvai kaip tik ten. Kaip tave vadina? 

Mažasis keliauninkas, + pasakė Spidis tą pirmą dieną, - Keliau- 
jantis Džekas. Prižiūrėtojas palinko ilgu kampuotu savo kūnu prie 
“Ski-bol"? automato ir apkabino rankomis šepečio kotą it šokdinda- 
mas mergaitę. - Priešais tave - Lesteris Spidis Parkeris, sūneli, ka- 
daise pats keliauninkas, chi-chi. O taip, Spidis kadaise išmėgino ke- 
lią, visus kelius. Turėjau grupę, Džekai Keliauninke, grojau bliuzą. 
Gitarinį bliuzą. Įrašiau kelias juostas, bet negėdinsiu tavęs klausda- 
mas, ar klausei jų. Kiekvienas žodis ir kiekviena frazė turėjo savo 
ritmą; vietoj gitaros Spidis Parkeris dabar nešiojosi šluotą, bet tebe- 
buvo muzikantas. Po penkių pokalbio su Spidžiu minučių Džekas 
neabejojo, kad džiazo gerbėjas jo tėvas nesunkiai rastų kalbą su šiuo 
žmogumi. 

Berniukas sukiojosi prie Spidžio beveik ištisas tris ar keturias 
dienas, stebėjo jį dirbantį ir padėjo, kur galėjo. Spidis leido jam kalti 
vinis, pašveisti švitriniu popieriu vieną kitą kuolą, kurį reikėjo da- 
žyti. Šie nesunkūs darbeliai su naujo draugo priežiūra buvo vienin- 
telis Džeko užsiėmimas, bet jie padėjo jaustis geriau. Pirmąsias die- 
nas Arkadijos paplūdimyje berniukas dabar prisiminė kaip monoto- 
nišką košmarą, iš kurio draugas jį ištraukė. O kad Spidis Parkeris 
tikrai buvo draugas - tai aišku, taip aišku, kad buvo net šiek tiek 
paslaptinga. Per kelias dienas po to, kai Džekas nusikratė snaudulio 

(ar Spidis ištraukė iš jo vienu šviesių akių žvilgtelėjimu), Spidis 
Parkeris tapo artimesnis negu kuris nors kitas draugas, galbūt išsky- 
rus tik Ričardą Sloutą, kurį Džekas pažinojo nuo vystyklų. Ir dabar, 
nepaisant siaubo netekus dėdės Tomio ir baimės, kad mama miršta, 
jis iš kito gatvės galo jautė šilumą Spidžio esybėje. 

Bet šįsyk Džekas vėl jautėsi nejaukiai. Grįžo tas senas jausmas, 
kad jį valdo, juo manipuliuoja; lyg koks nematomas laidas pritrau- 
kė jį su mama į šią tuščią pajūrio vietą. 

Kažkas panoro, kad jis čia būtų. 

O jeigu jis išprotėjo? Prieš akis stojo sulinkęs senas beprotis, 
kažką bambantis panosėj ir stumiantis pirkinių vežimėlį palei šali- 
gatvį. 

Virš galvos suklykė kiras, 17 Džekas pažadėjo sau, jog prisivers 
pakalbėti apie savo jausmus su Spidžiu Parkeriu. Net jei Spidis pa- 
galvos, kad jis kvanktelėjo, net jei pasijuoks. Bet Džekas širdy žino- 
jo, kad draugas nesijuoks. Jie - geri bičiuliai, nes viena tikrai aišku: 
jis gali pasakyti Spidžiui beveik viską. 

Bet kol kas jis dar nebuvo tam pasirengęs. Viskas buvo per daug 
beprotiška, ir pats jis dar nesuprato. Nenoriai nusisukęs nuo pasi- 
linksminimų parko, Džekas nupėdino per smėlį į viešbutį. 


Atsivėręs verpetas 


Išaušo kita diena, bet Džekas Sojeris nerado atsakymų į kanki- 
nančius klausimus. Tačiau naktį jis sapnavo baisiausią per visą gy- 
venimą sapną. Tame košmare jo mamos atėjo kraupi pabaisa - lili- 
putiškas monstriukas su ne vietoje įspaustomis akimis ir apipuvusia 
oda. “Tavo motina beveik mirusi, Džekai, nori už ją pasimelsti? - 
sukvarkė tas individas, ir Džekas suprato, - kaip supranti dalykus 
sapne, - kad jis radioaktyvus, o jei palies - taip pat mirs. Džekas pra- 
budo permirkęs prakaitu, pasiruošęs suklykti. Ritminga bangų mū- 
ša jį nuramino, bet praėjo kelios valandos, kol jis vėl galėjo už- 
migti. 

Ryte Džekas norėjo papasakoti savo sapną mamai, bet Lili buvo 
paniurusi ir nekalbi, dangstėsi cigaretės dūmais. Tik kai jis rengėsi 
kažkokiu išgalvotu pretekstu į viešbučio kavinukę, ji truputį šyp- 
telėjo. 

- Pagalvok, ko norėtum šiandien pietų. 

- Tikrai? 

- Taip. Tik ne greito maisto. Aš važiavau iš Los Andželo į Niū 
Hampšyrą ne nuodyti savęs dešrainiais. 

- Gal išmėginkim kokį Hempton Byčo restoranėlį, siūlantį jūros 
gėrybes? - paklausė Džekas. 

- Gerai, o dabar eik Žaisti. 

Eik žaisti, - pagalvojo su jam nebūdingu kartėliu berniukas. - 
Kurgi ne, mama, tai išeitis. Kaip smagu. Eik žaisti. Su kuo? Mama, 
kodėl tu čia? Kodėl mes čia? Ar tu labai sergi? Kodėl tu nenori kal- 
bėti su manimi apie dėdę Tomį? Ko siekia dėdė Morganas? Kas... 

Klausimai, klausimai. Ir visi nieko verti, nes į juos nėra atsaky- 
mo. 

„ Nebent Spidis... 

Bet tai juokinga; kaip senas negras, su kuriuo ką tik susipažinai, 
gali išspręsti tavo problemas? 

Tačiau mintis apie Spidį Parkerį kirbėjo Džeko galvoje, kai jis 
traukė lentų taku per slogiai tuščią paplūdimį. 


Tai čia baigiasi pasaulis, tiesa? - vėl pagalvojo Džekas. 

Žuvėdros karpė dangų virš galvos. Kalendorius tvirtino, kad dar 
vasara, bet čia, Arkadijos paplūdimyje, vasara baigėsi Darbo dieną. 
Tyla buvo pilka kaip oras. 

Jis metė žvilgsnį į sportinius batelius; aplipę kažkokia degutą 
primenančia koše. Pliažo purvas, - pagalvojo jis. - Kažkokie terša- 
lai. Jis nenumanė, kur į juos įsilipo, ir atsitraukė nuo kranto. 

Žuvėdros nardo ir klykauja ore. Viena riktelėjo tiesiai virš gal- 
vos, garsas berniukui pasirodė veik kaip metalinis žvangtelėjimas. 
Jis atsigręžė kaip tik tuo metu, kai žuvėdra nusileido ant akmens. 
Paukštis greitai, kone mechaniškai pasukiojo galvą, tikrindamas, ar 
yra vienas, 0 po to nustriksėjo prie pamesto ant suplūkto jūros smė- 

lio moliusko. Moliuskas buvo suskilęs kaip kiaušinis, ir Džekas ta- 
rėsi matąs viduje gyvą mėsą, vis dar krutančią... o gal tai buvo tik 
vaizduotės padarinys. 

Nenoriu to matyti. 

Bet nespėjus jam nusisukti, geltonas lenktas žuvėdros snapas 
traukė tą mėsą, tempė lyg gumą, ir vaikas pajuto, kaip skrandis su- 
sitraukia į mazgą. Galvoje aidėjo to nelaimingo mėsgalio riksmas - 
nieko suprantamo, tik kvaila mėsa klykia iš skausmo. 

Džekas bandė nusigręžti nuo žuvėdros, bet neįstengė. Paukščio 
snapas prasižiojo, šmėstelėjo purvinai rausvas gomurys. Moliuskas 
sulindo atgal į suaižėjusią savo kriauklę. Valandėlę žuvėdra spigino 
į jį mirtinai juodomis akimis ir tvirtino siaubingą tiesą: tėvai mirš- 
ta, motinos miršta, dėdės miršta, nors yra baigę Jeilo universitetą ir 
atrodo tvirti it banko sienos su savo trijų dalių Sevilės Rou kostiu- 
mais. Vaikai miršta taip pat, tikriausiai... ir po viso to yra šis kvai- 
las bereikšmis gyvos mėsos klyksmas. 

- Ei, - balsu ištarė Džekas, net neįtardamas, kad atsakinėja savo 
mintims. - Ei, palik mane ramybėje. 

Žuvėdra tupėjo virš savo grobio, nenuleisdama juodų apvalių 
akių nuo berniuko. Po kurio laiko ji vėl ėmė krapštyti moliuską. No- 
ri, Džekai? Jis dar juda! Dievaži, jis toks šviežias, kad dar nesuvo- 
kia esąs miręs! 

Stiprus geltonas snapas vėl įsikirto į moliuską ir truktelėjo. 
Krrrakkkk... 

Kažkas pliaukštelėjo. Žuvėdra užvertė galvą, gerklė sujudėjo. O 
akys vėl stebi jį kaip kai kurių portretų akys, kurios, atrodo, žiūri į 
tave kad ir kuriame kambario kampe būtum. O, tos akys... jis pažįs- 
ta tas akis. 

Staiga vaikas panoro pamatyti savo mamą, tamsiai mėlynas jos 
akis. Neprisimena, kad kada nors jos taip būtų troškęs, nebent seniai 
seniai vaikystėje. Liū-lia, - girdėjo mintyse mamos balsą, kuris bu- 
vo ir vėjo balsas dabar čia, o po mirksnio - toli toli. - Liū-lia, mik, 
mažyli, tėtukas išėjo medžioti. O aplink vien džiazas. Prisimena, 
kaip mama jį supo, kaip rūkė vieną “Herbert Tareyton'' cigaretę po 
kitos ir Žiūrėjo į rankraštį; mėlyni puslapiai, taip ji juos vadino, jis 
gerai pamena, - mėlyni puslapiai. Liū-lia, Džeki, viskas puiku. Aš 
myliu tave, Džeki. Ššš... miegok. Liū-lia. 

Žuvėdra žiūri į jį. 

Su netikėtu siaubu, kuris nutvilkė it verdantis vanduo, Džekas 
suprato, kad paukštis išties į jį žiūri. Tos juodos akys (kieno?) mato 
jį. Jis pažino tą žvilgsnį. 

Žuvėdros snapo gale vis dar maskatavo žalios mėsos kąsnelis. 
Berniukui bežiūrint, paukštis įtraukė jį vidun. Snapas prasižiojo 
keistam šypsniui, jokios abejonės - šypsniui. 

Džekas apsisuko ir pasileido bėgti palenkęs galvą, užsimerkęs, 
kad nesrūtų karštos sūrios ašaros, bateliais klampodamas per smėlį. 
Ir jeigu būtų galima pakilti į viršų, aukštai aukštai, į kiro skrydį, tai 
matytųsi tik jis, tik jo pėdsakai; dvylikametis Džekas Sojeris vienas 
bėga į viešbutį, pamiršęs Spidį Parkerį, užkimusiu nuo ašarų ir vėjo 
balsu kartodamas: “ne, ne, ne..." 


Pliažo pakrašty jis uždusęs sustoja. Nuo juosmens iki pažasties 
kairiajame šone diegia. Berniukas prisėdo ant suolelio, pastatyto se- 
niems Žmonėms atsipūsti, ir nusibraukė nuo akių plaukus. 

Reikia susiimti. Jeigu seržantas Fjuris keliauja į Aštuntąjį sekto- 
rių, kas vadovaus Riaumojantiems Diversantams“? 

Džekas šyptelėjo 1r iš tikro pasijuto geriau. Iš čia, penkiasdešimt 
pėdų nuo vandens, viskas atrodė truputį geriau. Gali būti, kad dėl 
pasikeitusio oro slėgio ar dar ko nors. Tai, kas atsitiko dėdei To- 
miui, yra siaubinga, bet jis išgyvens, išmoks susitaikyti su tuo. Pa- 
galiau juk taip sakė mama. Dėdė Morganas paskutiniu metu nepa- 
prastai įkyrus, bet juk jis visuomet toks buvo. 

O dėl mamos... na, juk tai svarbiausia, tiesa? 

Iš tikrųjų, mąstė berniukas ant suolelio, viena koja kapstydamas 
smėlį, mama dar gali pasitaisyti. Jai juk gali nieko nebūti. Tai tikrai 
įmanoma. Kad ir kaip ten yra, juk niekas neatėjo ir tiesiai nepasa- 
kė, kad tai vėžys, ar ne taip? O sirgdama vėžiu, mama juk nebūtų at- 
sivežusi jo šičia, tiesa? Tuomet jie veikiausiai sėdėtų Šveicarijoje, 
mama gydytųsi šaltomis mineralinėmis voniomis, rytų kokias nors 
ožkų glandas ar panašiai. Taip ir būtų. 

Todėl gal... 

Į jo sąmonę prasiskverbė tylus šnaresys. Jis pažvelgė žemyn ir 
išpūtė akis. Smėlis ėmė smegti po kaire jo pėda. Smulkūs jo grūde- 
liai slydo kokio piršto skersmens apskritimu. Paskui tas apskritimas 

įsmego, ir smėlyje atsirado kokių dviejų colių duobutė. Bet jos sie- 
nelės nestovėjo vietoje, sukosi prieš laikrodžio rodyklę skubiais ra- 
tais. 

Taip nebūna, - tarė sau Džekas, bet širdis sutvinksėjo greičiau. 
Kvėpavimas taip pat padažnėjo. - Taip nebūna, man vaidenasi, tik- 
rai, arba ten koks nors krabas... 

Bet tai nebuvo krabas ir nesivaideno. Tai nebuvo ta vieta, kurią 
jis įsivaizduodavo, kai būdavo nuobodu ar baisoka, 1r , be jokios 
abejonės, tikrai ne krabas. 

Smėlis, sausas smėlis sukosi vis greičiau, primindamas Džekui 
statišką elektrą, bandymą, kurį atliko per fizikos pamoką su Leide- 
no stikline praeitais metais. Bet daug labiau tas tylus garsas primi- 
nė bepročio dejonę, paskutinį mirštančio Žmogaus atodūsį. 

Vis daugiau smėlio virto į vidų. Dabar tai buvo jau nebe duobe- 
lė, o kažkas panašus į piltuvėlį. Kyštelėjo geltonas gumos popieriu- 
kas, dingo, vėl išlindo, pranyko, išlindo - kiekvieną sykį Džekas 
įskaitė vis daugiau: JU, po to JUI, JUISY F. Duburys gilėjo, ir smė- 
lis traukėsi nuo kramtomosios gumos popieriuko. Tartum kokia nors 
mikli ir grubi ranka traukė lauk paklodes nuo lovos. JUICY FRUIT, 
perskaitė jis, ir popierėlis apsivertė. 

Smėlis švilpdamas sukosi vis greičiau. Ššššaaaaaššššššš. Džekas 
spoksojo į jį iš pradžių susižavėjęs, paskui apėmė siaubas. Smėlis 
vėrėsi nelyginant didelė juoda akis; ta akis buvo žuvėdros, kuri iš- 
metė geldelę ant uolos, po to ištraukė gyvą moliuską it guminę juostą. 
sas skambėjo ne galvoje. Nesvarbu, kad Džekas labai troško tuo pa- 
tikėti, - balsas buvo tikras. Kai “Laukinis vaikas" partrenkė jį, išlė- 
kė dirbtiniai dantys, Džekai, paukšt taram pam pam! Jeilis ne Jei- 
lis, bet kai “Laukinis vaikas" furgonas atlekia ir šmaukšteli, Džeki, 
dirbtiniai dantys išlekia, štai taip. O tavo mama... 

Ir tada jis puolė paknopstom bėgti nesidairydamas atgal, vėjas 
braukė nuo kaktos plaukus, o akys buvo apvalios iš išgąsčio. 

Džekas nėrė per tamsų viešbučio vestibiulį. Tos vietos atmosfe- 
ra draudė bėgti: čia buvo tyku kaip bibliotekoje, blanki šviesa, kren- 
tanti pro aukštus, langus su pertvargnųs, slopino ir taip išblukusius 

kilimus. Aplenkęs registracijos stalą, Džekas paspartino žingsnį, ir 
lyg tyčia tuo metu pro arkinį praėjimą išniro susikūprinęs tamsia 
kaip uosis oda tarnautojas. Jis nieko nesakė, tik amžinai perkreiptos 
lūpos dar centimetrą nulinko žemyn. Berniukas pasijuto lyg sugau- 
tas lakstantis bažnyčioje. Nusišluostęs rankove kaktą, jis prisivertė 
ramiai nueiti prie liftų. Paspaudė mygtuką, jausdamas niūrų klerko 
žvilgsnį tarp menčių. Vienintelis kartas, kada Džekas matė tarnau- 
tojo šypseną - kai jis pažino mamą. Bet tai buvo tik minimali man- 
dagumo šypsena. 

- Įsivaizduoju, kokiam senam reikia būti, kad prisimintum Lili 
Kavano, - pasakė ji sūnui, kai nuėjo į savo kambarius. O buvo me- 
tas, 1r ne taip seniai, kai joje pažindavo penkiasdešimties filmų ak- 
torę, vaidinusią šeštajame bei septintajame dešimtmečiais. (“B" ka- 
ralienė, sakydavo. O jos komentaras: “Motelių meilutė*'). Taksistai, 
padavėjos ar ponia, prekiaujanti palaidinukėmis, - jų pažinta ji ke- 
lioms valandoms atgydavo. Dabar ir tas menkas malonumas jos ne- 
jaudino. 

Džekas mindžikavo priešais nejudančias lifto duris, o galvoje ai- 
dėjo neįtikėtinas ir pažįstamas balsas iš švilpiančio smėlio verpeto. 
Vieną mirksnį šmėkštelėjo Tomas Vudbinas, tvirtas mielas dėdė To- 
mis Vudbinas, kuris turėjo būti jo ramstis bėdoje ir sukrėtimuose, 
sukniubęs, be gyvybės ženklų La Činego bulvare, o jo dantys - kaip 
spraginti kukurūzai, nušvilpę už dvidešimties pėdų vandens latake. 
Džekas dar kartą spustelėjo mygtuką. 

Greičiau! 

Po to jis išvydo kai ką blogiau: du bejausmiai vyrai nutempia 
mamą į laukiantį automobilį. Staiga berniukas užsinorėjo šlapintis. 
Jis prispaudė mygtuką delnu, ir sulinkęs pilkas vyras už registraci- 
jos stalo kažką nepritardamas sumykė. Kita ranka Džekas paspaudė 
stebuklingą vietelę po skrandžiu, ir pūslės spaudimas kiek atlėgo. 
Dabar jau girdėjosi lėtas besileidžiančio lifto birbimas. Berniukas 
užsimerkė, sukryžiavo kojas. Mama atrodė išsiblaškiusi ir sutrikusi, 
tiedu vyrai stūmė ją į mašiną tartum nukaršusį kolį. Bet jis žinojo, 
kad iš tikro taip nėra. Tai buvo prisiminimas, iš dalies jo Regėjimas, 
ir tai nutiko ne jo mamai, bet jam. 

Kai išsiskyrė raudonmedžio lifto durys ir berniuką iš prietemos 
pasitiko jo paties veidas rudomis dėmėmis nusėtame ir apsilupinė- 
jusiame veidrodyje, jis prisiminė nutikimą iš tų laikų, kai jam buvo 

septyneri: matė, kaip vieno vyro akys pasidaro geltonos, jautė, kaip 
kito ranka virsta kažkokia kanopa, stipria ir nežmogiška... Džekas 
nėrė į liftą kaip baksteltas šakute. 

To negali būti: Regėjimų nebūna, jis negalėjo matyti, kaip žmo- 
gaus akys pageltonuoja, o mama yra graži ir puiki, nėra ko bijoti, 
niekas nemiršta, o pavojingos tik žuvėdros moliuskams. Jis užsi- 
merkė, ir elevatorius ėmė kilti aukštyn. 

Tas daiktas smėlyje iš jo juokėsi. 

Berniukas prasispraudė pro durų plyšį, vos tik liftas pradėjo da- 
rytis. Jis pralėkė užvertas kitų liftų burnas, pasuko dešinėn į korido- 
rių paneliais išmuštomis sienomis ir nubėgo pro kandeliabrus bei 
paveikslus į savo kambarius. Bėgimas atrodė mažesnė šventva- 
gystė. 

Jie nuomojo 407 ir 408 kambarius, kuriuose buvo du miegamie- 
ji, nedidelė virtuvytė ir svetainė su vaizdu į lygų pliažą ir bekraštį 
vandenyną. Mama iš kažkur gavo gėlių, sumerkė jas į vazas ir šalia 
jų išdėliojo savo nedidelę nuotraukų parodėlę. Džekas penkerių, 
Džekas vienuolikos, Džekas dar kūdikis tėvo rankose. Jo tėvas, Fi- 
lipas Sojeris, už seno “De Soto“ vairo, kuriuo su Morganu Sloutu 
atvažiavo į Kaliforniją tais neįsivaizduojamais laikais, kai buvo to- 
kie neturtingi, kad nakvojo mašinoje. 

Paskui Džekas atlapojo 408-ojo duris, atplėšė duris į svetainę ir 
sušuko: “Mama? Mama?" 

Jį pasitiko gėlės; šypsojosi nuotraukos; o atsakymo nesulaukė. 

- Mama! 

Durys užsitrenkė už nugaros. Džekas pajuto pilve šaltį. Puolė į 
didelį miegamąjį dešinėje. 

- Mama! 

Dar viena ryškių gėlių vaza. Tuščia lova su iškrakmolytomis ir 
išlaidytomis paklodėmis atrodė tokia kieta, kad būtų atšokusi mone- 
ta. Ant naktinio stalelio stovėjo rudų buteliukų sų vitaminais ir ki- 
tokiais vaistais kolekcija. Džekas ėmė trauktis atbulas. Iš kambario 
lango ant jo virto juodos bangos. 

Du vyrai lipa iš nekrentančio į akis automobilio, patys niekuo 
neišsiskiriantys, siekia jos... 

- Mama! - sušuko Džekas. 

- Aš girdžiu, sūnau, - už vonios durų pasigirdo mamos balsas. - 
Kas gi darosi? 

- O, - lengviau atsiduso berniukas ir atsipalaidavo. - Ach, atleisk. 
Aš tik nežinojau, kur tu. 

- Maudausi, - atsakė mama. - Ruošiuosi pietums. Tai dar neuž- 
drausta? 

Džekas pajuto, kad į tualetą visai netraukia. Jis šlumštelėjo į kie- 
tą krėslą ir su palengvėjimu užsimerkė. Jai nieko... 

Kol kas nieko, - sušnibždėjo piktas balsas, ir prieš akis vėl atsi- 
vėrė švilpiantis smėlio piltuvas. 


Už septynių ar aštuonių mylių palei krantą, tuoj už Hemptono 
priemiesčio jie rado restoraną “Omarų rūmai". Džekas trumpai ap- 
sakė, ką nuveikė per dieną; siaubas, kurį patyrė pliaže, traukėsi, ir 
vaikas mielai trynė jį iš atminties. Padavėjas raudonu švarku su gel- 
tonu omaro atvaizdu ant nugaros parodė jiems staliuką prie ilgo ne- 
lygaus lango. 

- Madam pageidaus išgerti? 

Oficianto veide buvo tipiška akmeninė Naujosios Anglijos gy- 
ventojo išraiška. Ir žvelgdamas į jį Džekas suprato, kaip tose van- 
dens spalvos akyse atrodo jis su Ralfo Lorano sportiniu švarkeliu ir 
vakarine Holsono suknele vilkinti jo mama. Berniukas pajuto kylan- 
tį pažįstamą siaubo jausmą. Mama, jeigu tu iš tikro nesergi, kokių 
galų čia atsibastėme? Čia tuščia! Klaiku! Jėzau! 

- Atneškit man paprastą martinio, - atsakė ji. 

Padavėjo antakiai kilstelėjo. 

- Madam? 

- Įdėkit į taurę ledo, - ėmė aiškinti mama. - Po to į ledą įdėkit 
alyvuogę ir pripilkit džino. Paskui... jūs klausotės? 

Mama, dėl Dievo meilės, negi nematai jo žvilgsnio? Tau atrodo, 
kad esi žavi... o jis mano, jog tyčiojiesi! Negi nematai jo akių? 

Ne, ji nemato. Ir tas nedėmesingumas, priešingai negu anksčiau, 
kai ji buvo nepaprastai įžvalgi, dar vienu akmeniu slėgė Džeko šir- 
dį. Ji traukiasi... visame kame. 

- Taip, madam. 

- Po to, - tęsė Lili, - paimkite butelį vermuto, nesvarbu kokio, ir 
palenkite virš taurės. Pastatęs butelį ant lentynos, atneškite taurę 
man. Gerai? 

- Taip, madam. 

Šaltos pavandenijusios Naujosios Anglijos gyventojo akys žvel- 
gė į jo motiną visiškai abejingai. Mes čia vieni, - pagalvojo Džekas, 
tik dabar tai pajutęs. - Viešpatie, tikrai. 

- Sere? 

- Norėčiau kolos, - išliemeno Džekas. 

Padavėjas pasišalino. Lili pasikuitė rankinėje, susirado “Herbert 
Tarrytoons“ (taip ji vadino jas dar tada, kai jis buvo visai mažas. At- 
nešk man “Tarrytoons", jos ten, ant lentynėlės, sakydavo mama) ir 
vieną prisidegė. Išpūtė dūmus ir tris kartus kimiai sukosėjo. 

Tai dar vienas akmuo ant jo širdies. Prieš dvejus metus mama 
pagaliau metė rūkyti. Džekas laukė, kada ji vėl užrūkys su tuo keis- 
tu fatalizmu, kuris yra vaikiškos lengvatikystės ir nekaltumo dalis. 
Mama visad rūkė ir tuoj vėl grįš prie savo įpročio. Bet ji sugrįžo... 
tik prieš tris mėnesius Niujorke. Vaikščiodama po svetainę Central 
Park Veste, dūmino it traukinys ir klūpojo priešais įrašų spintelę, 
sklaidydama senas roko ar velionio vyro džiazo plokšteles. 

- Tu vėl rūkai, mama? - paklausė jis tada. 

- Taip, rūkau kopūsto lapus, - atsakė ji. 

- Geriau nerūkytum. 

- Kodėl tau neįsijungus televizoriaus? - atrėžė mama negirdėtai 
griežtai, pasisukdama į jį suspaustomis lūpomis. - Gal kaip tik rodo 
Džimį Svagartą ar Reverendą Aiką. 

- Atleisk, - sumurmėjo jis. 

Ką gi, bet tada buvo tik “Carltons". Kopūstlapiai. O čia “Herbert 
Tarrytoons“" - baltai mėlynas senoviškas pakelis. Kandikliai atrodo 
lyg filtrai, o iš tikro filtrų nebuvo. Rodos, kažkada girdėjo tėvą sa- 
kant, kad jis rūko “Winstons", o jo žmona - “Juodus plaučius". 

- Kas nors ne taip, Džekai? - paklausė mama, įsmeigusi į jį per- 
nelyg blizgančias akis, laikydama cigaretę truputį iššaukiančiai: tarp 
smiliaus ir didžiojo dešinės rankos pirštų. Kviesdama sūnų pasaky- 
ti: “Mama, pastebėjau, kad vėl rūkai “Herbert Tarrytoons“, ar tai 
reiškia, jog nebeturi ką prarasti?“ 

- Ne, - atsakė jis. Tas liūdnas, begalinis namų ilgesys suėmė jį 
vėl, ašaros veržėsi laukan. - Tik ši vieta. Čia truputį keista. 

Mama apsidairė ir šyptelėjo. Kiti du padavėjai su auksiniais 
omarais ant nugarų tyliai šnekučiavosi prie stumdomų virtuvės du- 
rų. Aksominė virvė atitvėrė didelę salę nuo nišos, kur įsitaisė Dže- 

kas su mama. Toje tamsioje oloje dungsojo zikurato pavidalo ap- 
verstos kėdės. Tolimajame gale pro milžinišką stiklinę sieną vėrėsi 
vaizdas į gotikinį paplūdimį, kuris Džekui priminė sceną iš “Mirties 
sužadėtinės", kuriame vaidino jo mama. Ji vaidino jauną turtingą 
moterį, kuri prieš tėvų valią ištekėjo už juodbruvo gražuolio. Tam- 
siaplaukis nepažįstamasis nusivežė ją į didelį namą prie vandenyno 
ir stengėsi privesti ją iki beprotystės. “Mirties sužadėtinė" - daug- 
maž tipiškas filmas Lili Kavano karjeroje, ji buvo daugelio nespal- 
votų kino filmų su gražiais, bet neįsimintinais aktoriais, važinėjan- 
čiais atvirais “Fordais", žvaigždė. 

"Ant salę atitvėrusios aksominės virvės kabojo nereikalinga len- 
telė: “ŠITA DALIS UŽDARYTA"'. 

- Čia truputį niūroka, tiesa? - pasakė mama. 

- Tai lyg Prieblandos zona, - pritarė jis, ir Lili kimiai užkrečian- 
čiai ir maloniai nusikvatojo. 

- Ach, Džeki, Džeki, Džeki, - ištarė ji 1r pasilenkusi pataršė se- 
niai nekirptus berniuko plaukus. 

Jis su šypsena atstūmė mamos ranką (bet aiman jos pirštai - vie- 
ni kaulai, ar ne? Ji jau beveik negyva, Džeki...). 

- Neliesk šukuosenos. 

- Ką noru, tą darau. 

- Ne tau taip stengiausi, senute. 

- Ach šitaip, pamėgink gauti iš manęs rankpinigių šią savaitę. 

- Gerai. 

Jie nusišypsojo vienas kitam, ir Džekas net negalėjo prisiminti, 
kada taip labai norėjosi verkti 1r taip ją mylėjo. Jautė joje kažkokį 
beviltišką atkaklumą... “Juodi plaučiai'' buvo jo dalis. 

Buvo atnešti jų gėrimai. Mama kilstelėjo savo stiklą. 

- Į mus. 

- Į mus. 

Jie išgėrė. Padavėjas grįžo su meniu. 

- Gal aš per daug su juo griežtai, Džeki? 

- Na, šiek tiek. 

Mama valandėlę pamąstė, paskui truktelėjo pečiais. 

- Ko norėsi? 

- Manau, jūros liežuvio*. 


* Tokia žuvis. 

- Man to paties. 

Džekas užsakė abiems, jautėsi nejaukiai ir sumišęs, bet mama 
kaip tik to ir norėjo. Matė iš jos akių, kai oficiantas išėjo, kad pavy- 
ko neblogai. Tai buvo dėdės Tomio pareiga. Po kelionės į “Hardį"* 
jis pasakė: “Manau, kad tau yra vilčių, Džekai, jeigu tik pavyktų iš- 
gydyti šį bjaurų įprotį perdirbtu fermentiniu sūriu". 

Atnešė užsakymą. Jis ėmė doroti savo karštą ir citrina aplaistytą 
jūros liežuvį. O Lili tik žaidė su savuoju, sukramtė kelias žalias pu- 
peles ir sudėjo įrankius. 

- Mokslo metai čia prasidėjo prieš dvi savaites, - pranešė Džekas 
su kąsniu. Matydamas didelius geltonus autobusus su užrašu “Arka- 
dijos apylinkės mokyklos“, jautėsi kaltas; tokiomis aplinkybėmis 
jausmas atrodė absurdiškas, bet jis kirbėjo ir tiek. Jis praleidinėjo 
pamokas. 

Mamos žvilgsnyje atsispindėjo klausimas. Ji ką tik baigė antrą 
taurelę; dabar padavėjas nešė trečią. 

- Nori lankyti mokyklą? 

- A? Ne! Ne čia! 

- Gerai, - tarė ji. - Nes aš nepasiėmiau prakeiktų tavo skiepų do- 
kumentų. Tavęs, vyruti, nepriims be gimimo dokumentų. 

- Nevadink manęs vyručiu, - pasakė Džekas, bet Lili sėnas juo- 
kelis neprivertė net nusišypsoti. 

Berniuk, kodėl tu ne mokykloje? 

Džekas sumirksėjo, tarsi balsas kalbėtų ne jo galvoje, o garsiai. 

- Kas yra?- susirūpino mama. 

- Nieko. Na... pasilinksminimų parke susipažinau su vienu Žmo- 
gumi. “Linksmybių šalyje“. Prižiūrėtojas, sargas ar kažkas tokio. 
Senas negras. Jis paklausė, kodėl aš ne pamokose. 

Mama pasilenkė prie jo surimtėjusi, kone išsigandusi. 

- Ką tu jam pasakei? 

Džekas gūžtelėjo. 

- Pasakiau, kad mokausi savarankiškai. Pameni, kaip buvo Ri- 
čardui? Daktaras pasakė dėdei Morganui, kad Ričardui šešias savai- 
tes negalima lankyti mokyklos, bet jis galėjo vaikščioti ir visa kita, 
- Džekas nusišypsojo. - Tada maniau, kad jam labai pasisekė. 

Lili truputį atsipalaidavo. 


* "Hardis" - greito maisto restoranų tinklas. 

- Man nepatinka, kad tu kalbi su nepažįstamais, Džekai. 

- Mama, jis tik... 

- Man nesvarbu, kas jis. Aš nenoriu, kad bendrautum su nepažįs- 
tamais žmonėmis. 

Džekas pagalvojo apie negrą, jo žilas plienines garbanas, tamsų, 
raukšlėtą veidą ir keistas šviesias akis. Jie susitiko didžiojoje arka- 
doje ant molo; tik ji viena dirbo parke ištisus metus, bet tada buvo 
tuščia: Džekas, senasis šlavėjas ir dar du seniai tolimajame gale. 
Tiedu žaidė “Skibol"? automatu visiškoje tyloje. 

Bet dabar, sėdint šiame nejaukiame restorane su mama, tą klau- 
simą uždavė ne negras, uždavė jis pats. 

Kodėl aš ne mokykloje? 

Yra taip, kaip ji sako. Neturi skiepų pažymos, gimimo dokumen- 
tų. Ką, manai, kad važiuodama čia ji paėmė tavo gimimo liudijimą? 
Kaip manai? Ji slapstosi, sūnau, ir tu slapstaisi su ja. Tu... 

- Ar susisiekei su Ričardu? - pertraukė jo mintį mama, bet kai ji 
ištarė tai, berniukui toptelėjo, - ne, tai per švelniai pasakyta, jį už- 
griuvo baisi mintis. Rankos sudrebėjo, nuo stalo nulėkė taurė ir su- 
dužo ant grindų. 

Ji beveik negyva, Džekai. 

Balsas iš smėlio sūkurio. Balsas jo galvoje. 

Tai buvo dėdės Morgano balsas. Ne galbūt, ne beveik, ne pana- 
šus į. Tai buvo tikras balsas. Ričardo tėvo balsas. 

Važiuojant namo mama paklausė: “Kas tau ten pasidarė, Dže- 
kai?" 

- Nieko. Mano širdis sutrenkė vieną Džino Krupo* rifą**, - Dže- 
kas subarbeno ritmą ant prietaisų skydelio. - Pašokinėjo kaip “Ligo- 
ninės priimamajame“'. 

- Nesuk man galvos, Džeki, - prietaisų skydelio šviesoje ji atro- 
dė išblyškusi ir pavargusi. Cigaretė smilko tarp dešinės rankos smi- 
liaus ir didžiojo piršto. Ji važiavo labai lėtai - ne daugiau keturias- 


* Dž. Krupas (1909-1973) - garsus būgnininkas, grojo džiazo benduose, 
vėliau studijavo būgnus. Filmavosi daugelyje filmų. 
** Rifas - nedidelė džiazo ritminė figūra. 

dešimties - kaip visada, kai jautėsi daugiau išgėrusi. Jos sėdynė bu- 
vo kiek įmanoma pristumta į priekį, sijonas pasikėlęs, kaulėti kaip 
gandro keliai apžergę vairą. O smakras kabo virš jo. 

Vieną akimirką ji panėšėjo į raganą, ir Džekas skubiai nusisuko. 

- Aš nesuku, - suniurnėjo jis. 

- Ką? 

- Aš nesuku tau galvos, - pakartojo berniukas. - Tai buvo viso 1a- 
bo traukulys. Atleisk. 

- Nieko tokio, - nuramino mama. - Aš pamaniau, kad tai dėl Ri- 
čardo Slouto. 

- Ne. Jo tėvas kalbėjo su manimi iš smėlio duobės pajūryje, tik 
tiek. Kalbėjo mano galvoje kaip balsas už filmo kadro. Jis sakė, kad 
tu beveik mirusi. 

- Tu jo pasiilgai, Džekai? 

- Ko, Ričardo? 

- Ne, Spiro Agnevo. Aišku, Ričardo. 

- Truputį. 

Ričardas Sloutas dabar lanko mokyklą Ilinojuje, vieną iš tų pri- 
vačių mokyklų, kur tikyba privaloma ir niekas neturi spuogų. 

- Tu pasimatysi su juo, - ji pavėlė jam plaukus. 

- Mama, ar tu sveika? - neišlaikė vaikas. Jautė, kaip pirštai smin- 
ga į šlaunis. 

- Taip, - atsakė ji, prisidegdama kitą cigaretę. Ji sulėtino iki dvi- 
dešimties, pypsėdamas juos aplenkė senas sunkvežimis. - Kaip nie- 
kad. 

- Kiek svorio tu netekai? 

- Džeki, per liesų ir per turtingų nebūna, - mama nutilo ir nusi- 
šypsojo. Tai buvo išvargusi, skausminga šypsena, išduodanti tiesą, 
kurią berniukas norėjo sužinoti. 

- Mama... 

- Užteks, - nutildė ji. - Viskas gerai. Duodu žodį. Pažiūrėk, gal 
ką gero rasi per radiją. 

- Net... 

- Paieškok, Džeki, ir nutilk. 

Jis pagavo iš Bostono transliuojamą džiazą: altinis saksofonas 
vedžiojo “Tu - viskas". Bet po visu tuo šniokštė vandenynas. Po ku- 
rio laiko Džekas išvydo amerikietiškų kalnelių skeleto siluetą. Ir pa- 
drikus “ Alhambros" viešbučio sparnus. Jeigu tai namai, jie jau na- 
mie. 

Spidis Parkeris 


Kitą dieną pasirodė saulė - akinančiai ryški saulė, kuri tarsi da- 
žai išsiliejo ant lėkšto paplūdimio ir raudonų čerpių stogo krašto, 
matomo pro Džeko langą. Ilga žema vilnis tolumoje tarytum sukie- 
tėjo saulės spinduliuose ir šovė jam į akis saulės blyksnį. Džekui at- 
rodė, kad šviesa čia ne tokia kaip Kalifornijoje. Lyg ir blankesnė, 
šaltesnė, ne tokia sodri. Banga tamsiame horizonte ištirpo, paskui 
vėl pasirodė karūnuota aukso juosta. Džekas nusisuko nuo lango. Jis 
buvo nusiprausęs po dušu ir apsirengęs, o kūndlaikrodis kalbėjo, 
j0g jau laikas judėti į mokyklos autobusą. Po septynių ketvirtis. Bet, 
žinoma, jis neis į mokyklą šiandien, viskas susipainiojo, jiedu su 
mama tiesiog praslampinės kitas dvylika valandų. Jokio dienos re- 
žimo, jokių pareigų, jokių namų darbų... jokios tvarkos, tik laikas, 
kai reikia pavalgyti. 

O ar apskritai šiandien reikia į mokyklą? Džekas stabtelėjo prie 
lovos nudiegtas tos minties, jog pasaulis pasidarė toks beformis... 
nepanašu, kad šiandien šeštadienis. Džekas mintyse ėmė kastis iki 
pirmos neabejotinai žinomos dienos, o.tai buvo praeitas sekmadie- 
nis. Tuomet šiandien ketvirtadienis. Ketvirtadieniais jam būdavo 
kompiuterių pamoka pas misterį Balgą ir fizinis lavinimas. Bet taip 
buvo tada, kai gyvenimas buvo normalus. Dabar tas laikas atrodė 
negrąžinamai prarastas, nors praėjo vos keli mėnesiai. 

Berniukas išpėdino į svetainę. Atitraukė portjeras, ir skaisti sau- 
lės šviesa, ūžtelėjusi į kambarį, nubalino baldus. Tada jis paspaudė 
televizoriaus mygtuką ir šlumštelėjo ant kietos kušetės. Mama mie- 
gos dar kokias penkiolika minučių. Arba daugiau, turint galvoje iš 
vakaro išgertas tris martinio porcijas. 

Džekas žvilgtelėjo mamos miegamojo pusėn. 

Po dvidešimties minučių jis tyliai pabarbeno į duris. 

- Mama)? 

Mama kimiai atsiliepė. Džekas pravėrė duris ir dirstelėjo vidun. 
Lili pakėlė galvą nuo pagalvės ir pramerkė akis. 

- Džekis? Labas rytas. Kiek valandų? 

- Beveik aštuonios. 

- Dieve. Tu alkanas? - mama atsisėdo ir priglaudė delnus prie 
akių. 

- Truputį. Čia sėdėdamas jaučiuosi kaip ligonis. Ar greitai kel- 
sies? 

- Ne, dar pagulėsiu. Neprieštarauji? Nusileisk į restoraną, užkąsk 
ko nors. Pavaikštinėk po pliažą, gerai? Jeigu leisi dar truputį pamie- 
goti, tavo motinai bus daug geriau. 

- Žinoma, - atsakė jis. - Gerai. Pasimatysim vėliau. 

Džekas išjungė televizorių ir išėjo iš numerio, patikrinęs, ar rak- 
tai džinsų kišenėje. 

Liftas kvepėjo kamparu ir amoniaku - kambarinė numetė bute- 
liukus nuo vežimėlio. Lifto durys atsidarė, už registratūros stalo sė- 
dintis žilas klerkas susiraukė ir demonstratyviai nusisuko. Na ir kas, 
kad esi kino žvaigždės atžala, sūneli... o kodėl tu ne mokykloje? 
Džekas pasuko į restoraną “Ėriuko nugarinė“ ir išvydo eiles tuščių 
staliukų. Gal tik kokie šeši buvo užimti. Padavėja balta palaidinukė 
1r plisuotu sijonu pakėlė į jį akis, po to nusisuko. Kitame patalpos 
gale sėdėjo pagyvenusi pora. Daugiau pusryčiaujančių nebuvo. Dže- 
kui bežiūrint, senukas pasilenkė ir supjaustė Žmonos kiaušinį į ke- 
turias dalis. 

- Staliuką vienam? - išdygo padavėja su meniu. 

- Atleiskit, aš apsigalvojau, - atsakė berniukas ir išėjo. 

Alhambros kavinukė “Vilnies pavėnė" buvo kitoje vestibiulio 
pusėje, į ją vedė ilgas, vingiuotas koridorius su tuščiomis vitrino- 
mis. Džeko apetitas dingo vos pagalvojus apie tai, kad sėdės vienut 
vienutėlis prie baro ir stebės, kaip nuobodžiaujantis virėjas keps be- 
konienos griežinėlius priskretusioje keptuvėje. Jis palauks, kol atsi- 
kels mama, arba, dar geriau, suvalgys kokią spurgą, užsigerdamas 
pienu iš kartoninio pakelio pakeliui į miestą. 

Jis atstūmė sunkias viešbučio duris ir išėjo į saulę. Vieną akimir- 
ką nuo šviesos suskaudo akys - pasaulis tvieskė. Džekas pasigailė- 
j0, kad viršuje paliko akinius nuo saulės. Paskui perėjo raudonų ply- 
tų aikštelę, nusileido keturis laiptelius ir patraukė pagrindiniu taku 
per sodą. 

Kas bus, jei ji mirs? 

Ką jis darys, kur eis, kas juo pasirūpins, jeigu atsitiks baisiausias 
dalykas pasaulyje - mama mirs, jei iškeliaus amžinybėn tame vieš- 
bučio kambaryje? 


+ 27 


— 


mų “Alhambros" sodų neužgriuvo triuškinanti panika. Jis neverks, 
neleis, kad taip nutiktų, ir nepasiduos mintims apie “Tarrytoons" ir 
numestus mamos kilogramus, nuojautą, kuri kartais jį apimdavo, jog 
Lili bejėgė ir nežino, ko imtis. Jis skubėjo, eidamas per sodą susiki- 
šo kumščius į kišenes. Ji bėga, sūnau, ir tu bėgi kartu su ja. Bėga, 
bet nuo ko? Ir kur? Čia, tiesiog čia, į šitą ištuštėjusį kurortą? 

Berniukas pasiekė prospektą, kuris tęsėsi pakrante į miestą. Da- 
bar tuščias peizažas atrodė lyg vandens sūkurys, kuris įsiurbs jį ir iš- 
spjaus į juodumą, kur taika ir saugumas niekad neegzistavo. Virš 
dyko kelio praplaukė žuvėdra, apsuko didelį ratą ir nulėkė vandens 
pusėn. Džekas nulydėjo paukštį akimis, ir jo žvilgsnis užkliuvo už 
keisto amerikietiškų kalnelių trasos silueto. 

Lesteris Spidis Parkeris, juodaodis žilais garbanotais plaukais ir 
gilių raukšlių išgraviruotu veidu, kažkur triūsia “Linksmybių šaly- 
je", ir kaip tik su juo dabar reikia susitikti. Tai buvo taip aišku, kaip 
netikėtas praregėjimas apie Ričardo tėvą. 

Suklykė žuvėdra, banga sviedė akinantį auksinį spindulį į akis, ir 
Džekas suvokė, kad jo naujasis draugas Spidis ir dėdė Morganas yra 
tarytum priešingos alegorinės figūros, lyg DIENOS ir NAKTIES 
statulos, užkeltos ant cokolio, kaip SAULĖ ir MĖNULIS - šviesa ir 
tamsa. Vos tik pajutęs, jog Spidis Parkeris patiktų tėvui, Džekas su- 
prato, kad eksbliuzmenas neturi savy blogio. O dėdė Morganas, na... 
tai buvo visai kas kita. Dėdė Morganas gyvena verslu, sandėriais; jis 
buvo toks garbėtroška, kad prieštaraudavo kiekvienam abejotinam 
smūgiui per teniso mačą, toks garbėtroška, kad sukčiavo kortuoda- 
mas iš centų, kai jo sūnui pavykdavo įkalbėti jį sulošti. Bent jau 
Džekas įtarė jį sukčiavus poroje Žaidimų... jis ne tas žmogus, kuris 
moka garbingai pralaimėti. 

NAKTIS ir DIENA, MĖNULIS ir SAULĖ, ŠVIESA ir TAMSA, 
ir negras buvo šviesioji šios priešpriešos pusė. Kai tik Džeko min- 
tis priėjo šitą tašką, visas siaubas, kurį jautė sode priešais viešbutį, 
vėl užgriuvo jį. Berniukas ėmė bėgti. 


Štai ir Spidis. Klūpo prie pilko, apsilaupiusio arkados pastato, 
vynioja izoliaciją ant storo kabelio. Plieno spalvos viršugalvis nu- 

lenktas kone prie pat žemės, liesas užpakalis ištempęs nudėvėtų ža- 
lių darbinių kelnių sėdynę, dulkėti puspadžiai guli it apverstos ban- 
glentės. Ir Džekas suvokė, jog nė neįtaria, ką rengiasi papasakoti 
prižiūrėtojui ir ar išvis ketina ką nors pasakoti. Spidis dar kartą ap- 
suko juoda juosta laidą, linktelėjo ir išsitraukęs iš darbinių marški- 
nių kišenės peilį kaip patyręs chirurgas nurėžė izoliaciją. Džekas 
būtų ir iš ten pasišalinęs, jeigu galėtų: trukdo žmogui dirbti, be to, 
kvaila tikėtis, kad Spidis kaip nors galės jam pagelbėti. Kokios pa- 
galbos gali tikėtis iš seno sargo tuščiame karuselių parke? 

Kai negras atsigręžė ir sutiko vaiką šiltu pasveikinimu (ne tiek 
šypsena, kiek pagilėjusiomis veido raukšlėmis), Džekas pasijuto 
bent jau ne įsibrovėliu. 

- Keliaujantis Džekas, - tarė Spidis. - Jau ėmiau nuogąstauti, kad 
nutarei laikytis nuo manęs atokiau. Ir kaip tik tuomet, kai susidrau- 
gavome. Gera tave vėl matyti, sūnau. 

- Taip, - pasakė Džekas. - Man taip pat. 

Parko prižiūrėtojas įkišo peilį atgal į kišenę ir pakilo savo ilgu 
kaulėtu kūnu taip lengvai ir atletiškai, lyg būtų besvoris. “Už viską 
čia reikia atsakyti man, - kalbėjo toliau negras, - paremontuoju šen 
bei ten, kad veiktų daugmaž kaip dera." Jis nutilo per vidurį minties, 
gerai pažiūrėjęs į berniuko veidą. 

- Panašu, kad senajame pasaulyje ne viskas kaip reikiant. Ant 
Keliaujančio Džeko užvirto rūpesčių lavina. Ar teisybę sakau? 

- Na, panašiai, - pradėjo Džekas, bet vis dar neišmanė, kaip išsa- 
kyti jį slegiančius dalykus. Išsakyti įprastais sakiniais jis negalėjo, 
nes tada viskas pasidaro taip racionalu. Vienas... du... trys; Džeko 
gyvenimas netilpo į tuos įprastinius rėmus. O ko negalėjo išsakyti, 
gulė akmeniu ant jo krūtinės. 

Jis liūdnai pažvelgė į aukštą liesą vyrą priešais save. Spidis sto- 
vėjo giliai į kišenes susigrūdęs kumščius, tankūs žili antakiai subė- 
gę prie gilios vertikalios raukšlės tarp jų. Šviesių, beveik bespalvių 
negro akių žvilgsnis nukrypo nuo pūslėto molo į Džeką, ir staiga 
berniukas vėl pasijuto geriau. Jis nesuprato priežasties, bet atrodė, 
jog Spidis moka perduoti emocijas tiesiogiai jam, lyg jie būtų pažįs- 
tami ne savaitę, o daugelį metų, ir apsikeitė nuošalioje arkadoje ne 
vien keliais žodžiais. 

- Ką gi, šiandien užtektinai padirbėjau; - tarė Spidis, metęs 
žvilgsnį į “Alhambrą.*? - Imsi dirbti daugiau - dar išpaikinsi juos. Tu 
tikriausiai nesi buvęs mano ofise? 

Džekas papurtė galvą. 

- Metas atsigaivinti, berniuk. Pats laikas. 

Jis nužirgliojo prieplauka, o Džekas turseno pridurmui. Abu nu- 
šoko nuo laiptelių, pasuko per skurdžią žolę pastatų kitame parko 
gale link, 17, Džeko nuostabai, Spidis uždainavo. 


Keliaujantis Džekai, o keliaujantis Džekai, 
Ilgas tavo kelias, 
O sugrįžimas dar ilgesnis. 


“Tai ne visai daina, - pagalvojo berniukas. - Kažkas tarp šnekos 
ir dainos". Kad ne tie žodžiai, jam patiktų klausytis kimaus tvirto 
negro balso. 8 
Ilgas ilgas šito vaikio kelias, 

Ir dar ilgesnis bus sugrįžimas. 


Prižiūrėtojas metė deginantį žvilgsnį per petį. 

- Kodėl tu mane taip vadini? - parūpo Džekui. - Kodėl aš Keliau- 
jantis Džekas? Ar kad iš Kalifornijos? 

Jie priėjo šviesiai mėlyną bilietų būdelę prie amerikietiškų kalne- 
lių vartų, Spidis susigrūdo rankas giliau į plačių darbinių kelnių ki- 
šenes, apsisuko ant kulno ir atsirėmė į būdelę. To judesio greitis ir 
gracingumas buvo beveik teatrališkas. “Tarytum būtų Žinojęs, kad 
kaip tik tada to paklausiu“, - pamanė berniukas. 


Sakos atvykęs iš Kalifornijos, 
Tik nežino, jog tuoj turės grįžti... 


dainavo negras, ir jo rupiai tašytas veidas buvo taip apimtas jaus- 
mo, kad beveik nematė Džeko. 


Sakos sukoręs visą tą kelią, 
Vargšas Keliaujantis Džekas, teks jam vėl grįžti... 


- Ką? - nustebo vaikas. - Grįžti? Man regis, mama net pardavė 
mūsų namą arba išnuomojo. Galva neneša, ką tu nori tuo pasakyti, 
Spidi. 

Jis lengviau atsiduso, kai draugas atsakė ne ritmišku rečitatyvu, 
O paprastai: 

- Lažinuos, kad neprisimeni, jog mes anksčiau jau buvom susiti- 
kę, Džekai. Ar ne? 

- Buvom susitikę? Kur tai buvo? 

- Kalifornijoje, bent aš taip manau. Vargu ar prisiminsi, Keliau- 
jantis Džekai. Tai buvo vos kelios karštos minutės. Tai turėjo būti... 
leisk pagalvoti... turėjo būti prieš ketverius penkerius metus. Septy- 
niasdešimt šeštaisiais. 

Berniukas apstulbęs pažvelgė į jį. Septyniasdešimt šeštaisiais? 
Jam tuomet buvo septyneri. 

- Keliaukime į mano ofisą, - pasiūlė Spidis ir taip pat grakščiai 
atsistūmė nuo būdelės. 

Džekas sekė įkandin, sukiojosi tarp aukštų amerikietiškų kalne- 
lių atramų, juodų šešėlių, primenančių “nuliai ir kryžiukai" žaidimo 
linijas, nuvestas tuščioje, tik alaus skardinėmis ir saldainių popierė- 
liais prišnerkštoje plynėje. Atrakcionas kabojo jiems virš galvos it 
nebaigtas dangoraižis. Džekas pastebėjo, kad draugas juda lengvai 
ir laisvai kaip krepšininkas, iškėlęs galvą ir mosuodamas rankomis. 
Savo stotu ir sudėjimu šitoje dryžuotoje prieblandoje negras panė- 
šėjo į dvidešimtmetį jaunuolį. 

Po kurio laiko prižiūrėtojas išlindo į akinančią saulėkaitą, ir ta 
dar penkiasdešimt metų išbalino jo plaukus bei sulenkė nugarą. Dže- 
kas stabtelėjo, kai Spidis pasiekė atramų eilės galą; atrodė, kad iliu- 
zinė Lesterio Parkerio jaunystė yra raktas į supratimą, jog Regėji- 
mai yra labai arti, visai čia pat. 

Septyniasdešint šeštieji? Kalifornija? Džekas nusekė Spidį nedi- 
delės, raudonai dažytos pašiūrės link, parimusios į smulkaus tinklo 
tvorą tolimajame atrakcionų parko gale. Jis buvo įsitikinęs, kad ne- 
galėjo susitikti Spidžio Kalifornijoje... bet beveik apčiuopiamos jo 
fantazijos ištraukė vieną ypatingą atsiminimą iš tų laikų, tai, ką jis 
matė ir jautė vieną pavakarę, būdamas šešerių ir žaisdamas juodu 
žaisliniu taksi už kušetės tėvo kabinete... Jo tėvas su dėde Morganu 
nesuprantamai ir paslaptingai šnekėjosi apie Regėjimus. Jie naudo- 
ja burtus kaip mes fiziką, tiesa? Agrarinė monarchija, naudojanti 
stebuklus vietoj mokslo. Tu supranti, kokią sumautą galią jiems su- 
teiktume dave elektrą? Jeigu apginkluotume tuos vyrukus šiuolaiki- 
niais ginklais? Tu supranti? 

Palauk, Morganai, turiu šiokių tokių minčių, kurios tau netopte- 
lėjo galvon... 

Džekas beveik iš tikro girdėjo tėvo balsą, o pažįstama ir nerami 
Regėjimų realybė maišėsi su šešėliuota plyne po amerikietiškais 
kalneliais. Berniukas vėl nusivijo Spidį, kuris tuo tarpu atrakino rau- 
donosios pašiūrės duris ir atsišliejo į jas šypsodamasis be šypsenos. 

- Kažkas neduoda tau ramybės, Keliaujantis Džekai. Kažkokia 
mintis zvimbia tavo galvoje kaip bitė. Būk mano svečias ir papasa- 
kok man apie tai. 

Jeigu negro šypsena būtų buvusi platesnė, akivaizdesnė, Džekas 
būtų atsisukęs ir pabėgęs: palaikytų tai pajuoka. Bet visa Spidžio 
esybė kiekviena veido raukšlele tarytum reiškė geranorišką susirū- 
pinimą, ir berniukas žengė pro duris. 

Spidžio “ofisas" buvo nedidelė stačiakampė patalpa, tokia pat 
raudona kaip iš išorės, be jokio stalo ir telefono. Į vieną sieną buvo 
atremtos dvi apverstos dėžės nuo apelsinų, prie kurių šliejosi ne- 
ijungtas elektrinis šildytuvas, primenantis penktojo dešimtmečio 
“Pontiako"' groteles. Vidury pašiūrės stovėjo du krėslai: mokyklinis 
užapvalintu atlošu bei restauruotas su nušutusiu pilku gobelenu. 

Restauruoto krėslo ranktūriai atrodė draskyti kelių kačių kartų: 
kamšalo draiskalai kabojo iš visų pusių it plaukai. Mokyklinio krės- 
lo atlošas buvo išdailintas sudėtingu inicialų grafiti. Šiukšlyno bals 
dai. Viename “ofiso" kampe gulėjo dviejų pėdų aukščio knygų plo- 
nais viršeliais krūvelės, kitoje - krokodilo odos imitacijos pigaus 
plokštelių grotuvo dangtis. Spidis linktelėjo šildytuvo pusėn ir pasa- 
kė: “Pabuvotum čia sausį, vasarį, vaike, suprastum, kam jis čia. Šal- 
ta? O-ho-ho." Bet Džekas jau apžiūrinėjo virš šildytuvo ir apelsinų 
dėžių suklijuotas nuotraukas. 

Visos nuotraukos, išskyrus vieną, buvo nuogalės, iškirptos 1š vy- 
rų žurnalų. Moterys su galvos dydžio krūtimis ramstėsi į nepatogius 
medžius ir tiesė tvirtas, panašias į kolonas raumeningas kojas. Dže- 
kui jų veidai vienu metu atrodė ir žavūs, ir plėšrūs, lyg bučiuodamos 
jos iškąstų odos lopą. Kai kurios gražuolės buvo ne jaunesnės už jo 
mamą, kitos galėjo būti tik keleriais metais vyresnės už jį. Berniu- 
ko akys klaidžiojo po tą kūnų parodą. Visos jos, jaunos ir nejaunos, 
rausvos ir šokoladinės ar geltonos lyg medus, traukė jį, 11 Džekas 
jautėsi truputį nejaukiai, stovėdamas greta Spidžio Parkerio. Paskui 
akys užkliuvo už peizažo tarp merginų nuotraukų, ir sekundei jis 
užmiršo, kad reikia kvėpuoti. 

Tai irgi buvo nuotrauka. Ji traukė prie savęs, atrodė trijų dimen- 
sijų. Fotografijoje buvo plati lanka, apvainikuota neaukštais kalnais. 
Virš lankos ir kalnų tviskėjo gili permatoma dangaus mėlynė. Dže- 
kas beveik galėjo užuosti gaivų to peizažo kvapą. Jis žinojo tą vie- 
tą. Niekad 1š tikro ten nebuvo, bet žinojo. Tai buvo viena iš vietų, 
kur vykdavo Regėjimai. 

- Traukia akį, tiesa? - paklausė Spidis, 11 Džekas prisiminė, kur 
esąs. Azijietiškų bruožų baltaodė stovėjo atstačiusi į objektyvą šir- 
delės formos užpakaliuką ir šypsojosi jam per petį. “Taip"',- pagal- 
vojo Džekas. - Tikrai dailus veidas, - tęsė Spidis. - Šitą pats prikli- 
javau. Visos kitos sutiko mane, kai čia įsikūriau. Jos savaip prime- 
na tuos laikus, kai keliavau. 

Džekas sunerimęs pakėlė akis į negrą, senis mirktelėjo. 

- Pažįsti tą vietą, Spidi? - paklausė berniukas. - Norėjau pasaky- 
ti, ar Žinai, kur ji yra? 

- Gal taip, gal ir ne. Galėtų būti Afrikoje, kažkur Kenijoje. O gal 
tai tik mano prisiminimas. Sėskis, Keliaujantis Džekai. Patogiai įsi- 
taisyk. 

Berniukas pasuko krėslą, kad matytų tą nuotrauką. 

- Tai Afrika? 

- Galbūt ir kas nors arčiau. Gali būti vieta, kur galima bet kada 
pakliūti, tik reikia smarkiai panorėti. 

Džekas staiga suprato, kad dreba ir dreba jau kurį laiką. Jis su- 
gniaužė rankas į kumščius ir pajuto drebulį persikėlus į pilvą. 

Jis nebuvo tikras, kad jam kada nors parūps aplankyti Regėjimų 
vietą, bet jis klausiamai pažvelgė į draugą, atsisėdusį ant mokykli- 
nio krėslo. 

- Na, iš tiesų aš nežinau. Gali būti. Aš sugalvojau tai vietai pa- 
vadinimą, sūnau. Tiesiog vadinu tai Teritorijomis. 

Džekas vėl pasižiūrėjo į fotografiją, į plačią, banguotą lanką ir 
žemus rudus kalnus. Teritorijos. Taip, iš tikro. Tai yra Teritorijos. 

Jie naudojasi burtais kaip mes fizika, taip? Agrarinė monarchi- 
ja... šiuolaikinius ginklus jiems... Dėdė Morganas ruošia sąmokslą. 
Jo tėvas atsakinėja, tramdo: Mes turim labai atsargiai ten eiti, part- 
neri... prisimink, kad mes jiems skolingi, mes iš tikro jiems sko- 
lingi... 

- Teritorijos, - pakartojo Džekas, labiau ragaudamas tą vardą ne- 
gu klausdamas. 

- Oras ten kaip geriausias vynas iš turtuolio rūsio. Švelnus lietu- 
tis. Tokia ta vieta, sūnau. 

- Tu ten buvai, Spidi? - pasiteiravo berniukas, trokšdamas išgirsti 
tiesų atsakymą. 

Bet draugas nuvylė, kaip ir reikėjo tikėtis. Prižiūrėtojas nusišyp- 
sojo jam, šįkart tai buvo tikra šypsena, o ne vidinės šilumos atšvai- 
tas. 

Po valandėlės Spidis tarė: 

- Po šimts, nebuvau kojos iškėlęs iš Jungtinių Valstijų, Keliau- 
jantis Džekai. Net per karą. Nebuvau toliau kaip Teksasas ar Alaba- 
ma. 

- Tai iš kur Žinai apie... Teritorijas? - jam ėmė patikti tas pava- 
dinimas. 

- Toks žmogus kaip aš išgirsta visokių istorijų. Pasakojimų apie 
dvigalves papūgas, žmones, lakiojančius savo sparnais arba virstan- 
čius vilkais. Istorijas apie karalienės. Sergančias karalienes. 

„burtus, kaip mes naudojame fiziką, tiesa? 

Angelai ir vilkolakiai. 

- Aš girdėjau pasakojimus apie vilkolakius, - pasakė Džekas. - 
Apie juos yra net komiksų. Tai nieko nereiškia, Spidi. 

- Gal ir nereiškia. Bet aš girdėjau, kad vienam Žmogui išrovus ri- 
dikėlį kitas Žmogus gali jį užuosti už mylios, - toks ten grynas ir 
švarus oras. 

- Bet angelai... 

- Žmonės su sparnais. 

- Ir sergančios karalienės, - pridėjo Džekas kaip juokelį (žmogau, 
na ir kvailą vietelę tu išmąstei), bet vos tai pasakęs pats pasijuto 
blogai. Prisiminė juodą žuvėdros akį, mirtinai įsmeigtą į jį, mirtin- 
gumą, kai paukštis lupo iš kriauklės moliuską; girdėjo energingą 
primygtinį dėdės Morgano balsą, prašantį Džeką pakviesti prie tele- 
fono Karalienę Lili. 

“B"kategorijos filmų karalienė. Karalienė Lili Kavano. 

- Taip, - tyliai ištarė Spidis. - Visur problemos, sūneli. Serganti 
Karalienė... o gal mirštanti. Mirštanti, sūnau. O visas pasaulis ar net 
du laukia, laukia, ar kas galės ją išgelbėti. 

Džekas spoksojo į negrą išsižiojęs, tarsi prižiūrėtojas ką tik būtų 
spyręs jam į pilvą. Išgelbėti ją? Išgelbėti jo mamą? Jį vėl užgriuvo 
panikos lavina - kaip jis gali ją išgelbėti? Negi šitas beprotis sako, 
kad ji iš tikro miršta, miršta tame kambaryje? 

- Tau yra darbas, Keliaujantis Džekai, - kalbėjo toliau Spidis. - 
Darbas, kur nenorėčiau tavęs leisti, prisiekiu Viešpačiu. Norėčiau, 
kad būtų kitaip. 

- Nesuprantu, ką tu čia šneki, - pasakė berniukas. Jautėsi, lyg vi- 
sas kvapas būtų uždarytas į karštą kišenaitę gerklėje. Jis dirstelėjo į 
kitą raudonojo kambarėlio kampą ir šešėlyje pastebėjo į sieną pa- 
remtą seną gitarą. Šalia jos gulėjo susuktų čiužinių ritinėlis. Spidis 
miega prie savo gitaros. 

- Man atrodo, - tarė negras, - kad ateis metas, ir tu suprasi mano 
žodžius, sužinosi daugiau, negu manai žinąs. Velniškai daug. 

- Bet aš ne... - pradėjo Džekas ir užsikirto. Jis kai ką prisiminė. 
Ir dar labiau išsigando, kai ant jo užvirto dar vienas praeities luitas, 
reikalaujantis dėmesio. Staiga jį išpylė prakaitas, pasidarė vėsu lyg 
patekus po pievos purkštukų. Su tuo prisiminimu jis kovojo vakar 
ryte prie lifto ir apsimetinėjo, kad pūslė net nesiruošia sprogti. 

- Ar nesakiau, kad metas truputį atsigaivinti? - paklausė Spidis, 
lenkdamasis išimti vienos grindų lentos. 

Džekas vėl prisiminė du niekuo neišsiskiriančius vyrus, stumian- 
čius jo mamą į automobilį. Virš automobilio sviro milžiniško me- 
džio kasos. 

Spidis atsargiai ištraukė iš plyšio pintos talpos buteliuką. Jis bu- 
vo tamsiai žalio stiklo, todėl skystis atrodė juodas. 

- Tai padės tau, sūnau. Tereikia paragauti gurkšnelį ir atsidursi 
keliose kitose vietose, padės tau pradėti tą darbą, apie kurį pasako- 
jau. 

- Man reikia eiti, Spidi, - išpylė Džekas, netverdamas noru kuo 
greičiau grįžti į “Alhambrą". Senis pasistengė nuslėpti savo nuosta- 
bą ir nuleido butelį po grindimis. Džekas jau buvo pašokęs. 

- Man neramu, - pasakė jis. 

- Dėl mamos? 

Džekas linktelėjo traukdamasis atbulas į duris. 

- Tada geriau skubėk pažiūrėti, ar jai viskas gerai, ir nusiramink. 
Gali ateiti čia kada panorėjęs, Keliaujantis Džekai. 

- Gerai, - atsakė berniukas ir prieš išbėgdamas stabtelėjo sekun- 
dei. - Man regis... aš prisimenu, kur mes buvom susitikę. 

- Ne, ne, mano galvoje viskas susijaukė, - nutraukė prižiūrėtojas, 
purtydamas galvą ir gindamasis rankomis. - Tu buvai teisus. Mes 
prieš savaitę nebuvom pažįstami. Skubėk pas mamą ir nusiramink. 

Džekas nėrė pro duris ir bėgo begaline ir neaprėpiama saulės 
šviesa plačios arkos, vedančios į gatvę, link. Virš jos berniukas per- 
skaitė raides SILAS UIBYMSKNIL SOJIDAKRA dangaus fone; 
naktį spalvotos lemputės užrašys parko pavadinimą iš abiejų pusių. 
“Nike" sportiniai bateliai kėlė dulkes. Džekas spaudė iš savo raume- 
nų, ką įstengė, vertė dirbti smarkiau ir greičiau, ir ties arka jautėsi 
skrendąs. 

Septyniasdešimt šeštieji. Džekas keliavo Rodeo plentu karštą 
birželio? liepos? kažkokią dieną, bet dar prieš tai, kai žmonės ima 
nerimauti dėl krūmynų gaisrų. Dabar jis net neprisimena, kur tada 
ėjo. Pas draugą? Prisimena tik, kad niekur neskubėjo. Jis kaip tik 
liovėsi galvoti apie savo tėvą kiekvieną laisvą minutę; 0 juk ir pra- 
ėjus keliems mėnesiams po Filipo Sojerio, žuvusio per nelaimingą 
atsitikimą medžioklėje, mirties, jo šešėlis, netekties skausmas sekio- 
j0 berniuką neatsitraukdamas nė per žingsnį ten, kur mažiausiai bu- 
vo pasiruošęs jį susitikti. Džekas buvo tik septynerių, bet jau žino- 
jo, kad dalis jo vaikystės pavogta, - šešiametis jis pats sau atrodė 
naivus ir nerūpestingas, - tačiau jis išmoko pasikliauti savo mamos 
jėga. Laukiniai žiaurūs baubai jau nebetykojo tamsiuose kampuose, 
pravirose spintose, ūksmingose gatvėse ir tuščiuose kambariuose. 

Tos 1976 metų popietės įvykis išsklaidė laikiną ramybę. Po to 
dar šešis mėnesius berniukas miegojo užsidegęs šviesą. Jį kamavo 
košmarai. 

Automobilis išsuko į gatvę vos už kelių namų nuo balto triaukš- 
čio kolonijinio stiliaus Sojerių namo. Automobilis buvo žalias, Dže- 
kas galėjo pasakyti tik tiek, na ir dar kad ten nebuvo “Mersedesas", 
nes juos vienintelius jis galėjo atskirti iš visų kitų mašinų. Vairuo- 
tojas nuleido stiklą 17 nusišypsojo Džekui. Iš pradžių vaikas pama- 
nė, kad žmogus pažįstamas: jis pažinojo Filą Sojerį ir tiesiog norėjo 
pasisveikinti su jo sūnumi. Jo šypsena tik patvirtino tai; ji buvo šil- 
ta, maloni ir geranoriška. Antras vyras keleivio sėdynėje pasilenkė 
į priekį ir pažvelgė į Džeką pro mažus ir nepaprastai tamsius, kone 
juodus, akinius. Šis vilkėjo akinančiai baltą kostiumą. Vairuotojas 
prakalbo. 

- Sūneli, gal Žinai, kaip mums pasiekti “Beverli Hilso" viešbutį? 

Vadinasi, vis dėlto nepažįstamas. Berniukas truputį nusivylė. 

Jis parodė tiesiai. Viešbutis ten, visai netoli, tėtis pėsčias nueida- 
vo į jį dalykinių pusryčių. 

- Tiesiai tolyn? - pasitikslino vairuotojas vis dar su šypsena. 

Džekas linktelėjo. 

- Esi gudrus vaikis, - tarė vyras, o antrasis nusijuokė. - Gal pasa- 
kytum, ar toli? 

Džekas papurtė galvą. 

- Pora kvartalų? 

- Taip, - vaikas pasijuto truputį nejaukiai. Vairuotojas tebesišyp- 
sojo, bet dabar šypsena atrodė įtempta, nenatūrali, tuščia. O ir kelei- 
vio juokas buvo duslus ir gargiantis, tartum jis sklistų iš kokio klano. 

- Gal penki kvartalai? Ar šeši? 

- Tikriausiai penki ar šeši, - atsakė Džekas traukdamasis. 

- Na, aš tau turiu kaip nors atsidėkoti, mažasis bičiuli, - tarė vai- 
ruotojas. - Tu veikiausiai mėgsti saldainius, ar ne? - vyras iškišo pro 
langą sugniaužtą kumštį, pasuko delnu į viršų ir ištiesė. Ant delno 
gulėjo saldainis. - Jis tavo. Paimk. 

Berniukas neryžtingai žengė į priekį, nors galvoje skambėjo 
tūkstantį kartų girdėtas perspėjimas neimti saldainių iš nepažįstamų. 
Bet tas vyras sėdėjo automobilyje, ir jeigu ką nors sugalvos daryti, 
Džekas bus už puskvartalio, kol jis atidarys savo dureles. O neimti 
atrodė nemandagu. Džekas paėjo dar žingsnį. Jis žiūrėjo į vyro akis 
- skaisčiai mėlynas ir šaltas kaip jo. šypsena. Intuicija ragino nuleis- 
ti ranką ir eiti šalin. Bet jis tik ištiesė ją prie saldainio ir pabandė 
stverti jį. 

Vairuotojo ranka sugavo jo ranką, o keleivis su neregio akinu- 
kais garsiai nusikvatojo. Apstulbęs Džekas spoksojo į laikančio jį už 
rankos vyro akis. Jos keitė - ar jam tik atrodė, kad keičia - spalvą iš 
mėlynos į geltoną. 

Bet vėliau jos tikrai buvo geltonos. 

Antrasis vyras atsidarė dureles ir apibėgo mašiną. Šilkinio jo 
švarko atlape buvo prisegtas mažas auksinis kryželis. Džekas mėgi- 
no išsisukti, bet šaltai šypsodamasis vairuotojas jo nepaleido. 

- NE! - suklykė Džekas. - PADĖKITE! 

Vyras su akiniais atidarė užpakalines dureles. 

- GELBEKITE! - rėkė berniukas. 

Vairuotojas ėmė tempti jį į automobilio vidų. Džekas priešinosi 
šaukdamas pagalbos, bet vyras dar tvirčiau suspaudė jam ranką. 
Džekas daužė jo rankas, mėgino iš jų ištrūkti 1r su siaubu pajuto, jog 
po jo pirštais ne oda. Jis pasuko galvą ir pamatė, kad iš juodos ran- 
kovės kyšo kažkas kieta, labiau panašu į kanopą ar kaulėtą leteną. 
Džekas vėl suklykė. 

Iš gatvės pasigirdo garsus balsas: 

- Ei, jūs ten! Liaukitės! Palikit tą vaiką ramybėje! 

Džekas lengviau atsiduso ir iš visų Jėgų truktelėjo iš užpuoliko 
gniaužtų. Jų link iš kvartalo galo bėgo aukštas liesas juodaodis. 
Džeką laikęs vyras nubloškė jį ant šaligatvio 17 nubėgo aplink ma- 
šiną.Už berniuko nugaros atsilapojo vieno namo durys - dar vienas 
liudininkas. 

- Greičiau, greičiau, - paragino vairuotojas, jau mindamas akce- 
leratorių. Baltasis Kostiumas įšoko vidun, ir automobilis nušvilpė 
Rodeo gatve, per plauką nesusidūręs su ilgu baltu “Klenetu", vai- 
ruojamu įdegusio vyro baltais teniso marškinėliais. “Klenetas"' su- 
pypsino. 

Džekas pakilo nuo šaligatvio. Jautėsi apsvaigęs. Prie jo priėjo 
plikis safari kostiumu ir paklausė: 

- Kas jie buvo? Ar žinai jų vardus? 

Džekas papurtė galvą. 

- Kaip jautiesi? Reikia paskambinti policijai. 

- Aš prisėsiu, = pasakė berniukas. Vyras palipo laipteliu aukštyn. 

- Nori, kad iškviesčiau policiją? - pakartojo jis, bet Džekas pa- 
purtė galvą. 

- Negaliu tuo patikėti, - pasakė plikis. - Gyveni kur nors netolie- 
se? Esu matęs tave ir anksčiau, tiesa? 

- Aš Džekas Sojeris. Mūsų namas ana ten. 

- Tas baltas namas, - palingavo vyriškis. - Tu esi Lili Kavano sū- 
nus. Palydėsiu tave namo, jei nori. 

- O kur tas kitas vyras? - paklausė jo Džekas. - Negras, tas, ku- 
ris juos išbaidė. | 

Berniukas neramiai atsitraukė nuo vyro safari kostiumu. Be jų 
dviejų gatvė buvo tuščia. 

Pas jį bėgo Lesteris Spidis Parkeris. Spidis tada išgelbėjo jo gy- 
vybę. Suvokęs tai, Džekas dar greičiau pasileido į viešbutį. 


- Tu pusryčiavai? - paklausė mama, iškvėpdama dūmų debesį. 
Galvą ji buvo apsukus: skara kaip turbanu. Kai plaukai buvo paslėp- 
ti, jos veidas atrodė prakaulus ir pažeidžiamas. Tarp smiliaus ir di- 

džiojo pirštų kaip visad smilko cigaretė; pastebėjusi jo žvilgsnį, ma- 
ma sumaigė ją peleninėje ant stalelio. 

- Na, ne visai, - atsakė jis, atsiremdamas į jos miegamojo duris. 

- Kalbėk aiškiai: taip ar ne, - pasakė mama, nusisukdama į veid- 
rodį. - Dviprasmiškumas mane žudo. 

Veidrodyje atsispindintis riešas ir plaštaka, tepantys grimą ant 
Lili veido, buvo ploni lyg šakaliukai. 

- Ne. 

- Gerai, luktelk sekundę, o kai mama padailins save, nusives ta- 
ve apačion ir nupirks viską, ko širdis geidžia. 

- Tinka, - tarė berniukas. - Man ten buvo taip nejauku vienam. 

- Dievaži, nesuprantu, kodėl ten gali būti nejauku... - ji palinko į 
priekį ir ėmė tyrinėti savo veidą. - Gal malonėtum palaukti svetai- 
nėje, Džeki? Norėčiau atlikti tai viena. Genties paslaptys. 

Berniukas be žodžių apsisuko ir išėjo į svetainę. 

Bet kai suskambo telefonas, jis stryktelėjo ant kojų. 

- Ar man pakelti? - šūktelėjo jis mamai. 

- Taip, prašau, - pasigirdo jos balsas. 

Džekas pakėlė ragelį. 

- Alio? 

- A, vaike, pagaliau nutvėriau tave, - pasakė dėdė Morganas 
Sloutas. - Ką, po perkūnais, galvoja tavo mama? Viešpatie, gali su- 
sidaryti labai rimta situacija, jeigu kai kas nepradės kreipti dėmesio 
į smulkmenas. Ar ji čia? Pasakyk jai, kad ji turi su manimi pasikal- 
bėti... Man nesvarbu, ką ji sako, mes privalom pasišnekėti. Patikėk, 
vaikuti. 

Džekas nuleido ragelį. Norėjosi jį padėti, sėsti su mama į maši- 
ną ir persikelti į kitą viešbutį kitoje valstijoje. Bet jis nepadėjo. Pa- 
šaukė: 

- Mama, dėdė Morganas skambina. Jis sako, kad turi su juo pa- 
sikalbėti. 

Valandėlę mama tylėjo, ir Džekui labai norėjosi pamatyti jos 
veidą. Pagaliau mama ištarė: 

- Aš čia pakelsiu, Džeki. 

Berniukas jau žinojo, ką darys. Mama tyliai uždarė savo kamba- 
rio duris; jis išgirdo ją grįžtant prie staliuko ir paimant telefono ra- 
gelį. 

- Jau, Džeki, - pašaukė ji iš miegamojo. 

- Gerai, - atsiliepė berniukas ir uždengęs mikrofoną delnu, kad 
niekas negirdėtų jo kvėpavimo, priglaudė ragelį prie ausies. 

- Šaunus ėjimas, Lili, - tarė dėdė Morganas. - Nepakartojamas. 
Jeigu tu vis dar filmuotumeisi, galėtume tuo pasinaudoti. Kažką to- 
kio “Kodėl ta aktorė dingo?"'. Bet ar ne laikas pradėti elgtis kaip 
protingam Žmogui? 

- Kaip mane radai? - paklausė ji. 

- Manai, tave sunku surasti? Paklausyk, Lili, noriu, kad parsivilk- 
tum atgal į Niujorką. Laikas liautis bėgus. 

- Vadinasi, aš bėgu, Morganai? 

- Tau ne kaži kiek liko laiko šiame pasaulyje, Lili, o aš neturiu 
laiko tave vaikytis po visą Naująją Angliją. Ė, pala, tavo vaikis taip 
ir nepadėjo savo ragelio. 

- Aišku, kad padėjo. 

Džeko širdis kelias sekundes liovėsi plakti. 

- Na, vaike, dėk ragelį, - paliepė dėdės Morgano balsas. 

- Nebūk juokingas, Sloutai, - tarė mama. 

- Pasakysiu tau, ponia, kas yra juokinga. Sėdi kažkokiame ap- 
triušusiame kurorte, kai turėtum būti ligoninėje, - štai kas juokinga. 
Jėzau, lyg nežinotum, kad mums reikia priimti milijonus biznio 
sprendimų. Man rūpi ir tavo sūnaus išsilavinimas, ir ne veltui. Tu 
tai, atrodo, pamiršai. 

- Nenoriu daugiau su tavim kalbėtis, - pasakė Lili. 

- Nenori, bet teks. Aš atvažiuosiu ir paguldysiu tave į ligoninę 
per prievartą, jeigu reikės. Mums reikia kai ką sutvarkyti. Tau pri- 
klauso pusė kompanijos, kuriai aš vadovauju, ir Džekui pereis ta pu- 
sė, kai paliksi šį pasaulį. Aš noriu, kad Džeku būtų pasirūpinta. Ir 
je1gu tariesi kaip tik tą daranti tame prakeiktame Niū Hampšyre, 
tuomet sergi labiau, negu manai. 

- Ko tau reikia, Sloutai? - nuvargusiu balsu paklausė Lili. 

- Žinai, ko aš noriu. Noriu viskuo pasirūpinti. Ir tai teisinga. Aš 
pasirūpinsiu Džeku, Lili. Duosiu jam po penkiasdešimt tūkstančių 
dolerių per metus... pagalvok apie tai, Lili. Pasirūpinsiu, kad jis lan- 
kytų gerą koledžą. O tu net negali leisti jo į mokyklą. 

- Kilniaširdis Sloutas, - nusišaipė mama. 

- Ir tai atsakymas? Lili, tau reikia pagalbos, ir tik aš vienas ją siū- 
lau. 

- Kokios tavo sąlygos, Sloutai? - paklausė jo mama. 

- Tu velniškai gerai žinai. Manau, kad tai teisinga. Aš gausiu, 
kas man priklauso. Tavo dalį “Sojeris 17 Sloutas*? kompanijos. Aš 
dirbu neatsitiesdamas šitai kompanijai, ir ji turi būti mano. Galime 
sutvarkyti popierius kitą rytą, Lili, o paskui pasirūpinsim tavimi. 

- Kaip buvo pasirūpinta Tomiu Vudbinu, - pertraukė Lili. - Kar- 
tais man atrodo, kad tau su Filu per daug gerai sekėsi, Morganai. 
“Sojeris ir Sloutas" buvo lengviau valdoma, kol neėmei investuoti į 
nekilnojamą turtą ir gamybą. Pameni, kai tavo klientai buvo tik po- 
ra išsikvėpusių komikų ir pustuzinis vilčių teikiančių aktorių ir sce- 
naristų? Man gyvenimas labiau patiko tada, kai nebuvo maišų pi- 
nigų. 

- Valdoma? Ką čia paistai? - suriko dėdė Morganas. - Tu ne- 
įstengi valdyti savęs! - paskui jis pasistengė truputį susitvardyti. - 
Gerai, aš pamiršiu, kad minėjai Tomą Vudbiną. To jau per daug, 
Lili. 

- Pokalbis baigtas, Sloutai. Laikykis nuo čia atokiau. Ir nuo 
Džeko. 

- Tu keliausi į ligoninę, Lili, ir šitas bėgimas turės... 

Jo mama padėjo ragelį per vidurį sakinio; Džekas tyliai nuleido 
ir savąjį. Po to pasitraukė arčiau lango, kad atrodytų stovėjęs kuo to- 
liau nuo telefono. Uždarytame kambaryje buvo tylu. 

- Mama? - pašaukė jis. 

- Ką, Džeki? - jos balsas truputį drebėjo. 

- Kaip tu? Ar viskas gerai? 

- Aš? Žinoma. 

Tylūs mamos žingsniai priartėja prie durų, tos atsidaro. Susitin- 
ka jų akys: mėlynos jo su mėlynomis jos. Lili plačiai atlapoja duris. 
Žvilgsniai vėl susikryžiuoja, nejaukiai skvarbūs. 

- Aišku, viskas gerai. Kodėl gi ne? | 

Žvilgsniai išsiskiria. Kažkoks supratimas šmėkšteli tarp jų, tik 
koks? Džekas svarstė, ar mama žino, kad jis nuklausė jų pokalbį. 
Paskui suprato, kad ką tik pasidalino - pirmą kartą - Žinią apie jos 
ligą. 

- Na, - išlemeno berniukas. Jo motinos liga, tas didelis nemini- 
mas dalykas, grėsmingai augo tarp jų. - Aš tiesiog nežinau. Dėdė 
Morganas atrodė... Džekas kilstelėjo pečius. 

Lili suvirpėjo, 17 Džekas padarė dar vieną didelį atradimą. Jo ma- 
ma bijo, bijo tiek pat, kiek ir jis. 

Ji sukando dantimis cigaretę ir atidarė žiebtuvėlį. Dar kartą ati- 
džiai pažiūrėjo giliomis akimis. 

- Nekreipk dėmesio į tą parazitą, Džekai. Aš tik susierzinau, kad, 
ko gero, niekad nepavyks nuo jo pasprukti. Tavo dėdei Morganui 
patinka mane baidyti, - Lili išpūtė dūmą. - Bijau, kad nebeturiu no- 
ro pusryčiauti. Kodėl tau nenusileidus apačion ir iš tikro nepaval- 
gius? 

- Einam kartu, - paprašė berniukas. 

- Norėčiau truputį pabūti viena, Džekai. Pasistenk tai suprasti. 

Pasistenk tai suprasti. 

Pasitikėk manimi. 

Taip kalba suaugusieji, kai galvoja visai priešingai. 

- Būsiu geresnės nuotaikos, kai grįši, - pasakė ji. - Pažadu. 

O iš tikro tai reiškė: Man norisi klykti, daugiau to nepakelsiu, eik 
lauk, lauk! 

- Tau ką nors atnešti? 

Mama papurtė galvą įtemptai šypsodamasi, ir Džekui teko išeiti 
iš kambario, nors valgyti daugiau nesinorėjo. Jis nupėdino korido- 
riumi prie liftų. Ir vėl buvo tik viena vieta, kur jis galėjo eiti.Tik šį- 
kart jis žinojo tai dar nepasiekęs tamsaus vestibiulio ir juodbruvo 
griežto tarnautojo. 

Spidžio Parkerio nebuvo raudonoje pašiūrėje, kuri atstojo jam 
ofisą; nebuvo ant ilgos prieplaukos ir arkadoje, kur du seni vaikai 
vis dar Žaidė žaidimo automatu, lyg tai būtų karas, kurį abu žinojo 
pralaimėsią; jo nebuvo ir dulkinoje plynėje po amerikietiškais kal- 
neliais. Džekas Sojeris bejėgiškai sukiojosi svilinančioje saulėje, 
dairėsi tuščiuose skersgatviuose ir ištuštėjusiose poilsio aikštelėse. 
Buvo persigandęs.O jeigu Spidžiui kas nors atsitiko? Tai neįmano- 
ma, bet jeigu dėdė Morganas sužinojo apie Spidį (ką ten sužinoti?) 
ir... Džekas mintyse išvydo “Laukinis vaikas'' furgoną, išsukantį iš 
už kampo ir didinantį greitį. 

Vaikas pasileido bėgti negalvodamas kur. Siaubo sukaustytoje 
galvoje jis regėjo pro kreivų veidrodžių eilę bėgant dėdę Morganą; 
jie pavertė jį klaikiomis iškraipytomis pabaisomis. Ant plikos jo 
kaktos staiga išaugdavo ragai, tarp stambių jo pečių susimesdavo 

kupra, stori pirštai virsdavo lopetomis. Džekas staiga pasuko į deši- 
nę ir pasijuto artėjąs į keistos formos, beveik apvalų statinį, sukaltą 
iš baltų dailylenčių. 

Iš ten staiga pasigirdo ritmingas “tuk, tuk, tuk“. Berniukas lėkė 
garso pusėn - veržliaraktis dzingsi į vamzdį, plaktukas kaukši į prie- 
kalą, - darbo garsai. Tarp dailylenčių jis surado rankeną ir pravėrė 
duris. 

Džekas įžengė į dryžuotą tamsą, garsas pasidarė stipresnis. Tam- 
sa aplinkui keitė formą ir dydį. Berniukas ištiesė rankas ir palietė 
brezentą. Šis nuslydo į šoną. Umai Džeką apgaubė geltona šviesa. 

- Keliaujantis Džekas, - išgirdo jis Spidžio balsą. 

Vaikas pasisuko balso pusėn ir pamatė ant Žemės prie pusiau iš- 
ardytos karuselės įsitaisiusį prižiūrėtoją. Jis laikė veržliaraktį, prieš 
save pasiguldęs baltą arkliuką garbanotais karčiais, užmautą ant il- 
go sidabruoto mieto. Spidis atsargiai padėjo įrankį ant Žemės. 

- Ar jau pasiruošęs papasakoti, sūnau? - paklausė jis. 


Džekas apsisprendžia 


- Taip, aš pasiruošęs, - visiškai ramiai ištarė Džekas ir pravirko. 

- Kalbėk, Keliaujantis Džekai, - paragino Spidis, paleisdamas sa- 
vo veržliaraktį ir eidamas prie berniuko. - Kalbėk, sūnau, išsisakyk, 
nusiramink... 

Bet Džekas nenurimo. Staiga viskas pasidarė nepakeliama, vis- 
kas, ir beliko tik verkti arba tiesiog paskęsti milžiniškoje juodumos 
bangoje, bangoje, kurios negalėjo nušviesti joks auksinis spindulys. 
Ašaros degino, bet jis juto, kad neišverktas siaubas jį pražudys. 

- O tu paverk, Keliaujantis Džekai, - pasakė senasis negras ir ap- 
glėbė jį per pečius. Džekas prispaudė sukaitusį, paburkusį veiduką 
prie plonų Spidžio marškinių ir užuodė to vyro kvapą: lyg ir “Old 
Spice“, lyg ir cinamono ar knygų, kurių seniai niekas neėmė skaity- 
ti iš bibliotekos. Geras, raminantis kvapas. Jis apsikabino draugą; 
delnai užčiuopė Spidžio šonkaulius, vos aptemptus raumenų sluoks- 
neliu. 

- Raudok, jei tau palengvės, - sūpuodamas Džeką, pasakė Spidis. 
- Kartais padeda. Aš Žinau. Spidis žino, kaip toli tu buvai ir koks to- 
limas tavo kelias, Keliaujantis Džekai, žino, kaip tu pavargai. Todėl 
verk, jei palengvės. 

Džekas vargiai suprato jo žodžius, tik garsus - drąsinančius ir ra- 
minančius. 

- Mano mama tikrai serga, - pagaliau ištarė jis prie Spidžio krū- 
tinės. - Manau, kad ji čia atvažiavo bėgdama nuo seno tėvelio part- 
nerio. Misterio Morgano Slouto, - Džekas sušniurkštė, atsitraukė 
nuo Spidžio ir nusišluostė patinusias akis rankomis. Jis nustebo ne- 
pajutęs sumišimo; anksčiau ašaros kėlė gėdą ir pasibjaurėjimą pačiu 
savimi... kaip prisidarymas į kelnes. Ar todėl, kad jo mama visad 
buvo tokia stipri? Taip, iš dalies; Lili Kavano retai griebdavosi 
ašarų. 

- Bet juk tai ne vienintelė priežastis, dėl ko ji čia atvyko? 

- Ne, - tyliai atsakė Džekas. - Manau... ji atvažiavo čia numirti, - 
tariant paskutinį žodį, balsas pakilo, sucypė kaip netepti vyriai. 

- Galbūt, - ištarė Spidis, įdėmiai žvelgdamas į berniuką. - O gal- 
būt tu esi tam, kad ją išgelbėtum. Ją... ir dar vieną į ją panašią mo- 
terį. 

- Ką? - nutirpusiomis lūpomis paklausė Džekas. Bet jis žinojo. 
Nežinojo vardo, tačiau žinojo, kas ji. 

- Karalienę, - atsakė Spidis. - Jos vardas - Laura De Luizian, ji 
yra Teritorijų Karalienė. 


- Padėk man, - kimiai paprašė Spidis. - Stverk tą Sidabrinę Ledi 
už uodegos. Jos atžvilgiu tai nelabai padoru, bet aš manau, jog ji ne- 
prieštaraus, jeigu padėsi man sugrąžinti ją į vietą. 

- Kaip tu ją vadini? Sidabrine Ledi? 

- A-ha, - atsakė prižiūrėtojas su plačia šypsena, kurioje matėsi 
koks tuzinas dantų. - Visi karuselės arkliai turi vardus, negi nežinai? 
Laikyk, Keliaujantis Džekai! 

Džekas suėmė medinę balto arkliuko uodegą. Kriuktelėjęs Spidis 
įsitvėrė didelėmis savo rankomis už priekinių Ledi kojų. Abu nune- 
šė medinį arkliuką prie karuselės rato, nuo mieto varvindami alyvą. 

- Mažumėlę kairėn, - supūkštė negras. - Taip... dabar žemyn ją, 
Keliaujantis Džekai! Spustelėk! 

Jie įtaisė arkliuką į vietą 1r atsitraukė: Džekas alsuodamas, Spi- 
dis su šypsena gaudydamas orą. Negras nusibraukė prakaitą ir pasi- 
suko šypsodamasis į Džeką. 

- Na, argi mes ne šaunuoliai? 

- Jeigu sakote... - atsakė berniukas su šypsena. 

- Aš sakau! O taip! - Spidis siektelėjo į užpakalinę kišenę ir 1š- 
traukė iš jos tamsiai žalią butelį. Atsuko kamštelį, gurkštelėjo - 1r 
Džekas pasijuto keistai: jis galėjo matyti kiaurai pro savo draugą. 
Spidis pasidarė permatomas, pamėkliškas kaip dvasios “Vaiduoklių 
medžiotojuose“, kuriuos rodė per vieną Los Andželo televizijos ka- 
nalą. Spidis nyko. Nyksta, - pagalvojo Džekas, - ar persikelia kaž- 
kur kitur? Bet tai dar viena beprotiška mintis; jokios logikos. 

Paskui Spidis vėl buvo toks kaip anksčiau. Tai viso labo akių ap- 
gaulė, laikina... 

Ne. Ne apgaulė. Vieną sekundę jis beveik buvo išnykęs! 

Haliucinacija. 

Spidžio žvilgsnis gręžte gręžė jį. Jis jau norėjo tiesti butelį Dže- 
kui, paskui papurtė galvą, vėl užsuko ir paslėpė kišenėje. Jis nusig- 
ręžė ir ėmė studijuoti Sidabrinę Ledi, kurią liko tik pritvirtinti savo 
vietoje. 

- Mes tikri šaunuoliai, Keliaujantis Džekai. 

- Spidi... 

- Jie visi turi vardus, - kalbėjo negras, lėtai eidamas aplink karu- 
selės ratą; jo žingsniai aidėjo aukštame pastate. Viršuje, tamsioje si- 
jų raizgalynėje tyliai čirpė kelios kregždutės. Džekas sekė iš paskos. 
- Sidabrinė Ledi... Vidurnaktis... Šis keršas yra Skautas... o čia ku- 
melė Greituolė Ela. 

Negras užvertė galvą ir uždainavo išbaidydamas paukštelius. 

- Greituolė Ela lėkė kaip vėjas... kad tu žinotum, kaip Bilui Mar- 
tinui ėjos... Ooo! Žiūrėk, kaip jie skraido! - jis nusijuokė... bet kai 
vėl pasisuko į berniuką, buvo rimtas. - Džekai, nori pamėginti išgel- 
bėti savo mamą? Ją ir tą kitą moterį, apie kurią tau sakiau? 

- Aš... nežinau kaip, - ketino pasakyti jis, bet balsas viduje, tas 
pats balsas, kuris sklido iš prisiminimo apie bandymą pagrobti, gar- 
siai atšovė: Tu žinai! Spidis tau gali padėti pradžioj, bet tu žinai 
kaip, Džekai. Žinai. 

Tas balsas jam buvo gerai pažįstamas. Jo tėvo balsas. 

- Pamėginsiu, jei pasakysi kaip, - ištarė jis užsikirtinėdamas. 

Spidis nuėjo prie tolimosios patalpos sienos. Ant jos buvo di- 
džiulis iš lentų sukaltas apskritimas su nupieštais primityviais, bet 
pašėlusiai skriejančiais arkliais. Džekui siena priminė pakeliamą tė- 
vo darbo stalą (ir tas stalas stovėjo Morgano Slouto ofise, kai jie su 
mama paskutinį kartą ten lankėsi, - staiga su kartėliu prisiminė ber- 
niukas). | 

Spidis išsitraukė sunkų raktų ryšulį, pasklaidęs jį rado, ko ieško- 
j0, ir pasuko spynoje. Paskui ištraukė pakabinamą spyną iš velkės, 
užtrenkė ją ir įsimetė marškinių kišenėn. Kai jis pastūmė visą sieną 
į šoną, nuostabiai skaisti saulės šviesa įsiveržė vidun ir privertė 
Džeką prisimerkti. Ant lubų jaukiai šokinėjo nuo bangų atsispindin- 
tys saulės zuikučiai. Prieš juos atsivėrė didingas vaizdas į jūrą, kurį 
regėjo visi ant Sidabrinės Ledi, Skauto ar Vidurnakčio karuselėje 
skriejantys raiteliai. Lengvas vėjukas nuo vandenyno atmetė nuo 
Džeko kaktos plaukus. 

- Geriausia apie tai kalbėtis saulėje, - tarė Spidis. - Eikš, Keliau- 
jantis Džekai, papasakosiu, ką galiu... bet ne viską, ką žinau. Gink 
Dieve, geriau tau daugiau nežinoti. 


Spidis kalbėjo švelniu savo balsu, kuris buvo minkštas ir malo- 
nus kaip gerai išdirbta oda. Džekas klausėsi kartais susiraukdamas, 
kartais prasižiodamas iš nuostabos. 

- Tau pažįstama tai, kas vadinama Regėjimais? 

Džekas linktelėjo. 

- Tai ne regėjimai, Keliaujantis Džekai. Ne fantazijos ir ne sap- 
nai. Ta vieta yra reali. Bent jau pakankamai reali. Ji labai skiriasi 
nuo šitos, bet ji reali. 

- Spidi, mama sako... 

- Dabar tai nesvarbu. Ji nežino apie Teritorijas... nors kažkaip jas 
nujaučia. Nes tavo tėvas, tavo tėvas jas žinojo. Ir tas kitas Žmogus... 

- Morganas Sloutas? 

- Taip. Jis taip pat Žino, - po to prižiūrėtojas paslaptingai pridū- 
rė: - Aš Žinau, kas jis ten yra. Tai jau, žinau! Oooo! 

- Ta nuotrauka tavo ofise... ne Afrika? 

- Ne Afrika. 

- Ne apgaulė? 

- Ne. 

- Mano tėvas ten buvo? - paklausė Džekas, bet širdis jau žinojo 
atsakymą; tas atsakymas paaiškino daugelį dalykų, todėl buvo tei- 
singas. Teisingas ar ne, berniukas nebuvo tikras, kad nori tuo pari- 
kėti. Stebuklingi kraštai? Sergančios karalienės? Jam darėsi neramu. 
Darėsi neramu dėl savo proto. Negi mama šimtus kartų nekartojo, 
kad nepainiotų savo Regėjimų su tuo, kas yra iš tikro? Ji tada būda- 
vo labai atkakli ir truputį gąsdindavo Džeką. Galbūt, pagalvojo jis 
dabar, ji pati buvo išsigandusi. Negi būtų tiek metų pragyvenusi su 
j0 tėvu ir nieko nežinojusi? Džekas taip nemanė. Gal ji žino ne tiek 
jau daug, - mąstė Džekas, - bet pakankamai, kad išsigąstų. 

Kraustytis iš proto. Štai apie ką ji kalbėjo. Žmonės, kurie nesu- 
geba skirti realybės ir fantazijos, išsikrausto iš proto. 

Bet jo tėvas žinojo kitą tiesą, ar ne? Taip. Jis 1 Morganas Slou- 
tas. 

Jie naudoja burtus kaip mes naudojam fiziką, tiesa? 

- Tavo tėtis dažnai ten vykdavo. Ir tas kitas, Groutas... 

- Sloutas. 

- A-ha! Jis. Jis irgi buvo. Tik tavo tėtis, Džeki, keliavo stebėti ir 
mokytis. O tas kitas - paprasčiausiai plėšti. 

- Ar dėdė Morganas nužudė dėdę Tomį? - paklausė Džekas. 

- Apie tai nieko nežinau. Tu tiesiog paklausyk, Keliaujantis Dže- 
kai. Nes laiko nedaug. Jeigu iš tiesų manai, kad tas Sloutas atsidan- 
gins čionai... 

- Jis atrodė siaubingai įsiutęs, - pasakė Džekas. Vien pagalvojus, 
kad dėdė Morganas atsibeldžia į Arkadijos paplūdimį, ėmė nervinis 
drebulys. 

- Tai laiko visai mažai. Nes jis laukia tavo mamos mirties. O jo 
dvynys, suprantama, lūkuriuoja, kada mirs Karalienė Laura. 

- Dvynys? 

- Kai kurie žmonės, gyvenantys šiame pasaulyje, turi savo dvy- 
nius Teritorijose, - paaiškino Spidis. - Ne visi, nes ten daug mažiau 
žmonių, gal tik vienas iš šimto tūkstančių. Bet dvyniams lengviau- 
sia persikelti iš čia į ten ir atgal. 

- Ta Karalienė... jį mano mamos... dvynė? 

- Taip, jos labai panašios. 

- Bet mano mama niekad... 

- Ne. Niekad ten nebuvo. Nebuvo priežasties. 

- O tėvas irgi turėjo... dvynį? 

- Taip, iš tikro. Nuostabus žmogus. 

Džekas suvilgė liežuviu lūpas. Koks beprotiškas pokalbis! Dvy- 
niai ir Teritorijos! 

- Kai mano tėtis Žuvo čia, jo dvynys mirė ten? 

- Taip. Ne tiksliai tuo laiku, bet greitai po to. 

- Spidi? 

- Ką? 

- Ar ir aš turiu dvynį? Teritorijose? 

Spidis pažvelgė į jį taip įdėmiai, kad per nugarą nubėgo šaltukas. 

- Tu ne, sūnau. Tu esi vienas. Tu - ypatingas. Ir tas Smutas... 

- Sloutas, - pataisė ir šyptelėjo berniukas. 

- Taip, nesvarbu, jis tai žino. Tai viena iš priežasčių, kodėl jis čia 
tuoj atlėks. Ir kaip tik todėl tau reikia paskubėti. 

- Kodėl? - neišlaikė Džekas. - Kuo aš galiu padėti, jeigu tai vė- 
žys? Jei ji serga vėžiu, bet atvažiavo čia, užuot atsigulusi į kokią 
nors ligoninę, tai reiškia, kad ji... - ašaros vėl grasino prapliupti, ir 
vaikas skubiai jas nurijo. - Tai reiškia, kad viskas prarasta. 

Jai viskas prarasta. Taip. Tai buvo dar viena tiesa, kurią jis Ži- 
nojo: tiesa, kad ji netenka svorio, tiesa, kad po akimis plečiasi rudi 
šešėliai. Jai viskas prarasta, bet maldauju, Dieve, ach, Dieve, pra- 
šau, juk ji mano mama... 

- Aš noriu pasakyti, - baigė prikimusiu nuo ašarų balsu Džekas, 
- kuo čia gali padėti ta Regėjimų šalis? 

- Na, pakaks aušinti burną šiandien, - atsakė prižiūrėtojas. - Tik 
patikėk, Keliaujantis Džekai: aš nesiūlyčiau tau keliauti, jeigu tai jai 
nepadėtų. 

- Bet... 

- Patylėk, Keliaujantis Džekai. Negaliu daugiau nieko sakyti, kol 
neparodysiu, ką turiu galvoje. Iš to nieko gero. Eime. 

Negras apkabino berniuką per pečius ir nuvedė jį aplink karuse- 
lės ratą. Jie kartu išėjo pro duris ir nužingsniavo parko taku. Kairė- 
je liko atrakcionas su mašinėlėmis, dabar uždarytas ir užkaltas sky- 
dais. Dešinėj stovėjo eilė būdelių: “Mesk, kol laimėsi"', “Garsioji 

Pjero pica ir spurgos", “Tiro galerija“, taip pat užkaltos (ant skydų 
skuba išblukę žvėreliai: liūtai, tigrai, lokiai, dievaži...). 

Bičiuliai pasiekė pagrindinę parko alėją, kuri nusižiūrėjus į At- 
lantik Sitį buvo pavadinta Pasivaikščiojimų aveniu; Arkadijos 
“Linksmybių šalis"? turėjo tikrą prieplauką, bet ne tikrą pasivaikščio- 
jimų aveniu. Dabar arkados pastatas liko jiems iš kairės už šimto 
jardų, o arka į parką - dukart tiek dešinėje. Džekas girdėjo neper- 
traukiamą lūžtančių bangų mūšą, vienišus žuvėdrų klyksmus. 

Jis pažvelgė į Spidį ketindamas paklausti, kas dabar, ką darysim 
toliau, negi tai tik Žiaurus pokštas... bet jis neištarė nė žodžio. Drau- 
gas traukė žaliąjį buteliuką. 

- Tai... - pradėjo Džekas. 

- Perkelia tenai, - tarė Spidis. - Daugeliui žmonių, pabuvojusių 
tenai, šito nereikia, bet tu kol kas nesi ten lankęsis, tiesa Džeki? 

- Ne, - kada jis paskutinį kartą užmerkė akis šiame pasaulyje ir 
atvėrė jas stebuklingame Regėjimų pasaulyje, pasaulyje, kur kvapai 
gaivūs ir sodrūs, o dangus gilus, perregimas? Praeitais metais? Ne. 
Anksčiau... Kalifornijoje... po savo tėvo mirties. Tuomet jam buvo..: 

Berniukas išplėtė akis. Devyneri? Taip seniai? Prieš trejus me- 
tus? 

Šiurpas ėmė pagalvojus, kaip tyliai, kaip neįkyriai tie kartais 
mieli, kartais neramūs tamsūs sapnai pasitraukė; sakytum, neskaus- 
mingai ir nepastebimai išnyko didžioji dalis jo vaizduotės. 

Jis stvėrė butelį iš draugo rankos, kone išmesdamas žemėn. Šiek 
tiek panikavo. Kai kurie Regėjimai jį gąsdino, ir aiškūs mamos per- 
spėjimai nepainioti realybės su fantazijomis (kitaip tariant, neišpro- 
tėk, Džeki, gerai?) buvo truputį baisoki, bet jis pagaliau suprato, jog 
vis dėlto nenori prarasti to pasaulio. 

Berniukas pažiūrėjo į Spidžio akis ir pagalvojo: Jis taip pat tą ži- 
no. Žino viską, ką aš pagalvoju. Kas tu, Spidi? 

- Ilgokai nebuvęs ten, tu lyg ir pamiršti, kaip pačiam ten persi- 
kraustyti, - atsakė Spidis. Jis linktelėjo į butelį. - Štai kodėl aš pa- 
ruošiau stebuklingo gėrimo. Tai ypatingas gėrimas, - paskutinius 
žodžius negras ištarė beveik susimokėliškai. 

- Ar jis iš ten? Iš Teritorijų? 

- Ne-a. Kai kuriuos stebuklus galima daryti ir čia, Keliaujantis 
Džekai. Ne kažin ką, bet įmanoma. Tai stebuklingas gėrimas iš Ka- 
lifornijos. 

Berniukas nepatikliai pasižiūrėjo. 

- Pirmyn. Gurkštelk ir pažiūrėsim, ar persikelsi, - nusišypsojo 
Spidis. - Daugiau išgėręs gali pakliūti visur, kur tik užsigeisi. Prieš 
tave tas, kuris jau išbandė. 

- O dangau, Spidi, bet... - jis ėmė bijoti. Burna perdžiūvo, saulė 
atrodė pernelyg ryški, o smilkiniuose kalė pulsas. Po liežuviu Dže- 
kas pajuto vario prieskonį ir pagalvojo: Štai koks tas “stebuklingo 
gėrimo skonis" - koktus. 

- Jeigu išsigąsi ir norėsi grįžti, gurkštelk dar kartą, - pasakė 
Spidis. 

- O šitas butelis, jis keliaus su manimi? Tu pažadi? - mintis, kad 
jis pasiliks ten, toje mistiškoje vietoje, kada mama serga ir tuoj tuoj 
pasirodys tas niekšas Sloutas, buvo siaubinga. 

- Pažadu. 

- Gerai, - Džekas priglaudė butelį prie lūpų... 1r atitraukė. Kva- 
pas buvo šlykštus: aštrus ir gaižus. - Man nesinori, Spidi, - sušnibž- 
dėjo jis. 

Lesteris Parkeris stebėjo jį; lūpos šypsojosi, bet akyse šypsenos 
nebuvo - jos atrodė rūsčios. Nepermaldaujamos. Gąsdinančios. Dže- 
kas pagalvojo apie juodas akis: žuvėdros, verpeto akį. Jį sukaustė 
siaubas. 

Džekas ištiesė butelį prižiūrėtojui. 

- Gal pasiimsi jį? - paklausė jis vos girdimu balsu. - Prašau. 

Spidis nieko neatsakė. Jis nepriminė vaikui, kad jo mama miršta 
1 kad Morganas Sloutas atvyksta čia. Neišvadino Džeko bailiu, nors 
jis dar niekad gyvenime nesijautė tokiu bailiu, net kai pasitraukė 
nuo tramplino Akomako stovykloje ir kai kurie vaikai iš jo šaipėsi. 
Spidis lėtai apsisuko ir ėmė švilpiniuoti pakėlęs į dangų galvą. 

Prie baimės negailestingai prisijungė ir vienišumo jausmas. Spi- 
dis nuo jo nusigręžė; draugas atsuko jam nugarą. 

- Gerai, - staiga tarė berniukas. - Jeigu tu nori... 

Jis pakėlė butelį ir neleidęs sau nė sekundę pamąstyti gurkšte- 
lėjo. 

Skonis buvo bjauresnis negu galėjo tikėtis. Jis buvo ragavęs vy- 
no ir netgi pamėgo jį (ypač sausą baltą vyną, kurį mama patiekdavo 
prie žuvies), šis gėrimas kažkuo priminė vyną... tačiau nepaisant to 
buvo šlykštesnis už visus ragautus vynus. Skonis buvo stiprus, sal- 
dokas ir trenkė puvėsiais; ne gyvų, bet supuvusių vynuogių skonis. 

Pajutęs burnoje tą saldų purpurinį skystį, jis staiga tiesiog matė 
tas uogas - blyškias, dulkėtas, išpampusias ir šlykščias, lipantį mur- 
zinu tinku vijoklį blankioje, tąsioje kaip sirupas šviesoje, kur vienin- 
telis garsas buvo beprotiškas musių zvimbimas. 

Džekas nurijo gurkšnį; į gerklę nuvinguriavo deginanti srovelė. 

Užsimerkė, susiraukė kovodamas su šleikštuliu. Neišvėmė, gal 
todėl, kad nepusryčiavo. 

- Spidi... 

Džekas atsimerkė, ir žodžiai, kuriuos norėjo ištarti, nutilo gerklė- 
je. Jis pamiršo, kad vos neišvėmė tos vyno parodijos. Pamiršo ma- 
mą, dėdę Morganą, tėvą ir visa kita. 

Spidžio šalia nebuvo. Grakščių atrakciono arkų silueto taip pat. 
Nebuvo ir Pasivaikščiojimų aveniu. 

Dabar jis kitoje vietoje. Jis... 

- Teritorijose, - sukuždėjo berniukas, visu kūnu sudrebėdamas iš 
siaubo ir džiaugsmo. Jautė, kaip ant sprando pasišiaušia plaukeliai, 
keistas šypsnys perkreipia burną. - Spidi, aš čia, Viešpatie, aš esu 
Teritorijose! Aš... 

Bet nuostaba atėmė balsą. Jis užspaudė delnu lūpas ir apsisuko 
aplink tyrinėdamas vietą, kur jį atnešė stebuklingas Spidžio gėrimas. 

Vandenynas buvo ten pat, tik tamsesnis, mėlynesnis - pačios tik- 
riausios indigo spalvos. Kurį laiką berniukas stovėjo suakmenėjęs. 
Vėjelis taršė plaukus, jis žvelgė į horizontą, kur tamsiai mėlynas 
vandenynas susitinka su išblukusiu melsvu dangumi. 

Ta horizonto linija nežymiai, tačiau neabejotinai buvo išlinkusi. 

Suraukęs antakius, Džekas papurtė galvą 1r pasisuko kitur. Ten, 
kur prieš minutę stovėjo karuselė, žėlė laukinė aukšta ir tanki žolė. 
Arkados taip pat nebuvo; jos vietoj palei krantą susigrūdę gulėjo 
granito luitai. Bangos plovė apatinius ir pašėlusiai riaumodamos 
veržėsi į senus plyšius 1r tarpus. Tiršta it plakta grietinėlė puta tiško 
į orą ir buvo išnešiojama vėjo. 

Džekas įsižnybė į kairį skruostą. Smarkiai sužnybė. Ištryško aša- 
ros, bet viskas liko kaip buvę. 

- Tai tikra, - sušnibždėjo jis, ir į krantą sudužo kita banga, pa- 
keldama baltą putą. 

Staiga Džekas suprato, kad Pasivaikščiojimų aveniu liko... ar 
kažkas panašaus. Nuo iškyšulio, kur aveniu baigdavosi prie arkados 
tame “realiame pasaulyje“, ėjo vežimų išvažinėtas kelias. Prasukęs 
pro iškyšulį ir išėjęs 1š atrakcionų parko, kelias tęsėsi tolyn į šiaurę, 
virsdamas Arkadijos bulvaru. Šito kelio vidury augo žolės juosta, 
bet, iš visko sprendžiant, kelias buvo kai kada naudojamas. 

Berniukas, vis dar su buteliu rankoje, pasisuko į šiaurę. Galvoje 
sušmėžavo mintis, kad kažkur, kitame pasaulyje Spidis laiko šito 
butelio kamštį. 

Ar aš staiga ėmiau ir išnykau? Tikriausiai. Nieko sau! 

Už kokių keturiasdešimt žingsnių pakelėje Džekas užtiko gerv- 
uogyną. Tarp spyglių glaudėsi didžiausios, tamsiausios ir iš pažiū- 
ros labai sultingos gervuogės, kokių anksčiau neteko matyti. Berniu- 
ko pilvas, ko gero, nepatenkintas “stebuklingu gėrimu“, garsiai su- 
gurgė. 

Gervuogės? Rugsėjį? 

Nesvarbu. Po to, kas nutiko šiandien (o dabar dar nėra dešimtos 
ryto), užtikti gervuoges rugsėjį atrodė taip pat lengva, kaip praryti 
aspirino tabletę nurijus durų rankeną. 

Džekas ištiesė ranką, nuraškė saują uogų ir subėrė į burną. Gerv- 
uogės buvo neapsakomai saldžios, pasakiškai skanios. Šypsodama- 
sis (pamėlusiomis lūpomis) ir galvodamas, kad išprotėjo, berniukas 
prisiskynė antrą saują... po to trečią. Nieko panašaus jis nebuvo val- 
gęs, nors, pagalvojo jis vėliau, kaltos buvo ne vien uogos; iš dalies 
tai buvo dėl neįtikėtinai gaivaus oro. 

Rinkdamas ketvirtą saują, vaikas įsidrėskė, tarytum krūmai įspė- 
tų: užteks, jau pakaks. Jis nučiulpė giliausius įdrėskimus po nykščiu 
ir patraukė į šiaurę palei dvi vėžes, stengdamasis matyti viską vie- 
nu metu. 

Jis sustojo už gervuogynų pažiūrėti į saulę, kuri atrodė mažesnė 
ir ryškesnė. Ar ji tikrai su oranžiniu apvadu kaip tuose viduramžių 
paveiksluose? Regis, taip. Ir... 

Netikėtai visas mintis išsklaidė riksmas, gergždžiantis, nemalo- 
nus riksmas, lyg lėtai trauktum iš lentos surūdijusią vinį. Džekas at- 
sigręžė gūždamasis ir plėsdamas akis. 

Tai buvo žuvėdra - stebėtino, beveik neįtikėtino dydžio (bet tik- 
ra, gyva). Tiesą sakant, ji buvo erelio dydžio. Tupėjo pakreipusi 
glotnią baltą galvą į šoną. Lenktas kaip kabliukas snapas Žiopčiojo. 
Paukštis plasnojo begaliniais sparnais, šiaušdamas žolę. 

Po kurio laiko visai nesibaidydamas ėmė striksėti prie Džeko. 

Džekas staiga išgirdo tolimą ragų melodiją 17 be jokios priežas- 
ties pagalvojo apie savo mamą. 

Jis žvilgtelėjo į šiaurę, ten, kur keliavo. Kažkaip tas garsas jį 
traukė, kėlė nepaaiškinamą norą skubėti. Tai buvo, pagalvojo jis vė- 
liau (kai buvo laiko pagalvoti), tartum troškimas kažką tokio suval- 
gyti, ko nevalgei labai seniai - ledų, bulvių traškučių ar tako*. Ne- 
žinai, kol nepamatai, o kai pamatai, lieka tik neįvardijamas troški- 
mas, erzinantis ir neduodantis ramybės. 

Džekas išvydo vėliavas 17 smaigą kažko, kas galėjo būti didelė 
palapinė - paviljonas. 

Ten turi būti Alhambra, - pagalvojo jis, ir žuvėdra vėl suklykė. 
Berniukas atsigręžė ir sunerimo pamatęs, kad paukštis vos už šešių 
pėdų. Snapas prasižiojo parodydamas tą purvinai rausvą gerklę, 
Džekas nejučia prisiminė vakar dieną, žuvėdrą, kuri trenkė molius- 
ką į akmenis ir sudorojo taip pat baisiai žiūrėdama. Šita žuvėdra jam 
šypsojosi - jokios abejonės. Kai pristriksėjo arčiau, Džekas užuodė 
sunkų tvaiką, sudvisusios Žuvies ir supuvusių dumblių smarvę. 

Žuvėdra sušnypštė ir vėl suplakė sparnais. 

- Dink iš čia, - garsiai tarė Džekas. Jo širdis smarkiai varinėjo 
kraują, burna išdžiūvo, bet jis nenorėjo išsigąsti paukščio, net ir to- 
kio didelio. - Nešdinkis! 

Žuvėdra vėl prasižiojo... ir - o siaube! - gargiančiuose garsuose 
berniukas išgirdo žodžius... kažką panašaus į žodžius. 

Mama miršta, Džekai... 

Žuvėdra dar kartą nerangiai stryktelėjo jo link, kaulėtos kojos 
įsikibo į žolę, snapas Žiopčiojo, juodos akys nepaleido berniuko. 
Nesuvokdamas, ką daro, Džekas pakėlė žalią buteliuką 1r gurkšte- 
lėjo. 

Ir vėl tas klaikus skonis privertė užsimerkti, o kai jis atsimerkė, 
pasijuto bukai dėbsąs į geltoną ženklą su bėgančių vaikų, berniuko 
ir mergaitės, siluetais. “Atsargiai, vaikai", skelbė tas ženklas. Žuv- 
ėdra (šįkart normalaus dydžio) suklykė ir pakilo, be abejonės, pasi- 
baidžiusi staigaus Džeko atsiradimo. 


* Ang. taco - į ploną blyną suvyniota mėsa, sūris ir tam tikros žalios dar- 
žovės, apipiltos aštriu padažu. . 

Jis apsižvalgė ir neįstengė susiorientuoti. Skrandis, pilnas uogų ir 
Spidžio stebuklingo gėrimo, vartėsi ir riaumojo. Kojų raumenis ėmė 
nemaloniai mausti. Jis šleptelėjo ant kelkraščio prie ženklo, kaukš- 
teldamas dantimis. 

Staiga berniukas pasilenkė tarp kojų ir prasižiojo, įsitikinęs, kad 
tuoj vems. Tačiau tik porą kartų žagtelėjęs pajuto, jog skrandis 
rimsta. 

Tai dėl uogų, - pagalvojo jis. - Jei ne tos uogos, mane tikrai su- 
pykintų. 

Vaikas pakėlė akis ir negalėjo patikėti tuo, ką mato. Teritorijose 
jis nenuėjo daugiau šešiasdešimties žingsnių išvažinėtu keliuku. Jis 
tuo įsitikinęs. Tarkim, jo žingsnis yra dvi pėdos... ne, dvi su puse pė- 
dos, kad būtų tiksliau. Vadinasi, jis nuėjo ne daugiau pusantro šim- 
to pėdų. Bet... 

Berniukas pažiūrėjo per petį ir pamatė arką su stambiu raudonu 
užrašu: ARKADIJOS LINKSMYBIŲ ŠALIS. Nors Džeko regėji- 
mas buvo normalus, užrašą vos įskaitė. “Alhambros" viešbutis su 
sodu iš priekio ir vandenynu iš užpakalio atsidūrė dešinėje. 

Teritorijose jis nuėjo šimtą penkiasdešim pėdų. 

Čia tai kažkaip virto puse mylios. 

- O dangau, - sušnibždėjo Džekas Sojeris ir užsidengė akis 
ranka. 


- Džekai! Džekai, vaikeli! Keliaujantis Džekai! 

Spidžio balsas perrėkė garsų skalbimo mašinos su senu varikliu 
ūžimą. Džekas pakėlė galvą - ji atrodė neapsakomai sunki, o rankos 
ir kojos pavargusios - ir išvydo senutėlį “Internešnel Harvester" 
sunkvežimį, atriedantį pas jį. Namudiniai bortai, pritaisyti prie kė- 
bulo, maskatavo į šonus kaip klibantis dantis. Automobilis buvo nu- 
teptas šlykščia žalsvai žydra spalva. Už vairo sėdėjo Spidis. 

Spidis įveikė kalvą, sutratėjo varikliu ir išjungė jį. Paskui skubiai 
išsirangė lauk. 

- Ar viskas gerai, Džekai? 

Džekas ištiesė draugui butelį. 

- Tavasis stebuklingas gėrimas tikra bjaurybė, - ištarė jis vangiai. 

Spidis atrodė įsižeidęs... paskui nusišypsojo. 

- O kas tau sakė, kad vaistai turi būti skanūs, Keliaujantis Dže- 
kai? 

- Rodos, niekas, - atsakė berniukas. Jis pajuto, kad po truputį, la- 
bai pamažu, grįžta jėgos ir nyksta dezorientacijos jausmas. 

- Dabar tu tiki, Džekai? 

Džekas linktelėjo. 

- Ne, nieko nebus. Pasakyk garsiai. 

- Teritorijos, - ištarė Džekas, - jos ten. Iš tikro. Aš mačiau paukš- 
tį... - vaikas nutilo ir krūptelėjo. 

- Kokį paukštį? - susidomėjo Spidis. 

- Žuvėdrą. Velniškai didelę žuvėdrą... - Džekas krestelėjo galvą. 
- Ne, tu tuo nepatikėsi, - po to kurį laiką pamąstęs tarė: - Ne, tu pa- 
tikėsi. Galbūt niekas kitas, išskyrus tave. 

- Ar jis kalbėjo? Daugelis paukščių ten moka kalbėti. Bet daž- 
niausiai tarškia kvailystes. Bet yra ir protingai kalbančių... nors daž- 
niausiai jie meluoja. 

Džekas pritardamas linksėjo galva. Jau vien girdėdamas, kad 
Spidis kalba apie tai, kaip apie absoliučiai racionalius ir supranta- 
mus dalykus, jautėsi geriau. 

- Manau, kad jis išties kalbėjo. Bet tarytum... - berniukas ieško- 
jo tinkamo žodžio. - Mokykloje Los Andžele, kurią lankėme su Ri- 
čardu, buvo vienas vaikas, vardu Brendonas Liuisas. Jo kalba buvo 
sutrikusi, vos galėjai suprasti. Paukštis taip pat. Bet aš supratau, ką 
jis pasakė. Jis sakė, kad mano mama miršta. 

Spidis uždėjo ranką vaikui ant pečių, ir abu valandėlę tylėdami 
pasėdėjo ant šaligatvio krašto. Po kurio laiko pasirodė išblyškęs ir 
liesas “Alhambros"" viešbučio klerkas, įtariai žvelgiantis į visą pa- 
saulį. Jis nešė didelį krepšį pašto. Spidis su Džeku nulydėjo jį aki- 
mis iki Arkadijos ir Pliažo gatvių kampo. Ten jis sukišo viešbučio 
korespondenciją į pašto dėžutę, grįždamas nudelbė juos žvilgsniu ir 
pasuko į pagrindinį taką, vedantį į viešbutį. Klerko viršugalvį vos 
buvo galima įžiūrėti virš tankios buksmedžių gyvatvorės. 

Jie aiškiai išgirdo atsiveriančias ir užsitrenkiančias paradinės du- 
ris, ir Džekas staiga suvokė, kokia apleista ši vieta rudenį. Tuščios 
plačios gatvės. Ilgas paplūdimys su plikomis it cukrinėmis kopomis. 
Dykas pasilinksminimų parkas, mašinėlės po brezentiniais užvalka- 
lais, užkalinėtos būdelės. Atrodo, kad mama atvežė jį į vietą, kuri 
labai panaši į pasaulio kraštą. 

Spidis užvertė galvą ir uždainavo aiškiu ir sodriu balsu: 

- Mes per ilgai gulėjom čia... 17 žaidėm... šitam senam mieste... 
o vasara prabėgo jau, taip taip, Žiema jau artinas, artinas Žiema, o aš 
jaučiu... kad kelias mane traukia... 

Parko prižiūrėtojas nutilo ir pažvelgė į berniuką. 

- Jauti, kad reikia keliauti, Keliaujantis Džekai? 

Siaubas sukaustė kaulus. 

- Manau, taip, - atsakė vaikas. - Jeigu tai padės. Padės mamai. Ar 
galiu jai padėti, Spidi? 

- Gali, - niūriai pratarė negras. 

- Bet... 

- O, tų “bet"' visa grandinė, - nutraukė jį Spidis. - Visas vežimas, 
Keliaujantis Džekai. Aš nežadu tau, kad tai bus malonus pasivaikš- 
čiojimas. Nežadu tau sėkmės. Negarantuoju, kad grįši namo gyvas, 
o jei ir grįši, kad sveiko proto. Tau teks daug numinti pačiam Teri- 
torijose, nes jos daug mažesnės, pastebėjai? 

- Taip. 

- Aišku, turėjai. Nes paėjėjai mažumą keliuku, tiesa? 

Džekas prisiminė klausimą, kurį norėjo anksčiau užduoti, ir nors 
jis buvo ne visai vietoj, trūks plyš norėjosi sužinoti atsakymą. 

- Ar aš išnykau, Spidi? Ar matei, kaip aš išnykstu? 

- Tu dingai štai taip, - pasakė Spidis ir pliaukštelėjo delnais. 

Berniukas pajuto, kaip nejučia lūpas ištempia šypsena. Draugas 
jam irgi šypsojosi. 

- Norėčiau kada taip pranykti misterio Balgo kompiuterių klasė- 
Je, - pasakė Džekas, ir Spidis sukikeno kaip vaikas. Džekas neišlai- 
kė ir pats užsikrėtė juoku. Juoktis buvo gera, beveik taip pat gera, 
kaip valgyti tas gervuoges. 

Po kelių minučių Spidis surimtėjo ir tarė: 

- Yra priežastis, dėl ko tau reikia į Feritorijas, Džekai. Tau rei- 
kia kai ką pargabenti. Tai labai galingas daiktas. 

- Ir jis yra tenai? 

- A-ha. 

- Jis gali išgelbėti mano mamą? 

- Ją... 1r tą kitą. 

- Karalienę? 

Spidis linktelėjo. 

- Kas tai? Kur tas daiktas yra? Kada aš... 

- Užteks! Liaukis! - Spidis iškėlė ranką. Jo lūpos šypsojosi, bet 
žvilgsnis buvo niūrus, beveik rūstus. - Ne viskas iš karto. Be to, 
Džekai, aš negaliu pasakyti to, ko pats nežinau... arba kas man už- 
drausta sakyti. 

- Uždrausta? - apstulbo vaikas. - Kas... 

- Štai tu vėl pradedi, - tarė Spidis. - Dabar klausykis, Keliaujan- 
tis Džekai. Tau reikia iškeliauti kuo greičiau, kol nepasirodė tas 
Bloutas ir neprikirpo... 

- Sloutas. 

- Taip, tas pats. Turi išvykti, kol jis čia neatvažiavo. 

- Bet jis neduos ramybės mano mamai, - pasakė Džekas, svars- 
tydamas mintyse, kodėl apie tai prakalbo. Gal tai tiesa arba preteks- 
tas išvengti kelionės, kurią lyg užnuodytos mėsos gabalą pametėjo 
Spidis. - Tu jo nepažįsti! Jis... 

- Pažįstu, - tyliai atsakė Spidis. - Nuo amžių jį pažįstu, Keliau- 
jantis Džekai. O jis pažįsta mane. Jis nešioja mano randus. Jie pa- 
slėpti, bet yra. Tavo mama savimi pasirūpins. Bent jau turės kol kas. 
Nes tau reikia keliauti. 

- Kur? 

- Į vakarus, - paaiškino Lesteris Parkeris. - Nuo šio vandenyno 
prie kito. 

- Ką? - suriko berniukas, išsigandęs to atstumo. O po to prisimi- 
nė ar tik ne prieš tris dienas per televizorių matęs, kaip vienas žmo- 
gus visai ramiai renkasi gardumynus delikatesų bufete apie trisde- 
šimt penkis tūkstančius pėdų nuo žemės. Džekui bent porą tuzinų 
kartų teko skristi su mama nuo vienos pakrantės į kitą ir netgi pati- 
ko, kad skrendant iš Niujorko į Los Andželą diena tęsiasi šešiolika 
valandų. Tarsi apgautum laiką. Ir taip paprasta. 

- Ar galėsiu skristi? - pasiteiravo jis draugo. 

- Ne! - bemaž sustaugė Spidis, o jo vyzdžiai išgąstingai išsiplė- 
tė. Jis nutvėrė Džeką stipria ranka už peties. - Jokiu būdu nekilk į 
orą! Tau negalima! Jeigu ore užsimanysi persikelti į Teritorijas... 

Daugiau jis nieko nepasakė, bet ir nereikėjo. Džekas staiga išvy- 
do save krentantį iš giedro, be mažiausio debesėlio dangaus; kly- 
kiančią berniuko figūrėlę su džinsais ir raudonai baltai dryžuota reg- 
bio palaidine. Desantininką be parašiuto. 

- Tu turi eiti pėsčias, - pasakė Spidis. - Ir išnaudoti viską, ką ga- 
li. Bet turi būti atsargus, nes daug kas ten tau nepažįstama. Sutiksi 

bepročių, iškrypėlių, kurie norės tave pakibinti, ar nusikaltėlių, no- 
rinčių tave nudaigoti. Bet kai kurie yra tikri Svetimšaliai, Keliaujan- 
tis Džekai. Tai žmonės, stovintys ant dviejų pasaulių - jie nelyginant 
dviveidis Janas*. Bijau, kad jie sužinos apie tavo atvykimą labai 
greitai. Ir tykos. 

- Ar jie... - Berniukas užsikirto. - Dvyniai? 

- Kai kurie taip. Kai kurie - ne. Daugiau kol kas negaliu pasaky- 
ti. Bet tu turi pasistengti kirsti žemyną. Pasiekti kitą vandenyną. Ke- 
liausi Teritorijose, todėl bus greičiau. Paimk gėrimą... 

- Aš jo nekenčiu! 

- Tai kas, kad nekenti, - nukirto Spidis. - Tu pasieksi vandenyną 
ir susirasi tokią vietą - kitą “Alhambrą"'. Tau reikės ten patekti. Tai 
baisi, bloga vieta. Bet turi ten nukakti. 

- Kaip aš ją rasiu? 

- Ji pašauks tave. Išgirsi garsiai ir aiškiai, sūnau. 

- Kodėl? - paklausė Džekas. Jis suvilgė liežuviu lūpas. - Kodėl 
man reikia ten keliauti, jeigu vieta tokia bloga? 

- Todėl, - atsakė Spidis, - kad ten yra Talismanas. Kažkur toje ki- 
toje “Alhambroje"". 

- Nesuprantu, ką čia šneki! 

- Suprasi, - nuramino Lesteris Parkeris. Jis atsistojo, paėmė ber- 
niuką už rankos. Džekas pakilo. Abu stovėjo vienas priešais kitą; 
senas negras ir baltasis berniukas. | 

- Paklausyk, - tarė Spidis. Jo balsas įgavo lėtą ritmą. - Talisma- 
nas bus tau įteiktas. Nei per didelis, nei per mažas, panašus į krišto- 
lo rutulį. Keliaujantis Džekai, o Keliaujantis Džekai, vyksi į Kali- 
forniją jo pargabenti. Bet užduotis nelengva, tai tavo kryžius: išme- 
si jį, Džekai, ir viskas pražus. 

- Nesuprantu, apie ką tu kalbi, - nusigandęs pakartojo Džekas. - 
Turi... 

- Ne, - atrėžė negras, - man dar reikia šįryt pabaigti taisyti tą ka- 
ruselę, Džekai, štai ką aš turiu. Daugiau nėra kada aušinti burnos. 
Aš turiu grįžti, o tu turi keliauti pirmyn. Daugiau dabar nepasaky- 
siu. Manau, dar susitiksime. Čia... arba tenai. 

- Tai ką man daryti? - sušuko berniukas, kai draugas įsėdo į 
sunkvežimio kabiną. 


* Janas - sen. romėnų durų ir laiko, pradžios ir pabaigos dievas, vaizduo- 
jamas su dviem veidais, pasuktais į priešingas puses. 

- Pradžiai žinai pakankamai, - atsakė Spidis. - Tau reikia rasti 
Talismaną. Jis pasikvies pas save. 

- Aš net nežinau, koks tas Talismanas! 

Lesteris Parkeris nusijuokė ir įjungė degimą. Sunkvežimis atgi- 
jo ir atsikosėjo melsvu dūmų kamuoliu. 

- Pasižiūrėk į žodyną! - riktelėjo Spidis ir įjungė atbulinį bėgį. 
Paskui pavažiavęs atgal apsisuko ir neilgai trukus burzgė Arkadijos 
“Linksmybių šalies“ link. Džekas stovėjo prie šaligatvio ir lydėjo jį 
akimis. Dar niekad gyvenime jis nesijautė toks vienišas. 


Džekas ir Lili 


Kai Spidžio sunkvežimis išsuko 1š kelio ir dingo už atrakcionų 
parko arkos, Džekas pajudėjo viešbučio link. Talismanas. Kita “Al- 
hambra“. Kito vadenyno pakrantėje. Širdis atrodė ištuštėjusi. Be 
draugo šalia užduotis atrodė milžiniška, neįveikiama; ir nesupranta- 
ma taip pat. Kol Spidis kalbėjo, Džekas beveik suprato užuominų, 
įspėjimų bei nurodymų raizgalynę. Dabar, atrodo, liko tik raizgaly- 
nė. O Teritorijos vis dėlto yra iš tikro. Jis stengėsi nepaleisti šito įs1- 
tikinimo, laikyti kuo arčiau prie savęs; tai šildė ir šaldė jo širdį vie- 
nu metu. Tai reali vieta, ir jis keliaus ten dar kartą. Net jei jis dabar 
nieko gerai nesupranta, net jei bus nieko neišmanantis piligrimas - 
vis vien keliaus. Dabar reikėjo tik įtikinti mamą.'"Talismanas", - ta- 
rė jis sau, imdamas žodį už daiktą, ir perkirtęs tuščią Pasivaikščio- 
jimų aveniu užšoko laipteliais ant tako tarp gyvatvorių. Viešbučio 
vestibiulyje pasitikusi tamsa, kai užsivėrė durys, išgąsdino jį. Vai- 
kas pasijuto ilgame urve, kur reikėjo deglo pasišviesti. Išblyškęs 
klerkas sėdėjo už 1lgo registracijos stalo ir skersakiavo į Džeką. 
Berniukas perskaitė jo žvilgsnį ir nusisuko. Nors tame žvilgsnyje 
buvo panieka, Džekas pasijuto stipresnis, pajuto pasitikėjimą savi- 
mi. 

Jis nužingsniavo liftų link neskubėdamas, išpūsta krūtine. Tąsai- 
si su juočkiais, a? Leidi jiems kabinėtis? Liftas leidosi žemyn it di- 

delis apsunkęs paukštis, atsivėrė durys, ir Džekas įžengė vidun. Ta- 
da apsisuko paspausti mygtuko, kuriame švietė 4. Tarnautojas vis 
dar šmėksojo lyg pamėklė už stalo ir siuntė protinius signalus. Ne- 
grofilas, negromanas (tau patinka, vaiki? Karštas ir juodas, kaip tik 
tau, a?). Durys užsidarė. Skrandis ūžtelėjo žemyn, ir liftas ėmė kilti. 

Neapykanta liko vestibiulyje: vos tik liftas pakilo virš pirmo 
aukšto, oras tapo gaivesnis. Dabar reikėjo pasakyti mamai, kad jis 
vienas turi keliauti į Kaliforniją. | 

Tik neleisk dėdei Morganui pasirašyti jokių dokumentų vietoj ta- 
vęs... 

Išėjęs iš lifto Džekas pirmą kartą susimąstė, ar Ričardas Sloutas 
supranta, kas iš tikro yra jo tėvas. 


2 

Jis praėjo tuščius žibintus ir laivelių, plaukiančių putojančia jū- 
ra, paveikslus. Durys į 408 numerį buvo praviros, matėsi kraštas 
šviesaus kilimo. Ant sienos krito nuo svetainės lango atsispindėjęs 
šviesos stačiakampis. 

- Ei, mama, - žengdamas į kambarį tarė Džekas. - Tu palikai du- 
ris atviras, kas... 

Kambaryje nieko nebuvo. 

- ... atsitiko? - paklausė jis baldų. 

- Mama? - kambaryje viešpatavo netvarka: perpildyta peleninė, 
ant kavos staliuko nebaigta vandens stiklinė. 

Šįsyk, pažadėjo sau Džekas, jis nepanikuos. 

Pamažu apsižvalgė. Jos miegamojo durys atidarytos, kambarys 
tamsus kaip vestibiulis, nes ji taip niekad ir neatitraukdavo užuo- 
laidų. 

- Ei, Žinau, kad tu čia, - pasakė berniukas ir nuėjęs per mamos 
miegamąjį pabeldė į vonios duris. Atsakymo neišgirdo. Džekas ati- 
darė duris: rausvas dantų šepetėlis ant kriauklės, vienišas plaukų še- 
petys guli ant tualetinio staliuko. Tarp šerelių įstrigę keli šviesūs 
plaukai. Laura De Luizian, - pasigirdo balsas Džeko galvoje. Vaikas 
iššoko iš vonios kambario - tas vardas kirto kaip gyvatė. 

- O, daugiau ne, - pasakė jis sau. - Kur ji galėjo nueiti? 

Bet jis jau matė tai. 

Matė tai, kai ėjo į savo miegamąjį, matė, kai atidarė jo duris ir 
nužvelgė sujauktą lovą, krūvelę knygų, ant staliuko susuktas į maz- 
gelį kojines. Regėjo tikrindamas savo vonios kambarį, kur prie 
kriauklės gulėjo išmėtyti rankšluosčiai. 

Morganas Sloutas įsiveržia pro duris, stveria mamą už rankų ir 
velka laiptais žemyn... 

Džekas sugrįžo į svetainę ir patikrino po sofa. 

... ištempia pro šonines duris, grūda į automobilį, o jo akys ima 
virsti geltonomis... 

Džekas pakėlė telefono ragelį ir susuko “0". 

- Čia... e... Džekas Sojeris, iš... e... keturi šimtai aštunto kamba- 
rio. Ar mama nepaliko man kokios nors žinutės? Ji turėjo būti čia... 
bet kažkodėl... e... 

- Aš pažiūrėsiu, - atsakė mergina, ir Džekas mėšlungiškai gniau- 
žė ragelį, kol ji sugrįžo. - Keturi šimtai aštuntam jokios Žinutės, ap- 
gailestauju. 

- O keturi šimtai septintam? 

- Tas pats skyrelis, - paaiškino mergina. 

- Tai galbūt pas ją prieš kokią valandą ar panašiai buvo kokių 
nors lankytojų? Ar buvo kas nors atėję šįryt? Pas ją, turiu galvoje. 

- Tai Žino registratūra, - atsakė mergina. - Negaliu pasakyti. Ar 
norite, kad pasiteiraučiau? 

- Būkit gera, - paprašė Džekas. 

- Džiaugiuosi, kad kuo nors galiu būti naudinga šitame morge, - 
pasakė mergina. - Luktelkit. 

Dar viena kankinanti minutė. Mergina grįžo ir pranešė: 

- Jokių lankytojų. Gal ji paliko raštelį kur nors jūsų kambariuose. 

- Gerai, aš paieškosiu, - atsakė Džekas ir padėjo ragelį. Ar tas 
klerkas nemelavo? Ar tik nepadavė Morganas Sloutas rankos su su- 
suktu dvidešimties dolerių banknotu minkštame delne? Tą berniu- 
kas taip pat matė. 

Jis susmuko ant kušetės ir stengėsi užgniaužti erzinantį troškimą 
patikrinti po pagalvėmis. Aišku, kad dėdė Morganas negalėjo įsi- 
brauti į jų numerį ir pagrobti mamą - jis dar Kalifornijoje. Bet jis 
galėjo ką nors atsiųsti. Tuos, apie kuriuos kalbėjo Spidis, Svetimša- 
lius, stovinčius viena koja abiejuose pasauliuose. 

Daugiau kambary Džekas negalėjo tverti. Jis pašoko nuo kušetės 
1r išėjo į koridorių, uždaręs paskui save duris. Paėjęs kelis žingsnius 

apsisuko, grįžo, atrakino duris savo raktu. Palikęs colio plyšį, nu- 
skubėjo prie liftų. Gali būti, kad mama išeidama nepasiėmė rakto. 
Nuėjo į parduotuvę vestibiulyje, į kioską žurnalo ar laikraščio. 

Kurgi ne. Jis nematė jos skaitant laikraščio nuo vasaros pradžios. 
Visos Žinios, kurios ją domino, buvo perduodamos vietinio radijo. 

Tuomet išėjo pasivaikščioti. 

Taip, pasimankštinti ir giliai pakvėpuoti. Arba užsiimti joga, o 
galbūt Lili Kavano staiga užsimanė nubėgti šimtą jardų. Sustatė 
pliaže kliūtis ir ruošiasi kitoms Olimpinėms žaidynėms... 

Kai liftas išleido jį vestibiulyje, Džekas žvilgtelėjo į krautuvėlę. 
Prie prekystalio sėdinti pagyvenusi šviesiaplaukė moteris dirstelėjo 
pro akinių viršų. Iškamšos, nedidelė šūsnis plonų laikraščių, vitrina 
su visokių kvapų lūpdažiais. Ant sienos kyšo “People"', “Us" ir 
“New Hampshire Magazine". 

- Atsiprašau, - pasakė Džekas ir apsisuko. Akys užkliuvo už 
bronzinės lentelės šalia kuplaus prislėgto paparčio... pradėjo silpti ir 
tuojau mirs. 

Pardavėja atsikrenkštė. Džekas susigriebė, kad spokso į tuos Da- 
nielio Vebsterio žodžius jau kelias minutes. 

- Kuo galiu padėti, - pasigirdo moters balsas už nugaros. 

- Prašau atleisti, - pakartojo Džekas ir nuskubėjo į vestibiulio vi- 
durį. Tas nepakenčiamas klerkas kilstelėjo antakį, po to pasisuko šo- 
nu ir ėmė stebėti tuščius laiptus. Berniukas prisivertė prieiti. 

- Misteri, - kreipėsi jis, priėjęs prie stalo. Tarnautojas apsimetė, 
kad laužo galvą, kokia Šiaurės Karolinos sostinė arba ko daugiausia 
eksportuoja Peru. Kakta buvo suraukta: tuoj tuoj prisimins, neduok- 
die sukliudyti. 

Bet tai buvo vaidyba, Džekas žinojo tai ir tarė: 

- Gal galėtumėt man padėti? 

Vyras pagaliau teikėsi pažiūrėti. 

- Priklausomai nuo to, kokios pagalbos reikia, sūneli. 

Džekas nutarė ignoruoti paslėptą pašaipą. 

- Ar nematėte visai neseniai išeinančios mano mamos? 

- Kas yra “visai neseniai'"? - dabar pašaipa buvo beveik nepri- 
dengta. 

- Ar matėte, kaip ji išėjo? Štai ir viskas, ko aš norėjau paklausti. 

- Išsigandai, kad ji matė tave su draugeliu, susikibusius už ran- 
kyčių? 

- Viešpatie, koks jūs suskis, - atkirto Džekas. - Ne, aš to nebijau. 
išraudo ir pajuto, kaip rankos gniaužiasi į kumščius. 

- Na, gerai jau, ji išėjo, - atsakė klerkas, traukdamasis prie spin- 
tos su skyreliais laiškams. - Bet tu geriau prikąsk liežuvį, bernaiti. 
Ir atsiprašyk, mažasis misteri Sojeri. Aš taip pat turiu akis. Ir kai ką 
žinau. 

- Galvokite, ką kalbate, o aš galvosiu, ką daryti, - prisiminė Dže- 
kas seną tėvo frazę. Gal ji nelabai tiko šioje situacijoje, bet ji jam 
patiko. Klerkas nepatenkintas sumirksėjo. 

- Gali būti, kad ji išėjo į sodą, negaliu pasakyti, - niūriai ištarė 
vyras, bet Džekas jau lėkė prie durų. 

Motelių meilutės 17 “B" kategorijos filmų Karalienės sode prie- 
šais viešbutį nesimatė, - akimirksniu padarė išvadą berniukas. Jis ir 
taip žinojo, nes būtų ją sutikęs pakeliui į viešbutį. Be to, Lili Kava- 
no nemėgo klaidžioti po sodus; tai buvo jai dar mažiau būdinga ne- 
gu bėgioti su kliūtimis pliaže. 

Pasivaikščiojimų aveniu burzgė kelios mašinos. Gal mamai pa- 
rūpo Spidis, ji nutarė susipažinti su nauju sūnaus bičiuliu ir nuėjo į 
atrakcionų parką? Bet Džekas negalėjo jos įsivaizduoti “ Arkadijoje" 
kaip ir sodelyje. Jis pasisuko labiau tikėtinon pusėn - į miestelį. 

Ryškiai dažytų krautuvėlių eilę už aukštos ir tankios viešbučio 
gyvatvorės pradėjo “Arkadijos arbatinė“ ir “Džemo krautuvėlė“. 
Pastaroji ir dar “Naujosios Anglijos vaistinė" buvo vienintelės par- 
duotuvėlės, kurios dirbo ir po Darbo dienos. Džekas dvejodamas 
stypsojo ant sutrupėjusio šaligatvio. Arbatinėje, juo labiau universa- 
linėje, būtų neįprasta išvysti Motelių meilutę. Bet kadangi tai buvo 
pirma iš vietų, kur reikėjo patikrinti, jis priėjo prie vitrinos ir žvilg- 
telėjo vidun. 

Prie kasos sėdėjo ir rūkė moteris sukeltais į viršų plaukais. Pada- 
vėja rausva dirbtinio šilko suknute stovi atsišliejusi į galinę sieną. 
Po to Džekas arbatinės gale pastebėjo senutę, keliančią prie burnos 
puodelį. Ji buvo viena. Berniukas stebėjo, kaip grakščiai ji padeda 
puodelį ant lėkštutės, paskui sužvejoja rankinuke cigaretę, ir pajutęs 
silpnumą Džekas pažino savo mamą. Po akimirkos senyvo amžiaus 
įspūdis dingo. 

Bet Džekas įsiminė jį ir jautėsi lyg Žiūrįs pro bifokalinius aki- 
nius: matė tame pačiame kūne ir Lili Kavano Sojer, ir trapią senutę. 

Džekas tyliai atidarė duris, bet vis tiek kliudė varpelį, kurį nujau- 
tė esant. Blondinė prie kasos linktelėjo ir nusišypsojo. Padavėja 1š- 
sitiesė ir pataisė suknelę. Mama atrodė nuoširdžiai nustebusi, po to 
nusišypsojo. 

- Na, Džekai Keliauninke, tu toks aukštas, jog pamaniau, kad 
prie durų stovi tavo tėvas, - pasakė ji. - Kartais pamirštu, kad tau tik 
dvylika. 


- Tu pavadinai mane Džeku Keliauninku, - pasakė atitraukdamas 
kėdę ir sėsdamas Džekas. 

Mamos veidas buvo kreidos baltumo, o tamsūs ratilai po akimis 
priminė mėlynes. 

- Ar tėtis tavęs taip nevadino? Kaip tik dabar prisiminiau. Tu vi- 
są rytą nenustygai vietoje. 

- Jis vadino mane Džeku Keliauninku? 

- Kažkaip panašiai... tikrai vadino. Kai buvai mažytis. Keliaujan- 
tis Džekas, - ištarė ji įsitikinusi. - Štai kaip. Supranti, jis vadindavo 
tave Keliaujančiu Džeku, kai pamatydavo drožiantį per pievelę. Bu- 
vo juokinga. Beje, aš palikau duris atviras. Nežinojau, ar pasiėmei 
savo raktą. 

- Mačiau, - burbtelėjo Džekas, vis dar narstydamas naujieną, ku- 
rią taip paprastai pasakė mama. 

- Pusryčiausi? Aš tame viešbutyje negalėjau prisiversti ką nors 
suvalgyti. 

Priėjo oficiantė. 

- Ko pageidausite? - pakėlė savo bloknotėlį. 

- Kaip žinojai, kad rasiu tave čia? 

- O kur dar galėjau eiti? - logiškai atsakė mama ir paprašė mer- 
ginos: - Duokit jam trigubą porciją. Jis ištįsta po colį per dieną. 

Džekas atsilošė. Kaip jam tai pradėti? 

Mama smalsiai pažvelgė į jį, 1 Džekas prabilo. Juk turėjo. 

- Mama, jeigu aš kuriam laikui išvykčiau, ar susitvarkytum vie- 
na? 

- Kaip suprasti “susitvarkytum"'? Ir ką reiškia “išvykčiau"? 

- Ar galėsi... ach, ne, ar sugebėsi apsiginti nuo dėdės Morgano? 

- Aš galiu susitvarkyti su seniu Sloutu, - atsakė ji įtemptai šyp- 
sodamasi. - Bent jau kol kas. Kur tu lenki, Džekai? Tu niekur neva- 
ŽiUOSI. 

- Privalau, - atšovė jis. - Patikėk. 

Tada jis suprato, kad kalba kaip vaikas, kaulydamas žaislo. Lai- 
mė, pasirodė padavėja su skrebučiais ir stikline pomidorų sulčių. Jis 
minutei nusuko akis, o kai vėl pažiūrėjo, mama tepė ant skrebučio 
uogienę. 

- Aš turiu keliauti, - pakartojo jis. Mama padavė skrebutį. Matė- 
Si, jOg ji įtemptai galvoja, bet nieko nesako. 

- Kurį laiką pabūsi be manęs, mama, - kalbėjo berniukas toliau. 
- Aš bandysiu tau padėti. Štai kodėl man reikia išvykti. 

- Padėti man? - paklausė ji, ir jos nuostaba, pajuto Džekas, buvo 
ne visai nuoširdi. 

- Aš noriu pabandyti išgelbėti tavo gyvybę. 

- Ir tai viskas? 

- Aš galiu tai padaryti. 

- Gali išgelbėti man gyvybę. Labai įdomu, Džeki. Tai gera idė- 
ja. Ar niekad negalvojai užsiimti tinklo programavimu? - ji padėjo 
ant stalo raudonai išteptą peilį. Išplėstos akys išreiškė pašaipą, bet 
po dirbtiniu nesupratimu Džekas matė du dalykus. Siaubo blyksnį ir 
neryškią, vos įžiūrimą vilties kibirkštėlę, kad jam vis dėlto gali pa- 
sisekti. 

- Net jeigu uždrausi man, aš vis tiek keliausiu. Todėl geriau su- 
tik. 

- O, koks nuostabus sandėris. Ypač, kai aš nė nenutuokiu, apie 
ką tauški. 

- Man rodos, kad žinai arba bent įtari, mama. Nes tėtis puikiai 
suprastų, apie ką aš kalbu. 

Jos skruostai paraudo, lūpos virto plyšeliu. 

- Tai nesąžininga, Džeki. Negali griebtis to, ką Filas galėjo žinoti 
kaip ginklą prieš mane. 

- Ką jis žinojo, o ne galėjo Žinoti. 

- Tu kalbi absoliučias sapaliones, sūneli. 

Padavėja, dedanti Džekui kiaušinienę, keptas bulves ir dešrelės 
griežinėlius, demonstratyviai sušnarpštė. Kai ji nukrypavo į šoną, 
mama truktelėjo pečiais. 

- Ko gero, man nepavyko surasti tinkamų argumentų tave at- 
kalbėti. Bet sapalionės vis tiek lieka sapalionės, kad 17 ką besakytum. 

- Aš tave išgelbėsiu, mama, - pakartojo Džekas. - Ir todėl man 
reikia toli keliauti, kad pargabenčiau tai, kas tą padarys. Aš apsi- 
sprendžiau. 

- O, kad aš žinočiau, apie ką tu kalbi. 

Eilinis pokalbis, tarė sau Džekas, visiškai eilinis, lyg prašytum 
leidimo likti kelias naktis draugo namuose. Jis perpjovė dešros grie- 
žinėlį per pusę ir įsikišo vieną dalį į burną. Spidžio butelis svėrė ki- 
šenę it akmuo. 

- Aš taip pat norėčiau, kad elgtumeisi taip, lyg girdėtum trumpas 
žinutes, kurias atsiųsiu, nesvarbu, kad jos pasirodys kvailos. 

Džekas vangiai sužiaumojo kiaušinienę ir įsidėjo į burną traškan- 
čių sūrių bulvių. 

Lili sudėjo rankas ant kelių. Kuo ilgiau jis tylės, tuo geriau ma- 
ma klausysis, kai ims kalbėti. Džekas vaidino labai užsiėmusį savo 
pusryčiais (kiaušinienė dešra bulvės, dešra bulvės kiaušinienė, bul- 
vės kiaušinienė dešra), kol pajuto, kad dar truputį - ir mama ims 
rėkti. 

Tėvas vadino mane Keliaujančiu Džeku, - mąstė berniukas. - 
Teisingai, taip, taip ir turėjo būti. 

-Džekai... 

- Mama, - tarė jis, - juk tėtis retkarčiais skambindavo tau iš labai 
toli, nors tau atrodė, kad jis mieste? 

Mama kilstelėjo antakius. 

- Ir ar kartais... e... nenueidavai į kambarį pamaniusi, jog jis ten, 
įsitikinusi, kad jis ten, - o nerasdavai? 

Tegu pamąsto apie tai. 

- Ne, - atsakė mama. 

Abu negirdom nuleido neiginį. 

- Beveik niekad. 

- Mama, net man taip būdavo, - pasakė Džekas. 

- Tai visada galima paaiškinti, žinai, kad galima. 

- Mano tėtis, pati žinai, visad galėjo paaiškinti, ką tik nori. Ypač 
tai, kas 1š tikro negali būti paaiškinta. Jam tas labai sekėsi. Kaip tik 
dėl tos priežasties jis buvo toks geras agentas. 

Mama vėl nutilo. 

- Ką gi, aš žinau, kur jis buvodavo, - kalbėjo toliau berniukas. - 
Esu ir pats ten buvęs. Šį rytą. Ir jeigu iškeliausiu ten vėl, galiu pa- 
bandyti išgelbėti tau gyvybę. 

- Tau nereikia gelbėti mano gyvybės, niekam nereikia jos gelbė- 
ti, - sušnypštė jo mama. Džekas nuleido akis į tuščią savo lėkštę 1r 
kažką burbtelėjo. - Ką sakei? - paklausė ji. 

- Sakiau, manau, kad reikia, - jų žvilgsniai susitiko. 

- Įdomu būtų sužinoti, kaip tu ruošiesi gelbėti mano gyvybę. 

- Negaliu atsakyti. Nes pats kol kas gerai nesuprantu. Mama, da- 
bar aš juk nelankau mokyklos... leisk man pamėginti. Gal tai tetruks 
tik kokią savaitę. 

Ji pakėlė antakius. 

- Gali būti, kad ir ilgiau, - prisipažino Džekas. 

- Manau, kad iš proto išsikraustei, - tarė mama. Bet jis matė, kad 
širdyje ji norėjo tuo tikėti, ir kiti žodžiai tai patvirtino. - Jeigu - jei- 
gu - aš būsiu tokia kvaila ir leisiu tau imtis tos beprotiškos išmonės, 
kaip man žinoti, kad tau negresia pavojus? 

- Tėtis visuomet grįždavo, - pabrėžė Džekas. 

- Jau geriau rizikuosiu savo gyvybe negu tavo, - pareiškė ji, ir ši 
tiesa pakibo tarp jų kelias ilgas minutes. 

- Paskambinsiu, kai galėsiu. Bet nesijaudink per daug, jei porą 
savaičių nesulauksi mano skambučio. Aš grįšiu, kaip visada grįžda- 
vo tėtis. 

- Visa tai kažkokia beprotystė, - pasakė mama. - Ir aš tokia pati. 
Kaip tu pateksi į tą vietą, kur ruošiesi keliauti? Ir kur ji yra? Ar turi 
pinigų? 

- Turiu viską, ko man reikia, - patikino Džekas, trokšdamas, kad 
ji neimtų detaliau aiškintis pirmų dviejų klausimų. Tyla noko, noko, 
galiausiai berniukas tarė: 

- Manau, kad daugiausia man teks eiti pėsčiomis. Bet daugiau 
negaliu pasakyti, mama. 

- Keliaujantis Džekas, - pasakė ji. - Beveik patikėjau... 

- Taip, - patvirtino berniukas. - Taip, - jis linksėjo. Visai gali bū- 
ti, - mąstė jis, - kad tu žinai kai ką, ką žino ji, tikroji Karalienė, ir 
kaip tik todėl taip lengvai sutikai. - Tai gerai. Aš irgi tikiu. Vadina- 
si, taip turi būti. 

- Ką gi... jei jau sakai, kad keliausi ir be mano sutikimo... 

- Tikrai keliausiu. 

- ... tada tikriausiai nesvarbu, ką aš pasakysiu, - ji pažiūrėjo 
griežtai. - Bet vis dėlto svarbu. Aš žinau. Noriu, kad grįžtum, kai tik 
galėsi, sūneli. Tu juk neiškeliausi tuojau pat, tiesa? 

- Turiu keliauti, - berniukas giliai įkvėpė. - Taip. Aš išvykstu 
tuoj pat. Kai atsisveikinsiu su tavimi. 

- Aš beveik patikėjau šitais paistalais. Gerai jau, esi Filo Sojerio 
sūnus. Tu juk nesusiradai kokios nors čionykštės mergaitės, a?.. - 
mama gręžė akimis. - Ne. Nesusiradai. Gerai. Gelbėk mane. Viso 
gero. 

Ji papurtė galvą. Džekui pasirodė, kad mamos akys neįprastai 
žaižaruoja. 

- Jei jau susiruošei, nešdinkis iš čia, Džeki. Paskambink man 
rytoj. 

- Jei galėsiu, - berniukas atsistojo. 

- Jei galėsi. Aišku. Atleisk man, - mama išsiblaškiusi Žiūrėjo Že- 
myn. Ant skruostų žydi raudonos dėmės. 

Džekas pasilenkė ir pabučiavo ją, bet ji tik mostelėjo ranka. Pa- 
davėja stebėjo jųdviejų atliekamą spektaklį. Nepaisant mamos žo- 
džių, Džekas jautė, kad privertė ją perpus patikėti; kitaip tariant, ji 
nebežinojo, kuo toliau tikėti. 

Akimirką ji įsistebeilijo į sūnaus veidą, ir jis vėl pastebėjo bliz- 
gesį jos akyse. Pyktis, ašaros? 

- Būk atsargus, - ištarė ji ir pakvietė padavėją. 

- Aš myliu tave, - pasakė Džekas. 

- Niekada to nepamiršk, - dabar ji beveik šypsojosi. - Keliauk, 
Džekai. Paskubėk, kol nesupratau, kokia tai beprotystė. 

- Dingstu, - pasakė jis ir išdrožė iš kavinės. Berniukas jautė spau- 
dimą galvoje, tarsi kaulai staiga užaugo ir pasidarė per dideli juos 
aptempiantiems raumenims. Verianti geltona saulė žeidė akis. Du- 
rys užsitrenkė sekundę po varpelio skimbtelėjimo. Jis sumirksėjo, 
paskui nėrė per gatvę, nežiūrėdamas mašinų. Pasiekęs šaligatvį, 
Džekas suprato, kad teks grįžti į numerį drabužių. Mama tebesėdė- 
j0 arbatinėje, kai jis traukė aukštas paradines viešbučio duris. 

Klerkas žengė atbulas ir rūsčiai nudelbė. Vieną akimirką vaikas 
pajuto nuo jo sklindantį kažkokį jausmą, bet po sekundės negalėjo 
prisiminti, kodėl tarnautojas taip stipriai reaguoja į jo pasirodymą. 
Pokalbis su mama - daug trumpesnis negu galėjo tikėtis - atrodė už- 
sitęsęs kelias dienas. Prieš tą amžinybę, kurią praleido arbatinėje, jis 
pavadino klerką suskiu. Ar reikėtų atsiprašyti? Džekas jau neprisi- 
minė, dėl ko susižodžiavo su klerku... 

Mama pritarė jo kelionei, išleido, ir atremdamas kryžminę senio 
žvilgsnio ugnį Džekas pagaliau suprato kodėl. Jis neminėjo Talis- 

mano, nieko neaiškino, bet ir priešingu atveju, jeigu jis būtų prabi- 
lęs apie šitą beprotišką savo misijos aspektą, mama būtų sutikusi. 
Net jeigu jis pasakytų, jog keliauja parnešti pėdos dydžio peteliškę, 
kurią paskui keps orkaitėje, ji būtų sutikusi ją suvalgyti. Tai ironiš- 
kas, bet neabejotinas pritarimas. Iš dalies tai atskleidė jos baimės 
mastą, ji stvėrėsi už menkiausio šiaudelio. 

Stvėrėsi, nes kažkaip suprato, jog tai ne šiaudelis, o mūras. Ma- 
ma davė leidimą keliauti, kadangi širdies gilumoje žinojo apie Te- 
ritorijas. 

Ar ji kada nors pabudo vidury nakties su mintyse skambančiu 
vardu Laura De Luizian? 

Pakilęs į savo numerį, Džekas ėmė be atodairos kimšti į kuprinę 
drabužius: viską, ką rado stalčiuje 1r kas atrodė nelabai didelis. 
Marškinius, kojines, megztinį, šortus. Susuko į ritinį džinsus, sugrū- 
do, bet kai apsižiūrėjo, kad kuprinė pasidarė nepakeliamai sunki, iš- 
metė beveik visus marškinius ir kojines. Megztinis taip pat buvo at- 
mestas. Paskutinę minutę Džekas prisiminė dantų šepetuką. Paskui 
persimetė kuprinės diržus per petį - ne per sunki. Su tais keliais sva- 
rais jis galės keliauti visą dieną. Džekas valandėlę tiesiog pastovėjo 
kambaryje, nepaprastai stipriai pajusdamas, kad nėra su kuo atsi- 
sveikinti. Mama negrįš į numerį, kol nebus tikra, kad jis išėjo: pa- 
mačiusi jį, lieptų likti namie.Negalėjo pasakyti sudie šiems trims 
kambariams kaip savo namui, kurį mylėjo; viešbučių kambariai be 
emocijų išgyvena išsiskyrimus. Galiausiai jis nuėjo prie telefono ir 
užrašė ant plonyčio kaip kiaušinio lukštas lapelio bloknote tris eilu- 
tes, kurias norėjo ištarti labiausiai: 


Ačiū 
Aš myliu tave 
ir grįšiu 

Džekas traukė Pasivaikščiojimų aveniu blankioje šiaurinės sau- 
lės šviesoje ir svarstė, kur jam derėtų... išnykti. Taip, pats tinka- 
miausias žodis. Ir ar reikėtų dar kartą susitikti su Spidžiu prieš iške- 
liaujant į Teritorijas. Jis jautė, kad turi pasikalbėti su draugu, nes 

tiek mažai žino, kur vyksta, ką gali-susitikti, ko ieško... jis primena 
krištolo rutulį. Negi tik tiek Spidis ketino pasakyti apie Talismaną? 
Tik tiek ir dar įspėjimą jo neišmesti? Džekui beveik darėsi silpna, 
kad jis taip nepasiruošęs, lyg eitų laikyti baigiamojo egzamino iš 
kurso, kurio niekad nelankė. 

Jis taip pat jautė, kad gali išnykti ten, kur stovi, ir baisiai nekan- 
travo pradėti, pagaliau imtis to, pajudėti. Jam reikia grįžti į Terito- 
rijas, - staiga suvokė berniukas. Ta mintis aiškiai švytėjo dvejonių 
ir svarstymų chaose. Džekas norėjo įtraukti to oro, troško jo. Teri- 
torijos, bekraštės lygumos su grandine neaukštų kalnų kvietė jį, 
traukė lankos su aukšta žole ir per jas garmantys upeliai. Visas Dže- 
ko kūnas 1ilgėjosi to peizažo. Gal net būtų išsitraukęs butelį ir nuri- 
jęs atgrasaus skysčio gurkšnį, jeigu nebūtų išvydęs į medį atsirėmu- 
sio butelio savininko. Jis sėdėjo sudėjęs ant kelių rankas. Šalia pūp- 
sojo didžiulis maisto krepšys, o ant jo - gigantiškas sumuštinis, re- 
gis, su kepenine dešra ir svogūnais. 

- Tu iškeliauji, - tarė Spidis su šypsena. - Matau, kad išsiruošei. 
Atsisveikinai su visais? Ar tavo mama žino, kad nebūsi kurį laiką 
namie? 

Džekas linktelėjo, negras ištiesė sumuštinį. 

- Alkanas? Imk, man vienam jis per didelis. 

- Aš pavalgiau, - atsakė berniukas. - Džiaugiuosi, kad galėsiu at- 
sisveikinti su tavimi. 

- Senis Džekas nerimsta, nekantrauja lėkti, - pasakė Spidis, lin- 
guodamas galvą. - Berniukas tuoj dings. 

- Spidi? 

- Tik neišrūk be kelių daiktų, kuriuos tau atnešiau. Jie šitame 
maiše, nori pažiūrėti? 

- Spidi? 

Negras pažvelgė į vaiką iš apačios. 

- Ar žinai, kad mane tėtis vadino Keliaujančiu Džeku? 

- O, man regis, kažką esu girdėjęs, - atsakė Spidis plačiai išsi- 
šiepdamas. - Eikš čia, pažiūrėk, ką atnešiau. Be to, juk turiu pasa- 
kyti tau, kur keliauti iš pradžių, ar ne? 

Lengviau atsidusęs, Džekas priėjo prie medžio. Prižiūrėtojas pa- 
sidėjo sumuštinį ant kelių ir prisitraukė maišelį arčiau. 

- Linksmų Kalėdų, - ištarė jis ir ištraukė storą, aptriušusią knygą 
plonais viršeliais. Džekas pamatė, kad ten yra senas Rendo Makne- 
lio kelių atlasas. 

- Ačiū, - padėkojo berniukas, imdamas knygą. 

- Ten nėra jokių žemėlapių, todėl laikykis, kiek pavyks, senojo 
Rendo Maknelio. Taip prieisi savo tikslą. 

- Gerai, - tarė Džekas ir nusimetė kuprinę, kad įsidėtų atlasą. 

- Kitam daiktui netiks tas krepšys, kurį tampai ant pečių, - pasa- 
kė Spidis. Padėjęs sumuštinį ant tuščio popierinio maišelio, jis leng- 
vai atsistojo. - Šitą gali nešiotis tiesiog savo kišenėje, - iš darbinių 
marškinių kišenės smiliumi ir didžiuoju pirštu jis ištraukė baltą tri- 
kampį daiktelį. Tik po minutės vaikas pažino gitaros plektrą. - Imk 
ir saugok jį. Reikės parodyti vienam tokiam žmogui. Jis tau padės. 

Džekas pavartė kauliuką. Nieko panašaus anksčiau nebuvo ma- 
tęs: dramblio kaulo, išgraviruotos kažkokio marginio eilės, prime- 
nančios nežemišką raštą. Savotiškai gražus plektras atrodė per sun- 
kus brazdinti gitarą. 

- Koks Žmogus? - pasiteiravo Džekas. Jis įsikišo kauliuką į džin- 
sų kišenę. 

- Jo veidas su dideliu randu, sutiksi, kai tik pakliūsi į Teritorijas. 
Jis yra sargas. Tiksliau, jis yra Išorinės sargybos kapitonas ir nuves 
tave į tą vietą, kur pamatysi ledi, kurią tau reikia pamatyti. Taip, tą, 
kurią tu turi pamatyti. Taigi dabar Žinai dar vieną priežastį, kodėl 
veliesi į šitą reikalą. Tas mano draugas, jis supras, ką ketini daryti, 
ir sugalvos, kaip tau pas tą ledi pakliūti. 

- Ta moteris... - pradėjo berniukas. 

- Taip, - nutraukė Spidis, - tu supratai. 

- Ji - Karalienė. 

- Įdėmiai pažvelk į ją, Džekai. Pamatysi joje tai, ką turi pamaty- 
ti. Pamatysi, kas ji, supranti? Tuomet keliausi į vakarus, - Lesteris 
Parkeris niūriai tyrinėjo jį, lyg dabar ėmęs abejoti, ar dar kada pa- 
matys Džeką Sojerį. Paskui truktelėjo visos veido raukšlės ir jis 
įspėjo: 

- Saugokis senio Blouto. Jo ir jo dvynio. Senis Bloutas gali išsi- 
aiškinti, kur iškeliavai, jei būsi neatsargus, o tada jau persekios kaip 
lapė žąsį, - Spidis susigrūdo rankas į kišenes ir vėl pažiūrėjo į ber- 
niuką, tarsi atsiprašydamas, kad tik tiek gali pasakyti. - Rask Talis- 
maną, sūnau, - baigė jis. - Rask ir saugiai grįžk. Tai bus sunki už- 
duotis, bet tu turi ją įveikti. 

Džekas atidžiai klausėsi draugo žodžių, nenuleisdamas akių. 
Randuotas vyras, Išorinės sargybos kapitonas. Karalienė. Morganas 

Sloutas persekios kaip plėšrūnas. Bloga vieta kitoje žemyno pusėje. 
Užduotis. 

- Gerai, - tarė jis, staiga baisiai užsinorėjęs vėl būti arbatinėje su 
mama. 

Spidis šiltai nusišypsojo. 

- A-ha. Keliaujantis Džekas ne iš kelmo spirtas, - šypsena dar 
pagilėjo. - Pats laikas truktelti to gėrimėlio, kaip sakai? 

- Manau, tu teisus, - atsakė Džekas. Jis išsitraukė tamsų butelį iš 
šoninės kišenės ir atkimšo. 

- Spidis padės, kai galės. 

Berniukas linktelėjo, mirktelėjo ir priglaudė butelį prie lūpų. 
Salsvas puvenų tvaikas, sklindantis iš jo, vos neužspaudė gerklės. 
Jis kilstelėjo butelį ir pajuto gerklėje tą bjaurų skystį. Skrandis su- 
signiaužė. Džekas nurijo, ir gerklę nudegino stebuklingas gėrimas. 

Daug anksčiau negu atmerkė akis, Džekas pasijuto Teritorijose; 
išdavė sodrūs ir gaivūs kvapai. Arklių, žolės, erzinantis žalios mė- 
sos kvapas, dulkės ir pats grynas oras. 


Interliudija 


Sloutas šiame pasaulyje (I) 


- Žinau, kad dirbu per daug, - kalbėjo Morganas Sloutas savo sū- 
nui Ričardui tą vakarą. Jie šnekėjosi telefonu, Ričardas stovėjo prie 
bendro naudojimosi telefono bendrabučio pirmame aukšte, o jo tė- 
vas sėdėjo prie savo stalo viršutiniame geriausio “Sojerio ir Slouto“ 
nekilnojamojo turto sandėrio objekto Beverli Hilse aukšte. - Bet aš 
sakau tau, vaike, kad labai dažnai tenka imtis darbo pačiam, jei no- 
ri, kad jis būtų atliktas kaip reikia. Ypač, kai tai susiję su buvusio 
mano partnerio šeima. Kelionė, tikiuosi, ilgai neužtruks. Veikiausiai 
pavyks viską sutvarkyti tame prakeiktame Niū Hampšyre per savai- 
tę. Aš tau paskambinsiu, kai viskas bus baigta. Gal tada važiuosime 
traukiniu į Kaliforniją kaip senais gerais laikais. Pagaliau teisybė tu- 
ri būti atstatyta. Pasikliauk savo seniu. 

Sandėris dėl to statinio buvo geras todėl, kad Sloutas ėmėsi pats 
jį tvarkyti. Iš pradžių jie su Sojeriu susitarė dėl trumpalaikės nuo- 

mos, vėliau (gerokai pasibylinėję) išsinuomojo ilgesniam laikui, 
paskui jie pakėlė nuomos mokestį, iškraustė senus nuomininkus ir 
priėmė naujus. Vienintelis likęs nuomininkas buvo kinų restoranė- 
lis apatiniame aukšte, išspaudžiantis tik trečdalį sumos, kurios buvo 
vertas tas plotas. Sloutas pabandė gražiai susitarti su savininkais, bet 
kai jie pajuto, kad jis įkalbinėja mokėti didesnį nuomos mokestį, 
staiga prarado sugebėjimą kalbėti ir suprasti anglų kalbą. Sloutas 
kelias dienas bandė tartis, ir kartą nužiūrėjo, kad virėjo padėjėjas 
tempia taukų kibirą per užpakalines virtuvės duris. Nudžiugęs Slou- 
tas nusekė įkandin į tamsų akligatvį ir stebėjo, kaip jis suverčia rie- 
balus į atliekų konteinerį. Jam tik to ir reikėjo. Po dienos akligatvį 
nuo restorano skyrė tinklo tvora, dar po dienos kinus aplankė svei- 
katos apsaugos inspektorius ir surašė baudą. Dabar virtuvės darbi- 
ninkai turėjo tempti visas atliekas, tarp jų ir taukus, per salę, paskui 
palei restoraną siauru koridoriumi, kurį paliko Sloutas. Reikalai ėmė 
prastėti: lankytojai jautė nemalonius šalimai laikomų šiukšlių kva- 
pus. Restorano savininkai prisiminė anglų kalbą ir pasisiūlė padvi- 
gubinti nuomos mokestį. Sloutas atsakė pompastiška dėkingumo 
banga, bet nieko nepažadėjo. O naktį, pasistiprinęs trim didelėm 
martinio porcijom, atvažiavo iš namų prie restorano ir išsitraukęs iš 
automobilio beisbolo lazdą išpylė didžiausią langą, iš kurio kadaise 
matėsi gražus vaizdas į gatvę, o dabar žvelgė tvora atitvertas siau- 
ras koridorius su gale sustatytais metaliniais konteineriais. 

Jis tai padarė... bet tai darydamas buvo ne visai Sloutas. 

Kitą rytą kinai įsiprašė dar vienam susitikimui ir pasiūlė keturgu- 
bą rentą. “Va, dabar kalbate kaip žmonės, - tarė Sloutas kinui suak- 
menėjusiu veidu. - Žinote ką! Norėdamas įrodyti, kad einame išvien 
su jumis, sutinkame perpus pasidalyti lango keitimo kainą“. 

Per devynis mėnesius nuo tada, kai “Sojeris ir Sloutas" perėmė 
pastatą, nuoma pastebimai išaugo, o išlaidų ir pelno rodikliai ėmė 
atrodyti baisiai pesimistiški. Bet dabar šis pastatas buvo vienas iš 
kuklesnių “Sojerio ir Slouto" projektų, tačiau Morganas didžiavosi 
juo kaip masyviais naujų statybų pamatais miesto centre. Eidamas į 
darbą pro tą vietą, kur jis užtvėrė kinams tvorą, jis kiekvieną rytą 
prisimindavo, koks didelis jo indėlis į jų firmos sėkmę ir kokie pa- 
grįsti jo reikalavimai. 

Paskutinių jo reikalavimų pagrįstumo jausmas liepsnojo jame 
šnekant su Ričardu. Pagaliau juk dėl jo jis taip troško perimti Filo 

Sojerio kompanijos dalį. Jo sūnus galės mokytis geriausioje verslo 
mokykloje, gaus teisininko laipsnį, 0 po to, šitaip apsiginklavęs, 
vairuos sudėtingą ir subtilią “Sojerio ir Slouto'? kompanijos mecha- 
nizmą į kitą amžių. Juokinga vaikio ambicija tapti chemiku neilgai 
išsilaikys prieš tėvo ryžtą ją užgniaužti. Ričardas pakankamai pro- 
tingas ir mato, kad tai, ką veikia jo tėvas, yra daug įdomiau, ką jau 
kalbėti apie pinigus, negu laikyti mėgintuvėlį virš spiritinės lempos. 
Tie paistalai apie “chemiką išradėją'? kaipmat išrūks, kai tik berniu- 
kas susipažins su tikru gyvenimu. O jeigu jis nori elgtis teisingai su 
Džeku Sojeriu, turi pagaliau suprasti, kad penkiasdešimt tūkstančių 
per metus plius aukštasis išsilavinimas yra ne tik teisinga, bet ir be 
galo dosnu. Kas pasakys, kad Džekas nori šio biznio dalies ar kad 
jis turi tam pašaukimą? 

Be to, pasitaiko nelaimingų atsitikimų. Kas gali garantuoti, kad 
Džekas Sojeris sulauks dvidešimties? 

- Tiesiog reikia pagaliau gauti visus popierius, visus nuosavybės 
dokumentus, - kalbėjo Sloutas savo sūnui. - Lili per ilgai nuo manęs 
slapstosi. Jos galvoje dabar liko varškė, patikėk. Jai vargu ar liko 
metai gyventi. Todėl man reikia prispausti ją nedelsiant, kol dar vi- 
sai neišprotėjo ir nesukišo visko į kokį nors globos fondą. Labai 
abejoju, ar tavo draugužio mamulė sutiks, kad aš viską tvarkyčiau. 
Na, aš nenoriu daugiau varginti tavęs savo rūpesčiais. Norėjau tik 
perspėti, kad kelias dienas būsiu išvykęs, jei skambintum. Ir nepa- 
miršk traukinio, gerai? Reikėtų vėl pakeliauti. 

Berniukas pažadėjo rašyti, smarkiai dirbti, nesirūpinti savo tėvu, 
Lili Kavano ar jos sūnumi. 

O kada nors, kai paklusnus jo sūnus, sakykim, baiginės Stenfor- 
dą ar Jeilį, Sloutas supažindins jį su Teritorijomis. Ričardas bus še- 
šeriais ar septyneriais metais jaunesnis už jį tada, kai Filas Sojeris, 
užtraukęs žolytės pirmoje jų kontorėlėje Šiaurės Holivude, iš pra- 
džių pribloškė, paskui supykdė (nes Sloutas neabejojo; kad Filas ve- 
džioja jį už nosies), o dar vėliau sudomino savo partnerį (nes Filas 
buvo per daug primityvus, kad galėtų sukurti visas tas fantastiškas 
istorijas apie kitą pasaulį). Kai Ričardas išvys Teritorijas, mes visus 
perkalbėti. | 

Sloutas persibraukė delnu per šviečiantį pakaušį, paglostė ūsus. 
Sūnaus balsas veikė jį savotiškai raminančiai: kol Ričardas paklus- 

niai seka jam iš paskos, viskas yra gerai, puiku, kaip sviestu patep- 
ta. Springfilde Ilinojuje jau buvo vakaras. Ričardas Sloutas keliavo 
žaliu koridoriumi į savo kambarį ir tikriausiai prisiminė gerus lai- 
kus, kai keliavo ir vėl keliaus žaisline Morgano geležinkelio linija 
Kalifornijos pakrantėje. Jis jau miegos, kai tėvo lėktuvas perskros 
orą ir iškeliaus kelis šimtus mylių į šiaurę. Morganas Sloutas ati- 
trauks liuko pirmos klasės salone užuolaidą ir pažvelgs žemyn vil- 
damasis, kad švies mėnulis ir debesys bus išsisklaidę. 


Jis norėjo kuo skubiau keliauti namo (tai viso labo pusvalandis 
kelio nuo kontoros), persirengti, užkąsti, galbūt sušniaukšti dozelę 
kokaino prieš važiuojant į oro uostą. Tačiau ne, - jis spaus į “Mari- 
ną“. Susitikimas su klientu, kuris išsikvėpė ir greitai lėks nuo sce- 
nos, po to susitikimas su gauja triukšmadarių, kurie tvirtina, kad 
“Sojeris ir Sloutas" kompanija tiesiai iš “Marinos del Rei" teršia pa- 
plūdimį, - to negalima atidėti. Bet Sloutas pasižadėjo sau, kad susi- 
tvarkęs su Lili Kavano ir jos berniuku ims pamažu braukyti klien- 
tus iš sąrašo. Jį domina stambesnės žuvys. Dar galima patarpinin- 
kauti parduodant ištisus pasaulius, ir jis nepasitenkins niekingais de- 
šimčia procentų. Kai pagalvoji, kaip jis dar taip 1lgai toleravo Filą 
Sojerį? Jo partneris niekad rimtai nesiekė pergalės. Jį smarkiai var- 
žė du principai: ištikimybė ir garbė, tai, ko mokai vaikus, kad jie at- 
rodytų išauklėti, prieš nuimdamos nuo akių raištį. Ką ir sakyti, pra- 
džia žemiškai atrodo sumų, kuriomis jis manipuliuoja dabar, fone, 
bet Sloutas negalėjo pamiršti, kad Sojeriai jam skolingi. Rūgštis su- 
kilo skrandyje kaip širdies smūgis pagalvojus, kiek daug jie skolin- 
gi. Kai Sloutas pasiekė savo automobilį saulėtoje aikštelėje šalia pa- 
stato, įkišo ranką į švarko kišenę 1r surado sumaigytą tablečių nuo 
rėmens pakelį. 

Filas Sojeris neįvertino jo, ir tas supratimas vis dar kamavo Mor- 
ganą. Filas laikė jį dresuota gyvate, kurią galima išleisti iš narvelio 
tik nuolat kontroliuojant. Kiti taip pat. 

Aikštelės sargas, kaimietis su palaike kaubojiška skrybėle, sekė 
akimis, kai jis apėjo savo nedidelę mašinytę, tikrindamas, ar nėra 
įbrėžimų ar įlenkimų. Tabletė beveik užgesino gaisrą jo stemplėje. 
Sloutas pajuto, kad nuo prakaito ima drėkti apykaklė. Sargas Žino- 
j0, kad geriau su Sloutu gražiuoju: prieš kelias savaites jis beveik 
nudyrė vargšui odą, radęs ant savo "BMW" durelių nežymų įbrėži- 

mą. Dėdamas jį į šuns dienas, Morganas pajuto sargo akyse tven- 
kiantis įniršį ir nudžiugęs priėjo arčiau, tikėdamasis, kad mužikas 
nesusivaldęs šnios. Bet tada kaimiečiui trūko kantrybė; jis tikrai ap- 
gailestaudamas pasakė, kad tai niekis, visai įmanoma, jog buvo 
įbrėžta kur nors kitur. Gal aikštelėje prie restorano? Žinote, kaip bu- 
kagalviai elgiasi su mašinomis, 0 ir apšvietimas vakare nelabai 
koks... 

- Užčiaupk savo srėbtuvę, - atšovė Sloutas. - Tas niekis man kai- 
nuos dvigubai daugiau negu uždirbi per savaitę. Turėčiau iškart ta- 
ve atleisti, avigalvi, bet nedarau to tik todėl, kad yra kokie du pro- 
centai, kad tu teisus. Grįžęs praėjusį vakarą galėjau nepažiūrėti po 
rankena, GALĖJAU NEGALĖJAU, bet jeigu tu dar kartą išdrįsi 
prasižioti, jei ištarsi ką nors daugiau negu “Sveiki, misteri Sloutai"", 
“Viso gero, misteri Sloutai", išlėksi taip greitai, kad nė pajust nesu- 
spės1. 

Todėl sargas stebėjo Sloutą 1r žinojo, kad šiam radus menkiausią 
kliaudą atsineš kirvį; bijojo net prieiti pasisveikinti. Kartais pro lan- 
gą Morganas pastebėdavo sargą uoliai šveičiant kokį nors nešvaru- 
mą - paukščio išmatas ar purvo dėmę - ant jo automobilio kapoto. 
Štai kaip reikia tvarkytis. 

Kai Morganas Sloutas pajudėjo iš aikštelės, užpakalinio vaizdo 
veidrodėlyje pamatė sargo veidą: išraiška visai tokia pat kaip Filo 
Sojerio paskutinėmis gyvenimo sekundėmis kažkur vidury Jutos. Jis 
šypsojosi visą kelią iki magistralės. 


Filipas Sojeris neįvertino j0 nuo pat pirmojo susitikimo, kai jie 
buvo Jeilio fuksai. Visai gali būti, pripažino Sloutas, kad apsirikti 
buvo nesunku. Jis tada buvo nutukęs aštuoniolikmetis iš Akrono, 
nerangus, kupinas pretenzijų ir ambicijų, pirmą kartą išvykęs iš 
Ohajo. Klausydamas savo grupiokų šnekų apie Niujorką, apie “21" 
1r “Storko" klubą, apie tai, kaip jie susitiko Brubeką* Beisino gat- 
vėje, o Erolą Garnjerį - Vengarde, jis prakaitavo ir stengėsi nuslėpti 
savo neišprusimą. “Man tikrai patinka centras“, - įsiterpė jis kuo 
abejingiau. Delnai drėko, gniaužėsi į kumščius. (Rytais Morganas 
dažnai pamatydavo, kad sugniaužti nagai paliko ant delno mėlynes.) 


- 


* D.Brubekas - pianistas, kompozitorius, sudijavęs klasiką ir įnešęs jos ele- 
mentų į džiazą. 

“Koks centras, Morganai?', - paklausė Tomas Vudbinas. Kiti suki- 
keno. “Na, juk žinai, Brodvėjus ir Vilidžas''. Juokas, dar garsesnis. 
Jis buvo nepatrauklus ir negražiai apsirengęs. Spintoje kabojo tik du 
kostiumai, abu tamsiai pilki ir siūti kaip ant kaliausės. Jau koledže 
jis pradėjo plikti, ir pro trumpą ševeliūrą švietė rausva oda. 

Ne, ne, Sloutas nebuvo gražuolis, tas ir yra. Kiti vertė jį jaustis 
kaip sugniaužtą kumštį: rytinės mėlynės buvo neryškios jo sielos 
nuotraukos. Kiti, kurie domėjosi teatru kaip jis su Sojeriu, buvo gra- 
žiais profiliais, plokščiais pilvais ir nerūpestingomis manieromis. Iš- 
sitiesę ant šezlongų savo numeriuose Deivenporte, kai Sloutas pra- 
kaitavo stovėdamas, kad nesuglamžytų kelnių ir pratemptų dar ke- 
lias dienas su jomis, jie kartais primindavo dievaičius; kašmyro vil- 
nos megztiniai gaubė jų pečius it aukso vilna. Jie ketino tapti akto- 
riais, scenografais, dainų kūrėjais. Sloutas save įsivaizdavo tik reži- 
sieriumi, įpinančiu juos visus į sudėtingą, tik jo vieno išnarpliojamą 
tinklą. 

Sojeris ir Tomas Vudbinas, abu atrodę jam neapsakomai turtin- 
gi, gyveno viename kambaryje. Vudbinas nelabai domėjosi teatru ir 
sukiojosi dramos užsiėmimuose tik todėl, kad ten buvo Filas. Auk- 
sinis privačios mokyklos auklėtinis Tomas Vudbinas skyrėsi nuo ki- 
tų savo absoliučiu rimtumu ir tiesmukiškumu. Jis ketino tapti teisi- 
ninku ir jau atrodė turįs teisėjo sąžiningumo bei nešališkumo. (Tie- 
są sakant, dauguma jo pažįstamų tikėjosi, kad jis pasieks ir Aukš- 
čiausiąjį teismą, nors Tomas nekūrė tokių planų). Slouto nuomone, 
Vudbinas buvo be ambicijų, siekiąs gyventi teisingai, o ne gerai. 
Aišku, jis turėjo viską, o ko dėl kažin kokios keistos priežasties ne- 
turėjo, jam skubėjo suteikti kiti. Tai kaipgi jis, išpaikintas fortūnos 
ir draugų, galėjo būti ambicingas? Sloutas beveik nesąmoningai 
Vudbino nekentė ir nebūtų prisivertęs pavadinti jį Tomiu. 

Sloutas per ketverius studijų Jeilyje metus režisavo du spektak- 
lius: “Praėjimo nėra", kurį studentų laikraštis pavadino “klaikia ne- 
sėkme“, ir “Volpounas". Pastarasis buvo apšauktas sujauktu, ciniš- 
ku, piktavališku ir neįtikėtinai supainiotu. Ir už visa tai buvo kalti- 
namas Sloutas. Gal jis ir nebus režisierius: jo regėjimas per daug iš- 
kreiptas. Bet ambicijų nesumažėjo, tik jos truputį pasikeitė. Jeigu jis 
negali stovėti už kameros, stovės už žmonių priešais ją. Filas irgi 
ėmė galvoti panašiai: nežinodamas, kur meilė teatrui gali nuvesti, 
jis pagalvojo, kad galbūt turįs gabumų atstovauti aktoriams ir rašy- 

tojams. “Važiuokime į Los Andželą ir įkurkime agentūrą, - pasiūlė 
jis paskutiniaisiais studijų metais. - Tai beprotybė, ir tėvai už tai 
prakeiks, bet gal pasiseks. Pabadausim porą metelių". 

Filas Sojeris, vėliau sužinojo Sloutas, visai nebuvo turtingas. Jis 
tik atrodė turtingas. 

- O kai sustiprėsim, pasikviesim Tomą būti mūsų advokatu. Jis 
per tą laiką jau bus baigęs teisę. 

- Žinoma, gerai, - sutiko Morganas, pagalvojęs, kad iki to laiko 
sugebės atsikratyti Tomo. - O kaip mes pasivadinsime? 

- Kaip nori. “Sloutas 17 Sojeris"? Ar sukeisim pavardes abėcėlės 
tvarka? 

- “Sojeris ir Sloutas“, gerai skamba, tegu bus pagal abėcėlę, - pa- 
sakė Sloutas, gniauždamas pyktį, kad jo partneris tarsi amžiams nu- 
stūmė jį į antrą planą po savęs. 

Abiejų tėvai nepritarė tai idėjai, kaip ir prognozavo Filas, bet 
naujos agentūros partneriai išvažiavo į Los Andželą senu “De Sotu" 
(dar vienas įrodymas, kiek Sojeris jam skolingas), įkurdino kontorą 
Šiaurės Holivude, žiurkių ir blusų knibždančiame pastate. Paskui 
ėmė landžioti po klubus ir dalyti ką tik iškeptas vizitines korteles. 
Nieko - keli mėnesiai visiškas štilis. Į juos kreipėsi komikas, kuris 
per daug gėrė, kad atrodytų juokingas, rašytojas, kuris negalėjo ra- 
šyti, striptizo šokėja, kuri reikalavo mokėti grynais, kad galėtų 
maustyti agentus. Ir tada vieną popietę, apsvaigęs nuo marihuanos 
ir viskio, Filas Sojeris papasakojo apie Teritorijas. 

Žinai, ką aš galiu daryti, tu garbėtroška? O, aš galiu keliauti, 
partneri. Kur tik noriu. 

Neilgai trukus, kai jie abu galėjo keliauti, Filas Sojeris studijos 
vakarėlyje susipažino su kylančia jauna aktore, ir per valandą jie tu- 
rėjo pirmą rimtą klientą. O ji turėjo tris savo agentais nepatenkintus 
draugus. Vienos draugės vaikinas turėjo parašęs padorų filmo sce- 
narijų ir ieškojo agento, o to vaikino draugas... Baigiantis tretiems 
metams jie turėjo naują ofisą, naujus butus ir riekę Holivudo pyra- 
go. Teritorijos kažkokiu Sloutui nesuvokiamu būdu padėjo jiems. 

Sojeris bendravo su klientais, Sloutas tvarkė pinigus, investici- 
jas, ekonominę agentūros sritį. Sojeris leido pinigus (pietūs, lėktu- 
vų bilietai), Sloutas taupė juos, štai kodėl visai pagrįstai turėjo nu- 
griebti kompanijos grietinėlę. Ir būtent jis, Sloutas, stūmė juos į 
naujas sritis, į žemes, nekilnojamąjį turtą, pramonę. Kai Tomas 

Vudbinas atvyko į Los Andželą, “Sojerio ir Slouto" apyvarta siekė 
penkis milijonus. 

Sloutas įsitikino, kad neapykanta senam grupiokui niekur nedin- 
go; Tomas Vudbinas priaugo trisdešimt svarų, su savo tamsiai mė- 
lynais trijų dalių kostiumais atrodė ir elgėsi dar panašiau į teisėją. Jo 
skruostai nuolat buvo truputį paraudę (alkoholis? svarstė Sloutas), 
manieros tokios pat malonios ir didingos. Gyvenimas paliko ženklus 
jo veide - protingas raukšleles akių kampučiuose, o ir pats žvilgsnis 
buvo atsargesnis negu auksinio Jeilio berniuko. Sloutas akimirksniu 
suprato tai, ko Filas Sojeris niekada nebūtų įžvelgęs be kitų pagal- 
bos, - Tomis Vudbinas gyvena su milžiniška paslaptimi: auksinis ne 
auksinis, o homoseksualas. Galbūt save jis vadina gėjumi. Bet tai 
viską tik palengvino, pagaliau taip buvo lengviau Tomio atsikratyti. 

Juk žydrieji visada nužudomi, ar ne? Ir nelabai gerai, kad dviejų 
šimtų ir dešimties svarų pedas būtų paskirtas auklėti paauglį berniu- 
ką? Galima net sakyti, jog Sloutas išgelbėjo Filą Sojerį po mirties 
nuo rimtos teisingumo klaidos. Jeigu Sojeris būtų paskyręs Sloutą 
savo turto paveldėtoju ir sūnaus globėju, nebūtų jokių problemų. O 
dabar žudikai iš Teritorijų (tie patys, kurie bandė pagrobti berniuką) 
prašoko raudoną šviesoforo žėnklą ir vos nebuvo suimti nespėję 
grįžti namo. 

Viskas būtų buvę kur kas paprasčiau, tūkstantąjį kartą pagalvojo 
Sloutas, jeigu Filas Sojeris niekad nebūtų vedęs. Nebūtų Lili, Dže- 
ko. Nėra Džeko, nėra problemų. Filas, ko gero, taip ir nepažvelgė į 
dosjė, kurį apie ankstesnį Lili Kavano gyvenimą surinko jam part- 
neris. Ten buvo surašyta su kuo bei kiek kartų, tad romanas būtų 
žlugęs taip greitai, kaip juodas furgonas pavertė Tomį Vudbiną la- 
vonu. O jei Filas ir skaitė tuos kruopščius raportus, visiškai nesure- 
agavo. Jis norėjo vesti Lili Kavano ir vedė. Kaip prakeiktas jo dvy- 
nys vedė Karalienę Laurą. Dar vienas neapsižiūrėjimas. Ir pašalin- 
tas panašiai. 

Vadinasi, su pasitenkinimu padarė išvadą Sloutas, kai bus pasi- 
rūpinta kai kuriomis detalėmis, viskas stos į savo vietas. Po tiek me- 
tų griš iš Arkadijos pajūrio su “Sojeris ir Sloutas" kompanijos do- 
kumentais kišenėje.O Teritorijose viskas bus taip pat: nunokęs vai- 
sius pasirengęs kristi Morganui į rankas. Kai tik Karalienė mirs, bu- 
vęs jos vyro patarėjas ims valdyti šalį, įvesdamas įdomias nedideles 
savo ir Morgano naujoves. Tada pasipils pinigai, pagalvojo Sloutas, 
sukdamas iš magistralės į “Marina del Rei". Pasipils viskas! 

Jo klientas Ešeris Dondrofas gyveno apatiniame naujo daugiabu- 
čio aukšte, siauroje kaip skersgatvis Marinos gatvelėje prie pat jū- 
ros. Dondrofas buvo charakterinis aktorius, pasiekęs šlovę ir pripa- 
žinimą septintojo dešimtmečio pabaigoje savo vaidyba televizijos 
seriale. Iš pradžių jis vaidino namo, kuriame gyveno jauna privačių 
detektyvų pora, šeimininką. Bet po pirmų epizodų jis gavo tiek ger- 
bėjų laiškų, kad autoriai išplėtė jo vaidmenį, pavertė neoficialiu jau- 
nųjų detektyvų tėvu, leido išaiškinti vieną kitą žmogžudystę, sugal- 
vojo nuotykių ir t.t. Jo alga padvigubėjo, patrigubėjo, paketurgubė- 
j0, o kai po šešerių metų serialas baigėsi, Ešeris grįžo filmuotis ki- 
ne. Čia ir atsirado problemų. Dondrofas laikė save žvaigžde, bet stu- 
dijos ir prodiuseriai įžvelgė jame tik populiarų, bet niekam tikusį 
aktorių. Dondrofas troško, kad jo persirengimo kambaryje mirktų 
gėlių puokštės, norėjo turėti savo kirpėją ir suflerį, norėjo daugiau 
pinigų, pagarbos, meilės, visko. O pats iš tikro buvo niekas. 

Pastatęs automobilį į aikštelę ir atsargiai, kad neįbrėžtų durelių į 
bordiūrą, išlipęs Sloutas netikėtai pagalvojo: jeigu sužinos ar bent 
įtars per kelias ateinančias dienas, kad Džekas Sojeris atrado Teri- 
torijas, jį teks nudėti. Taip rizikuoti negalima. 

Sloutas šyptelėjo, prarijo dar vieną tabletę ir pabeldė į namo du- 
ris. Buvo visiškai aišku: Ešeris Dondrofas nusižudys. Jis nusižudys 
svetainėje, kad sulauktų kuo daugiau dėmesio. Tokiam tempera- 
mentingam mulkiui, kaip jo buvęs klientas, atrodys, kad tikrai šla- 
pia žmogžudystė bus tinkamas kerštas paskolą suteikusiam bankui. 
Kai išblyškęs drebantis Dondrofas atidarė duris, šiltas Morgano pa- 
sisveikinimas buvo visai nuoširdus. 

|| DAUS 


Išbandymų 
kelias 


Karalienės paviljonas 


Dantytos it pjūklai žolės prieš Džeko akis priminė 1lgus tvirtus 
kalavijus. Ne vėjas lenkė jas, o jos pjaustė vėją. Džekas pakėlė gal- 
vą ir sudejavo. Jis ne toks tvirtas. Skrandyje jautė tą šlykštų skystį, 
kakta 1r akys degė. Berniukas pritraukė kelius, atsistojo. Ilgas arklio 
tempiamas vežimas dardėjo jo link, o jame sėdėjo ir spoksojo išver- 
tęs akis raudonveidis barzdočius, beveik sudėjimu nenusileidžiantis 
už jo nugaros sustatytoms statinėms. Džekas linktelėjo jam ir paban- 
dė kuo geriau įsižiūrėti, o pats atrodė kaip iš dangaus nukritęs bas- 
tūnas. Atsistojęs jis pasijuto geriau, daug geriau negu kada nors 1š- 
vykus iš Los Andželo. Ne tiek fiziškai, kiek jautėsi dvasia harmo- 
ningai sutariąs su kūnu. Šiltas ir malonus Teritorijų vėjas švelniai 
glostė veidą. Jo gėlių aromatą galėjai užuosti net per stipresnį žalios 
mėsos kvapą. Džekas persibraukė delnais veidą ir įdėmiai apžiūrėjo 
važnyčiotoją, pirmą žmogų Teritorijose. 

Jeigu vežikas užkalbins, kaip jam atsakyti? Ar jie čia išvis kalba 
angliškai? Ir ar taip kaip jis? Berniukas padvejojo, ar pavyktų per- 
keliauti šalį nepastebėtam, jei čia žmonės kalba negirdėta kalba, ir 
nutarė, jog tuomet apsimestų nebyliu. 

Vežikas pagaliau atitraukė žvilgsnį nuo Džeko ir riktelėjo kažką 
savo arkliams. Tikrai devintojo dešimtmečio Amerikoje taip niekas 
nekalba. Bet gal taip ragina arklius? “Slaša, slaša!" Džekas ėmė 
trauktis atbulas per žolę ir gailėjosi, kad neatsistojo keliom sekun- 
dėm anksčiau. Vyras dar kartą dirstelėjo į jį ir nustebino Džeką gal- 
vos linktelėjimu. Judesys nebuvo nei draugiškas, nei priešiškas, tie- 
siog bendravimo ženklas tarp dviejų žmonių. Džiaugsiuosi, kai 
baigsiu šios dienos darbus, brolau. Berniukas irgi linktelėjo ir pa- 
bandė susikišti rankas į kišenes. Tikriausiai sekundę atrodė apstul- 
bęs, nes važnyčiotojas nuoširdžiai nusikvatojo. 

Džeko drabužiai pasikeitė, vietoj velvetinių džinsų mūvėjo 
šiurkščias plačias vilnones kelnes. Ant pečių - siauras minkštos mė- 
lynos medžiagos švarkelis. Sagų vietoje prisiūtos eilės kabliukų ir 
kilpučių. Kaip ir kelnės, jis buvo siūtas rankomis. Sportiniai bateliai 

virtę plokščiapadžiais odiniais sandalais. Ant peties kabojo jau ne 
kuprinė, o odos maišas ant siauros virvelės. Storulis buvo apsiren- 
gęs labai panašiai, tik jo odinis švarkas buvo išmargintas dėmėmis, 
viena įsigėrusi į kitą it seno medžio rievių raštas. 

Tratėdamas ir keldamas dulkes, vežimas pradardėjo pro Džeką. 
Iš statinių sklido svaigus alaus kvapas. Už jų gulėjo kažkas, ką ge- 
rai nepamąstęs Džekas palaikė sunkvežimio padangomis. Bet kva- 
pas, sklindantis nuo tų “padangų", buvo malonus, subtilus ir iškart 
sužadinantis apetitą. Tai sūris, bet tokio jis dar nebuvo ragavęs. Už 
sūrio rinkių, vežimo gale gulėjo suversta skerdiena: ilgi, liesi šon- 
kauliai, nugarinių pusrąsčiai, krūva lipnių vidaus organų, kurių ber- 
niukas neskyrė; ant viršaus - tviskantis musių kilimas. Stiprus žalios 
mėsos kvapas išblaivė Džeką ir numalšino sūrio sukeltą alkį. Pralei- 
dęs vežimą, jis išėjo į vidurį kelio ir stebėjo, kaip jis ropščiasi į kal- 
vą. Po kurio laiko patraukė įkandin, į šiaurę. 

Pasiekęs kalvos vidurį, Džekas dar kartą išvydo didelės palapi- 
nės smaigalį ir besiplaikstančias apie jį vėliavas.Ten, nutarė jis, jo 
tikslas. Vėl praėjo gervuogyną, kur anąkart stabtelėjo (prisiminęs, 
kaip skanu buvo, Džekas įsimetė dvi didžiules uogas į burną), ir jau 
galėjo apžiūrėti visą palapinę. Iš tikrųjų tai buvo didelis triukšmin- 
gas paviljonas su ilgais sparnais, vartais ir kiemu. Kaip ir “Alhamb- 
ra“, šitas keistas statinys - vasaros rūmai, susiprato Džekas - stovė- 
jo visai prie pat jūros. Žmonės nedidelėmis grupelėmis vaikštinėjo 
po paviljoną ir aplinkui, tarsi traukomi nematomų magnetinių jėgų. 
Žmonės susitikdavo, persiskirdavo, vėl susiburdavo. 

Kai kurie vilkėjo ryškius, prabangius drabužius, nors didžiuma 
buvo apsirengusi taip kaip Džekas. Per kiemelį nuplaukė būrelis 
moterų ilgais baltais apdarais. Atrodė orios lyg generolai. Už vartų 
stovėjo daug mažesnių palapinių ir laikinų medinių trobelių. Čia ir- 
gi virė gyvenimas: žmonės valgė, ką nors pirko ar šnekėjosi, tik jau 
laisviau ir nerūpestingiau. Kažkur toje kunkuliuojančioje minioje 
reikėjo surasti žmogų su randu. 

Bet prieš tai Džekas atsigręžė pasižiūrėti, kas atsitiko pasilinks- 
minimų parkui. 

Pamatęs už kokių penkiasdešimties jardų du neaukštus juodus 
arkliukus, tempiančius plūgus, pamanė, jog parkas virto ūkiu, pas- 
kui pastebėjo, kad arimą nuo kalvos seka minia, ir suprato, jog tai 

varžybos. Paskui akį užkliudė raudonplaukis žaliūkas, nusirengęs 
iki pusės ir pašėlusiai besisukantis vilkeliu. Ištiestose rankose jis lai- 
kė kažkokį ilgą sunkų daiktą. Vyras staiga liovėsi suktis ir paleido 
tą daiktą iš rankų, o tas, nuskriejęs gerą galą, bumbtelėjo į žemę. Pa- 
sirodo, ten buvo kūjis. Atrakcionų parkas virto muge; Džekas dabar 
pastebėjo lūžtančius nuo maisto stalus, vaikus, sėdinčius ant tėvų 
pečių. 

Ar toje mugėje yra Spidis Parkeris, ar prižiūri kiekvieną diržą ir 
strypą, ar aprūpina visas krosnis malkomis? Džekas tikėjosi. 

O ar jo mama vis dar sėdi arbatinėje ir galvoja, kodėl leido jam 
iškeliauti? 

Džekas apsisuko ir stebėjo, kaip tas ilgas vežimas darda pro va- 
saros rūmų vartus, pasuka į kairę, skirdamas minią nelyginant auto- 
mobilis, sukantis iš Penktosios aveniu ir išsklaidantis pėsčiuosius. 
Po valandėlės berniukas nusekė jį. 


Džekas baiminosi, kad visi žmonės paviljone sukiosis ir spoksos 
1 jį, išsyk pajutę, kad jis ne toks kaip visi. Jis vengė, kur galėjo, pa- 
kelti akis ir vaizdavo berniuką, atėjusį su sudėtinga užduotimi: at- 
siųstą su ilgu sąrašu pirkti daiktų. Kastuvas, du iešmai, ritinys vir- 
vės, butelis žąsies taukų... Bet po kurio laiko įsitikino, kad žmonės 
prie paviljono visiškai jo nepastebi. Jie sukiojosi, kalbėjosi, apžiū- 
rinėjo mažose palapinėse sudėliotas prekes (kilimus, geležinius puo- 
dus, apyrankes), gėrė iš medinių bokalų, tampė vienas kitam už ran- 
kovės norėdami atkreipti dėmesį, ginčijosi su vartus saugančiais 
sargybiniais. Žodžiu, visi užsiėmę savais reikalais. Džeko slapsty- 
masis galėjo atrodyti juokingas. Jis išsitiesė ir ėmė skintis kelią pus- 
lankiu vartų link. 

Iškart buvo aišku, jog nepavyks tiesiog imti ir drožti pro vartus: 
po du sargus iš abiejų pusių stabdė ir kamantinėjo beveik kiekvie- 
ną, kuris norėjo patekti į paviljono vidų. Žmonės turėjo parodyti sa- 
vo dokumentus, ženklelius ar antspaudus, kurie leido įeiti. Džekas 
turėjo tik Spidžio Parkerio gitaros plektrą, bet nesitikėjo, kad jis pa- 
dės prasmukti pro apsaugą. Vienas vyras žybtelėjo apvaliu sidabri- 
niu ženklu ir buvo įleistas. Pridurmui jam ėjęs Žmogus buvo sulai- 


64 


kytas. Jis ėmė ginčytis, paskui tonas pasikeitė; Džekas pamatė, kad 
žmogus maldauja. Sargybinis papurtė galvą ir liepė eiti šalin. 

- Jo žmonėms jokio vargo pakliūti vidun, - kažkas tarstelėjo iš 
dešinės ir akimirksniu išsprendė Džeko problemą dėl Teritorijų kal- 
bos. Berniukas pasisuko pažiūrėti, ar žodžiai buvo skirti jam. Ne, 
pusamžis vyras, susilyginęs su juo, kalbėjo kitam vyrui neįmantriais 
drabužiais, kokius vilkėjo dauguma Žmonių. “Geriau to nedarytų, - 
atsakė tas. - Girdėjau, jo laukia. Turėtų atvykti šiandien." 

Džekas prisiartino prie tos poros ir nusekė juos prie vartų. 

Kai vyrai prisiartino, jų pasitikti išėjo sargybiniai. Abu priėjo 
prie vieno, todėl kitas mostelėjo artimiausiam žmogui. Džekas atsi- 
traukė. Nesimato jokio Žmogaus su randu, nematė jis nė vieno kari- 
ninko. Vieninteliai kariškiai buvo tie sargybiniai, jauni kaimiečiai 
plačiais raudonais veidais, kurie su rūpestingai suklostytomis ir 
rauktomis uniformomis priminė ūkininkus išeiginiais drabužiais. 
Tie du vyrai, paskui kuriuos sekė Džekas, praėjo sargybos patikri- 
nimą, nes po kelių pokalbio minučių žengė į paviljoną. Vienas sar- 
gybinis įdėmiai nužvelgė Džeką, o jis nusisuko ir pasitraukė. 

Jeigu neras kapitono su randu, niekaip nepaklius už vartų. 

Kaip tik tuo metu prie vartų prisiartino būrelis žmonių ir kilo 
triukšmas. Jie turį su kažkuo susitikti, jiems mirtinai reikia įeiti, kad 
1r kiek tai kainuotų, nors jie be leidimų. Sargybinis papurtė galvą, 
smakru liesdamas baltą uniformos apykaklę. Džekui bežiūrint ir be- 
svarstant, kaip rasti kapitoną, grupelės lyderis sumosavo kumščiais. 
Jis išraudo kaip sargybinis. Ėmė badyti jį pirštu. Priėjo antras sargy- 
binis. Abu atrodė nepatenkinti ir suirzę. 

Staiga prie jų be garso išdygo aukštas stotingas vyras šiek tiek 
kitokia uniforma. Gal ji buvo kitaip dėvima, bet iš pažiūros tiko tiek 
mūšio lauke, tiek operetėje. Uniforma buvo be rauktos apykaklės, 
vėliau pastebėjo Džekas, o kepurė - ne trikampė, smailėjanti. Jis 
persimetė žodžiu su sargyba, tada priėjo prie grupelės lyderio. Nie- 
kas nebešūkavo, nemosavo kumščiais. Vyras kalbėjo tyliai. Nunari- 
nę galvas, jie nuėjo savais keliais. Karininkas nulydėjo juos žvilgs- 
niu, paskui pasisuko į sargybinius. 

Kai pareigūnas pasisuko į Džeką, sekdamas atsitraukiančią žmo- 
nių grupę, berniukas pastebėjo ilgą baltą randą, lyg žaibą vingiuo- 
jantį nuo dešinės akies iki smakro. 

Karininkas linktelėjo sargybiniams ir skubiai nužingsniavo. Ne- 
sidairydamas į šalis, jis skynėsi pro minią. Džekas nusivijo jį. 

- Sere! - sušuko jis, bet karininkas nesustojo. 

Džekas apibėgo grupelę vyrų ir moterų, tempiančių kiaulę į vie- 
ną palapinę, prasmuko tarp dviejų būrelių žmonių, einančių prie var- 
tų, ir prisiartino prie karininko tiek, kad galėjo paliesti alkūnę. 

- Kapitone? 

Karininkas apsisuko, įsmeigė į Džeką žvilgsnį. Iš taip arti randas 
atrodė platus, rangėsi per vyro veidą nelyginant gyvas padaras. Net 
neišsigandęs Džekas pagalvojo, kad tame veide smarkus nepakantu- 
mas. 

- Kas yra, berniuk? - paklausė kariškis. 

- Kapitone, man reikia su jumis pakalbėti. Turiu pamatyti Dide- 
nybę, bet bijau, kad nepavyks patekti į rūmus. A, aš turėčiau paro- 
dyti jums šitą, - Džekas pagraibė plačioje kišenėje ir apčiuopė tri- 
kampį daiktelį. 

Kai atgniaužė delną, nustėro: jis laikė ne gitaros plektrą, o tik- 
riausiai ryklio dantį, apvytą sudėtinga aukso inkrustacija. 

Džekas pakėlė akis į kapitoną beveik tikėdamasis antausio, bet 
pamatė tą patį nustebimą. Nekantrumas, atrodęs toks neatskiriamas 
nuo to vyro veido, buvo visiškai išsisklaidęs. Griežtuose karininko 
bruožuose įsirėžė netikrumas ar net baimė. Kapitonas ištiesė ranką. 
Džekas laukė, kad jis paims dantį, ir būtų jį atidavęs, bet vyras tik 
užlenkė jo pirštus. 

- Eik paskui mane, - tarė jis. 

Jie apėjo paviljoną, ir kapitonas nusivedė už tvirto brezento pa- 
lapinės. Ten prieblandoje karininko veidas atrodė išpieštas rausva 
kreidele. 

- Tas ženklas, - ištarė jis gana ramiai, - iš kur jį gavai? 

- Iš Spidžio Parkerio. Jis liepė susirasti jus ir parodyti. 

Vyras papurtė galvą. 

- Negirdėjau tokio vardo. Noriu, kad atiduotum man tą ženklą. 
Tuojau pat, - jis tvirtai suspaudė Džeko ranką. - Duok jį man ir pa- 
sakyk, kur nugvelbei. 

- Aš sakau tiesą, - atsakė berniukas. - Gavau jį iš Lesterio Sp1- 
džio Parkerio. Jis dirba atrakcionų parke. Bet tada tai nebuvo dan- 
tis. Tai buvo gitaros plektras. 

- Nemanau, kad suvoki, kas tavęs laukia, berniuk. 

- Jūs pažįstate jį, - spyrėsi Džekas. - Jis nupasakojo jus, pasakė, 
kad esate Išorinės sargybos kapitonas. Spidis liepė man jus susirasti. 

Kapitonas papurtė galvą ir dar stipriau sugniaužė Džeko riešą. 

- Nusakyk tą žmogų. Aš tuoj išsiaiškinsiu, ar tu meluoji, todėl 
pasistengčiau tavo vietoj būdamas. 

- Spidis yra senas, - pradėjo Džekas. - Jis buvo muzikantas, - ber- 
niukui pasirodė, kad kapitono akyse pastebėjo pažinimo kibirkštėlę. 
- Jis yra juodaodis, negras. Žilais plaukais. Su giliomis raukšlėmis. 
Jis labai liesas, bet daug stipresnis nei atrodo. 

- Juodaodis. Turi galvoje, rudaodis? 

- Na, juodaodžiai iš tikro nėra visai juodi. Kaip baltieji nėra vi- 
sai balti. 

- Rudaodis, vardu Parkeris, - kapitonas atleido gniaužtą. - Čia jis 
vadinasi Parkusas. Tai tu iš... - jis mostelėjo galva į horizontą. 

- Taip, - atsakė Džekas. 

- O Parkusas... Parkeris... atsiuntė tave pamatyti mūsų Karalie- 
nę? 

- Sakė norįs, kad aš ją pamatyčiau. Ir kad jūs galite pas ją nu- 
vesti. 

- Tada delsti negalima, - tarė kapitonas. - Manau, jog jau žinau, 
kaip tai padaryti, negaiškime, - jis keitė mintis lengvai, su kariškų 
lengvumu. - Dabar gerai paklausyk. Čia aplink pilna šunsnukių, to- 
dėl turėsime apsimesti, kad tu esi mano sūnus, gyvenantis už vartų. 
Tu neatlikai kažkokio darbo ir aš supykau. Manau, kad niekas mū- 
sų nesulaikys, jei įtikinamai suvaidinsim. Bent jau įvesiu vidun, o 
ten jau gali būti sunkumų. Manai, sugebėsi? Įtikinsi Žmones, kad esi 
mano sūnus? 

- Mano mama yra aktorė, - pasakė Džekas didžiuodamasis ja. 

- Na tai pažiūrėkim, ko išmokai, - tarė kapitonas 1r mirktelėjo. - 
Pasistengsiu nenuskriausti, - tada nutvėrė Džeką už žasto. 

- Einam, - pasakė jis ir išlindo iš palapinės pusiau vilkdamas ber- 
niuką. 

- Kai liepiu išplauti plytas už virtuvės, tai tu turi jas plauti, - gar- 
siai subliovė kapitonas, nežiūrėdamas į Džeką. - Supratai? Tu dary- 
si, kas liepta. O jeigu ne - būsi nubaustas. 

- Juk aš nuploviau kelias plyteles... - summnkštė Džekas. 

- Ar aš liepiau tau nuplauti tik kelias? - riaumojo kapitonas, 
tempdamas jį su savimi. Žmonės prasiskyrė praleisdami juos. Keli 
su užuojauta pasižiūrėjo į Džeką. 

- Aš ruošiausi baigti, tikrai, ruošiausi tuoj grįžti... 

Karininkas atitempė jį prie vartų ir net nežvilgtelėjęs į sargybi- 
nius pastūmė vidun. 

- Ne, tėte! - sucypė Džekas. - Man skauda! 

- Tr dar ne taip skaudės, - pažadėjo kapitonas ir nusitempė per 
kiemą, kurį Džekas matė nuo kelio. 

Kitame kiemo gale užvilko mediniais laiptais į didelę salę. 

- Dabar geriau pasistenk, - šnipštelėjo jis ir nedelsęs nužingsnia- 
vo ilgu koridoriumi, spausdamas Džeko ranką taip, kad galėjo likti 
mėlynės. 

- Aš pažadu, kad daugiau taip nedarysiu! - rėkė Džekas. 

Vyras nutempė jį į kitą, siauresnį, koridorių. Berniukas pastebė- 
j0, kad rūmų vidus visiškai neatitinka išorės. Tai buvo praėjimų ir 
nedidelių kambarių labirintas, trenkė dūmais ir riebalais. 

- Pažadi! - griaudėjo kapitonas. 

- Aš pažadu! Tikrai! 

Priešais atsirado dar vienas koridorius, į kurio sienas ramstėsi ar- 
ba sėdėjo grupelė išsipusčiusių žmonių. Visi kaip vienas pasisuko į 
triukšmą. 

- O aš pažadu 1iškaršti tau kailį, - garsiai tarė kapitonas. 

Pora žmonių nusijuokė. Jie buvo su plačiabrylėmis, kailiu dabin- 
tomis skrybėlėmis ir aksominiais batais. Veidai atrodė buki ir be- 
reikšmiai. Vienas iš jų, tikriausiai visų viršiausias, nurodinėjantis 
kažką kambarinėms, buvo ilgas ir liesas it skeletas. Įsitempęs ir am- 
bicingas veidas pasisuko į karininką ir tempiamą vaiką. 

- Prašau, nereikia! - suklykė Džekas. - Prašau! 

- Už kiekvieną “prašau" dar vienas diržas, - sugriaudėjo kapito- 
nas, vėl sukeldamas juoką. Ilgšis išspaudė šaltą kaip peilio ašmenys 
šypsenėlę ir pasisuko į tarnaites. 

Kapitonas įstūmė berniuką į tuščią kambarį, priverstą apdulkėju- 
sių baldų. Tada pagaliau paleido skaudančią jo ranką. 

- Ten jo žmonės, - sukuždėjo jis. - Štai koks gyvenimas mūsų 
laukia... - jis papurtė galvą ir valandėlę tarsi pamiršo, kad reikia 
skubėti. 

- Gero ūkininkavimo knygoje sakoma, kad žemėje turi apsigy- 
venti romieji, bet tarp tų tipų romumo nė su žiburiu nerastum. Jie Ži- 
no tik imti. Nori turto, nori... 

Kapitonas pažvelgė viršun, negalėdamas ar nenorėdamas pasa- 
kyti, ko dar tie žmonės nori: Po to vėl dirstelėjo į berniuką. 

- Reikia paskubėti. Čia dar liko kelios paslaptys, kurių jo žmonės 
neiššniukštinėjo, - jis parodė galva į medinę sieną. 

Džekas nusekė pridurmui ir viską suprato, kai kapitonas paspau- 
dė dviejų vinių galvutes. Panelis pasislinko vidun, atidengdamas 
siaurą, ne platesnį už karstą, juodą praėjimą. 

- Galėsi tik žvilgtelti į ją, bet tau to užteks. Daugiau niekuo ne- 
galiu padėti. 

Džekas paklausė kapitono nurodymo smukti į koridorių. “Eik 
tiesiai, kol nepasakysiu“, - sušnibždėjo karininkas. Tada jis uždarė 
paskui save panelį, ir berniukas ėmė pamažu slinkti aklinoje tam- 
sOje. 

Kelias sukosi tai vienur, tai kitur, retsykiais pro grindų plyšį ar 
langelį viršum berniuko galvos įspisdavo šviesos spindulys. Džekas 
netrukus prarado orientaciją ir aklai laikėsi tylių vedlio komandų. 
Vienur nosį pakuteno gardus čirškinamos mėsos kvapas, kitur dvo- 
kė kanalizacija. 

- Sustok, - pagaliau tarė kapitonas. - Dabar turėsiu tave pakelti. 
Iškelk rankas. 

- Ar aš matysiu? 

- Tuoj sužinosi, - atsakė kapitonas ir suėmęs už pažastų kilstelė- 
j0. - Tiesiai prieš tave yra plokštė, - pasakė pašnibždomis, - pastumk 
ją į kairę. 

Džekas apgraibomis užčiuopė lygią lentą. Ji lengvai nuslydo į 
šoną, į tunelį pateko pakankamai šviesos, kad įžiūrėtų kačiuko dy- 
džio vorą, ropojantį lubomis. Jis žvelgė žemyn į viešbučio vestibiu- 
lio dydžio patalpą, kurioje buvo daug baltai apsirengusių moterų ir 
stovėjo puošnūs baldai, primenantys kadaise su tėvais regėtus mu- 
ziejuose. Kambario vidury ant plačios lovos miegojo arba gulėjo be 
sąmonės moteris. Iš po paklodžių matėsi tik galva ir pečiai. 

Staiga Džekas vos nesuklykė iš netikėtumo ir siaubo, nes lovoje 
gulėjo jo mama. Ten jo mama ir ji miršta. 

- Tu pamatei ją, - sukuždėjo kapitonas ir tvirčiau suėmė. 

Prasižiojęs Džekas spoksojo į savo mamą. Ji miršta, jokios abe- 
jJonės: oda išbalusi ir nesveika, plaukai netekę kelių spalvos tonų. 
Tarnaitės sukiojosi aplinkui, taisė paklodes arba perstatinėjo knygas 
ant stalo, vaidino labai užsiėmusias tik todėl, kad iš tiesų nežinojo, 
kaip padėti ligonei. Slaugės suprato, kad niekas negali jai padėti. Jos 
tegali atitolinti mirtį dar mėnesiui, o gal tik savaitei, ne daugiau. 

Džekas įsižiūrėjo į vaškinę kaukę primenantį veidą ir pamatė, 
kad ten vis dėlto ne jo mama. Smakras buvo apvalesnis, nosis labiau 
klasikinė. Mirštančioji buvo jo mamos dvynė, Laura De Luizian. 
Jeigu Spidis norėjo, kad jis pamatytų ką nors daugiau, apsiriko: bal- 
tas akmeninis veidas nieko nepasakė apie tą moterį. 

- Gerai, - šnipštelėjo Džekas, traukdamas lentą į vietą, ir kapito- 
nas nuleido jį ant grindų. 

Tamsoje jis paklausė: 

- Kas jai yra? 

- Niekas nežino, - pasigirdo kapitono atsakymas iš viršaus. - Ka- 
ralienė nieko nemato, negali kalbėti, negali pajudėti... - po pauzės 
karininkas palietė Džeko ranką. - Turim grįžti. 

Jie tyliai išlindo iš tamsos į pridulkėjusį kambarį. Kapitonas nu- 
sibraukė nuo uniformos voratinklius. Po to atidžiai pažvelgė į 
Džeką. 

- Dabar turi atsakyti į mano klausimą, - pasakė jis. 

- Taip. 

- Ar tu esi atsiųstas ją išgelbėti? Išgelbėti Karalienę? 

Džekas linktelėjo. 

- Manau, taip, - tai dalis mano užduoties. Tik pasakykite man... 
- Jis padvejojęs visgi paklausė: - Kodėl tie niekšai paprasčiausiai 
visko neužgrobė čia? Juk ji tikrai negali jų sulaikyti. 

Kapitonas šyptelėjo. Bet šypsena visai nebuvo linksma. 

- Aš, - atsakė jis. - Mano vyrai. Mes juos sulaikome. Nežinau, 
kaip yra Išoriniuose Postuose, kur mano valdžia silpna, bet čia mes 
ištikimi Karalienei. 

Raumuo po akimi nesužalotame skruoste suspurdėjo it žuvis. Jis 
suspaudė delnus. 

- O tau nurodyta, tau įsakyta ar... na, keliauti į vakarus, tiesa? 

Džekas beveik fiziškai jautė, kad vyras virpa, tramdo augantį su- 
sijaudinimą tik ilgamečiu disciplinos įpročiu. 

- Taip, aš turiu keliauti į vakarus. Ar gerai? Ar man reikia į va- 
karus? Į kitą “Alhambrą"? 


90 


- Nežinau, nežinau, - išpylė kapitonas traukdamasis. - Dabar rei- 
kia kuo skubiau išvesti tave iš čia. Negaliu tau sakyti, ką turi daryti, 
- berniukas matė, kad kalbėdamas jis stengėsi net nežiūrėti. - Bet 
likti čia tau daugiau negalima nė minutės. Nagi, hm, pasistenkim iš- 
vesti tave iš čia, kol neatvyko Morganas. 

- Morganas? - pakartojo vaikas, pagalvojęs, jog gerai nenugirdo. 
- Morganas Sloutas? Jis atvyksta čia? 


Farenas 


Kapitonas, rodės, neišgirdo Džeko klausimo. Jis žvelgė į šito ne- 
naudojamo kambario kampą, it ten galėtų kažką pamatyti. Džekas 
matė, kad jis smarkiai galvoja. O dėdė Tomis mokė jį, kad įtemptai 
galvojančių kaip ir kalbančių suaugusiųjų negalima pertraukinėti. 
Bet... 

Saugokis senio Blouto. Sergėkis jo ir jo dvynio... jis persekios ta- 
ve kaip lapė žąsį. 

Taip perspėjo Spidis, bet Džekas daugiau galvojo apie Talisma- 
ną, tad praleido tai pro ausis. Dabar draugo žodžiai grįžo ir atsilie- 
pė taip skaudžiai - kaip smūgis per sprandą. 

- Kaip jis atrodo? - nekantraudamas paklausė kapitono. 

- Morganas? - pasiteiravo tas, tarsi pažadintas iš sapno. 

- Ar jis storas? Storas ir praplikęs? Ar jis supykęs vaikšto šitaip? 

Ir Džekas pamėgdžiojo Sloutą. Nuo vaikystės turėjo mimo gys- 
lelę, talentą, kuris priversdavo tėvą balsu kvatotis, kai jis buvo pa- 
vargęs ar blogos nuotaikos. Džekas “tapo" Morganu Sloutu. Veidas 
suseno, kai jis suraukė antakius į vieną liniją kaip dėl ko nors įtūžęs 
dėdė. Galvą atlošė atgal, kad atsirastų pagurklis, ir išpūtė žandus. Iš- 
vėpęs it žuvis lūpas jis ėmė judinti antakius aukštyn žemyn. 

- Ne, - atsakė kapitonas, bet akyse pasirodė kažkokia kibirkštė- 
lė, kaip ir anąkart, kai Džekas pasakė, jog Spidis Parkeris yra senas. 
- Morganas yra aukštas. Ilgais plaukais, - kapitonas palietė ranka de- 
šinį petį rodydamas, kokio ilgio plaukai. - Ir šlubuoja. Viena koja 
deformuota. Jis avi specialų batą, bet... 

Jis gūžtelėjo. 

- Man pasirodė, kad jūs pažinote Morganą, kai aš vaizdavau! 
Jūs... 

- Ššš! Ne taip garsiai, vaike. 

Džekas pritilo. 

- Man atrodo, kad aš žinau tą tipą, - tarė jis ir pirmą kartą pajuto 
baimę kaip suvokiamą jausmą, kaip tai, ką gali suprasti, priešingai 
negu šitą pasaulį. Dėdė Morganas čia? Viešpatie! 

- Morganas yra Morganas. Jo su niekuo nesupainiosi, vaike. Ge- 
rai, keliaujam iš čia. 

Kapitonas suėmė Džeką už rankos, bet tas nesidavė. 

Parkeris tampa Parkusu. O Morganas... per didelis sutapimas. 

- Dar ne, - pasakė jis. Jam kilo dar vienas klausimas. - Ar ji turi 
sūnų? 

- Karalienė? 

- Taip. 

- Ji turėjo, - nenoriai atsakė kapitonas. - Taip. Vaike, mes nega- 
lim čia likti. Mes... 

- Papasakokit man apie jį! 

- Nėra ką pasakoti, - atsakė karininkas. - Vaikas mirė dar kūdi- 
kis, vos šešių savaičių amžiaus. Kalbama, kad vienas iš Morgano 
vyrų - atrodo, Osmondas - uždusino jį. Bet ko tik neprišneka. Aš ne- 
mėgstu Morgano iš Oriso, bet kiekvienas žino, kad vienas vaikas iš 
tuzino miršta. Niekas nežino kodėl; jie miršta paslaptingai, be jokios 
priežasties. Sakoma: Dievas kala savo vinis. Ir karališkas vaikelis ne 
išimtis Dailidei. Jis... Berniuk? Ar viskas gerai? 

Džekas pajuto, kaip pasaulis aplink ima blaustis. Jis susverdėjo, 
o kai kapitonas sugavo jį, šiurkščios jo rankos atrodė lyg pūkai. 

Jis pats vos nemirė kūdikystėje. 

Mama pasakojo jam, kaip rado jį be gyvybės ženklų lopšyje pa- 
mėlusiomis lūpomis ir laidotuvių žvakių spalvos skruosteliais. Pasa- 
kojo, kad klykdama puolė į svetainę su juo ant rankų. Jo tėtis ir 
Sloutas sėdėjo ant grindų, apsvaigę nuo vyno ir žolelių, stebėjo 1m- 
tynes per televizorių. Tėvas stvėrė jį iš mamos rankų, smarkiai su- 
spaudė šnerves kaire ranka (Ten beveik mėnesį neišnyko mėlynės, 
Džeki, - nervingai juokdamasi pasakė mama) ir prispaudė lūpas prie 
mažutės Džeko burnytės. O Morganas šaukė: Nemanau, kad jam tai 
padės, Filai, nemanau, kad padės! 

(Dėdė Morganas elgėsi juokingai, tiesa, mama? - paklausė Dže- 
kas. - Taip, labai juokingai, Džeki, - atsakė mama ir keistai nusišyp- 
sojo, o tada prisidegė nuo nuorūkos antrą “Herbert Tarrytoons"'.) 

- Vaike, - sušnibždėjo kapitonas ir taip smarkiai papurtė, kad 
Džekui trakštelėjo kaklas. - Berniuk! Po šimts! Jei dabar nualpsi... 

- Viskas gerai, - atsiliepė Džekas; jam pasirodė, kad girdi savo 
balsą iš labai toli, lyg Dodžerio stadiono garsiakalbį, kai važiuoji 
naktį mašina su pakeltų viršumi. - Gerai, paleiskit mane. Ką sakė- 
te? Palikite mane ramybėje. 

Kapitonas liovėsi purtęs, bet nenuleido nelinksmo žvilgsnio. 

- Gerai, - pakartojo berniukas ir vožė sau per žandą kiek jėgos 
leido. - O! 

Bet pasaulis ėmė grįžti į savo kontūrus. 

Jis vos nenumirė lopšyje. Tai įvyko bute, kurio jis beveik nepri- 
siminė, tame pačiame, kurį mama vadino Spalvotų Svajonių Rū- 
mais, nes iš svetainės matėsi įspūdingas vaizdas į Holivudo kalvas. 
Jis vos nemirė; tėtis su Sloutu gėrė vyną, o kai geri vyną, dažnai no- 
ris! į tualetą. Džekas prisiminė tiek, kad iš svetainės į artimiausią tu- 
aletą reikia eiti pro kambarį, kuriame gulėjo jis. 

Jau matė: Morganas Sloutas atsikelia šypsodamasis, pasako kaž- 
ką panašaus: “Luktelk, Filai, pasidarysiu vietos“, tėvas net nepake- 
lia galvos, nes Kupeta Kolhunas ruošiasi patiesti ant menčių Suktu- 
ką ar Miegalių; Morganas išeina iš šviesios svetainės į vaikų kam- 
bario prieblandą, kur miega šliaužtinukais apvilktas mažasis Džekis 
Sojeris, saugus, su sausais vystyklais, apgaubtas šiluma. Jis mato, 
kaip dėdė Morganas slapčia dirsteli į šviesų svetainės durų stačia- 
kampį, suraukęs kaktą, atkištomis it šaltos žuvies lūpomis ima nuo 
kėdės pagalvėlę, prispaudžia prie miegančio vaiko galvos, kitą ran- 
ką pakišęs po nugaryte. Kai mažylis nustoja muistytis, dėdė Morga- 
nas grąžina pagalvę ant kėdės, kur paprastai budi Lili, ir išeina į tu- 
aletą nusišlapinti. 

Jeigu mama nebūtų po sekundės atėjusi pažiūrėti... 

Visą kūną išmušė šaltas prakaitas. 

Ar buvo šitaip? Galėjo būti. Širdis tvirtino, jog buvo taip. Suta- 
pimas buvo pernelyg didelis ir akivaizdus. | 

Šešių savaičių amžiaus Lauros De Luizian, Teritorijų Karalienės, 
sūnus mirė savo lopšyje. 

Šešių savaičių amžiaus Filo ir Lili Sojerių sūnus vos nenumirė 
savo lopšyje... ir Morganas Sloutas ten buvo. 

Mama visad baigdavo pasakojimą juokeliu, kaip Filas Sojeris 
vos nesudaužė jų “Kraislerio" lėkdamas į ligoninę, kai Džekis vėl 
ėmė kvėpuoti. 

Labai juokinga, aišku. Taip. 


- Dabar eime, - pasakė kapitonas. 

- Gerai, - sutiko Džekas. Jam vis dar buvo silpna, jautėsi apsvai- 
gęs. - Gerai, kelia... 

- Ššš! - nutildė kapitonas ir staiga pasisuko artėjančių balsų pu- 
sėn. Jiems iš dešinės buvo ne medis, bet storas brezentas. Per ketu- 
ris colius jis nesiekė grindų, ir Džekas per tarpą pamatė apautas ko- 
jas. Penkios poros. Kareiviški auliniai. 

Juos pasiekė kažkieno žodžiai: 

- ... Ar nežinojau, kad jis turi sūnų. 

- Na, - atsiliepė kitas balsas, - benkartai sėja benkartus, nepa- 
miršk to, Simonai. 

Pasigirdo šiurkštus, tuščias juokas, tokį Džekas girdėdavo mo- 
kykloje iš vyresnių berniukų, kurie rinkdavosi už dirbtuvių ir vadin- 
davo jaunesnius nesuprantamais, bet gąsdinančiais vardais: perda- 
lais, maumais ir varvalais. Visus tuos riebius žodelius lydėjo šiurkš- 
tus juokas, kaip šis. 

- Užsičiaupkit! Užteks! - trečias balsas. - Jeigu jis tave nugirs, 
marširuosi palei Išorinę sieną, nespėjus patekėti trisdešimtai saulei! 

Kuždesys. 

Prislopintas juokas. 

Dar viena pašaipa, palydėta juoku. 

Džekas pažvelgė į kapitoną, kuris žiūrėjo į brezentinę sieną iššie- 
pęs lūpas. Nereikia klausti, apie ką jie kalbėjo. O jeigu kalba, kas 
nors gali nuklausyti... ne tas, kam reikia. Kas nors, kas ims svarsty- 
ti, iš kur staiga išdygo tas benkartas. Tai ir vaikui aišku. 

- Tu girdėjai? - paklausė kapitonas. - Reikia judėti. 

Atrodė, kad jam norisi papurtyti Džeką, bet... nesiryžta. 

O tau nurodyta, tau įsakyta ar... na, keliauti į vakarus, tiesa? 

Jis pasikeitė, - pagalvojo Džekas. - Du kartus pasikeitė. 

Pirmą kartą, kai Džekas parodė jam ryklio dantį, kuris pasauly- 
je, kur keliais važinėja tralai, o ne vežimai, buvo gitaros plektras. O 
antrą kartą - kai Džekas pareiškė, jog keliaus į vakarus. Grėsmingu- 
mas virto noru padėti... kame? 

Negaliu pasakyti... Negaliu pasakoti, ką daryti. 

Lyg ir panašu į religinę baimę... ar religingą siaubą. 

Jis nori ištrūkti iš čia, nes bijo, kad būsim sugauti, - pagalvojo 
Džekas. - Bet yra dar kažkas, tiesa? Jis bijo manęs. Bijo... 

- Eime, - paragino kapitonas. - Vardan Džeisono, eime! 

- Vardan ko? - leptelėjo Džekas, bet karininkas jau tempė jį lauk. 
Jis staigiai patraukė berniuką į kairę, po to pusiau veste, pusiau vilk- 
te nutempė koridoriumi, kuris iš vienos pusės buvo medžio, 1š kitos 
- brezento. 

- Mes atėjome ne šituo, - šnipštelėjo Džekas. 

- Nenoriu eiti pro tuos, kuriuos matėme įeidami, - tyliai paaiški- 
no kapitonas. - Ten Morgano žmonės. Matei tą ilgšį? Tokį liesą, be- 
veik peršviečiamą? 

„7 Taip, - Džekas prisiminė siaurą šypsnį ir ledines akis. Kiti at- 
rodė geraširdžiai. Tik ne jis. Jis atrodė išprotėjęs. Ir dar kai kas: at- 
rodė kažkur matytas. 

- Osmondas, - pasakė kapitonas, vesdamas į dešinę. 

Kepamos mėsos kvapas vis stiprėjo, oras buvo pripildytas jo. 
Džekas niekad gyvenime taip netroško jos paragauti. Buvo 1šsigan- 
dęs, tiesa, psichiškai įsitempęs, gal net sverdėjo ant beprotybės ri- 
bos... bet burna pritekėjo seilių. 

- Osmondas yra dešinioji Morgano ranka, - burbtelėjo kapitonas. 
- Jis per daug mato, ir nenorėčiau, kad dar kartą pakliūtum jam į 
akis, vaike. 

- Kaip tai suprasti? 

- Tssss! - vyras su randu dar stipriau suspaudė ranką. Jie artinosi 
prie užuolaida uždengtų durų. Ji berniukui priminė dušo užuolaidą, 
tik buvo iš tokių šiurkščių ir storų siūlų, jog panėšėjo į tinklą; ir Žie- 
dai buvo ne chromuoti, o kauliniai. - Dabar verk, - karštai iškvėpė į 
ausį kapitonas. 

Jis atitraukė užuolaidą ir įvilko Džeką į milžinišką, visokiais 
kvapais (mėsos visgi buvo stipriausias) prikvipusią ir garuojančią 
virtuvę. Berniuko akys užkliuvo už žarijų indų, didžiulio akmeninio 

židinio, moterų veidų su baltomis it slaugių skarelėmis. Kai kurios 
stovėjo palinkusios prie dubenų raudonais nuo karščio veidais ir 
plovė puodus, stalo įrankius. Kitos buvo apstojusios per visą virtu- 
vę riogsantį stalą 1r pjaustė, smulkino, lupo, pešė. Trečios nešė ližę 
su paruoštais kepti pyragais.Visos sužiuro į kapitoną ir Džeką. 

- Daugiau niekada! - šaukė karininkas, purtydamas jį kaip terje- 
ras žiurkę... bet nepastebimai judėdamas per virtuvę dvivėrių durų 
link. - Daugiau mekada, girdi mane? Kitą kartą, kai išsisuksi nuo 
darbo, nudirsiu nuo nugaros skūrą ir nulupsiu lyg virtą bulvę! 

Ir prisikišęs šnipštelėjo: 

- Jie visi prisimins 1r kalbėsis, todėl bliauk, velniai rautų! 

Šiurkščiai tįsiamas per virtuvę kapitono randuotu veidu Džekas 
pasistengė įsivaizduoti karste gulinčią savo mamą. Pamatė ją, gulin- 
čią baltuose raukiniuose, su vestuvine suknele, kurią vilkėjo savo 
penkiasdešimt trečiųjų metų filme. Prieš akis vis labiau ryškėjo jos 
veidas; net įžiūrėjo smulkius auksinius auskariukus, kuriuos Džekas 
padovanojo jai prieš dvejus metus. Paskui veidas ėmė keistis. Smak- 
ras suapvalėjo, nosis pasidarė tiesesnė ir griežtesnė. Pašviesėjo ir 
tarsi pašiurkštėjo plaukai. Dabar karste jis matė Laurą De Luizian, 
o ir pats karstas pasikeitė. Tai buvo nebe standartinis karstas 1š ritu- 
alinių paslaugų biuro, bet grubiai ištašytas iš seno rąsto. Vikingų 
karstas, jeigu jie tokius turėjo; lengviau įsivaizduoti, kad šis karstas 
bus sudegintas ant aliejais apipilto laužo, užuot nuleistas į purią že- 
mę. Tai Laura De Luizian, Teritorijų karalienė, bet vaizdinyje, ku- 
r1s įgavo nepaprastai aiškias formas, Karalienė vilkėjo jo mamos 
vestuvinę suknelę iš filmo ir buvo pasipuošusi auskarais, kuriuos 
dėdė Tomis padėjo jam išrinkti Beverli Hilso parduotuvėje. Staiga 
iš akių pasipylė tikros deginančios, ne dirbtinės, ašaros ne vien dėl 
mamos, - už abi tas moteris, mirštančias skirtingose visatose, bet su- 
rištas nematoma virve, kuri gali pelyti, bet niekad netrūksta; bent 
jau kol abi nemirs. 

Pro ašaras Džekas pamatė prie jų iš kito virtuvės galo atlekiantį 
milžiną baltais drabužiais. Ant galvos jis ryšėjo raudoną skarelę, o 
ne virėjo kepurę, bet Džekas suprato, jog tai virtuvės šefo ženklas. 
Jis mosavo grėsminga medine tridante šakute. 

- Nešdinkitės! - subliovė virtuvės galva. Garsas, sklindantis iš 
plačios tarsi statinė krūtinės, buvo juokingai plonas, lyg klausytum 

menkučio jaunikaičio, auklėjančio batų blizgintoją. Bet šakutė visai 
nebuvo juokinga. Ji atrodė grėsmingas ginklas. 

Moterys išlakstė kaip pabaidyti paukščiai. Apatinis pyragas nu- 
slydo nuo ližės; kepėja bejėgiškai riktelėjo, kai jis tėkštelėjo ant že- 
mės. Kaip skaistus arterinis kraujas nutekėjo žemuogių sirupas. 

- NEŠDINKITĖS IŠ MANO VIRTUVĖ, JŪS ŠLIUŽĖS! ČIA 
NĖRA VIETA PASIVAIKŠTYTI! NĖRA KUR EITI! ČIA YRA 
MANO VIRTUVĖ IR JEIGU JŪS NEPRISIMINSITE TAI, AŠ 
DABAR PARODYSIU IŠ KUR KOJAI DYGSTA! 

Jis sviedė šakutę beveik nusisukęs ir užsimerkęs, lyg kraujo pra- 
liejimo nenorėtų matyti, nepaisant griežtos kalbos. Kapitonas palei- 
do Džeko sprandą ir kaip niekur nieko (taip berniukui pasirodė) 
žengė į priekį. Po akimirkos visos šešios su puse pėdos storulio ty- 
sojo ant žemės. Šakutė gulėjo žemuogių džemo ir tešlos klane. Vi- 
rėjas raičiojosi spausdamas sulaužytą dešinį riešą ir klykdamas plo- 
nu kaip fleita balsu. Naujienos, kurias išgirdo kiekvienas, buvęs vir- 
tuvėje, buvo baisios: jam galas, kapitonas aiškiai jį užmušė (tai bu- 
vo pasakyta keistu, teutonišku akcentu), jis siaubingai suluošintas, 
žiaurusis beširdis Išorinės sargybos kapitonas sunaikino jo gerąją 
dešinę ranką, taigi ir gerbūvį, ir užtikrino niekingą elgetos gyveni- 
mą; kapitonas sukėlė siaubingą skausmą, kokio neįmanoma apsaky- 
ti, 1r Žmogus neprisitaikęs... 

- Užsičiaupk! - suriaumojo kapitonas, ir virėjas kaipmat nutilo. 
Gulėjo ant grindų it gigantiškas kūdikis drebančiais žandais, pri- 
spaudęs prie krūtinės dešinę ranką; skarelė nusmuko į vieną pusę, iš 
po jos pasirodė į ausį įvertas juodas perliukas. Virtuvės moterys aik- 
telėjo ir suklegėjo, kai kapitonas pasilenkė prie “rūkstančio urvo", 
kuriame bėgo jų dienos ir naktys, viršininko. Džekas, vis dar kūk- 
čiodamas, pastebėjo juodaodį (rudaodį, pasitaisė mintyse) berniuką, 
stovintį prie didžiausios krosnies. Jis buvo prasižiojęs, o veidas bu- 
vo komiškas kaip nustebusio balagano veikėjo, bet rankos tebesuko 
iešmą, ant kurio virš karštų anglių vartėsi kumpis. 

- Dabar paklausyk patarimo, kurio nerasi Gero ūkininkavimo 
knygoje, - pasakė kapitonas. Jis pasilenkė taip žemai, kad nosimis 
kone lietėsi su virėju (bet taip ir neatleido mėšlungiškai suspaustos 
Džeko rankos, kuri pradėjo tirpti). - Niekada... girdi, niekada nepulk 
žmogaus su peiliu... šakute... 1ešmu ar paprasčiausia pliauska, jeigu 

nenori jo užmušti. Gali čia demonstruoti savo temperamentą, bet 
nemėgink įžeidinėti Išorinės sargybos kapitono. Supratai mane? 

Virėjas kažką sumykė, Džekas nieko nesuprato, nes vargšo ak- 
centas, regis, tolydžio augo, bet buvo kalbama lyg ir apie kapitono 
motiną ir už paviljono slampinėjančius šunis. 

- Gali būti, - tarė kapitonas. - Aš nebuvau susitikęs su ta dama. 
Bet tu neatsakei į mano klausimą. 

Jis bakstelėjo šefą dulkėtu batu. Palietė gana švelniai, bet virėjas 
sužviegė, nelyginant įspirtas iš visų jėgų. Moterys vėl susijaudino. 

- Tai ar mes susitarėme dėl virtuvės galvų, ginklų ir kapitonų? 
Jeigu ne, ko gero, prireiks dar kelių pamokų. 

- Susitarėme, - iškošė storulis. - Susitarėm, susitarėm... 

- Gerai. Nes šiandien ir taip daug mokiau, - jis papurtė Džeką už 
sprando. - Ar ne, vaike? 

Kapitonas krestelėjo darsyk, ir Džekas suklykė visai neapsimes- 
damas. 

- Ką gi... matyt, daugiau jis negali pasakyti. Šitas vaikis bukagal- 
vis. Kaip ir jo motina. 

Kapitonas niūriu žvilgsniu apžvelgė virtuvę. 

- Laba diena, damos, telaimina jus Karalienė. 

- Ir jus, sere, - išspaudė vyriausioji iš jų ir padarė nerangų reve- 
ransą. Kitos pasekė jos pavyzdžiu. 

Kapitonas nusivedė Džeką per virtuvę. Vienur smarkiai stuktelė- 
jo šonu į indų plovyklę ir suriko. Karštas vanduo šliūkštelėjo ant 
grindų, šnypščiančios srovelės nuvinguriavo tarp lentų. Tos moterys 
laiko jame rankas, - pagalvojo Džekas. - Kaip jos iškenčia? Paskui 
karininkas, jau ne vesdamas, o vilkdamas jį, šveitė pro kitas užuo- 
laidas į kitą koridorių. 

- Fu! - atsiduso jis tyliai. - Man tai nepatinka, labai nepatinka, vi- 
sa tai blogai kvepia. 

Kairėn, dešinėn, po to vėl dešinėn. Džekas pajuto, kad jie artina- 
si prie išorinės paviljono dalies, ir net spėjo nusistebėti, kad rūmai 
viduje daug didesni negu atrodė iš išorės. Paskui kapitonas išstūmė 
Jį pro medžiaga uždengtą angą ir abu atsidūrė lauke. Vidurdienio 
saulė skaudžiai smigo į akis po paviljono prieblandos. 

Kapitonas nė nestabtelėjo. Po kojomis kliurksėjo purvas. Trenkė 
šienu, arkliais ir mėšlu. Džekas atsimerkė ir pamatė, jog jie eina per 
kažkokį gardą, aptvarą arba tiesiog kiemą. Pamatė patalpą brezento 

sienomis, už jos kudakavo vištos. Kaulėtas vyras, prisidengęs tik 
murzinu kiltu, šakėmis nešė šieną į gardą. Iš jo liūdnai žvelgė ne di- 
desnis už Šetlendo ponį arkliukas. Jie praėjo gardą ir tik tada Dže- 
kas pagaliau įstengė suvirškinti tai, ką matė jo akys: arklys turėjo 
dvi galvas. 

- Ei! - tarė jis. - Ar galiu grįžti pažiūrėti į tą aptvarą? Tas... 

- Nėra laiko. 

- Bet tas arklys buvo... 

- Sakau, nėr kada, - paskui jis pakeltu balsu suriko: - Ir jeigu dar 
kada pagausiu, jog vėl meluoji, kad atlikai darbą, gausi dvigubai! 

- Nereikia! - suklykė Džekas (teisybę sakant, tas spektaklis jam 
ėmė truputį atsibosti). - Pažadu, kad daugiau taip nedarysiu! Sakau, 
kad būsiu geras! 

Tiesiai priešais juos stūksojo aukšti mediniai vartai netašytų rąs- 
tų sienoje, kuri priminė statinių tvorą iš seno vesterno (jo mama taip 
pat vaidino keliuose). Prie vartų buvo pritvirtintos ąsos tvirtam kaiš- 
čiui, bet jo nebuvo. Storas kaip pabėgis kaištis buvo atremtas į mal- 
kų rietuvę kairėje. Vartai buvo praviri. Orientacijos jausmas Džekui 
šnibždėjo, kad jie atsidūrė visiškai priešingoje paviljono pusėje. 

- Ačiū Dievui, - įprastu balsu tarė kapitonas. - Dabar... 

- Kapitone, - pašaukė balsas užpakaly jų. Balsas buvo tylus, bet 
valdingas ir apgaulingai atsainus. Kapitonas sustojo. Balsas pasigir- 
do kaip tik tada, kai kapitonas siekė atverti kairę vartų pusę; tarytum 
balso savininkas laukė kaip tik to momento. 

- Gal būsi toks malonus ir supažindinsi mane su savo... e... sūnu- 
mi? 

Kapitonas apsisuko ir apsuko Džeką. Kiemo viduryje baisiai 
keistai tokioje aplinkoje stypsojo skeletiškas dvariškis, kurio taip bi- 
jojo kapitonas, - Osmondas. Jis žvelgė į juos tamsiomis pilkomis 
melancholiškomis akimis. Džekas pastebėjo kažką žibant tame 
žvilgsnyje, kažkokią užmačią. Staiga baimė dar sustiprėjo, smeigė 
tarsi durtuvu. Jis pamišęs - perspėjo intuicija. - Nepagydomas be- 
protis. 

„Osmondas žengė du žingsnius jų link. Kairėje rankoje laikė ža- 
liamine oda aptrauktą bizūno kotą. Kotas nežymiai siaurėdamas per- 
ėjo į juodą gyslą, tris kartus apvytą apie petį. Ties viduriu platus 
kaip barškuolė botagas skaidėsi į tuziną gyslų su metaliniais galais. 

Osmondas truktelėjo botagą, tas šnypšdamas nusivijo nuo peties. 
Paskui pajudino rankeną, ir metaliniai antgaliai ėmė raitytis ant šie- 
nu apkritusios žemės. 

- Tavo sūnus? - pakartojo senis ir žengė dar vieną žingsnį artyn. 
Staiga Džekas suprato, kodėl tas žmogus jam pasirodė matytas. Tą- 
kart, kai jo vos nepagrobė, ar tik ne Osmondas buvo Baltasis Kos- 
tiumas? 

Džekas pagalvojo, kad visai gali būti. 


Kapitonas pridėjo sugniaužtą kumštį prie kaktos ir nusilenkė. Se- 
kundę pasvyravęs Džekas padarė tą patį. 

- Mano sūnus, Liuisas, - dusliai ištarė kapitonas. Jis vis dar bu- 
vo pasilenkęs, akies krašteliu pastebėjo berniukas. Todėl ir pats sto- 
vėjo nusilenkęs, spurdančia širdimi. 

- Ačiū, kapitone. Ačiū, Liuisai. Telaimina jus Karalienė. 

Kai Osmondas palietė jį botagu, Džekas vos nesuriko. Jis atsitie- 
sė rydamas ašaras. 

Senis stovėjo už dviejų žingsnių ir tyrinėjo jį beprotiškų melan- 
cholišku žvilgsniu. Osmondas vilkėjo odinį švarką su, reikia many- 
ti, deimantinėmis sagomis. Jo marškiniai buvo ekstravagantiškai su- 
klostyti. Ant dešinio riešo pretenzingai žvangėjo grandžių apyrankė 
(18 to, kaip laiko botagą, Džekas spėjo, kad dvariškis kairiarankis). 
Plaukus Osmondas buvo sušukavęs atgal ir surišęs balto satino kas- 
pinu. Berniukas jautė nuo jo sklindant dvejopą kvapą. Pirmiausia 
jautėsi tai, ką mama vadino "tais vyriškais kvapalais", kitaip tariant, 
odekoloną po skutimosi, tualetinį vandenį ir panašiai. Šitas kvapas 
buvo stiprus ir kažkoks maskuojantis. Džekas prisiminė senus ne- 
spalvotus anglų filmus, kur teisėjai ir advokatai nešiojo perukus; dė- 
žės, kuriose jie laikomi, turėtų kvepėti kaip Osmondas - sausai ir 
saldžiai kaip seniausia pasaulyje spurga, apibarstyta miltiniu cukru- 
mi. Bet po juo buvo tikresnis, ne toks malonus kvapas, kuris tary- 
tum tvoskė iš vidaus. Kelių sluoksnių prakaito ir nešvarumų smar- 
vė, kvapas žmogaus, kuris retai, jei išvis, prausiasi. 

Taip. Jis vienas iš tų sutvėrimų, kurie norėjo jį pagrobti. 

Džekui suspaudė skrandį. 

- O aš ir nežinojau, kad turi sūnų, kapitone Farenai, - pasakė Os- 
mondas. Jis kalbėjo su kapitonu, bet nenuleido nuo Džeko akių. Liu- 
isas, - kartojo berniukas mintyse, - esi Liuisas, nepamiršk... 

- Geriau jau neturėčiau, - atsakė kapitonas, žiūrėdamas į Džeką 
su pykčiu ir pasibjaurėjimu. - Padariau garbę atsivesdamas į didįjį 
paviljoną, o jis tingi kaip šuo. Pagavau bežaidžiantį... 

- Taip, taip, - pritarė Osmondas, kažko sau šypsodamasis. 

Jis netiki nė vienu žodeliu, - susigriebė Džekas, ir jį dar labiau 
suėmė panika. - Nė vienu žodeliu! 

- Berniukai yra blogi. Visi berniukai yra blogi - tai aksioma. 

Senis pabaksnojo Džeką į riešą sulenktu botagu. Džekas, kurio 
nervai buvo įtempti it styga, suriko... 17 smarkiai nuraudo iš gėdos. 

Osmondas sukikeno. 

- Blogi, o taip, dažniausiai visi berniukai yra blogi. Aš irgi buvau 
blogas, spėju, kad ir jūs, kapitone Farenai, buvote toks. A? A? Ar 
buvote blogas? 

- Taip, Osmondai, - atsakė kapitonas. 

- Labai blogas? - toliau klausinėjo senis. Neįtikėtina, bet jis ėmė 
tripinėti. Judesiai neatrodė moteriški: Osmondas buvo lieknas ir net 
grakštus, bet Džekas tame žmoguje nejautė tikrojo homoseksualu- 
mo; jeigu jo žodžiuose ir buvo užuomina, tai intuityviai berniukas 
jautė, jog ji apsimestinė. Ne, jo žodžiuose slypėjo blogis... ir bepro- 
tystė. - Labai blogas? Siaubingai blogas? 

- Taip, Osmondai, - išpoškino kapitonas. Popiečio saulėje jo ran- 
das buvo jau ne rausvas, o raudonas. 0 

Senis liovėsi šokti taip staiga, kaip ir pradėjo. Tada šaltai pažvel- 
gė į kapitoną. 

- Niekas nežinojo, kad turi sūnų, kapitone. 

- Jis pavainikis, - atsakė Farenas. - Ir silpnaprotis. Dabar dar su- 
žinojau, kad ir tinginys, - karininkas staiga apsisuko ir pliaukštelėjo 
Džekui per žandą. Kirtis buvo ne tiek smarkus, kiek kieta kapitono 
ranka. Džekas riktelėjo ir nukrito į purvyną susiėmęs už ausies. 

- Labai, siaubingai blogas, - pakartojo Osmondas, tik dabar jo 
veidas buvo klaikiai tuščias, ištįsęs 1r paslaptingas. - Kelkis, nieka- 
dėjau. Blogus berniukus, kurie neklauso savo tėvų, reikia nubausti. 
Ir dar juos reikia apklausti. 

Jis švystelėjo botagu į vieną šoną. Tas dusliai pliaukštelėjo. Pa- 
krikęs berniuko protas surado dar vieną keistą sąsają. Nepaaiškina- 
mu būdu garsas priminė namus. Osmondo botagas pliaukštelėjo 
kaip orinis šautuvas, kurį jis turėjo būdamas aštuonerių. Jie abu su 
Ričardu Sloutu tokius turėjo. 

Osmondas pasilenkė ir nutvėrė balta, primenančia vorą, ranka už 
purvinos Džeko rankos. Prisitraukė prie savęs, į tuos kvapus: pase- 
nusios senos pudros ir gaižios nešvaros. Keistos pilkos jo akys gręž- 
te gręžė Džeko mėlynas. Berniukas pajuto, kad ima spausti pūslę, ir 
vos susilaikė neprišlapinęs kelnių. 

- Kas tu esi? - paklausė Osmondas. 

Klausimas pakibo tarp jų trijų. 

Džekas jautė įsmeigtą niūrų kapitono žvilgsnį, kuris negalėjo vi- 
siškai paslėpti jo nevilties. Girdėjo kudakuojančias vištas, šuns am- 
sėjimą; kažkur dardėjo didelis vežimas. 

Sakyk tiesą, aš pajusiu, kad meluoji, kalbėjo tos akys. Tu pana- 
šus į vieną blogą berniuką, kurį kadaise sutikau Kalifornijoje. Ar tu 
tas berniukas? 

Džeko lūpos suvirpėjo, ir žodžiai patys ėmė veržtis lauk. 

Džekas, aš esu Džekas Sojeris, aš tas vaikas 1š Kalifornijos, ši- 
tos šalies Karalienė buvo mano motina, tik aš miriau. Aš pažįstu ta- 
vo viršininką, pažįstu Morganą - dėdę Morganą - ir pasakysiu vis- 
ką, ko tik panorėsite, tik liaukitės Žiūrėti į mane tomis baisiomis 
akimis, tikrai, juk aš tik vaikas, vaikai taip ir daro, jie išpasakoja, 1š- 
kloja viską... | 

Nelauktai Džekas išgirdo pašaipų mamos balsą: 

Tai nori išsinerti iš kailio dėl šito tipo, Džeki? Dėl ŠITO pašle- 
mėko? Jis trenkia kaip apgailėtinas prekystalis vyriškų kvepalų par- 
duotuvėje, o atrodo lyg viduramžiška Čarlio Mensono versija... bel 
elkis, kaip nori. Gali apvynioti jį apie pirštą - ir nesunkiai - bet el- 
kis kaip tinkamas. 

- Kas tu? - vėl paklausė senis, pasilenkęs dar arčiau, 0 jo veide 
Džekas išvydo visišką pasitikėjimą. Jis buvo įpratęs išgirsti rūpimus 
atsakymus iš visų žmonių... ne tik iš dvylikamečių berniukų. 

Džekas giliai įkvėpė (Jei nori pasiekti maksimalų garsą, jei no- 
ri, kad balsas pasiektų paskutinę balkono eilę, jis turi eiti iš diafrag- 
mos, Džeki. Jis išeina tarytum iš senovinio gramofono) ir suriko: 

- AŠ RENGIAUSI SUGRĮŽTI! PRISIEKIU! 

Osmondas, kuris pasilenkė tikėdamasis bejėgiško ir trūkinėjan- 
čio vapėjimo, loštelėjo it gavęs antausį. Jis primynė botagą ir vos iš- 
silaikė ant kojų. 

-- Tu prakeiktas mažas... 

- AŠ RENGIAUSI! PRAŠAU NEPLAKT MANĘS, OSMON- 
DAI, AŠ NORĖJAU GRĮŽTI! AŠ NIEKADA NENORĖJAU ČIA 
ATEITI, AŠ NIEKADA, NIEKADA, NIEKADA... 

Kapitonas Farenas žengė artyn ir niuktelėjo į nugarą. Džekas ne- 
paliaudamas rėkti išsitiesė purve. 

- Jis silpnaprotis, juk sakiau, - išgirdo jis teisinantis kapitoną. - 
Atleisk, Osmondai. Patikėk, iškaršiu kailį kaip reikiant. Jis... 

- Ką jis apskritai čia veikia? - sužviegė dvariškis. Jo balsas tapo 
aukštas 1r inkščiantis lyg bjaurioš senės. - Ką čia veikia tavo snar- 
gliuotas benkartas? Nereikia man rodyti jo leidimo! Ir taip Žinau, 
kad jis jo neturi! Tu atsitempei jį slapta paėsti prie Karalienės sta- 
lo... nukniaukti Karalienės sidabrą, aš žinau... jis blogas... vieno 
žvilgsnio užtenka suprasti, jog jis yra labai, nedovanotinai, neabejo- 
tinai blogas! 

Vėl pliaukštelėjo botagas, tik šįkart ne kaip silpnas orinio šautu- 
vėlio šūvis, o kaip garsus 1r aiškus pokštelėjimas iš 22-0 kalibro pis- 
toleto. Džekas spėjo pagalvoti: žinau, kur tai vyko, 1r plati, deginanti 
plaštaka nusvilino nugarą. Skausmas tarsi vėrė raumenis, ne slopo, 
o tolydžio augo. Buvo nepakeliamas, vedantis iš proto. Jis klykė ir 
raitės1 purve. 

- Blogas! Siaubingai blogas! Nepataisomai blogas! 

Kiekvieną "blogas" lydėjo Osmondo rimbo pliaukštelėjimas, dar 
vienas deginantis antspaudas ir Džeko klyksmas. Nugara liepsnojo. 
Berniukas jau nebesuvokė, kiek laiko tai tęsis - atrodė, jog su kiek- 
vienu kirčiu Osmondas vis labiau įsismagina. Ir staiga išgirdo dar 
vieną balsą: “Osmondai! Osmondai! Jūs čia! Ačiū Dievui!" 

Ir greiti Žingsniai. 

Po to Osmondas, įtūžęs ir truputį pridusęs: 

- Na? Kas? Kas yra? 

Kažkieno ranka suėmė Džeką už alkūnės ir padėjo atsistoti. Jis 
susverdėjo, tada kita ranka prilaikė per juosmenį. Buvo sunku pati- 
kėti, kad kapitonas, toks šiurkštus ir griežtas paviljone, gali elgtis 
taip švelniai. 

Džekas vėl susverdėjo. Pasaulis vis dar bandė raibuliuoti. Per nu- 
garą rangėsi kraujo srovelės. Džekas pakėlė neapykantos kupiną 
žvilgsnį į Osmondą. Gera buvo pajusti neapykantą po baimės ir su- 
trikimo. | 

Tai tu, tu mušei mane, tu plakei. Taigi paklausyk manęs, niekše, 
jei pakliūsi man į rankas... 

- Kaip tu? - sušnibždėjo kapitonas. 

- Nieko. 

- Ką? - suriko Osmondas tiems dviems vyrams, kurie nutraukė 
jo užsiėmimą. 

Pro vieną iš jų, dabitą dvariškį, Džekas praėjo su kapitonu ke- 
liaudami į slaptą kambarėlį. Antrasis buvo šiek tiek panašus į veži- 
ką, kurį jis pirmiausia sutiko atsidūręs Teritorijose. Pastarasis buvo 
klaikiai išsigandęs ir sužeistas: iš žaizdos smilkinyje per kairį 
skruostą žliaugė kraujas. Jo kairė ranka buvo apdraskyta, o švarkas 
perplėštas. 

- Ką sakai, mulki? 

- Mano furgonas apsivertė posūkyje už Visarankių kaimo, - pa- 
sakė vežikas. Jis kalbėjo lėtai, kaip patyręs gilų šoką. - Mano sūnus 
žuvo, milorde. Buvo mirtinai prispaustas statinių. Per praėjusią Ge- 
gužės Ūkininkavimo dieną jam suėjo šešiolika. Jo motina... 

- Ką? - suspigo Osmondas. - Statinės? Alus? Juk ne Kingslen- 
das? Tik nesakyk man, kad išvertei visą furgoną Kingslendo alaus, 

Tariant paskutinį žodį, Osmondo balsas nuplonėjo - kaip vyrui 
nevykusiai stengiantis pamėgdžioti operos primadoną. Jis drebėjo ir 
bangavo. Senis ir vėl pradėjo šokti... tik šį sykį iš įniršio. Vaizdas 
buvo toks juokingas, kad Džekui teko abiem rankom užgniaužti ne- 
valingą juoką. Bet tuo judesiu marškiniai brūkštelėjo per sužalotą 
nugarą, ir berniukas surimtėjo greičiau, negu kapitonas spėjo burb- 
telti perspėjimą. 

Kantriai, lyg Osmondas būtų nenuklausęs labai svarbaus fakto 
(taip tikriausiai jam atrodė), vežikas varė iš naujo: 

- Praėjusią Gegužės Ukininkavimo dieną jam suėjo tik šešiolik- 
ti. Jo motina nenorėjo, kad jis važiuotų su manimi. O aš nežinojau... 

Osmondas pakėlė botagą ir nuleido neįtikėtinai greitai. Vieną 
akimirką jis dar kabojo laisvai kairėje jo rankoje, kitą - pliaukštelė- 
j0 ne kaip pistoletas, o veikiau žaislinis šautuvas. Vežikas atšoko 
riktelėjęs ir susiėmė delnais už veido. Šviežias kraujas sruvo pro 
murzinus jo pirštus. Jis pargriuvo kartodamas: “Milorde, milorde, 
milorde'' gargiančiu prislopintu balsu. 

Džekas išstenėjo: 

- Geriau eikim iš čia. Greičiau! 

- Palauk, - sustabdė kapitonas. Nuožmi jo veido išraiška nežy- 
miai sušvelnėjo. Akyse pasirodė vilties kibirkštis. 

Osmondas pasisuko į dabitą, tas kažką vapėdamas putliomis lū- 
pomis ėmė trauktis. 

- Ten buvo Kingslendas? - iškošė senis. 

- Osmondai, nereikėtų taip... 

Osmondas kilstelėjo kairį riešą; rimbo antgaliai šmaukštelėjo per 
dvariškio batus. Puošeiva atsitraukė dar žingsnį. 

- Neaiškink man, ką turtu ir ko ne, - pasakė jis. - Tik atsakinėk į 
klausimus. Aš įpykęs, Stivenai, siaubingai įpykęs. Ar ten buvo 
Kingslendas? 

- Taip, - atsakė Stivenas, - man labai gaila, bet... 

- Ant Išorinio kelio? 

- Osmondai... 

- Ar ant Išorinio, tu sumautas seiliau? 

- Taip, - išspaudė dabita. 

- Žinoma, - tarė Osmondas, ir jo veidą iškreipė nieko gero neža- 
dantis šypsnys, - Kurgi daugiau gali būti Visarankių kaimas, jei ne 
prie Išorinio kelio? Ar kaimas gali skraidyti? A? Ar gali kaimas 
kaip nors perskristi nuo vieno kelio prie kito? Gali? Ar gali? 

- Ne, Osmondai, žinoma, ne. 

- Ne. Todėl dabar po visą Išorinį kelią išmėtytos statinės, tiesa? 
Vadinasi, tenka pripažinti, kad Išorinį kelią užblokavo apvirtęs fur- 
gonas ir alaus statinės, o geriausias Teritorijų alus geriasi į žemę vi- 
sų sliekų džiaugsmui? Ar taip? 

- Taip... taip. Bet... 

- Morganas atvyksta Išoriniu keliu! - suspigo Osmondas. - Mor- 
ganas atvyksta, o tu žinai, kaip jis varo savo arklius! Jeigu jo dili- 
žanas, išlindęs už posūkio, paklius į tą jovalą, vežikas gali nesustab- 
dyti! Jis gali apvirsti! Užsimušti! 

- Dieve mano, - išspaudė vienu atsikvėpinu Stivenas. Blyškus jo 
veidas dar labiau išbalo. 

Osmondas lėtai palingavo galva. 

- Jeigu jau Morgano diližanas apvirs, geriau melsti jo mirties ne- 
gu išgijimo. 

- Bet... bet... 

Osmondas apsisuko ir kone tekinas prilėkė prie Išorinės sargy- 
bos kapitono ir jo “sūnaus". Vežikas raitėsi purve ir tebekartojo 
“Milorde". 

Senio žvilgsnis užkliuvo už berniuko, po to nuslydo į šoną, it jo 
ten nebūtų. 

- Kapitone Farenai, - pasakė jis. - Ar sekei paskutinių penkių mi- 
nučių įvykius? 

- Taip, Osmondai. | 

- Ar įdėmiai klauseisi? Ar suvokei juos? Gerai suvokei? 

- Taip. Manau, taip. 

- Tu taip manai? Koks nuostabus tu kapitonas, Farenai! Tikiuo- 
si, mes dar pasikalbėsime, kaip toks nuostabus kapitonas gali paleis- 
ti tokį išperą į pasaulį. 

Senio akys šaltai dirstelėjo į berniuką. 

- Bet dabar ne laikas, tiesa? Ne. Aš siūlau surinkti tuziną geriau- 
sių tavo vyrų ir greitai... ne, žaibiškai, vykti į Išorinį kelią. Reikia 
manyti, kad į nelaimės vietą jus nuves nosis, ar ne? 

- Taip, Osmondai. 

Senis žvilgtelėjo į dangų. 

- Morgano laukiame apie šešias, gal ir ankstėliau. O dabar - dvi. 
Sakyčiau, dvi. Jūs sutinkate, kapitone? 

- Taip, Osmondai. 

- O tu ką pasakysi, snargliau? Trylika? Dvidešimt trys? Ar net 
aštuoniasdešimt pirma? 

Džekas prasižiojo. Osmondas išsivėpė su panieka, ir Džekas vėl 
pajuto užverdant kraują. 

Tu išplakei mane, jeigu man pasitaikys proga... 

Senis vėl pasisuko į kapitoną. 

- Iki penkių valandų turite gelbėti statines, kurios dar liko svei- 
kos, po to tiesiog kuo skubiau išvalykite kelią. Supratote? 

- Taip, Osmondai. 

- Tada nešdinkitės. 

Kapitonas Farenas pridėjo kumštį prie kaktos ir nusilenkė. Kvai- 
lai prasižiojęs, bet degdamas neapykanta, kad, regis, net smegenys 
pulsavo, Džekas pasekė jo pavyzdžiu. Osmondas nusisuko nuo jų- 
nelaukęs atsisveikinimo. Jis drožė prie nelaimingojo vežiko pliauš- 
kindamas it oriniu šautuvu savo botagu. 

Vežikas išgirdo artinantis Osmondą ir ėmė dejuoti. | 

- Einam, - pasakė kapitonas, paskutinį kartą trukteldamas Džeką 
už rankos. - Tau nereikia to matyti. 

- Ne, - išspaudė berniukas. 

Bet kai kapitonas Farenas stūmė dešinę vartų pusę ir jie pagaliau 
paliko paviljoną, Džekas išgirdo tai ir girdėjo tą naktį savo sapnuo- 
se: švilpia botagas, o jį palydi nelaimingojo vežiko riksmai. O Os- 
mondas taip pat leido kažkokį garsą. Jis buvo uždusęs, pavargęs nuo 
pastangų, todėl sunku buvo nusakyti garsą, nepažvelgus į jo veidą. 
Bet Džekui to daryti nesinorėjo. 

Jis buvo įsitikinęs, kad ir taip žino. 

Jam atrodė, kad Osmondas juokiasi. 


Jie išėjo į paviljono prieigas. Praeiviai pastebėdavo kapitoną Fa- 
reną ir apeidavo lanku. Kapitonas ėjo sparčiai, apsiniaukusiu nuo 
minčių ir įsitempusiu veidu. Džekas turseno įkandin, kad neatsiliktų. 

- Mums pasisekė, - nelauktai tarė kapitonas. - Velniškai pasise- 
kė. Manau, jog jis ketino tave užmušti. 

Džekas pažiūrėjo į vyrą su randu, gerklė perdžiūvo. 

- Jis beprotis, supranti. Toks pat beprotis, kaip tas, kuris perse- 
kiojo pyragą. 

Džekas nenutuokė, ką tai galėtų reikšti, bet sutiko, kad Osmon- 
das išprotėjęs. 

- Ką... 

- Palauk, - pasakė kapitonas. Jie priėjo nedidelę palapinę, kurio- 
je Farenas apžiūrėjo Džeko parodytą ryklio dantį. - Stok čia ir pa- 
lauk. Su niekuo nesikalbėk. 

Kapitonas dingo palapinėje. Berniukas laukė dairydamasis aplin- 
kui. Pro šalį praėjo žonglierius. Jis pažiūrėjo į Džeką, bet neišsimuš- 
damas iš ritmo mėtė pustuzinį kamuoliukų. Jam įkandin sekė būre- 


107 


lis murzinų vaikų kaip paskui Dūdorių iš Hamelino. Jauna moteris 
su prisisiurbusiu prie stambios krūties nepraustu kūdikiu pasakė 
jam, jog gali pamokyti, ką dar daryti su gaiduku, be čiurinimo, jei 
duotų porą pinigėlių. Džekas susigėdęs nusisuko ir paraudo. 

Moteris nusikvatojo. 

- O0000000, šitas dailus bernaitis yra DROVUS! Prieik, gražuo- 
liuk, prieik... 

- Nešdinkis, kale, jei nenori baigti dienų požeminėje virtuvėje. 

Tai buvo kapitonas. Jis išlindo iš palapinės su kitu vyru. Šis bu- 
vo senas, storas, bet su Farenu juos siejo bendras bruožas: abu atro- 
dė tikri kariai, o ne kaip aktoriai, vaidinantys karius. Jis segėsi ant 
pilvo uniformą, nepaleisdamas iš rankų riesto, prancūzišką ragelį 
primenančio instrumento. 

Mergina su murzinu kūdikiu ant rankų pasitraukė, daugiau net 
neatsisukusi. Kapitonas paėmė iš storulio instrumentą, kad jis galė- 
tų baigti sagstytis, ir persimetė keliais žodžiais. Tas linktelėjo, užsi- 
sagstė marškinius, paėmė ragą ir nužingsniavo pūsdamas jį. Tai ne- 
buvo tas garsas, kurį Džekas girdėjo atsidūręs Teritorijose. Tuomet 
girdėjosi daug ragų ir gaudimas labiau atkreipė dėmesį: ten buvo 
šauklių signalas. O šis panėšėjo į fabriko sireną, skelbiančią darbo 
pradžią. 

Kapitonas grįžo pas Džeką. 

- Vykstam su manimi, - tarė jis. 

- Kur? 

- Į Išorinį kelią, - atsakė kapitonas Farenas ir keistai baugščiai 
žvilgtelėjo į Džeką. - Tą kelią mano tėvas vadino Vakariniu vieške- 
liu. Jis eina pro vis mažesnius ir mažesnius kaimus ir baigiasi ties 
Išoriniais Postais. Už jų - niekur... arba į pragarą. Kai keliauji į va- 
karus, reikalinga Viešpaties pagalba,vaike. Bet aš girdėjau, jog net 
Jis Pats niekada nenuklysta už Išorinių Postų. Eime. 

Klausimai grūdosi Džeko galvoje, milijonai klausimų, bet kapi- 
tonas žengė taip greitai, kad Džekas pritrūko kvapo juos uždavinė- 
ti. Jie keliavo į pietus nuo didžiojo paviljono, praėjo vietą, kur Dže- 
kas pirmą kartą persikėlė į Teritorijas. Kaimo mugė buvo netoli - jis 
girdėjo atrakciono šeimininką, gundantį vyrus išmėginti laimę. Vė- 
jo pagautas jo balsas girdėjosi nepaprastai aiškiai, kaip nosį gundė 
karšto maisto, - skrudintų kukurūzų ir mėsos, - kvapai. Džeko 

skrandis gurgė. Ištrūkęs iš Didžiojo 1r Baisiojo Osmondo nagų, jis 
jautėsi siaubingai alkanas. 

Bet nepasiekę mugės jie pasuko į dešinę, į daug platesnį negu 
anas kelią. Išorinis kelias, - pagalvojo Džekas, po to staiga pašiur- 
po ir pasitaisė: - Ne... Vakarinis vieškelis. Kelias pas Talismaną. 

Ir nusivijo kapitoną Fareną. 

Osmondas neklydo: jie galėjo pasikliauti savo uosle. Iki kaimo 
buvo likusi mylia, kai jų nosis pasiekė alaus raugo kvapas. 

Iš vakarų pusės traukė daug vežimų. Daugiausia tai buvo keliais 
arkliais pakinkyti furgonai (bet nesimatė nė vieno dvigalvio arklio). 
Džekas pagalvojo, kad vežimai čia kaip “Diamond Reos“ ir “Peter- 
bilts"' tralai jo pasaulyje. Kai kurie buvo prikrauti maišų, ryšulių, ki- 
ti - su žalia mėsa ar kudakuojančiais vištų narveliais. Visarankių 
kaimo pakrašty pro juos pralėkė atviras vežimas, prisigrūdęs mote- 
rų. Viena atsistojo, užvertė sijoną iki plaukuoto dvišakumo ir girtai 
pasiraitė. Būtų išlėkusi per vežimo šoną ir veikiausiai nusisukusi 
sprandą, jeigu ne draugužė, kuri sugriebė ją už sijono ir šiurkščiai 
pasodino į vietą. 

Džekas vėl nuraudo: jis prisiminė didelę moters krūtį su spene- 
liu ir įnirtingai dirbančią purvino kūdikio burnytę. O00000, šitas 
dailus bernaitis yva DROVUS! 

- Velnias! - sumurmėjo spartindamas žingsnį kapitonas. - Jie vi- 
si girti! Prisilakę “Kingslendo"?! Kekšės ir vežikas! O kad išverstų 
ant kelio ar nugarmėtų tiesiai į jūrą - nedidelis nuostolis. Purvinos 
kalės! 

- Tačiau, - išspaudė Džekas, - kelias turėtų būti laisvas, jeigu vi- 
si šitie vežimai pravažiavo. Tiesa? | 

Jie pasiekė Visarankių kaimą. Platus Vakarinis vieškelis čia bu- 
vo sulaistytas alyva, kad nedulkėtų. Furgonai dardėjo pro šalį, gru- 
pelės žmonių sliūkino keliu. Visi kalbėjo pernelyg garsiai. Džekas 
pastebėjo du vyrus, besiginčijančius prie smuklę primenančio pasta- 
to. Netikėtai vienas šniojo kitam kumščiu. Po sekundės abu raičio- 
josi ant žemės. Tos kekšės ne vienintelės prisigėrė “Kingslendo", - 
pagalvojo berniukas. - Ko gero, visi čia pasiėmė savo dalį. 

- Visi didieji furgonai yra iš kaimo, - paaiškino kapitonas. - Kai 
kurie mažesni vežimai gal ir galėjo pravažiuoti, bet Morgano diliža- 
nas anaiptol ne mažas, vaike. 

- Morganas... 

- Neminėk jo čia. | 

Alaus kvapas einant per kaimą vis stiprėjo. Džekas pavargo vy- 
tis kapitoną. Spėjo, kad jau bus sukorę kokias tris mylias. Kiek tai 
būtų aname pasaulyje? - susimąstė jis ir prisiminė stebuklingą Spi- 
džio gėrimą. Apsičiupinėjo savo švarkelį, nusigandęs, kad pametė, 
bet buteliukas buvo vietoje, nors ir Teritorijų apatiniai pakeitė jo 
trumpikes. 

Priėjus vakarinį kaimo pakraštį, vežimų apmažėjo, bet priešais 
einančių Žmonių buvo kur kas daugiau. Dauguma jų šlitinėjo, sver- 
dėjo ir juokėsi. Visi trenkė alumi. Kai kurie žirgliojo varvančiais 
drabužiais, lyg būtų lakę alų nuo žemės kaip šunys. Taip ir buvo, 
nutarė Džekas. Jis pastebėjo kvatojantį vyrą, kuris vedėsi už rankos 
kokių aštuonerių metų berniuką.Tas vyras buvo siaubingai panašus 
į "Alhambros" klerką, ir Džekas jau neabejojo, jog mato jo dvynį. 
Abu, vyras ir berniukas, buvo girti, o kai Džekas atsisuko pažiūrėti, 
vaikas ėmė vemti. Jis bandė pasitraukti į prižėlusį griovį, kur galėtų 
atlikti tai vienumoje, bet jo tėvas, - o kas daugiau, nutarė Džekas, - 
timptelėjo kaip vedlį šunį ant trumpo pavadžio. Vaikas aptaškė vė- 
malais išsitiesusį kelkraštyje ir pučiantį į akį kažkokį senį. 

Kapitono Fareno veidas vis labiau niaukėsi. 

- Kad jie visi prasmegtų, - nusikeikė jis: 

Tačiau net ir labiausiai įkaušę kaimiečiai iš tolo vengė randuoto 
kapitono. Išėjęs iš paviljono, jis prisitaisė prie juosmens trumpą odi- 
nę makštį. Džekas įtarė (ir ne be pagrindo), jog joje yra trumpas 
rimtas kardas. Vos tik kas nors per daug prisiartindavo, Farenas pa- 
liesdavo kardą, ir tas kas nors skubiai nerdavo į šoną. 

Po dešimties minučių, kai Džekas pajuto, kad daugiau nebeiš- 
tvers, jie pasiekė nelaimės vietą. Vežikas, matyt, per daug staigiai 
sukosi, ir pasviręs vežimas apsivertė. Statinaitės išsiraičiojo po visą 
kelią. Daug jų buvo sudaužytų, ir kelias apie dvidešimt pėdų buvo 
šlapias. Vieną arklį negyvai prispaudė krovinys, matėsi tik užpaka- 
linės jo kojos. Antras gulėjo griovyje, iš jo ausies kyšojo statinės šu- 
las. Džekas nelabai tikėjo, kad tai dėl nelaimingo atsitikimo. Vei- 

kiausiai gyvulys buvo smarkiai sužalotas ir kas nors sutrumpino jo 
kančias pirma į rankas pakliuvusia priemone. Kitų arklių niekur ne- 
simatė. 

Tarp vežimo ir griovio gulėjo vežiko sūnus. Viena jo veido pusė 
kvailai nuštebusi žvelgė į žydrą Teritorijų dangų. Vietoj kitos pusės 
buvo tik raudona masė su baltomis kaukolės skeveldromis. 

Džekas pastebėjo, kad vaikino kišenės išverstos. 

Po nelaimės vietą šmirinėjo koks tuzinas žmonių. Ėjo palengva, 
pasilenkdami gurkštelti kelių saujų iš įmintos pėdos arba pamirkyti 
nosinę ar drabužio kraštą į alaus balą. Dauguma jų vos vilkosi. Gir- 
dėjosi garsus juokas ar pikti riksmai. Po ilgų įkalbinėjimų mama lei- 
do Džekui su Ričardu nueiti į dvigubą kino seansą ir pažiūrėti “Gy- 
vų mirusiųjų naktis“ bei “Mirusiųjų aušra" viename Vestvudo kino 
teatre. Svirduliuojantys girti žmonės priminė jam zombius iš tų fil- 
mų. 

Kapitonas Farenas išsitraukė savo kardą. Jis buvo trumpas ir 
tvirtas, kaip įsivaizdavo Džekas, visiškai ne toks, kokie būna roma- 
nuose. Jis buvo kiek ilgesnis už mėsininko peilį, dėmėtas, subraižy- 
tas, patamsėjusia nuo prakaito oda apsukta rankena. Ašmenys buvo 
tamsūs... išskyrus pjaunantį kraštą. Jis tviskėjo, buvo plonas ir labai 
aštrus. 

- Ei, skirstykitės! - sušuko Farenas. - Traukitės nuo Karalienės 
alaus, niekšai! Nešdinkitės ir nekiškite savo nosies! 

Pasigirdo nepatenkintas murmesys, bet visi traukėsi nuo kapito- 
no. Visi, išskyrus vieną žaliūką su kur ne kur iš plikos galvos sty- 
rančiais plaukų kuokštais. Džekas spėjo, jog milžinas turėtų sverti 
apie tris šimtus svarų ir jau yra praaugęs septynias pėdas. 

- Tu ką, tu puoli prieš mus visus? - paklausė galiūnas, mostelda- 
mas L grupelę atsitraukiančių pagal kapitono įsakymą kaimiečių. 
mas, tu prisilakęs meitėli. 

Kapitonas dar plačiau nusišypsojo, ir žaliūkas ėmė trauktis. 

- Ateik čia, jei nori. Paskersiu, ir tai bus pirmas geras dalykas 
šiandien. 

Kažką burnodamas įkaušęs milžinas nusliūkino tolyn. 

- Nagi, judinkitės! - riktelėjo Farenas. - Ir greičiau! Čia tuoj pa- 
sirodys būrys mano vyrų iš Karalienės paviljono! Jie nelabai apsi- 
džiaugė šituo darbu, ir aš nekaltinsiu jų ir neatsakysiu už jų veiks- 

mus! Manau, kad dar spėsite grįžti į kaimą ir pasislėpti savo rūsiuo- 
se, kol jie nepasirodė! Tai geras patarimas! Judinkitės! 

Kaimiečiai jau suko į Visarankių kaimą, o žaliūkas, kuris mėgi- 
no prieštarauti kapitonui, skubėjo visų priešaky. Farenas panieki- 
namai sušnarpštė ir grįžo į nelaimės vietą. Pirmiausia nusivilko 
švarkelį ir uždengė juo vežiko sūnaus veidą. 

- Norėčiau sužinoti, kas iškraustė to vaikino kišenes, kai jis gu- 
lėjo negyvas arba merdėjo ant kelio, - susimąstęs tarė karininkas. - 
Jei Žžinočiau, pakarčiau kryžkelėje dar prieš saulėlydį. 

Džekas nieko neatsakė. 

Kapitonas ilgai žvelgė į negyvą berniuką ir trynėsi delnu randą. 
Po kurio laiko pažvelgė į Džeką, lyg tas būtų ką tik priėjęs. 

- Tau reikia keliauti, vaike. Nedelsiant. Kol Osmondas nenutarė 
nuodugniau pakamantinėti mano idiotą sūnų. 

- O kas bus su jumis? - paklausė Džekas. 

Kapitonas šyptelėjo. 

- Kai tu dingsi, mano problemos baigsis. Galiu pasakyti, kad nu- 
siunčiau tave atgal pas motiną arba užsiutęs plojau pagaliu ir užmu- 
šiau. Osmondas patikės. Jis yra pamišęs. Jie visi tokie. Laukia jos 
mirties. Nedaug beliko. Nebent... 

Jis nebaigė. 

- Keliauk, - paragino Farenas. - Nedelsk. O kai išgirsi artinantis 
Morgano diližaną, traukis nuo kelio ir slėpkis giliai miške. Giliai. 
Antraip jis pajus tave kaip katė pajunta žiurkę. Jis akimirksniu pa- 
jaučia, jeigu kas nors ne taip, kaip reikia. Reikia jam. Jis šėtonas. 

- O kaip aš išgirsiu, kad jis artinasi? - nedrąsiai pasiteiravo Dže- 
kas. Jis Žiūrėjo į kelią už išmėtytų statinių. Kelias kilo aukštyn, iki 
pušyno. “Ten bus tamsu", - pagalvojo jis... 17 Morganas pasirodys 1š 
tos pusės. Baimė ir vienišumas staiga susivienijo į širdį draskantį 
liūdesį. Spidi, aš negaliu to padaryti! Negi nesupranti? Aš tik vai- 
kas! 

- Morgano diližaną traukia šešios poros arklių 1r lydi trylika rai- 
telių, - pasakė Farenas. - Lekiantis risčia tas prakeiktas kinkinys 
dunda it griausmas žeme. Tu išgirsi, nebijok. Spėsi pasislėpti. Tik 
labai pasistenk. 

Džekas kažką sušnibždėjo. 

- Ką? - griežtai paklausė Farenas. 

- Sakau, kad nenoriu niekur eiti, - garsėliau pakartojo Džekas. 
Ašaros jau buvo visai čia pat, ir berniukas žinojo, kad joms prasiver- 
žus visai išskys, prašys kapitono ištraukti iš čia, ginti, dar ką nors... 

- Manau, kad per vėlu kalbėti apie tavo norus, - atsakė Farenas. 
- Aš nežinau tavo istorijos, vaike, ir nenoriu Žinoti. Nenoriu Žinoti 
net tavo vardo. 

Berniukas stovėjo susigūžęs, paraudusiomis akimis, drebančio- 
mis lūpomis. 

- Išsitiesk! - netikėtai piktai suriko jam kapitonas. - Ką tu nori iš- 
gelbėti? Kur keliauji? Šitaip nenueisi nė dešimties pėdų! Tu per jau- 
nas, kad būtum vyras, tačiau bent gali juo apsimesti, ar ne? O atro- 
dai kaip paspirtas šuo! 

Krūptelėjęs Džekas atsitiesė, nurijo ašaras. Žvilgsnis kliudė ve- 
žiko sūnaus palaikus, ir jis pagalvojo: Bent kol kas aš ne toks. Kol 
kas. Jis teisus. Gailėtis savęs - prabanga, kurios negaliu sau leisti. 
Ir tai buvo tiesa. Tačiau jis vis tiek jautė pagiežą kapitonui, kuris 
taip lengvai mokėjo įlįsti į jo širdį ir paspausti reikiamus mygtukus. 

- Jau geriau, - sausai tarė Farenas. - Ne kažin kas, bet vis tiek. 

- Dėkui, - sarkastiškai ištarė Džekas. 

- Nėra kada išsiverkti, vaike. Osmondas lipa tau ant kulnų. Ne- 
trukus tave persekios ir Morganas. Ir galbūt... galbūt nutiks kai kas 
negero ten, iš kur tu atvykai. Bet paimk šitai. Jeigu Parkusas atsiun- 
tė tave pas mane, jis norėjo, kad perduočiau tau šitai. Imk ir keliauk. 

Rankoje jis laikė monetą. Kiek pasvyravęs, Džekas paėmė ją. 
Dydžiu ji buvo kaip pusė Kenedžio dolerio, tik daug sunkesnė - 
sunki kaip auksas, pagalvojo jis, nors pinigas buvo dulksvo sidabro 
spalvos. Dabar jis žvelgė į Lauros De Luizian profilį. Ir vėl berniu- 
ką pribloškė Karalienės panašumas į jo mamą. Ne, ne vien panašu- 
mas, - nepaisant fizinių skirtumų (siauresnės nosies ir apvalesnio 
smakro), tai buvo jo mama. Džekas buvo tikras. Jis apvertė monetą 
ir kitoje pusėje pamatė žvėrį erelio sparnais bei liūto kūnu. Jis tary- 
tum žvelgė į Džeką. Berniukas sudirgo ir įsidėjo monetą į beranko- 
vio švarkelio kišenę, šalia magiško Spidžio vyno. 

- Kam jis man? - pasiteiravo Džekas. 

- Suprasi, kai ateis laikas, - atsakė kapitonas. - Arba nesuprasi. 
Bet kokiu atveju, aš savo pareigą atlikau. Perduok tai Parkusui, kai 
pamatysi. 

Džekas pajuto, kaip realybės jausmas vėl ima slysti. 

- Eik, sūnau, - tarė Farenas. Jis kalbėjo tyliau, bet kažin ar švel- 
niau. - Atlik savo užduotį... kiek pajėgsi. 

Galų gale pajudėti jį privertė tas nerealumo pojūtis, visa per- 
smelkiantis jausmas, kad jis tėra kažkieno kito haliucinacijos ele- 
mentas. Kairė koja, dešinė koja, šienas, šiaudai. Džekas paspyrė į 
šoną alumi permirkusį pagalį. Perlipo rato liekanas. Apėjo furgono 
galą, nekreipdamas dėmesio į džiūstantį kraują ir musių zvimbimą. 
Kas tas kraujas bei musės sapne? 

Jis pasiekė alumi permirkusio ir užgmozdinto kelio atkarpos ga- 
lą, atsigręžė... bet kapitonas Farenas žiūrėjo į kitą pusę, tikriausiai 
laukė savo vyrų arba kad nereiktų žiūrėti į Džeką. Šiaip ar taip, iš- 
vada tokia pati. Nugara yra nugara. Nėra ko žiūrėti. 

Berniukas kyštelėjo ranką už švarkelio, palietė Fareno duotą mo- 
netą ir smarkiai sugniaužė delne. Pasijuto geriau. Spausdamas kaip 
vaikas kad spaudžia ketvirtuką, kurį jam davė nusipirkti kokį nors 
gardumyną saldainių krautuvėje, Džekas keliavo toliau. 

Praėjo gal kokios dvi valandos, kai Džekas išgirdo garsą, kurį 
kapitonas Farenas nusakė kaip žeme dundantį griausmą. Galėjo pra- 
eiti ir keturios. Vos tik saulė užlindo už vakarinio girios krašto (o tai 
nutiko tik įžengus į mišką), nustatyti laiką pasidarė labai sunku. 

Į Karalienės paviljoną riedėjo ne vienas vežimas. Išgirdęs artė- 
jant kažką (o girdėjosi labai iš toli; garso aiškumas priminė Džekui 
Lesterio Parkerio žodžius, kad vienas žmogus išrauna ridikėlį, o ki- 
tas už mylios jį užuodžia), jis prisimindavo Morganą ir skuosdavo 
per griovį į mišką. Jam tame tamsiame miške nepatiko, net visai pa- 
krašty, kur iš už medžio galėjo stebėti kelią. Nemalonu, tačiau min- 
tis, kad dėdė Morganas (jis beveik buvo įsitikinęs, kad Osmondo 
viršininkas yra būtent jis, kad ir ką sakytų Farenas) nutveria jį ant 
kelio - buvo dar baisesnė. 

Todėl kaskart, išgirdęs vežimą ar karietą, jis pasislėpdavo, o po 
to vėl išeidavo į kelią. Kartą, braunantis per prižėlusį ir žliugsintį 
griovį, Džeko pėda kažkas perbėgo ar prašliaužė, ir berniukas su- 
riko. 

Tie pavieniai vežimai nedavė jam ramybės, bet vis buvo kažkaip 
jaukiau, nes jis nesijautė vienišas. 

O, kaip jam norėjosi nešdintis iš Teritorijų! 

Spidžio gėrimas buvo bjauriausi vaistai, kokius jam teko ragauti 
gyvenime, bet jis mielai sutiktų praryti vimdantį gurkšnį, jei tik kas 
nors - pats Spidis, pavyzdžiui, - užtikrintų, jog atsimerkęs jis išvys 
Amerikos Papais). Slogi pavojaus nuojauta vis stiprėjo, Džekas jau- 
tė, kad miškas išties pavojingas, kad ten kažkas tyko jo, o gal tyko 
pats miškas. Regis, medžiai prisislinko arčiau kelio. Taip. Anksčiau 
juos sulaikydavo grioviai. Dabar medžiai auga jau ir juose. Tarp pu- 
šų ir eglių ėmė maišytis kitokie medžiai, su juodais, susisukusiais it 
gumbuotos virvės kamienais. Kai kurie atrodė keisti kėnių ir papar- 
čių hibridai, o jų pilkos atgrasios šaknys buvo įsitvėrusios į Žemę 
lyg išpurtę pirštai. Mūsų berniukas? - Džeko galvoje šnibždėjosi tie 
bjaurūs augalai. - MŪSŲ berniukas? 

Taip tau tik atrodo, Džeki. Tu tiesiog truputį nugąsdintas. 

Reikalas tas, kad Džekas pats tuo netikėjo. 

Medžiai iš tikro keitėsi. Ta stipri negera nuojauta, tas jausmas, 
jog esi stebimas, buvo pernelyg tikras. Džekas ėmė svarstyti, ar tik 
ne nuo miško kyla tos įkyrios kraupios mintys... lyg medžiai patys 
siųstų ] jo smegenis kažkokias bangas. 

Bet Spidžio butelyje stebuklingo gėrimo buvo tik pusė. To turi 
užtekti keliaujant per visas Jungtines Valstijas. Jis neišeis iš Naujo- 
sios Anglijos, jeigu siurbčios kaskart, kai pasidarys baisu. 

Taip pat niekaip nedavė ramybės mintis apie nueitą kelią, kai jis 
grįžo iš Teritorijų. Pusantro šimto pėdų čia prilygo pusantrai myliai 
tenai. Tokiu būdu (jei tik keliaujant čia atstumas nesikeis, 0 tai vi- 
sai įmanoma), nuėjęs dešimt mylių Teritorijose, jis turėtų atsidurti 
visai netoli Niū Hampšyro tenai. Žygis su septynmyliais batais. 

Bet tie medžiai... tos pilkos, išpurtusios šaknys... 

Kai ims iš tikro temti, kai dangus pasidarys purpurinis - išnyks- 
tu. Gana, taip ir padarysiu. Per šitą girią naktį neisiu. O jeigu ste- 
buklingas gėrimas baigsis kur nors Indianoje, Spidis galės pasiųsti 
antrą buteliuką greituoju "UPS" paštu. 

Mąstydamas apie tai ir džiaugdamasis, kad su veiksmų planu yra 
daug geriau (net jei tas planas apima tik dvi artimiausias valandas), 
Džekas staiga susigriebė, kad girdi atriedant vežimą ir daug arklių. 

Palenkęs galvą, jis stypsojo vidury kelio. Akys staiga išsiplėtė, 
galvoje švystelėjo du vaizdiniai: didelis automobilis, bet ne “Merse- 
desas“, su dviem vyrais ir “Laukinis vaikas'' furgonas, lekiantis gat- 
ve, kad tik kuo greičiau nutoltų nuo dėdės Tomio lavono, o nuo 
plastikinių ventiliatoriaus grotelių kapsi kraujas. Jis matė rankas ant 
furgono vairo... tik ten buvo ne rankos. Ten buvo kanopos. 

Lekiantis risčia tas prakeiktas kinkinys dunda it griausmas žeme. 

Dabar, klausydamas jo (dundėjo toli, bet visiškai aiškiai), Dže- 
kas stebėjosi, kaip kitus vežimus jis galėjo supainioti su Morgano 
diližanu. Daugiau tokios klaidos nepadarys. Garsėjantis griausmas 
buvo pragaištingas, persunktas blogiu. Katafalko, taip, katafalko, 
važnyčiojamo šėtono, dardesys. 

Berniukas stovėjo suakmenėjęs kelio vidury, užhipnotizuotas lyg 
triušis priekinių automobilio Žibintų. Triukšmas vis augo, stiprėjo 
ratų ir kanopų griausmas, pakinktų žvangesys. Dabar jis girdėjo ir 
vežiką: “He-ja! Heee-jaaaa! HEEEEE - JAAAA! 

Jis stovėjo ant kelio būgnijančia iš siaubo širdimi. Negaliu paju- 
dėti, o Dieve švenčiausias, aš negaliu pajudėti, mama, mama, ma- 
myyyyleeee... 

Džekas stovėjo ir įsivaizdavo, kaip didelis juodas vežimas, pri- 
menantis pašto karietą, atidunda keliu traukiamas juodų gyvulių, 
kurie buvo labiau panašūs į pumas negu į arklius. Matė besiplaiks- 
tančias juodas pasostės užuolaidas, matė spyruokliuojantį vežiką 
vėjyje plevėsuojančiais plaukais ir pamišusiomis savižudžio akimis. 

Matė, kaip jis artėja nemažindamas greičio. 

Matė, kaip jį partrenkia... 

Tai išsklaidė mėšlungį. Džekas puolė į dešinę, nuslydo nuo ke- 
lio, užkliuvęs koja už gumbuotos šaknies pargriuvo, nusirito. Nuga- 
rą, kurios jau kokias dvi valandas nejautė, nudegino naujas skaus- 
mas, ir Džekas susiraukė. 

Pakilo ir nėrė pasilenkęs į mišką. | 

Iš pradžių pasislėpė už vieno juodo medžio. Gumbuotas jo ka- 
mienas buvo šiek tiek panašus į banjano, kurį matė užpraeitais me- 
tais atostogaudamas Havajuose, bet buvo slidus ir nemalonus. Dže- 
kas paėjo kairėn ir užlindo už pušies. 

Karietos dundesys tolydžio augo. Kiekvieną sekundę berniukas 
laukė jo prašvilpiančio į Visarankių kaimą. Džeko pirštai spaudė 
minkštą pušies žievę. Dantys prikando lūpą. 

Priešais buvo siauras, bet tuščias plyšys, lapų bei spyglių tunelis, 
pro kurį puikiai matėsi kelias. Vos spėjo Džekas pagalvoti, kad 
Morgano ekipažas niekad nepasirodys, į rytus prašuoliavo koks tu- 
zinas ar daugiau karių. Vienas iš jų laikė vėliavą, bet vaikas nespė- 
J0 jos pamatyti... ir nelabai norėjo. Paskui pro regėjimo lauką švys- 
telėjo diližanas. 

Tai tetruko sekundę ar vos sekundės dalį, bet Džekas įsiminė 
kiekvieną detalę. Tai buvo didelė, ne mažiau dvylikos pėdų aukščio 
karieta. Dėžės ir ryšuliai, pritvirtinti viršuje, dar pridėjo tris pėdas. 
Visų arklių, traukiančių diližaną, galvos buvo puoštos juoda plunks- 
na, kurią vėjas beveik priplojo prie galvos. Vėliau Džekas pagalvo- 
j0, kad Morganui kaskart reikia naujo kinkinio, nes šitie arkliai bu- 
vo mirtinai išsekę. Iš jų nasrų tiško kraujas ir putos, paklaikusios 
akys baltakiavo. 

Kaip ir vaizduotėje - ar vizijoje - ant bestiklių langų plaikstėsi 
juodo krepo užuolaidos. Staiga tame juodame keturkampyje pasiro- 
dė baltas veidas. Netikėtas jo pasirodymas išgąsdino kaip vaiduok- 
lis išdaužtame apleisto namo lange. Tas veidas nebuvo Morgano 
Slouto... bet tai buvo jis. 

O veido savininkas žinojo, kad Džekas, - ar koks kitas pavojus, 
taip pat neapkenčiamas ir asmeniškas, - yra čia. Berniukas perskai- 
tė tai staiga išsiplėtusiuose vyzdžiuose ir nulinkusiuose lūpų kampu- 
čiuose. 

Kapitonas Farenas įspėjo, kad Morganas pajus jį kaip Žiurkę. 
Džekas nusiminęs tarė sau: Ką gi, esu suuostas. Jis žino, kad aš čia, 
o kas toliau? Spėju, kad jis sustabdys visą karavaną ir pasiųs karius 
ieškoti manęs miške. 

Pralėkė dar vienas karių būrys, saugantis Morgano diližaną iš už- 
pakalio. Džekas laukė priaugusiomis prie pušies rankomis, kada 
Morganas įsakys sustoti. Bet taip neįvyko, ir netrukus diližano ir 
raitelių keliamas triukšmas ėmė tilti. 

Jo akys. Štai kas. Tos juodos akys kreidiniame veide. Ir... 

Mūsų berniukas? TAAAIIIP! 

Kažkas brūkštelėjo per jo pėdą... nuslinko kulkšnimi. Džekas su- 
klykė ir atšoko, pamanęs, jog tai gyvatė. Bet pažvelgęs žemyn išvy- 
do, kad ant jo pėdos užsirangė viena 1š tų pilkų šaknų... o dabar ap- 
sivijo blauzdą. 

To negali būti, pagalvojo jis bukai. Šaknys negali šliaužti... 

Jis staiga atšoko, išlupdamas koją iš storos kilpos. Blauzdą su- 
perštėjo, it kas būtų pertraukęs virve. Berniukas pakėlė akis, ir jį 
apėmė siaubas. Dabar jis suprato, kodėl pajutęs jį Morganas nesu- 
stojo. Jis žinojo, kad keliauti per šitą mišką yra tas pat, kas plaukti 
per piranijų pilną upę. Kodėl kapitonas jo neįspėjo? Džekas galėjo 
pasiguosti tik tuo, kad kapitonas veikiausiai niekad nebuvo taip toli 
vakaruose. 

Dabar tos kėnių-paparčių hibridų šaknys judėjo visos: kilo, lei- 
dosi, šliaužė per puveningą dirvą jo link. Viena šaknis, kurios galas 
buvo patamsėjęs nuo žemės ir drėgmės, pakilo ir ėmė siūbuoti prie- 
šais jį lyg kobra iš fakyro pintinės. MŪSŲ berniukas! MŪSŲ! 

Šaknis ėmė artintis, ir Džekas traukdamasis pajuto, jog šaknys 
atitvėrė jį nuo saugaus kelio. Jis atsirėmė į medį... ir atšoko klykda- 
mas, kai jo Žievė ėmė garankštytis ir trukčioti tarsi spazmuojantys 
raumenys. Džekas atsisukęs pamatė juodą medį gumbuotu kamienu. 
Dabar medis judėjo, kraipėsi, gumbai virto klaikiai sudarkytu veidu, 
kuriame juodavo viena nereginti akis, o kita paslaptingai merkė. 
Medis traškėdamas skilo, ir iš jo ėmė sunktis gelsvi syvai. MŪSŲ! 
O, taiiiip! 

Šaknys tarsi pirštai apsivijo Džeko rankas ir krūtinę. 

Berniukas ištrūko, paskutinėmis valios pastangomis stengdama- 
sis nepamišti, ir ėmė ieškoti Spidžio buteliuko. Ausis pagavo kažko- 
kį smarkų poškėjimą. Matyt, medžiai atitrūksta nuo žemės. Net pas 
Tolkiną* to nebuvo. 

Berniukas surado butelį ir ištraukė už kaklelio. Kol jis suko 
kamštį, viena pilka šaknis apsivijo kaklą. Po akimirkos ji užsiveržė 
kaip kartuvių kilpa. 

Džekui užgniaužė kvapą. Stverdamasis už šaknies, jis paleido iš 
rankų butelį. Stengėsi užkišti už šaknies pirštus. Kilpa nebuvo šalta 
ir sumedėjusi, anaiptol, - buvo šilta, lanksti ir mėsinga. Berniukas 
kovojo gargdamas, paskui iš paskutiniųjų išsilaisvino. Šaknis mėgi- 
no apsivyti jo riešą, bet Džekas surikęs ištraukė ranką. Apsidairęs jis 
pamatė, kad butelis tolsta nešamas vienos iš tų pilkų šaknų. 

Džekas puolė įkandin. Šaknys stvarstė už kojų, vijosi apie jas. 
Vaikas šlumštelėjo ant žemės, išsitempė, griebė, pirštais smigdamas 
į juodą miško dirvožemį, dar colį... 


* Dž.R.Tolkinas (1892 - 1973) anglų rašytojas fantastas, “Hobito" ir “Žie- 
dų valdovo" autorius. 

Palietė stiklą... ir stvėrė. Truktelėjo į save kiek pajėgė, nepaisy- 
damas, kad šaknys jau apsiraizgę apie jo kojas kaip pančiai. Atsuko 
kamštį. Artinosi dar viena, šviesi it voratinklis šaknis, taikėsi išplėš- 
ti gėrimą iš rankų. Džekas atsigynė 1r pakėlė butelį prie lūpų. Pra- 
rūgusių vaisių kvapas užpildė viską. 

Spidi, prašau, kad jis veiktų! 

Apie nugarą ir liemenį vijosi kitos šaknys, sukiojo jį šiaip ir 
anaip, o Džekas nurijo gurkšnį, dejuodamas ir melsdamas laukė, bet 
niekas nepasikeitė; jis gulėjo užsimerkęs ir jautė, kaip šaknys supan- 
čioja rankas ir kojas, jautė 


į džinsus ir marškinius besigeriantį vandenį, užuodė 

Vandenį? 

purvą ir drėgmę, išgirdo 

Džinsus? Marškinius“? 

monotonišką varlių kvarkimą ir... 

Džekas atsimerkė ir pamatė upėje atsispindintį oranžinį saulėly- 
dį. Kitoje jos pusėje dungsojo neįžengiamas miškas, o vakarinėje 
pusėje, kur gulėjo jis, iki vandens bėgo ilgas laukas, jau sudrėkęs 
nuo vakarinio rūko. Žemė ten buvo šlapia ir klampi. Džekas gulėjo 
prie pat vandens, pačioje šlapiausioje vietoje. Čia tirštai žėlė piktžo- 
lės, iki šalnų, kurios sunaikins jas, dar liko daugiau negu mėnuo, 1r 
Džekas įsipainiojo jose, visai kaip sapnuojantis košmarą susipainio- 
ja paklodėse. 

Jis atsikėlė permirkęs ir išsiterliojęs purvu, ant pečių karojo 
krepšio rankenos. Nusiplėšė nuo veido bei rankų žoles, patraukė to- 
lyn nuo upės, paskui grįžtelėjo ir pastebėjo purve gulintį Spidžio 
butelį. Dalis “stebuklingo gėrimo“ išsilaistė grumiantis su piktais 
Teritorijų medžiais. Butelyje buvo tik trečdalis skystimo. 

Berniukas valandėlę pastoviniavo įklimpęs į purvą, stebėjo upę. 
Tai jo pasaulis, tai sena gera Amerika. Nepamatė auksinių arkų, 
kaip tikėjosi, neišvydo dangoraižio, temstančiame danguje mirksin- 
čio Žemės palydovo, bet žinojo tai kaip savo vardą. Klausimas toks: 
ar jis išvis buvo tame aname pasaulyje? 

Jis patyrinėjo nepažįstamą upę, 1š pažiūros nepažįstamą gamto- 
vaizdį, paklausė tolimo karvių mykimo. Ir tarė sau: Tu kažkur kitur. 
Čia tikrai ne Arkadijos paplūdimys, Džeki. 

Ne, ne Arkadijos paplūdimys, bet jis tiek nepažinojo aplinkinių 
vietovių, kad galėtų tvirtinti, jog stovi ne kokios keturios penkios 
mylios nuo kranto, tiesiog gilyn į žemyną, kur nesijaučia Atlanto al- 
savimo. Jis atsipeikėjo kaip po siaubingo sapno... negi negali būti, 
kad viskas, pradedant vežimu su musėmis aplipusiu kroviniu, bai- 
giant atgijusiais medžiais, buvo blogas sapnas. Sapnas ir lunatiz- 
mas? Visai logiška. Jo motina miršta, ir tą jis Žino gana seniai; tai 
akivaizdu, jo pasąmonė padarė teisingą išvadą, nors protas neigė. 
Tai sukūrė tinkamą atmosferą savihipnozei, o tas keistas Spidžio 
Parkerio vynas viską paspartino. Viskas sutampa. 

Dėdei Morganui tai patiktų. 

Džekas krūptelėjo ir nurijo seiles. Ryjant suskaudo. Ne taip, kaip 
skauda gerklę susirgus, o kaip susimušus. 

Jis pakėlė kairę ranką, tą, kuria nelaikė butelio, ir švelniai per- 
braukė delnu kaklą. Vieną mirksnį jis priminė raukšleles tikrinančią 
moterį. Kaip tik virš Adomo obuolio užčiuopė žaizdą. Kraujavo ne- 
smarkiai, bet negalėjai paliesti. Žaizdą paliko apsivijusi apie kaklą 
šaknis. 

- Tiesa, - sušnibždėjo Džekas, žiūrėdamas į oranžinį vandenį, 
klausydamas varlių kvarkimo 1r mykiančių karvių. - Viskas tiesa. 


9 


Berniukas patraukė šlaitu, palikęs upę ir rytus užpakaly. Nuėjus 
pusę mylios, nuolatinis kuprinės dungsėjimas į skaudančią nugarą 
(Osmondo kirčiai liko taip pat, kartojo maišas) kai ką priminė. Jis 
atsisakė milžiniško Spidžio sumuštinio, bet ar draugas neįdėjo jo į 
kuprinę, kai Džekas apžiūrinėjo gitaros plektrą? 

Skrandis nusitvėrė šitos minties. 

Džekas nusiėmė kuprinę sustojęs rūke po žvaigždėtu dangumi. 
Atsegė, ir štai sumuštinis, net ne dalis ar pusė, o visas, susuktas į 
laikraščio lapą. Džeko akys pritvinko dėkingumo ašarų, - kaip jam 
dabar norėjosi stipriai apkabinti draugą! 

Prieš dešimt minučių apšaukei jį šiokiu ir tokiu. 

Skruostus išmušė raudonis, bet iš gėdos jis nė kiek ne lėčiau rijo 
sumuštinį. Sunaikinęs jį keliais dideliais kąsniais, berniukas užrišo 
kuprinę ir vėl užsimetė ją ant nugaros. Keliauti ne tuščiu pilvu bu- 
vo daug geriau. 

Neilgai trukus tamsoje sumirksėjo šviesos. Sodyba. Ėmė skalyti 
šuo. Storai loja, matyt, didelis. Džekas sustojo. 

Viduje, - pagalvojo jis. - Arba pririštas. Tikiuosi. 

Jis pasuko į dešinę, šuo liovėsi loti. Vadovaudamasis sodybos 
šviesomis, Džekas greitai išėjo į keliuką. Dairėsi į abi puses nežino- 
damas, kur pasukti. 

Na, štai, žmonės, čia stovi Džekas Sojeris, vidury kelio iš niekur 
į niekur, permirkęs iki paskutinio siūlelio ir aplipęs purvu. Gero ke- 
lio, Džekai! 

Jį vėl užplūdo vienišumas ir namų ilgesys. Džekas nuginė juos 
šalin. Užspjovė lašelį ant smiliaus ir krestelėjo. Didžioji dalis nukri- 
to į dešinę, - bent taip pasirodė Džekui, - todėl jis pasuko ten. Po ke- 
turiasdešimt minučių sulinkęs iš nuovargio ir išalkęs, o tai buvo dar 
blogiau, jis priėjo žvyrduobę ir pamatė kažkokią pašiūrę už rakina- 
ma grandine užtverto kelio. 

Džekas pralindo po grandine ir nuėjo prie pašiūrės. Ant durų ka- 
bojo spyna, bet iš vieno šono vaikas aptiko didelį plyšį. Nusimetęs 
kuprinę, jis įsirito vidun ir įtraukė ją. Su spyna ant durų berniukas 
jautėsi saugesnis. 

Apsidairęs įsitikino, kad pašiūrė prikrauta labai senų įrankių, at- 
rodė, jog čia ilgai niekas nebuvo užsukęs, 19 Džekui tas labai pati- 
ko. Jis išsirengė negalėdamas 1lgiau kęsti drėgnų ir išpurvinų drabu- 
žių. Vienoje kelnių kišenėje užčiuopė kapitono Fareno duotą mone- 
tą, milžinę tarp kitų, įprastų, monetų. Džekas išėmė ją ir pamatė, 
kad pinigas su Karalienės galva vienoje pusėje ir sparnuotu liūtu ki- 
toje virto 1921 metų sidabriniu doleriu. Berniukas įdėmiai pažvelgė 
į; Ponią Laisvę, paskui vėl įsidėjo džinsų kišenėn. 

Džekas surado kuprinėje švarius rūbus nusprendęs, kad ryte su- 
kraus purvinus (bet jau išdžiūvusius) į kuprinę ir kur nors išplaus: 
gal savitarnos skalbykloje, o gal tiesiog pirmame pasitaikiusiame 
upelyje. 

Rausdamasis krepšyje kojinių, ranka kliudė kažką slidų ir kietą. 
Dantų šepetukas. Akimirksniu tai, ką reprezentuoja dantų šepetukas, 
- namai, saugumas ir racionalumas, - užplūdo ir šįkart nesileido nu- 

slopinami ar nuginami. Dantų šepetėlį įprasta matyti šviesiame vo- 
nios kambaryje, įprasta naudoti apsirengus medvilninę pižamą ir įs1- 
spyrus į šiltas šlepetes. O ne ištraukti iš kuprinės dugno šaltoje, tam- 
sioje įrankių pašiūrėje prie žvyro karjero kažkokio miestelio, kurio 
net pavadinimo nežinai, pašonėje. 

Vienišumas prislėgė jį. Berniukas suvokė, kad yra atplėštas nuo 
visko. Jis pravirko. Neraudojo isteriškai ir neklykė kaip žmonės, ku- 
rie ašaromis dangsto pyktį; jis kūkčiojo kaip žmogus, kuris supran- 
ta, koks yra vienišas ir kaip ilgai dar toks bus. Verkė, nes pasaulyje 
tarsi neliko saugumo ir sveiko proto. Iš tikro buvo tik vienatvė, o to- 
kioje padėtyje visai tikėtinas svečias - beprotystė. 

Džekas užmigo dar neišdžiūvus ašaroms. Miegojo susirietęs apie 
savo kuprinę tik su trumpikėmis ir švariomis kojinėmis. Ašaros nu- 
plovė baltus ruoželius per murzinus jo skruostus, o ranka spaudė 
dantų šepetėlį. 


Outlio tunelis 


Po šešių dienų Džekas beveik atsikratė savo sielvarto. Per pirmą- 
sias savo kelionės dienas jis jautėsi išaugęs vaikystę ir, aplenkęs pa- 
auglystę, ėmęs gyventi sudėtingą 1r pavojingą suaugusiojo gyveni- 
mą, Jis, tiesa, nebegrįžo į Teritorijas po to karto, kai pabudo upės 
pakrantėje, bet aiškino lėtesnę savo kelionę nenoru gadinti Spidžio 
gėrimą, kol jam iš tikro nebūtina. | 

Be to, negi Lesteris Parkeris neliepė jam keliauti daugiausia sa- 
vo pasaulio keliais? Jis laikosi nurodymų, štai taip. 

Kai šviesdavo saulė, automobilis skriedavo į vakarus trisdešimt, 
keturiasdešimt mylių per valandą greičiu, o skrandis buvo pilnas, 
Teritorijos atrodė neįtikėtinai toli ir nerealios; tai buvo kaip filmas, 
kuris jau pradėjo dilti iš atminties, ar fantazija. Kartais, atsilošęs ko- 
kio nors mokytojo mašinos sėdynėje ir atsakinėdamas į klausimus 
apie išgalvotą savo gyvenimą, Džekas iš tikro jas pamiršdavo. Teri- 

torijos palikdavo jį, 17 vėl Džekas jautėsi toks pat ar beveik toks pat 
kaip vasaros pradžioje. 

Ypač didelėse magistralėse: vos vienas vairuotojas išleisdavo jį, 
penkiolika minučių pastovėjęs su iškeltu nykščiu, pamatydavo į kel- 
kraštį įsukančią kitą mašiną. Dabar jis buvo kažkur šalia Batavijos, 
Niujorko valstijos vakaruose, ir traukė I-90 magistrale į Bufalą, o iš 
Bufalo pasuks į pietus. Ne juokas, padarė išvadą Džekas, surasti ge- 
riausią kelią ir įvykdyti, ką esi sumanęs. Su Rendo Maknelio atlasu 
1r sukurta istorija jis nukeliavo gerą galą; dabar reikia tik truputį 
sėkmės, kad sustotų vairuotojas, keliaujantis iki pat Čikagos ar Den- 
verio (arba Los Andželo, - kodėl nepasvajoti, Džeki), ir apie spalio 
vidurį būtų galima grįžti namo. 

Jis įdegė, kišenėje buvo penkiolika dolerių, uždirbtų plaunant in- 
dus “Auksiniame šaukšte“ Oburne, o raumenys sustiprėjo. Kartais 
pasidarydavo graudu, bet jis neverkė nuo pirmos nakties. Jis valdė- 
si, tai svarbiausia. Dabar, kai jis žinojo, kaip toliau elgtis, kai 
kruopščiai viską apgalvojo, įgavo pranašumą prieš likimo vingius; 
kartais jam net atrodydavo, jog mato savo kelionės galą, nors jis bu- 
vo dar toli priešaky. Jei jis keliaus savo pasaulyje, kaip mokė Spi- 
dis, jis nukaks kur reikia ir grįš su Talismanu į Niū Hampšyrą labai 
greitai. Viskas bus gerai, o sunkumų dar mažiau, negu jis tikėjosi. 

Štai tokias mintis audė Džekas Sojeris, kai jį aplenkė dulkėtas 
mėlynas “Fordas Fieleinas“, nusuko į kelkraštį ir palaukė, kol jis 
pribėgs prisimerkęs nuo spiginančios popiečio saulės. Trisdešimt 
keturiasdešimt mylių, tarė jis sau. Pasistengė prisiminti ryte studi- 
juoto atlaso puslapį ir nutarė: Outlis. Žodis toks blankus, mažas ir 
saugus. Jis pakeliui, ir Džekui niekas negresia. 


Prieš atidarydamas “Fieleino" dureles, Džekas pasilenkė pažiū- 
rėti pro langą. Ant galinės sėdynės kaip pakliuvo sumestos storos 
pavyzdžių knygos ir lankstinukai, du išsipūtę portfeliai riogso ant 
priekinės keleivio sėdynės. Truputį patukęs juodaplaukis vyras, pa- 
silenkęs prie vairo ir žiūrintis į berniuką, buvo prekiautojas. Už jo 
nugaros kabojo kostiuminis mėlynas švarkas, kaklaraištis buvo atpa- 
laiduotas, rankovės užraitotos. Į ketvirtą dešimtį įkopęs pardavėjas, 

šiūruojantis po savo teritoriją. Jis norės kalbėtis kaip visi prekeiviai. 
Vyras nusišypsojo, nutvėrė vieną, po to kitą portfelį ir užtupdė ant 
popierių krūvos galinėje sėdynėje. 

- Padarykim vietelės, - tarė jis. 

Džekas žinojo, kad pirmiausia bus užklaustas, kodėl ne mokyk- 
loje. 

Jis atidarė dureles ir pasisveikinęs įlipo vidun. 

- Toli važiuojam? - paklausė prekybininkas, paskui pažiūrėjo į 
užpakalinio vaizdo veidrodėlį, išsuko iš žvyruoto kelkraščio ir įsilie- 
j0 į kelią. 

- Į Outlį, - atsakė Džekas, - tikriausiai liko kokios trisdešimt my- 
lių. 

- Geografijos egzamino neišlaikei, - pasakė vairuotojas. - Iki 
Outlio daugiau negu keturiasdešimt penkios mylios, - jis žvilgtelė- 
jo į Džeką ir nustebino jį mirkteldamas. - Neįsižeisk, - tarė jis, - bet 
nekenčiu, kai vaikai stabdo pakeleivingas. Todėl visuomet paimu, 
kai pamatau. Bent jau žinau, kad su manimi jie saugūs. Jokių ten 
grabinėjimų, supranti? Kokių tik nepasitaiko, vaike. Skaitai laikraš- 
čius? Kalbu apie plėšrūnus. Gali įkišti galvą į rimtą pavojų. 

- Jūsų teisybė, - sutiko Džekas. - Aš stengiuosi būti labai atsar- 
gus. 

- Gyveni čia kur netoliese, reikia manyti? 

Vyras Žiūrėjo tiesiai į akis, retsykiais patikrindamas kelią, 1r 
Džekas ėmė įnirtingai rausti atmintyje kokio nors vietovardžio. 

- Palmyroje. Aš esu iš Palmyros. 

Pardavėjas linktelėjęs tarė: 

- Nieko vietelė, - ir vėl žiūrėjo į kelią. 

Džekas patogiai atsilošė į sėdynės pliušą. Kai vairuotojas paklau- 
sė: “Tikiuosi, nevedžioji manęs už nosies?“, atėjo metas kloti savo 
Istoriją. 

Jis taip dažnai pasakojo ją kaitaliodamas vietovardžius, kad ji 
virto išdirbtu monologu. | 

- Ne, sere. Tiesiog turiu keliauti į Outlį pas savo tetą Heleną ir 
pagyventi ten kol kas. Heleną Vogan. Ji mano mamos sesuo. Moky- 
toja. Matote, mano tėvas mirė praeitą žiemą, ir verstis pasidarė sun- 
ku. O prieš porą savaičių mamos kosulys sustiprėjo, ji nepajėgia už- 
lipti net laiptais, todėl gydytojas nurodė gulėti ir kiek galima ilgiau. 

Todėl ji paprašė savo sesers manimi pasirūpinti. Manau, kad būda- 
ma mokytoja, ji tikrai įtaisys mane į Outlio mokyklą. Tai jau ne, te- 
ta Helena jokiam vaikui neleis dykinėti. 

- Tai tu nori pasakyti, kad mama liepė važiuoti iš Palmyros iki 
Outlio pakeleivingomis? - paklausė prekybininkas. 

- O, ne, jokiais būdais. Ne, ji davė man pinigų autobusui, bet aš 
nusprendžiau pataupyti. Spėju, kad iš namų ilgai negausiu pinigų, 0 
ir teta Helena negali švaistytis. Mamai labai nepatiktų, jei sužinotų, 
kad aš šitaip keliauju. Bet man tai pasirodė pinigų mėtymas. Na, su- 
prantate, penki doleriai yra penki doleriai, 17 kam juos atiduoti au- 
tobuso vairuotojui? 

Vyras pažiūrėjo šnairomis. 

- O kiek ketini likti Outlyje? 

- Sunku pasakyti. Aš, aišku, tikiuosi, kad mano mama greitai pa- 
sitaisys. 

- Gerai, tik atgal nevažiuok pakeleivingom. 

- Mes daugiau nebeturim mašinos, - pasakė Džekas, pratęsdamas 
Istoriją. Jis pats ėmė sau patikti. - Ar galite patikėti: atėjo vidury 
nakties ir atsiėmė ją. Niekingi bailiai. Žinojo, kad visi miegos. Tie- 
siog atėjo vidurnaktį ir pavogė automobilį iš garažo. Misteri, aš dėl 
jos būčiau pakovojęs, ir ne todėl, kad galėčiau nuvažiuoti pas tetą 
Heleną. Kai mano mama eina pas daktarą, ji turi nusileisti nuo kal- 
vos, o paskui praeiti dar penkis kvartalus, kad pasiektų autobusų 
aikštelę. Jie neturėjo taip pasielgti, ar ne? Taip ateiti ir pavogti mū- 
sų mašiną? Kai tik galėsime, vėl pradėsime mokėti įnašus. Tai argi 
tai ne vagystė? 

- Na, jei man taip nutiktų, vadinčiau vagyste, - atsakė vairuoto- 
jas. - Tikiuosi, tavo mama greitai pasitaisys. 

- Aš taip pat, - iš širdies tarė Džekas. 

Tiek užteko iki apie Outlį informuojančių ženklų. Prekybininkas 
sustojo kraštinėje juostoje, tuoj už sustojimo rampos, nusišypsojo 
Džekui ir tarė: 

- Sėkmės tau, vaike. 

Džekas linktelėjo 1r atidarė dureles. 

- Tikiuosi, kad vis dėlto nereikės 1lgai apsistoti Outlyje. 

Berniukas klausiamai pažiūrėjo į vairuotoją. 

- Na, juk pažįsti šitą vietą, tiesa? 

- Šiek tiek. Ne itin. 

- Ach, čia tikra skylė. Tokia, kur valgo, ką suvažinėja. Gorilavi- 
lis. Suvalgyk alų, paskui užsigerk stiklu. Kažkas panašaus. 

- Ačiū už perspėjimą, - tarė Džekas 1r išlipo iš mašinos. Prekiau- 
tojas pamojavo ir įsuko “Fieleiną" į kelią. Po kelių sekundžių jis vir- 
to juodu siluetu, nykstančiu oranžinėje saulėje. 


Apie mylią Džekas keliavo nykia vietove. Tolumoje, laukų pa- 
kraščiuose matėsi nedideli dviaukščiai nameliai. Laukai buvo tušti 
ir rudi, o namai nepriminė sodybų. Atokiai vienas nuo kito stovin- 
tys pastatai žvelgė į tuščius laukus, o pilką jų tūnojimą trikdė tik I- 
90 keliu švilpiantis transportas. Nemykė karvės, nežvengė arkliai, 
nebuvo išvis jokių gyvūnų ir darbo įnagių. Greta vieno namo gulė- 
jo krūva sudaužytų ir rūdijančių mašinų. Tai buvo namai Žmonių, 
kurie taip nemėgo savo gentainių, kad net Outlis atrodė per tirštai 
gyvenamas. Pliki laukai atstojo jiems griovius apie nutriušusias kar- 
kasines pilis. 

Pagaliau Džekas priėjo kryžkelę, tikrą kryžkelę, kokias piešia 
animaciniuose filmuose: iš niekur atvinguriuoja du siauri keliai ir 
susikryžiavę vėl išsiskiria, dingsta tolumoje. Berniukas ėmė abejoti 
savo orientacija, pasitaisė ant pečių krepšį ir nužingsniavo prie ilgo 
geležinio aprūdijusio stulpo su gatvių pavadinimais. Gal išlipus jam 
reikėjo pasukti kairėn, o ne dešinėn? Ženklas, žymintis kelią, kuris 
tęsėsi lygiagrečiai su autostrada, skelbė: DOGTAUNO KELIAS. 
Dogtauno? Džekas pasisuko ton pusėn, tačiau be piktžolių prižėlu- 
sių laukų, per kuriuos driekėsi juoda asfalto juosta, nieko nepama- 
tė. Kelias, ant kurio jis stovėjo, vadinosi “FABRIKO KELIAS". Už 
mylios jis lindo į tunelį, kurio beveik nesimatė per pasvirusius me- 
džius ir gebenių kilimą. Tankioje lapijoje švietė balta lentelė, laiko- 
ma, rodos, vien vijoklių. Raidžių įskaityti buvo neįmanoma. Džekas 
įsikišo ranką kišenėn ir suspaudė kapitono Fareno duotą monetą. 

Pilvas gurgė. Greitai norėsis valgyti, todėl reikia judėti iš čia į 
miestą, kur atsirastų ko užkąsti. Gerai, tegu bus Fabriko kelias, bent 
jau pažiūrės, kas kitame tunelio gale. Berniukas patraukė tolyn, ir su 

kiekvienu žingsniu tamsi anga medžiais apaugusiame šlaite vis di- 
dėjo. 

Vėsus, drėgnas, trenkiantis dulkėmis bei sukasta žeme tunelis 
tarsi tykojo sugauti vaiką ir suslėgti. Iš pradžių Džekui pasirodė, 
kad jis veda po žeme (jo gale nesimatė jokios šviesos), bet paskui 
suprato, jog tunelis leidžiasi žemyn. “ĮJUNKITE ŠVIESAS", skel- 
bė ženklas prieš tunelį. Džekas stuktelėjo į plytinę sieną ir pajuto, 
kad ji trupa po jo kumščiu. “Šviesas", - tarė jis sau ir pasigailėjo, 
kad neturi ką įjungti. Tunelis turi kurioje nors vietoje užlinkti, su- 
prato jis. Teks atsargiai, lėtai eiti, kad neatsitrenktum į sieną, kaip 
neregys ištiestomis rankomis. Džekas slinko čiuopdamas sieną. Ko- 
jotas iš animacinio filmo tokiais atvejais būdavo išlyginamas prie- 
šais atvažiuojančio sunkvežimio. 

Kažkas sukrebždėjo ant tunelio grindų, ir Džekas suakmenėjo. 

Žiurkė, - pagalvojo jis. - Arba triušis trumpina sau kelią į laukus. 
Bet, sprendžiant pagal garsą, kažkas stambesnis. 

Garsas pasikartojo, tik toliau, ir berniukas aklai žengė pirmyn. 
Priešais save jis išgirdo įtraukiant orą. Ir sustojo svarstydamas: Ar 
tai gyvūnas? Liesdamas pirštų galiukais drėgną plytų sieną, Džekas 
laukė iškvėpimo. Tai nepanašu į gyvūną, tikrai jokia žiurkė. ar triu- 
šis negalėjo taip giliai įkvėpti. Jis pasislinko kelis colius į priekį ne- 
noriai pripažindamas, kad tai, kas ten buvo, išgąsdino jį. 

Džekas vėl sustingo, kai iš tamsos priešais save išgirdo tylų 
girgždantį kikenimą. Po to jį pasiekė pažįstamas, bet nenusakomas 
kvapas, šiurkštus, stiprus muskuso tvaikas. 

Vaikas dirstelėjo per petį. Anga vos įžiūrima, uždengta tunelio 
lanko 1r atrodo ne didesnė už triušio narvelį. 

- Kas čia? - šūktelėjo jis. - Ei! Ar čia yra kas nors? Girdite? 

Jam pasirodė, kad toliau tunelyje girdi kažką šnibždant. 

Tu ne Teritorijose, - priminė jis sau; blogiausiu atveju jį galėjo 
išgąsdinti koks nors sulaukėjęs šuo, atsliūkinęs į tunelį nakvoti. To- 
kiu atveju jis išgelbės jam gyvybę, kol nesuvažinėjo mašina. 

- Ei, šunie! - pašaukė jis. - Šuniuk! 

Ir tada jis išgirdo nagų kaukšėjimą tuneliu. Tik ar jie artėja... ar 
tolsta? Iš tylaus tak, tak, tak jis negalėjo nustatyti. Tada Džekui top- 
telėjo mintis, kad galbūt garsas sklinda jam už nugaros, ir pasisukęs 
išvydo, jog nuėjo ganėtinai toli, nes jau nemato tunelio angos. 

- Kur tu, šunie? - paklausė jis. 

Kažkas sukrebždėjo vos už pėdos ar dviejų už jo, Džekas puolė 
į priekį ir smarkiai susitrenkė petį į sienos išlinkimą. 

Jis jautė kažką, gal šunį, tamsoje. Žengė pirmyn ir staiga turėjo 
sustoti dėl neapsakomo dezorientacijos jausmo; jam vėl atrodė, kad 
atsidūrė Teritorijose. Tunelis prisipildė to muskusinio, gaižaus gy- 
vuliško tvaiko, o tas, kas prie jo artinosi, tikrai buvo ne šuo. 

Į veidą tvoskė taukais ir alkoholiu persmelkto oro gūsis. Berniu- 
kas pajuto, kad tas pavidalas visai arti. 

Tik akimirką jis matė tą pailgą, rūstų veidą, kuris galėjo būti jau- 
nas, bet toks neatrodė, ir tartum nesveikai švytėjo iš vidaus. Prakai- 
tas, taukai, alkoholio tvaikas sklido iš jo. Džekas prisiplojo prie sie- 
nos iškėlęs kumščius ir nenuleido jų, kol veidas neišnyko tamsoje. 

Kol jis taip stovėjo persigandės, jam pasirodė, jog girdi, kaip ty- 
lūs greiti žingsniai skuba į tunelio pradžią, bet kai pažvelgė į priekį, 
buvo tamsu ir tylu.Tunelis buvo tuščias. Džekas sunėrė rankas ant 
krūtinės ir atsišliejo į plytų sieną. Po kurio laiko jis pajudėjo toliau. 

Išėjęs iš tunelio, vaikas dirstelėjo atgal. Jokių garsų, jokie sutvė- 
rimai jo nesiveja. Džekas, paėjęs tris žingsnius, vėl atsigręžė. Ir vos 
nesustojo širdis: į jį artėjo dvi milžiniškos oranžinės akys. Per kelias 
sekundes atstumas dvigubai sutrumpėjo. Berniukas neįstengė paju- 
dėti, kojos įaugo į asfaltą. Šiaip taip jis iškėlė rankas lyg instinkty- 
viai gindamasis. Akys artėjo, pasigirdo pypsėjimas. Paskutinę aki- 
mirką, kai iš tunelio išniro raudonveidžio, grasančio kumščiu, vai- 
ruojamas automobilis, Džekas metėsi į šalį. 

- Vvvveeeeelniaaas... - pasigirdo 1š perkreiptos šoferio burnos. 

Dar neatsigavęs Džekas apsisuko ir nulydėjo mašiną kaimo, ku- 
ris turėtų būti Outlis, link. 


4 


Įsikūręs ilgoje įduboje Outlis tęsėsi palei dvi pagrindines gatves. 
Viena, Fabriko kelio tęsinys, lenkė didelį, nušiurusį pastatą (gamyk- 
lą, pagalvojo Džekas), riogsantį didelėje tuščioje mašinų aikštelėje, 
virto siaura juosta tarp senų automobilių aikštelių (apjuostų nukaru- 
siomis vėliavėlėmis), greito maisto užkandinių (Didieji Amerikos 
Papai), kėglių aikštelės su didžiule neonine iškaba, maisto parduo- 

tuvių ir degalinių. Toliau Fabriko kelias suko į penkis šešis centro 
kvartalus; ėjo tarp senų dviaukščių plytinių namų, į kuriuos buvo 
beveik atremtos mašinos. Kitoje gatvėje stovėjo berods gražiausi 
Outlio namai: karkasinės rezidencijos su balkonais ir ilgomis pieve- 
lėmis. Abiejų gatvių susikirtimo vietoje raudona akimi spingsojo 
šviesoforas. Antrasis, už kokių aštuonių kvartalų, užsidegė žalia 
šviesa priešais niūrų aukštą statinį su begalybe langų, kuris atrodė 
kaip psichiatrinė ligoninė, bet veikiausiai buvo koledžas. Į šonus 
nuo tų gatvių buvo prisėta nedidelių namukų ir neaiškių aukšta tin- 
klo tvora apsuptų pastatų. 

Daug gamyklos langų buvo išdaužta, kai kurie centro namai sto- 
vėjo užkaltais langais. Aptverti kiemai buvo priversti šiukšlių, skrai- 
dė popieriai. Net ir svarbiausi namai atrodė apleisti: sukrypę balko- 
nai, dažų seniai nemačiusios sienos. Tiems žmonėms turėtų priklau- 
syti senų, neturinčių paklausos automobilių aikštelės. 

Džekas sugalvojo neužsukti į Outlį ir keliauti į Dogtauną, kad ir 
koks jis būtų. Bet tai reiškė, jog teks grįžti Fabriko kelio tuneliu. 
Apačioje, prekybiniame kvartale, pasigirdo automobilio pypsėjimas, 
ir berniuką vėl užplūdo begalinė vienatvė ir ilgesys. 

Jis nusiramino tik ties gamyklos vartais, palikęs užpakalyje tune- 
lį. Beveik trečdalis purvino plytinio fasado langų buvo išpilta, dau- 
guma kitų aklai dėbsojo kartono lakštais. Net gatvėje jautėsi alyvos, 
tepalo, smilkstančių ventiliatorių diržų ir variklių kvapas. Džekas 
susikišo rankas į kišenes ir nuskubėjo į miestelio centrą. 


Iš arti miestas buvo dar nykesnis negu nuo kalvos. Automobilių 
pardavėjai žvelgė pro savo kontorų langus, tingėdami išlįsti laukan. 
Vėliavėlės buvo apspurusios ir nelinksmos, kadais džiugūs užrašai 
(VIENAS SAVININKAS! FANTASTIŠKAS PIRKINYS! SAVAI- 
TĖS AUTOMOBILIS!), paremti į suskeldėjusį šaligatvį, buvo pa- 
geltę. Kai kur rašalas buvo nubėgęs, it mirkęs lietuje. Gatvėse ma- 
tėsi mažai žmonių. Žingsniuodamas į centrą, Džekas sutiko senį 
įdubusiais skruostais ir papilkėjusia oda, kuris niekaip negalėjo už- 
risti tuščio prekių vežimėlio ant bordiūro. Kai jis prisiartino, senis 

kažką piktai ir išgąstingai sukvykė ir iššiepė bedantę, juodą it opš- 
raus burną. Jis pamanė, kad Džekas nori pavogti jo vežimėlį! 

- Atleiskit, - pasakė Džekas sunerimusia širdimi. Senis stengėsi 
apglėbti vežimą visu kūnu. - Atleiskit, - pakartojo Džekas. - Aš tik 
norėjau... 


skruostus ėmė tekėti ašaros. 
Džekas paskubėjo nueiti. 


Prieš dvidešimt metų, septintajame dešimtmetyje, Outlis klestė- 
j0. Sąlyginai prabangi Fabriko kelio atkarpa, vedanti iš miesto, bu- 
vo tos eros, kai klestėjo krautuvės, benzinas buvo pigus ir niekas ne- 
girdėjo termino “netolydžios pajamos", nes jos buvo didelės. Žmo- 
nės investavo pinigus į privilegijuotas operacijas bei nedideles krau- 
tuvėles ir jei ne klestėjo, tai bent vaikščiojo pakeltomis galvomis. 
Šiuose nedideliuose kvartaluose vis dar jautėsi paviršutiniška viltis. 
Bet restoranėliuose koką siurbčiojo tik keli nuobodžiaujantys pa- 
augliai, o daugelio krautuvėlių vitrinose kabojo panašūs plakatai 
kaip senų automobilių aikštelėse: IŠPARDUODAMA VISKAS! 
UŽSIDAROME. Džekas nepastebėjo skelbimų apie siūlomą darbą, 
todėl kulniavo toliau. 

Outlio centras atspindėjo realybę po linksmu septintojo dešimt- 
mečio klouno kostiumu. Traukiant pro tuos apsilaupiusių namų 
kvartalus, sunkėjo Džeko kuprinė, jautresnės darėsi pėdos. Jis tikrai 
būtų keliavęs į Dogtauną, jei ne kojos ir Fabriko kelio tunelis. Aiš- 
ku, jog ten nėra jokio tūnančio vilkolakio, jis daugiau tuo neabejo- 
j0. Ir niekas ten su juo nekalbėjo. Teritorijos jį sukrėtė. Iš pradžių ta 
Karalienė, po to negyvas berniukas vežimo sumaitotu veidu. Paskui 
Morganas, medžiai. Bet tai buvo tenai, kur tokie dalykai galbūt 
įmanomi ar net įprasti. O čia to negali atsitikti. 

Džekas stabtelėjo prie ilgos purvinos vitrinos, virš kurios buvo 
vos įskaitomas užrašas: BALDŲ NUOMA. Jis prisidengęs akis pa- 
žvelgė vidun. Erdvioje patalpoje ant medinių grindų penkiolikos pė- 
dų atstumu stovėjo baltai uždengta kušetė ir krėslas. Berniukas nu- 
ėjo toliau galvodamas, ar tik neteks duoneliauti. 

Netoliese automobilyje priešais užkaltą parduotuvę sėdėjo ketu- 
ri vyrai. Valandėlę Džekas apžiūrinėjo seną juodą “De Sotą" be ra- 

tų, kuris atrodė taip, lyg tuoj iš jo turėtų išlipti Broderikas Kraufor- 
das*. Ant priekinio stiklo buvo priklijuotas geltonas lapelis, kuris 
skelbė: GERO ORO KLUBAS. Po du priekyje ir gale sėdintys vy- 
rai pliekė kortomis. Džekas priėjo prie priekinio lango. 

- Atsiprašau, - kreipėsi į juos Džekas, ir arčiausiai sėdėjęs vyras 
pasuko pilką kaip žuvies akį. - Gal žinote, kur... 

- Nešdinkis, - pasakė tas vyras. Kalbėjo dusliai ir vangiai, tarsi 
jam retai kada tektų tai daryti. Pusiau pasuktas į Džeką veidas buvo 
randuotas nuo spuogų ir keistai plokščias, lyg kas būtų kūdikystėje 
ant jo užmynęs. 

- Aš tik norėjau paklausti, gal žinote, kur galėčiau padirbėti ke- 
letą dienų. 

- Pamėgink Teksase, - mestelėjo kortuotojas vairuotojo sėdynė- 
je, ir porelė ant galinės sėdynės nusižvengė, aptaškydama rankas su 
kortomis alumi. 

- Sakau tau, vaiki, dink iš čia, - paragino plokščiaveidis. - Jei ne, 
aš pats išvanosiu tau kailį. 

Džekas suprato, kad jis sako tiesą. Jeigu liks dar sekundę, vyras 
pasius ir išlipęs iš automobilio negailestingai jį primuš. Po to grįš ir 
atsidarys antrą alaus skardinę. “Rolling Rock" skardinėmis buvo nu- 
klotas visas dugnas. 

- Atrodo, teks iš tiesų pamėginti laimę Teksase, - tarė jis. Nuei- 
nant jam pasirodė, kad girgžtelėjo “De Soto“ durelės, bet ten tik 
trakštelėjo atidaroma alaus skardinė. 

Trakšt! $ss! 

Jis nuėjo toliau. 

Pasiekęs kvartalo galą, berniukas pasijuto bežiūrįs į išdžiūvusią 
pievelę kitoje gatvės pusėje, kurioje stypsojo kičiniai holivudiški el- 
niukai. Iš verandos jį stebėjo išplerusi senė, laikanti laistymo žarną. 

Džekas nusisuko nuo jos įtaraus žvilgsnio ir priešais save išvy- 
do paskutinį apleistą plytinį Fabriko kelio pastatą. Trys betoniniai 
laipteliai vedė į atviras stiklines duris. Ilgoje juodoje vitrinoje švie- 
tė “Budweiser"' reklama, o dešinėje matėsi užrašas “APDAIKO 
OUTLIO UŽEIGA". Keliais coliais žemiau ant geltono lapelio ran- 


* Broderikas Kraufordas (1911 - 1986) garsus aktorius, pelnęs “Oskarą" 
už vaidmenį R.Roseno filme “Visa karaliaus kariauna“, vaidino telese- 
riale “Plento patrulis“ 

ka buvo išvedžioti stebuklingi žodžiai: “Reikalingas pagalbininkas". 
Džekas nusimetė nuo pečių kuprinę, pasikišo ją po pažasčia ir užli- 
po laipteliais. Vieną akimirkos dalį, 1š saulės žengdamas į baro tam- 
są, berniukas prisiminė gebenėmis apžėlusią tunelio angą. 


Džekas muskaute 


Praėjus nepilnoms šešiasdešimčiai valandų, Džekas Sojeris, ku- 
ris jau buvo ne tas Džekas Sojeris, įžengęs trečiadienį į Outlio tune- 
lį, šaltame “Outlio užeigos" sandėlyje slėpė savo kuprinę už “Bučo" 
alaus statinių, kurios buvo surikiuotos tolimajame patalpos gale it 
aliuminiai kėgliai milžinų aikštelėje. O nepraėjus dviems valan- 
doms po užeigos uždarymo, Džekas ketino bėgti. Tai, kaip jis tai va- 
dino, - ne išeiti, ne pasitraukti, o bėgti, - liudijo, kokia beviltiška jam 
atrodė padėtis. 

Aš buvau šešerių, šešerių, Džonui B.Sojeriui buvo šešeri, Džekiui 
buvo šešeri. Šešeri metai. 

Ta mintis, visai be jokio ryšio, šį vakarą įlindo jo galvon ir ėmė 
kartotis. Jis nutarė, jog tai rodo, kaip jis yra išsigandęs ir įsitikinęs, 
kad nelemti įvykiai vis smarkiau jį prislegia. Džekas nė neįtarė, ką 
ta mintis turėtų reikšti. Ji tiesiog sukosi ir sukosi lyg medinis karu- 
selės arkliukas. 

Šešerių. Aš buvau šešerių. Džekis Sojeris buvo šešerių. 

Vėl ir vėl, kartojasi iš naujo. 

Viena sandėlio siena skyrė nuo pačios užeigos, ir šįvakar ji tie- 
siog virpėjo nuo triukšmo. Dundėjo 1t būgnas. Prieš dvidešimt mi- 
nučių buvo penktadienio vakaras, tada atlyginimus mokėjo “Outlio 
tekstilė" ir “Dogtauno guma". Užeiga buvo daugiau negu perpildy- 
ta. Baro dešinėje plakatas skelbė, kad “DIDESNIS NEI 220 ŽMO- 
NIŲ SKAIČIUS BARE DRAUDŽIAMAS VALSTIJŲ NURODY- 
MU KODAS 331". Matyt, nurodymas savaitgaliais būdavo panaiki- 
namas, nes, Džeko apskaičiavimu, dabar čia buvo per tris šimtus 

žmonių, pritariančių kantri grupei, kuri vadinosi “Dženi slėnio vai- 
kinai". Grupė buvo klaiki, bet turėjo elektrinę gitarą. 

- Džekai! - suriko Lorė per triukšmo uždangą. 

Lorė buvo Smokio moteris. Džekas kol kas nežinojo jos pavar- 
dės. Berniukas vos išgirdo ją per muzikinį aparatą, kuris grojo visu 
garsu, kol grupė ilsėjosi. O tas penketas, žinojo Džekas, stovi baro 
gale ir maukia “Juoduosius rusus" už pusę kainos. Moteris įkišo gal- 
vą į sandėlį. Nušiurę šviesūs plaukai, prisegti vaikiškais baltais seg- 
tukais, tviskėjo dienos šviesos lempose. 

- Džekai, jeigu tu tučtuojau nenuneši tos statinės, jis privers tave 
pasijudinti. 

- Gerai, - atsakė berniukas. - Pasakykit, kad aš tuojau. 

Jis pajuto, kaip šiurpsta oda, ir tai ne vien dėl drėgno bei vėsaus 
sandėlio. Smokis Apdaikas buvo ne 1š tų, su kuriais galima juokau- 
ti. Jis nešiojo ant savo siauros galvos popierines virėjo kepuraites, 
šiurpiai lygių ir stambių plastmasinių dantų protezą, atsisiųsdintą 
paštu. Smokio akys buvo tamsiai rudos, baltymai pageltę. Smokis 
Apdaikas iki šiol Džekui nesuprantamu būdu (tai ir baisiausia) jį 
įkalino. | 

Muzikinė dėžė laikinai nutilo, bet minios staugimas ją perdėm 
kompensavo. Kažkoks kaubojus nuo Ontarijo girtu balsu suriko: 
“Jeeee-HOU!"* Suspiegė moteris. Sudužo stiklas. Vėl kaip “Satur- 
no“ raketa, artėjanti prie kosminio greičio, užkaukė muzikinė dėžė. 

Tokia skylė, kur valgo, ką suvažinėja. 

Žalią. 

Džekas pasilenkė prie vienos aliuminio statinaitės ir nuvilko ją 
kokias tris pėdas skausmingai perkreipta burna, nepaisant vėsos, 
prakaito išmušta kakta ir protestuojančia nugara. Statinaitė girgždė- 
JO per cementines grindis.Berniukas stabtelėjo sunkiai alsuodamas, 
ausyse spengė. 

Jis privežė rankinį vežimėlį, pastatė jį, paskui grįžo prie statinės. 
Šiaip ne taip pavyko paversti ją ant briaunos ir priristi prie vežimo. 
Keldamas ją, Džekas nesuvaldė - didelė baro statinė buvo vos ke- 
liais svarais lengvesnė už jį patį. Ji sunkiai driokstelėjo ant vežimo 
dugno, kur kilimo gabalas turėjo susilpninti tokius nusileidimus. 
Džekas mėgino ją suvaldyti ir kartu laiku ištraukti rankas. Bet jis 
uždelsė. Statinė prispaudė pirštus prie vežimo sienelės. Agoniškas 

smūgis, bet jis šiaip taip ištraukė pulsuojančius iš skausmo pirštus. 
Ištryško ašaros, Džekas susikišo pirštus į burną. 

Labiau už prispaustus pirštus jį gąsdino alaus kvapas, besiver- 
žiantis pro volę statinės dugne. Jeigu Smokis ištrauks ją ir alus ims 
putoti... arba, dar blogiau, šaus fontanu į jo veidą... 

Geriau apie tai negalvoti. 

Vakar, ketvirtadienio vakare, kai jis vežė Smokiui statinę, toji 
nuvirto ant šono. Volė šovė skersai kambarį. Gelsva putojanti alaus 
čiurkšlė nubėgo ant sandėlio grindų. Džekas stovėjo suakmenėjęs, 
laukdamas Smokio riksmų. Tai buvo ne “Bučas", o “Kingslendas"'. 
Ne paprastas, o šviesus alus - Karalienės. 

Tada Smokis pirmą kartą jam smogė. Nuo staigaus smūgio Dže- 
kas plojosi nugara į rakščiuotą sandėlio sieną. 

- Čia atlyginimas už šiandienos darbą, - pasakė Smokis. - Dau- 
giau pasistengsi taip nedaryti, Džekai. 

Labiausiai toje frazėje nugąsdino mintis, jog bus dar daug progų 
tai daryti, tarytum Smokis Apdaikas tikėtųsi, jog jis liks čia ilgai 11- 
gai. 

- Džekai, judinkis! 

- Ateinu, - atsiduso berniukas.Jis privežė statinę prie durų, pasu- 
ko rankeną ir atidarė jas. Durys atsitrenkė į kažką masyvų, minkštą 
ir triukšmingą. 

- Kad tave kur, atsargiai! 

- O, atleiskite, - atsiprašė Džekas. 

- Aš tau atleisiu, avine, - atsiliepė balsas. 

Džekas palaukė, kol nutols sunkūs Žingsniai, ir vėl pamėgino 
praverti duris. 

Siauras koridorius buvo nudažytas klaikia žalia spalva. Jis tren- 
kė šlapimu, išmatomis ir chlorkalkėmis. Šen bei ten sienose ir grin- 
dyse Žiojėjo skylės; visur buvo prirašinėta užrašų - nuobodžiaujan- 
čių girtuoklių, laukiančių eilės dideliam ar mažam, darbas. Didžiau- 
sias užrašas buvo išvedžiotas juodu markeriu ir tarsi išrėkė visą 
Outlio pyktį: AMERIKOS NIGERIUS IR ŽYDUS GRŪSTI Į IRA- 
NĄ. 

Sandėlyje triukšmas atrodė didelis, o čia jis buvo nepakeliamas 
ir niekad nenutylantis. Džekas dirstelėjo virš statinės į sandėlį, ar 
nesimato jo kuprinės. 


134 


Reikia nešdintis. Būtina. Miręs telefonas, kuris pagaliau prabilo, 
rodės, įvilko jį į juodo ledo kapsulę... ir tai blogai. Bet Rendolfas 
Skotas buvo dar blogiau. Tas tipas iš tikro nebuvo Rendolfas Sko- 
tas*, jis tik atrodė panašiai kaip šis šeštojo dešimtmečio filmuose. 
Smokis Apdaikas buvo dar blogesnis... nors Džekas nebuvo tuo tik- 
ras. Nuo tada, kai matė (arba tarėsi matęs) kaip Rendolfą Skotą pri- 
menančio vyro akys pakeitė spalvą. | 

Bet užvis baisiausia buvo pats Outlis... tuo jis neabejojo. 

Outlis Niujorko valstijoje, pačioje Dženio grafystės šerdyje, da- 
bar arodė siaubingi jam paspęsti spąstai... savotiškas muskautas**. 
Vienas iš gamtos stebuklų. Lengva įeiti. Beveik neįmanoma i1š- 
trūkti. 


Aukštas vyras didžiuliu liulančiu pilvu laukė savo eilės užeiti į 
tualetą. Jis stumdė dantų krapštuką iš vieno lūpų kampo į kitą ir žiū- 
rėjo į Džeką. Berniukas pamanė, kad jis bus užkliudęs durimis druč- 
kio pilvą. 

- Avinas, - pakartojo storulis, o tada atsidarė vyrų tualeto durys. 
Iš ten išėjo vyras. Vieną siaubingą mirksnį jo akys susitiko su Dže- 
ko akimis. Tai tas, kuris panašus į Rendolfą Skotą. Tik tai ne filmo 
žvaigždė, o fabriko darbininkas, pralakantis savo savaitės uždarbį. 
Vėliau jis sės į pusiau išpirktą “Mustangą" arba apžergs beveik 1š- 
mokėtą motociklą - veikiausiai griozdišką seną “Harlį" su “Pirk 
amerikietišką"? lipduku kabinoje - 1r išdums. 

Jo akys pasidarė geltonos. 

Ne, tai tik vaizduotė, Džekai, tik tavo vaizduotė. Jis tik... 

„darbininkas, kuris pasižiūrėjo į naują veidą. Jis tikriausiai lan- 
kė šio miesto koledžą, žaidė futbolą, suviliojo katalikę mergaitę ir 
vedė ją, o toji nutuko nuo šokoladų ir šaldytų pietų, tiesiog eilinis 
Outlio stuobrys, tik... 


* Rendolfas Skotas (1903 - 1987) aktorius, režisierius, vaidinęs daugely- 
je vesternų. Seštajame dešimtmetyje herojaus amplua pasikeitė į pavar- 
gusio, savim pasitikinčio protagonisto. 

** Jautrusis muskautas (lot. Dionaea muscipula) - augalas, gaudantis vabz- 
džius. 

Bet jo akys pasidarė geltonos. 

Laukis! Nepasidarė! 

Ir vis dėlto jame buvo tai, kas vertė Džeką prisiminti jo atėjimą 
į šitą miestą... tai, kas atsitiko tamsoje. 

Storulis, išvadinęs jį avinu, apėjo raumeningą vyrą “Levi's" 
džinsais ir baltais marškinėliais. Rendolfas Skotas žengė prie Dže- 
ko. Stambios, su išsipūtusiomis venomis jo rankos buvo įspęstos į 
šonus. 

Akys buvo skaisčiai mėlynos... paskui ėmė keistis, blankti, švie- 
sėti. 

- Vaike, - tarė jis, ir Džekas atbulas iššoko į salę, jau nesirūpin- 
damas, kad gali ką nors kliudyti. 

Triukšmas jį apkurtino. Kenis Rodžersas bliovė mužikišką dai- 
nelę kažkam, vardu Roibenas Džeimsas. “Jūs visi atsukote kitą Žan- 
dą, - tvirtino Kenis šurmuliuojančiai vangių girtuoklių auditorijai, - 
ir tarėte: romieji geresnę šalį randa!" Džekas nepastebėjo ten nė vie- 
no panašaus į romųjį. “Dženi slėnio vaikinai" lipo atgal į sceną ir 
ėmė instrumentus.Visi, išskyrus grojantį elektrine gitara, atrodė 
įkaušę ir sutrikę... nelabai susiorientuojantys, kur esą. Vaikinas su 
elektrine gitara akivaizdžiai nuobodžiavo. 

Džekui iš kairės kažkokia moteris karštai kalbėjo mokamu užei- 
gos telefonu, telefonu, kurio berniukas daugiau nesutiktų paliesti ir 
už tūkstantį dolerių. Jai bešnekant, girtas jos draugužis tyrinėjo ir 
graibė po prasegta jos kaubojiškų marškinių iškirpte. Erdvioje šokių 
aikštelėje sumdėsi ir trypė į greitą dainos taktą koks septyniasdešimt 
porų susikabinusių per užpakalius, prisispaudusių vienas prie kito 
lūpomis, o prakaitas sruvo jų veidais ir didėjo tamsūs ratai po pažas- 
timis. 

- Ačiū Dievui, pagaliau, - tarė Lorė ir praskleidė jam užuolaidė- 
les baro gale. Smokis buvo ties baro viduriu, pildė taures ant padėk- 
lo su džintoniku, degtine ir vieninteliu alaus varžovu Outlyje - “Juo- 
daisiais rusais". 

Džekas pastebėjo Rendolfą Skotą išeinant pro suveriamas duris. 
Jis vėl sugavo Džeko žvilgsnį ir nežymiai linktelėjo it sakytų: Mes 
pasišnekėsime. O taip. Galbūt apie tai, kas gali ar negali būti Out- 
lio tunelyje. Arba apie botagus. Sergančias motinas. Gal pasikalbė- 
sime apie tai, kiek ilgai tu liksi Dženio grafystėje... Gal net kol pasi- 

darysi seniu, verkšlenančiu dėl prekių vežimėlio. Kaip manai, 
Džeki? 

Džekas krūptelėjo. 

Rendolfas Skotas nusišypsojo, tarytum būtų tai matęs... arba pa- 
jutęs. Paskui įsimaišė į minią. 

Po sekundės į Džeko petį įsmigo ploni stiprūs Smokio pirštai; 
kaip visad surado skaudžiausią vietą. Tai buvo patyrę, nervų ieškan- 
tys pirštai. 

- Džekai, tau reikėtų suktis greičiau, - pasakė Smokis. Jo balse 
beveik jautėsi užuojauta, bet pirštai smigo, gniaužė. Iš burnos tvos- 
kė rausvi “Canada Mints“ ledinukai, kuriuos jis čiulpė be perstojo. 
Protezas tarškėjo. Kartais pasigirsdavo keistas šliurpimas, kai jie pa- 
sikreipdavo, o Smokis įtraukdavo juos į vietą. - Sukis mikliau, arba 
aš užkursiu tau pauodegį. Supranti, ką sakau? 

- T-taip, - suvapėjo Džekas, stengdamasis nesudejuoti. 

- Gerai. Tada gerai, - vieną akimirką Smokio pirštai sulindo dar 
giliau, aršiai ieškodami nervų. Berniukas neištvėręs suaimanavo. To 
Smokis ir laukė. Paleido. 

- Padėk man užkelti šitą statinę, Džekai. Ir vikriai. Penktadienio 
vakaras, žmonėms reikia išgerti. 

- Šeštadienio rytas, - tarstelėjo Džekas. 

- Tas pats galas. Einam. 

Džekas kažkaip padėjo šeimininkui įkelti statinę į vietą po baru. 
Ploni, bet kieti Smokio raumenys judėjo po firminiais baro marški- 
nėliais. Popierinė virėjo kepuraitė liko ant mažos nelyginant že- 
benkšties galvos, užsmaukta 1ki kairio antaktio, ir nepasidavė gravi- 
tacijai. Džekas užgniaužęs kvapą stebėjo, kaip Smokis išmuša rau- 
doną plastmasinę volę. Statinė sušnypštė labiau nei įprastai, bet ne- 
išsiveržė. Berniukas tyliai atsikvėpė. 

Smokis pastūmė jam tuščią. 

- Nunešk į sandėlį. Ir iššveisk tualetus. Nepamiršk, ką sakiau 
šiandien per pietus. 

Džekas nepamiršo. Kai trečią valandą pasigirdo sirena, kokia 
skelbiamas oro pavojus, jis net pašoko. Lorė nusijuokė ir pasakė: 
“Patikrink Džeką, Smoki, atrodo, jis padarė sysiu į savo kelnytes". 
Smokis metė į ją niūrų žvilgsnį ir priėjo prie jo. Jis paaiškino, jog 
tai švilpukas, skelbiantis algų mokėjimą fabrike. Dar papasakojo, 
kad panašus yra ir Dogtouno fabrike, kuris gamina pliažo žaislus, 

pripučiamas gumines lėles ir prezervatyvus pavadinimu “Malonumo 
šonkauliai". Netrukus, pasakė jis, užeiga ims pilnėti. 

- Aš, tu, Lorė ir Glorija turėsim suktis kaip žaibas, - tarė jis, - nes 
per penktadienį mes turime atsiimti už sekmadienį, pirmadienį, ant- 
radienį, trečiadienį 1r ketvirtadienį. Kai liepsiu atvežti man statinę, 
ji turi būti pristatyta man nespėjus užsičiaupti. Ir kas pusvalandį už- 
suksi su skuduru į vyrų tualetą. Penktadienio vakare vaikinai leng- 
vinasi kas penkiolika minučių. 

- O aš užsiimsiu moterų, - įsiterpė Lorė. Jos plaukai buvo ploni, 
banguoti, auksiniai, o oda balta kaip komiksų vampyrų. Ji arba bu- 
vo peršalusi, arba įpratusi prie kokaino, nes visą laiką šniurkščiojo. 
Džekas buvo linkęs įtarti peršalimą. Vargu ar Outlyje kas nors gali 
sau leisti būti narkomanu. - Moterys ne tokios šlykščios kaip vyrai. 
Beveik, bet ne visai. 

- Užsičiaupk, Lore. 

- Pats užsičiaupk, - atšovė ji, 1 Smokio ranka švystelėjo lyg Žai- 
bas. Kažkas trakštelėjo, o ant blyškaus Lorės skruosto nelyginant 
vaikiška tatuiruotė pasirodė raudonas Smokio delno atspaudas. Ji 
ėmė verkšlenti... bet Džekas su pasibjaurėjimu ir nuostaba pamatė, 
jog jos akys beveik linksmos. Taip žiūri moteris, kuri laiko tokį el- 
gesį dėmesio ženklu. 

- Tu tik pamiklink kojas, ir viskas bus gerai, - pasakė Smokis. - 
Ir atsimink, kad mirksniu turi pristatyti man naują alaus statinę, kai 
liepsiu, ir kas pusvalandį iškuopti mėšlą vyrų tualete. 

Tuomet Džekas vėl pasakė, kad nori išeiti, bet Smokis pakartojo 
savo suktus pažadus apie sekmadienį... bet kam apie tai galvoti? 

Triukšmą nustelbė garsesni riksmai, šiurkštus juokas. Lūžtančios 
kėdės garsas ir drebanti skausmo aimana. Muštynės - trečios per šį 
vakarą - užvirė šokių aikštelėje. 

- Patrauk tą statinę, - paliepė šeimininkas. 

Džekas užkėlė ją ant vežimėlio ir nudardėjo prie varstomų durų, 
neramiai dairydamasis Rendolfo Skoto. Pastebėjęs jį minioje, ste- 
binčioje muštynes, jis lengviau atsiduso. 

Sandėlyje jis pastatė statinę šalia kitų šešių, ištuštintų per šį va- 
karą. Po to nuėjo patikrinti savo krepšio. Vieną klaikią sekundę jam 
pasirodė, jog kuprinė dingo, širdis ėmė smarkiau plakti: juk ten ste- 
buklingas gėrimas, Teritorijų pinigas, kuris čia virto sidabriniu do- 
leriu. Sudrėkusia nuo prakaito kakta jis pagraibė dešiniau, tarp dvie- 

jų statinių. Yra - užčiuopė Spidžio butelio išlinkimą per žalią kupri- 
nės nailoną. Pulsas sulėtėjo, bet berniukas vis dar jautėsi apsvaigęs, 
medinėmis kojomis, kaip per plauką išvengęs nelaimės. 

Vyrų tualetas buvo košmaras. Prieš kelias valandas jis būtų ap- 
sivėmęs, bet dabar jau priprato prie smarvės... o tai buvo blogiausia. 
Prisipylęs karšto vandens, pamirkė šluotą ir ėmė šiūruoti apdergtas 
grindis. Mintimis jis grįžo prie paskutinių dviejų dienų. Jos kėlė ne- 
rimą, kaip pakliuvusiam į spąstus žvėreliui kelia nerimą prispausta 
letena. 


“Outlio užeiga" buvo tamsi, niūri ir, iš visko sprendžiant, tuščia, 
kai Džekas įžengė į ją pirmą kartą. Buvo atjungta muzikinė dėžė, 
žaidimų automatai. Šviesa sklido tik nuo “Bučo" alaus vitrinos virš 
baro - elektroninio laikrodžio, kuris tarp dviejų kalvų priminė įstri- 
gusį keisčiausią NSO. 

Šypsodamasis Džekas priėjo prie baro. Jau buvo tolokai nuėjęs, 
kai jam už nugaros pasigirdo monotoniškas balsas: 

- Čia baras. Vaikams uždrausta. Tu ką, kvailas? Nešdinkis. 

Džekas iš netikėtumo vos nestryktelėjo. Kišenėje jis spaudė pi- 
nigus, tikėdamasis, kad bus taip kaip “Auksiniame šaukšte“: atsisės 
prie staliuko, ką nors užsisakys, o paskui pasiteiraus dėl darbo. Aiš- 
ku, samdyti vaiką nelegalu, bent jau be tėvų ar globėjų pasirašyto 
leidimo, bet dėl tos priežasties jie galėjo mokėti jam minimumą. Ką 
darysi. O derybos paprastai prasidėdavo nuo Istorijos Nr.2 - Džekas 
ir piktas patėvis. 

Jis apsisuko ir pamatė viename bokse sėdintį vyrą, kuris stebėjo 
jį šaltu, tiriančiu žvilgsniu. Vyras buvo lieknas, bet po baltais marš- 
kinėliais 1r ant kaklo judėjo raumenų virvės. Jis vilkėjo plačias bal- 
tas virėjo kelnes, ant kairio antakio buvo užsmaukta popierinė kepu- 
raitė. Galva buvo nedidelė it žebenkšties, trumpai kirpti, smilkiniuo- 
se žilstantys plaukai. Tarp stambių rankų gulėjo šūsnis sąskaitų ir 
kalkuliatorius. | 

- Pamačiau skelbimą “Reikia pagalbininko“, - pasakė Džekas, 
praradęs viltį. Šitas vyras tikrai jo nesamdys, o ir Džekas nelabai no- 
rėjo pas tokį dirbti. Žmogus neatrodė geras. 

- Pamatei, a? - tarė vyras kabinoje. - Tikriausiai išmokai skaityti 
tais laikais, kai nesišlaistei. - Ant stalo gulėjo “Phillies Cheroots" 
pakelis, jis iškratė vieną cigaretę. 

- Na, aš nežinojau, kad čia baras, - traukdamasis durų link, pasa- 
kė Džekas. Saulė, įspindusi pro purviną stiklą, tiesiog negyva krito 
ant grindų, lyg užeiga būtų kitų dimensijų. - Aš maniau, kad čia 
bus... na, suprantate, grilbaras. Kas nors tokio. Aš išeinu. 

- Ateik čia, - rudos vyro akys gręžte gręžė jį. 

- Ne, viskas gerai, - nervingai suvapėjo berniukas, - aš tik... 

- Eikš čia. Sėskis, - vyras brūkštelėjęs į nykštį uždegė degtuką ir 
prisidegė juo cigaretę. Musė, kuri tupėjo ant popierinės jo kepurės, 
nuskrido į prieblandą. Jo akys nepaleido Džeko. - Aš tau neįkąsiu. 

Džekas lėtai priėjo prie bokso, užlindo už stalo 1š kitos pusės ir 
atsisėdo susidėjęs priešais save rankas. Po šešiasdešimties valandų, 
pusę pirmos naktics brūžindamas vyrų tualetą su ant akių užkritu- 
siais šlapiais nuo prakaito plaukais jis galvojo, - ne, jis žinojo, - kad 
pateko į spąstus per savo kvailą patiklumą (ir tai atsitiko tą akimir- 
ką, kai jis atsisėdo prieš Smokį). Jautrusis muskautas gali uždaryti 
savo bejėgę auką, dangiškai kvepiantis ąsotinis* glotniais šonais tik 
1r laukia, kol kokia nors sparnuota kvailė įzvimbs į vidų... ir paskęs 
lietaus vandenyje, kurį ąsotinis renka. Outlio muskautas buvo pilnas 
ne vandens, o alaus, bet koks skirtumas? 

Jeigu jis būtų pabėgęs... 

Bet jis nepabėgo. Galgi, mąstė Džekas, stengdamasis atlaikyti tą 
šaltą rudų akių žvilgsnį, vis dėlto gausiu darbo. Mineta Benberi, 
“Auksinio šaukšto" Oburne savininkė, buvo Džekui maloni, išleis- 
dama apkabino, pabučiavo ir kelionei įdėjo tris storus sumuštinius, 
bet Džeko tai neapgavo. Malonus elgesys ir net šioks toks švelnu- 
mas nepaslėpė šalto išskaičiavimo ir kažko labai panašaus į atvirą 
godumą. 

Minimalus valandos užmokestis Niujorke buvo trys doleriai ke- 
turiasdešimt centų, - tokia informacija buvo užrašyta ant ryškiai ro- 
žinio plakato “ Auksinio šaukšto" virtuvėje. Bet virėjas buvo haitie- 
tis, kuris sunkiai kalbėjo angliškai ir; ko gero, šalyje gyveno nelega- 
liai. Tačiau vaikinas sukosi kaip vijurkas, neleido karštuose rieba- 
luose nė sekundei ilgiau užsibūti bulvėms ar moliuskams. Mergina, 


* Asotinis (lot. Nepenthes) - augalas, gaudantis vabzdžius. 

kuri padėjo misis Benberi priimti užsakymus, buvo graži, bet tuščia, 

ji dirbo pagal darbo atsilikusiesiems Romoje programą. Tokiais at- 
vejais minimalus atlyginimas netaikomas, ir mergina švepluodama 
su pasididžiavimu prisipažino Džekui, jog gauna dolerį ir dvidešimt 
penkis centus kiekvieną valandą, taip pat maistą ir lovą. 

Džekas gavo pusantro dolerio. Jis išsiderėjo tiek, bet suprato, jog 
misis Benberi nebūtų nusileidusi, jeigu tą rytą ankstesnis indų plo- 
vėjas nebūtų išėjęs gerti kavos ir negrįžęs. Būtų sakiusi, imk vieną 
su ketvirčiu arba keliauk iš čia. Šalis laisva. 

Dabar, mąstė vaikas su nebūdingu jam ciniškumu, dar viena mi- 
sis Benberi. Tik ne moteris, o vyras, liesas kaip virvė, o ne storas ir 
motiniškas, rūstus, o ne besišypsantis, bet šiaip panašus į “Auksinio 
šaukšto'' savininkę kaip du vandens lašai. 

- Tai ieškai darbo, a? - vyras baltomis kelnėmis ir popierine ke- 
pure padėjo cigaretę ant senos skardinės peleninės su “CAMELS* 
įspaudu dugne. Musė liovėsi praustis kojas ir pakilo. 

- Taip, sere, bet, kaip sakėte, čia baras ir... 

Nerimas vėl sustiprėjo. Tos rudos lėliukės gelsvuose baltymuo- 
se gąsdino jį; tai buvo senos katės medžiotojos akys, kurios matė jau 
daug tokių keliaujančių pelyčių. 

- Taip, tai mano užeiga, - tarė vyras, - aš Smokis Apdaikas, - jis 
ištiesė ranką. Nustebęs Džekas padavė savąją, o jis smarkiai, beveik 
skaudžiai suspaudė. Po kurio laiko truputį atleido, bet nepaleido. - 
Na? 

- A? - atsiliepė berniukas, sunerimęs dėl to, kad tas garsas atro- 
dė kvailas ir išdavė išgąstį. Jis, tiesą sakant, taip ir jautėsi. Ir norė- 
jo, kad Smokis paleistų jo ranką. 

- Ar tėvai nemokė tavęs prisistatyti? 

Žodžiai buvo tokie netikėti, kad vaikas vos neleptelėjo tikrojo sa- 
vo vardo. “Auksiniame šaukšte“, taip pat žmonėms, kurie jį pavežė- 
davo, jis turėjo “kelioninį vardą" - Liuisas Farenas. 

- Džekas So... e... Soitelis, - išlemeno jis. 

Apdaikas dar truputį užlaikė jo ranką, nenuleisdamas rudų akių. 
Po to paleido. 

- Džekas So-e-Soitelis, - pakartojo jis. - Panašu, kad tai ilgiausia 
pavardė telefonų knygoje, ar ne, vaike? 

Džekas nuraudo, bet nieko neatsakė. 

- Tu nesi labai didelis, - tęsė užeigos savininkas. - Manai, kad 
pajėgsi užkelti devyniasdešimties svarų statinę ant ratukų? 

- Manau, taip, - gerai nepagalvojęs atsakė Džekas. Tokioje tuš- 
čioje skylėje kaip ši tai neatrodė didelė problema; tikriausiai statines 
keičia tik tada, kai alus išsikvepia. 

Lyg perskaitęs jo mintis, Apdaikas pasakė: 

- Taip, dabar čia tuščia. Bet ketvirtą penktą čia ima virti gyveni- 
mas. O savaitgaliais baras būna sausakimšas. Tada gausi savo už- 
mokestį, Džekai. | 

- Na, tiesiog nežinau, - tarė berniukas. - O kiek gausiu už darbą? 

- Dolerį už valandą, - atsakė šeimininkas. - Norėčiau mokėti 
daugiau, bet... - jis gūžtelėjęs paplojo per šūsnį sąskaitų. Netgi šyp- 
telėjo, tarsi sakytų: Matai, kaip yra, vaike, viskas Outlyje stoja kaip 
pigus kišeninis laikrodis, kurį kažkas pamiršo prisukti, nuo1971-yjų 
viskas smunka. Bet jo akys nesišypsojo. Jo akys stebėjo Džeką ty- 
liai ir įdėmiai kaip katės. 

- Dievaži, tai nedaug, - pasakė Džekas. Jis kalbėjo lėtai, bet min- 
tys vijo viena kitą pašėlusiu greičiu. 

“Outlio užeiga" kaip kapas, čia nesimatė net nė vieno seno gir- 
tuoklio, gurkšnojančio alų ir žiūrinčio “Ligoninės priimamąjį"'. Out- 
lyje visi tikriausiai laka savo automobiliuose ir vadina tai klubu. 
Pusantro dolerio - niekingas uždarbis, kai nenuleidi rankų, o tokio- 
je vietoje užsidirbti dolerį bus lengva. 

- Ne, - sutiko Apdaikas, grįždamas prie savo kalkuliatoriaus, - 
nedidelis. 

Iš balso Džekas suprato, kad jis turės sutikti arba keliauti nieko 
nepešęs; nebus jokių derybų. 

- Gerai, aš tikriausiai sutinku, - atsakė Džekas. 

- Na ir puiku, - pasakė Apdaikas. - Dabar dar turime išsiaiškinti 
vieną dalyką. Nuo ko tu bėgi ir kas tave vejasi? - rudos akys vėl 
įsmigo į jį. - Jeigu tave kas nors persekioja, aš nenoriu, kad įsipai- 
niotų į mano reikalus. 

Tai ne itin sutrikdė Džeką. Jis gal ir nebuvo protingiausias pa- 
saulyje vaikas, bet turėjo tiek smegenų, kad suprastų, jog kelyje be 
patikimos istorijos darbdaviams ilgai nenukeliausi. Tai buvo Istori- 
ja Nr.2 - “Blogasis patėvis“. 

- Aš esu iš nedidelio miestelio Vermonte, - pradėjo jis. - Fender- 
vilio. Mano tėvai išsiskyrė prieš dvejus metus. Tėvas bandė, kad 

jam paskirtų globą man, bet teismas globėja paliko mano mamą. 
Taip visada būna. 

- Taip, po velnių. - Smokis grįžo prie savo sąskaitų, buvo taip 
pasilenkęs prie kišeninio kalkuliatoriaus, kad kone lietė nosimi 
mygtukus. Bet Džekas Žinojo, kad jis klausosi. 

- Tai va, mano tėtis išvažiavo į Čikagą, gavo ten darbo staklių 
gamykloje, - pasakojo toliau Džekas. - Jis rašo man beveik kiekvie- 
ną savaitę, bet nuo praeitų metų daugiau neaplanko, nuo tada, kai jį 
sumušė Obrėjus. Obrėjus yra... 

- Tavo patėvis, - pasakė Smokis, ir vieną akimirką berniukas pri- 
simerkė, grįžo įgimtas nepasitikėjimas. Apdaiko balse nebuvo jo- 
kios užuojautos. Priešingai, jis tarsi tyčiojosi iš jo, lyg tas pasakoji- 
mas buvo baltais siūlais siūtas. 

- Taip, - patvirtino jis. - Mama ištekėjo už jo prieš pusantrų me- 
tų. Jis mane labai muša. 

- Vargšas Džekas. Labai gaila, - dabar Smokis pakėlė akis, o jo 
žvilgsnis buvo sardoniškas ir nepatiklus. - Tai dabar tu trauki į Šai- 
tauną, kur abu laimingai gyvensite su tėvu. 

- Na, aš tikiuosi, - atsakė Džekas, staiga apimtas įkvėpimo. - Ži- 
nau tik tiek, kad tikras mano tėvas niekada nekars manęs spintoje, - 
jis atsmaukė marškinėlių apykaklę ir parodė ženklą. Jis buvo pradė- 
jęs nykti; “Auksiniame šaukšte“ žymė buvo ryški, raudonai violeti- 
nė kaip išdegintas įspaudas. Bet ten jam neteko jos niekam rodyti. 
Tai, suprantama, buvo šaknies, kuri vos jo neuždusino kitame pa- 
saulyje, žymė. 

Vaikas nudžiugo pamatęs, kad Apdaiko vyzdžiai išsiplečia iš 
nuostabos ar net baimės. Jis pasilenkė į priekį, paskleisdamas gelto- 
nus lapelius. 

- Dieve švenčiausias, - tarė jis. - Ar tai padarė tavo patėvis? 

- Tada aš nutariau vynioti meškeres. 

- Ar jis nepasirodys čia, ieškodamas savo automobilio, motocik- 
lo, piniginės ar diržo su narkotikais? 

Džekas papurtė galvą. 

Smokis dar kurį laiką patyrinėjo berniuką, paskui paspaudė 
“OFF mygtuką. 

- Einam į sandėlį, vaike, - pasakė jis. 

- Ko? 

- Noriu patikrinti, ar išties galėsi pakelti statinę. Jeigu pristatysi 
statinę, kai man jos prireiks, aš tave samdau. 

Džekas parodė, jog iš tiesų gali paversti aliuminio statinę ant 
briaunos, nuristi prie vežimo ir užkelti ant jo. Jis net suvaidino, jog 
tai visai paprasta (išvers alų ir gaus antausį tik kitą dieną). 

- Na, visai neblogai, - tarė Apdaikas. - Tu per mažas šitam dar- 
bui ir tikriausiai gausi trūkį, bet kaip Žinai. 

Šeimininkas pasakė Džekui, kad galės pradėti darbą dvyliktą ir 
dirbs iki pirmos nakties (“Jeigu išstovėsi ant kojų"). Bus mokama 
kasdien po uždarymo, grynais. 

Jie grįžo atgal ir sutiko Lorę, kuri tada buvo apsimovusi tokius 
trumpus šortus, kad švysčiojo apatinių kelnaičių krašteliai, o beran- 
kovė palaidinė aiškiai buvo iš Mamont Marto Batavijoje. Jos ploni 
šviesūs plaukai buvo susegti sage, burnoje smilko lūpdažiu ištepta ir 
apseilėta “Pall Mall" cigaretė. Tarp krūtų kabojo stambus sidabrinis 
kryželis. 

- Čia Džekas, - pristatė Smokis. - Gali nuimti raštelį nuo vitrinos. 

- Bėk, vaike, - pasakė moteris. - Kol dar gali. 

- Užčiaupk savo snukį. 

- Neįsakysi. 

Apdaikas šniojo jai per užpakalį, bet ne švelniai, o skaudžiai, Lo- 
rė net atsitrenkė į barą. Džekas sumirksėjo ir prisiminė Osmondo 
botago pliaukšėjimą. 

- Smarkuolis, - burbtelėjo Lorė. Akys prisipildė ašarų... tačiau at- 
rodė, jog ji patenkinta, kad taip ir turi būti. 

Džeko nerimas vis augo, stiprėjo... kol virto siaubu. 

- Neleisk mums kištis į tavo reikalus, vaike, - tarė moteris, eida- 
ma pro Džeką nuimti skelbimo. - Ir bus gerai. 

- Jo vardas Džekas, o ne vaikas, - pareiškė Smokis. Jis grįžo į 
boksą, kur kamantinėjo Džeką, ir ėmė rinkti savo sąskaitas. - Jis ne 
ožkiukas*. Ko tave mokė mokykloje? Padaryk jam porą mėsainių. 
Turės ketvirtą stoti prie darbo. 

Lorė nuėmė darbą siūlantį skelbimą ir pakišo jį po muzikine dė- 
že su tokia veido išraiška, lyg šimtus kartų yra dariusi tai anksčiau. 
Praeidama pro Džeką, ji mirktelėjo. 

Suskambo telefonas. 


* Zodžių žaismas: ang. kid yra “vaikas" ir “ožkiukas". 

Visi trys sužiuro į jį nustebę. Berniukui telefonas priminė prie 
sienos prilipusį juodą šliužą. Tai buvo keistas momentas, laikas be- 
veik sustojo. Jis spėjo pastebėti, kokia išbalusi yra Lorė - rausvi jos 
veide buvo tik nykstantys spuogai; patyrinėti Žiaurius ir gana pa- 
slaptingus Smokio Apdaiko veido bruožus, pastebėti, kaip jo ranko- 
se išsišovė venos. Ir perskaityti pageltusį užrašą virš telefono: PRA- 
ŠOM APRIBOTI SAVO POKALBĮ TRIMIS MINUTĖMIS. 

Tyloje nesiliovė skambėti telefonas. 

Džekas staiga persigandęs pagalvojo: Tai man. Iš toli... iš labai, 
LABAI toli. 

- Lore, pakelk, - tarė Smokis. - Ko stypsai kaip kvailė? 

Lorė priėjo prie telefono. 

- Outlio užeiga, - ištarė ji drebančiu balsu. Paskui klausėsi. - 
Alio? Alio?... Ach, velnias. 

Ji triukšmingai nutrenkė ragelį. 

- Niekas neatsako. Vaikai. Kartais jie nori sužinoti, ar neturime 
Princo Alberto skardinėje. Kokių norėsi mėsainių, vaike? 

- Džekai! - suriaumojo Smokis. 

- Gerai, gerai, Džekai. Kokių norėsi sumuštinių, Džekai? 

Džekas pasakė ir gavo vidutiniškai apkepusius, karštus, su gars- 
tyčiomis ir svogūnais. Jis sušveitė juos ir išgėrė stiklinę pieno. Ne- 
rimas išnyko podraug su alkiu. Vaikai, sakė Lorė. Bet vaikščioda- 
mas po barą berniukas vis užmesdavo akį į telefoną. 


Atėjo ketvirta valanda, o užeigos tuštumas pasirodė tik apgaulin- 
gas masalas jam kaip nekalta ... išvaizda ir skanus kvapas. Durys at- 
sidarė ir vidun ėmė veržtis vyrai darbiniais drabužiais. Lorė įjungė 
muzikinę dėžę, žaidimų automatus. Keletas atėjusių pasisveikino su 
Smokiu, o tas šypsojosi, demonstruodamas dirbtinių dantų eilę. 
Dauguma užsisakė alaus. Du ar trys pageidavo “Juodųjų rusų". Vie- 
nas - Gero oro klubo narys, beveik neabejojo Džekas - įmetė į mu- 
zikinę dėžę kelis ketvirtukus, ištraukdamas Mikio Gilio, Edžio Re- 
bito, Veilono Dženingso balsus. Smokis liepė jam pasiimti kibirą ir 
išplauti sandėlį bei šokių aikštelę priešais estradą, kuri tuščia lūku- 


145 


riavo penktadienio vakaro ir “Dženi slėnio vaikinų". Kai išdžius, 
pasakė jis, noriu, kad išvaškuotum ir matytum grindyse savo besi- 
šypsantį veidą. 

Taip prasidėjo jo tarnyba “Apdaiko Outlio užeigoje". 

Ketvirtą penktą čia ima virti gyvenimas. 

Ką gi, jis negali tvirtinti, kad Smokis jam melavo. Tada, kai jis 
atstūmė lėkštę ir pradėjo dirbti, baras buvo tuščias. Bet prieš šešias 
jau sėdėjo apie pusšimtis žmonių, ir rudaplaukė oficiantė Glorija be 
perstojo pildė svečių užsakymus. Prie Glorijos prisijungė Lorė, ne- 
šiojo vyną, “Juoduosius rusus“ ir alų. 

Be “Bučo" statinių, Džekui teko tampyti vieną po kitos dėžes su 
alaus buteliais: “Budweiser", savaime suprantama, taip pat čia 
mėgstamus “Genesee", “Utica Club" ir “Rolling Rock". Ant delnų 
ėmė kilti pūslės, mausti nugarą. 

Tarp žygių į sandėlį alaus dėžių ir “tempk statinaitę, Džekai" 
(nuo tos frazės jau pradėjo pykinti), jis grįždavo į šokių aikštelę prie 
kibiro ir didelio butelio vaško. Kartą pro pat galvą praskriejo tuščias 
alaus butelis. Jis pasilenkė spurdančia širdimi, o butelis sudužo į 
sieną. Smokis išmetė lauk apspangusį kaltininką šypsodamasis savo 
dirbtine aligatoriška šypsena. Pro langą Džekas matė, kaip metikas 
atsitrenkė į parkavimo automatą, beje, taip stipriai, kad užsidegė 
raudonas ženklas*"PAŽEIDĖJAS"'. 

- Eikš čia, Džekai, - nekantriai nuo baro pašaukė Smokis. - Juk 
nepataikė, tiesa? Išvalyk tą jovalą! 

Po pusės valandos šeimininkas nusiuntė jį į vyrų tualetą. Pusam- 
žis vyras Džojaus Paino šukuosena sverdėjo prie vieno iš dviejų pi- 
suarų viena ranka atsirėmęs į sieną, o kita suėmęs didžiulį neapip- 
jaustytą penį. Tarp pražergtų batų kliaukė vėmalų srovė. 

- Išvalyk, vaike, - pasakė tas vyras, šlitiniuodamas prie durų, ir 
taip šleptelėjo delnu per nugarą, kad vos nepargriovė. - Vyras gali 
išsituštinti kaip tik nori, aišku? 

Džekas iškentė, kol užsidarė durys, bet daugiau negalėjo nuslo- 
pinti pykinimo. 

Jis vargais negalais pasiekė vienintelį unitazą, kur buvo sutiktas 
nenuplauto paskutinio lankytojo ženklo. Džekas išvėmė viską, kas 
buvo likę iš jo pietų, įtraukė smarvės ir vėl ėmė žiaugčioti. Dreban- 
čia ranka nuleido vandenį. Pro sieną dudeno Veilonas su Viliu, dai- 
navo apie Liukenbachą Teksase. 

Staiga prieš jį pasirodė mamos veidas, gražesnis negu kada nors 
kine, jos tamsios didelės akys buvo liūdnos. Jis matė ją “Alhambro- 
je“', šalia užmiršta smilko cigaretė. Mama verkė. Verkė dėl jo. Dže- 
kui taip suspaudė širdį, kad, regis, mirs iš meilės ir ilgesio, ilgesio 
būti šalia jos, tame gyvenime, kur nebuvo jokių tunelių, jokių mo- 
terų, kurios norėjo būti mušamos ir virkdomos, jokių vyrų, kurie 
šlapindamies1 vėmė į tarpkojį. Džekas troško būti su mama ir keikė 
Spidį už tai, kad jis nukreipė jį keliu į vakarus. 

Tą akimirką viskas, kas liko 1š jo pasitikėjimo savimi, buvo ga- 
lutinai ir amžiams sutriuškinta. Logišką mąstymą užgožė gilus, pa- 
prastas, vaikiškas raudojimas: Aš noriu pas mamą, Dieve, maldau- 
ju, noriu pas MAMĄ... 

Jis išsvirduliavo iš kabinos galvodamas: Gerai, pakaks, metas 
baigti, kad tu prasmegtum, Spidi, šitas vaikas keliauja namo. Ar 
kaip kitaip tai pavadinsi. Tada jam neberūpėjo, kad jo motina mirš- 
ta. Tą nenusakomo skausmo akimirką jis buvo tik Džekas, beatodai- 
riškai žiūrintis tik savęs - kaip Žvėrelis, galintis tapti kiekvieno plėš- 
rūno grobiu: elnias, triušis, voverė, burundukas. Tą akimirką jis net 
būtų sutikęs, kad mama mirtų nuo. vėžio metastazių, išsisėjusių iš 
j0s plaučių, kad tik ji apkabintų, pabučiavusi palinkėtų labos nakties 
1r paprašytų neklausyti lovoje to prakeikto tranzistoriaus ar neskai- 
tyti iki vidurnakčio su prožektoriumi po paklode. 

Jis pasirėmė ranka į sieną ir pamažu susitvardė. Susitvardė ne są- 
moningomis pastangomis, tiesiog įtempė mintis, kaip tai darė Filas 
Sojeris ir Lili Kavano. Jis padarė klaidą, baisią klaidą, bet atgal ne- 
grįš. Teritorijos yra iš tikro, tai gal ir Talismanas bus; jis neketina 
nužudyti savo motinos bailumu. 

Džekas prisipylė kibirą karšto vandens ir viską sutvarkė. 

Antrą kartą jis atėjo pusę vienuoliktos, ir užeigos publika jau bu- 
vo pradėjusi retėti: Outlis buvo dirbantis miestas, geriantys jo dar- 
bininkai darbo dienomis traukė namo anksti. 

Lorė paklausė: 


147 


„- Atrodai baltas kaip kreida, Džekai. Ar viskas gerai? 

- Ar galėčiau gauti imbierinio alaus? - paparašė jis. 

Ji atnešė jam stiklinę, ir Džekas išgėrė alų, baigdamas vaškuoti 
šokių aikštelės grindis. Be ketvirčio dvylika Smokis liepė atnešti 
statinę. Berniukas šiaip taip ją atvilko. Po valandos Smokis ėmė ra- 
ginti žmones skirstytis. Lorė išjungė muzikinę dėžę, - Dikas Karle- 
sas pratisai sudejavęs mirė, - neklausydama karštų protestų. Glorija 
išjungė žaidimus, užsimetė megztinį (jis buvo rausvas kaip “Cana- 
da Mints“, kuriuos be paliovos šlamštė Smokis, rausvas kaip dirbti- 
nių jo dantų dantenos) ir išėjo. Šeimininkas pradėjo gesinti šviesas 
ir varyti paskutinius penkis lėbautojus lauk. 

- Gerai, Džekai, - pasakė jis, kai jie liko vieni. - Gerai dirbai. Dar 
yra ko mokytis, bet pradžiai - neblogai. Gali prigulti sandėlyje. 

Užuot paprašęs užmokesčio (kurio Smokis nė nesiūlė), Džekas 
nusliūkino į sandėlį toks pavargęs, kad atrodė kaip neseniai išgrūs- 
tas latras, tik mažesnis. 

Sandėlio kampe jis pamatė pritūpusią Lorę; jos šortai buvo begė- 
diškai pakilę. Džekui toptelėjo išgąstinga mintis, jog moteris rausia- 
si jo kuprinėje.Tada berniukas pastebėjo, jog ji tiesia kelias antklo- 
des ant gulto iš obuolių maišų. Lorė taip pat buvo atnešusi mažą sa- 
tino pagalvėlę su užrašu "Pasaulinė Niujorko mugė“. 

- Sugalvojau padaryti tau gūžtelę, vaike, - tarė ji. 

- Dėkui, - pasakė Džekas. Tai buvo paprastas, automatiškas švel- 
numo aktas, bet vaikas turėjo pasistengti, kad nepravirktų. Jis prisi- 
vertė nusišypsoti. - Labai ačiū, Lore. 

- Nėra už ką. Čia tau bus gerai, Džekai. Smokis nėra toks blogas. 
Kai gerai pažinsi, įsitikinsi tuo. 

Lorė kalbėjo nesąmoningai ilgesingai, lyg pati to labai trokštų. 

- Gal ir taip, - atsiliepė Džekas, po to karštai pridūrė: - Bet rytoj 
aš išeinu. Outlis, ko gero, ne man. 

Lorė pasakė: 

- Galbūt tu išeisi, Džekai... o gal visgi nuspręsi likti kurį laiką. 
Kodėl tau nėjus miegoti? 

Tuose žodžiuose buvo kažkas dirbtina, - nė kruopelytės to švel- 
numo šypsenoje, kai ji sakė: “Sugalvojau padaryti tau gūžtelę, vai- 
ke“. Džekas pastebėjo tai, bet buvo per daug išvargęs, kad atkreiptų 
dėmesį. 

- Gerai, pažiūrėsim, - pratarė jis. 

- Žinoma, - sutiko Lorė, eidama prie durų. Ji pasiuntė jam oro 
bučinį purvina ranka. - Labanakt, Džekai. 

- Labanakt. 

Jis ėmė vilktis marškinius, bet apsigalvojo ir nusprendė nuspirti 
tik savo sportinius batelius. Sandėlis buvo šaltas. Atsisėdo ant mai- 
šų, atrišo mazgą, nusiavė vieną, po to kitą. Jau ketino gulti ant su- 
venyrinės pagalvėlės (ir tikriausiai būtų užmigęs dar galvai nespė- 
jus jos paliesti), bet bare suskambo telefonas. Jis vėrė tylą, gręžė ją, 
vertė prisiminti išpurtusias pilkas šaknis, botagus ir dvigalvius po- 
nius. 

Dzin, dzin, dzin, tyloje, mirtinoje tyloje. 

Dzin, dzin, dzin, kai vaikai, kurie gali paklausti, ar neturi Princo 
Alberto skardinėje, seniai miega lovose. Dzin, dzin, dzin, Sveikas, 
Džeki, čia Morganas, aš pajutau tave savo girioje, mažas šikniau. 
UŽUODŽIAU, ir iš kur tu ištraukei, kad savo pasaulyje būsi sau- 
gus? Ir ten yra mano girios. Paskutinis šansas, Džeki. Grįžk namo, 
nes aš pasiųsiu savo būrius. Tu neturi išeities. Tu... 

Džekas atsikėlė ir nubėgo per sandėlį vienomis kojinėmis. Pra- 
kaitas, kuris vertė drebėti nuo šalčio, išpylė visą kūną. 

Jis pravėrė sandėlio duris. 

Dzin, dzin, dzin, dzin. 

Pagaliau: 

- Alio, Outlio užeiga. Kalbėkite, - Smokio balsas. Pauzė. - Alio? 
- kita pauzė. - Kad tu prasmegtum! 

Smokis nutrenkia ragelį, paskui pėdina per barą ir ima lipti laip- 
tais į nedidelį butuką viršuje, kur gyveno kartu su Lore. 

Džekas netikėdamas savo akimis žiūrėjo tai į žalią lapelį kairėje 
rankoje, tai į pluoštelį vieno dolerio kupiūrų ir kelias monetas deši- 
nėje. Tai buvo kitą rytą, vienuoliktą, ketvirtadienį, kai jis paprašė 
savo užmokesčio. | 

- Kas tai? - paklausė jis netikėdamas. 

- Skaityti moki, - atšovė Smokis, - skaičiuoti taip pat. Tu nesi 
toks greitas, kaip man norėtųsi, Džekai, bent jau kol kas, bet esi pa- 
kankamai sumanus. 

Dabar jis sėdėjo su žaliu lapeliu vienoje rankoje ir pinigais kito- 
je. Šaltas pyktis pulsavo kaktoje. “SVEČIO ČEKIS“, vadinosi žalia- 
sis lapelis. Lygiai toks buvo misis Benberi “Auksiniame šaukšte“. 
Jame buvo išmušta: 


1 msn $1.35 
1 msn $1.35 
1 did mk „55 
1 imbal „55 

Apt „30 


Apačioje buvo išvedžiotas didelis $ 4.10 ir apvestas. Džekas nuo 
keturių iki pirmos uždirbo devynis dolerius. Smokis beveik pusę pa- 
siliko sau; tai, kas liko, buvo vaiko rankoje - keturi doleriai devy- 
niasdešimt centų. 

Džekas įniršęs pažiūrėjo iš pradžių į Lorę, kuri apsimetė truputį 
sutrikusi, po to į Smokį, kuris ramiai atrėmė žvilgsnį. 

- Tai apgaulė, - išspaudė jis. 

- Džekai, tu klysti. Pažiūrėk meniu kainas... 

- Aš kalbu ne apie tai, ir jūs tai žinote! 

Lorė truputį susigūžė, lyg lauktų, kad Smokis smogs jam... bet 
tas žvelgė į jį kraupiai ramiai. 

- Aš neatskaičiavau tau už lovą, tiesa? 

- Lovą! - suriko Džekas, jausdamas kaip kraujas plūsteli į žan- 
dus. - Kokią lovą? Suplyšusius maišus ant cementinių grindų! Ko- 
kią lovą! Norėčiau pamatyti, kaip tu priversi už ją mokėti, šlykštus 
sukčiau! 

Lorė išgąstingai aiktelėjo ir metė žvilgsnį į Smokį, bet tas ramiai 
sėdėjo priešais Džeką bokse ir pūtė “Cheroot" dūmus. Ant mažos jo 
galvos buvo užmaukšlinta nauja popierinė virėjo kepurė. 

- Mes aptarėm tavo darbo sąlygas šitoje pačioje vietoje, - tarė jis. 
- Tu paklausei, ar yra darbo. Pasakiau, kad yra. Apie maistą šnekė- 
ta nebuvo. Jeigu būtum užsiminęs, ką nors buvo galima sugalvoti. 
Arba ne. Bet tu neužsiminei, todėl teks su tuo susitaikyti. 

Džekas drebėjo, akyse tvenkėsi ašaros, jis mėgino kažką sakyti, 
bet iš gerklės pasigirdo tik prislopinta dejonė. Įniršis neleido kal- 
bėti. 

- Žinoma, jeigu nori aptarti su manimi nuolaidas maistui dabar... 

- Eik velniop! - pagaliau atsipeikėjo Džekas ir čiupo savo užmo- 
kestį. - Mokyk kitą vaiką, kuris čia ateis, ką pirmiausia aptarti! Aš 
išeinu! 

Jis pasuko durų link, bet nepaisant savo įsiūčio žinojo, tiesiog Ži- 
nojo, kad šaligatvio nepasieks. 

- Džekai. 

Jis palietė durų rankeną norėdamas pasukti, bet tas balsas buvo 
griežtas ir atmieštas atviru grasinimu. Berniukas nuleido ranką ir at- 
sigręžė pamiršęs savo pyktį. Staiga pasijuto išsunktas ir senas. Lorė 
pasitraukė už baro ir dabar ten pasišniurkščiodama niūniavo. Ji tik- 
riausiai nutarė, kad Apdaikas neketina išmėginti ant Džeko savo 
kumščių, vadinasi, viskas gerai. 

- Tu negali palikti manęs prieš žmonių antplūdį savaitgalį. 

- Aš noriu iš čia išeiti. Tu mane apgavai. 

- Ne, sere, - atsakė Smokis, - mes tai išsiaiškinome. Jeigu kas ir 
apdūmė tave, tai tu pats, Džekai. Dabar galime sutarti dėl maisto: 
tarkim, penkiasdešimt procentų už valgį ir net vaisvandeniai už dy- 
ką. Niekad anksčiau tiek daug nenusileidau jokiam jaunam pagalbi- 
ninkui, bet šis savaitgalis bus ypač karštas, sušliauš visi padieniai 
darbininkai, skinantys obuolius. Be to, tų man patinki, Džekai. To- 
dėl neišmėginau rankos, kai pakėlei prieš mane balsą, o turėjau. Tu 
man reikalingas savaitgalį. 

Džekas pajuto vėl plykstelint pyktį. 

- O kas, jeigu vis tiek išeisiu? - paklausė jis. - Šiaip ar taip, turiu 
penkis dolerius, ir man nesinori likti šitame sumautame miesteliūkš- 
tyje. | 

Įtemptai šypsodamasis dirbtine šypsena, Smokis tarė: 

- Prisimeni, kaip vakar ėjai į tualetą valyti vieno tokio tipo vė- 
malų? 

Džekas linktelėjo. 

- Atsimeni, kaip jis atrodo? 

- Trumpai kirptas. Apsirengęs chaki. Na ir kas? 

- Tai Duobkasys Etvelas. Tikrasis jo vardas yra Karltonas, bet 
dešimt metų jis pradirbo miesto kapinėse, todėl visi pravardžiuoja jį 
Duobkasiu. Tai buvo... o, prieš du ar tris dešimtmečius. Kai Nikso- 
ną išrinko prezidentu, jis atėjo į miesto policiją. Dabar jis policijos 
viršininkas. 

Smokis pakėlė cigaretę, užsitraukė ir pažvelgė į Džeką. 

- Mes su Duobkasiu sutariame, - tęsė jis. - Ir jeigu dabar išeis1, 
Džekai, galiu pažadėti tau, kad turėsi nemalonumų. Galbūt būsi iš- 
siųstas namo. Arba skinsi obuolius valdiškoje žemėje - Outlio savi- 
valdybė turi... o, ar tik ne keturiasdešimt akrų derlingo obelyno. Ar- 
ba... esu girdėjęs, kad senis Duobkasys mėgsta keliaujančius vaikus. 
Ypač berniukus. 

Džekas prisiminė Duobkasio kuoką. Supykino, pasidarė silpna. 

- O čia, taip sakant, esi po mano sparneliu, - pasakė Smokis. - 
Kai išeisi į gatvę - kas žino? Duobkasys gali pasirodyti su patruline 
kur tik nori. Gali ramiai išeiti iš miesto. O paskui apsižiūrėti, kad ša- 
lia sustojo tas didelis jo “Plimutas". Duobkasys protu neblizga, bet 
uoslę turi. Pagaliau jam kas nors gali pranešti. | 

Už baro Lorė plovė indus. Nusišluostė rankas, įjungė radiją ir 
pradėjo pritarti senai “Stepenwolf"" dainai. 

- Štai ką tau pasakysiu, - kalbėjo toliau Apdaikas, - lik čia, Dže- 
kai. Dirbk per savaitgalį. Paskui aš įsisodinsiu tave į savo furgoną 
ir pats išvešiu iš miesto. Kaip sakai? Sekmadienio ryte iškeliausi su 
trisdešimt žalių, kurių neturėjai čia ateidamas. Iškeliausi galvoda- 
mas, kad Outlis ne tokia jau bloga vieta. Tai ką pasakysi? 

Džekas pažvelgė į rudas lėliukes, gelsvus baltymus su raudono- 
mis gyslelėmis; įsidėmėjo plačią plastmasinių dantų šypseną ir net 
siaubingą dėjė vu jausmą, kai ant popierinės kepurės vėl nutūpė mu- 
sė ir ėmė brūžinti plonas savo kojeles. 

Jis suprato, jog Smokis žino, kad jis netiki nė vienu jo žodžiu, 
bet nesuka dėl to galvos. Atidirbęs iki paryčių, Džekas galbūt sek- 
madienį pabus tik apie antrą popiet. Smokis pasakys, kad negali jo 
pavežėti, nes jau vėlu, jis, Smokis, negali praleisti “Koltų ir patrio- 
tų". O Džekis bus ne tik pavargęs keliauti, bet ir išsigandęs, kad už- 
eigos savininkas atsitrauks nuo televizoriaus ir paskambins geram 
savo bičiuliui Duobkasiui Etvelui. Girdi, jis jau keliauja Fabriko ke- 
liu, seni, kodėl tau jo nepavėžinus? Paskui pristatyk jį čia. Statau 
alaus, bet nedrįsk dergti mano tualeto, kol jo nebus. 

Toks buvo scenarijus. Galima sugalvoti ir kitokių, bet tokia apa- 
čioj pabaiga. 

Smokio Apdaiko šypsena šiek tiek paplatėjo. 

Elrojus 


Kai buvau šešerių... 

Užeiga, tokiu metu praeitas dvi naktis imanti tuštėti, ūžė lyg avi- 
lys, tarsi svečiai būtų nutarę pasitikti aušrą. Du stalai dingo, tapo 
muštynių aukomis, kai jis paskutinį kartą valė tualetą. Dabar toje 
vietoje šoko Žmonės. 

- Pačiu laiku, - pasakė Smokis, kai Džekas atvilko svirduliuoda- 
mas dėžę alaus ir pastatė prie šaldytuvų. - Įkišk juos ten ir pristatyk 
man “Budo". Jį pirmiausia reikėjo nešti. 

- Lorė nesakė... 

Neapsakomas skausmas nudegino pėdą, ant kurios užmynė sun- 
kiu batu Smokis. Džekas suinkštė ir pajuto trykštančias ašaras. 

- Užsičiaupk, - nutildė Apdaikas. - Lorė nieko nenuraukia, o tau 
užtenka smegenų suprasti. Grįžk ir atnešk man dėžę “Budweiser'io"". 

Berniukas nušlubčiojo į sandėlį bijodamas, kad nebūtų sutrupin- 
ti pėdos kaulai. Tai visai įmanoma. Galva plyšo nuo triukšmo, dū- 
mų ir “Dženi slėnio vaikinų", kurie pastebimai sverdėjo ant scenos, 
ritmo. Aišku buvo viena: uždarymo jis gali nebesulaukti. Jis tiek ne- 
ištvers. Jeigu Outlis yra kalėjimas, “Outlio užeiga" - kamera, tai 1š- 
sekimas yra jo pančiai tiek pat, kiek Smokis Apdaikas. Gal net di- 
desni. 

Nepaisant susirūpinimo, kaip gali atrodyti šita vieta Teritorijose, 
stebuklingas gėrimas kuo toliau, tuo labiau atrodė vienintelis išsi- 
gelbėjimas. Jis išgers gurkšnį ir išnyks... o paėjęs ten kokią mylią ar 
dvi, vėl gurkštels ir grįš į Jungtines Valstijas kur nors už šito mies- 
to, gal Bušvilyje ar net Pembrouke. 

Kai aš buvau šešerių, kai Džekis buvo šešerių, kai... 

Jis paėmė alų, iššlubavo pro duris... ir staiga pasijuto stovys prie- 
šais aukštą, liemeningą kaubojų stambiomis rankomis, tą patį, kuris 
panėšėjo į Rendolfą Skotą. 

- Sveikas, Džekai, - tarė jis. Berniukas su augančiu nerimu paste- 
bėjo, kad vyro akys geltonos it vištos nagai. - Ar tau niekas neliepė 
grįžti namo? Tu blogai klausei, a? 

Džekas stovėjo su alaus dėže, nusvėrusia jo rankas, spoksojo į 
tas geltonas lėliukes, ir staiga galvoje šmėkštelėjo kraupi mintis: tai 
jis tūnojo tunelio tamsoje, šita žmogysta negyvomis geltonomis aki- 
mis. 

- Palik mane ramybėje, - pasakė jis, bet pavyko tik kimiai su- 
šnibždėti. 

Tas prisiartino. 

- Tu turi dingti. 

Džekas bandė trauktis... bet atsirėmė į sieną, o kai kaubojus, ku- 
ris priminė Rendolfą Skotą, pasilenkė, iš jo burnos vaikas užuodė 
dvėselienos kvapą. 


Per dvi valandas ketvirtadienį, kai Džekas pradėjo dirbti, iki 
įprasto darbininkų antplūdžio vakare, telefonas skambėjo du kartus. 

Pirmą kartą Džekas pakelti visai nebijojo - pasirodo, jog skam- 
bino Jungtinio fondo patikėtinis. 

Po poros valandų, kai Džekas kėlė paskutinį iš praėjusios nakties 
likusį butelį, telefonas vėl suskambo. Jis pasisuko į aparatą, kabantį 
nuo jo per keturias pėdas, kad net sutraškėjo sprandas. Jis pamanė, 
kad išvys telefoną apšalusį, pamatys, kaip per juodą karkasą, mik- 
rofono skylutes lenda varvekliai, pakimba ant rinkimo disko ir mo- 
netų angos. 

Bet pamatė tik telefoną, o visas šaltis ir mirtis sklido 1š vidaus. 

Jis spoksojo it užburtas. 

- Džekai! - suriko Smokis. - Pakelk tą prakeiktą ragelį! Už ką, 
trauk tave devynios, aš tau moku? 


Berniukas pažvelgė į Smokį kaip bejėgis, į kampą įspęstas Žvė- 
relis... o šeimininko veide išvydo abejingą grimasą kaip tada, kai jis 
tvojo Lorei. Džekas pajudėjo prie telefono nejausdamas savo kojų; 
žengė vis giliau ir giliau į šalčio kapsulę pašiurpusiu kūnu, jausda- 
mas, kad sloga ima kutenti nosį. 

Priėjęs jis pakėlė ragelį. Ranka atrodė nutirpusi. 

Priglaudė prie ausies. Nutirpo ausis. 

- “Outlio užeiga", - ištarė jis aklinai tamsai, ir lūpos suakmenėjo. 

Balsas, sklindąs 1š ragelio, buvo gergždžiantis, kimus negyvėlio 
balsas, kažkokio padaro, kurio niekas gyvas nematė, nes arba iškart 
išprotėjo, arba krito negyvas apšerkšnijusiomis lūpomis ir varvek- 
liais virtusiomis akimis, balsas. 

- Džekai, - sukuždėjo tas girgždantis balsas iš ragelio, ir vaiko 
veidas sustingo, tarsi visą dieną būtų praleidęs dantisto, kuris sulei- 
do per daug novokaino, kėdėje. - Nešk savo kudašių namo, Džekai. 

Labai toli, už kelių šviesmečių jis girdėjo save kartojant: 

- “Outlio užeiga“, alio, kas čia? Alio?.. Alio?.. 

Šalta, taip šalta. 

Gerklė nutirpo. Įkvėpus ledėjo plaučiai. Netrukus ledu virs jo šir- 
dis, ir jis tiesiog kris negyvas. 

Tas geliantis balsas kuždėjo: 

- Blogų dalykų gali nutikti vienišam berniukui kelyje, Džekai. 
Klausk ko nori. 

Džekas staigiai ir negrabiai pakabino ragelį. Atitraukė ranką ir li- 
ko stovėti įbedęs į jį akis. 

- Čia vėl tas bukaprotis, Džekai? - paklausė Lorė. Jos balsas skli- 
do iš toli... bet ne taip toli, kaip ką tik jo paties. Viskas pamažu grį- 
žo į savo vietą. Ant ragelio matė šerkšne įspaustą savo rankos ats- 
paudą, o dabar jis pradėjo tirpti ir tekėti juoda plastmase. 


Tą naktį, ketvirtadienio naktį, Džekas pirmą kartą pamatė Ren- 
dolfo Skoto Dženio grafystėje variantą. Žmonių buvo šiek tiek ma- 
Žiau negu trečiadienio vakarą, kaip įprasta algų mokėjimo išvakarė- 
se, bet baras buvo apsėstas, žmonės sėdėjo prie staliukų ir boksuose. 

Tai buvo į miestą atsikėlę aplinkinių vietovių gyventojai, plūgai 
tikriausia pamiršti rūdijo jų sandėliuose, - jie galbūt norėtų dirbti Žže- 
mę, bet jau nebežino kaip. Čia matėsi daug fermeriškų skrybėlių, 
bet vargu kuris iš jų darda namo traktoriumi. Tai vyrai pilkais, ru- 
dais, žaliais chaki drabužiais, vyrai, ant kurių mėlynų marškinių 
blizgančiais siūlais buvo išsiuvinėti vardai; vyrai su bukanosiais au- 
liniais, nešiojantys savo raktus, pririštus prie diržo. Tie vyrai buvo 
raukšlėti, bet veide nesimatė juoko raukšlelių, lūpos buvo griežtos. 
Iš tų vyrų su kaubojiškomis skrybėlėmis Džekui ne mažiau kaip aš- 

tuoni iš nugaros panėšėjo į Čarlį Danielsą iš kramtomojo tabako re- 
klamos. Bet jie tabako nekramtė, jie rūkė cigaretes, daug rūkė. 

Džekas šluostė išgaubtą muzikinės dėžės dangtį, kai įėjo Duob- 
kasys Etvelas. Dėžė buvo išjungta, televizorius transliavo “Jankių" 
rungtynes, ir vyrai buvo prilipę prie ekrano. Vakar Etvelas buvo ap- 
sirengęs sportinę Outlio vyriškų drabužių versiją: kareiviškos kel- 
nės, chaki marškiniai su daugybe šratinukų vienoje didelėje kišenė- 
je ir geležim kaustyti auliniai. Šįvakar jis vilkėjo mėlyną policinin- 
ko uniformą. Ant girgždančio odinio diržo maskatavo iš makšties 
išlindęs didelis pistoletas medine rankena. 

Jis dirstelėjo į Džeką, kuris prisiminė Smokio žodžius (esu gir- 
dėjęs, kad senis Duobkasys mėgsta keliaujančius vaikus, ypač ber- 
niukus) tir lyg kažkuo nusikaltęs nusuko akis į šalį. Duobkasys Et- 
velas plačiai išsišiepė: 

- Tai nutarei likti čia kurį laiką, berniuk? 

- Taip, sere, - burbtelėjo Džekas ir papylė daugiau šveitimo skys- 
čio ant muzikinės dėžės dangčio, nors jis ir taip buvo švarus. Ber- 
niukas laukė, kada policijos viršininkas nueis. Po valandėlės jis iš 
tikro nuėjo. Džekas atsigręžė pažiūrėti į storą policininką... ir tada į 
jį pasisuko vienas vyras kairėje baro pusėje. 

Rendolfas Skotas, - akimirksniu nutarė berniukas, - šiai į ką jis 
panašus. 

Tačiau niūriose ir griežtose tikrojo Rendolfo Skoto raukšlėse ma- 
tėsi nepaneigiamas heroizmas; jo bruožai buvo žiaurūs, bet jis mo- 
kėjo ir šypsotis. Šitas vyras atrodė paniuręs ir šiek tiek pamišęs. 

Džekas ne juokais išsigando pamatęs, kad tas vyras Žiūri į jį, į 
Džeką. Jis atsisuko ne apsižvalgyti, kas yra bare, per reklaminę per- 
trauką, ne, jis atsigręžė pažiūrėti į Džeką. Berniukas tuo neabejojo. 

Telefonas. Skambantis telefonas. 

Siaubingomis pastangomis Džekas nusuko akis. Pažvelgęs į iš- 
gaubtą muzikinės dėžės dangtį, pamatė virš plokštelių kabantį vai- 
duoklišką savo veidą. 

Ant sienos plyšojo telefonas. 

Vyras baro kairėje dirstelėjo į aparatą, po to pažiūrėjo į Džeką, 
kuris stypsojo prie muzikinės dėžės su buteliu “Vindex'o" vienoje 
rankoje ir skudurėliu kitoje ir jautė, kaip stojasi piestu plaukai ir 
šiurpsta oda. 

- Jeigu tai vėl tas bukaprotis, aš paleisiu šipuliais telefoną, Smo- 
ki, - pasakė eidama prie telefono Lorė. - Kaip Dievą myliu. 

Ji buvo aktorė, o baro lankytojai - statistai, kurie gaudavo nusta- 
tytą trisdešimt penkių dolerių sumą už dieną. Du tikri žmonės šia- 
me pasaulyje dabar liko tik jis ir tas klaikus kaubojus stambiomis 
rankomis ir akimis, kurių... kurių Džekas gerai negalėjo įžiūrėti. 

Netikėtai kaubojus be garso ištarė žodžius, kurie trenkė kaip žai- 
bas: Nešk savo kudašių namo. Ir mirktelėjo. 

Telefonas nutilo, vos tik Lorė ištiesė prie jo ranką. 

Rendolfas Skotas nusisuko, ištuštino savo stiklą ir riktelėjo: 

- Atnešk man dar vieną taperį, gerai? 

- Kad tave kur, - tarė Lorė, - šitame telefone apsigyveno vai- 
duoklis. 

Vėliau sandėlyje Džekas paklausė šeimininkės, kas tas vyras, ku- 
ris primena Rendolfą Skotą. 

- Ką primena? - nesuprato ji. 

- Seną aktorių iš kaubojiškų filmų. Jis sėdėjo baro gale. 

Lorė truktelėjo pečiais. 

- Man jie visi vienodi, Džekai. Tiesiog gauja mulkių, atšliaužu- 
sių praleisti laiko. Ketvirtadieniais jie paprastai vaišinasi iš žmonų 
kišenių. 

- Jis vadina alų “taperiu"'. 

Moters akys sublizgo. 

- A! Šitas. Jis atrodo baisiai, - ji ištarė tuos žodžius neslėpdama 
susižavėjimo, lyg kalbėtų apie tiesią jo nosį arba akinančiai baltą 
šypseną. 

- Kas jis toks? 

- Nežinau jo vardo, - atsakė Lorė. - Jis čia sukiojasi savaitę ar 
dvi. Spėju, kad fabrikas vėl samdo žmones. Tai... 

- Velniai rautų, Džekai, ar aš tau nesakiau, kad atvilktum man 
statinę? | 

Džekas kaip tik rito vieną didelę statinę “Bučo" ant ratukų. Ka- 
dangi jie buvo panašaus svorio, reikėjo pasistengti išlaikyti pu- 

siausvyrą. Smokiui surikus, Lorė suklykė, o Džekas pašoko. Jis ne- 
išlaikė statinės, toji driokstelėjo ant šono, ir volė iššovė kaip iš šam- 
pano butelio su alaus salve. Smokis tebeplyšojo, o berniukas nega- 
lėjo atplėšti akių nuo alaus... kol Smokio kumštis negrąžino jo į re- 
alybę. 

Kai po dvidešimties minučių Džekas atėjo į salę prispaudęs no- 
sinę prie tinstančios nosies, Rendolfo Skoto jau nebebuvo. 


5 

Aš šešerių. 

Džonas Bendžaminas Sojeris yra šešerių. 

Šešerių... 

Džekas papurtė galvą, norėdamas nuvaryti šitą atkakliai besisu- 
kančią mintį, kai fabriko darbininkas, kuris visai nebuvo darbinin- 
kas, ėmė lenktis prie jo vis arčiau ir arčiau. Jo akys... geltonos ir tar- 
si aptrauktos valktimi. Jis - tas sutvėrimas - mirktelėjo, 17 Džekas 
suvokė, jog ant jo akies obuolio yra mirkčiojamoji plėvė. 

- Tu turėjai dingti, - pusbalsiu pakartojo jis ir siektelėjo ranko- 
mis, kurios ėmė keistis, plokštėti ir kietėti. 

Atsilapojo durys, įleisdamos “Oak Ridge Boys“ muzikos. 

- Džekai, jeigu nepaskubėsi, aš priversiu tave dėl to labai pasi- 
gailėti, - pasigirdo Smokio balsas už Rendolfo Skoto nugaros. Sko- 
tas atsitraukė. Rankos vėl kaip rankos - jokių kanopų, stambios, 
stiprios, su išsišovusiomis venomis. Jis dar kartą mirktelėjo nepaju- 
dinęs vokų... ir akys iš geltonų virto paprastomis šviesiai mėlyno- 
mis. Vyras paskutinį kartą žvilgtelėjo į berniuką ir nuėjo į vyrų tu- 
aletą. 

Dabar prie Džeko prisiartino su pasvirusia į priekį kepuraite 
Smokis ir prašiepęs aligatoriškus savo dantis iškošė: 

- Neversk manęs kartoti. Paskutinį kartą įspėju, ir negalvok, kad 
kalbu tuščiai. 

Kaip ir prieš Osmondą, Džekas nelauktai užsiliepsnojo; tas įnir- 
šis buvo susijęs su beviltiška neteisybe ir, matyt, smarkiausiai suky- 
la, kai tau dvylika (kažką panašaus gali pajusti ir koledžo studentai, 
bet tai tik tolimas aidas). 

Šįkart jis nesusilaikė. 

- Aš ne tavo šuo, todėl nedrįsk su manim taip elgtis, - išpylė 
Džekas, žengdamas artyn prie šeimininko vis dar medinėmis nuo iš- 
gąsčio kojomis. 

Nustebintas, o gal net apstulbintas visiškai netikėto Džeko įsiū- 
čio, Smokis pasitraukė atatupstas. 

- Džekai, aš tave įspėju... 

- Ne, žmogau. Aš įspėju tave, - išgirdo Džekas save šaukiant. - 
Aš ne Lorė. Aš nemėgstu būti mušamas. Ir jeigu man suduosi, aš at- 
sakysiu tuo pat. 

Smokio Apdaiko sumišimas tetruko vieną akimirką. Jis laikė sa- 
ve visko, kiek tai įmanoma Outlyje, mačiusiu, kad to išsigąstų. 

Jis griebė vaiką už apykaklės. 

- Nedrįsk purkštauti prieš mane, Džekai, - pasakė jis prisitrauk- 
damas Džeką arčiau. - Kol tu Outlyje, esi mano šuo. Kol tu Outly- 
je, aš glostysiu tave, kada panorėsiu, ir mušiu, kada panorėsiu. 

Jis vožė Džekui. Berniukas prisikando liežuvį ir riktelėjo. Smo- 
kio veidą išmušė dėmės it nuo pigių skaistalų. 

- Gal dabar tau atrodo, jog yra ne taip, bet tu klysti, Džekai. Čia 
tu esi mano nuosavybė 1r būsi, kol nenuspręsiu tave paleisti. Ir gali- 
me pradėti tai mokytis tučtuojau. | 

Jis atsivedėjo kumščiu. Vieną mirksnį trys nuogos šešiasdešimt 
vatų lemputės, apšviečiančios koridorių, žybtelėjo deimančiukais 
pasagos formos jo žiede, užmautame ant mažojo piršto. Paskui šo- 
vė į Džeko veidą. Berniukas atsitrenkė į aprašinėtą sieną, skruostas 
užsiliepsnojo, vėliau nutirpo. Burnoje jis pajuto savo kraujo skonį. 

Smokis Žiūrėjo į jį įdėmiai, svarstydamas, kaip žmogus, kuris 
neapsisprendžia - pirkti telyčią ar loterijos bilietą. Tikriausiai Dže- 
ko akyse neišvydo tos išraiškos, kurios tikėjosi, nes stvėrė apsvai- 
gintą berniuką, taikydamasis antram smūgiui. 

Staiga salėje suklykė moteris: 

- Ne, Glenai! Ne! 

Pasigirdo susijaudinusių vyrų balsai. Veriančiai suspigo kita mo- 
teris. Driokstelėjo šūvis. 

- Prakeikimas! - suriko Smokis, tardamas aiškiai, kaip aktorius 
ant Brodvėjaus scenos. Nubloškė Džeką į šoną, apsisuko 1r išlėkė 
pro suveriamas duris. Pasigirdo dar vienas šūvis, jį palydėjo skaus- 
minga dejonė. 

Džekui buvo aišku tik viena: metas dingti. Nelaukiant.nakties, 
kitos rytdienos, nelaukiant sekmadienio ryto. Dabar. 

Triukšmas truputį pritilo. Nesigirdėjo jokių sirenų, vadinasi, nie- 
kas nenušautas... bet, šaltai prisiminė Džekas, tas į Rendolfą Skotą 
panašus darbininkas vis dar vyrų tualete. 

Berniukas grįžo į vėsų, alum trenkiantį sandėlį, atsiklaupė prie 
statinių ir pagraibė savo kuprinės. Kai jo pirštai užčiuopė tik tuščią 
orą ir purvinas betonines grindis, vėl toptelėjo mintis, kad kuris nors 
- Smokis ar Lorė - matė, kur jis slepia savo kuprinę ir paėmė ją. Kad 
geriau išlaikytume tave Outlyje, brangusis. Paskui jį apėmė begali- 
nis džiaugsmas pajutus pirštais nailoną. 

Džekas užsimetė kuprinę ir ilgesingai pažvelgė į krovinines du- 
ris sandėlio gale. Jis mielai išeitų pro ten, nes labai nesinorėjo eiti 
prie avarinio išėjimo. Jis per daug arti vyrų tualeto. Bet jeigu jis ati- 
darys sandėlio duris, bare užsidegs raudona šviesa. Net jei Smokis 
tvarkosi salėje su peštukais, ją pamatys Lorė ir jam pasakys. 

Todėl... 

Jis priėjo prie durų, vedančių į koridoriaus galą. Pravėrė plyšelį 
ir dirstelėjo. Koridorius tuščias. Gerai, puiku. Rendolfas Skotas nu- 
sunkė bulves ir grįžo pažiūrėti muštynių, kol jis traukė kuprinę. 
Nuostabu. 

Taip, tačiau jis vis dar gali būti tenai. Nori susitikti jį koridoriu- 
je, Džeki? Nori pamatyti, kaip jo akys vėl pageltonuoja? Luktelk, kol 
būsi tikras. 

Bet laukti jis negalėjo. Nes Smokis, apsižiūrėjęs, kad Džeko nė- 
ra bare, kad jis nepadeda Lorei ir Glorijai valyti stalų, neiškrauna in- 
dų plovyklės, grįš ir baigs aiškinti samdiniui, kokia jo vieta šiame 
pasaulyje. Taigi... 

Tai kas? Pirmyn! 

Gal jis ten tyko tavęs, Džeki... Gal iššoks kaip didelis piktas Dže- 
kas Strakalas... 

Herbas ar moneta? Smokis ar darbininkas? Džekas valandėlę ne- 
galėjo apsispręsti. Tai, kad vyras geltonomis akimis yra tualete - ti- 
kimybė, o kad Smokis ateis - jokios abejonės. 

Džekas atidarė duris ir išėjo į siaurą koridorių. Kuprinė ant nu- 
garos smarkiai svėrė. Tai buvo įrodymas apie rengiamą pabėgimą 
kiekvienam, kas jį pamatys. Berniukas juokingai stypčiojo ant pirš- 

tų galiukų smarkiai plakančia širdimi, nors už durų griaudėjo mu- 
zika. 

Aš buvau šešerių, Džekis buvo šešerių. 

Tai kas? Kodėl tai vis kartojasi? 

Šešerių. 

Koridorius atrodė ilgesnis negu paprastai. Tarsi eitum kojaminio 
malūno ratu. Avarinės durys koridoriaus gale artėjo kankinančiai lė- 
tai. Prakaitas išmušė kaktą, išrasojo viršutinė lūpa. Akys vis sukio- 
j0si į duris dešinėje, ant kurių buvo nupieštas šuo. Po jo siluetu bu- 
vo parašyta “Pointeriai". Koridoriaus gale buvo išblukusios raudo- 
nos durys. Ženklas ant jų įspėjo: “Tik avariniu atveju! Įjungtas 
aliarmas!'*. O iš tikrųjų aliarmo signalas buvo sugadintas prieš dve- 
jus metus. Lorė papasakojo, kai Džekas paklausė, ar gali pro jas 1š- 
nešti į lauką šiukšles. 

Pagaliau, beveik vietoje. Tiesiai priešais “Pointerius". 

Jis ten, žinau, kad jis ten... jeigu jis iššoks, aš rėksiu... aš... aš... 

Džekas pakėlė drebančią ranką ir palietė avarinių durų sklendę. 
Po pirštais pajuto palaimingą vėsą. Vieną akimirką jis tikrai pama- 
nė, kad lengvai išskris iš ... į laisvę. 

Staiga su triukšmu atsilapojo durys į “Seterius", ir ranka nutvėrė 
už jo kuprinės. Džekas suklykė kaip įkliuvęs Žvėriukas ir metėsi 
prie avarinių durų, pamiršęs kuprinę ir stebuklingą gėrimą joje. Jei- 
gu būtų trūkę diržai, jis paprasčiausiai būtų išplasnojęs per šiukšli- 
ną tuščią užeigos aikštelę, apie nieką daugiau negalvodamas. 

Bet diržai buvo iš tvirto nailono ir netrūko. Durys truputį prasi- 
vėrė, šmėkštelėjo nakties kraštelis ir vėl dingo. Džekas buvo nuvilk- 
tas į moterų tualetą. Apsuktas ir nublokštas į sieną. Jeigu vaikas bū- 
tų į ją atsitrenkęs, stebuklingo gėrimo butelis kuprinėje sudužtų ir 
supuvusių vynuogių skystis permerktų jo drabužius bei Rendo Mak- 
nelio atlasą. Tačiau berniukas nugara trenkėsi į kriauklę. Skausmas 
buvo triuškinantis, begalinis. 

Fabriko darbininkas artinosi į jį, taisydamas džinsus rankomis, 
kurios pradėjo keistis, storėti. 

- Tu jau turėjai dingti, vaike, - pasakė jis. Jo balsas darėsi vis 
šiurkštesnis, vis labiau panėšintis į žvėries urzgimą. 

Džekas ėmė slinkti kairėn, neatitraukdamas žvilgsnio nuo to vy- 
ro. Šio akys dabar atrodė kone permatomos, ne tik geltonos, jos ta- 
rytum švietė iš vidaus... kaip Vėlinių žibintas. 

delių lenktų dantų, su Žalinai išlūžusių ar GŽ uodus) buna Džekas 
suklykė. - O, patikėk, - tęsė jis, 1r jo žodžius jau vos buvo galima at- 
skirti nuo šuns urzgimo. - Jis tavęs per daug neskaudins. Viskas bus 
gerai, - kalbėjo pabaisa artindamasis, - tau viskas bus gerai, o taip, 
tau... - jis toliau tarė žodžius, bet vaikas jau nebegalėjo jų suprasti. 
Tai buvo tik urzgimas. 

Džeko koja atsirėmė į aukštą šiukšliadėžę prie durų. Kai tas pa- 
daras kaubojiškais rūbais siekė jo kanopas primenančiomis ranko- 
mis, Džekas stvėrė dėžę ir metė į jį. Šiukšliadėžė atsitrenkė į Elro- 
jaus krūtinę. Berniukas atlupo tualeto duris ir metėsi į kairę, avari- 
nių durų link. Stumdamas jas, už nugaros jautė Elrojų ir išpuolė į 
tamsą už “Outlio užeigos". 

Į dešinę nuo durų rikiavosi perpildytų šiukšlių konteinerių kolo- 
nija. Džekas aklai nuvertė tris už savęs; girdėjo, kaip jie drioksteli 
žemėn ir tratėdami ritasi, o paskui pasigirsta įniršęs staugimas, kai 
kaubojiškai pasirengusi žmogysta užkliuvo už jų. 

Džekas atsigręžė kaip tik tada, kai tas padaras griuvo. Užteko 
laiko net suvokti (O Viešpatie švenčiausias uodega jis turi uodegą), 
J0g jis mato tikrą žvėrį. Iš jo akių spinduliais tvieskė geltona švie- 
sa, visai kaip ryški lempos šviesa kad krenta pro rakto skylutę. 

Džekas slinko atatupstas, traukė nuo pečių kuprinę, bandė at- 
mazgyti ją mediniais pirštais, o galvoje griaudėjo... 

„„Džekiui buvo šešeri, Dieve, padėk man, Džekiui buvo ŠEŠERI, 
Dieiė maldauju... 

mintys ir nerišlūs maldavimai. Tas padaras urzgė ir talžė kontei- 
nerius. Džekas matė, kaip viena kanopą primenanti ranka pakyla į 
viršų, užsimoja ir švilpdama kerta, o gofruoto metalo konteineryje 
prasižioja jardo ilgio skylė. Pabaisa atsistojo, už kažko užkliuvusi 
vos nepargriuvo ir ėmė artintis prie Džeko. Jos surauktas urzgiantis 
snukis buvo ties krūtine, ir berniukas per lojantį urzgimą sugebėjo 
išgirsti Žodžius: 

- Dabar aš nesirengiu tavęs gąsdinti, viščiuk. Dabar aš tave nu- 
dėsiu... po to. 

Ar jis girdi tai ausimis? Ar galva? 

Tai nesvarbu. Atstumas tarp šio ir ano pasaulio suplonėjo iš vi- 
satos iki ploniausios membranos. 

Elrojus suurzgė ir ėmė artintis, dabar sunkiai ir nerangiai stovė- 
damas ant savo užpakalinių kojų. Drabužiai neįprastai karojo ant jo 
kūno, iš prašiepto snukio maskatavo liežuvis. Dabar jie tuščioje 
aikštelėje už Smokio Apdaiko užeigos, taip, bent jau buvo, prižėlu- 
sioje piktžolių ir priverstoje šiukšlių (surūdijusi lovos spyruoklė, 
1957 metų “Fordo" grotelės), kaip lenktas kaulas virš galvos paki- 
bęs mėnulis, paverčiantis kiekvieną stiklo šukę negyva akimi, bet 
visa tai prasidėjo Niū Hampšyre, tiesa? Ne. Tai prasidėjo ne tada, 
kai susirgo jo mama arba kai pasirodė Lesteris Parkeris. Tai prasi- 
dėjo, kai... 

Džekis buvo šešerių. Kai mes visi gyvenome Kalifornijoje ir nie- 
kas negyveno niekur kitur, o Džekas buvo... 

Jis atpainiojo kuprinės raištelius. 

Pabaisa nesustojo, ėjo tarytum šokdama ir panėšėjo į kažkokį 
Disnėjaus animacinių filmų herojų. Ji suurzgė ir puolė. Kanopos 
švystelėjo per kokį colį nuo Džeko, kai jis šoko į žoles. Elrojus nu- 
sileido ant spyruoklės ir įsipainiojo į ją. Staugdamas, drabstydamas 
baltas putas, jis sukosi, tampėsi ir lankstėsi, giliai įsipainiojęs viena 
koja į aprūdijusias vijas. 

Džekas pagraibė kuprinėje butelio. Kasėsi pro kojines ir nešva- 
rias kelnaites, naršė po džinsus. Nutvėręs už kaklelio ištraukė. 

Elrojus sudrebino orą piktu staugimu ir pagaliau išsilaisvino iš 
spyruoklės. 

Džekas pargriuvo ant piktžolėtos, pelenuotos ir šiukšlinos. Že- 
mės, ritosi dviem kairės rankos pirštais laikydamas kuprinės diržus, 
o dešine pastvėręs butelį. Ritosi ir suko laisvais pirštais kamštį. Pa- 
galiau kamštis pasidavė. 

Ar jis galės mane sekti? - šmėkštelėjo galvoje mintis, kai glaudė 
prie lūpų butelį. - 47 išnykdamas aš neatversiu kokios nors skylės? 
Ar jis galės įsmukti pro ją ir pribaigti mane kitoje pusėje? 

Džeko burną pripildė supuvusių vynuogių skonis. Jis Žiaugtelė- 
j0, gerklė užsirakino, regis, tuoj išvems. Paskui tas klaikus skonis 
užpildė sinusus ir nosies ertmę, ir berniukas sudejavo. Jis girdėjo 
staugiant Elrojų, bet staugimas buvo tolimas, lyg iš vieno Outlio tu- 
nelio galo, kai Džekas skubėjo prie kito. Vieną akimirką jis pasiju- 
to krentąs ir pagalvojo: O, dangau, kas, jeigu aš ką tik nusiunčiau 
save Teritorijose nuo uolos ar kalno? 

Vaikas smarkiai užsimerkęs laikė įsitvėręs kuprinę ir Spidžio bu- 
telį ir laukė, kas bus: Elrojus, Teritorijos. Mintis, kuri persekiojo jį 
visą vakarą, grįžo it karuselės arkliukas - Sidabrinė Ledi arba Grei- 
tuolė Ela. Jis įsikibo į ją ir nujojo koktaus gėrimo skonio debesyje 
nepaleisdamas, laukdamas, kas bus toliau, jausdamas, kaip ant kū- 
no keičiasi drabužiai. 

Sešeri, o taip, kai mes visi buvome šešerių ir niekas nebuvo nie- 
kuo kitu, kai buvo Kalifornija, kas pučia tą saksofoną, tėti, ar tai 
Deksteris Gordonas, ar tai, ar tai, ar yra tai, ką mama turi omeny- 
je, kai sako, jog mes gyvename ant ribos ir kur, kur kur tu keliauji 
tėti tu ir dėdė Morganas 0 tėti kartais jis žiūri į tave taip taip 0 tar- 
si jo galvoje būtų ne taip ir už jo akių vyksta žemės drebėjimas ku- 
riame tu žūsti tėti! 

Krentantis, besisukantis, besivartantis nežinomybėje, purpuro 
debesį primenančiame kvape Džekas Sojeris, Džonas Bendžaminas 
Sojeris, Džekis, Džekis 

... buvo šešerių, kai tai prasidėjo, ir kas pučia tą saksofoną, tė- 
ti? Kas jį pūtė, kai man buvo šešeri, kai Džekiui buvo šešeri, kai 
Džekiui... 


Džerio Bledso mirtis 


„.. buvo šešerių... kai tai iš tikro prasidėjo, tėti, kai užsivedė ta 
mašina, kuri atnešė jį į Outlį ir toliau. Garsiai grojo saksofonas. Še- 
šeri. Džekis buvo šešerių. Iš pradžių visas jo dėmesys buvo nukry- 
pęs į tėvo padovanotą žaislą - sumažintą Londono taksi modelį, ku- 
ris buvo sunkus kaip plyta ir smarkiai pastūmėtas riedėjo per visą 
kambarį lygiomis naujojo ofiso grindimis. Vėlyva popietė, antra 
rugpjūčio pusė, daili nauja mašina, nuvažiavusi už tachtos, maloni, 
kondicionuota kontora... Darbai baigti, jokių neatidėliotinų telefono 
skambučių. Džekas pastūmė sunkų automobiliuką. Tas nuriedėjo 
storomis guminėmis padangomis po tachta, kryptelėjo į šoną 1r su- 
stojo. Ratų riedėjimo per saksofono muziką beveik nesigirdėjo. 

Džekas palindo po tachta jo išimti. Jo tėtis sėdėjo susikėlęs ant sta- 
lo kojas, o dėdė Morganas įsitaisė krėsle greta tachtos. Abu vyrai 
gurkšnojo 1š taurių, netrukus jie pastatys jas, išjungs patefoną ir nu- 
lips žemyn prie savo automobilių. 

kai mes visi buvome šešerių ir niekas nebuvo kas nors kitas, o tai 
buvo Kalifornijoje 

- Kas čia groja? - išgirdo jis dėdės Morgano balsą, ir pusiau už- 
sisvajojęs išgirdo jame kažką kita: Morgano Slouto balsas buvo 
šnabždantis, jame kažkas slypėjo. Tai užkliudė Džeko ausį, o maši- 
nos stogas pasirodė šaltas nelyginant ledas. 

- Tai Deksteris Gordonas, štai kas, - atsakė tėvas. Jo balsas buvo 
tingus ir draugiškas kaip visuomet. Džekas apglėbė rankomis sunkų 
taksi. 

- Geras įrašas. 

- “Tėtis pučia ragą". Kietas senas gabalas, ar ne? 

- Reikės paieškoti, - ir tada Džekas suprato, kodėl jam Morgano 
Slouto balsas pasirodė keistas: dėdė Morganas iš tiesų visiškai ne- 
mėgo džiazo, tik apsimetinėjo prieš jo tėtę. Džekas žinojo šį faktą 
nuo pat vaikystės ir jam atrodė kvaila, kad tėtis to nemato. Dėdė 
Morganas nė neketina ieškoti “Tėtis pučia ragą“, jis tik stengiasi 
įtikti partneriui. Galbūt Filas Sojeris tiesiog nebuvo išimtis - jis kaip 
ir visi kiti pernelyg mažai kreipė dėmesio į Morganą Sloutą. Dėdė 
Morganas, gudrus ir ambicingas (gudrus kaip mičiganietis, landus 
kaip advokatas, pasakė kartą Lili), gerasis senis Morganas išsisuk- 
davo nuo dėmesio: kito akis tiesiog natūraliai nuslysdavo juo. Dže- 
kis galėjo lažintis, kad vaikystėje mokytojams būdavo sunku net at- 
siminti jo vardą. 

- Įsivaizduok, kaip tas vyrukas atrodytų ten, - pasakė dėdė Mor- 
ganas, galutinai prirakindamas Džeko dėmesį. Falšas vis dar jautėsi 
j0 balse, bet jau ne Slouto veidmainystė privertė suklusti Džeką ir 
sugniaužti sunkų automobiliuką. Žodis “ten"* prasiskverbė į jo sme- 
genis ir suskambėjo kaip varpelis. Nes “ten" yra Džeko Regėjimų 
šalis. Jis suvokė tai akimirksniu. Tėvas ir dėdė Morganas pamiršo, 
kad jis tyso po tachta, ir dabar kalbės apie Regėjimus. 

Jo tėtis žinojo apie Regėjimų šalį. Džekas niekad apie tai neuž- 
siminė nei tėčiui, nei mamai, bet tėtis vis tiek apie tai Žinojo, nes tu- 
rėjo - štai ir viskas. Antras dalykas, ką jautė berniukas, buvo tai, kad 
j0 tėtis padeda išsaugoti Regėjimų šalį. 

Bet dėl kažkokios priežasties, jausmo, kurį sunku išsakyti žo- 
džiais, gretinant Morganą Sloutą ir. Regėjimus, Džekui darėsi nera- 
mu. 

- A? - pakartojo dėdė Morganas. - Tas vyrukas tikrai juos išju- 
dintų, sutinki? Jie tikriausiai padarytų jį Prakeiktų Žemių kunigaikš- 
čiu. 

- O gal ir ne, - atsakė Filas Sojeris. - Ne, jeigu jiems patiktų taip 
kaip mums. 

Bet dėdei Morganui jis nepatinka, tėti, - pagalvojo berniukas, 
staiga suprasdamas, jog tai yra svarbu. - Jis jo visiškai nemėgsta, 
tikrai, jam ta muzika atrodo per garsi, jis mano, kad ji kažką iš jo 
atima... 

- Na, tu daugiau už mane žinai apie tai, - pasakė Morganas ramiu 
ir atsipalaidavusiu balsu. 

- Taip, aš ten būnu dažniau. Bet tu smarkiai vejiesi, - Džekas pa- 
juto, kad tėtis šypsosi. 

- Na, Filai, aš kai ką išmokau. Bet iš tikro, Žinai, aš niekad ne- 
galėsiu atsidėkoti už tai, kad tu tai man parodei. 

Keturi “atsidėkoti" skiemenys buvo pripildyti dūmų ir dūžtančio 
stiklo garso. 

Bet visi tie smulkūs perspėjimai Džekui tada nieko nereiškė. Jie 
kalbėjosi apie Regėjimų šalį. Stebuklas, kad tai įmanoma. Tai, apie 
ką jie kalbėjo, nebuvo iki galo suprantama, painūs atrodė jų termi- 
nai ir žodžiai, bet šešiametis Džekas vėl patyrė Regėjimų džiaugs- 
mą ir buvo pakankamai didelis, kad suprastų, kokia kryptimi juda jų 
pokalbis. Regėjimai buvo realybė, ir Džekis kažkaip dalijosi jais su 
savo tėčiu. Tai buvo dalis bendro džiaugsmo. 


- Leisk man kai ką patikslinti, - pasakė dėdė Morganas, ir ber- 
niukas pamatė žodį “patikslinti'? susivejantį kaip gyvatė. - Jie nau- 
doja magiją kaip mes fiziką, teisybė? Mes kalbame apie agrarinę 
monarchiją, kuri vietoj mokslo turi magiją. 

- Taip, - sutiko Filas. 

- Ir panašu, kad tai tęsiasi amžius. Gyvenimas ten per tą laiką be- 
veik nepasikeitė. 

- Jeigu neminėsim politinių perversmų, tu teisus. 

Tada dėdės Morgano balsas įsitempė ir džiūgavimas, kurį jis 
stengėsi nuslėpti, veržėsi per priebalsius. 

- Gerai, pamirškim politiką. Pagalvokim apie permainas. Pasaky- 
si, - Ir aš visiškai su tavimi sutiksiu, Filai, - kad mes jau ganėtinai 
padirbėjome Teritorijose ir kad turime būti nepaprastai atsargūs ten 
ką nors keisdami. Aš visiškai neprieštarauju tokiai pozicijai. Aš ma- 
nau lygiai taip pat. 

Džekas jautė tėvo tylėjimą. 

- Gerai, - tęsė Sloutas, - tarkim, kad šioje mums palankioje situ- 
acijoje galime teikti malones visiems, kurie yra mūsų pusėje. Savo 
pranašumo mes neaukosime, bet mes nesigviešiame atlygio, kurį už 
tai gauname. Mes skolingi tiems žmonėms, Filai. Pažiūrėk, ką jie 
dėl mūsų padarė. Manau, kad galime sąveikauti. Mūsų energija gali 
maitinti jų energiją ir grįžti tuo, apie ką mes net nesvajojome. Galų 
gale mes pasirodysime dosnūs, kokie ir esame, be jokių nuostolių. 

Morganas dabar veikiausiai sėdi pasilenkęs į priekį ir sudėjęs 
delnus. 

- Savaime suprantama, aš ne visiškai perpratęs situaciją, pats Ži- 
nai, bet, mano supratimu, sąveika verta įstojimo kainos, jei jau kal- 
bėsim atvirai. Filai, ar gali įsivaizduoti, kiek mes pasieksime davę 
jiems elektrą? Davę tiems, kam reikia, modernius ginklus? Ar bent 
nutuoki? Manau, kad būtų pasaka. Pasaka, - duslus pliaukštelėjimas 
delnais. - Aš nenoriu užklupti tavęs nepasiruošusio, bet manau, jog 
turime gerai apie tai pamąstyti, pagalvoti, kaip sustiprinti Teritori- 
jose savo įtaką. 

Filas Sojeris nieko neatsakė. Dėdė Morganas vėl suplojo delnais. 
Galiausiai Filas išsisukinėdamas tarė: 

- Nori pagalvoti, kaip sustiprinti Teritorijose savo įtaką? 

- Man regis, pats laikas. Galiu tau pateikti daug įrodymų, Filai, 
bet neverta. Pats tikriausiai prisimeni, kaip buvo prieš tai, kai mes 
pradėjome ten keliauti abudu. Ach, galbūt galėjome pasiekti to vie- 
ni patys, gal ir būtume, bet aš asmeniškai laimingas, kad nereikia at- 
stovauti porai nušiurusių striptizo šokėjų ir mažajam Timiui Tiptou. 

- Palauk, - pratarė Džeko tėvas. 

- Lėktuvai, - kalbėjo toliau Dėdė Morganas. - Tik pagalvok apie 
lėktuvus. 

- Palauk, Morganai, man kilo šiokių tokių minčių dėl to, apie ką 
tikriausiai dar nepagalvojai. 

- Aš pasirengęs jas išgirsti, - atsiliepė paniurusiu balsu Morga- 
nas. 

- Gerai. Manau, jog turime būti labai atsargūs ką nors tenai da- 
rydami, partneri. Įtariu, kad kiekviena reali permaina, kurią mes ten 
nuvežame, apsisuka ir atsiliepia mums čia. Viskas turi savo pasek- 
mes ir kai kurios iš jų gali būti nepageidautinos. 

- Pavyzdžiui? - paklausė dėdė Morganas. 

- Pavyzdžiui, karas. 

- Nesąmonė, Filai. Nieko panašaus nebuvo... nebent turi omeny 
Bledsą... 

- Kalbu būtent apie jį. Ar tai buvo sutapimas? 

Bledsą? - nusistebėjo Džekas. Vardas atrodė girdėtas, tik neaiš- 
ku kur. 

- O, tai, švelniai tariant, toli gražu ne karas, be to, aš nematau ry- 
Šio. 

- Gerai. Ar prisimeni pasakojimą apie tai, kaip Svetimšalis nužu- 
dė senąjį karalių... labai seniai? Ar esi apie tai girdėjęs? 

- Rodos, taip, - atsakė dėdė Morganas, ir Džekas vėl pajuto falšą 
j0 balse. 

Tėčio krėslas girgžtelėjo: jis nusikėlė kojas nuo stalo ir pasilen- 
kė į priekį. 

- Nužudymas sukėlė ten nedidelį karą. Karaliaus pasekėjams te- 
ko malšinti kelių nepatenkintų kilmingųjų maištą. Šie pasinaudojo 
proga pamėginti įvesti savo tvarką: užgrobti žemes, užvaldyti tur- 
tus, sumesti savo priešus į kalėjimą, praturtėti. 

 - Na, tiesą sakant, - pertraukė Morganas, - esu apie tai girdėjęs. 
Jie taip pat mėgino įvesti šiokią tokią politinę tvarką toje idiotiško- 
je, neproduktyvioje sistemoje, - kartais pradžioje tenka būti griež- 
tam. Galiu suprasti. 

- Ne mums spręsti apie jų politiką, dėl to aš sutinku. Bet štai kur 
aš lenkiu. Neramumai ten truko apie tris savaites. Žuvo apie trys 
šimtai žmonių, gal net mažiau. Ar tau niekas nesakė, kada tas karas 
prasidėjo? Kokiais metais? Kokią dieną? 

- Ne, - burbtelėjo dėdė Morganas niūriai. 

- Tai buvo 1939 rugsėjo pirmoji. Čia tą dieną Vokietija įsiveržė 
į Lenkiją, - Džeko tėtis nutilo, o berniukas, prispaudęs žaislinę ma- 
šiną, tyliai, bet saldžiai nusižiovavo. 

- Negali būti, - atsiliepė Sloutas. - Jų karas įžiebė mūsų Pasauli- 
nį? Ir tu tikrai tuo tiki? 

- Aš tuo tikiu, - atsakė Filas Sojeris. - Tikiu, kad tris savaites tru- 
kę neramumai Teritorijose kažkaip įžiebė karą pas mus, kuris truko 
šešerius metus ir nusinešė milijonus gyvybių. Tikiu. 

- Na... - tarė dėdė Morganas, ir Džekas tiesiog matė, kaip jis irZ- 
ta ir ima sunkiai kvėpuoti. 

- Dar kai kas. Aš kalbėjausi apie tai su daugeliu Žmonių ir susi- 
dariau vaizdą, kad nepažįstamasis, kuris nužudė karalių, iš tikro bu- 
vo Svetimšalis, supranti, ką noriu pasakyti? Tiems, kurie jį matė, 
pasirodė, jog jis nejaukiai jaučiasi Teritorijų drabužiais. Jis elgėsi 
taip, tarsi nepažintų vietos įstatymų, pagaliau nemokėjo elgtis su pi- 
nigais. 

- A. 

- Taip. Jeigu jie būtų sudraskę jį į gabalus, vos tik jis persmeigė 
peiliu karalių, galėtume pasakyti tvirtai, bet aš vis tiek linkęs many- 
ti, kad jis buvo... 

- Kaip mes. 

- Kaip mes. Teisingai. Lankytojas. Morganai, manau, jog mes 
ten negalime daryti, ką tik sugalvojame. Nes paprasčiausiai nežino- 
me, kuo tai atsirūgs. Kalbant atvirai, manau, jog mus nuolat veikia 
Teritorijose vykstantys dalykai. Nori išgirsti dar kai ką keisto? 

- Kodėl gi ne? - atsakė Sloutas. 

- Ten yra ne vienas pasaulis. 


- Paistalai, - vyptelėjo Morganas. 

- Aš rimtai. Kelis kartus ten būdamas jaučiau, kad esu šalia kaž- 
ko kito - Teritorijų Teritorijų. 

Taip, - pagalvojo Džekas, - teisingai, taip ir yra, Regėjimų Regė- 
jimai, dar puikesnė vieta. Savo ruožtu yra Regėjimų Regėjimų Regė- 
jimai, o kitoje jų pusėje yra dar gražesnis pasaulis... Jis pajuto, kad 
labai nori miego. 

Regėjimų Regėjimai 

Ir akimirksniu užmigo su sunkiu taksi, kūnelis nuo miego apsun- 
ko, prirakintas prie medinių grindų, ir tapo palaimingai lengvas. 

Pokalbis tikriausiai tęsėsi, ir Džekis daug ko neišgirdo. Jis tai ki- 
lo, tai slopo per antrą “Tėtis pučia ragą" pusę. Dėdė Morganas iš 
pradžių ginčijosi, - atsargiai, bet sugniaužęs kumščius ir suraukęs 
kaktą, - dėl savo plano, po to suvaidino pradedantį tikėti, dar vėliau 
- įtikintą partnerio abejonių. Pokalbio, kuris grįžo dvylikamečiui 
Džekui Sojeriui esant pavojingoje riboje tarp Outlio Niujorke ir be- 
vardžio Teritorijų kaimelio, pabaigoje Morganas Sloutas apsimetė 
ne tik įtikintu, bet ir dėkingu už pamoką. Kai Džekas pabudo, pir- 
miausia išgirdo tėvą sakant: 

- Ei, o kur dingo Džekas? 

Paskui dėdės Morgano balsas: 

- Po šimts, tu teisus, Filai. Tu moki pažvelgti problemai į akis, 
tau tai puikiai sekasi. 

- Kurgi prasmego tas Džekas? - pakartojo tėtis, ir Džekas galuti- 
nai prabudęs pasirąžė po tachta. Juodasis taksi dungstelėjo ant 
grindų. 

- Aha, - tarė dėdė Morganas, - mažos letenytės, didelės ausytės, 
peutėtre*? 

- Tu čia, vaike? - paklausė tėtis. Atstumiamos kėdės, vyrai atsi- 
stoja. 

Berniukas atsiduso ir lėtai pakėlė žaisliuką nuo grindų. Kojos at- 
rodė nutirpusios ir neklusnios. 

Tėtis nusijuokė. Žingsniai artėja. Raudonas, išpurtęs Morgano 
veidas kyšteli per tachtos kraštą. Džekas nusižiovavo ir atsispyrė 
kojomis nuo tachtos. Šalia Slouto pasirodė jo tėčio veidas. Jis šyp- 
sojosi. Kurį laiką tie suaugusiųjų veidai tartum kybojo virš tachtos. 
“Keliaujam namo, miegaliuk,"- tarė tėtis. Pažvelgęs į Morgano vei- 
dą, Džekas pastebėjo po riebiais žandais slypintį išskaičiavimą 1t 
gyvatę po akmeniu. Bet po kurio laiko jis vėl atrodė kaip Ričardo 
Slouto tėtis, gerasis dėdė Morganas, kuris dovanoja nuostabias do- 
vanas per gimtadienį ir Kalėdas, senasis gerasis suplukęs dėdė, ku- 
rio taip lengva nepastebėti. Bet kaip jis atrodė prieš tai? Kaip žmo- 
gus-žemės drebėjimas, kaip žmogus, griaunantis visa, kas pakliūva 
jam į akis, kaip kažkas, kas aptvarstytas laukia, kada galės sprogti... 

- Gal sustosim pakeliui ledų, Džekai?7 - paklausė dėdė Morganas. 
- Ką manai? 


* “Gali būti" (pranc.). 

- Aha, - atsakė Džekas. 

- Galėsim stabtelti vestibiulyje, - pasiūlė jo tėtis. 

- Hmm... hmm, - pratarė Sloutas. - Dabar mes išties kalbame 
apie sąveiką, - ir dar kartą nusišypsojo Džekui. 


Tai atsitiko, kai jis buvo šešerių, ir per nesvarų jo keliavimą per 
užmarštį viskas pasikartojo; klaikus Spidžio gėrimo skonis pasiekė 
jo burną, angas už nosies, ir mintyse iškilo visa ta rami popietė prieš 
šešerius metus. Atrodo, kad tai sugrįžo gėrimo dėka ir dar taip grei- 
tai, kad jis išgyveno viską per kelias sekundes. Šįsyk jis tikrai paju- 
to vemsiąs. 

Dėdės Morgano akys rūksta, o Džeko viduje rūksta klausimas, 
reikalaujantis išeiti... 

Kas žaidžia 

Kokias permainas kokias permainas 

Kas žaidžia tas permainas, tėti? 

Kas 

nužudė Džerį Bledsą? Stebuklingas gėrimas skverbėsi į berniu- 
ko gerklę, pykinančios srovelės kuteno nosį, ir vos tik Džekas paju- 
to rankomis žemę, pradėjo vemti, kad neuždustų. Kas nužudė Džerį 
Bledsą? Bjaurus purpurinis skystis kliūstelėjo iš Džeko burnos, vai- 
kas aklai atsitraukė įsipainiojęs aukštose, tvirtose žolėse. Berniukas 
stovėjo ant keturių ir kantriai kaip mulas prasižiojęs laukė antro 
priepuolio. Skrandis susitraukė, ir nespėjus jam net Žiaugtelti naujas 
dvokiančio skysčio pliūpsnis kliūstelėjo 1š burnos. Nuo lūpų nuka- 
ro tąsios seilės, Džekas abejingai nuvalė jas ranka, o paskui ją nusi- 
šluostė į kelnes. Džeris Bledsas, taip. Džeris, tas pats, kuris vaikš- 
čiojo ant marškinių užsirašęs savo vardą kaip koks degalinės darbi- 
ninkas. Džeris, kuris mirė, kai... Berniukas papurtė galvą, vėl nusi- 
šluostė lūpas ir nusispjovė į dantytas žoles, styrančias iš pilkšvai ru- 
dos žemės it milžinės kiklikas. Nesuprantamas laukinis instinktas 
liepė jam užkasti rausvus vėmalus. Kitas refleksas privertė patrinti 
rankas į kelnes. Pagaliau berniukas apsidairė. 

Jis klūpėjo pavakario saulėje purvino skersgatvio pakraštyje. 
Joks baisus Elrojus jo nepersekioja - Džekas tai kaipmat suprato. 
Šunys, uždaryti mediniame, narvą primenančiame aptvare lojo ir 
urzgė ant jo, iškišę snukius pro savo kalėjimo plyšius. Priešingoje 
pusėje stovėjo kažkoks medinis statinys, iš kurio sklido panašūs šu- 

niški garsai. Jie buvo begal panašūs į visai neseniai sklidusius iš 
“Outlio užeigos": girtų besiginčijančių vyrų riksmai. Baras - čia gal- 
būt smuklė ar karčema - nutarė Džekas. Kai Spidžio gėrimas nebe- 
pykino, jis užuodė skvarbų rūgstančio raugo ir apynių kvapą. Jis ne- 
sileis aptinkamas smuklės lankytojų. 

Įsivaizdavo save bėgantį ir skalijančius narve šunis, ir susiturė- 
jo. Dangus, regis, pakibo virš jo galvos, ėmė temti. O namie, jo pa- 
saulyje, kas vyksta? Nedidukė nelaimė Outlio vidury? Nedidukas 
potvynis ar mielas gaisrelis? Džekas tyliai atsitraukė nuo smuklės, 
po to ėmė skintis pro aukštą žolę. Už kokių šešiasdešimties jardų 
vienintelio, kiek akys užmatė, namo languose sumirgo žvakės. Iš 
dešinės pasmirdo kiaulide. Kai Džekas nuėjo pusę atstumo nuo 
smuklės iki namo, šunys aprimo, ir jis patraukė Vakariniu vieškeliu. 
Naktis buvo tamsi, be mėnulio. 

Džeris Bledsas. 

Buvo ir kitų namų, bet Džekas pamatydavo juos tik priėjęs labai 
arti. Išskyrus gerklingus girtuoklius užpakaly, Teritorijų gyventojai 
ėjo miegoti su saule. Mažuose kvadratiniuose langeliuose nedegė 
joks Žiburėlis. O ir patys kvadratiniai tamsūs nameliai kiūtojo iš 
abiejų Vakarinio kelio pusių keistai vieniši; kažkas buvo ne taip, 
tarsi tai būtų vizualinis žaidimas vaikiškame žurnale, bet Džekas ne- 
galėjo to įvardyti. Niekas nestovėjo aukštyn kojom, niekas nedegė, 
viskas, regis, savo vietoje. Dauguma namų buvo dengti storais sto- 
gais, primenančiais apkirptas kupetas. Džekas spėjo, kad ten šiau- 
dai, - buvo apie tai girdėjęs, bet matė pirmą kartą. Morganas, - stai- 
ga krūptelėjo pagalvojęs, - Morganas iš Oriso. Berniukas matė juos 
abu - vyrą ilgais plaukais ir paaukštintu batu bei suprakaitavusį dar- 
boholiką savo tėvo partnerį - ūmai susiliejančius: Morganas Sloutas 
su pirato kasa ir šlubčiojančia koja. Bet Morganas, šio pasaulio 
Morganas, šitame piešinyje puikiai tiko. 

Džekas kaip tik ėjo pro žemą trobelę, panašią į erdvų triušių nar- 
velį. Ant jos sienų juodavo platūs sijų iksai. Trobelė buvo užsi- 
maukšlinusi šiaudinę kepurę. Jeigu jis dabar eitų ar, tiksliau, bėgtų 
iš Outlio, ką tikėtųsi išvysti pro tamsų triušių-milžinų narvelio lan- 

gą? Aišku, mirgantį televizoriaus ekraną. O Teritorijų namuose nė- 
ra televizorių, bet ne tai buvo keisčiausia. Trūko kažko prie grupės 
namų palei kelią, be ko šitas peizažas atrodė neužbaigtas. Taip kar- 
tais pastebi tuščią vietą, negalėdamas pasakyti, kas ten turi būti. 

Televizija, televizoriai... Džekas praėjo namelį, jo duris vos per 
kelis colius nuo kelio ir pamatė antrą gnomišką statinį. Pastarojo 
stogas buvo dengtas netgi ne šiaudais, o velėna, ir Džekas šyptelėjo 
sau: šitas kaimeliukas priminė jam “Hobitoną". O jeigu kabelio tie- 
sėjas iš “Hobitono"? užsuktų į šitą... daržinę? šuns būdelę?... na, ne- 
svarbu, ir pasakytų šeimininkei: “Madam, mes tiesiame jūsų rajone 
kabelį, mėnesinis mokestis labai mažas, ir jūs iškart matote penkio- 
lika naujų kanalų, matote “Midnight Blue“, visus sporto kanalus ir 
orų prognozes, matote...“ 

Ir staiga jis suprato, kur šuo pakastas. Priešais šiuos namus ne- 
buvo stulpų. Jokių laidų! Jokių sudėtingų antenų danguje, jokių me- 
dinių stulpų palei Vakarinį vieškelį, nes Teritorijose nėra elektros. 
Štai kodėl jis ilgai negalėjo rasti trūkstamos grandies. Džeris Bled- 
sas buvo, bent jau kurį laiką, “Sojerio ir Slouto“ elektrikas ir mon- 
teris. 


Kai tėvas su Morganu ištarė pavardę B/edsas, jam ji pasirodė ne- 
girdėta, nors geriau pagalvojus Džekas turėjo ją kartą ar du girdėti. 
Bet Džeris Bledsas paprasčiausiai buvo Džeris, kaip parašyta ant jo 
darbinių marškinių kišenės. “Ar Džeris negali padaryti ką nors su 
tuo oro kondicionieriumi?"?, “Pasakyk Džeriui, kad suteptų šitų du- 
rų vyrius, gerai? Tas girgždėjimas varo mane iš proto.“ Kur buvęs 
kur nebuvęs pasirodo Džeris, vilkįs išskalbtu ir išlygintu kombine- 
zonu, glotniai susišukavęs retėjančius rūdžių spalvos plaukus bei 
užsidėjęs apvalius griežtus akinukus, ir tyliai viską sutvarko. Buvo 
dar ir misis Džeri, kuri rūpinosi, kad darbinių jo kelnių kantai būtų 
išlyginti ir tiesūs; taip pat keli maži Džeriai, kuriuos “Sojeris ir 
Sloutas" prisimindavo per Kalėdas. Džekas buvo mažas, todėl var- 
das Džeris jam asociavosi su amžinu katino Tomo grobiu ir jis vi- 
sad įsivaizdavo, jog elektromonteris su Žmona ir mažaisiais Džeriu- 

kais gyvena dideliame pelių urvelyje, į kurį galima patekti pro sie- 
noje išgraužtą angą. 

Bet kas nužudė Džerį Bledsą? Jo tėvas ir Morganas Sloutas, vi- 
sad tokie meilūs Bledso vaikams per Kalėdas? 

Džekas Žingsniavo tamsiu Vakariniu vieškeliu, stengdamasis 1š- 
mesti iš galvos “Sojerio ir Slouto“ elektriką ir gailėdamasis, kad iš- 
kart neužmigo palindęs po tachta. Dabar jam labai norėjosi numig- 
ti, ir ne vien dėl šešerių metų amžiaus prisiminimų. Berniukas pa- 
žadėjo sau, jog vos tik nueis porą mylių nuo paskutinio namo, susi- 
ras nakvynei vietą. Tiks koks nors laukas ar net griovys. Kojos jo 
daugiau nebeklausė, visi raumenys ir kaulai tarytum pasunkėjo du 
kartus. 

Tai atsitiko po vieno iš tų kartų, kai Džekas įėjo į uždarą patalpą 
įkandin savo tėčio ir pamatė, jog Filas Sojeris kažkaip dingo. Vėliau 
j0 tėtis taip sugebėjo pranykti iš savo miegamojo, svetainės, “Soje- 
rio ir Slouto" konferencijų salės. Tąkart jis atliko keistą savo triuką 
garaže prie jų namo Rodeo alėjoje. 

Džekas pasislėpęs sėdėjo ant žemės pakilimo, kuris šioje Bever- 
li Hilso vietoje buvo aukščiausia kalva, ir stebėjo, kaip jo tėtis išei- 
na iš namo pro priekines duris, kerta pievelę, naršydamas kišenėse 
raktų arba pinigų, ir įeina į garažą pro šonines duris. Po kelių sekun- 
džių turėjo atsidaryti durys dešinėje, bet jos nepajudėjo. Tada Dže- 
kas apsižiūrėjo, kad tėčio mašina nuo pat ryto stovi prie šaligatvio 
tiesiai priešais jų namą. Lili mašinos nebuvo. Ji įsikando cigaretę ir 
pareiškė, jog važiuoja filmuotis “Purviname pėdsake“, paskutiniame 
“Mirties brangiosios" režisieriaus filme, ir tegu geriau niekas nemė- 
gina jos sulaikyti. Todėl garažas stovėjo tuščias. Kelias minutes 
Džekas laukė. Neatsidarė jokios durys. Berniukas nučiuožė nuo žo- 
le apžėlusio iškilumo ir nuėjo į garažą. Ta erdvi pažįstama patalpa 
buvo tuščia. Betoninės grindys išmargintos juodomis tepalo dėmė- 
mis. Ant sienų kabo įrankiai. Džekas aiktelėjo iš netikėtumo, paskui 
pašaukė tėtį ir vėl apsidairė. Šįkart jis pastebėjo sienos link striksintį 
žiogą ir vieną akimirką buvo linkęs patikėti, jog čia pasipainiojo 
koks nors piktas kerėtojas ir... Žiogas pasiekė sieną ir įsmuko į ne- 
įžiūrimą plyšį. Ne, jo tėčio niekas nepavertė žiogu. Aišku, kad ne. 
“Ei!"* - pašaukė berniukas, tikriausiai sau. Tada atbulas pasiekė ga- 
ražo duris ir išėjo laukan. Pavasarinė saulė žaidė sodriose Rodeo 

alėjos pievelėse. Jam norėjosi kur nors paskambinti, bet kur? / poli- 
ciją? Mano tėtis įėjo į garažą, bet jo ten neradau, aš bijau... 

Po dviejų valandų Filas Sojeris atėjo pėsčias iš Beverli Vilšyro 
pusės. Jis žingsniavo persimetęs švarką per petį, atleidęs kaklaraiš- 
čio mazgą. Džekui jis priminė žmogų, grįžtantį iš kelionės aplink 
pasaulį. 

Berniukas nušoko nuo kalvelės ir puolė prie tėvo. 

- Tai tu slapstaisi, - šypsodamasis tarė tėvas, kai Džekas prisig- 
laudė prie jo kojų. - Maniau, jog miegi, Keliaujantis Džekai. 

Kai jie pasiekė takelį, išgirdo name skambant telefoną. Kažkoks 
instinktas (gal instinktas nepaleisti tėčio nuo savęs) vertė Džeką 
melsti, kad telefonas jau būtų nuskambėjęs tuziną kartų 17 skambi- 
nantysis padėtų ragelį jiems dar nepasiekus durų. Tėtis pataršė plau- 
kus, uždėjo didelę šiltą ranką ant sūnaus kaklo, atrakino duris ir 
penkiais dideliais žingsniais pasiekė telefoną. 

- Taip, Morganai, - išgirdo Džekis sakant tėvą. - Ką? Blogos 
naujienos? Aš klausau, taip, - po ilgos pauzės, per kurią berniukas 
girdėjo tylų Morgano Slouto balsą, sklindantį iš ragelio, tėvas pa- 
sakė: | 

- O, Džeris. Viešpatie. Vargšas Džeris. Aš tuoj būsiu. 

Tada tėvas pažvelgė tiesiai Džekui į akis. Nesišypsojo, nemirk- 
telėjo, nedarė nieko, bet viską pasakė. 

- Aš atvažiuoju, Morganai. Turiu vežtis Džeką, bet paliksiu jį 
mašinoje. 

Džekas lengviau atsiduso, jam taip palengvėjo, kad net nepaklau- 
sė, kodėl turės laukti mašinoje, kaip būtų padaręs kitą kartą. 

Filas nuvažiavo iki Beverli Hilso viešbučio, pasuko kairėn į San- 
setą ir nuskubėjo tiesiai į kontorą. Jis nieko nekalbėjo. 

Prašvilpęs prieš nosį priešpriešiniam transportui, Filas įsuko į 
aikštelę priešais kontoros pastatą. Ten jau stovėjo du policijos auto- 
mobiliai, gaisrinė mašina, mažylis baltas dėdės Morgano “Mersede- 
sas" ir senas parūdijęs dviejų durų "Plimutas", priklausęs elektriku. 
Vestibiulyje dėdė Morganas kalbėjosi su policininku, tas lėtai purtė 
galvą, akivaizdžiai užjausdamas. Dešine ranka Morganas Sloutas 
spaudė lieknos jaunos moters per didele suknele pečius, ji raudojo 
įsikniaubusi veidu į jo krūtinę. Tai buvo misis Džeri, jos veido ne- 
simatė per baltą nosinę. Vienplaukis neperšlampamu lietpalčiu ap- 

sivilkęs gaisrininkas rinko į krūvą sulankstytas metalo ir plastiko 
konstrukcijas, šlavė pelenus ir stiklo šukes. Filas pasakė: “Pasėdėk 
čia truputį, gerai, Džeki?' ir nulėkė prie įėjimo. Aikštęlės gale ant 
bordiūro sėdėjo jauna kinė 1r kažką pasakojo policininkui. Priešais 
ją gulėjo sulankstytas daiktas, 1 Džekas ne iš karto pažino dviratį. 
Jis užuodė karčius dūmus. 

Po dvidešimties minučių jo tėtis ir dėdė Morganas paliko pasta- 
tą. Nepaleisdamas misis Džeri, Sloutas atsisveikino su Sojertiais. Jis 
nusivedė moteriškę prie savo mašinėlės. Džeko tėvas išvažiavo iš 
aikštelės į Sansetą. 

- Džeriui kas nors atsitiko? - paklausė Džekas. 

- Kažkoks kvailas nelaimingas atsitikimas, - pasakė tėtis. - Elek- 
tra... visas pastatas galėjo išrūkti dūmais. 

- Džeriui kas nors atsitiko? - pakartojo Džekas. 

- Atsitiko tas, kad jis negyvas, - atsakė tėtis. 

Džekui 1r Ričardui Sloutui prireikė dviejų mėnesių sudėlioti vi- 
są įvykį iš pokalbių nuotrupų. Džeko mama ir Ričardo šeimininkė 
papildė detalėmis. Pastaroji - kraupiausiomis. 

Džeris Bledsas atvažiavo šeštadienį kažko taisyti pastato apsau- 
gos sistemoje. Jis nenorėjo lįsti prie sudėtingos sistemos darbo die- 
ną, kad netyčia paleidęs aliarmą neerzintų tarnautojų. Apsaugos sis- 
tema buvo prijungta prie pagrindinio pastato elektros tinklo ir įtai- 
syta už dviejų stumdomų riešutmedžio skydų pirmame aukšte. Dže- 
ris susidėjo savo įrankius ir pakėlė skydus, prieš tai įsitikinęs, kad 
aukštas tuščias ir niekas neišsigąs aliarmo. Tuomet jis nulipo į savo 
dirbtuves rūsyje ir paskambinęs į stotį pranešė, kad jie nereaguotų ; 
signalus “Sojerio ir Slouto" adresu iki kito jo skambučio. Grįžęs į 
viršų elektrikas bandė perprasti iš visų ryšio taškų į pultą sueinan- 
čių laidų raizginį, ir kaip tik tuo metu dviračiu pro šalį važiavo dvi- 
dešimt trejų metų moteris Loretė Čang - ji vežiojo skelbimus apie 
naują restoraną, kuris turėjo priimti lankytojus po penkiolikos 
dienų. 

Mis Čang vėliau pasakojo policijai, jog pro stiklines duris matė 
iš rūsio į vestibiulį užlipantį elektriką. Prieš jam paliečiant grąžtu 
skydą, ji pajuto po kojomis drebant žemę. Ji palaikė tai nestipriu že- 
mės drebėjimu: visą gyvenimą pragyvenusi Los Andžele, Loretė 
Čang nekreipė dėmesio į seisminius įvykius, kurie nedarė žalos. Ji 
pastebėjusi, kad Džeris Bledsas plačiau išsižergia (matyt, jis taip pat 

pajautė drebėjimą, nors niekas kitas to negalėjo patvirtinti), papurto 
galvą ir atsargiai įkiša grąžtą į laidų raizgalynę. 

O tada “Sojerio ir Slouto“ pastato vestibiulis virto pragaru. 

Visas elektros skydas akimirksniu virto liepsnos stačiakampiu; iš 
jo šovė melsvai geltoni, žaibus primenantys liežuviai ir apglėbė 
elektriką. Sukaukė aliarmo sirenos. Šešių pėdų skersmens ugnies ru- 
tulys išriedėjo iš sienos, nubloškė Džerio Bledso lavoną į šalį ir nu- 
sirito koridoriumi į vestibiulį. Stiklinės paradinės durys išlakstė šu- 
kėmis ir rūkstančiomis metalo konstrukcijomis. Loretė Čang metė 
dviratį ir nulėkė prie taksofono į kitą gatvės pusę. Kol sakė gaisri- 
nei brigadai adresą, pastebėjo, kaip smūgio banga kone perlenkė jos 
dviratį, o svylantis elektriko lavonas kraiposi prieš skydą. Tūkstan- 
čiai voltų tekėjo jo kūnu, trūkčiojo ir lankstė jį vienodais intervalais. 
Jo plaukai ir didžioji dalis drabužių nusvilo, o oda pavirto sukepu- 
sia pilka pluta. Elektriko akiniai, virtę solidžiu plastiko sluoksniu, 
prilipo prie jo nosies it tvarstis. 


Džeris Bledsas. Kas sukelia tas permainas, tėti? Džekas privertė 
savo kojas judėti ir pusantros valandos pėdino palikęs užpakaly pas- 
kutinę trobelę. Nepažįstamos žvaigždės nepažįstamuose žvaigždy- 
nuose spingsojo virš galvos - ženklai, kurių jis negalėjo perskaityti. 


Džekas vyksta į turgų 


Tąnakt jis miegojo saldaus ir kvapnaus Teritorijų šieno kupeto- 
je. Įsikniso į ją, po to apsisuko, kad į išraustą tunelį patektų oras. Pa- 
siklausė, ar nesigirdi tylaus krebždesi0; buvo girdėjęs, jog lauko pe- 
lės mielai lankosi tokiose kupetose. Jeigu čia jų ir yra, tuomet vie- 
nas didelis peliukas, vardu Džekas Sojeris, visas išgąsdino ir nutil- 
dė. Pamažu vaikas atsipalaidavo, kairę ranką uždėjęs ant Spidžio 
butelio. Užkišo jį kuokštu samanų, rastų prie upeliuko, kai sustojo 
atsigerti. Tikriausiai dalis samanų įkris į skystį ar jau įkrito. Kaip 
gaila, sugadins rafinuotą skonį ir puikų kvapą. 

Jis gulėjo pamažu šildamas ir grimzdamas į miegą; jautė paleng- 
vėjimą... tarsi ant jo pečių visą laiką buvo užversta tuzinas dešimt- 
pūdžių svarsčių, bet kažkokia gera dvasia nupjovė pančius, ir jie nu- 
krito ant žemės. Jis vėl Teritorijose, krašte, kur gyvena tokie nuosta- 
būs žmonės kaip Morganas iš Oriso, Plakikas Osmondas ir Nuosta- 
busis Ožiažmogis Elrojus, vėl Teritorijose, kur gali nutikti bet kas. 

Bet Teritorijos gali būti ir geros. Jis prisiminė tai iš ankstyvos 
vaikystės, kai visi gyveno Kalifornijoje ir niekas negyveno niekur 
kitur. Jos gali būti geros, Džekas aplink save jautė tą gėrį, ramų ir 
saldų kaip šieno kvapas, gryną kaip Teritorijų oras. 

Argi musė arba boružė nejaučia palengvėjimo, kai netikėtas vė- 
jo dvelktelėjimas kilsteli apgaulingo ąsotėlio kraštą tiek, kad ji gali 
ištrūkti? Džekas nežinojo... aišku tik tiek, kad jis išnešė sveiką kailį 
1š Outlio, paspruko nuo “Gero oro klubų“ ir senių, kurie verkšlena 
prie vogtų prekių vežimėlių, pabėgo nuo alaus ir išmatų smarvės, o 
užvis svarbiausia, kad jis ištrūko iš Smokio Apdaiko ir “Outlio už- 
eigos". 

Džekas pagalvojo, kad gali kurį laiką pakeliauti Teritorijomis. Ir 
su šia mintimi užmigo. 


2 

Kitą rytą jis nužingsniavo dvi, o gal tris mylias Vakariniu vieš- 
keliu, mėgaudamasis saule ir mielu laukų, kurie jau pribrendo der- 
liui nuimti, kvapu. Staiga prie jo prisigretino vežimas, o ūsuotas fer- 
meris su togą primenančiu apdaru paklausė: 

- Keliauji į miestelį, berniuk? 

Džekas prasižiojo iš išgąsčio ir nuostabos, nes tas žmogus nekal- 
bėjo angliškai; net ne tarmiškai - visiškai kitokia kalba. 

Greta ūsočiaus sėdėjo moteris pūsta suknia, ant kelių ji laikė ko- 
kių trejų metų berniuką. Ji maloniai nusišypsojo ir pažvelgusi į vy- 
rą tarė: 

- Jis kvailiukas, Henri. 

Jie kalba ne angliškai... bet aš juos suprantu. Aš net mąstau ta 
kalba... ir tai dar ne viskas - aš pažįstu ją, permanau ar kaip kitaip. 

Džekas suprato, kad aną sykį Teritorijose buvo taip pat, tik jis 
buvo taip sutrikęs, jog to nesuvokė: įvykiai vijo vienas kitą, viskas 
atrodė keista. 

Fermeris pasilenkė į priekį. Išsišiepė klaikių dantų pilna burna. 

- Tu kvailys, vaikėze? - paklausė jis švelniai. 

- Ne, - atsakė Džekas, stengdamasis atsakyti šypsena ir galvoda- 
mas, jog ištarė ne “ne", o kažkokį Teritorijų žodį, kuris tą reiškia. 
Kai atsidūrė čia, pasikeitė jo kalba ir mąstymo būdas (bent jau įsi- 
vaizdavimo tai jau tikrai, nes jo žodyne anksčiau to žodžio nebuvo, 
nors jis jį suprato) lygiai taip pat kaip drabužiai. - Aš ne kvailys. Tik 
mama liepė būti atsargiam su žmonėmis, kuriuos sutiksiu kelyje. 

Fermerio Žmona nusišypsojo. 

- Tavo mama buvo teisi, - pasakė ji. - Trauki į turgų? 

- Taip, - atsakė Džekas, - tiksliau, keliauju į vakarus. 

- Tada šok iš galo, - pasiūlė fermeris. - Laikas bėga. Noriu par- 
duoti, ką turiu, jei pavyks, ir grįžti namo su šviesa. Kukurūzai pras- 
ti, bet šį sezoną jau paskutiniai. Man pasisekė, kad devintą mėnesį 
dar jų turiu. Gal kas ir nupirks. 

- Dėkui, - atsakė Džekas, ropšdamasis į vežimo galą. Čia kuku- 
rūzų burbuolės buvo surištos po tuziną. Jeigu tai blogas derlius - 
kaip turi atrodyti gero derliaus burbuolės? Jis ir tokių niekad nebu- 
vo matęs. Vežime taip pat gulėjo krūvelės visokių moliūgų ir kaž- 
kokių vaisių, kurie buvo į juos panašūs, tik ne oranžiniai, 0 rausvi. 
Berniukas nežinojo, kas tai, bet jie atrodė gardžiai. Ėmė gurgti pil- 
vas. Iškeliavęs į vakarus, jis pažino alkį - ne tik menką nepatogumą, 
kokį jauti grįžęs po pamokų ir gali numalšinti keliais sausainiais su 
tirpia “Nestė's Ouik" kakava. Ne, tai buvo nuolatinis palydovas, ku- 
ris kartais atsilikdavo, bet niekad taip ir nepaliko. 

Džekas sėdėjo nugara į vežimo priekį, nukoręs sandalais apautas 
kojas žemyn, kad tos veik lietė suplūktą kelią. Eismas šį rytą pagy- 
vėjęs, dauguma skuba į turgų, spėjo Džekas. Retsykiais Henris kam 
nors nusilenkdavo sveikindamasis. 

Džekas tebesvarstė, kokio skonio turėtų būti tie obuolių spalvos 
moliūgai ir kur jis gaus pavalgyti, kai į plaukus įsikibo mažos ran- 
kytės ir skaudžiai peštelėjo. Net ašaros ištryško. 

Atsisukęs jis pamatė stovintį basą pyplį, išsišiepusį iki ausų ir 
laikantį abiejose rankose po kuokštą plaukų. 

- Džeisonai! - riktelėjo jo mama, bet tai buvo kaip paskatinimas 
(Ar matei, kaip jis pešė tuos plaukus? Dievaži, jis stiprus!). - Džei- 
sonai, tai negražu! 

Džeisonas nesugėdintas nusišypsojo. Jo šypsena buvo plati, svai- 
ginanti ir saldi kaip šienas, kuriame Džekas nakvojo. Jis negalėjo į 

ją neatsakyti šypsena... o šypsodamasis be išskaičiavimo, nuošir- 
džiai, laimėjo Henrio žmonos palankumą. 

- Sės, - suvapėjo Džeisonas, linguodamas it koks senas jūrinin- 
kas. Jis šypsojosi. 

- A? 

- Taip. 

- Aš nesuprantu tavęs, Džeisonai. 

- Sės, taip. 

- Aš ne... 
ant kelių. 

Sės, taip, o taip, supratau, - pagalvojo Džekas, jausdamas, kaip 
skausmas nuo kojų pasklinda po visą kūną. 

- Džeisonai, negalima! - šūktelėjo moteris tuo pačiu sužavėtų 
balsu, o Džeisonas, žinodamas, jog pylos negaus, toliau meiliai šyp- 
sojosi. 

Džekas pajuto, kad mažylis šlapias. Smarkiai, neabejotinai šla- 
pias. 

Sveikas sugrįžęs į Teritorijas, Džeki. 

Sėdėdamas su vaiku ant kelių ir jausdamas, kaip šiltas skystis ge- 
rias1 į drabužius, Džekas pakėlė galvą į žydrą žydrą dangų ir ėmė 
juoktis. 


Po kelių minučių Henrio Žmona atsikasė prie tos vietos, kur Dže- 
kas sėdėjo su mažyliu, ir paėmė jį. 

- Oooo, šlapias, blogas vaikas, - ištarė ji atlaidžiu balsu. Kiek 
daug padarė mano vaikas! - pagalvojo Džekas ir vėl nusijuokė. Jo 
juoku užsikrėtė Džeisonas, po to ir jo mama. 

Perrenginėdama mažylį ji uždavė Džekui keletą klausimų, ko- 
kius jam nekart teko girdėti ir savo pasaulyje. Bet čia reikėjo būti at- 
sargiam. Jis ne čionykštis, gali pakliūti į paslėptas pinkles. Jis prisi- 
minė tėvą sakant: Tikras Svetimšalis jei supranti, ką turiu galvoje. 

Džekas jautė, kad fermeris klauso pastatęs ausis. Jis atsakinėjo 
atsargiai perteikdamas savo Istoriją, - ne tą, kurią pasakodavo ieško- 
damas darbo, o tą, kurią išklodavo pakeliui sustojusiems pavežėti. 

Jis papasakojo esąs iš Visarankių kaimo (Džeisono mama nebu- 
vo tikra, kad kada nors girdėjo tą pavadinimą, bet to pakako). Ar jis 
tikrai iš taip toli, norėjo sužinoti ji. Džekas atsakė teigiamai. O kur 
jis keliauja? Berniukas atsakė jai (ir įdėmiai klausančiam Henriui), 
j0g traukia į kaimą, kuris vadinasi Kalifornija. Tokio ji nebuvo gir- 
dėjusi minint net atsitiktinių kromininkų pasakojimuose. Džekas nė 
kiek nesistebėjo... bet džiaugėsi, jog nei vienas iš jų neaiktelėjo: 
“Kalifornija? Kur tai girdėta, kad kaimas būtų Kalifornija? Ką tu 
nori apvynioti apie pirštą, bernaiti?" Teritorijose buvo daug vieto- 
vių, - tiek kraštų, tiek kaimų, - apie kuriuos Žmonės, gyvenantys ki- 
toje vietoje, niekad nebuvo girdėję. Nėra elektros stulpų. Nėra elek- 
tros. Nėra filmų. Nėra kabelinės televizijos, kuri pasakoja, kokie 
nuostabūs Malibu ar Sarasota. Nėra vietinės telefonų kompanijos, 
kuri skelbia: trijų minučių pokalbis su Išoriniais Postais po penktos 
vakaro tik 5.83 plius mokesčiai, Dieviškojo Dailidės išvakarėse ir 
kitų švenčių dienomis tarifai gali padidėti. Jie gyvena mistiškame 
pasaulyje, - pagalvojo Džekas. - O tokiame pasaulyje gyvendamas 
negali abejoti negirdėtu kaimo pavadinimu. Kalifornija skamba ne 
keisčiau už Visarankius. 

Jie ir neabejojo. Džekas papasakojo, kad jo tėvas mirė prieš me- 
tus, o mama labai serga (jis padvejojo, ar pridurti, kad Karalienės 
tarnai atėjo vidury nakties ir išsivedė jų asilą, bet šyptelėjęs tos min- 
ties atsisakė). Mama atidavė jam visus, kiek turėjo, pinigus (tik ši- 
toje kalboje tai buvo ne pinigai, o kažkokie pagaliukai) ir išsiuntė 
jį į Kalifornijos kaimą pas tetą Heleną. 

- Dabar sunkūs laikai, - tarė misis Henri, prisiglausdama per- 
rengtą Džeisoną arčiau savęs. 

- Visarankiai, tai kažkur netoli vasarinių rūmų, ar ne, vaike? - tai 
buvo pirmi žodžiai, kuriuos ištarė fermeris, paėmęs Džeką į savo 
vežimą. 

- Taip, - atsakė Džekas. - Visai arti. Tai yra... 

- Tu nepasakei, nuo ko mirė tavo tėvas. 

Dabar Henris atsigręžė į jį. Žvilgsnis buvo veriantis, nepatiklus, 
visas ankstesnis švelnumas išgaravęs. Užgesęs tarsi vėjo užpūsta 
žvakė. Taip, čia kažkur spąstai. 

- Jis sirgo? - toliau kamantinėjo misis Henri. - Tiek ligų dabar: 
raupai, maras... sunkus metas... 

Vieną akimirką Džekas vos neleptelėjo: Ne, jis nesirgo, misis 
Henri. Jį nukratė elektra. Suprantate, mano tėtis vieną šeštadienį iš- 
važiavo dirbti, palikęs misis Džeri ir mažus Džeriukus, įskaitant ir 
mane, namie. Tai buvo tuomet, kai visi gyvenome urvelyje, ir niekas 
negyveno kitur. Žinote ką? Jis įkišo savo grąžtą į laidų raizginį, o 
misis Feni (ta, kuri dirba Ričardo Slouto namuose) pasakojo girdė- 
jusi dėdę Morganą kalbant telefonu, kad išsiveržė elektra, visa elek- 
tra, ir iščirškino jį taip, kad ant nosies išsilydė akiniai, bet jūs ne- 
suprantate, kas tai yra, nes čia neturite. Neturite akinių... elektros... 
“Midnight Blue"... lėktuvų. Žiūrėkite, kad jums nesibaigtų taip, kaip 
Džerio žmonai, misis Henri. Ne... 

- Nesvarbu, ar jis sirgo, - tarė fermeris. - Ar jis buvo politikas"? 

Džekas pažvelgė į jį. Jis jaudino lūpas, bet iš burnos neišėjo joks 
garsas. Berniukas nežinojo, ką ir sakyti. Per daug čia spąstų. 

Henris linktelėjo, lyg išgirdęs teigiamą atsakymą. 

- Šok lauk, vaike. Turgus už kitos kalvos. Manau, numinsi ten, ar 
ne? 

- Taip, - atsakė Džekas. - Numinsiu. 

Misis Henri atrodė sutrikusi... bet dabar ji laikė mažylį atokiau 
nuo Džeko, tarytum tas galėtų užkrėsti kokia nors liga. 

Fermeris liūdnai šyptelėjo per petį. 

- Atleisk. Atrodai nieko berniokas, bet mes žmoneliai paprasti: 
tai, kas vyksta tenai prie jūros - didelių ponų reikalas. Karalienė 
mirs arba ne... bet kokiu atveju, kada nors turės. Dievas anksčiau ar 
vėliau sukala savo vinis. O kai prasti žmoneliai įsivelia į didžiųjų 
reikalus - visada nukenčia. 

- Mano tėvas... 

- Aš nenoriu nieko girdėti apie tavo tėvą! - griežtai nukirto Hen- 
ris. Jo Žmona atsitraukė nuo Džeko, prispaudusi prie krūtinės mažąjį 
Džeisoną. - Geras ar blogas, nežinau ir žinoti nenoriu. Žinau tik 
tiek, kad jis miręs (nemanau, kad būtum tai melavęs), 0 jo sūnus 
miega ant kietos žemės ir nuo kažko bėga. Todėl lipk lauk. Kaip 
matai, aš ir pats turiu sūnų. 

Džekas išlipo su gailesčiu pastebėdamas išgąstį jaunos moters 
veide, išgąstį, kurį pats pasėjo. Fermeris teisus: mažiems Žmone- 
liams nedera lįsti į didžiųjų reikalus. Nedera, jei nešioja galvą ant 
pečių. 

Žmonės danguje 


Apsižiūrėjęs, kad taip sunkiai uždirbti pinigai virto tiesiog paga- 
liukais, Džekas pasijuto sukrėstas. Tie pagaliukai priminė negrabaus 
meistro išdrožtas žaislines gyvatėles. Bet nusivylimas truko neilgai, 
ir jis gardžiai iš savęs pasijuokė. Aišku, tie pagaliukai ir yra pinigai. 
Kai jis pateko čia, viskas pasikeitė. Sidabro doleris virto moneta su 
grifonu, striukė - berankoviu švarkeliu, anglų kalbą pakeitė Terito- 
rijų kalba, o amerikietiškus pinigus - ryšelis pagaliukų. Jis persikė- 
lė čia su maždaug dvidešimt dviem doleriais, todėl spėjo, kad pana- 
šiai tiek turi Teritorijų pinigais, nors suskaičiavo keturiolika narelių 
ant vieno pagaliuko, o kitas turėjo per dvidešimt. 

Pinigai nebuvo tokia didelė problema kaip kaina: jis nenutuokė, 
kas čia pigu, o kas brangu, todėl slampinėdamas po turgų jautėsi 
kaip žaidimo “Atspėk teisingą kainą“ dalyvis, tik nesėkmės atveju 
niekas nepaplos jam per petį ir neduos paskatinamojo prizo. Jeigu 
čia jis prašaus pro šalį, jie gali... na, jis nežinojo, ką jie gali padary- 
ti. Prikulti, iškolioti? Gali. Nužudyti? Gal ne, bet niekad nežinai. Jie 
maži žmoneliai. Jie ne politikai. O jis pašalietis. 

Džekas slinko nuo vieno triukšmingo turgaus prekystalio eilės 
galo iki kito, narstydamas tą problemą. Ji sukos1 daugiausia apie pil- 
vą: Džekas buvo siaubingai išalkęs. Kartą jis pastebėjo Henrį, besi- 
derantį su ožius parduodančiu žmogumi. Jo žmona stovėjo truputį 
atokiau, nesipainiodama į sandėrį. Moteris buvo nugara į Džeką, ant 
rankų laikė savo berniuką - Džeisoną, vieną iš mažųjų Henrių, - pa- 
galvojo Džekas. Mažylis jį pamatė ir pamojavo putlia rankute. Dže- 
kas skubiai nusisuko slėpdamasis minioje. 

Visur tvyrojo keptos mėsos kvapas. Jis matė pardavėjus, lėtai su- 
kančius virš žarijų ant iešmų mėsą, matė jų padėjėjus, dedančius 
kiaulienos gabalus ant naminės duonos riekių 1r nešančius juos pir- 
kėjams. Jie atrodė lyg aukcionų vedanitieji. Dauguma pirkėjų buvo 
tokie pat fermeriai kaip Henris ir atrodė, jog jie kiloja rankas įsak- 
miai tarsi aukciono dalyviai. Džekas stebėjo keletą mainų: kiekvie- 
ną kartą buvo mokama sujungtais pagaliukais... tik kiek narelių 

turėjo būti? Bet tai ne taip svarbu. Jam reikia pavalgyti, išsiduos taip 
ar ne. 

Jis praėjo mimų vaidinimą net nesustojęs, nors didelė minia - 
daugiausia moterys bei vaikai - griaudėjo juoku ir plojimais. Pasu- 
ko prie prekystalio su brezentinėmis sienomis, kur prie rūkstančių 
anglių stovėjo žaliūkas ištatuiruotais bicepsais. Virš anglių buvo pa- 
kabintas kokių septynių pėdų iešmas, prie kurio iš galų stovėjo po 
murziną vaiką. Ant iešmo buvo užmauti penki dideli mėsos gabalai, 
ir vaikai juos suko. 

Pirkite puikią mėsą! Puiki mėsa čia! Ateikite! - paskui arčiau sto- 
vinčiam berniukui: - Judinkis, kerėpla, - ir vėl traukė savo dainą. 

Praeidamas pro šalį ūkininkas su paaugle dukra kilstelėjo ranką 
ir parodė į antrą gabalą iš kairės. Berniukai palaukė, kol šeiminin- 
kas nurėš gabalėlį ir padės ant duonos. Vienas iš jų pribėgo prie fer- 
merio, kuris ištraukė vieną pagaliuką. Nenuleisdamas nuo jo akių 
Džekas pastebėjo, kad žmogus nulaužia du gabaliukus ir paduoda 
juos berniūkščiui. Kai tas nulėkė prie prekystalio, pirkėjas ramiai 
įsikišo kas liko į kišenę, nukando gerą kąsnį nuo sumuštinio, o liku- 
sį atidavė dukteriai, kuri atsikando ne mažiau godžiai. 

Džeko pilvas riaumojo. Jis pamatė tai, ko jam reikia. 

- Puiki mėsa! Puiki mėsa! Puiki... - milžinas nutilo 1r pažvelgė į 
Džeką. Jo atsikišę antakiai susijungė virš mažų, bet nekvailų akių. - 
Girdžiu tavo pilvo maršą, bičiuli. Jei turi pinigų, sutarsim, ir vakare 
paminėsiu savo maldose. Jeigu ne, kad nematyčiau tavo buko snu- 
kio! 

Berniukai nusikvatojo, nors atrodė išsekę; juokėsi, it nebegalėtų 
valdyti garsų, kuriuos leidžia. 

Bet ir svaigus čirškinamos mėsos kvapas neleido Džekui atsi- 
traukti. Jis parodė trumpesnį pagaliuką 1r dūrė pirštu į antrą nuo kai- 
rės gabalą. Nepratarė nė žodžio. Taip atrodė saugiau. Pardavėjas 
kriuktelėjo, išsitraukė 1š už diržo nuogą peilį ir atrėžė griežinėlį; jis 
buvo mažesnis už tą, kurį atpjovė fermeriui, pastebėjo Džekas, bet 
skrandžiui tas nerūpėjo: jis gurgė iš nekantrumo. 

Pardavėjas šleptelėjo mėsą ant riekės ir atnešė pats, užuot įdavęs 
berniukui. Jis paėmė Džeko pagaliuką ir atlaužė ne du, bet tris na- 
relius. 

Džeko galvoje pasigirdo pašaipus mamos balsas: Sveikinu, Dže- 
ki... ką tik buvai apmautas. 

Pardavėjas Žiūrėjo į jį iššiepęs kreivų pajuodusių dantų burną ir 
laukė protesto. Zurėtum padėkoti, kad paėmiau tik tris, o ne visas 
keturiolika. O galėjau, tu žinai. Esi pasikabinęs ant kaklo plakatą, 
berniuk: AŠ NEVIETINIS IR ESU VIENAS. Todėl pasakyk man, avi- 
galvi, ar nori šiauštis"? 

Ką jis norėjo - nesvarbu. Šiauštis Džekas negalėjo. Jis vėl paju- 
to tą bejėgišką pyktį. 

- Keliauk, - ištarė milžinas ir mostelėjo rankas priešais Džeko 
veidą. Jo pirštai buvo randuoti, panagėse sukepęs kraujas. - Gavai 
savo dalį. Dabar nešdinkis 1š čia. 

Džekas pagalvojo: Parodyčiau tau žibintuvėlį, ir mautum tarsi 
visų pragaro velnių genamas. Parodyčiau tau lėktuvą, ir tu tikriau- 
siai išprotėtum. Nesi toks kietas, kaip manai, biče. 

Jis nusišypsojo; jo šypsenoje prekeiviui mėsa kažkas nepatiko, 
nes jis atsitraukė sutrikęs. Paskui antakiai vėl susitiko. 

- Dink, sakau! - suriaumojo jis. - Kad tu prasmegtum! 

Džekas paklausė. 


Mėsa buvo gardi. Džekas prarijo ją, paskui duoną, ant kurios to- 
ji buvo padėta, o tada automatiškai nulaižė sultis nuo delnų. Mėsa 
buvo panaši į kiaulieną... bet ne tokia. Ji buvo skalsesnė, aštresnė už 
kiaulieną. Kad ir kas ten buvo, tai užpildė tuščią pilvą. Džekas pa- 
galvojo, kad sutiktų tūkstantį metų nešiotis tokią priešpiečiams į 
mokyklą. 

Dabar, kai jis kuriam laikui nutildė savo pilvą, galėjo viską ap- 
žiūrėti šiek tiek atidžiau... ir, nors to pats nepastebėjo, pamažu pri- 
tapo prie minios. Jis buvo atvykęs į miestelį ir vaikštinėjantis tarp 
prekystalių kaimietis, kuris stengėsi nieko nepražiopsoti. Prekeiviai 
atkreipdavo į jį dėmesį, tačiau tik kaip į pirkėją. Jie šaukė ir kvietė- 
si jį, bet paskui lygiai taip pat viliojo kažką kitą, einantį Džekui už 
nugaros: vyrą, moterį, vaiką. Džekas smalsiai apžiūrinėjo išdėliotas 
prekes, kurios atrodė keistos ir kartu nuostabios, ir iš kitų Žioplių 
niekuo neišsiskyrė. Galbūt todėl, kad liovėsi vaizduoti abejingą ir 

nuobodžiaujantį toje vietoje, kur niekas nenuobodžiavo. Visi juokė- 
si, ginčijosi, derėjosi... tik nenuobodžiavo. 

Miestelis priminė jam Karalienės paviljoną, tik nesijautė įtampos 
ir perdėto linksmumo. Čia pynėsi tokie patys aštrūs kvapai (domi- 
navo keptos mėsos ir gyvulių smarvė), ryškiai vilkintys Žmonės 
(nors vargu ar jie galėjo lygintis su paviljone matytais puošeivo- 
mis), tvyrojo ta pati visiškos kasdienybės ir ekstravagancijos są- 
junga. | 

Džekas sustojo prie prekystalio, kur buvo pardavinėjami kilimai 
su Karalienės portretu. Jis staiga prisiminė Henko Skoflerio mamą. 
Henkas buvo vienas iš vaikų, su kuriuo jiedu su Ričardu Sloutu 
draugavo Los Andžele. Misis Skofler buvo pamišusi dėl ryškių pa- 
puošalų. Dievaži, va jai tai tikrai patiktų Lauros De Luizian atvaiz- 
das su aukštai sukeltais ir karališkai supintais plaukais! Geriau ne- 
gu Aliaskos elnių piešinėliai ant aksomo arba keraminis pano su 
“Paskutine vakariene“ už baro Skoflerio svetainėje... 

Bet kilime išaustas veidas ėmė keistis. Dabar jis matė jau ne Ka- 
ralienės, o savo mamos veidą, jų darėsi vis daugiau. Mamos akys 
buvo dar labiau patamsėjusios, o oda - baltesnė. 

Netikėtai Džeką suėmė ilgesys. Jis persirito jo galvoje lyg ban- 
ga, o širdis išrėkė: Mama! Ach, mama! Viešpatie, ką aš čia veikiu? 
Mama! Kaip jis dabar troško sužinoti, ką ji veikia šiuo metu, šią mi- 
nutę! Sėdi prie lango, rūko, žvelgia į vandenyną, šalia pasidėjusi at- 
verstą knygą? Žiūri televizorių? Kokį nors filmą? Miega? Miršta? 

Mirė? - pridūrė pagiežingas balsas, kurio berniukas nepajėgė nu- 
tildyti. - Mirė, Džekai? Jau mirė? 

Liaukis. 

Jis pajuto karštas ašaras. 

- Ko toks liūdnas, vaikuti? 

Džekas nusigandęs pakėlė akis ir pamatė kilimų pardavėją. Jis 
buvo toks pats stambus kaip mėsos pardavėjas, o rankos irgi buvo 
ištatuiruotos, bet šypsena atrodė atvira ir saulėta. Joje nesijautė pik- 
tos valios. O tai didelis skirtumas. 

- Nieko, - atsakė berniukas. 

- Jeigu dėl nieko tu taip atrodai, sūneli, tada įsivaizduoju, kaip 
atrodytum, jeigu galvotum apie kažką. 

- Aš tikrai taip blogai atrodžiau? - pralinksmėjęs paklausė Dže- 
kas. Jis priprato prie savo kalbos, ir galbūt todėl kilimų pardavėjas 
nepastebėjo keistos jo tarties. 

- Jergutėliau, regis, turėjai šioje mėnulio pusėje vienintelį drau- 
gą ir staiga išvydai, kaip iš šiaurės atlėkęs laukinis Baltasis vilkas 
suryja jį sidabriniu šaukštu. 

Džekas šyptelėjo. Pirklys nusisuko ir paėmė kažką nuo prekys- 
talio: daiktas buvo ovalus, su nedideliu kotu. Kai žaliūkas sukosi, 
plykstelėjo saulės zuikutis - tai veidrodis. Džekui daiktelis pasirodė 
pigus niekutis, kokį gali gauti numušęs tris medinius butelius per 
karnavalą. 

- Štai, vyrioke, - tarė kilimų pirklys. - Užmesk akį ir pasakyk, 
kad aš neteisus. 

Džekas dirstelėjo ir prasižiojo, vieną akimirką išsigandęs, kad 
liovėsi plakti širdis. Ten buvo jis, bet atrodė kaip iš Disnėjaus filmo 
“Pinokis"? Malonumų šalies, kur rūkymas ir kortavimas paversdavo 
berniukus į asiliukus. Paprastai mėlynos ir apvalios kaip kiekvieno 
anglosaksų palikuonio akys pasidarė rudos ir įkypos. Ant kaktos bu- 
vo užkritusi suveltų plaukų sruoga. Džekas pakėlė ranką, norėdamas 
ją nubraukti nuo akių, bet užčiuopė tik odą, - o veidrodyje pirštai 
užstrigo kaltūne. Jis išgirdo patenkinto prekijo juoką. Įdomiausia, 
kad iki pat pečių krito ilgos asilo ausys. Jam bežiūrint, viena sukru- 
tėjo. | 

Staiga jam toptelėjo: Aš tokį TUREJAU! 

Po to: Regėjimuose aš turėjau tokį. Įprastame pasaulyje tai bu- 
vo... buvo... 

Tuomet jam buvo ne daugiau kaip ketveri metai. Įprastame pa- 
saulyje (jis liovėsi laikyti jį žikru to net nepastebėjęs) tai buvo dide- 
lis stiklo rutuliukas su rausvu centru. Vieną dieną žaidžiant kieme, 
rutuliukas nusirito betoniniu takeliu ir įkrito pro kanalizacijos gro- 
teles. Tuomet, atsisėdęs ant šaligatvio ir purvinais delniukais užsi- 
dengęs ašarotas akis, Džekas nesitikėjo daugiau jo pamatyti. Bet bu- 
vo ne taip; senas žaisliukas atsirado ir yra toks pat nuostabus kaip 
tada, kai jam buvo treji ar ketveri. Džekas patenkintas nusišypsojo. 
Atspindys pasikeitė: Džekas kvailiukas virto Džeku Katinu, veidas 
pasidarė gudrus ir paslaptingas. Rudas asiliuko akis pakeitė žalios, 
o nukarusios asilo ausys virto stačiomis pilkomis katino ausytėmis. 

- Jau geriau, - tarė prekijas, - šitaip geriau, sūneli. Man patinka 
matyti linksmą vaiką. Linksmas vaikas yra sveikas vaikas, o sveikas 
vaikas nepražus šiame pasaulyje. Gero ūkininkavimo knygoje taip 
pasakyta, o jeigu ir ne - tai turėtų. Galėsiu į savo įrašyti, jei kada pa- 

vyks sutaupyti iš savo moliūgų lysvės ir nusipirkti vieną sau. Nori 
veidrodėlio? 

- Taip! - šūktelėjo berniukas. - Labai noriu! - jis puolė traukti sa- 
vo pagaliukus. Taupumas buvo pamirštas. - Kiek? 

Pirklys susiraukė ir paslapčiomis apsidairė, ar jų niekas nestebi. 

- Kišk tai atgal, sūneli. Ir giliai įsikišk. Va, taip. Savo turtą paro- 
dysi - galvą nujodinsi. Pražiota burna - turgaus smaguma. 

- Ką? 

- Nesvarbu. Už dyką. Imk. Pusė jų sudūžta, kai grįžtu vežimu į 
savo krautuvę dešimtą mėnesį. Mamos čiupinėjo, vaikai Žiūrinėjo, 
pirkt nieks nenorėjo. 

- Na, jūs bent neneigiate to, - tarė Džekas. 

Prekijas nustebęs pažiūrėjo į jį, paskui abu nusikvatojo. 

- Linksmas berniukas, kandus liežuviukas, - pasakė kilimų par- 
davėjas. - Užsuk, kai būsi augesnis ir plikesnis, sūneli. Paimsim ta- 
vo liežuvį ir makaulę, parduosim tris kartus tą pačią kiaulę. 

Džekas sukikeno. Šitas vyrukas geriau negu repuojantis “Sugar- 
hill Gang". 

- Ačiū, - padėkojo jis (o veidrodyje pasirodė plati šypsena). - La- 
bai jums ačiū! 

- Ne man, Dievui dėkok, - pasakė, o pagalvojęs pridūrė: - Ir sa- 
vo pagaliukus saugok. 

Džekas nupėdino toliau, rūpestingai įsikišęs veidrodėlį prie Spi- 
džio butelio, 1r kas kelios minutės tikrino, ar pagaliukai vietoje. 

Jis tarėsi supratęs, ką reiškia pražiota burna. 


Už trijų prekystalių nuo rimuojančio kilimų pardavėjo ištvirkęs 
vyras su raiščiu per vieną akį, stipriai trenkiantis alkoholiu, stengė- 
si įsiūlyti vienam ūkininkui gaidį. Jis tikino, kad jeigu tas įleis jį pas 
savo vištas, kitus dvylika mėnesių galės imti kiaušinius vien su 
dviem tryniais. 

Tačiau Džeko nedomino nei gaidys, nei pardavėjo įtikinėjimai. 
Jis prisijungė prie būrelio vaikų, kurie spoksojo į vienaakio rekla- 
mą: papūgą dideliame narve. Paukštis buvo beveik tokio dydžio 
kaip mažiausias grupelės vaikas, o plunksnos lygios ir tamsiai žalios 

it “Heineken"' alaus butelis. Papūgos akys... keturios akys spindėjo 
auksu. Kaip ir ponis paviljone, paukštis turėjo dvi galvas. Jis oriai 
tupėjo įsikibęs į šaką stambiais geltonais nagais ir žiūrėjo į skirtin- 
gas puses, 0 papurę jo kuodai beveik lietėsi. 

Papūga, vaikų nuostabai, kalbėjo pati su savimi, bet Džekas pa- 
stebėjo, kad vaikai, nors ir labai susidomėję, neatrodė priblokšti ar 
labai nustebę. Jie nebuvo panašūs į vaikus, pirmą kartą nuėjusius į 
kiną ir sėdinčius išpūstomis akimis į ekraną; ne, jie labiau priminė 
vaikus, žiūrinčius savo šeštadieninę animacinių filmų seriją. Tai ste- 
buklas, tiesa, bet jau matytas. O kas greičiausiai pripranta prie ste- 
buklų, jei ne mažiausieji? 

- Grrrrak! Kaip aukštai yra viršus? - paklausė pirma galva. 

- Kiek apačia yra žemai, - atsakė antroji, ir vaikai sukikeno. 

- Grrrrak! Kokia didžiausia dvariškių tiesa? - toliau klausinėjo 
pirma galva. 

- Kad karalius bus karalius visą gyvenimą, o pariteriauti kartą 
gali kas tik nori! - atšovė antra galva. Džekas šyptelėjo, keli vyres- 
ni vaikai nusijuokė, o jaunesnieji tik Žiūrėjo sutrikę. 

- O kas misis Sprat bufete? - užklausė pirmoji galva. 

- Ženklas, kurio joks žmogus negali pamatyti! - atsiliepė antroji. 
Ir nors Džekas nieko nesuprato, vaikai pratrūko kvatoti. 

Papūga iškilmingai pamindžikavo ant šakos ir purptelėjo į šieną, 
pakrėktą narvo apačioje. 

- O kas mirtinai išgąsdino Alaną Destrį naktį? 

- Jis pamatė savo žmoną - grrrrrak! - išlipančią iš vonios! 

Ūkininkas nusisuko ir nuėjo, o vienaakis pardavėjas vis dar siū- 
lė gaidį. Paskui jis piktai užsipuolė vaikus: 

- Nešdinkitės iš čia! Maukit, kol negavot į rūrą! 

Vaikai išsilakstė. Džekas pasekė jų pavyzdžiu, paskutinį kartą 
metęs žvilgsnį į nuostabią papūgą. 


4 


Prie kito prekystalio jis paliko du narelius už obuolį ir kaušą pie- 
no - saldžiausio, riebiausio pieno, kokį jis kada nors buvo ragavęs. 
Džekas pagalvojo, kad jeigu tokį duotų karvės jo pasaulyje, “Ne- 
stle“ ir “Hershey"" subankmtuotų per savaitę. 


159 


Baigdamas gerti pieną, Džekas pastebėjo jo link artėjančią Hen- 
rių šeimą. Jis grąžino kaušą moteriai už prekystalio, toji ramiai 
šliūkštelėjo likutį į medinį kubiliuką. Džekas nuskubėjo šluostyda- 
masis nuo pieno likusius ūsiukus ir vildamasis, jog iš kaušo prieš tai 
negėrė kas nors, sergantis raupais ar dedervine. Kažkodėl nesinorė- 
jo tikėti, kad čia egzistuoja tokie bjaurūs dalykai. 

Jis praėjo pagrindiniu turgaus taku pro mimus, pro dvi storules, 
prekiaujančias puodais ir keptuvėmis (Teritorijų indai, pagalvojo 
Džekas ir nusišypsojo), pro tą nuostabų dvigalvį paukštį (vienaakis 
jo šeimininkas sverdėdamas atvirai gėrė iš molinio butelio, laikė ap- 
svaigusį gaidį už kaklo ir įžūliai užkabinėjo praeivius; dešinė jo ran- 
ka, pastebėjo berniukas, buvo išdirbta gelsvomis išmatomis), pro 
aikštę, kur būriavosi ūkininkai. Čia jis susidomėjęs stabtelėjo. Dau- 
guma fermerių papsėjo molines pypkes, iš rankų į rankas keliavo 
dar keli tokie pat moliniai buteliai. Netoliese lauke vyrai krovė ak- 
menis į vežimus, traukiamus stambių nuvargusių arklių nunarinto- 
mis galvomis ir bukais Žžvilgsniais. 

Džekas praėjo stalą su kilimais. Pirklys pastebėjo jį ir kilstelėjo 
ranką. Vaikas atsakė rankos kilstelėjimu ir jau norėjo pridurti: Siek 
naudos, bet neperlenk lazdos! Bet susilaikė. Staiga jį vėl apėmė liū- 
desys, tas svetimumo jausmas, jausmas, jog esi čia svetimas. 

Jis priėjo kryžkelę. Iš šiaurės į pietus einantis kelias buvo ne 
daugiau kaip laukkelis. O Vakarinis vieškelis buvo daug platesnis. 

Senis Keliaujantis Džekas, - pagalvojo jis 17 mėgino nusišypsoti. 
Atstatė krūtinę ir išgirdo, kaip Spidžio butelis dzingteli į veidrodė- 
lį. - Štai mina Keliaujantis Džekas Teritorijų magistrale. Na, koje- 
lės, neapvilkit manęs! 

Jis patraukė tolyn, 1r netrukus įsiliejo į neaprėpiamą snaudžiantį 
kraštą. 


Maždaug po keturių valandų, saulei persiritus per dienovidį, 
Džekas atsisėdo aukštoje pakelės žolėje ir stebėjo į aukštą, iš pažiū- 
ros nelabai tvirtą, bokštą lipančius vyrus. Iš čia jie atrodė ne dides- 
ni už vabalėlius. Džekas pasirinko tą vietą pailsėti ir suvalgyti savo 
obuolį todėl, kad čia Vakarinis vieškelis ėjo prie to bokšto arčiau- 

siai. Jis vis dar buvo mažiausiai už trijų mylių (gal ir daugiau, nes 
apie atstumus ką nors spręsti, kai oro skaidrumas toks milžiniškas, 
buvo sunku), o jau visą valandą jis nedingo iš Džeko regėjimo 
lauko. 

Džekas valgė obuolį ir svarstė, koks ten bokštas taip atokiai pa- 
statytas laukuose. Ir, suprantama, ko ten lipa tie vyrai. Vėjas ėmė 
pūsti Džekui į nugarą, vos tik jis išėjo iš miestelio, bet sekundę, kai 
jis aprimdavo, Džekas girdėjo žmones, šūkaujančius kažką vienas 
kitam ir... besijuokiančius. Ten tikrai buvo linksma. 

Atitolęs penkias mylias nuo miestelio, Džekas priėjo kaimą, jei- 
gu tik kaimų galima pavadinti penkis namelius ir krautuvėlę, kuri 
nuo kažin kada nebedirbo. Nuo tada nesimatė jokių žmonių buvimo 
ženklų. Prieš pasirodant bokštui, berniukas jau ėmė spėlioti, ar tik 
nebus praėjęs Išorinių Postų. Jis gerai prisiminė kapitono Fareno žo- 
džius: Už Išorinių Postų Vakarinis vieškelis eina niekur... arba pra- 
garan. Girdėjau kalbant, jog pats Dievas niekad neužklysta už Išori- 
nių Postų... 

Džekas krūptelėjo. 

Bet jam nesinorėjo tikėti, kad nukeliavo taip toli. Aišku viena - 
jis nejaučia to augančio nerimo, kuris apėmė prieš pakliūnant į gy- 
vų medžių mišką, kai slėpėsi nuo Morgano ekipažo. Gyvieji me- 
džiai dabar atrodė klaikus Outlyje praleisto laiko prologas. 

Priešingai, gera nuotaika, kuri jį buvo apėmusi nuo tada, kai su- 
šilęs ir pailsėjęs pabudo šieno kupetoje iki fermeris Henris paprašė 
šokti iš jo vežimo, grįžo. Grįžo nuojauta, kad Teritorijos, nepaisant 
to blogio, kuris jose slepiasi, iš esmės yra geros, ir jis gali tapti jų 
dalimi kada tik panorėjęs... nes iš tikrųjų nėra joks Svetimšalis. 

Džekas suvokė, kad ilgą gyvenimo dalį buvo Teritorijų dalis. 
Kai jis žingsniavo vieškeliu, galvon toptelėjo keista mintis pusiau 
Teritorijų, pusiau anglų kalba: Kai aš sapnuoju, vienintelis momen- 
tas, kai aš tai ŽINAU, yra tada, kai imu busti. O jeigu aš sapnuoju 
ir mane kažkas staiga pažadina, - žadintuvas sučirškia ar dar kas 
nors, - jaučiuosi keisčiausiu sutvėrimu. Pirmiausia, pats budimas 
atrodo sapnas. Ir aš nesijaučiu Svetimšaliu čia, kai sapnas būna gi- 
lus, argi ne taip? Ne, ne visai taip, bet panašiai. Galiu eiti lažybų, 
kad mano tėtis nugrimzdavo į sapną labai giliai. O dėdė Morganas 
beveik niekada. 

Jis nutarė gurkštelti iš Spidžio butelio, kai tik pamatys ką nors 
grėsminga... ar net baisų. Jeigu ne, keliaus visą dieną, o tada grįš į 
Niujorką. Jis būtų sutikęs nakvoti Teritorijose, jeigu turėtų ką nors 
valgomo. Bet be obuolio nieko nebuvo, o šalia Vakarinio vieškelio 
nesimatė jokių “7-Eleven" ar “Stop-"n-Go" reklamų. 

Kai tik Džekas praėjo paskutinę gyvenvietę, seni medžiai, supę 
kryžkeles ir miestelį, užleido vietą atvirai lygumai, kuri driekėsi be 
galo be krašto į abi kelio puses. Atrodė, kad jis keliauja begaliniu 
pylimu per beribį vandenyną. Tądien jis vienas keliavo po žydru 
dangumi ir skaisčia, bet šalta saule (rugsėjo pabaiga, aišku, kad šal- 
ta, - pagalvojo jis, tik vietoj rugsėjo mintyse šmėkštelėjo kitas Žo- 
dis, kurį geriau versti kaip devintą mėnesį). Nesutiko nė vieno pės- 
čiojo, nepravažiavo nei tuščias, nei prikrautas vežimas. Nepaliauja- 
mai pūtė vėjas, liūdnai ir rudeniškai aimanavo žolių jūroje. Pievos 
ritosi bangelėmis. 

Paklaustas “Kaip jautiesi, Džekai?“, berniukas būtų atsakęs: 
“Ačiū, labai gerai. Šauniai". Šauniai buvo tas žodis, kuris šautų jam 
į galvą keliaujant tuščiomis lygumomis: ekstazė jam siejosi su po- 
puliaria roko grupės “Blondie"' daina. Ir jis nebūtų patikėjęs savo 
ausimis, jeigu kas nors pasakytų, jog kelis kartus stebėdamas, kaip 
tos bangelės veja viena kitą iki horizonto, gerdamas akimis vaizdus, 
kokius tenka matyti retam amerikiečių vaikui, jis verkė. Dangaus 
nepjaustė jokie lėktuvai ir neteršė horizonte rūkstantys kaminai. 

Džekas patyrė galybę naujų potyrių: uodė, girdėjo ir matė visai 
ką kita, negu buvo įpratęs nuo mažens. Džekas, galima sakyti, buvo 
gana rafinuotas vaikas: užaugo Los Andžele, tėvas buvo agentas, 
motina - kino aktorė, būtų keisčiau, jeigu jis toks nebūtų. Bet jis bu- 
vo viso labo tik vaikas ir tai jam padėjo... bent jau tokioje situacijo- 
je. Suaugusiam ta kelionė vienam per dykas lygumas sukeltų jaus- 
minę perkrovą, gal net persekiojantį beprotystės ar haliucinacijų 
jausmą. Suaugęs 1eškotų drebančiais pirštais, - ir tikriausiai nesėk- 
mingai, - Spidžio butelio praėjus pirmai valandai, o gal net mažiau. 

Džeko atveju smūgis praėjo sąmonę ir liko pasąmonėje, todėl kai 
prisipildęs laimės jis pravirko, to net nejautė (tik kai tarpais vaizdas 
imdavo akyse lietis, jis priskirdavo tai prakaitui) ir kartojo sau: 
Viešpatie, kaip man gera... turėtų būti baisoka, kai aplink nieko nė- 
ra, bet ne. 

Taigi Džekas laikė ekstazę ne kuo kitu, o gera, puikia nuotaika 
ir keliavo vienas pats Vakariniu vieškeliu, tempdamas įkandin vis 1l- 
gėjantį šešėlį. Jis net neįtarė, kad tokio pakilumo priežastis gali būti 
tas faktas, kad nepraėjo nė dvylika valandų nuo to laiko, kai jis bu- 
vo Apdaiko kalinys (mėlynės nuo paskutinės statinės, prispaudusios 
pirštus, dar buvo aiškios), kai jis per plauką išvengė pabaisos, kurią 
dabar vadino vilkožiu, kad pirmą kartą eina keliu vienut vienutėlis: 
niekur nesimato kokakolos ar “Budweiser'io" reklamos, pakeliui ne- 
bėga ir nekerta kelio jokie elektros laidai, kaip kad būdavo anksčiau, 
net nesigirdi tolimo lėktuvo ūžimo, ką jau kalbėti apie griaudėjan- 
čius 747 ar F-111 variklius, kai šie išlekia iš Portsmuto karinės ba- 
zės ir drebina orą virš “Alhambros" kaip Osmondo botago kirčiai. 
Čia girdėjosi tik žingsniai ir jo kvėpavimas. 

Viešpatie, kaip gera, pagalvojo Džekas nejučia ašarodamas, ir 

kalbėjo sau, jog tai “šaunu"". 

Dabar jis Žiūrėjo ir stebėjosi tuo keistu bokštu. 

Ne, vaikinai, manęs ten nieku gyvu neužviliotumėte, - tarė jis sau. 
Džekas sugraužė obuolį ir nesusimąstydamas, net neatitraukęs akių 
nuo bokšto, užkasė graužtuką į kietą žemę. 

Bokštas atrodė sukaltas iš karčių 1r, spėjo Džekas, turėjo siekti 
ne mažiau penkis šimtus pėdų. Statinys buvo sukonstruotas iš tuščių 
kvadratų, šonuose kartys kryžiavosi. Viršuje matėsi platforma, o ant 
jos vaikštinėjo keli Žmonės. 

Berniukui besėdint apkabinus kelius, iš nugaros dvelktelėjo vė- 
jelis. Bokšto linkui nuvilnijo bangelės. Džekas įsivaizdavo, kaip tas 
statinys turėtų svyruoti, ir sudrebėjo. 

NIEKADA manęs ten neužprašytumėte, - pagalvojo jis, - nė už 
milijoną žalių. 

Ir tada nutiko tai, ko jis labai bijojo: vienas iš žmonių nukrito. 

Džekas pašoko. Veide atsispindėjo siaubas kaip cirko žiūrovo, 
kuris tapo nepavykusio triuko liudininku: akrobatas, kuris blogai 
krito, guli susirietęs, oro gimnastas, nespėjęs įsikibti, drioksteli į tin- 
klą, netikėtai sugriūva žmonių piramidė. 

O velnias, po šimts, 0... 

Džeko akys staiga išsipūtė. Burna dar labiau prasižiojo, kad be- 
veik rėmėsi į krūtinę, o po to lūpas ištempė šypsena. Žmogus nuo 
bokšto nenukrito, ir vėjas jo nenupūtė. Iš dviejų šonų ant platformos 
buvo pritaisyti tarsi kokie tramplinai, ir tas žmogus nušoko nuo vie- 
no iš jų. Ties bokšto viduriu kažkas (parašiutas, spėjo Džekas) ėmė 
skleistis, bet iki galo neišsiskleidė. 

Bet tai nebuvo parašiutas. 

Ten buvo sparnai. 

Žmogus pradėjo kristi lėčiau, galiausiai visai sustojo ir pakibo 
maždaug penkiasdešimt pėdų virš pievos. Dabar jis lėkė tai aukštyn, 
tai žemyn, sparnai kilo aukštyn vos nesiliesdami, o paskui energin- 
gai leidosi žemyn it plaukiko rankos finiše. 

Olialia, - pagalvojo Džekas, praradęs sugebėjimą kaip nors ki- 
taip išreikšti savo susižavėjimą, - olialia, o čia tai bent, aha. 

Dabar nuo tramplino šoko antras vyras, tada trečias, ketvirtas. Po 
penkių minučių ore skraidė bent penkios dešimtys vyrų, raitė sudė- 
tingiausius viražus: nuo bokšto, aštuonetas, ant bokšto, į kitą pusę, 
vėl aštuonetas grįžta ant platformos ir viskas iš naujo. 

Jie sukiojosi, šoko ir nardė ore. Džekas ėmė juoktis iš džiaugs- 
mo. Tai buvo panašu į baletą ant vandens senuose Esteros Viljams 
filmuose. Tos plaukikės - ir pati Estera Viljams* - viską darė taip, 
kad atrodė paprasta pačiam taip nardyti ir suktis, o kartu su draugais 
atlikti tokį pat šokį. 

Bet čia buvo truputį kitaip. Vyrų sklandymas neatrodė visai 
lengvas; norėdami išlikti ore jie turėjo labai pasistengti, Džekas bu- 
vo tikras, kad tai net skausminga, kaip kai kurie pratimai per fizinio 
lavinimo pamoką: špagatas ar pritūpimas ant vienos kojos. Nepra- 
kaituosi - nieko nepasieksi! - suriaumos treneris, jeigu išdrįsi skųs- 
tis. 

Po kurio laiko jis prisiminė dar kai ką - apsilankymą pas mamos 
draugę Mairną (kuri buvo tikra balerina) šokių studijoje Vilšyro bul- 
vare. Mairna šoko baleto trupėje, ir Džekas nekart matė jų spektak- 
lius. Mama visada vesdavosi jį kartu, nors tai buvo taip nuobodu, 


* Estera Viljams, 1923 m. Los Andžele gimusi aktorė. 15 metų tapo plau- 
kimo čempione, ilgakojė gražuolė buvo pastebėta režisierių ir 1942-1961 
filmavosi daugelyje filmų. 

kaip sėdėti bažnyčioje ar žiūrėti pamokas per televizorių. Jis niekad 
iki tol nebuvo matęs Mairnos repeticijose... niekad iš taip arti. Ir bu- 
vo sukrėstas, net truputį išsigandęs kontrasto tarp baleto scenoje, kur 
visi lakioja ir grakščiai tipena ant puantų, ir vaizdo iš penkių pėdų 
atstumo akinančioje dienos šviesoje, plieskiančioje per didžiulius 
langus. Jokios muzikos - tik choreografas ploja ritmą ir garsiai kri- 
tikuoja. Nė vieno pagyrimo, tik kritika. Šokėjų veidai žliaugia pra- 
kaitu. Drabužiai taip pat juo permirkę. Didelė erdvi patalpa dvokia 
prakaitu. Grakštūs raumenys dreba ir aimanuoja nuo išsekimo. Gys- 
los iššokusios it izoliuoti kabeliai. Smilkiniuose ir kakluose pulsuo- 
ja venos. Be choreografo pliaukšėjimo ir riksmo girdisi tik puantų 
bilsnojimas į grindis ir gilus alsavimas. Džekas staiga suprato, kad 
tie šokėjai ne tik uždirba pragyvenimui; jie save žudo. Labiausiai 
jam įstrigo jų veidai: susikaupimas, išsekimas ir tas skausmas... bet 
po juo jis pastebėjo džiaugsmą. Tuose žvilgsniuose neabejotinai bu- 
vo džiaugsmo, o tai Džeką gąsdino, nes jis atrodė neįmanomas. 
Koks Žmogus gali džiaugtis pasmerkdamas save tokiam nuolatiniam 
siaubingam sekinančiam skausmui? 

Čia irgi mato skausmą. Ar tai iš tikro sparnuoti žmonės kaip 
žmonės-paukščiai Flešo Gordono seriale, ar tai kažkas panašaus į 
Ikarą ir Dedalą - pririšami sparnai? Berniukas nutarė, jog tai nesvar- 
bu... bent jau jam. 

Džiaugsmas. 

Jie gyvena stebukle, tie žmonės gyvena stebukle. 

Juos laiko džiaugsmas. 

Štai kas svarbu. Tai džiaugsmas juos kelia, nesvarbu, ar sparnai 
išaugę 1š jų nugarų, ar pritaisyti sagtimis bei diržais. Nes dabar jis 
stebėjo tokias pat pastangas kaip salėje Vilšyre. Tas pats energijos 
švaistymas sekundei apversti gamtos dėsnį. Tai, kad tas apvertimas 
reikalavo tiek daug, o truko taip trumpai, buvo siaubinga; o kad tie 
žmonės vis vien to siekė - siaubinga ir kartu nuostabu. 

Ir tai tik žaidimas, - staiga pasakė Džekas sau. Žaidimas ar dar 
mažiau; gal tik treniruotė prieš žaidimą, kaip tas prakaitas ir išseki- 
mas Vilšyro salėje tądien. Treniruotė prieš pasirodymą, į kurį ateiti 
teiksis gal tik keletas Žmonių ir kurį tikriausiai greitai uždarys. 

Džiaugsmas, - pagalvojo jis išsitiesęs, pasukęs veidą į tolumoje 
skrajojančius Žmones, o vėjas skyrė plaukus jam ant kaktos. Jo 

nekaltybės metas artėjo prie pabaigos (Džekas būtų su tuo sutikęs, 
nes ir pats jautė jos galą: joks berniukas negali ilgai keliauti ir paty- 
ręs tai, ką patyrė Outlyje, tikėtis ilgai likti nekaltas), bet tą valandė- 
lę, kai jis stovėjo žvelgdamas į dangų, nekaltybė gaubė jį nelyginant 
jaunąjį Žveją Elizabetos Bišop poemoje vaivorykštė, vaivorykštė, 
vaivorykštė. 

Džiaugsmas - prakeiktas, bet šaunus žodelis. 

Pasijutęs geriau negu prieš tai, ir tik pats Dievas žino, kada tai 
buvo, Džekas vėl išėjo į Vakarinį vieškelį. Jo žingsniai buvo leng- 
vi, o veide spinduliavo ta paprasta linksma šypsena. Retsykiais jis 
atsigęždavo ir dar ilgai galėjo stebėti skrajūnus danguje. Teritorijų 
oras buvo toks skaidrus, jog, sakytum, didino. Bet net ir tada, kai 
žmonių nesimatė, džiaugsmo pojūtis liko galvoje lyg vaivorykštė. 

Kai saulė ėmė linkti vakarop, Džekas pajuto, jog ima atidėlioti 
grįžimą į kitą pasaulį - Amerikos Teritorijas. Ne vien dėl gėrimo 
skonio. Atidėliojo, nes nenorėjo išvykti iš čia. 

Žolėje gurgė upeliukas. Pamažu ėmė rodytis nedideli gojeliai: 
mirguliuojantys medžiai keistai plokščiomis viršūnėmis it eukalip- 
tai. Upelis darė kilpą į dešinę ir sruveno palei kelią. Tolėliau vėrėsi 
vandens platybės. Jos buvo tokios beribės, jog Džekui ilgą laiką at- 
rodė, kad jis regi truputį melsvesnio dangaus kraštelį. Bet tai buvo 
ne dangus, o ežeras. Didžiulis ežeras, - pagalvojo berniukas ir spė- 
j0, kad aname pasaulyje jis vadinasi Ontarijas. 

Jis jautėsi puikiai. Keliauja gera kryptimi, gal kiek ir per daug į 
šiaurę, bet Vakarinis vieškelis, be jokios abejonės, netrukus pasi- 
suks. Pašėlęs džiaugsmas virto malonia ramybe, jausmu, kuris buvo 
skaidrus tarytum Teritorijų oras. Džeko gerą nuotaiką temdė tik vie- 
nas dalykas, prisiminimas Ž 

(šešerių, buvo šešerių, Džekas buvo šešerių) 4 

apie Džerį Bledsą. Kodėl galva jam neduoda ramybės, traukda- 
ma iš naujo tą atsiminimą? 

Ne... ne atsiminimą... du atsiminimus. Pirmas - misis Fini pasa- 
koja savo seseriai apie tai, kaip išsiveržusi elektra iškepė jį, išlydė 

akinius ant jo nosies, nes ji girdėjusi misterį Sloutą taip sakant tele- 
fonu... o paskui po tachta, kai jis visai neketino šnipinėti, tėtis sakė: 
“Viskas turi savo pasekmes, ir kai kurios iš jų gali būti nepageidau- 
jamos". Kažkas Džeriui Bledsui tikrai padarė nepageidaujamą pa- 
slaugą, tiesa? Tikrai, kai tavo akiniai išsilydo ant nosies, nėra labai 
pageidaujama, taip... 

Džekas sustojo kaip įkastas. 

Ką nori tuo pasakyti? 

Tu žinai, ką aš noriu pasakyti, Džekai. Tavo tėvas tądien buvo iš- 
vykęs, kartu su Morganu. Jie buvo čia. Kur čia? Manau, jie buvo to- 
je vietoje Kalifornijoje, kuri atitinka amerikietiškas Teritorijas. Jie 
padarė kažką, ar kuris nors vienas padarė. Gal ką nors didelio, ar- 
ba paspyrė akmenį... užkasė į žemę obuolio graužtuką. Ir tai kažkaip 
atsiliepė tenai. Atsiliepė ir užmušė Džerį Bledsą. 

Džekas krūptelėjo. O taip, dabar aišku, kodėl taip ilgai atmintis 
nenorėjo atkosėti to prisiminimo: žaislinio taksi, vyriškų balsų mur- 
mesio, Deksterio Gordono saksofono. Jis nenorėjo sugrįžti pats. Nes 

(kas sukelia tuos pasikeitimus, tėti) 

tuomet galima suprasti, jog būdamas čia jis gali padaryti kažką 
siaubinga savo pasaulyje. Pradėti III pasaulinį karą? Ne, tikriausiai 
ne. Paskutiniu metu jis nežudė jokio, nei seno, nei jauno, karaliaus. 
Bet ko reikia sukelti tam aidui, kuris iščirškino Džerį Bledsą? Ar 
dėdė Morganas nušovė Džerio dvynį, jei toks buvo? Mėgino par- 
duoti kokiam nors Teritorijų didikui elektros koncepciją? O gal tai 
buvo koks nors paprastas poelgis... ne reikšmingesnis už mėsos ga- 
balo pirkimą vietiniame turguje? Kas sukelia tuos pasikeitimus? Kas 
juos sukėlė? 

Gražus potvynis, mielas gaisras. 

Staiga Džeko gerklė perdžiūvo. 

Jis priėjo prie upeliuko, suklupo ant kelių ir nuleido ranką pasi- 
semti vandens. Nelauktai ji suakmenėjo. Rami srovė būvo nuskaid- 
rinta saulėlydžio varsomis... bet staiga ji nusidažė raudonai kaip 
kraujas. Paskui pajuodo. Po akimirkos ji nuskaidrėjo, 1 Džekas 1š- 
vydo... 

Jis aiktelėjo pamatęs atidundantį Vakariniu vieškeliu Morgano 
diližaną, traukiamą tuzino apsiputojusių arklių. Perbalęs 1š išgąsčio 
Džekas pamatė, kad ant aukštos vežiko sėdynės sėdi ir talžo gyvu- 

lius botagu Elrojus. Bet botagą laikė visai ne ranka. Tai buvo pana- 
šiau į kanopą. Elrojus vadeliojo tą pragarišką vežimą, Elrojus šiepė 
negyvų ilčių pilną snukį ir laukė nesulaukė, kada vėl nutvers Džeką 
Sojerį ir paleis jam žarnas. 

Berniukas klūpojo prie upelio išsproginęs akis, drebančiomis 1š 
baimės lūpomis. Jis pamatė dar vieną to vaizdo detalę, ne pačią pa- 
grindinę, tačiau labiausiai jį nugąsdinusią: arklių akys švytėjo. Jos 
švytėjo todėl, kad jose atsispindėjo saulėlydis. 

Diližanas lekia šiuo keliu... ir vejasi jį. 

Paknopstomis, ne visai tikras, kad laikys kojos, Džekas atsitrau- 
kė nuo vandens ir puolė ant kelio. Prisiplojo prie jo, o Spidžio bute- 
lis ir kilimų pirklio dovanotas veidrodėlis įsirėmė į pilvą. Priglaudė 
ausį prie Žemės. 

Girdėjosi tylus ritmingas dundesys. Jis buvo tolimas... bet nepa- 
liaujamai artėjo. 

Elrojus prie vadžių... Morganas viduje. Morganas Sloutas? Mor- 
ganas iš Oriso? Vienas ir tas pat. 

Berniukas sunkiai atsiplėšė nuo hipnotiško dundėjimo ir atsisto- 
jo. Išsitraukė Spidžio butelį, - tokį pat kaip ir gautą Jungtinėse Vals- 
tijose, - iš švarkelio ir iškrapštė kiek pajėgė samanų kamščio. Skys- 
čio buvo likę per porą colių. Jis nervingai dairėsi kairėn, bet kada 
laukdamas išnyrant juodo diližano, traukiamo arklių, kurių saulėly- 
džio sklidinos akys šviečia it klaikūs Žibintai. Aišku, jis nieko nepa- 
matė. Teritorijose, spėjo pastebėti jis, horizontas arčiau, 0 garsas 
sklinda toliau. Morgano diližanas už dešimties ar net dvidešimties 
mylių. 

Tiesiai ant manęs, - pagalvojo Džekas ir pakėlė butelį prie lūpų. 
Bet paskutinę akimirką galvoje kažkas suriko: Ei/ Palauk! Palauk, 
kvaily, gyventi atsibodo? Jis dingsta vidury Vakarinio vieškelio, o 
aname pasaulyje pasirodys ant kokios nors magistralės ir bus suva- 
žinėtas pirmo pasitaikiusio sunkvežimio. 

Džekas nuskubėjo į šalikelę ir dar atmatavo dešimt ar dvidešimt 
žingsnių. Tada įkvėpė saldaus oro, atsiduodamas ramybei... ir vai- 
vorykštės jausmui. 

Turiu pasistengti įsiminti tai, - pagalvojo jis. - Man to gali pri- 
veikti. Be to, galbūt nebus lemta man čia greitai sugrįžti. 

Džekas apsidairė: lygumas pamažu grobia iš rytų sėlinanti tam- 
są, šėlioja kvapnus, bet vėsus vėjelis, taršo jo plaukus kaip žolę. 

Pasirengęs, Džeki? 

Džekas užsimerkė ir nusiteikė šlykščiam gėrimui bei pykinimui, 
kuris seks po to. 

- Banzai, - sukuždėjo jis ir gurkštelėjo. 


Badis Parkinsas 


Jis vėmė purpurinėmis seilėmis vos per kelis colius nuo staigaus 
šlaito, kuris leidosi prie keturių juostų magistralės. Paskui papurtė 
galvą 1r atsilošė ant kelių, atsukęs į švininį dangų nugarą. Pasaulis, 
šitas pasaulis dvokė. Berniukas ropojo atbulas nuo vėmalų, bet 
smarvė niekur nedingo. Ore tvyrojo benzino ir kitų neįvardijamų 
nuodų kvapas; pats oras buvo-lyg iš išmetamojo vamzdžio. Virš jo 
galvos nelyginant milžiniškas ekranas kabojo kelio ženklas. Toli, ki- 
toje kelio pusėje tyvuliavo bekraštis ežeras, tik truputį šviesesnis už 
pilką dangų. Nuo ten taip pat trenkė metalinėmis plombomis ir nu- 
vargusiais atodūsiais. Ontarijo ežeras, o tas menkas miestelis šalia 
gali būti Olkotas ar Kendalis. Jis išklydo iš kelio ir pailgino sau jį 
šimtu ar daugiau mylių, prarado keturias penkias dienas. Džekas 
priėjo prie ženklo, tikėdamasis, kad užrašas jį nudžiugins. Pažiūrė- 
J0 į juodą užrašą, nusivalė burną. ANGOLA. Angola? Kur tai yra? 
Jis pažvelgė įdėmiau į aprūkusį miesteliuką, palengva priprasdamas 
prie negyvo oro. 


O Rendas Maknelis, tas neįkainojamas palydovas, atsakė jam, 
kad vandens platybės yra Erio ežeras ir jis ne tik nepailgino sau ke- 
lio, bet dar ir sutrumpino. 

Bet prieš nutardamas, kad protingiausia būtų dingti į Teritorijas, 
kai tik ten bus saugu, kitaip sakant, kai Morgano ekipažas prava- 
žiuos pro tą vietą, kur jis stovėjo, berniukas nutarė užsukti į tą ne- 
didelį Angolos miestelį ir pažiūrėti, ar šį kartą Džekas Sojeris, Dže- 
kis, nesukėlė kokių nors permainų. Jis ėmė leistis nuo šlaito. Dvy- 

likamečio berniuko su džinsais ir languotais marškiniais, gana aukš- 
toko savo amžiui ir jau atrodančio apleisto, veidas staiga pasidarė 
labai susirūpinęs. | 

“ Pusiaukelėje jis susigriebė, jog vėl pradėjo mąstyti angliškai. 


Praėjus daugeliui dienų ir toli į vakarus, vyras, vardu Badis Par- 
kinsas, pakeliui iš Kembridžo Ohajuje sustojęs pavežėti Liuisu Fa- 
renu prisistačiusį berniuką, būtų pažinęs tą rūpestį: atrodė, kad su- 
sirūpinimas amžinai liks šito vaikio veide. Pralinksmėk, sūnau, dėl 
savęs ar dėl ko nors kito, - norėjo Badis pasakyti tam vaikui. Bet iš 
vaiko pasakojimo aišku, kad jo rūpesčių būtų pakakę ir dešimčiai. 
Motina serga, tėvas miręs, pats išsiųstas pas tetą mokytoją į Bakai 
Leiką... yra ko nerimauti. Atrodo, kad tas Liuisas nematęs daugiau 
penkių dolerių nuo Kalėdų. Bet kažkodėl Badžio nepaliko įtarimas, 
kad šitas vaikas jį truputį vedžioja už nosies. 

Pirmiausia, jis kvepia kaimu, ne miestu. Badis Parkinsas su bro- 
liais turėjo tris šimtus akrų netoli Amandos, bemaž trisdešimt my- 
lių nuo Kolumbo, todėl apsirikti negalėjo. Šitas vaikas kvepia 
Kembridžu, o Kembridžas yra kaimas. Badis užaugo su dirbamų 
laukų ir ganyklų kvapais, mėšlu ir šiltadaržiais, o neskalbti šito ber- 
niuko drabužiai buvo prisigėrę pažįstamo kvapo. 

Antras dalykas - patys drabužiai. Misis Faren turėtų būti baisiai 
nesveika, mąstė Badis, išleisdama savo berniuką suplėšytais džin- 
sais, kurių raukšlės net blizga nuo purvo. O batai! Liuiso Fareno 
sportiniai bateliai vos laikosi ant kojos, raišteliai sulipę, o medžia- 
ga arba išplėšta, arba sudilusi keliose vietose. 

- Tai jie paėmė tavo tėtės automobilį, a, Liuisai? - paklausė Ba- 
dis. | 

- Taip, niekingi bailiai atsliūkino naktį ir išvarė tiesiog 1š gara- 
žo. Man atrodo, kad jie neturėjo teisės taip padaryti. Tik ne iš žmo- 
nių, kurie sunkiai dirba ir netrukus, kai tik galės, i1ms vėl mokėti. O 
kaip manote jūs? Neturėjo teisės, ar ne? 

Berniukas buvo pasukęs į jį nuoširdų, saulėje įdegusį veidą, lyg 
tai būtų rimčiausias klausimas po Niksono atstatydinimo ar Kiaulių 

įlankos. Badis instinktyviai linko, buvo linkęs sutikti su visais šito 
mielo berniuko, kvepiančio kaimo darbais, teiginiais. 

- Manau, kad į viską galima pažvelgti iš dviejų pusių, - nelinks- 
mai tarė Parkinsas. Berniukas sumirksėjo ir vėl įsmeigė akis į kelią. 
Vairuotojas vėl pajuto tą virš berniuko pakibusį susirūpinimą, neri- 
mą ir net ėmė apgailestauti, kad neatsakė teigiamai. 

- Tai tavo teta dirba pradinėje Bakai Leiko mokykloje, - tarė Ba- 
dis, vildamasis prablaškyti vaiką, kalbėti ne apie praeitį, o apie at- 
eitį. 

- Taip, sere, dirba. Ji pradinės mokytoja. Helena Vogan, - bet jo 
veido išraiška nepasikeitė. 

Tačiau Badžio ausys vėl pagavo kai ką. Jis nelaikė savęs fo- 
netikos žinovu, bet buvo tikras, jog jaunasis Liuisas Farenas nekal- 
ba kaip iš Ohajo. Ne taip tarė žodžius, ne ten dėjo kirčius. Tartis 
visai ne ohajiška. Ir tikrai ne iš kaimiškos jo dalies. Jautėsi akcen- 
tas. 

O gal vaikas iš Kembridžo Ohajuje išmoko šitaip kalbėti? Bet 
kokių galų? Kažkokia priežastis yra. 

Be to, dar tas laikraštis, pakištas po kaire pažastimi ir nė sekun- 
dei nepaleidžiamas iš rankų. Jis kėlė juodžiausius įtarimus, kad jau- 
nasis pakeleivis pabėgo iš namų ir kiekvienas jo žodis - melas. Laik- 
raščio pavadinimą Badis Parkinsas matė vos pasukęs galvą: “The 
Angola Herald". Angola yra Afrikoje, kur daug anglų traukia su rei- 
kalais, kita Angola yra Niujorke - visai šalia Erio ežero. Ne per se- 
niausiai rodė reportažus per žinias iš ten, bet jis negalėjo prisiminti 
apie ką. | 

- Noriu tavęs kai ko paklausti, Liuisai, - tarė jis ir atsikrenkštė. 

- Taip? - atsiliepė berniukas. 

- Kaip pas vaiką iš mažo Keturiasdešimtosios valstijos miestelio 
galėjo atsidurti laikraštis iš Angolos Niujorke? Tai juk taip toli nuo 
čia. Man tik smalsu, sūnau. 

Berniukas pažvelgė į paspaustą po ranka laikraštį, prisitraukė dar 
arčiau, it tas siektų išslysti. 

- A, aš jį radau, - atsakė berniukas. 

- Nieko sau, - tarstelėjo Badis. 

- Taip, sere. Jis gulėjo ant suoliuko autobusų stotyje. 

- Tu buvai nuėjęs šįryt į stotį? 

- Prieš nutardamas pataupyti pinigus 1r keliauti pakeleivingais 
automobiliais. Misteri Parkinsai, jeigu jūs pavežėtumėt iki posūkio 
į Zeinsvilį, beliktų tik galiukas kelio. Tikriausiai pasiekčiau tetos 
namus prieš pietus. 

- Gal ir pavežėsiu, - atsakė Badis, 1r nugrimzdo į nejaukią tylą. 
Galiausiai neištvėrė ir tyliai paklausė, žiūrėdamas tiesiai į akis: 

- Sūnau, tu juk nebėgi iš namų? 

Jį nustebino Liuiso Fareno šypsena, ne dirbtinis šypsnys, o tikra 
nuoširdi šypsena. Pati mintis apie bėgimą iš namų jam atrodė juo- 
kinga. Ji praskaidrino nuotaiką. Berniukas atsisuko į jį, ir jų žvilgs- 
niai susitiko. L 

Per sekundę, dvi, tris... kad 1r kiek tai truko, Badis Parkinsas pa- 
matė, jog šalia sėdintis nesiprausęs berniukas yra gražus. Jis nebūtų 
išdrįsęs pavartoti šito Žodžio apibūdindamas vyriškos lyties žmogų, 
vyresnį negu devynių mėnesių, bet net apneštas kelio dulkėmis ši- 
tas Liuisas Farenas buvo gražus. Jo humoro jausmas valandėlei iš- 
vaikė visas abejones, o jį, penkiasdešimt dvejų metų trijų sūnų tėvą, 
užplūdo gryno gerumo banga, kurią galima buvo apsakyti tik ne- 
įprastais žodžiais. Šitas Liuisas Farenas, dvylikos metų berniukas, 
kaip pats sakosi, buvo toliau ir matė daugiau negu Badis Parkinsas, 
o tai, ką jis išgyveno ir padarė, pavertė jį gražiu. 

- Ne, aš ne bėglys, misteri Parkinsai, - atsakė vaikas. 

Akys mirktelėjo, užsivėrė, neliko to skaistumo, šviesos, ir ber- 
niukas atsilošė į sėdynės atkaltę. Jis įrėmė kelius į prietaisų skydą, 
o laikraštį pasikišo po pažastimi. 

- Atrodo, kad ne, - patikėjo Badis, vėl pasisukdamas į kelią. Jis 
jautė palengvėjimą, tik nežinia kodėl. - Nesi bėglys, Liuisai. Nors 
kažko nesakai. 

Berniukas tylėjo. 

- Dirbai fermoje, teisybė? 

Liuisas nustebęs pažvelgė į jį. 

- Taip, dirbau. Tris pastarąsias dienas. Už du dolerius per va- 
landą. 

O tavo mamytė net nepasirūpino išskalbti tavo rūbelių, prieš 
siųsdama pas savo seserį, a? - pagalvojo Badis. Bet jis tik pasiūlė: 

- Liuisai, pagalvok, gal norėtum važiuoti su manimi? Nesakau, 
kad tu bėgi, bet jeigu tu gyveni kur nors apie Kembridžą, aš gatavas 

suvalgyti visą šitą trantą kartu su padangomis. Pats turiu tris berniu- 
kus, - jauniausias, Bilis, maždaug trim metais vyresnis už tave, - ir 
moku bendrauti su berniukais. Galėsi likti kiek panorėsi, ir priklau- 
sys nuo to, kiek būsi atviras. Nes aš norėsiu išgirsti, bent jau kai su- 
valgysim tą patį kepalą duonos. 

Vairuotojas perbraukė delnu trumpai kirptus žilus plaukus ir pa- 
sisuko į berniuką. Liuisas Farenas buvo panašesnis ne į vaiką, 0 į 
vaiduoklį. 

- Kviečiu pasisvečiuoti, sūnau. 

Berniukas šypsodamasis atsakė: 

- Jūs labai mielas, misteri Parkinsai, bet aš negaliu. Turiu aplan- 
kyti savo...e... tetą... 

- Bakai Leike, - padėjo vairuotojas. 

Vaikas nurijo seiles ir pakėlė akis. 

- Siūlau tau pagalbą, jeigu reikia, - pakartojo Badis. 

Liuisas palietė įdiržusią ir įdegusią jo ranką. 

- Pavežėdami mane, labai padėjote, patikėkit. 

Po dešimties tylos minučių Parkinsas nulydėjo laibą berniuko fi- 
gūrėlę į Zeinsvilio kelią. Jis tikriausiai gautų pylos nuo žmonos, kad 
atsivežė čia tą purviną vaiką pavalgyti, bet pamačiusi ir pasišnekė- 
jusi su juo Emė ištrauktų gerąsias taures ir motinos dovanotas lėkš- 
tes. Badis Parkinsas netikėjo, kad Bakai Leike gyvena tokia Helena 
Vogan ir nebuvo tikras, kad paslaptingasis Liuisas Farenas išvis tu- 
ri mamą: berniukas atrodė visiškas našlaitis, vienas kaip pirštas šia- 
me pasaulyje. Badis žiūrėjo, kol berniuką paslėpė rampos posūkis, 
o tada akys užkliuvo už gigantiško geltonos ir violetinės spalvos 
prekybinio miestelio reklaminio stendo. 

Valandėlę jis padvejojo, ar neiššokus iš automobilio ir nesusig- 
rąžinus to vaiko... paskui atmintyje iškilo šeštos valandos naujienų 
scena. Angola, Niujorkas. Nelaimė, nelabai reikšmingas, kad būtų 
pakartotas, nelaimingas atsitikimas - štai kas nutiko Angoloje. Vie- 
nas iš tų atsitikimų, kuriuos pasaulis užkasa po kalnu naujienų. Ba- 
dis atmintyje įstengė atkapstyti tik didžiulių sijų sutraiškytus auto- 
mobilius ir rūkstančią skylę žemėje - angą, kuri veda į pragarą. Ba- 
dis Parkinsas žvilgtelėjo į kelią, kur paskutinį kartą matė berniuką, 
užmynė sankabą ir perjungė pirmą bėgį. 

Badžio Parkinso atmintis buvo kur kas geresnė, nei jis įsivaizda- 
vo. Pirmame “Angola Herald", kurį atsargiai 17 kartu su baime spau- 
dė po pažastimi tas “Liuisas Farenas", puslapyje jis būtų perskaitęs: 


KEISTAS ŽEMĖS DREBĖJIMAS NUSINEŠA 5 GYVYBES 
praneša specialusis “Herald"* korespondentas Džozefas Gorganas 


Darbai Reinberd Taueryje, pačiame aukščiausiame ir praš- 
matniausiame Angolos statinyje, iki kurių pabaigos buvo dar li- 
kę šeši mėnesiai, buvo žiauriai nutraukti beprecedentinio žemės 
drebėjimo, sugriovusio pastatą ir palaidojusio po griuvėsiais 
daug statybininkų. Penki žuvusiųjų lavonai rasti, dar du darbinin- 
kai dingę, bet laikomi žuvusiais. Visi septyni priklausė “Speise- 
rio konstrukcijos"? kompanijai ir nelaimės metu rinko du viršuti- 
nius pastato aukštus. 

Vakarykštis žemės drebėjimas buvo pirmas užregistruotas že- 
mės drebėjimas Angolos istorijoje. Arminas Van Peltas iš Niu- 
jorko universiteto Geologijos fakulteto telefonu apibūdino tą tra- 
gišką katastrofą “seisminiu burbulu". Valstijų Saugumo komisi- 
jos atstovai tiria šį įvykį... 


Žuvusieji: Robertas Heidelis, dvidešimt trejų; Tomas Fylkė, tris- 
dešimt ketverių, Džeromas Vaildas, keturiasdešimt aštuonerių; 
Maiklas Hagenas, dvidešimt devynerių; Briusas Deivis, trisdešimt 
devynerių. Kol kas nerasti penkiasdešimt ketverių metų Arnoldas 
Šulkampas ir keturiasdešimt trejų Teodoras Rasmusenas. Džekui 
daugiau nereikėjo skaityti laikraščio, kad įsimintų tas pavardes. Pir- 
masis žemės drebėjimas Angolos istorijoje įvyko tą dieną, kai jis 
persikėlė nuo Vakarinio vieškelio į miestelio pakraštį. Dalis Džeko 
traukė važiuoti į svečius pas malonų Badį Parkinsą, papietauti su jo 
šeimyna prie stalo (prikimšti virtos jautienos ir obuolių pyrago), o 
po to lįsti į lovą ir užsitraukti ant galvos namie austą apklotą. Ir nie- 
kur nejudėti - tik prie stalo - keturias penkias dienas. Bet bėda ta, 
J0g jis jau įsivaizdavo pušinį stalą, apkrautą sūriu, 0 už jo sienoje - 
išpjautą angą. Iš Parkinso berniukų džinsų kyšojo 11gos plonos uo- 
degos. Kas kaltas dėl Džerio Bledso, tėti? Heidelis, Fylkė, Vaildas, 
Hagenas, Deivis, Sulkampas ir Rasmusenas. Kas dėl to kaltas? Jis 
žinojo, kas dėl to kaltas. 

Kai Džekas praėjo paskutinį posūkį, didelis geltonas ir violetinis 
Bakai prekybos miestelio stendas praplaukė pro jo petį ir pasirodė 
kitoje pusėje. Berniukas pagaliau įžiūrėjo, kad jis iškeltas ant trijų 
geltonų stulpų mašinų stovėjimo aikštelėje. Pats centras priminė fu- 
turistinį ochros spalvos statinį be langų. Po minutės jis įsitikino, kad 
centras yra apdengtas, 0 jis regi tik atskirų pastatų junginį. Džekas 
įsikišo ranką į kišenę ir pačiupinėjo kietai susuktą dvidešimt trijų 
dolerių ritinėlį - tai buvo visas lobis. 

Vėsioje rudens vidurdienio saulėje berniukas skubėjo prie centro 
automobilių aikštelės. 

Jeigu ne tas pokalbis su Badžiu Parkinsu, Džekas, ko gero, būtų 
likęs ant US-40 magistralės ir pamėginęs sukarti dar pusšimtį my- 
lių. Jis norėjo per kitas dvi tris dienas nusigauti į Ilinojų, kur gyve- 
na Ričardas. Mintis apie susitikimą su draugu palaikė jį sunkias ne- 
pertraukiamo darbo dienas Elberto Palamaunteino fermoje: rimtas, 
akiniuotas Ričardo Slouto veidas jo kambaryje Taierio mokykloje 
Springfilde palaikė jo jėgas kaip ir sotus misis Palamauntein mais- 
tas. Džekas vis dar troško susitikti su Ričardu, bet Badžio Parkinso 
pakvietimas jį truputį atšaldė. Jis nebegalėjo sėsti į kitą mašiną ir 
pradėti Istoriją iš naujo. (Šiaip ar taip, priminė sau berniukas, ta Is- 
torija 1ma prarasti tikroviškumą.) Prekybos centras - puiki galimy- 
bė pailsėti, ypač jeigu ten yra kino teatras. Dabar Džekas sutiktų pa- 
žiūrėti nuobodžiausią, saldžiausią meilės istoriją. 

O prieš seansą, jei jam pasiseks rasti kino teatrą, jis sutvarkys du 
dalykus, kuriuos vis atidėliojo mažiausiai savaitę. Džekas pastebė- 
jo, kaip vairuotojas apžiūrinėja jo suplyšusius batus. Jie buvo ne tik 
suplyšę; padai, kadaise tokie minkšti ir elastiški, paslaptingai virto 
kietais kaip asfaltas. Po dienos, kai jam tekdavo ilgai keliauti pės- 
čiam ar dirbti atsistojus, pėdos degė kaip nuplikytos. 

Antra užduotis - paskambinti mamai - buvo tiek apipinta kalte ir 
baime, kad Džekas ilgai neleido sau apie tai galvoti. Jis nebuvo tik- 
ras, kad neapsiverks išgirdęs mamos balsą. O kas, jeigu ji atrodys 
nusilpusi, jei atrodys smarkiai serganti? Ar jis ir toliau keliaus į va- 
karus, jeigu Lili maldaus jį grįžti į Niū Hampšyrą? Todėl Džekas 
nedrįso prisipažinti sau, kad ketina jai skambinti. Prieš akis iškilo 
aiškus telefonų automatų su plastmasės gaubtais vaizdas, ir berniu- 

kas nuvijo tą mintį, tarsi bijotų, kad iš ragelio gali išlįsti Elrėjus ar 
kokia kita Teritorijų pabaisa ir suspausti ranka jo gerklę. 

Kaip tik tada 1š nutrūktgalviškai įlėkusio į aikštelę sportinio au- 
tomobilio iššoko trys metais ar dviem vyresnės už Džeką mergaitės. 
Vieną akimirksnį jos buvo panašios į nenatūraliomis pozomis susta- 
tytus manekenus. Paskui jos atsistojo natūraliau, abejingai dirstelė- 
jo į Džeką ir ėmė taisytis plaukus.Tai buvo ilgakojės dešimtos kla- 
sės princesės aptemptais džinsais, kurios juokiasi prisidengusios 
burną ranka, lyg pats juokas būtų juokingas. Džekas sulėtino žings- 
nį, ėmė sliūkinti kaip lunatikas. Viena iš princesių šnipštelėjo kaž- 
ką kitai, rudaplaukei. 

Aš dabar kitoks, - toptelėjo Džekui. - Ne vienas iš jų. Nuo šios 
minties jis pasijuto tik dar vienišesnis. 

Kresnas šviesiaplaukis vaikinas mėlyna liemene išlipo iš auto- 
mobilio, mergaitės susispietė apie jį, o jis vaidino nekreipiąs į jas 
dėmesio. Vaikinas, tikriausiai abiturientas, žvilgtelėjo į Džeką, pas- 
kui užrietė nosį į pastato fasadą. “Timi?"", - tarstelėjo rudaplaukė 
mergina. “Taip, taip, - atsakė jis. - Jau ėmiau galvoti, kodėl čia taip 
trenkia mėšlu.“ Jis išdidžiai nužvelgė savo drauges. Rudaplaukė 
kvailai šypsodamasi dirstelėjo į Džeką ir nusivijo drauges. Visos 
trys nusekė pro stiklines prekybos centro duris įkandin savo arogan- 
tiško šaunuolio. 

Džekas palaukė, kol Timio ir jo damų būrelis virs mažais taške- 
liais, 1r tik tada užlipo ant plokštės, kuri atveria duris. Į jį tvoskė 
kondicionuoto oro gūsis. 


Dideliame baseine, apsuptame suoliukų, tryško dviejų aukštų dy- 
džio fontanas, į kurį vėrėsi abiejų aukštų krautuvėlių vitrinos. Iš 
ochros spalvos lubų sklido švelni, įprasta tokioms vietoms muzika 
ir savita bronzinė šviesa. Kukurūzų spragėsių kvapas, pakutenęs 
Džeko nosį užsivėrus durims, sklido iš senoviško kiosko, nudažyto 
raudonai kaip gaisrinė mašina, stovinčio šalia knygyno iš kairės nuo 
fontano. Džekas iškart suprato, kad čia kino teatro nėra. Timis su 
draugėmis plaukė eskalatoriumi į kitą centro galą, greičiausiai, nu- 
sprendė Džekas, į greito maisto restoranėlį “Kapitono stalas". Dže- 
kas vėl pačiupinėjo pinigų ritinėlį. Spidžio gitaros plektras ir kap1- 
tono Fareno moneta gulėjo kišenės dugne, kartu su smulkiais. 

O šitame aukšte, suspausta tarp “Mr. Čipso pyragėlių" ir gėrimų 
parduotuvės, kuri viliojo NAUJOMIS ŽEMOMIS KAINOMIS 
pirkti burboną, buvo batų krautuvėlė, patraukusi Džeko akį ilga 
sportinių batelių lentyna. Pardavėjas prie kasos pasilenkė 1r stebėjo 
Džeką renkantis batus akivaizdžiai įtarinėdamas, kad jis gali ką nors 
pavogti. Lentynoje nerado nė vienos pažįstamos firmos batų. Ten 
nebuvo “Nike" ar “Puma"'; sportiniai batai buvo “Speedster", “Bul- 
Iseye" arba “Zooms"', o abu raišteliai sumegzti mazgu. Tai kedai, o 
ne tikri sportiniai bateliai, bet bus gerai, nutarė Džekas. 

Jis nusipirko pigiausių, kokie buvo jo dydžio, batų porą: mėly- 
nos medžiagos su raudonu zigzagu per šoną. Niekur nerado firmos 
pavadinimo. Jie buvo mažiausiai krentantys į akį iš visų batų ant 
prekystalio. Prie kasos Džekas atskaitė šešias po vieną dolerį kupiū- 
ras ir pasakė, kad maišelio nereikia. 

Atsisėdęs ant suolo priešais fontaną berniukas nusiavė “Nike"", 
nesivargindamas jų atrišti. Kai įkišo kojas į naujus batus, jo pėdos 
kone atsiduso iš dėkingumo. Džekas atsistojo ir sumetė savo senus 
batus į aukštą šiukšliadėžę, ant kurios šono buvo išvedžiota: “Nesi- 
rausk po šiukšles". Truputį žemiau buvo parašyta smulkesniu šriftu: 
Mūsų vieta - žemėje. 

Džekas patraukė ieškoti taksofono. Prie kukurūzų spragėsių kios- 
ko jis atsisveikino su penkiasdešimt centų ir gavo kvortos dydžio in- 
delį su tviskančiais nuo riebalų kukurūzais. Pusamžis vyras su kati- 
liuku ir vėplio ūsais pasakė jam, kad taksofonus ras viršuje, už “31 
kvapo". Jis mostelėjo ranka į artimiausią eskalatorių. 

Kimšdamas kukurūzus, Džekas kilo į viršų įkandin dvidešimt- 
metės ir pagyvenusios moters, kuri klubais užrėmė beveik visus 
laiptus. Abi vilkėjo aptemptas kelnes. 

Jeigu Džekui tektų išnykti Bakai prekybos centre (ar net vieną 
dvi mylias už jo), ar sienos sudrebėtų ir įlūžtų stogas? Ar imtų kris- 
ti plytos, garsiakalbiai, lempos ir sijos ant visų, kurie, savo nelaimei, 
yra viduje? Ar ir tos princesės kartu su arogantiškuoju Timiu liktų 
gulėti sulaužytomis kaukolėmis, sutraiškytomis galūnėmis ir per- 
plėštais viduriais... Prieš pasiekdamas viršų, Džekas jau matė kren- 
tant didžiulius tinko gabalus ir geležines konstrukcijas, girdėjo 
klaikų antro aukšto grindų traškesį, klyksmus... jie buvo užrašyti 
ore. 

Angola. Reinberd Taueris. 

Džekas pajuto, kaip ima dilgčioti ir prakaituoti delnai, nusibrau- 
kė juos į kelnes. 

TRISDEŠIMT VIENAS KVAPAS, švystelėjo šaltos baltos spal- 
vos šviečianti iškaba kairėje. Pasisukęs ten, berniukas pamatė 1š- 
lenktą koridorių. Tviskančiomis rudomis plytelėmis išklotos sienos 
bei grindys ir trys telefonai; iš tikro po plastikiniais gaubtais. Prie- 
šais telefonus buvo tualetai. 

Priėjęs prie vidurinio burbulo, Džekas surinko “0", tada rajono 
kodą ir “Alhambros"' viešbučio telefono numerį. 

- Mokėsite? - paklausė operatorius, o Džekas atsakė, jog sumo- 
kės abonėntas misis Sojer iš keturi šimtai septinto arba aštunto. 

Kai atsiliepė viešbučio operatorė, Džekui nuo krūtinės nusirito 
akmuo. Ji sujungė su numeriu. Telefonas suskambėjo kartą, kitą, 
trečią. | 

Paskui mama tarė: 

- Viešpatie, mielasis, kaip džiaugiuosi tave išgirdusi! Būti palik- 
ta motina - ne tokiai senutei kaip aš. Man tavęs trūksta, kai nesisu- 
kioji aplink ir nemokai, kaip elgtis su padavėjais. 

- Tu per daug klasiška daugeliui padavėjų, štai ir viskas, - pasa- 
kė Džekas, tvardydamasis, kad nepravirktų iš palengvėjimo. 

- Ar viskas gerai, Džekai? Sakyk man tiesą. 

- Aš jaučiuosi puikiai, iš tikro, - atsakė jis. - Man viskas gerai. 
Aš tik norėjau įsitikinti, kad tu... na, Žinai... 

Ragelyje sutraškėjo, sušvilpė it vėjo pūsteltas smėlis. 

- Jaučiuosi normaliai, - pasakė Lili. - Puikiai. Nesijaučiu blo- 
giau, tai jau tikrai, jei dėl to jaudiniesi. Norėčiau sužinoti, kur esi. 

Džekas padelsė, ragelis vėl sušvilpė. 

- Aš dabar Ohajuje. Netrukus susitiksiu su Ričardu. 

- Kada grįši namo, Džeki? 

- Nežinau. Norėčiau pats Žinoti. 

- Negali pasakyti. Prisiekiu, vaike, jeigu tavo tėvas nebūtų vadi- 
nęs tavęs tuo kvailu vardu... ir jeigu tu būtum paprašęs manęs de- 
šimtį minučių anksčiau ar vėliau... 

Kaukimas ragelyje užslopino jos balsą, o Džekas prisiminė ma- 
mą arbatinėje: pavargusią ir silpną senutę. Kai kaukimas nutilo, jis 
paklausė: 

- Ar turėjai nemalonumų su dėde Morganu? Ar jis lenda tau į 
akis? 

- Aš pasiunčiau tavo dėdulę po velnių, - atsakė ji. 

- Jis buvo atvažiavęs? Buvo pas tave? Jis ir toliau tave nervina? 

- Aš atsikračiau Slouto po dviejų dienų, kai tu išvažiavai, mažy- 
li. Be reikalo dėl to nerimauji. 

- Ar jis minėjo, kur važiuos? - paklausė Džekas mamos, ir su 
paskutiniu žodžiu telefonas veriančiai sucypė perskrosdamas sme- 
genis. Berniukas perkreipęs lūpas atitraukė ragelį nuo ausies. Kau- 
kimas buvo toks garsus, kad jį būtų girdėjęs kiekvienas, įžengęs į 
koridorių. - MAMA! - suriko Džekas, prisikišdamas ragelį kiek pa- 
Jėgė arčiau. Kaukimas tik sustiprėjo, tarsi tarp stočių visu garsu 
įjungtas radijas. 

Ryšys staiga nutrūko. Džekas prikišo ragelį prie ausies, bet gir- 
dėjo tik mirtiną tylą. 

- Ei, - tarstelėjo Džekas ir pajudino svirtelę. Buka tyla tarsi spau- 
dėsi prie jo ausies. 

Vos tik jis atleido svirtelę, pasigirdo šaukimo signalas. Džekas 
kyštelėjo ranką į kišenę kitos monetos. 

Negrabiai laikydamas ragelį kaire ranka, kol kita naršė kišenę, 
Džekas staiga suakmenėjo, kai signalas persijungė į kitą erdvę. 

Kitame gale pasigirdo aiškus dėdės Morgano balsas. 

- Nešdinkis namo, Džekai, - perrėžė orą it skalpelis Slouto žo- 
džiai. - Nešk savo kudašių pats, antraip mes priversime. 

- Palauk, - ištarė Džekas, tarytum prašytų palūkėti; iš tikro jis 
pats nesuprato, ką sako. 

- Daugiau negaliu laukti, jaunikaiti. Dabar tu žudikas. Ar ne 
taip? Tu - žudikas. Todėl negalime daugiau duoti tau progų. Keliauk 
į Niū Hampšyro kurortą. Dabar. Arba grįši namo maiše. 


Džekas išgirdo trakštelėjimą. Jis numetė ragelį. Telefonas pasvi- 
ro į priekį 1r atsikabino nuo sienos. Dar sekundę pakybojęs ant lai- 
dų, sunkiai driokstelėjo žemėn. 

Atsilapojo vyrų tualeto durys, kažkas suriko: “O, VELNIAS!" 

Džekas atsisukęs pamatė trumpai apsikirpusį maždaug dvidešim- 
ties metų vaikiną, vėpsantį į telefonus. Jis buvo pasirišęs baltą pri- 
kyštę ir varlytę - vienos iš šitų krautuvėlių pardavėjas. 

- Aš nekaltas, - ėmė teisintis Džekas. - Jis pats nukrito. 

- Velnias, - pakartojo pardavėjas. Jis dėbtelėjo į Džeką, pasvyra- 
vo, it ketintų bėgti, po to persibraukė pirštais per plaukus. 

Džekas atbulas pasitraukė iš koridoriaus. Pusiaukelėje ant eska- 
latoriaus išgirdo pardavėją šaukiant: “Misteri Olafsonai! Telefonas, 
misteri Olafsonai!* Džekas paskubėjo išsinešdinti. 

Lauke buvo giedra, bet jautėsi keista drėgmė. Džekas kaip ap- 
svaigęs traukė šaligatviu. Už pusės mylios nuo aikštelės prekybinio 
centro link pasuko policijos automobilis. Džekas apsidairė ir kulnia- 
vo tolyn. Priekyje šeimyna niekaip negalėjo įnešti šezlongo pro 
siauras centro duris. Džekas sulėtino žingsnį ir stebėjo, kaip vyras 
su žmona lenkia sudedamą krėslą, o maži vaikai lyg stengiasi padė- 
ti, lyg pasėdėti ant jo. Pagaliau vėliavos kėlėjų poza kaip garsioje 
Ivo Jimos* nuotraukoje jie prasibruko pro duris. Policijos automo- 
bilis tingiai sukiojosi po aikštelę. 

Netoli už tų durų, kur negudri šeima kišo savo krėslą, ant medi- 
nės dėžės gitarą brazdino senas negras. Lėtai prisiartinęs Džekas pa- 
stebėjo šalia jo metalinį puodelį. Senio veidą slėpė dideli purvini 
akiniai nuo saulės ir dėmėtos skrybėlės kraštas. Švarko rankovės 
buvo susiraukšlėjusios it dramblio užpakalis. 

Džekas nulipo nuo šaligatvio, norėdamas apeiti jį pagarbiu atstu- 
mu, ir pastebėjo ant kaklo pakabintą skelbimą, išvedžiotą didelėmis 
nelygiomis raidėmis ant balto kartono lakšto. Už kelių žingsnių jis 
jau galėjo perskaityti, kas ten parašyta. 


NEREGYS NUO GIMIMO 
PAGROS BET KOKIĄ DAINĄ 
TELAIMINA JUS DIEVAS 


Berniukas beveik praėjo tą Žmogų su sena gitara ir staiga išgir- 
do jį tariant dusliu balsu: 
- Uhu. 


* Ivo Jimos mūšis vyko 1945 vasario 19 - kovo 17d. tarp japonų ir JAV 
pajėgų. Iš 22000 japonų karių gyvi liko tik 212. 

Sniegelis dainuoja 


Džekas atsisuko į juodaodį pašėlusiai plakančia širdimi. 

Spidi? 

Negras susirado savo puodelį, pakėlė jį, pakratė. Jame sužvangė- 
jo kelios monetos. 

Tai tikrai Spidis. Už tų tamsių akinių tikrai Spidis. 

Džekas tuo neabejojo. Bet po sekundės lygiai taip pat neabejojo, 
kad apsiriko. Spidis nebuvo kampuotų pečių ir plačios krūtinės; 
Lesterio Parkerio pečiai buvo nuožulnūs, šiek tiek palinkę į priekį, 
o krūtinė buvo truputį įdubusi. Džonas Hartas iš Misisipės, o ne Rė- 
jus Čarlzas. 

Bet iš tikro galėsiu pasakyti tada, kai jis nusiims tuos akinius. 

Berniukas prasižiojo pavadinti negrą Spidžiu, o tas nelauktai 
ėmė dainuoti. Jo susiraukšlėję, tamsūs it gerai aliejuotas, bet taip ir 
nenupoliruotas riešutmedis, pirštai mikliai bėgiojo grifu ir lietė sty- 
gas. Gerai grojo. Po valandėlės Džekas pažino melodiją. Tai buvo 
viena iš senesnių tėvo įrašų. Vangardo albumas “Džonas Hartas iš 
Misisipės šiandien". Nors neregys dar nepradėjo dainuoti, berniukas 
jau žinojo žodžius: 


Mieli bičiuliai, pasakykit, argi tai lengva? 
Matyti, kaip senis Liuisas guli naujose kapinėse 
Ir angelai lydi jį tolyn... 


Pro pagrindines prekybos centro duris išėjo šviesiaplaukis futbo- 
lininkas ir trys jo princesės. Visos nešėsi po ledų porciją. Misteris 
Amerika laikė abiejose rankose po dešrainį. Jie traukė Džeko link, 
o tas, įsisiurbęs akimis į negrą, jų visai nepastebėjo. Jį buvo apėmu- 
si mintis, jog tai Spidis ir jis kažkaip skaito jo mintis. Kaip kitaip, 
juk jis pradėjo groti Džono Harto iš Misisipės kompoziciją, vos tik 
Džekas apie jį pagalvojo. Dainą, kurioje paminėtas ir jo kelioninis 
pseudonimas. 

Blondinas perėmė dešrainius į kairę ranką ir šniojo Džekui deši- 
ne, kiek turėjo jėgos. Džeko dantys kaukštelėjo lyg spąstai meš- 
koms, sukąsdami liežuvį. Skausmas buvo neapsakomas. 

- Patikrink ją gerai, smirdžiau, - tarė jis. Princesės nusijuokė ar 
suspigo. 

Džekas nuo smūgio pargriuvo ir apvertė neregio puodelį. Mone- 
tos išsiraičiojo. Melodija nutilo. 

Misteris Amerika su trimis gražuolėmis keliavo toliau. Džekas 
pažiūrėjo į juos su gerai pažįstama bejėgiška neapykanta. Štai ką 
reiškia būti vienam, kai esi toks jaunas: priklausai nuo kiekvieno va- 
lios ir norų, pradedant psichopatu Osmondu ir baigiant humoro ne- 
suprantančiu senu liuteronu Elbertu Palamaunteinu, kuris normalia 
darbo diena laikė dvylikos valandų maknojimą po laukus, pilant šal- 
tam spalio lietui, ir pietus jo sunkvežimyje, skaitant “Jobo knygą". 

Džekas netroško jų “pričiupti", nors širdy jautė, kad panorėjęs 
galėtų: jis įgavo kažkokią galią, savotišką elektros krūvį. Kartais 
jam atrodydavo, jog ir kiti žmonės pastebi tai - išdavė jų veidai, kai 
žiūrėdavo į jį. Bet Džekas nenorėjo keršyti, troško, kad visi paliktų 
jį ramybėje. Jis... 

Neregys graibėsi aplinkui save, stori pirštai lietė šaligatvį, it jį 
skaitytų. Rado dešimt centų, pastatė savo puodelį ir įmetė į jį mo- 
netą. Dzing! 

Tolumoje Džekas nugirdo vieną princesę sakant: “Kodėl jam lei- 
džia čia kiurksoti, jis toks pabaisa!“ 

Dar toliau jai pritaria: “Aha, tiksliai!“ 

Džekas atsistojo ir padėjo surinkti pažirusius neregio pinigėlius. 
Priėjęs arčiau prie senio, jis užuodė rūgštų prakaitą, pelėsius 1r dar 
kažkokį, veikiausiai kukurūzų, kvapą. Gražiai apsirengę parduotu- 
vės lankytojai apeidinėjo juos dideliu ratu. 

- Dėkoju, dėkoju, - monotoniškai kranksėjo senis. Iš jo burnos 
sklido ankštinių pipirų kvapas. - Dėkoju, būki palaimintas, Dievo 
būki palaimintas, dėkoju. 

Tai Spidis. 

Tai ne Spidis. 

Prabilti Džeką privertė - ir tai nieko keista - mintis, kad stebuk- 
lingo gėrimo liko visai mažai. Vos du gurkšniai. Jis nežinojo, ar po 
to, kas nutiko Angoloje, jis prisivers grįžti į Teritorijas, bet buvo už- 
sibrėžęs išgelbėti savo mamą, vadinasi, gali tekti. 

Kad ir kaip atrodys tas Talismanas, gali tekti keliauti jo į tą kitą 
pasaulį. 

- Spidi? 

- Būki palaimintas, dėkoju, būki palaimintas. Regis, viena nusi- 
rito tenais? - parodė jis ranka. 

- Spidi! Aš Džekas! 

- Nėra čia ko skubėti*, berniuk. Ne, sere, - jo pirštai ėmė tyliai 
grabalioti tą vietą, kur jis rodė. Rado centą, įdėjo į puodelį. Kita ran- 
ka netyčia užkliudė praeinančios jaunos moters batelį. Jos dailų tuš- 
čią veidelį iškreipė skausmingas pasišlykštėjimas, ir moteris atšoko 
nuo negro. 

Džekas pakėlė iš lietaus latako paskutinę monetą. Tai buvo si- 
dabrinis doleris su Ponia Laisve ant vienos pusės. 

Ašaros išsiveržė iš berniuko akių. Jos ritosi murzinu veiduku, o 
Džekas šluostė drebančia ranka. Jis verkė dėl Fylkės, Vaildo, Hage- 
no, Deivio, Heidelio. Verkė dėl savo mamos. Dėl Lauros De Lui- 
zian. Dėl užmušto ant kelio vežiko sūnaus su išverstomis kišenėmis. 
Bet labiausiai dėl savęs. Jis pavargo keliauti. Gal važiuojant “Kadi- 
laku“ tai atrodo pasakiška kelionė, bet kai reikia jį įveikti iškėlus 
nykštį ir porinant visokias istorijas, kurios jau darėsi nuvalkiotos, 
kai priklausai nuo kiekvieno valios ir norų - tai yra tikras išbandy- 
mų kelias. Džekas patyrė pakankamai išbandymų... bet kitos išeities 
nebuvo. Jeigu jis apsigalvos, vėžys pasiims jo mamą, o dėdė Mor- 
ganas gali pasiimti jį. 

- Bijau, kad nepajėgsiu to padaryti, Spidi, - raudojo jis. - Nepa- 
jėgsiu; žmogau. 

Neregys ėmė ieškoti rankomis ne pinigų, o jo. Tie švelnūs, skai- 
tantys pirštai aptiko jo ranką ir suspaudė. Džekas pajuto ant kiekvie- 
no piršto galo kietą pagalvėlę. Negras prisitraukė berniuką prie sa- 
vęs, 1 prakaito, karščio ir senų ankštinių pipirų kvapą. Džekas įsi- 
kniaubė veidu jam į krūtinę. 

- Ooo, berniuk. Aš nepažįstu Spidžio, bet atrodo, kad tu labai 
daug iš jo nori. Tu... | 

- Aš pasiilgau mamos, Spidi, - verkė Džekas, - o Sloutas lipa 
man ant kulnų. Tai jis kalbėjo telefonu centre, jis. Bet tai dar ne vis- 
kas. Blogiausia buvo Angoloje... Reinberd Taueris... žemės drebėji- 
mas... penki žmonės... /ai aš, aš tai padariau, Spidi, aš užmušiau 


* Zodžių žaismas: ang. Speedy - “greitas, vikrus". 

juos, kai persikėliau į šitą pasaulį, užmušiau kaip mano tėtis ar 
Morganas Sloutas tąkart užmušė Džerį Bledsą! 

Dabar blogiausia jau praėjo. Jis nusirito kaltės akmenį, slėgusį jo 
krūtinę ir grasinusį uždusinti, ir pratrūko raudoti, bet šįkart iš pa- 
lengvėjimo, o ne iš baimės. Viskas išsakyta. Išpažinta. Jis - žudikas. 

- Chooo-1i! - riktelėjo senis. Atrodė patenkintas. Apglėbė Dže- 
ką plona ilga ranka ir krestelėjo. - Bandai tįsti per sunkią naštą, ber- 
niuk. Tai jau tikrai. Gal pamėgink dalį palikti. 

- Aš juos nužudžiau, - sušnibždėjo Džekas, - Fylkę, Vaildą, Ha- 
geną, Deivį... 

- Na, jei čia būtų tavo draugas Spidis, - tarė negras, - kad ir kas 
jis būtų šiame pasaulyje, jis tikrai tau pasakytų, kad negali ant pe- 
čių užsiversti viso pasaulio. Negali. Niekas negali. Jei bandysi tai, 
pirmiausiai sulaužysi stuburą, o jau tada - sielą. 

- Aš nužudžiau... 

- Prikišai šautuvą ir nupylei kažką, ar ne taip? 

- Ne... per žemės drebėjimą... kai persikėliau... 

- Aš nieko apie /ai nežinau, - pasakė neregys. Džekas atsitraukė 
gys pasuko galvą į automobilių aikštelę. Jeigu jis tikrai aklas, tai jis 
išgirdo truputį garsesnį už kitų automobilių policijos mašinos, kuri 
artėjo prie jų, variklio burzgimą, nes žvelgė tiesiai į ją. - Kiek su- 
prantu, tu mažumą plačiau supranti “Žžmogžudystę". Ana, jeigu 
mums čia besėdint pro šalį einantis žmogus kris nuo širdies smūgio, 
tu galvosi, kad jį nužudei. O-je, aš užmušiau jį, nes sėdėjau čia, va- 
jėė, va-jėė... taip ir anaip! 

Tardamas “taip ir anaip“, negras palydėjo žodžius sol ir do akor- 
dais. Paskui patenkintas savimi nusijuokė. 

- Spidi... 

- Nėra čia ko skubėti, - pakartojo juodaodis ir iššiepė geltonus 
dantis. - Gal tik kai kurie žmonės per daug skuba prisiimti kaltę sau 
už tai, ką kiti padarė. Gal tu bėgi, o gal tave veja, berniuk. 

Sol mažorinis. 

- Arba tu tiesiog pavažiavęs. 

Do mažorinis su nedideliu flažoletu viduryje, kuris privertė Dže- 
ką nevalingai šyptelėti. 

- Arba į tavo gyvenimą įeis dar kažkas. 

Vėl sol mažorinis, ir neregys padėjo savo gitarą į šoną (o polici- 
jos automobilyje du policininkai metė burtus, kuris turės teptis ran- 
kas į Sniegelį, jeigu jis nesutiks lipti į patrulinę savo noru). 

- Galbūt likimas, gal užtemimas, galbūt šitaip, galbūt anaip... 

Jis vėl nusikvatojo, tarsi Džeko ašaros buvo neregėtai juokingas 
dalykas. 

- Bet aš nežinau, kas gali atsitikti, jei... 

- Niekas nežino, kas bus, jeigu jie ką nors padarys, teisybė? - nu- 
traukė negras, kuris galėjo būti Spidis. - Ne, nežino. Jeigu apie tai 
galvotum, niekad nedrįstum iškišti nosies iš namų! Aš nežinau tavo 
bėdų, berniuk. Ir nenoriu žinoti. Gal tu beprotis, jei kalbi apie viso- 
kius žemės drebėjimus. Bet kadangi padėjai surinkti mano pinigė- 
lius ir nė vieno nepavogei, - suskaičiavau alei vieną, - aš duosiu tau 
patarimą. Yra dalykų, kurių tu negali pakeisti. Kartais žmonės žūs- 
ta, nes kažkas kažką padarė... bet jeigu tas kažkas nebūtų padaręs to 
kažko, galėjo žūti daug daugiau žmonių. Supranti, kur lenkiu, sū- 
neli? 

Purvini akiniai palinko į jį. 

Džekas staiga pajuto nepaprastą palengvėjimą. Ką gi, jis supra- 
to. Neregys kalba apie pasirinkimo nebuvimą. Jis kalba, kad sunkus 
pasirinkimas ir nusikaltimas - ne tas pat. Ir kad čia visai nebuvo nu- 
sikaltimas. 

Nusikaltėlis gali būti tas tipas, kuris prieš penkias minutes liepė 
jam nešdintis namo. 

- Net gali būti, - pridūrė aklasis, kliudydamas do minorinę, - kad 
viską sprendžia Dievas; taip mokė mane mama, ir tave tikriausiai, 
jeigu buvo krikščionė. Gali atrodyti, kad darome viena, o iš tikrųjų 
darome visai ką kita. Šventoji knyga sako, kad viskas, net ir tai, kas 
atrodo blogis, tarnauja Dievui. Ką manai, berniuk? 

- Nežinau, - sąžiningai atsakė Džekas. Jis buvo visiškai sutrikęs. 
Vos tik užmerkdavo akis, išvysdavo nuo sienos atplyštantį ir pakim- 
bantį ant laidų it keista marionetė telefoną. 

- O, panašu, kad tu mažumą išgėręs. 

- Ką? - nustėro Džekas. Po to pagalvojo: man toptelėjo, kad Spi- 
dis atrodo kaip Džonas Hartas iš Misisipės, ir šitas žmogus ėmė 
groti Džomo Harto bliuzą. O dabar jis kalba apie stebuklingą gėri- 
mą. Jis atsargus, bet prisiekiu, jis kalba kaip tik apie tai - ir taip turi 
būti! | 

- Tu skaitai mintis, - tarė berniukas tyliai. - Ar tiesa? Ar išmokai 
to Teritorijose, Spidi? 

- Nieko neišmanau apie minčių skaitymą, - atšovė neregys, - bet 
mano lempos nešviečia keturiasdešimt dvejus metus (kaip tik sueis 
lapkritį), ir per tą laiką jų pareigas pasidalijo ausys ir nosis. Aš 
užuodžiu, kad tu kvepi pigiu vynu, sūneli. Kvepi visas, lyg būtum 
jame išsiplovęs galvą! | 

Džekas pajuto keistą kaltės jausmą kaip visuomet, kai būdavo 
neteisingai kuo nors apkaltintas. Ar beveik neteisingai. Jis nebuvo 
paėmęs butelio nuo tada, kai grįžo į šitą pasaulį. Vien palietus jį, ap- 
imdavo pagarbi baimė kaip keturiolikto amžiaus Europos kaimietį, 
jam palietus Tikrojo Kryžiaus skiedrą ar šventojo piršto kaulą. Gė- 
rimas buvo stebuklingas. Stipri magija. Ir kartais dėl jo žūdavo 
žmonės. 

- Aš negėriau, patikėkit, - išspaudė jis. - Tai, su kuo iškeliavau, 
jau beveik baigėsi. Aš... man... dangau, man jis net nepatinka! - 
skrandis nervingai susispaudė; vien nuo minties apie tai ėmė pykin- 
ti. - Bet man reikia dar truputį. Tiesiog dėl atsargumo. 

- Dar truputį? Tavo amžiaus berniukui? - negras nusijuokė ir pa- 
grasė pirštu. - Dievaž, tau /o nereikia. Jokiam vaikui nereikia to 
nuodo kelionėje. 

- Bet... 

- Va, padainuosiu tau, kad pralinksmėtum. Daina tau tiks. 

Jis pradėjo dainuoti, o jo balsas buvo visai ne toks kaip kalbant. 
Jis buvo sodrus, galingas ir jaudinantis, be negriško akcento. Tai, 
pagalvojo susižavėjęs Džekas, beveik kaip išlavintas, sukultūrintas 
operos dainininko, kuris linksminasi populiariomis dainelėmis, bal- 
sas. Šaligatviu palei niūrų ochros spalvos pastatą einantys Žmonės 
ėmė gręžiotis. 

- Kai raudonas raudonas dagilis skrenda, atskrenda į pievelę, 
PIEVELĘ, visos raudos raudelės nutyla, jam užtraukus linksmą dai- 
nelę, DAINELĘ... 

Džeką pritrenkė mielas ir gąsdinantis jausmas, jog yra tai girdė- 
jęs anksčiau arba kažką labai panašaus, o kai senis nusišypsojo sa- 
vo pageltusių dantų šypsena, Džekas suvokė, 1š kur tas jausmas. Jis 
žinojo, kas privertė atsisukti praeivių galvas, kaip priverstų atsigręŽ- 
ti per aikštelę prašuoliavęs vienaragis. Tas balsas buvo nuostabiai, 
neįprastai skaidrus. Toks grynas, kad tarytum galėjai užuosti ridiką, 

kurį Žmogus išrovė už pusės mylios. Tai buvo sena gera “Tin Pan 
Alley* daina... bet balsas buvo iš Teritorijų. 

- Kelkis, kelkis, miegaliau... lipk, oi lipki iš lovos... gyvenk, my- 
lėk, laimingas būk ir juoki... 

Gitara ir balsas staiga nutilo. Džekas, kuris prisvilo akimis prie 
neregio veido (nesąmoningai mėgindamas įžiūrėti, kas po tais tam- 
siais stiklais, ir galbūt išvysti Spidžio Parkerio akis), tik dabar pa- 
matė negrui už nugaros stovinčius du policininkus. 

- Žinai, aš nieko negirdėjau, - tarė beveik droviai muzikantas, - 
bet, atrodo, užuodžiu kažką mėlyna. 

- Trauk tave devynios, Sniegeli, juk žinai, kad tau neleidžiama 
dirbti prie centro! - suriko vienas policininkas. - Ką tau anąkart sa- 
kė teisėjas Halasas, kai sėdėjai cypėje? Senamiestis tarp Centro ir 
Stačiosios gatvės. Niekur kitur. Velnias, Žmogau, tu turi smegenų? 
Ar tavo pimpis nupuvo nuo tos moters, kuri pabėgo, dovanėlės? 
Dievaži, aš nežinau... 

Jo partneris sulaikė jį ranka ir parodė į Džeką, suprask: mažas 
šunytis - didelės ausytės. 

- Bėk pas mamą, vaike, - nepiktai pasakė pirmasis policininkas. 

Džekas pakluso. Likti jis negali. Net jei ir reikėtų. Jam ir taip pa- 
sisekė, kad policininkų dėmesys teko žmogui, kurį jie vadina Snie- 
geliu. Jeigu jis dar kartą pakliūtų jiems į akis, tektų pasiaiškinti. 
Nors kedai nauji, visa kita suplyšę ir nunešiota. Policininkai nesun- 
kiai atskiria valkataujančius vaikus, o Džekas dabar atrodė kaip tik 
toks. 

Jis įsivaizdavo save uždarytą į Zeinsvilio cypę, kol Zeinsvilio 
policininkai, šaunūs vyrukai, kurie klausosi Polo Harvėjaus ir remia 
prezidentą Reiganą, aiškinasi, kieno gi tai vaikas. 

Ne, jis nenorėjo dar sykį pakliūti Zeinsvilio policijai į akis. 

Tyliai atburzgia automobilis. 

Džekas pasitaisė kuprinę ir įbedė žvilgsnį į naujus savo batus lyg 
labai sudomėjęs. Akių kampučiais palydėjo pro šalį pravažiuojantį 
patrulinį policijos automobilį. 

Ant galinės sėdynės sėdėjo neregys, o greta kyšojo gitara. 

Kai automobilis įsuko į skersgatvį, negras staiga pasuko galvą, 
pažiūrėjo pro galinį langą, pažiūrėjo tiesiai į Džeką... 

...1r nors berniukas negalėjo įmatyti pro tamsius akinius, jis pui- 
kiai žinojo, kad Lesteris Parkeris jam mirktelėjo. 

Džekas pasistengė greičiau pasiekti magistralę. Jis sustojo po 
ženklais, vieninteliais realiais dalykais pasaulyje, 

(pasauliuose?) 

kur visa kita buvo beprotiškas pilkas verpetas. Vėl jį ėmė gaubti 
Juoda depresija, skverbtis į jį, lyg trokštų sunaikinti jo pasiryžimą. 
Berniukas suvokė, kad prie to prisideda ir namų ilgesys, bet, su tuo 
jausmu lyginant, ankstesnis namų ilgesys atrodė vaikiškas 1r nerim- 
tas. Jis jautėsi visiškai paliktas, neturįs jokio atramos taško. 

Stovėdamas po ženklais, stebėdamas eismą magistralėje, Džekas 
jautėsi esąs visai netoli savižudybės. Gana 1lgą laiką jis raminosi 
mintimi, kad netrukus pasimatys su Ričardu Sloutu (ir, nors nedrįso 
sau to prisipažinti, ne kartą šmėkštelėjo mintis, kad galbūt į vakarus 
trauktų jau dviese - juk tai ne pirma kelionė su Ričardu, ar ne?), bet 
po alinančio darbo Palamaunteino fermoje ir nesenų įvykių Bakai 
prekybos miestelyje net ir tai atrodė kaip dirbtinis auksas. 

Keliauk namo, Džeki, tu pervargai, - kalbėjo jam balsas. - Jei 
taip ir toliau, gyvas neištempsi... o kitą kartą gali žūti koks penkias- 
dešimt žmonių. Ar penki šimtai. 

I-70 Rytai. 

I-70 Vakarai. 

Netikėtai jis nuleido ranką į kišenę ir ėmė ieškoti monetos, kuri 
šiame pasaulyje buvo sidabrinis doleris. Tegu viską sprendžia die- 
vai. Jis buvo pernelyg nuvargęs spręsti pats. Maudė nugarą, kur vo- 
žė misteris Amerika. Skaičius - jis eis prie rytinės krypties ir keliaus 
namo. Galva - trauks toliau... ir daugiau nesidairys atgal. 

Atsistojęs ant minkšto kelkraščio, Džekas spragtelėjo pinigą į ge- 
liantį spalio orą. Moneta ėmė suktis saulėje ir laidyti zuikučius. 
Džekas užvertęs galvą stebėjo jos skrydį. 


Senu furgonu važiuojanti šeimyna nustojo rietis ir smalsiai su- 
žiuro į berniuką. Vairuotojas, įgaliotasis valstybės atsakovas su pli- 
ke, kuris retkarčiais pabusdavo naktį skųsdamasis veriančiais skaus- 
mais krūtinėje ir kairėje rankoje, staiga netikėtai pagalvojo: Nuoty- 
kis. Pavojus. Tauri priežastis. Klaikūs sapnai ir šlovė. Jis papurtė 
galvą ir per užpakalinio vaizdo veidrodėlį pamatė, kad vaikas prie 

kažko lenkiasi. Viešpatie, - pagalvojo praplikęs atsakovas, - mesk tai 
iš galvos, Lari, tai skamba kaip iš vaikiškos nuotykių knygelės. 
Laris įsiliejo į eismą, furgonas pasiekė septyniasdešimt mylių 
per valandą greitį, ir vaikas purvinais džinsais šalikelėje išsitrynė 1š 
atminties. Jeigu pavyks grįžti namo prieš tris, galės maloniai pra- 
leisti laiką, stebėdamas vidutinio svorio imtynes per televizorių. 


Moneta nukrito ant žemės. Džekas pasilenkė. Galva... bet tai dar 
ne viskas. | 

Moteris ant monetos nebuvo Ponia Laisvė. Tai buvo Laura De 
Luizian, Teritorijų karalienė. Bet, viešpatie, kaip ji skiriasi nuo tos, 
kurią matė tada paviljone, apsuptą susijaudinusių slaugių baltais ap- 
darais! Šitas veidas buvo gyvas ir protingas, energingas ir gražus. 
Tai nebuvo klasikinė gražuolė; smakro linija ne tokia griežta, o 
skruostikauliai per nuožulnūs. Graži buvo jos karališka laikysena 1r 
išraiška, kuri liudijo, kad moteris ne vien sumani, bet ir gera. 

O kaip ji buvo panaši į jo mamą! 

Džeko akys pritvinko ašarų, bet jis sumirksėjo, kad nepravirktų. 
Jau pakankamai prisiverkė šiandien. Jis gavo atsakymą, ir nėra ko 
verkšlenti. 

Kai jis atsimerkė, Laura De Luizian buvo dingusi. Moteris ant 
monetos vėl buvo Ponia Laisvė. 

Bet jis vis vien gavo atsakymą. 

Džekas pasilenkė, pakėlė pinigą iš dulkių, įsidėjo į kišenę ir pa- 
traukė prie 70-osi0s magistralės vakarinės rampos. 


Praėjo diena; dangus baltas, jaučiasi artėjantis šaltas lietus, Oha- 
jo ir Indianos siena nuo čia ranka pasiekiama. 

O “čia" buvo pamiškė už I-70 Levisburgo poilsio aikštelės. Dže- 
kas stovėjo pasislėpęs už medžių ir kantriai laukė, kol stambus pli- 
kas vyras storu balsu grįš į savo “Ševi Novą" ir išvažiuos. Džekas 
tikėjosi, kad ilgai laukti nereikės ir nepradės lyti. Berniukas jautėsi 
sušalęs, visą rytą nosis buvo užgulta, balsas užkimęs. Ko gero, jis 
bus peršalęs. 

Žmogėnas storu balsu prisistatė Eimoriu V.Laitu. Jis sustojo pa- 
1mti Džeko apie vienuoliktą ryto į šiaurę nuo Deitono, 17 berniukas 
pajuto nerimą vos tik įlipęs. Jam jau teko važiuoti su tokiu Eimoriu. 
Vermonte Laitas pasivadino Tomu Fergiusonu ir pasisakė esąs batų 
parduotuvės savininkas; Pensilvanijoje sustojo pavėžėti toks Bobas 
Darentas (“Beveik kaip tas vyrukas, kuris dainuoja “Spliš-spleš", 
cha-cha-cha"), apylinkės koledžo ūkvedys, o šį kartą Laitas buvo 
Pirmojo komercinio banko Paradais Folse, Ohajo valstijoje, prezi- 
dentas. Fergiusonas buvo liesas, juodbruvas, Darentas - riebus, raus- 
vas kaip kūdikis, o šitas Eimoris V.Laitas buvo stambus ir panašus 
į apuoką didelėmis kaip kiaušiniai akimis už akinių be rėmelių. 

Bet skirtumas buvo tik išorinis, įsitikino Džekas. Jie visi atidžiai 
klausėsi Istorijos. Klausinėjo, ar namie nepaliko merginos. Anks- 
čiau ar vėliau berniukas pajusdavo ranką (didelę pliką ranką) ant 
šlaunies, o kai pažiūrėdavo į Fergiusoną/Darentą/Laitą, išvysdavo 
pusiau beprotišką viltį (sumišusią su pusiau beprotiška kalte) akyse 
ir prakaito lašelius ant viršutinės lūpos (Darento atveju prakaitas 
blizgėjo pro tamsius ūsus it krūmynuose spingsinčios baltos akutės). 

Fergiusonas paklausė, ar jis nenorįs užsidirbti dešimties dolerių. 

Darentas pakėlė iki dvidešimties. 

Laitas griausmingu balsu, kuris vis tiek džeržgė ir svyravo ke- 
liuose registruose, pasiūlė jam penkiasdešimt žalių. Mat jis visad 
vežiojasi penkiasdešimtinę, užkišęs ją už kairio bato aulo, ir mielai 
padovanos ją ponui Liuisui Farenui. Netoli Rendolfo yra viena vie- 
telė. Tuščia daržinė. 

Džekas neieškojo jokio ryšio tarp tolydžio augančio piniginio 
pasiūlymo iš Laito ir kitų jo persikūnijimų, ir pasikeitimo, kurį nu- 
lėmė jo nuotykiai; Džekas iš prigimties nebuvo linkęs į savianalizę. 

Kaip elgtis su tokiais kaip Eimoris V.Laitas jis išmoko greitai. 
Patirtis su Laitu, kai jis pasivadino Tomu Fergiusonu, parodė, jog 
diskretiškumas yra daug geriau už narsą. Kai Fergiusonas uždėjo 
ranką Džekui ant šlaunies, berniukas taktiškai kaip kiekvienas kali- 
fornietis, kur gėjai buvo normali gyvenimo dalis, pasakė: “Ne, dė- 
kui, misteri. Aš esu grynai heteroseksualas.?' 

Aišku, prie jo kabinėjosi ir anksčiau, ypač kino teatruose, bet 
Šiaurės Holivude pasitaikė vyrų drabužių pardavėjas, kuris maloniai 
pasiūlė padulkinti jį persirengimo kabinoje (kai Džekas mandagiai 

atsisakė, pardavėjas tarė: “Gerai, o dabar pasimatuokite šitą mėlyną 
bliuzoną"). 

Tvarkytis su šitais nedideliais nepatogumais dailūs dvylikame- 
čiai Los Andželo berniukai išmoksta taip pat kaip ir gražios mote- 
rys, prie kurių kabinėjasi įvairūs tipai metro. Pagaliau randi būdą iš- 
vengti to, nesusigadindamas sau nuotaikos visai dienai. Tokie pasiū- 
lymai, kaip Fergiusono, buvo mažesnė problema negu užpuolimas iš 
pasalų. Juos paprasčiausiai galima atmesti. | 

Bent jau Kalifornijoje buvo galima. Rytiečiai - ypač toli nuo 
miestų - regis, į tai reaguoja kiek kitaip. 

Fergiusonas netikėtai užmynė stabdžius, palikdamas keturiasde- 
šimties jardų savo “Pontiako" padangų žymes ir sukeldamas dulkių 
debesį. 

- Ką tu vadini homoseksualu? - suriko jis. - Ką vadini gėjum? Aš 
ne žydras! Jėzau! Paveži sumautą vaikigalį, o jis išvadina tave pedu! 

Džekas apsvaigęs Žiūrėjo į vairuotoją. Netikėtai stabdant, jis ge- 
rokai stuktelėjo galvą į prietaisų skydą. Fergiusonas, kuris prieš se- 
kundę žvelgė į jį meiliomis rudomis akimis, dabar buvo pasiruošęs 
jį užmušti. 

- Nešdinkis! - sustaugė Fergiusonas. - Tai tu esi pedas, o ne aš! 
Tu žydras! Mėškis, pasileidėli! Aš turiu žmoną! Turiu vaikų! O kiek 
dar benkartų visoje Naujojoje Anglijoje! Aš ne pedas! Ne aš, 0 tu, 
TODĖL DINK IŠ MANO AUTOMOBILIO! 

Išsigandęs labiau negu susitikimo su Osmondu, Džekas padarė 
kaip lieptas. Fergiusonas truktelėjo iš vietos, pažerdamas iš po ratų 
žvyro ir toliau koliodamas. Džekas nupėdino prie uolinio skardžio, 
atsisėdo ir pratrūko juoktis. Juokas virto garsiu kvatojimu, ir Džekas 
tada nutarė, kad reikės laikytis POLITIKOS, bent jau kol išsikaps- 
tys iš šito užkampio. “Kiekvienam rimtam klausimui reikia POLI- 
TIKOS“, - kartą pasakė tėtis. Morganas karštai tam pritarė, bet Dže- 
kas nusprendė, jog jo tas nesulaikys. 

Jo POLITIKA puikiai suveikė Bobo Darento atveju, ir nebuvo 
priežasties netikėti, kad nesuveiks ir su Eimoriu Laitu. Bet dabar 
jam buvo šalta, nosis bėgo. Jis troško, kad Laitas išvažiuotų. Stovė- 
damas už medžių berniukas matė, kaip tas vaikščioja pirmyn atgal 
susigrūdęs rankas į kišenes, o plikė švyti po baltu, debesimis ap- 
trauktu dangumi. Pralėkė sunkvežimis, užsmirdindamas orą dyzelio 

dujomis. Miškas buvo prišniaukštas kaip visi pakelės miškai. Tušti 
traškučių maišeliai, sulamdytos dėžutės nuo “Bigmakų". Sulanksty- 
tos pepsikolos ir “Budweiser'i0" skardinės, kurių viduje paspyrus 
barškėjo įkritęs žiedelis. Sudaužyti “Wild Irish Rose“ ir “Five 
O'Clock" džino buteliai. Dėmėtos nailono kelnaitės su įklotu, ant 
nulaužtos šakos kabo gumytė. Įprastas šlamštas, tai jau taip. Vyrų 
tualeto sienos nurašinėtos užrašais, daugumą kurių galima susieti su 
Eimoriu V.Laitu: Noriu pačiulpti didelį storą įnagį; Ateik čia 4, gau- 
si gerai pasismaginti. Vieną poetą čia buvo pagavęs įkvėpimas: Te- 
gul visa žmonija/Ant mano veido pasimasturbuoja. 

Aš ilgiuosi Teritorijų, - pagalvojo Džekas ir tuo visai nesistebė- 
j0. Jis stypso tarp dviejų plytinių tualetų vienoje I-70 magistralės 
poilsio zonoje Ohajo vakaruose, virpėdamas su sudriskusiu megzti- 
niu, kurį pirko kažkokioj krautuvėj už pusantro dolerio, ir laukia, 
kol plikis grįš į savo mašiną ir išsinešdins. 

Džeko POLITIKA buvo paprasta: nesiginčyk su vyru, kurio ran- 
kos didelės ir neplaukuotos, o balsas garsus. 

Berniukas lengviau atsikvėpė. Ji ėmė veikti. Stambiame Eimorio 
V.Laito veide pasirodė pusiau pyktis, pusiau panieka. Jis grįžo prie 
savo mašinos, truktelėjo atgal taip staigiai, jog vos nekliudė prava- 
žiuojančio furgono (pasigirdo signalas, furgono keleivis parodė Lai- 
tui pirštą), ir išdūmė. 

Dabar beliko atsistoti ant rampos, iš kurios automobiliai įsuka į 
magistralę, su pakeltu nykščiu... ir sulaukti pakeleivingos, kol ne- 
pradėjo lyti. 

Berniukas dar kartą apsidairė. Bjauru, negera. Tokie žodžiai na- 
tūraliai atėjo į galvą, nužvelgus šiukšliną plotą už aikštelės. Džekas 
juto čia mirtį, ir ne tik šioje aikštelėje ar keliuose, kuriais jis kelia- 
vo; mirtis buvo įspausta pačioje vietovėje. Retsykiais berniukui din- 
go0josi, jOg jis netgi mato tą tamsiai rudą šešėlį kaip išmetamųjų du- 
jų kamuolį. 

Jį vėl apėmė ilgesys, Teritorijų, jų gilaus žydro dangaus, nežy- 
maus išlenkimo horizonte ilgesys... 

Bet tada bus kaip su Džeriu Bledsu. 

Nieko apie tai nežinau... Žinau tik, kad supranti tą 
tės" idėją truputį plačiau... 

Eidamas aikštelės link, - dabar jis iš tiesų norėjo šlapintis, - Dže- 
kas tris kartus nusičiaudėjo. Nurijo seiles ir susiraukė: perštėjo ger- 

žmogžudys- 


klę. Susirgau, taip. Nuostabu. Dar nė nepasiekęs Indianos, dešimt 
laipsnių, pranašauja lietų, niekas nesustoja, o dar aš... 

Mintį it kas būtų peiliu nurėžęs. Vaikas prasižiojo. Vieną akimir- 
ką atrodė, kad jis prileis kelnes. 

Apdulkėjusioje aikštelėje stovėjo dėdės Morgano "BMW". Jo- 
kios abejonės, jokios. Kalifornijos numeriai “MLS" - Morganas 
Liuteris Sloutas. Atrodo, kad važiuota greitai 1r ilgai. 

Bet jeigu jis išskrido į Niū Hampšyrą, kaip jo automobilis galėjo 
atsiturti čia? - suriko Džeko protas. - Tai sutapimas, Džekai, tai tik... 

Tada jis pastebėjo į jį nugara prie taksofono stovintį vyrą ir įsiti- 
kino, kad tai ne sutapimas. Žmogus vilkėjo kareiviško stiliaus striu- 
kę su kapišonu 1r kailio pamušalu, kuri labiau tiko minusinei tempe- 
ratūrai. Tai kas, kad stovi nugara; tų kresnų pečių ir sudribusios fi- 
gūros nebuvo galima supainioti su niekuo. 

Vyras prie telefono ėmė gręžtis, spausdamas ragelį prie peties. 

Džekas prisiglaudė prie plytinės vyrų tualeto sienos. 

Ar jis pamatė mane? 

Ne, - atsakė vaikas sau. - Ne, nemanau. Bet... 

Bet kapitonas Farenas sakė, kad Morganas, - tas kitas Morganas, 
- gali pajusti kaip katė pelę, vadinasi, pastebėjo. Iš slėptuvės krau- 
piame Teritorijų miške Džekas matė, kaip pasikeitė blyškus veidas 
diližane. 

Šitas Morganas taip pat pajus jį. Jeigu spės. 

Žingsniai artinasi. 

Nutirpusiu ir persikreipusiu iš siaubo veidu Džekas nusiėmė sa- 
vo kuprinę ir paleido ją iš rankų, jausdamas, kad per vėlu, jis pavė- 
lavo, Morganas išlįs 1š už kampo ir išsišiepęs nutvers už pakarpos. 
Sveikas, Džeki! Cho-cho-cho! Žaidimas baigtas, ar ne taip, šikniau? 

Iš už kampo pasirodė aukštas vyras languotu švarku, abejingai 
žvilgtelėjo į Džeką ir pasuko prie geriamo vandens fontanėlio. 

Grįžta. Jis grįžta. Berniukas nejautė jokios kaltės, bent jau kol 
kas. Širdyje grūmėsi baimė ir palengvėjimas. Džekas atnarpliojo sa- 
vo kuprinę. Štai ir Spidžio butelis, gėrimo vos per colį 

(berniukui nereikia to nuodo keliaujant, bet man reikia, Spidi, 
reikia!) 

teliuskuoja ant dugno. Nesvarbu. Jis grįš į Teritorijas. Širdis su- 
spurdo nuo tos minties. Veidą nušvietė plati šypsena, paneigianti ir 
pilką dieną, 17 baimę. Grįžiu ten, o taip, išgraužkit. 


223 


Kiti žingsniai. Tai dėdė Morganas, - to sunkaus stypčiojimo su 
niekuo nesupainiosi. Dėdė Morganas kažką užuodė, bet užsukęs už 
kampo ras tik tuščius traškučių maišelius ir alaus skardines. 

Džekas giliai įkvėpė - dyzelio dujų ir-šalto spalio oro. Pakėlė bu- 
telį prie lūpų, gurkštelėjo ir užsimerkęs susiraukė... 


Vulfas 


..-kai ryškūs saulės spinduliai susmigo pro vokus. 

Per vimdantį salsvą stebuklingo gėrimo kvapą jis užuodė kai ką 
daugiau... gyvulių tvaiką. Ir išgirdo juos sukiojantis aplink save. 

Nusigandęs Džekas atsimerkė, bet iš pradžių nieko neįmatė: ap- 
švietimas pasikeitė taip, lyg kas nors būtų įsukęs tamsiajame kam- 
barėlyje dviejų šimtų vatų lempas. 

Šiltas, kudlotas šonas užkliudė jį ne grėsmingai (Džekui taip at- 
rodė), o lyg skubėdamas. Berniukas, mėginantis stotis, vėl pargriu- 
vo ant Žemės. 

- Ei! Ei! Traukitės nuo jo! Tuojau pat! - pasigirdo garsus riks- 
mas, O jį palydėjo keisti gyvulių balsai: kažkas tarp mūū ir bee. - 
Bjaurybės! Netikšos! Traukitės nuo ten, arba aš iškąsiu jums akis! 

Džeko akys priprato prie nepriekaištingos Teritorijų rudens die- 
nos šviesos ir užkliuvo už jauno milžino, stovinčio Zujančių gyvu- 
lių bandos viduryje ir vanojančio jų šonus iš pažiūros baisiai, bet ne- 
smarkiai. Berniukas atsistojo, automatiškai įsidėdamas užantin Spi- 
džio butelį su gėrimo likučiu. 

Milžinas buvo aukštas, ne mažiau šešių pėdų penkių colių, nuta- 
rė Džekas, o pečiai buvo tokie platūs, kad darė figūrą truputį nepro- 
porcingą. Ilgi, riebaluoti, juodi plaukai krito ant pečių. Su kiekvie- 
nu judesiu judėjo galingi raumenys. Milžinas ginė nykštukines kar- 
ves primenančius galvijus nuo Džeko Vakarinio vieškelio pusėn. 

Net 1š užpakalio nepažįstamasis atrodė pritrenkiančiai, bet la- 
biausiai Džeką nustebino jo apranga. Visi Teritorijose ( neišskiriant 

paties Džeko) vilkėjo tunikas, berankovius švarkelius, šiurkščias 
kelnes. 
Šitas vaikinas vilkėjo impregnuotą “Oshkoch" kombinezoną. 
Kai jis atsisuko, Džekui užėmė kvapą. Jis stryktelėjo ant kojų. 
Tai buvo vilkolakis Elrojus. 
Piemuo buvo vilkolakis Elrojus. 


Bet ne. 

Džekas tikriausiai nebūtų laukęs, kol jis atsigręš, ir visa, kas bu- 
vo po to, - kino teatras, malkinė ir Sanlaito namų košmaras, - nebū- 
tų įvykę (ar bent įvykę kitaip), bet iš siaubo berniukas sustingo. Jis 
galėjo pajudėti ne daugiau negu medžiotojo prožektoriaus užtiktas 
elnias. 

Kai figūra su neperšlampamu kombinezonu ėmė artėti, Džekas 
spėjo pagalvoti: Elrojus nebuvo nei toks aukštas, nei toks plačiape- 
tis, o jo akys buvo geltonos. Šito sutvėrimo akys buvo ryškaus, ne- 
nusakomo oranžinio atspalvio. Jausmas toks, lyg žiūrėtum į moliū- 
ginio Vėlinių žibinto akis. Be to, Elrojaus šypsenoje matėsi pamiši- 
mas ir noras žudyti, o šitas vaikinas šypsojosi plačiai ir nekaltai. 

Jo basos kojos buvo didžiulės, su nuospaudomis, pirštai išsisky- 
rę į tris ir du, vargiai matomi pro šiurkščius gaurus. Ne kanopos 
kaip Elrojaus, nustebęs, persigandęs ir sutrikęs pastebėjo Džekas, 
greičiau letenos. 

Kai žmogysta 

(žmogus? žvėris?) 

artėjo prie Džeko, jo akys vis labiau plieskėsi, įsižiebdamos tar- 
si kelių remontininkų naudojami žibintai, paskui išblėso iki dulsvai 
riešutinės. Tada Džekas pamatė, kad milžino šypsena tiek sutrikusi, 
tiek draugiška, ir suprato du dalykus: jis neturi blogų kėslų ir yra lė- 
tapėdis. Ne silpnas, bet lėtas. 


o 


gas ir smailas, ir Džekas krūptelėjo pagalvojęs, jog jis labai panašus 


* Ang. wolf reiškia “vilkas" ir vilko kaukimą pamėgdžiojantį žodį. 

į vilką. Ne ožį, bet vilką. Jis vylėsi, kad neapsiriko nuspręsdamas, 
jog milžinas nepiktas. Bet jeigu aš apsirikau, daugiau galiu nebijo- 
ti, kad suklysiu... nebus kada. - Vulf! Vulf! - milžinas ištiesė ranką, 
ir Džekas pamatė, jog ji apžėlusi plaukais kaip ir pėdos, tik plones- 
niais, net visai gražiais. Ypač tankūs buvo ant delno - švietė kaip 
žvaigždė arklio kaktoje. 

Viešpatie, atrodo, kad jis nori pasisveikinti su manim! 

Nedrąsiai, prisiminęs dėdę Tomį, kuris mokė niekad neatsisaky- 
ti paspausti ranką net didžiausiam savo priešui (“Po to gali jį už- 
mušti, jei reikia, bet paspausk ranką," - sakė Tomis), berniukas iš- 
tiesė savo ranką svarstydamas, ar ji bus sutraiškyta... ar nukąsta. 

- Vulf! Vulf! Spaudžiu ranką! Čia ir dabar! - sušuko vaikinas su 
kombinezonu patenkintas. - Čia ir dabar! Senas geras Vulfas! Čia ir 
dabar! Vulf! 

Nepaisant jo entuziazmo, paspaudimas buvo švelnus, gaurai ku- 
teno delną.. Neperšlampamas kombinezonas ir tvirtas vaikino, kuris 
panašus į didelę Sibiro laiką ir trenkia kaip sulyta šieno kupeta, 
rankos paspaudimas, - pagalvojo Džekas. - Kas toliau? Pasiūlymas 
apsilankyti jo bažnyčioje sekmadienį? 

- Geras senas Vulfas, dievaži! Čia ir dabar! - Vulfas sudėjo savo 
stambias rankas ant krūtinės ir nusijuokė patenkintas savimi. Po to 
vėl pastvėrė Džeko ranką. Ir ėmė ją kratyti. Kažkaip reikia atsakyti, 
susiprato Džekas, nes šitas malonus, bet truputį kvėštelėjęs vaikinas 
sveikinsis su juo iki saulėlydžio. 

- Geras senas Vulfas, - pakartojo jis. Regis, šita frazė naujajam 
jo pažįstamam labai patiko. 

Vulfas nusikvatojo kaip vaikas ir paleido Džeko ranką. Jau ge- 
riau. Ranka nebuvo sutraiškyta ar nukąsta, bet Vulfas patampė ją 
stipriau negu žaidėjas automato rankeną. 

- Svetimšalis, ar ne? - pasiteiravo Vulfas. Jis įsikišo rankas į 
kombinezono kišenes ir nesąmoningai ėmė ten kažko ieškoti. 

- Taip, - atsakė Džekas, galvodamas, ką tas žodis galėtų reikšti 
čia. - Ko gero, toks ir esu. Svetimšalis. 

- Po šimts! Užuodžiu! Čia ir dabar, taip! Užuodžiau! Kvepia ne- 
blogai, supranti, bet kažkaip keistai. Vulf! Vulf! Vulf! - jis užvertė 
galvą ir nusikvatojo. Jo juokas truputį priminė kaukimą. 

- Džekas, - prisistatė Džekas. - Džekas So... 

Jo ranką vėl pastvėrė ir smarkiai pakratė tas milžinas. 

- Sojeris, - baigė jis, kai atgavo ją. Berniukas jautėsi kaip apsvai- 
gintas... Prieš penkias minutes jis stovėjo užlindęs už I-70 magistra- 
lės tualeto. Dabar štai kalbasi su žmogėnu, kuris atrodo labiau žvė- 
ris nei Žmogus. 

Ir tetrenkia perkūnas, jei liga neišnyko. 


- Vulfas sutiko Džeką! Džekas sutiko Vulfą! Čia ir dabar! Gerai! 
Puiku! O, Džeisonai! Karvės ant kelio! Ar ne kvailos? Vulf! Vulf! 

Kaukdamas Vulfas pasileido kalnu prie kelio, kur susirinko be- 
veik pusė jo bandos ir bukais snukiais stypsojo tarsi svarstytų, kur 
dingo žolė. Jos iš tikro buvo kažkoks karvės ir avies hibridas, ir 
Džekas ėmė spėlioti, kaip pavadinti tokį gyvūną. Karavės, - topte- 
lėjo jam, - štai Vulfas gano karavių bandą. O taip. Čia ir dabar. 

Džekui it kas vėl kuoka vožtelėjo per galvą. Jis atsisėdo ir ėmė 
kikenti rankomis užsiėmęs burną, kad niekas negirdėtų. 

Net didžiausia karavė nesiekė keturių pėdų. Jų kailis buvo gau- 
ruotas, purvo spalvos kaip Vulfo akys, kai jos nešvietė it Vėlinių Ži- 
bintas. Viršugalvy stirksojo du niekam tikę ragiukai. Piemuo nugi- 
nė gyvulius nuo kelio. Banda ėjo paklusniai, nė ženklo baimės. Jei- 
gu karvė ar avis mano pasaulyje užmatytų tą vaikiną, - pagalvojo 
Džekas, - nusisuktų sprandą nuo jo lėkdama. 

Bet Džekui patiko Vulfas; patiko iš pirmo žvilgsnio, kaip kad iš- 
syk nepatiko Elrojus. Ir kontrastas buvo akivaizdus. Elrojus daugiau 
priminė ožį, o Vulfas - vilką. 

Džekas lėtai priėjo prie piemens. Jis prisiminė, kaip tipeno ant 
pirštų galiukų dvokiančiu Outlio užeigos koridoriumi, jausdamas 
kažkur čia pat tykantį Elrojų, kaip jo pasaulio karvė jaustų Vulfą. 
Prisiminė, kaip ėmė riestis ir platėti Elrojaus rankos, kaip sustorėjo 
kaklas ir dantys virto pajuodusiomis iltimis. 

- Vulfai? | 

Milžinas atsisuko į jį su šypsena. Akys žybtelėjo oranžine švie- 
sa, vieną akimirksnį atrodė laukinės ir protingos. Po kurio laiko jos 
vėl buvo rudos. 

- Ar tu esi... na, tarsi koks vilkolakis? 

- Žinoma, - atsakė Vulfas šypsodamasis. - Teisingai pasakei, 
Džekai. Vulf! 

Džekas atsisėdo ant akmens, nenuleisdamas nuo piemens nuste- 
busio žvilgsnio. Atrodė, kad labiau nustebinti jo neįmanoma, o Vul- 
fui tas puikiausiai pavyko. 

- Kaip tavo tėvas, Džekai? - paklausė jis įprastu balsu, kokiu kal- 
bama apie gimines. - Kaipgi Filui dabar sekasi? Vulf! 

Džeko galva ištuštėjo, lyg vėjas būtų išpūtęs visas mintis. Valan- 
dėlę jis sėdėjo netardamas žodžio - ne daugiau negu radijo pertran- 
sliavimo stotis. Paskui pastebėjo, kad Vulfo išraiška keičiasi. 
Džiaugsmas ir vaikiškas smalsumas užleido vietą užuojautai. Ber- 
niukas pastebėjo, kad ima trukčioti vilkolakio šnervės. 

- Jis mirė, ar ne? Vulf! Atleisk, Džekai. Po galais! Koks aš kvai- 
lys! Koks kvailys! - Vulfas stuktelėjo kumščiu sau į kaktą ir šįkart 
1š tikrųjų užkaukė. Tas garsas stingdė kraują vaiko gyslose. Karavių 
banda neramiai apsižvalgė. 

- Nieko, - atsakė Džekas. Žodis nuskambėjo kaip ne iš jo lūpų. - 
Bet... kaip tu sužinojai? 

- Tavo kvapas pasikeitė, - paprastai paaiškino Vulfas. - Sužino- 
jau apie jo mirtį iš tavo kvapo. Vargšas Filas! Toks buvo geras žmo- 
gus! Sakau tau čia ir dabar, Džekai! Tavo tėvas buvo geras Žmogus. 
Vulf! | 

- Taip, - sutiko berniukas. - Tikrai. O 1š kur tu jį pažinojai? Ir 
kaip supratai, kad jis mano tėvas? 

Vulfas pažiūrėjo taip, lyg Džekas būtų paklausęs kokio nors 
kvailo dalyko, į ką neverta kreipti dėmesio. 

- Aš, aišku, prisimenu jo kvapą. Vilkai įsidėmi kvapus. Tu kve- 
pi visai kaip jis. 

Šekit! - kuoka vėl stuktelėjo per galvą. Džekas pajuto norą susi- 
riesti ir raitytis ant žolės. Žmonės sakydavo, kad jis turi tėvo akis ir 
lūpas, paveldėjo iš jo sugebėjimą greitai ką nors papaišyti, bet nie- 
kas dar nesakė, jog jis kvepia kaip tėvas. Bet tame yra logikos. 

- Iš kur tu jį pažinojai? 

Vulfas įsmeigė akis į tolį. 

- Jis atvyko čia su kitu tokiu, - pagaliau ištarė jis. - Žmogumi iš 
Oriso. Aš buvau visai mažas. Tas kitas buvo blogas. Jis pavogė ke- 
letą mūsų. Tavo tėvas nežinojo, - skubiai pridūrė jis, lyg nenorėtų 
Džeko pykdyti. - Vulf! Ne! Tavo tėvas, jis buvo geras, tas Filas. O 
antrasis... 

Milžinas papurtė galvą. Jo veido išraiška buvo dar paprastesnė 
negu džiaugsmas. Ten buvo vaikystės košmaro prisiminimas. 

- Blogas, - baigė jis. - Jis sukūrė sau vietą šiame pasaulyje, sakė 
man tėvas. Dažniausiai jis buvo savo dvynyje, bet jis buvo iš jūsų 
pasaulio. Mes žinojome, kad jis blogas, jautėme, bet kas vulfų klau- 
so? Tavo tėvas žinojo, kad jis blogas, bet neužuodė taip gerai kaip 
mes. Žinojo, kad blogas, nežinojo, koks blogas. 

Vulfas užvertė galvą ir užkaukė. Liūdnas šiurpus staugimas atsi- 
mušė į gilų mėlyną dangų. 


Interliudija 


Sloutas šiame pasaulyje (II) 


Iš šiltos striukės kišenės (nusipirko ją įtikintas, kad į rytus nuo 
Rokio Amerika yra begaliniai tyrai, o dabar prakaitas žliaugė upe- 
liais) Morganas Sloutas išsitraukė mažą plieninę dėžutę. Po užraktų 
buvo dešimt mažų mygtukų ir pailgas gelsvo stiklo stačiakampis. 
Jis atsargiai suspaudė kelis mygtukus; jie pasirodė monitoriuje. Ši- 
tą įrenginį, vadinamą mažiausiu seifu pasaulyje, Sloutas įsigijo Ciu- 
riche. Anot žmogaus, kuris jį pardavė, karboninio plieno sienelės 
nesideformuos net išlaikius seifą savaitę krematoriumo krosnyje. 

Seifas atsidarė. 

Sloutas praskleidė juodmedžio spalvos aksomo skiautę ir išėmė 
kai ką, ką turėjo jau daugiau nei dvidešimt metų - daug seniau, ne- 
gu atsirado ta išpera, kelianti visas problemas.Tai buvo blankus 
skardos raktelis, kuriuo kadaise buvo prisukamas mechaninis karei- 
vėlis. Morganas pamatė tą žaislą keisto miestelio Kalifornijoje, ku- 
riuo jis labai domėjosi, Point Venučio, senienų krautuvėlės vitrino- 

je. Pernelyg stiprios, kad būtų galima numoti ranka (0 jis ir neketi- 
no to daryti), intuicijos vedamas Morganas Sloutas užmokėjo už ap- 
dulkėjusį kareivėlį penkis dolerius. Bet jam reikėjo ne žaislo... Jo 
žvilgsnis užkliuvo už raktelio. Sloutas ištraukė jį vos tik peržengė 
krautuvėlės slenksnį, o pats kareivėlis nukeliavo į šiukšliadėžę prie- 
šais knygyną. 

Dabar, stovėdamas šalia savo automobilio Levisburgo poilsio 
aikštelėje, Sloutas išėmė raktelį ir pažvelgė į jį. Kaip ir Džeko rutu- 
liukas šitas skardinis raktelis Teritorijose virsdavo kuo kitu. Kartą, 
grįždamas 1š ten, jis išmetė raktelį ant savo senos kontoros vestibiu- 
lio grindų. Veikiausiai jame buvo likę Teritorijos burtų, nes nepra- 
ėjus valandai ten iškepė tas idiotas Džeris Bledsas. Ar elektrikas pa- 
kėlė jį? Užlipo ant jo? Sloutas to nežinojo ir nenorėjo žinoti. Džeris 
jam nė kiek nerūpėjo, juolab, kad už mirtį dėl nelaimingo atsitikimo 
darbe buvo išmokėta dviguba draudimo suma, ir Nita Bleds negali 
skųstis. Bet jis rovė nuo galvos plaukus dėl pamesto raktelio. Jį ra- 
do Filas Sojeris ir grąžindamas tepasakė: “Štai, Morgai. Tai tavo ta- 
lismanas, tiesa? Tikriausiai praplyšo tavo kišenė. Radau vestibiuly- 
je, kai buvo išneštas vargšas Džeris." 

Taip, vestibiulyje. Vestibiulyje, kur kvapas buvo toks, tarsi de- 
vynias valandas visu galingumu būtų dirbusi maišyklė. Vestibiuly- 
je, kur viskas buvo pajuodę, sukraipyta ir išlydyta. 

Viskas, išskyrus šitą skardinį raktelį. 

Kuris kitame pasaulyje buvo savotiškas žaibolaidis ir kurį, už- 
vertą ant plonos sidabrinės grandinėlės, Sloutas dabar kabinosi ant 
kaklo. 

- Ateinu tavęs, Džeki, - beveik švelniai ištarė Morganas. - Laikas 
baigti šį kvailą žaidimą. 


Vulfas tir banda 


Vulfas daug papasakojo, retkarčiais nuvarydamas gyvulius nuo 
kelio, vėliau gindamas prie upelio už pusės mylios. Džeko paklaus- 

tas, kur jis gyvena, Vulfas tik mostelėjo į šiaurę. Jis gyvena, pasakė 
Vulfas, su savo šeima. Kai po kelių minučių Džekas paprašė papa- 
sakoti apie ją daugiau, milžinas atsakė, kad neturi draugės ir vaikų, 
- iki “ rujos pilnaties", pasak jo, dar metai ar dveji. O kad jis laukia 
tos “rujos pilnaties,“ buvo akivaizdu iš plačios geidulingos šypse- 
nos. 

- Bet tu sakei, kad gyveni su savo šeima. 

- A, šeima! Jie! - Vulfas nusijuokė. - Žinoma. Jie! Mes gyvena- 
me visi kartu. Turime saugoti bandą. Jos bandą. 

- Karalienės? 

- Taip. Kad ji niekad, niekad nemirtų, - piemuo juokingai nusi- 
lenkė, paliesdamas kumščiu savo kaktą. | 

Kiti atsakymai paaiškino kai ką daugiau... bent Džekui taip atro- 
dė. Vulfas buvo senbernis (jei galima taip pavadinti). Šeima, apie 
kurią jis kalbėjo, buvo be galo didelė, tiksliau, tai buvo vulfų gimi- 
nė. Tai labai lojalių klajūnų gentis, kuri kilnojosi iš vienos vietos į 
kitą bekraštėse platybėse tarp Išorinių Postų ir “gyvenviečių", kitaip 
tariant, Rytų miestų ir kaimų. 

Vulfai (ne vilkai, - kartą, kai Džekas susipainiojo, Vulfas juokė- 
si iki ašarų) dauguma yra patikimi, ištikimi darbininkai. Apie jų jė- 
gą sklinda legendos, o drąsa neabejojama. Dalis jų iškeliavo į gy- 
venvietes, kur stojo tarnauti Karalienei sargybiniais, kareiviais ar 
asmeniniais sargybiniais. Vulfas paaiškino Džekui, kad jų gyvenimo 
esmė yra du dalykai: Karalienė ir šeima. Dauguma vulfų kaip 1r jis 
gano Karalienės bandą. 

Šitos karvės-avys yra pagrindinis Teritorijų mėsos, drabužių, 
taukų ir lajaus tiekėjas (Vulfas to nesakė, Džekas pats susiprato). 
Visi galvijai priklauso Karalienei, ir vulfų gentis gano juos nuo ne- 
atmenamų laikų. Tai jų darbas. Džekas rado keistą paralelę su bizo- 
nais bei Amerikos lygumų indėnais... kol į tas teritorijas neįžengė 
baltasis Žmogus ir nesuardė balanso. 

- Tuomet vilkas ganysis su avinėliu ir lūšis gulės su ožiuku, - su- 
šnibždėjo Džekas ir nusišypsojo. Jis gulėjo susidėjęs po galva ran- 
kas. Jį buvo apėmęs taikos ir ramybės pojūtis. 

- Ką, Džekai? 

- Nieko, - atsakė jis. - Vulfai, ar tu tikrai pavirsti į žvėrį, kai sto- 
ja pilnatis? 

- Žinoma! - atšovė piemuo. Atrodė pritrenktas to klausimo, lyg 
Džekas būtų pasiteiravęs: Vulfai, ar tu tikrai užsimauni kelnes, kai 
atlieki gamtinį reikalą? - Svetimšaliai to nedaro, tiesa? Filas man 
pasakojo. 

- O...e... banda, - kamantinėjo toliau Džekas. - Kai tu pasikeiti, 
ar jie... 

- O, mes nesiartiname prie bandos, kai virstame vilkais, - labai 
rimtai atsakė Vulfas. - Gerasis Džeisonai, ne! Mes juk suėstume 
juos, negi nežinai? O vulfas, kuris pjauna savo bandą, pasmerktas 
mirti. Taip pasakyta Gero ūkininkavimo knygoje. Vulf! Vulf! Mes 
turime kur būti, kai stoja pilnatis. Ir banda turi. Galvijai kvaili, bet 
žino, jog turi pasitraukti, kai ateina pilnaties metas. Vulf! Žino, po 
šimts! 

- Bet tu valgai mėsą, juk taip? - paklausė Džekas. 

- Krūva klausimų, visai kaip tėvas, - atsakė Vulfas. - Vulf! Tiek 
to. Taip, mes valgome. Aišku, kad valgome. Juk mes vulfai, ar ne? 

- Bet jeigu jūs nepjaunate savo bandos, tai ką jūs ėdate? 

- Mes gerai maitinamės, - tarė piemuo ir daugiau negrįžo prie to. 

Kaip ir visa kita Teritorijose Vulfas buvo stebuklas, stebuklas, 
kuris kelia nuostabą ir gąsdina. Tas faktas, kad jis pažinojo Džeko 
tėvą ir Morganą Sloutą, - bent jau ne vieną kartą buvo susitikęs su 
jų dvyniais, - pridėjo mistiškumo Vulfo aurai, bet tai dar ne viskas. 
Kiekvienas milžino atsakymas pagimdydavo tuziną kitų klausimų, į 
kuriuos Vulfas negalėjo - arba nenorėjo - atsakyti. 

Kad ir Filipo Sotelio ir Oriso vizitai. Jie pirmą kartą pasirodė, kai 
Vulfas buvo “jaunatyje" ir gyveno su mama ir dviem “vados sese- 
rimis“. Regis, jie keliavo, kaip ir Džekas dabar, tik ne į vakarus, o į 
rytus (“Pasakysiu tau tiesą: esi vienintelis žmogus, kuris nukakęs 
taip toli į vakarus dar keliauja toliau," - pasakė Vulfas). 

Jie buvo malonūs žmonės, abu. Tik vėliau kilo bėdų... bėdų su 
Orisu. Tai nutiko tuomet, kai Džeko tėvo partneris “įkūrė sau vietą 
šiame pasaulyje?', kartojo piemuo berniukui. Tik dabar, atrodo, jis 
kalbėjo apie Sloutą, persikūnijusį į Orisą. Vulfas teigė, kad Orisas 
pagrobė vieną iš jo “vados seserų" (“Mano motina kandžiojo sau 
pirštus sužinojusi, kad jis tikrai ją paėmė“, - pridūrė Vulfas), paskui 
grobė ir kitus vulfus. Pritilusiu balsu, su baime veide jis pasakė 
Džekui, kad “šlubuojantis vyras“ perkėlė kelis vulfus į kitą pasaulį, 
Svetimšalių Kraštą, ir išmokė ėsti galvijus. 

- Tai labai blogai tokiems kaip tu? - paklausė Džekas. 

- Jie yra prakeikti, - trumpai atsakė Vulfas. 

Iš pradžių Džekui atrodė, kad Teritorijų žodis paėmė reiškia pa- 
grobimą, kai naujasis bičiulis kalbėjo apie savo “vados seserį". Po 
kurio laiko jis suvokė, kad tai dar ne viskas; Vulfas mėgino pasaky- 
ti, kad Morganas pagrobė kai kurių vulfų protus. Džekui atrodė, jog 
piemuo kalba apie tai, kad kai kurie vilkolakiai nusisuko nuo Kara- 
lienės bei galvijų ir prisiekė ištikimybę Morganui... Sloutui arba 
Morganui iš Oriso. 

Tai privertė susimąstyti apie Elrojų. 

Vulfas, kuris pjauna savo bandą, yra pasmerktas mirti. 

Susimąstyti apie vyrus žalioje mašinoje, kurie sustojo pasiklaus- 
ti kelio ir pasiūlė čiulpinuką. Ir kurie vėliau bandė įsitraukti jį į sa- 
vo automobilį. Akys. Akys pasikeitė. 

Jie prakeikti. 

Jis sukūrė sau vietą šiame pasaulyje. 

Iki šiol Džekas jautėsi saugus ir patenkintas: džiaugėsi, kad grį- 
žo į Teritorijas, kur oras vėsokas, bet ne toks geliantis ir pilkas kaip 
Ohajo vakaruose; jautėsi apsaugotas šalia draugiško milžino Vulfo, 
toli nuo Žmonių. 

Sukūrė sau vietą šiame pasaulyje. 

Jis paklausė apie savo tėvą, čia - Filipą Sotelį, bet Vulfas tik pa- 
purtė galvą. Jis buvo šaunus Žmogus kaip ir jo dvynys, Svetimšalis, 
bet nieko kito jis negali pasakyti. Dvyniai, pasakė milžinas, yra kaž- 
kaip susiję su žmonių vadomis, o apie tai jis nieko neišmanąs. Vul- 
fas net negalėjo apibūdinti Filipo Sotelio - neprisiminė. Įsidėmėjo 
tik kvapą. O aišku tik tiek, pasakė Vulfas, kad nors abu Svetimša- 
liai atrodė malonūs, iš tikro malonus buvo tik Filas Sojeris. Kartą jis 
atgabeno dovanų Vulfui ir jo vados broliams bei seserims. Viena iš 
tų dovanų, kuri nepasikeitė, buvo kombinezonas. 

- Aš nešiojau jį nenusivilkdamas, - pasakė Vulfas. - Mama norė- 
j0 išmesti, kai jis sudilo po penkerių metų. Sakė, kad labai sudris- 
kęs! Sakė, kad aš jį išaugau! Vulf! Sakė, kad liko vieni lopai! Bet aš 
neatidaviau. Tada ji nupirko medžiagos Išoriniuose Postuose. Neži- 
nau, kiek ji sumokėjo, ir - vulf! - pasakysiu tau tiesą, Džekai, bijau 
paklausti. Ji nudažė medžiagą mėlynai ir pasiuvo šešis kombinezo- 
nus. Ant to, kurį padovanojo tavo tėvas, aš dabar miegu. Vulf! Vulf! 

Tai mano pagalvė, - Vulfas taip nuoširdžiai ir 1lgesingai nusišypso- 
jo, kad Džekas neištvėrė nepaėmęs jo už rankos. Jis nebūtų to daręs 
jokiomis aplinkybėmis, bet dabar darė tai sau malonumu. Gera buvo 
laikyti šiltą, stiprią Vulfo ranką. 

- Džiaugiuosi, kad tau patiko mano tėtis, Vulfai, - tarė jis. 

- Patiko! Labai! Vulf! Vulf! 

O tada užvirė pragaras. 


Vilkolakis nutilo ir sunerimęs apsidairė. 

- Vulfai, kas atsi... 

- Šššš! 

Tada išgirdo ir Džekas. Vulfo ausys buvo jautresnės, bet garsas 
nuolat stiprėjo; neilgai trukus tai išgirs ir kurčias, pagalvojo Džekas. 
Galvijai ėmė dairytis, paskui pasileido risnoti nuo garso šaltinio. 
Garsas buvo toks, it kas plėštų paklodę per pusę. Tik jis stiprėjo, kol 
Džekui ėmė dingotis, kad jis kraustosi iš proto. 

Vulfas pašoko sutrikęs, išsigandęs. Plėšimas garsėjo. Banda ėmė 
bliauti smarkiau. Kai kurie galvijai pradėjo trauktis į vandenį, ir 
Džekui bežiūrint vienas pliumptelėjo į upelį ir jau nesugebėjo atsi- 
stoti. Srovė stūmė jį po persigandusiais gentainiais. Gyvulys verian- 
čiai subliovė. Už jo užkliuvo kita karvė-avis ir taip pat nukrito į 
vandenį. Kitas upelio krantas buvo seklus, prižėlęs nendrių, klam- 
pus. Galvijas, nusikapanojęs ten, įklimpo. 

- O tie niekam tikę gyvuliai! - suriko piemuo ir puolė prie upe- 
lio, kur pirmoji kranto auka, regis, vadavosi mirtimi. 

- Vulfai! - suriko Džekas, bet vilkolakis jo neišgirdo. Džekas ir 
pats beveik negirdėjo savo balso per tą augantį plėšimą. Dirstelėjęs 
į dešinę nuo upelio, jis aiktelėjo iš nuostabos. Orui kažkas darėsi. 
Maždaug trys pėdos nuo žemės traškėjo, žaižaravo, atrodė, kad jis 
sukasi ir tempiasi. Džekas matė pro tą vietą Vakarinį vieškelį, bet 
kelio kontūrai buvo neaiškūs, jie mirguliavo, tarsi žiūrėtum pro 
karštą raibuliuojantį krematoriumo orą. 

Kažkas plėšia orą lyg žaizdą, kažkas veržiasi iš tenai? O Džeiso- 
nai, ar ir aš taip dariau čia persikeldamas"? 

Bet net per savo paniką ir sąmyšį berniukas žinojo, kad ne. 
Jis pernelyg gerai įsivaizdavo, kas veržiasi pro orą kaip tankas. 
Džekas pasileido tekinas nuo kalvos. 


Plėšimas vis stiprėjo. Vulfas klūpojo prie upelio, bandydamas 
padėti atsistoti ant kojų antram įkritusiam galvijui. Pirmojo suglebu- 
sį kūną vanduo nuplukdė pasroviui. 

- Stokis! Stokis, po šimts! Vulf! 

Piemuo pasilenkė ir šniojo karvei-aviai, toji pasisuko į jį, o tada 
Vulfas nutvėrė ją per pilvą ir truktelėjo. 

- VULF! ČIA IR DABAR! - suriko jis. Per bicepsus prasižiojo 
rankovės, ir Džekas prisiminė Deividą Banerį, kuris gavęs radiaci- 
jos virto Nenugalimuoju Galiūnu. Vulfas atsistojo. Jo akys tviskėjo 
oranžine šviesa, mėlynas kombinezonas nuo vandens patamsėjo. Iš 
gyvulio, kurį piemuo glaudė prie krūtinės it labai jau didelį šunytį, 
snukio žliaugė vanduo, akys bolavo. 

- Vulfai! - suriko Džekas. - Tai Morganas! Jis... 

- Banda! - išgirdo jis piemens atsakymą. - Vulf! Vulf! Ta mano 
prakeikta banda! Džekai! Nebandyk... 

Kitus žodžius nutraukė visą žemę sudrebinęs griausmas. Vieną 
momentą per jį nesigirdėjo net to monotoniško plyšimo. Pabaidytas 
kaip vilkolakio banda Džekas pakėlė akis į viršų ir pamatė giedrą 
dangų, o tolumoje - kelis nekaltus baltus debesėlius. 

Griaustinis galutinai pergąsdino Vulfo galvijus. Jie puolė bėgti, 
bet kvailos galvos nešė juos į vandenį. Džekas išgirdo lūžtančio 
kaulo traškesį ir veriantį gyvulio baubimą. Vulfas sustaugė iš įnir- 
šio, metė išgelbėtą karvę-avį ir šoko į klampų kitą upelio krantą. 

Bet tikslo jis nepasiekė, nes koks tuzinas karvių-avių parbloškė 
Jį į vandenį. Vanduo tiško purslais. Džekas suprato, kad draugui ki- 
lo pavojus būti sutryptam ir paskandintam kvailos persigandusios 
bandos. 

Berniukas šoko į upelį, kuris dabar pajuodo nuo išjudinto purvo. 
Srovė stengėsi išmušti jį iš pusiausvyros. Bliaunantys gyvuliai 
pliaukšėjo pro jį, taškė į akis vandenį. 

Bet viską, regis, nustelbė plyšimo garsas. 

Vulfas. Morganas nesvarbu, bent jau kol kas. Vulfas pavojuje. 

Berniukas virš vandens matė jo šlapią, sulipusiais gaurais galvą, 
paskui ant jos vienu metu užlėkė trys galvijai, ir Džekas įžiūrėjo tik 
mojančią leteną. Jis stūmėsi pro karves-avis, po kojomis pynėsi nu- 
skendusių galvijų kūnai. 

- Džekai! - perrėkė triukšmą balsas. Džekui tas balsas buvo pa- 
žįstamas. Dėdės Morgano balsas. 

- Džekai! 

Vėl sudundėjo griaustinis kaip patrankos šūvis. 

Sunkiai gaudydamas kvapą, su šlapiomis sruogomis ant akių 
Džekas dirstelėjo per petį... ir pamatė I-70 magistralės atkarpą ties 
Levisburgu Ohajuje. Matė tarytum pro raibuliuojantį, blogai išlietą 
stiklą, bet matė. To iškreipto oro fragmento kampe matėsi tualeto 
šonas. Kažkokio furgono, tikriausiai “Ševrolė"", nosis buvo dešinėje 
ir kybojo virš tos vietos, kur dar prieš penkias minutes jiedu su Vul- 
fu-.taikiai šnekučiavosi. O centre nelyginant pašalinis filme apie ad- 
mirolo Berdo* išsilaipinimą Pietų poliuje stovėjo žudikiško įsiūčio 
perkreiptu veidu Morganas Sloutas. Įsiūčio ir dar kažko. Triumfo? 
Taip. Džekas tuo neabejojo. 

Džekas stovėjo vandenyje iki dvišakumo tarp lekiančių bliau- 
nančių gyvulių ir spoksojo prasižiojęs į realybės audinyje išplėštą 
skylę. 

Jis rado mane, o Dieve, jis rado mane. 

- Tai štai kur tu, šunyti! - subaubė Morganas. Jo balsas sklido 
kažkaip prislopintai, lyg iš anos realybės į šitą. Panašiai girdėtųsi te- 
lefono būdelėje rėkiantis žmogus. - Gerai, o dabar pažiūrėsim! A? 

Morganas žengė į priekį, jo veidas ėmė plaukti it iš minkšto plas- 
tiko. Berniukas spėjo įžiūrėti, kad jo rankoje suspausta kažkas, kas 
kabo ant grandinėlės; mažas balto metalo daiktelis. 

Džekas stovėjo suakmenėjęs ir stebėjo, kaip Sloutas stumiasi pro 
skylę iš vienos visatos į kitą. Morganas Sloutas, investitorius, pre- 
keivis žeme ir Holivudo agentas, virto Morganu iš Oriso, pretenden- 
tu į mirštančios Karalienės sostą. Stori, sudribę jo žandai susitrau- 
kė. Dingo jų rausvumas. Plaukai vėl pridengė pliką pakaušį. Slouto 


* Ričardas E. Berdas (1888-1957) - JAV aviatorius ir tyrinėtojas, pirmasis 
(1926) perskrido Siaurės polių, atliko kelias ekspedicijas į Pietų polių. 

dvynio plaukai buvo ilgi, juodi, besiplaikstantys, bet kažkokie negy- 
vi. Dalis jų buvo surišta užpakalyje. 

Striukė subangavo, akimirksniui išnyko, o tada virto mantija su 
kapišonu. 

Minkštos odos Morgano Slouto batai tapo juodais auliniais iki 
kelių, su atvartais; atrodo, kad iš vieno kyšojo durklo rankena. 

O mažas daiktelis virto nedideliu pagaliuku, kurio gale rangėsi 
mėlynas žaibas. 

Žaibolaidis. O, Viešpatie, tai... 

- Džekai! 

Tas riksmas duslus, gargiantis, iš vandens pilnos gerklės. 

Berniukas nerangiai apsisuko vandenyje, per plauką nepalindęs 
po plūduriuojančia ant šono negyva karve-avimi. Ir pamatė, kad 
Vulfo galva vėl atsidūrė po vandeniu, mostaguoja tik rankos. Dže- 
kas ėmė stumtis prie tų rankų, laviruodamas tarp galvijų. Vienas 
smarkiai niuktelėjo į šoną 1r parbloškė, Džekas sriūbtelėjo vandens. 
Kosėdamas ir krenkšdamas atsistojo, nieko nelaukęs užkišo ranką 
po švarkeliu patikrinti, ar neišplovė Spidžio butelio. Jis buvo savo 
vietoje. 

- Vaike! Atsisuk ir pažvelk į mane, vaike! 

Nėra laiko, Morganai. Atleisk, bet dabar man labiau rūpi nenu- 
skesti kartu su Vulfo banda negu tavo ginklas. Aš... 

Melsva liepsna švilptelėjo per Džeko petį kaip mirtina elektros 
vaivorykštė. Ji kliudė karvę-avį, įsipainiojusią nendrėse kitame 
krante, ir nelaimingas padaras tiesiog sprogo, lyg prarijęs dinamito. 
Į šonus ištiško kraujas. Aplinkui Džeką ėmė lyti mėsos skuteliais. 

- Atsigręžk ir pasižiūrėk į mane, vaike! 

Džekas jautė, kaip tos komandos jėga suima jo veidą nemato- 
mais pirštais ir ima sukti. 

Vulfas išniro iš vandens. Plaukai buvo prilipę prie kaktos, jis 
žvelgė pro juos nelyginant anglų aviganis. Piemuo kosėjo, sverdėjo 
ir apskritai nebesuvokė, kur esąs. 

- Vulfai! - suriko Džekas, bet jo balsą užgožė griaustinis. 

Na štai, - karštligiškai galvojo Džekas, - viskas, jo nebėra, tik- 
riausiai neliko, palik jį, nešdinkis iš čia... 

Bet jis nesiliovė kapanotis prie Vulfo, stūmė sau iš kelio nusil- 
pusią, priešmirtinių konvulsijų tampomą karvę-avį. 

- Džeisonai! - suklykė Morganas iš Oriso, ir Džekas suprato, kad 
Morganas taria ne Teritorijų dievo vardą; ne, jis šaukia jį, Džeką. 
Tik čia jis ne Džekas. Čia jis Džeisonas. 

Bet Karalienės sūnus mirė dar kūdikis, jis... 

Pro galvą prazvimbė kitas elektrinis botagas. Jis vėl atsitrenkė į 
upelio krantą ir išgarino vieną gyvulį. Bet ne visiškai. Dumble kaip 
kuoliukai liko stirksoti nelaimingojo kojos. Po to jos lėtai nuvirto į 
skirtingus šonus. 

- ATSIGREŽK IR PAŽIŪRĖK Į MANE, VELNIAS TAVE 
GRIEBTŲ! 

Kodėl jis nešauna į vandenį, neiškepa manęs, Vulfo ir visų gyvu- 
lių vienu kartu? 

Tada jam galvon toptelėjo penktos klasės fizikos žinios. Pateku- 
si į vandenį elektra gali nukeliauti kur tik nori... įskaitant srovės šal- 
tinį. 

Apsiblausęs Vulfo veidas po vandeniu nutraukė tas mintis. Pie- 
muo buvo gyvas, bet užverstas karvių-avių lavonais. Vulfo rankos 
vis dar mosikavo, bet pamažu rimo, nukrito ir liko plūduriuoti it 
vandens lelijos. 

Nelėtindamas žingsnio, Džekas palenkė kairį petį ir stumtelėjo 
karvę-avį it Džekas Armstrongas, kaip rašoma berniukų sporto isto- 
rijoje. 

Jeigu tai būtų buvusi normali karvė, berniukas nebūtų pajudinęs 
jos net padedant stipriai upelio srovei. Bet gyvulys buvo smulkes- 
nis, jis atšoko atbulas, suklupo ir ėmė kapanotis į krantą. Džekas 
stvėrė už piemens rankos ir truktelėjo iš visų jėgų. 

Vulfas išplaukė 1t rąstas primerktomis akimis, 1š ausų, burnos ir 
nosies kliaukė vanduo. Lūpos buvo pamėlusios. 

Dvigubas žaibas plykstelėjo iš abiejų pusių, kai Džekas stovėjo 
laikydamas Vulfą ir priminė girtuoklį, iškvietusį savo sugėrovą šok- 
ti valsą baseine. Krante išlakstė į šonus dar vienas galvijas. Ugnies 
liežuviai nusirangė nendrynais, kemsais ir surado sausesnės žolės 
pakalnėje. 

- Vulfai! - suriko Džekas. - Vulfai, dėl Dievo meilės! 

- Achh, - sudejavo milžinas ir išvėmė šilto drumsto vandens sro- 
vę Džekui per petį. - Aaaaaaaa... 

Dabar Džekas matė kitame krante stovinčią aukštą figūrą su juo- 
da mantija. Kapišonas gaubė blyškų vampyrišką Morgano veidą. 

Berniukas pagalvojo, kad net tai paveikta Teritorijų magijos: bjau- 
rusis jo dėdė čia nebuvo nutukusi išdribusi rupūžė su žmogžudžio 
širdimi; čia jo veidas dvelkė vyrišku grožiu. Morganas pakėlė sidab- 
rinį pagaliuką it stebuklingą meškerę, plykstelėjo Žaibas. 

- Dabar tavo ir tavo mulkio draugužio eilė! - suriko jis. Plonos jo 
lūpos išsivėpė pergalinga šypsena, išlindo geltoni dantys, kurie 
ūmai kartą ir visam laikui išsklaidė grožio. įspūdį. 

Vulfas suriko ir sudrebėjo berniuko glėbyje. Jo akys, įsmeigtos į 
Morganą, švietė oranžine pykčio ir siaubo liepsna. 

- Tu, šėtone! - sustaugė Vulfas. - Tu, šėtone! Mano sesuo! Mano 
vados sesuo! Vulf! Vulf! Tu, šėtone! 

Džekas išsitraukė butelį iš švarkelio. Ten dar buvo likęs gurkš- 
nis. Viena ranka jis neįstengė išlaikyti Vulfo, tas ėmė slysti be jėgų. 
Nesvarbu. Vis tiek negali perkelti jo į kitą pasaulį... ar gali? 

- Šėtone! - suriko Vulfas. Jo veidas nuslydo po Džeko ranka, 
kombinezono kraštai plūduriavo vandenyje. 

Degančios žolės ir gyvulių kvapas. 

Griaustinis, sprogimas. 

Šįkart virš Džeko galvos prašvilpė liepsnos lavina, ėmė raitytis 
ir svilti plaukeliai nosyje. 

- O, TAIP, ABU, ABU! - rėkė Morganas. - ŽINOSI, KAIP 
MAIŠYTIS MAN PO KOJOMIS, ŠIKNIAU! SUDEGINSIU JUS 
ABU! JUMS GALAS! 

- Vulfai, laikykis! - riktelėjo Džekas. Jis paleido piemenį, tačiau 
smarkiai suėmė jį už rankos. - Laikykis, girdi? 

- Vault! 

Berniukas pakėlė butelį, ir supuvusių vynuogių skonis paskutinį 
kartą pripildė jo gerklę. Butelis liko tuščias. Rydamas Džekas girdė- 
j0, kaip jis sudūžta kliudytas Morgano žaibo. Bet tas garsas buvo 
prislopintas... kaip ir elektros pokštelėjimas... bei Morgano riksmas. 

Džekas pasijuto krentąs į skylę. Galbūt kapą. Tada Vulfas įsiki- 
bo taip stipriai, kad Džekas suaimanavo. Nesvarumo pojūtis išny- 
ko... dingo saulės šviesa ir apsupo liūdna Amerikos širdies spalio 
prieblanda. Lietaus lašai ėmė kapnoti Džekui į veidą, ir jis staiga pa- 
juto, jog vanduo, kuriame stovėjo, staiga smarkiai atšalo. Visai ne- 
toli girdėjosi pažįstamas tralų švilpesys autostrada. Tik dabar jis 
sklido 1š viršaus. 

Negali būti, - pagalvojo jis. Ar tikrai? Pasaulio ribos tempėsi 
kaip guminės. Vieną klaikią sekundę jis įsivaizdavo skriejančius Te- 
ritorijų vežimus, kuriuos vadelioja žmonės su dideliais brezento 
sparnais. 

Grįžau, nutarė Džekas. Vėl tas pats laikas, ta pati vieta. 

Jis nusičiaudėjo. 

Ta pati sloga. 

Bet du dalykai buvo kitokie. 

Jis stovėjo nebe poilsio aikštelėje. Stovėjo iki pusiaujo lediniame 
vandenyje po tiltu. 

Ir dar. Vulfas buvo šalia. 

Jis klykė. 


Vulfas eina į kiną 


Virš galvos per tiltą prašniokštė dar vienas dyzelinis tralas. Til- 
tas sudrebėjo. Vulfas sudejavo ir sugriebė Džeką, vos abiejų nepa- 
nardinęs į vandenį. 

- Baik! - suriko Džekas. - Paleisk mane, Vulfai! Čia tik sunkve- 
žimis! Paleisk! 

Jis pliaukštelėjo Vulfui antausį; nenorėjo to daryti, bet piemuo 
buvo paniškai išsigandęs. Be to, jis buvo visa pėda aukštesnis ir pus- 
antro šimto svarų sunkesnis už Džeką, todėl jeigu abu niurktels į 
vandenį, plaučių uždegimas garantuotas. 

- Vulf! Man tai nepatinka! Vulf! Nepatinka! Vulf! Vulfi 

Bet jo gniaužtai truputį atsileido. Po kurio laiko jis nuleido ran- 
kas prie šonų. Kai virš galvos pradūmė kitas tralas, Vulfas susigū- 
žė, bet jau nepuolė ant Džeko. Jo akys buvo sklidinos nebylaus mal- 
davimo: Ištrauk mane iš čia, prašau ištrauk, jau geriau mirsiu, ne- 
gu liksiu šitame pasaulyje. 

Aš irgi norėčiau to, Vulfai, bet ten Morganas. Jeigu jo ir nebū- 
tų, daugiau neturiu stebuklingo gėrimo. 

Jis žvilgtelėjo Žemyn ir pamatė kairėje savo rankoje nudaužtą 
Spidžio butelio kaklelį. Atrodė kaip mušeika bare, pasirengęs peš- 
tynėms. Tik stebuklo dėka Vulfas nesusipjaustė, kai išsigandęs ap- 
sikabino Džeką. 

Berniukas nusviedė šukę į šoną. Pliumpt. 

Virš galvos triukšmas padvigubėjo - du tralai iš karto. Vulfas su- 
stūgo ir užsiėmė delnais ausis. Džekas pamatė, kad didžioji dalis 
draugo gaurų dingo. O smilius ir didysis pirštas buvo vienodo ilgio. 

- Eime, Vulfai, - tarė Džekas, kai sunkvežimių triukšmas kiek 
aprimo. - Lipkim iš čia, nes atrodome kaip pora kvailių, laukiančių 
krikšto. 

Jis paėmė Vulfą už rankos ir suinkštė, kai to pirštai karštligiškai 
susispaudė. Vulfas, pastebėjęs tai, truputį atleido gniaužtą... 

- Nepalik manęs, Džekai, - pasakė jis. - Prašau, prašau nepalik 
manęs. 

- Nebijok, Vulfai, nepaliksiu, - atsakė Džekas. Ir pagalvojo: Kur 
įsipainiojai, avino galva? Štai, stovi po tiltu kažkur Ohajuje su bi- 
čiuliu vilkolakiu. Kaip tau tai pavyko? Tu treniravaisi? Ir, beje, kaip 
ten su mėnuliu, Džeki? Atsimeni? 

Jis neatsiminė, o iš dangaus, kurį buvo aptraukę lietaus debesys, 
atsakymo nesulaukė. 

Kokie jo šansai? Trisdešimt prie vieno? Dvidešimt aštuoni prie 
dviejų? 

Kad ir kokie būtų, jie nežadėjo nieko gero. Buvo ne taip, kaip tu- 
rėjo būti. 

- Ne, tavęs aš nepaliksiu, - pakartojo jis ir nusivedė Vulfą prie 
kranto. Pakrantėje pilvu į viršų plūduriavo kažkokios lėlytės liku- 
čiai: jos mėlynos stiklinės akys spoksojo į temstančią padangę. Dže- 
ko rankos raumenis maudė nuo pastangų tempiant Vulfą į šitą pa- 
saulį, o peties sąnarys tvinkčiojo it sugedęs dantis. 

Kai abu išsikapanojo į meldais apžėlusį krantą, Džekas vėl ėmė 
čiaudėti. 


Šįkart Teritorijose Džekas nuėjo tik pusę mylios į vakarus - tiek, 
kiek Vulfas nuginė savo bandą prie upelio, kuriame paskui vos ne- 

prigėrė pats su gyvuliais. Čia Džekas buvo pasistūmėjęs, kiek galė- 
j0 spręsti, per dešimt mylių. Jie užlipo šlaitu (iš tiesų jį užtraukė 
Vulfas) ir besileidžiančios saulės šviesoje Džekas už penkiasdešim- 
ties jardų pamatė kryžkelę. Švytintis ženklas skelbė: ARKANU- 
MAS. PASKUTINĖ KRYŽKELĖ OHAJUJE. IKI SIENOS 15 MY- 
LIŲ. 

- Reikės balsuoti, - tarė Džekas. 

- Balsuoti? - nesuprato Vulfas. 

- Gerai, pažiūrėkim į tave. 

Džekas nutarė, kad Vulfas atrodo neblogai, bent jau sutemus. Jis 
tebevilkėjo kombinezoną, kuris tikrai buvo su “Oshkosh'"' etikete. 
Namų audimo marškiniai virto fabrikinio audimo mėlyna šambrė, 
kuri atrodė kaip iš jūreiviškos uniformos, kojos buvo apautos di- 
džiuliais varvančiais pigiais bateliais ir baltomis kojinėmis. 

Keisčiausia, kad ant Vulfo nosies buvo apvalūs, kokius nešiojo 
Džonas Lenonas, akinukai. 

- Vulfai, ar tu blogai matei Teritorijose? 

- Aš ir nežinojau, - atsakė Vulfas. - Tikriausiai. Vulf! Aš tikrai 
čia matau geriau su šitomis stiklinėmis akimis. Vulf, čia ir dabar! - 
Vilkolakis pažiūrėjo į autostradą, ir Džekas įsivaizdavo, ką draugas 
dabar mato: milžiniškas plienines pabaisas, neįtikėtinu greičiu le- 
kiančias keliu 1r tviskinančias didelėmis baltomis 1r geltonomis aki- 
mis. - Matau geriau, negu norėčiau, - liūdnai baigė Vulfas. 


Po dviejų dienų išvargę, nepavelkantys kojų berniukai praėjo 
ženklą “MUNICIPALINIO MIESTO RIBA", kur iš vienos kelio 
pusės buvo užrašyta: 32 magistralė, o iš kitos - “10-4 Diner"' ir įžen- 
gė į Munsio miestelį Indianos valstijoje. Džekas buvo peršalęs, tu- 
rėjo beveik 38 laipsnius temperatūros ir smarkiai kosėjo. Vulfo vei- 
das atrodė sutinęs ir papilkėjęs. Jis panėšėjo į kovoje nustekentą šu- 
nį. Prieš dieną jis bandė paskinti vėlyvų obuolių prie apleistos dar- 
žinės. Jau buvo įsikoręs į medį ir raškė vaisius, kai jį aptiko netolie- 
se lizdą susisukusios širšės. Vulfas išsirangė iš medžio žaibiškai, bet 
veidas buvo aplipęs širšėmis. Jis ilgai staugė, 0 po to net ir užtinu- 
sia akimi bei buroką primenančia nosimi Vulfas užsispyrė, kad 

Džekas išsirinktų geriausius obuolius. Vaisiai buvo nekokie: maži, 
rūgštūs ir kirmėlėti, be to, berniukas buvo praradęs apetitą, tačiau 
negalėjo atsisakyti jų, kai draugas taip sunkiai juos gavo. 

Didelis senas “Kemero" su iškeltų užpakaliu, kad nosis beveik 
rėmėsi į kelią, prašvilpė pro juos. “Ei, seiliai!"* - suriko kažkas ir gir- 
tai nusižvengė. Vulfas sudejavo ir prisispaudė prie Džeko. Džekas 
manė, kad draugas kada nors pripras prie automobilių, bet dabar 
ėmė tuo abejoti. 

- Viskas gerai, Vulfai, - išvargusiu balsu tarė jis dvidešimtą ar 
trisdešimtą kartą tą dieną, laisvindamasis iš jo glėbio. - Jie nuva- 
žiavo. 

- Taip garsiai! - sudejavo Vulfas. - Vulf! Vulf! Vulf! Šitaip gar- 
siai, Džekai, o mano ausys, mano ausys! 

- Reikia jas kuo nors užkimšti, - pasakė Džekas, o pats pagalvo- 
j0: Tau patiks Kalifornijos greitkeliai, Vulfai. Būtinai užsuksime ten, 
jei dar keliausim kartu, gerai? Po to išmėginsime kokį nors ralį ir 
motociklų lenktynes. Tau klaikiai patiks. - Kai kuriems Žmonėms 
patinka garsai. Jie... - bet daugiau negalėjo pasakyti per kosulio 
priepuolį. Jis susilenkė, pasaulis papilkėjo, pradėjo suktis. Lėtai, la- 
bai lėtai grįžo į savo vietą. 

- Patinka, - burbtelėjo Vulfas, - Džeisonai! Kaip kam nors tai ga- 
li patikti, Džekai? O kvapas... 

Džekas žinojo, kad užvis blogiausia Vulfui buvo kvapai. Nepra- 
ėjus keturioms valandoms šiame pasaulyje, jis ėmė vadinti jį Blogų 
Kvapų šalimi. Pirmąją naktį Vulfas kokius šešis kartus vėmė: iš pra- 
džių drumzlinu upelio, kuris egzistuoja kitoje visatoje, vandeniu, 
paskui tiesiog žiaukčiojo. Tai vis dėl tos smarvės, liūdnai paaiškino 
jis. Vulfas nesuvokė, kaip Džekas gali ją pakęsti, kaip ją išvis gali- 
ma pakęsti. 

Džekui tai nebuvo naujiena. Grįžęs iš Teritorijų jis negalėdavo 
pakęsti kvapų, kurių nejautė čia gyvendamas: dyzelinių degalų, pra- 
monės atliekų, šiukšlių, nešvaraus vandens ir chemikalų. Vėliau jis 
apsiprasdavo. Apsiprasdavo arba tiesiog atbukdavo uoslė. Bet Vul- 
fui buvo kitaip. Jis nekentė mašinų, nekentė smarvės, nekentė viso. 
šio pasaulio. Džekas pagalvojo, kad jeigu artimiausiu metu ne- 
įstengs sugrąžinti Vulfo į Teritorijas, piemuo išprotės. O tada išves 
iš proto ir mane. Juolab, kad netoli ir vesti. 

Pro šalį praburzgė klebantis sunkvežimis su viščiukais, o jam iš 
paskos vilkosi virtinė nekantraujančių pypsinčių automobilių. Vul- 

fas vos nestryktelėjo Džekui ant rankų. Ligos nustekentas berniukas 
nusirito į prižėlusį šiukšliną griovį ir žnegtelėjo ant užpakalio taip 
sunkiai, kad kaukštelėjo dantimis. 

- Atleisk man, Džekai, - apgailestaudamas tarė Vulfas. - O, kad 
aš prasmegčiau! 

- Tai ne tavo kaltė, - atsakė berniukas. - Neišsilaikiau. Metas at- 
sipūsti. 

Vilkolakis atsisėdo prie Džeko ir tylėjo nenuleisdamas nuo drau- 
go akių. Jis žinojo esąs našta Džekui, žinojo, kad jis trokšta keliauti 
greičiau: nori aplenkti Morganą ir dėl kažkokios kitos priežasties. 
Vulfas žinojo, kad Džekas per miegus šaukiasi mamos ir retkarčiais 
verkia. O šiaip Džekas verkė tik kartą, kai Vulfas truputį pasimaišė 
ant Arkanumo magistralės rampos. Tada jis sužinojo, ką reiškia 
“balsuoti". Kai Vulfas prisipažino, kad negalės (kol kas arba išvis 
niekada) važiuoti pakeleivingais automobiliais, Džekas atsisėdo ant 
stulpelio ir pravirko užsidengęs veidą delnais. Po kurio laiko jis nu- 
siramino, 0 tai gerai... bet kai berniukas pažvelgė į Vulfą, vilkolakis 
pagalvojo, kad bičiulis jį paliks Blogų Kvapų šalyje. Be Džeko Vul- 
fas greitai atsisveikintų su sveika nuovoka. 

Jie priėjo Arkanumo rampą. Vulfas glaudėsi ir stvėrėsi už Dže- 
ko kiekvieną kartą, kai prietemoje praūždavo mašina ar vilkikas. 
Vienas oro gūsis nuo pravažiuojančio automobilio atnešė žodžius: 
“Kur jūsų mašina, pedai?". Džekas nusipurtė lyg šuo vandenį ir to- 
liau keliavo, paimdamas Vulfą už rankos, kai tik tam užeidavo no- 
ras sprukti į mišką. Svarbiausia buvo pasitraukti nuo pačios auto: 
strados, kur balsuoti uždrausta, ir pasiekti rampą. Kai kuriose vals- 
tijose yra leidžiama stabdyti mašinas ant rampų, bet ir ten, kur tai 
laikoma nusikaltimu, policininkai paprastai nesikabinėdavo, jeigu 
balsuoji ne autostradoje. 

Todėl pirmiausia reikia ją pasiekti. Reikia viltis, kad nepasipai- 
nios pro šalį važiuojančiam kelių patruliui. Kas tada lauktų Vulfo, 
nesinorėjo galvoti. Policininkas veikiausiai pagalvotų sulaikęs de- 
vinto dešimtmečio Čarlio Mensono reinkarnaciją su Lenono akinu- 
kais. 

Jie pasiekė rampą, perėjo į vakarinę jo kryptį. Po dešimties mi- 
nučių sustojo aptriušęs senas “Kraisleris"". Vairuotojas, dručkis sto- 
ru sprandu ir kepurėle “ŪKIO ĮRANGA", pasilenkė ir atidarė jiems 
duris. 

- Šokit, berniukai! Bjaurus vakaras, tiesa? 

- Ačiū, misteri, tikra tiesa, - džiugiai atsakė Džekas. O galva pa- 
šėlusiai dirbo kurdama planą, kaip įsodinti Vulfą į automobilį. To- 
dėl jis nepastebėjo draugo veido išraiškos. 

O vairuotojas pastebėjo. 

Jo veidas pasikeitė. 

- Užuodi ką nors negera, sūnau? 

Storulio tonas, griežtas kaip ir veidas, sugrąžino Džeką į realy- 
bę. Vairuotojo balse neliko širdingumo, jis atrodė kaip užsukęs į 
“Outlio užeigą“ suvalgyti kelis alaus ir išgerti porą stiklinių. 

Džekas atsigręžė į Vulfą. 

Šio šnervės virpėjo kaip lokio, kuris užuodžia skunką. Lūpos bu- 
vo ne tik prašieptos; jos buvo susimetusios raukšlelėmis po nosimi. 
- Kas jis - silpnaprotis? - tyliai paklausė Džeko vairuotojas. 

- Ne, e... jis tik... 

Vulfas ėmė urgzti. 

To užteko. 

- O Viešpatie, - ne savo balsu ištarė storulis. Jis užgulė ant akce- 
leratoriaus ir išlėkė į autostradą; durelės pokštelėjo. Dar kurį laiką 
švietė raudonos gabaritų šviesos. 

- Čia tai bent, - atsisukdamas į Vulfą tarė Džekas. Vilkolakis su- 
sigūžė. - Nuostabu! Jeigu jis būtų turėjęs vietinio radijo ryšio imtu- 
vą, dabar jau šauktųsi policijos ir pliurptų kiekvienam, kad ant Ar- 
kanumo rampos balsuoja porelė bepročių! Džeisonai! Arba Jėzau! 
Bet kas, man nesvarbu! Nori patampyti likimą už ūsų, Vulfai? Pa- 
daryk taip dar porą sykių 1r pamatysi, kuo tai baigsis! Kuo mums 
baigsis! Mums galas! 

Nusikamavęs, įširdęs, nusivylęs, išsunktas Džekas puolė susigū- 
žusį Vulfą, kuris vienu smūgiu, jei panorėtų, būtų nuritęs jam gal- 
vą. Vilkolakis traukėsi. 

- Nerėk, Džekai, - sudejavo jis. - Tie kvapai... būti juose...užda- 
rytam tuose kvapuose... 

- Aš nieko neužuodžiau! - suriko Džekas. Jo balsas trūkinėjo, 
gerklę skaudėjo labiau negu prieš tai, bet jis nebegalėjo susitvardy- 

ti; reikėjo išsirėkti arba išprotėti. Šlapi plaukai lindo į akis. Jis nu- 
braukė juos atgal ir šniojo Vulfui į petį. Ranka trakštelėjo, ją pervė- 
rė skausmas. Jausmas buvo toks, kaip trenkus į akmenį. Vulfas ap- 
gailėtinai sukaukė, sukeldamas dar didesnį įsiūtį. Vaikas užvis la- 
biau siuto dėl savo melo. Šįkart jis Teritorijose buvo vos šešias va- 
landas, bet to Žmogaus automobilis dvokė kaip žvėries irštva. Ašt- 
rus senos kavos ir šviežio alaus tvaikas (vairuotojas tarp kojų laikė 
atidarytą alaus skardinę), oro gaiviklis ant užpakalinio vaizdo veid- 
rodėlio trenkė salsva pudra ant lavono skruosto. Be to, jautėsi kaž- 
kas dar, kažkas tamsiau, šlapiau... 

- Nieko! - plyšojo jis užkimusiu balsu. Vėl trenkė Vulfui į petį. 
Vilkolakis sustūgo ir nusisuko susigūžęs kaip vaikas, mušamas pik- 
to tėvo. Džekas ėmė talžyti draugui per nugarą, ir po jo kumščiais 
iš šlapio kombinezono sunkėsi vanduo. Kiekvieną kartą leidžiantis 
Džeko rankai, Vulfas sustaugdavo. - Todėl teks priprasti (pliaukšt), 
nes kita mašina gali būti policijos (pliaukšt) arba šlykštus žalias 
Morgano Slouto “BMW''(pliaukšt). Jeigu tu ir toliau elgsies kaip 
mažas vaikas, galim nelaukti nieko gero (pliaukšt)! Ar supratai? 

Vulfas neatsakė nieko. Jis stovėjo susikūprinęs lietuje, nugara į 
Džeką, ir virpėjo. Verkė. Džekas gerklėje pajuto gumulą, akis ėmė 
perštėti. Tai tik dar labiau siutino. Giliai širdyje jis norėjo skaudinti 
save, bet žinojo, kad geriausias būdas tai padaryti - tai skriausti 
Vulfą. 

- Atsisuk! 

Vulfas pakluso. Ašaros ritosi iš rudų jo akių už apvalių akinukų. 
Iš nosies tekėjo snarglys. 

- Ar supratai mane? 

- Taip, - išspaudė Vulfas. - Taip, aš supratau, bet su juo važiuoti 
negalėjau, Džekai. | 

- Kodėl? - paklausė Džekas, piktai įsispendęs rankas į klubus. 
Ach, kaip maudžia galvą. 

- Todėl, kad jis miršta, - pakuždomis atsakė vilkolakis. 

Džekas žiūrėjo į draugą, ir pyktis pradėjo slopti. 

- Džekai, negi nepajutai? - tyliai paklausė Vulfas. - Vultf! Negi tu 
neužuodei? 

- Ne, - išlemeno berniukas, nes iš tiesų kažką juk užuodė. Argi 
ne? Tai, ko anksčiau negalėjo pajusti. Tartum kažkokį mišinį... 

Kai jis tai suprato, apleido jėgos. Džekas šlumštelėjo ant kelio 
stulpelio ir pažiūrėjo į Vulfą. 

Išmatos ir supuvusios vynuogės. Štai į ką buvo panašus tas kva- 
pas. Ne visai tas, bet klaikiai arti. 

Išmatos ir supuvusios vynuogės. 

- Tai blogiausias kvapas, - tarė Vulfas. - Jis atsiranda, kai žmo- 
nės pamiršta, kaip būti sveikiems. Mes vadiname tai - vulf! - Juo- 
dąja liga. Nemanau, jog vairuotojas apie ją įtaria. O... svetimšaliai 
negali jos užuosti, ar ne, Džekai? 

- Ne, - sušnibždėjo jis. Jeigu jis dabar atsidurtų Niū Hampšyre, 
savo mamos kambaryje “Alhambroje", ar ir ji taip dvoktų? 

Taip. Jis užuostų tą kvapą, sklindantį iš jos porų, užuostų išmatų 
ir pūvančių vynuogių kvapą, Juodąją ligą. 

- Mes vadiname ją vėžiu, - vos girdimai pasakė Džekas. Mes va- 
diname ją vėžiu, ir mano mama ja serga. 

- Džekai, aš nežinau, ar galėsiu balsuoti, - prisipažino Vulfas. - 
Pamėginsiu, jeigu tu nori, Džekai, bet tie kvapai... viduje... lauke 
dvokia, vulf! Bet viduje... 

Tada Džekas užsidengė delnais veidą ir pravirko iš nevilties ir 
paprasčiausio nuovargio. O ta išraiška, kurią Vulfas tarėsi matęs 
draugo veide, iš tikro atspindėjo jo jausmus. Vieną akimirką noras 
palikti Vulfą buvo virtęs beprotišku troškimu. Šansų, kad jis pasieks 
Kaliforniją ir ras Talismaną, ir anksčiau buvo mažai, o dabar jie vi- 
siškai sunyko. Vulfas tik sulėtins jo kelionę, per jį anksčiau ar vė- 
liau abu atsidurs kalėjime. Ir tai bus anksčiau, o ne vėliau. Ir kaip jis 
pristatys Vulfą racionaliajam Ričardui Sloutui? 

Šalto išskaičiavimo išraiška bičiulio veide pakirto Vulfui kojas. 
Jis suklupo ir ištiesė į Džeką rankas kaip maldaujantis rankos jau- 
nikaitis prastoje viktorijietiškoje melodramoje. 

- Neišvažiuok, nepalik manęs, Džekai, - raudojo jis. - Nepalik 
senio Vulfo, nepalik manęs čia, juk tu mane čia atgabenai. Todėl 
prašau, prašau, nepalik... 

Jis nepajėgė kalbėti, norėjo kažką pasakyti, bet girdėjosi tik kūk- 
čiojimas. Džekas pasijuto be galo pavargęs. Nuovargis apglėbė pe- 
čius kaip senas, 1lgai dėvėtas švarkelis. Nepalik manęs čia, juk tu 
čia mane atgabenai... 

Na štai. Jis atsakingas už Vulfą, juk taip? Taip. Šventa tiesa. Jis 
paėmė Vulfą už rankos ir ištempė 1š Teritorijų į Ohają, maudžiantis 

petys tai gali paliudyti. Žinoma, kitos išeities nebuvo: Vulfas sken- 
do, 0 jei ir nebūtų paskendęs, Morganas būtų sudeginęs tuo žaibo- 
laidžių. Todėl galėtų atsikirsti vilkolakiui: Kaip tau labiau patiktų, 
seni? Būti čia ir bijoti ar ten gulėti negyvam"? 

Tikrai galėtų atsikirsti, o Vulfas neturėtų kaip užginčyti, nes 1š- 
radingumu per daug nepasižymėjo. Bet dėdė Tomis mėgo kartoti ki- 
nų posakį: Iki gyvenimo galo esi atsakingas už žmogų, kurio gyvybę 
išgelbėjai. 

Tai kas, kad lyja ir teks pėdinti pėsčiam. Jis atsakingas už Vulfą. 

- Nepalik manęs, Džekai, - verkšleno Vulfas. - Vulf! Vulf! Mal- 
dauju, nepalik Vulfo, aš tau padėsiu, aš saugosiu tave naktį, aš daug 
ką galiu, tik nepalik... 

- Liaukis žliumbti ir atsistok, - tyliai ištarė Džekas. - Aš tavęs 
nepaliksiu. Bet mums reikia mauti iš čia, kol tas senis neatsiuntė po- 
licijos. Pasijudinkim. 


- Ar žinai, ką toliau daryti? - droviai pasiteiravo Vulfas. Jie sė- 
dėjo krūmais apaugusiame griovyje. Iki Munsio miestelio ribos li- 
ko daugiau nei pusvalandis kelio. Kai Džekas atsigręžė į Vulfą, tas 
apsidžiaugė pamatęs jo veide šypseną. Veidas buvo išvargęs, vilko- 
lakiui nepatiko tamsūs ratai po draugo akimis (dar labiau nepatiko 
Džeko kvapas - jis užuodė ligą), bet tai vis tiek buvo šypsena. 

- Ko gero, Žinau, ką pirmiausia darysime, - atsakė Džekas. - Aš 
galvojau tą patį vos prieš kelias dienas, kai nusipirkau naujus kedus. 

Jis pažiūrėjo į savo kojas. Abu su Vulfu tyliai apžiūrėjo jo batus. 
Kedai buvo sudriskę ir purvini. Kairys batas prašė valgyti. Džekas 
avėjo juos... Jis suraukė kaktą, norėdamas prisiminti. Liga neleido 
susikaupti. Tris dienas. Tik trys dienos praėjo nuo tada, kai jis nusi- 
pirko juos nukainotų batų skyriuje. Dabar jie atrodė seni. Labai seni. 

- Nesvarbu... - atsiduso Džekas. Paskui prašviesėjo. - Matai tą 
pastatą, Vulfai? 

Didelės aikštės viduryje kaip sala stovėjo pilkų plytų statinys. 
Vulfas nujautė, kaip dvoks asfaltas: negyvais yrančiais gyvūnais. 
Kvapas jį pykins, o Džekas jo nėmaž nepajus. 

- Žinai, šitas ženklas sako: “Taun Laino sikspleksas", - tarė Dže- 
kas. - Panašiai kaip kavinukas, bet iš tiesų tai yra kino teatras su še- 
šiomis salėmis. Kuris nors filmas tikrai mums patiks, - 0 po pietų 
ten nebus daug žmonių, ir tai gerai, nes tu, Vulfai, kartais imi kvai- 
lioti. - Eime. 

Džekas netvirtai pakilo ant kojų. 

- Kas yra filmas, Džekai? - paklausė Vulfas. Jis jautėsi siaubin-- 
ga našta Džekui, tokia siaubinga, kad nedrįso parodyti nenorą ar net 
nerimą. Bet jį apėmė bloga nuojauta, kad eiti į kiną bus tas pat, kas 
balsuoti. Džekas vadino riaumojančius vežimus ir karietas “mašino- 
mis“, “Ševrolė"', “Džartransais", “furgonais" (pastarieji, nutarė Vul- 
fas, atitinka Teritorijų ekipažus, kurie vežioja keleivius nuo vienos 
stoties iki kitos). Ar “filmais"" vadinami kitokie griaudėjantys dvo- 
kiantys vežimai? Visai gali būti. 

- Na, - atsakė Džekas, - lengviau tau parodyti negu papasakoti. 
Manau, kad tau patiks. Keliaujam. 

Lipdamas iš griovio, Džekas paslydo ir suklupo. 

- Džekai, kas tau? - susirūpino Vulfas. 

Džekas numojo ranka. Abu patraukė per asfaltuotą aikštelę, kuri 
trenkė taip, kaip ir įsivaizdavo Vulfas. 


6 


Didžiąją dalį trisdešimt penkų mylių kelio tarp Arkanumo Oha- 
juje ir Munsio Indianoje Džekas įveikė ant plačių draugo pečių. 
Vulfas bijojo mašinų ir sunkvežimių, vėmė nuo visų kvapų, su- 
staugdavo ir šokdavo išgirdęs staigų triukšmą. Bet jis beveik nepa- 
vargdavo. Visai ramiai gali išmesti "beveik", - dabar galvojo Dže- 
kas. - Kiek aš žinau, jis niekad nepavargsta. 

Džekas nusivedė draugą nuo Arkanumo rampos, kiek nešė ne- 
klusnios jo kojos. Galvoje kalė kūjis, kūną pylė karščio ir šalčio 
bangos. Vulfas smagiai žengė Džekui iš kairės, skubus jo Žingsnis 
prilygo Džeko bėgimui. Džekas žinojo, kad gal ir be reikalo taip bi- 
jo policijos, bet tas vyrukas su “Ūkio įranga" kepuraite atrodė ne 
juokais išsigandęs. Ir paklaikęs. 

Neįveikus nė ketvirčio mylios, Džekui pradėjo klaikiai diegti šo- 
ną, ir jis pasiprašė draugo, ar tas negalėtų panešti jį ant nugaros. 

- Kaip? - paklausė Vulfas. 

- Va taip, - atsakė Džekas ir parodė. 

Plati šypsena pražydo vilkolakio veide. Dabar jis kažką irgi su- 
prato ir gali įvykdyti. 

- Nori pajoti! - apsidžiaugė jis. 

- Na, pamaniau... ' 

- O, taip! Vulf! Čia ir dabar! Taip nešiojau savo vados brolius! 
Šok, Džekai! - Vulfas pritūpė pasirengęs sugriebti draugo kojas. 

- Kai pasidarysiu per sunkus, palei... | 

Bet nespėjo jis baigti,Vulfas užsimetė jį ant nugaros ir nubėgo. 
Jis išties bėgo. Šaltas oras ir lietaus lašai plaikstė plaukus ant degan- 
čios Džeko kaktos. 

- Vulfai, tu šitaip pavargsi! - šūktelėjo Džekas. 

- Tik ne aš! Vulf! Vulf! Bėgu čia ir dabar! 

Pirmą kartą per visą tą laiką šiame pasaulyje Vulfas atrodė iš tik- 
ro laimingas. Jis bėgo dvi valandas į vakarus nuo Arkanumo palei 
tamsų kelią. Džekas pastebėjo apšiurusią apleistą daržinę vidury 
lauko, ten jie pernakvojo. 

Vulfas negalėjo pakęsti apgyvendintų vietovių, kur nepaliauja- 
mai ūžė transportas ir kabojo dvokiantis smogas. Džeko ten taip pat 
netraukė. Vulfas pernelyg atkreipdavo į save dėmesį. Bet jam teko 
sustoti prie pakelės parduotuvės netoli Harisvilio. Palikęs draugą 
nervingai krūpčioti, kasti žemę, vaikščioti ratu prie kelio, Džekas 
nusipirko laikraštį ir atidžiai perskaitė oro prognozių puslapį. Kita 
pilnatis spalio 31-ąją, per Vėlines, o tai neblogai. Džekas patikrino 
pirmą puslapį, norėjo sužinoti, kokia šiandien diena. Buvo 26-a spa- 
lio. 


| 


Džekas pastūmė stiklines “Taun Lain siksplekso" duris ir įžengė 
į vidų. Atsigręžė pasižiūrėti į Vulfą, bet tas kol kas atrodė norma- 
liai. Vulfas, kalbant tiksliau, atrodė atsargiai optimistiškas. Jam ne- 
patiko būti patalpoje, bet tai geriau negu mašina. Čia jis užuodė ge- 
rą kvapą - skanų kvapą. Tikrai skanų, jei ne tas gaižus prieskonis. 
Vulfas dirstelėjo į kairę ir pamatė stiklinę dėžę su baltais trupiniais. 
Ten kvepėjo skaniai. 

- Džekai, - sukuždėjo jis. 

- A? 

- Aš norėčiau tų baltų dribsnių. Bet be sysiaus. 

- Sysiaus? Ką čia šneki? 

Vulfas paieškojo padoresnio žodžio ir rado. 

- Šlapimo, - jis parodė į dėžę, ant kurios buvo parašyta: SVIES- 
TINIS SKONIS. - Juk ten kažkoks šlapimas, tiesa? Iš kvapo turėtų 
būti. 

Džekas liūdnai šyptelėjo. 

- Kukurūzų spragėsių be dirbtinio sviesto, gerai, - pasakė jis. - Ir 
užsičiaupk, sutarta? 

- Sutarta, Džekai, - linksmai atsakė vilkolakis. - Čia ir dabar. 

Bilietus pardavinėjanti mergina žiaumojo didelį gabalą vynuogių 
skonio kramtomosios gumos. Dabar ji liovėsi kramčiusi. Pažiūrėjo 
į Džeką, tada į plačiapetį Džeko draugą. Guma pūpsojo ant jos lie- 
žuvio it didelis violetinis auglys. Ji metė žvilgsnį į vaikiną už pre- 
kystalio. 

- Du prašom, - tarė Džekas ir išsitraukė ritinėlį purvinų bankno- 
tų, kurių vidury slėpėsi vieniša penkių dolerių kupiūra. 

- Koks filmas? - mergina matavo akimis tai Džeką, tai Vulfą. 
Priminė stalo teniso partiją karštai sekančią moterį. 

- O kas dabar prasidėjo? - paklausė jos Džekas. 

- Taip... - ji žvilgtelėjo į sąrašą. - Ketvirtoje “Skraidantis drako- 
nas“, kung-fu filmas su Čaku Norisu, - jos akys nepaliauja laksčiu- 
sios. - Šeštoje - dvigubas seansas. Du Ralfo Bakši animaciniai fil- 
mai: “Žyniai"' ir “Žiedų valdovas“. 

Džekui truputį palengvėjo. Vulfas yra kaip didelis vaikas, o vai- 
kams patinka animaciniai filmukai. Turėtų tikti. Gal tai bus pirmas 
dalykas, kuris jam patiks Blogų Kvapų šalyje, o jis pats galės nu- 
migti tris valandas. 

- Į šitą, - atsakė Džekas. - Šeštą. 

- Bus keturi doleriai, - tarė mergina. - Nuolaidos rytiniams sean- 
sams baigiasi antrą, - ji nuspaudė mygtuką, 11 1š kasos aparato išlin- 
do du bilietai. Vulfas riktelėjo ir atšoko. 

Mergina žvilgtelėjo į jį, iš nuostabos pakėlusi antakius. 

- O jūs nervingas, misteri. 

- Ne, vadinuosi Vulfas, - pasakė vilkolakis. Jis nusišypsojo paro- 
dydamas eilę dantų. Džekas galėjo prisiekti, kad dantų buvo dau- 


251 


giau negu prieš dieną ar dvi. Mergina pažiūrėjo į tuos dantis ir su- 
drėkino liežuviu išdžiūvusias lūpas. 

- Jam nieko. Tiesiog... - truktelėjo Džekas pečiais, - jis retai ka- 
da išvažiuoja iš fermos. Na, suprantate, - jis padavė penkis dolerius. 
Kasininkė paėmė taip, lyg norėtų turėti po ranka pincetą, kad ne- 
reiktų liesti pirštais. 

- Eime, Vulfai. 

Kai jie pasuko prie saldumynų prekystalio, Džekas kišdamas 
ranką į purvinų džinsų kišenę išgirdo, kaip bilietus pardavusi mer- 
gina šnipštelėjo kasininkui: “Pažiūrėk į jo nosį". 

Džekas pažiūrėjo į Vulfą ir pamatė, kad jo šnervės ritmingai 
trūkčioja. 

- Liaukis, - burbtelėjo jis. 

- Ką liautis, Džekai? 

- Taip traukyti savo nosį. 

- A. Pasistengsiu, Džekai, bet... 

- Ką galėčiau pasiūlyti, sūnau? - paklausė pardavėjas. 

- E, prašau mėtinių saldainių, pūstų ryžių ir didžiausią kukurūzų 
spragėsių be riebalų. 

Pardavėjas surinko viską ir padavė jiems. Vulfas nieko nelaukęs 
ėmė čiaumoti kukurūzus. 

Pardavėjas be žodžių jį stebėjo. 

- Retai kada išvažiuoja iš kaimo, - pakartojo Džekas. O pats gal- 
vojo, kad tie žmonės jau pamatė pakankamai įtartino, kad vertėtų iš- 
kviesti policiją. Ironiška, pagalvojo jis nebe pirmą kartą. Niujorke ar 
Los Andžele, ko gero, niekas antrą kartą nė nežvilgteltų į Vulfą. Jei- 
gu žvilgteltų antrą - trečią tikrai ne. Atrodo, kad keistenybių pakan- 
tumo laipsnis šalies viduryje buvo daug žemesnis. Aišku, bet Vul- 
fas jau seniai būtų kuoktelėjęs, jeigu jie būtų Niujorke ar Los An- 
džele. | 

- Tai jau taip, - sutiko pardavėjas. - Du aštuoniasdešimt. 

Džekas sumokėjo, nenoriai pripažindamas, kad ką tik už kiną pa- 
klojo ketvirtadalį visų pinigų. 

Vulfas šypsojosi pardavėjui pilna burna. Džekas suprato, kad tai 
draugiška Vulfo šypsena, bet pardavėjui taip neatrodė. Tai vis dėl tų 
dantų... atrodė, kad jų šimtai. 

Vulfas vėl pradėjo trukčioti nosimi. 

Velniop, tegu kviečia policiją, jei nori, - pagalvojo pervargęs 
Džekas labiau kaip suaugęs, o ne vaikas. Tai nesulaikys mūsų dau- 
giau negu jau sulaikė. Jis negali važiuoti naujais automobiliais, nes 
dvokia katalitiniai konverteriai; negali važiuoti senais, kadangi jie 
trenkia išmetamosiomis dujomis, prakaitu, alumi ir alyva. Matyt, 
negali važiuoti jokiais automibiliais, nes jis siaubingai klaustrofo- 
biškas. Pasakyk teisybe, Džeki, o tu pats kaip? Tu bandai save įti- 
kinti, kad jis netrukus prie visko įpras, bet to tikriausiai nesulauksi. 
Tai ką gi mes darysime? Atrodo, kad eisime pėstute per Indianą. 
Tiksliau, Vulfas pereis Indianą. O aš keliausiu per ją Vulfui ant kup- 
ros. Bet pirmiausia nuvesiu jį į šitą prakeiktą kino teatrą ir miego- 
siu, kol baigsis filmai arba pasirodys policija. Štai ir pasaka baig- 
ta, ponai. 

- Linkiu linksmai praleisti laiką, - pasakė pardavėjas. 

- Būtinai, - atsakė Džekas. Jis paėjo kelis žingsnius ir tada apsi- 
vėjo galvos su prietaringa nuostaba. Džekas pakėlė akis ir pamatė 
Stiveno Spilbergo “Artimo susidūrimo“ reklaminį plakatą, plevė- 
suojantį prie ventiliatoriaus. 

- Einam, Vulfai, - paragino jis. 


Vulfas pajuto, kad blogai baigsis, Žengęs pirmą žingsnį per salės 
slenkstį. 

Patalpa buvo maža, tamsi ir drėgna. Kvapai čia buvo klaikūs. 
Poetas tuos kvapus, kuriuos užuodė Vulfas, galėtų pavadinti rūgščių 
sapnų dvoku. Vulfas nebuvo poetas. Jis užuodė tik viską permušan- 
tį kukurūzų-šlapimo tvaiką, ir jį staiga ėmė pykinti. 

Po kurio laiko salėje dar labiau sutemo, ji virto ola. 

- Džekai, - suaimanavo jis, įsitverdamas jam į ranką, - Džekai, 
eikime iš čia, gerai? 

- Tau patiks, Vulfai, - burbtelėjo berniukas, pajutęs Vulfo neri- 
mą, bet ne nerimo mastą. Juk vilkolakis amžinai dėl ko nors nerima- 
vo. Šiame pasaulyje jis atitiko žodį nerimas.- Palauk. 

- Gerai, - išgirdo jis sutikimą, bet nepajuto, kad Vulfas laikosi iš 
paskutiniųjų. Jie atsisėdo, Vulfas nepatogiai rėmėsi kojomis į atlo- 
šą, o kukurūzus, kurių jau nebenorėjo, spaudė prie krūtinės. 

Priekyje čirkštelėjo degtukas. Džekas užuodė cigaretės dūmą ir 
iškart jį pamiršo, nes tai neatsiejama nuo kino teatro. Vulfas užuo- 
dė miško gaisrą. 

- Džekai! 

- Ššš, filmas prasidėjo. 

Aš miegu. 

Džekas negalėjo įsivaizduoti Vulfo didvyriškumo, kurį jis pade- 
monstravo per kelias kitas minutes. Vulfas nė pats to neįtarė. Jis Ži- 
nojo tik tiek, kad turi pabandyti ištverti šitą košmarą dėl Džeko. Vis- 
kas bus gerai, - mąstė jis, - žiūrėk, Vulfai, Džekas rengiasi miegoti, 
miegoti čia ir dabar. Tu juk žinai, kad Džekas nesivestų tavęs į Blo- 
24 vietą, todėl nusiramink... palauk...vulf!.. kol viskas susitvarkys... 

Bet Vulfas buvo ciklu gyvenantis sutvėrimas, o dabar artėjo cik- 
lo kulminacinis momentas. Jo instinktai nepaprastai paaštrėjo, jų ne- 
buvo galima nepaisyti. Racionalus protas kalbėjo, kad čia jam nie- 
ko neatsitiks, nes Džekas nebūtų jo čia atsivedęs. Tačiau tai tas pat, 
kaip nečiaudėti, nes tai nemandagu. 

Jis sėdėjo užuosdamas degantį mišką tamsioje dvokiančioje olo- 
je ir krūpčiojo kas kartą, kai pro šalį praslinkdavo juodas šešėlis. Jis 
laukė įsitempęs, kada iš tamsių šešėlių viršuje kažkas šoks. O tada 
priešais olą atsivėrė stebuklingas langas, ir Vulfas sėdėjo išpūtęs 
akis, gaižiai prakaitavo iš baimės žiūrėdamas, kaip dužo ir ritosi au- 
tomobiliai, degė namai, žmogus persekiojo Žmogų. 

- Reklamos, - suniurnėjo Džekas, - sakiau, kad tau patiks... 

Pasigirdo Balsai. Vienas tarė: “Nerūkyti". Antras: “Nešiukšlin- 
ti''. Po to: “Grupėms daroma nuolaida“ ir “Dieniniams seansams 
nuolaida iki ketvirtos popiet". 

- Vulfai, mus apmovė, - suvapėjo Džekas. Paskui pasakė dar 
kažką ir užknarkė. 

Tada balsas tarė:'"Dabar jūsų filmas“, 1r Vulfas neišlaikė. Bakši 
filmas “Žiedų valdovas“ buvo “Dolbi"" garso sistemos, o operatorius 
buvo gavęs nurodymus spustelti daugiau garso po pietų, nes tuo lai- 
ku rinkdavosi narkomanai, kurie mėgo garsą. 

Kažkas sutarškėjo. Vėl atsivėrė magiškas langas, ir Vulfas išvy- 
do besiplaikstančias raudonas ir oranžines liepsnas. 

Jis sustūgo ir pašoko ant kojų, tempdamas su savimi apsimiego- 
jusį Džeką. 

- Džekai, - suriko jis. - Bėgam! Bėgam! Vulf! Matau gaisrą! 
Vulf! Vulfi 

- Jūs ten, priekyje, sėskitės! - suriko kažkas. 

- Užsičiaupk, pridurke! - šūktelėjo kitas. 

Atsidarė šeštos salės durys. 

- Kas čia darosi? 

- Vulfai, užsičiaupk! - sušnypštė Džekas. - Dėl Dievo meilės! 

- AUUUUUUU-AAAUUUUUUUUUUUUUUUU! - užkaukė 
Vulfas. 

Viena moteris atsisuko į vilkolakį, kai iš vestibiulio ant jo krito 
balta šviesa. Ji suklykė ir puolė lauk, vilkdama su savimi mažą ber- 
niuką. Ji tikrai jį vilko: vaikas suklupo ir čiuožė ant kelių per kuku- 
rūzų primėtytą tarpą. Nuo kojos nukrito vienas sportbatis. 

- AUUUUU-AAAAAAAAUUUUUUUUUAAAUUUU! 

Trim eilėm žemiau sėdėjęs žŽmMogėnas su smilkstančia kanapės ci- 
garete atsisuko į juos. Antra suktinukė kyšojo už ausies. 

- Ė... pakaks, - ištarė jis. - Tai vėl tie sumauti Londono vilkola- 
kiai streikuoja? 

- Gerai, - ėmė tildyti Džekas. - Gerai, mes išeiname. Jokių pro- 
blemų. Tik daugiau... daugiau to nedaryk, gerai? Ar gerai? 

Jis nutempė Vulfą prie durų. Grįžo nuovargis. 

Dienos šviesa vestibiulyje skausmingai smogė į akis. Moteris, 
kuri išlėkė prieš juos su vaiku, stovėjo įsispraudusi į kampą ir apka- 
binusi sūnų. Pamačiusi, kad Džekas atsiveda staugiantį Vulfą, stvė- 
rė mažylį į glėbį 1r išlėkė laukan. 

Pardavėjas, bilietus pardavusi mergina, operatorius ir aukštas vy- 
riškis sportiniu švarku, kokius dėvi arklius prižiūrintys žmonės, su- 
sirinko į grupelę. Džekas spėjo, kad vyras languotu švarku ir baltais 
batais yra vadybininkas. 

Prasivėrė kitų salių durys. Iš tamsos išlindo galvos pažiūrėti, kas 
čia vyksta. Džekui jie priminė iš olos stebinčius barsukus. 

- Lauk! - paliepė vyras languotu švarku. - Nešdinkitės, aš jau iš- 
kviečiau policiją, bus po penkių minučių. 

Netrink, - pagalvojo Džekas, pajutęs vilties kibirkštėlę. Neturė- 
jai kada. O jeigu mes išnyksime tuojau pat, gal to ir nepadarysi. 

- Mes išeiname, - tarė jis. - Klausykit, man labai gaila. Papras- 
čiausiai... na, mano brolis serga epilepsija, ir prasidėjo priepuolis. 
Mes pamiršome pasiimti vaistų. 

Išgirdę epilepsija, pardavėjas ir kasininkė atšoko, 11 Džekas būtų 
kalbėjęs apie raupsuotąjį. 

- Einam, Vulfai. 

Jis pastebėjo, kaip vadybininkas nulėidžia akis ir perkreipia lū- 
pas iš pasibjaurėjimo. Džekas pasekė jo žvilgsnį ir pamatė tamsią 
dėmę ant Vulfo kombinezono. Jis prisišlapino. 

Vulfas tai irgi pamatė. Daug kas Džeko pasaulyje jam buvo ne- 
pažįstama, bet jis suprato, ką tas žvilgsnis reiškia. Jis garsiai pasriū- 
baudamas pravirko. 

- Džekai, aš atsiprašau, Vulfas LABAI atsiprašo! 

- Vesk jį iš čia, - pašaipiai tarė vadybininkas ir nusisuko. 

Džekas apkabino draugą per liemenį ir nusivedė prie durų. 

- Einam, Vulfai, - pasakė jis. Jis kalbėjo tyliai ir neapsimestinai 
švelniai. Dar niekad nejautė vilkolakiui tiek švelnumo kaip dabar. - 
Einam, tai ne tavo kaltė, o mano. Keliaujam. 

- Atleisk, - vapėjo Vulfas. - Aš negeras, Dievas mane baus, aš 
negeras. 

- Tu labai geras, - nuramino Džekas. - Einam. 

Jis pastūmė duris, ir abu išėjo į šiltą spalio orą. 

Moteris su vaiku buvo už gerų dvidešimties jardų, bet išvydusi 
Džeką su Vulfu ėmė atbula trauktis prie savo mašinos, prisidengusi 
berniuku kaip persekiojamas gangsteris įkaitu. 

- Neleisk jam artintis prie manęs! - suriko ji. - Laikyk toliau tą 
monstrą nuo mano vaiko! Girdi? Tegu nesiartina! 

Džekas norėjo pasakyti ką nors ir nuraminti ją, bet nieko nesu- 
galvojo. Jis buvo pernelyg pavargęs. 

Berniukai patraukė skersai automobilių stovėjimo aikštelės. Nu- 
ėjęs pusę kelio iki autostrados, Džekas ėmė sverdėti. Pasaulis virto 
pilkuma. 

Jis nelabai suvokė, kad Vulfas pakėlė jį ant rankų ir nunešė to- 
lyn lyg kūdikį. Nesuvokė, kad draugas verkia. 

- Džekai, atleisk, maldauju, nejausk Vulfui neapykantos. Aš ga- 
liu būti geras Vulfas, palauk, pamatysi... 

- Aš nejaučiu tau neapykantos, - pasakė Džekas. Žinau, kad esi... 
€s1 senas geras... 

Bet nebaigęs sakinio užmigo. Kai pabudo, buvo jau vakaras, o 
"Munsis liko toli užpakalyje. Vulfas vengė pagrindinų magistralių 1r 

keliavo painiais žvyrkeliais ir kaimo keliukais. Ženklų ten nebuvo, 
o krypčių - begalė, tad jis traukė į vakarus, pašikliaudamas neklys- 
tančia migruojančio paukščio nuojauta. 

Tą naktį jie praleido negyvenamame name į šiaurę nuo Kamako, 
o ryte Džekas pajuto, kad gripas po truputį traukiasi. 

Buvo spalio 28-osi0s rytas, ir tada Džekas apsižiūrėjo, kad Vul- 
fo delnai vėl apžėlė plaukais. 


Džekas uždarytas 


Tą vakarą jie įsikūrė sudegusio namo griuvėsiuose. Vienoje jo 
pusėje driekėsi platus laukas, iš kitos stūksojo miško masyvas. Ki- 
tame lauko gale matėsi ūkininko namas, bet Džekas tikėjosi, kad 
jiems niekas negresia, jeigu netriukšmaus ir nelandžios laukan. Kai 
nusileido saulė, Vulfas išėjo į mišką. Jis žengė lėtai, įbedęs akis į 
žemę. Džekui jis priminė trumparegį, ieškantį pamestų akinių. Jis 
pradėjo nervintis ilgai jo nesulaukęs (mintis, kad Vulfas pakliuvo į 
plieninius spąstus, kad iš paskutiniųjų tvardosi nestaugęs ir dabar 
graužia savo suspaustą koją, nedavė ramybės), bet draugas po kurio 
laiko grįžo prisirinkęs visokių augalų ir šaknų. 

- Ką čia atsinešei, Vulfai? - paklausė Džekas. 

- Vaistų, - niūriai ištarė vilkolakis. - Bet jie nelabai geri, Džekai. 
Vulf! Šitame pasaulyje nieko nėra gero! 

- Vaistai? Ką tai reiškia? 

Bet Vulfas daugiau nekalbėjo. Jis ištraukė du medinius degtukus 
iš kombinezono, įkūrė ugnelę ir paprašė Džeko surasti skardinę. 
Griovyje Džekas aptiko skardinę nuo alaus. Vulfas pauostė ir surau- 
kė nosį. 

- Vėl tie blogi kvapai. Man reikia vandens, Džekai. Švaraus van- 
dens. Aš nueisiu, jei tu labai pavargęs. 

- Vulfai, aš noriu žinoti, kam visa tai. 

- Aš atnešiu, - pasakė Vulfas. - Tenai yra ferma. Vulf! Bus ir 
vandens. Tu pailsėk. 

Džekas įsivaizdavo, kaip fermerio žmona, plaudama indus po 
pietų, dirsteli pro virtuvės langą ir pamato vilkolakį, besisukiojantį 
po kiemą su alaus skardine vienoje rankoje i ir žolėmis kitoje. 

- Geriau eisiu aš, - tarė jis. 

Ferma buvo už penkių šimtų pėdų nuo jų nakvynės vietos, per 
lauką švietė šilti geltoni langai. Džekas be jokių kliūčių pasiekė na- 
mą, pripylė skardinę vandens iš krano ir pasuko atgalios. Vidury 
lauko jis pastebėjo, kad mato savo šešėlį. 

Rytuose virš horizonto kilo beveik apskritas mėnulis. 

Susijaudinęs Džekas grįžo į griuvėsius ir padavė Vulfui indą su 
vandeniu. Tas pauostė, vėl susiraukė, bet nieko nesakė. Pastatė skar- 
dinę ant ugnies ir ėmė kimšti atsineštus augalus pro skylę. Po kokių 
penkių minučių iš jos ėmė kilti baisus kvapas, tiksliau sakant - dvo- 
kas. Džekas susiraukė. Jam neliko abejonių, kad visą tą gėralą Vul- 
fas lieps išgerti, o tada, žinoma, jis gyvas neliks. Mirtis bus lėta ir 
siaubinga. 

Jis užsimerkė ir ėmė teatrališkai knarkti. Vulfas pamanys, kad jis 
miega, ir nežadins. Juk niekas nežadina ligonių, tiesa? O Džekas iš- 
ties buvo ligonis, su tamsa grįžo gripas; jis kaleno dantimis ir tuo 
pat metu Žliaugė prakaitu. 

Pro blakstienas Džekas matė, kad Vulfas pastato skardinę atvės- 
ti, po to atsisėda sunėręs ant plaukuotų kelių rankas ir Žiūri į dangų. 
Jo veidas atrodė svajingas ir kažkoks gražus. 

Jis žiūri į mėnulį, - suprato Džekas ir pajuto baimės šiurpuliuką. 

Mes nesiartiname prie bandos, kai pasikeičiame. Gerasis Džei- 
sonai, ne! Nes ją papjautume! 

Vulfai, pasakyk man vieną dalyką: ar dabar aš esu tavo banda? 

Džekas krūptelėjo. 

Po penkių minučių - Džekas jau buvo pradėjęs snūduriuoti - Vul- 
fas pasilenkė prie skardinės, pauostė, linktelėjo patenkintas ir atne- 
Šė ją prie pasirėmusio į apanglėjusį rąstą draugo. Džekas užsimerkė 
ir apsimetė miegąs. 

- Nagi, Džekai, - linksmai pasakė Vulfas, - žinau, kad nemiegi. 
Neapmausi Vulfo. 

Džekas atsimerkė ir truputį apmaudžiai pažiūrėjo į vilkolakį. 

- Kaip sužinojai? 

- Žmonės kvepia vienaip, kai miega, kitaip - kai atsibudę, - pa- 
aiškino Vulfas. - Tai turėtų Žinoti net ir Svetimšaliai, ar ne? 

- Bijau, kad nežino, - atsakė Džekas. 

- Nesvarbu, dabar tau reikia išgerti šitai. Čia vaistai. Gerk, Dže- 
kai, čia ir dabar. 

- Aš nenoriu, - tarė berniukas. Nuo skardinės sklido vimdantis 
aitrus kvapas. 

- Džekai, - pasakė vilkolakis, - nuo tavęs trenkia liga. 

Džekas pakėlė į jį akis, bet nieko neatsakė. 

- Taip, - tęsė toliau Vulfas. - Ir kvapas vis blogėja. Kol kas ne vi- 
sai blogas, bet - vulf! - jis pablogės, jeigu negersi vaistų. 

- Vulfai, aš tikiu, kad tu išmanai apie vaistines žoles Teritorijo- 
se, bet čia juk Blogo kvapo šalis, prisimeni? Tikriausiai įdėjai čia 
ambrozijos, nuodingojo ąžuolo, karčiojo vikio... 

- Čia geri dalykai, - užtikrino Vulfas. - Tik, po šimts, nelabai 
stiprūs, - vilkolakis atrodė susimąstęs. - Ne viskas čia kvepia blogai, 
Džekai. Yra ir gerų kvapų. Gerai kvepia vaistažolės. Jos silpnos. Bet 
kadaise, matyt, buvo stipresnės. 

Vilkolakis vėl pakėlė svajingas akis į mėnulį, o Džekas pajuto 
ankstesnį susijaudinimą. 

- Manau, kad seniau čia buvo gera vieta, - pasakė Vulfas. - Šva- 
ri ir galinga. 

- Vulfai? - tyliai pašaukė Džekas. - Vulfai, ant tavo delnų vėl at- 
sirado plaukai. 

Vulfas krūptelėjo ir pažiūrėjo į jį. Vieną trumpą akimirką (galė- 
j0 tai būti haliucinacija dėl ligos) Vulfas žvelgė į jį neslepiamai go- 
džiai, su alkiu. Po kurio laiko jis pasipurtė, it būtų sapnavęs blogą 
sapną. 

- Taip, - atsakė vilkolakis. - Bet aš nenoriu apie tai kalbėti ir ne- 
noriu, kad kalbėtum tu. Kol kas tai nesvarbu. Vulf! Gerk savo vais- 
tus, Džekai, štai kas. 

Vulfas aiškiai neketino nusileisti; jeigu Džekas negers vaistų 
pats, jis bus priverstas pražiodyti draugą ir juos supilti. 

- Atsimink, jeigu aš numirsiu, tu liksi vienas, - liūdnai tarė Dže- 
kas, imdamas skardinę. Ji buvo drungna. 

Vulfas nepaprastai susijaudino, pasitaisė apvalius akinius ant no- 
sies. 

- Aš nenoriu tavęs nuskriausti, Džekai, Vulfas nenori daryti tau 
ką nors bloga. 

Vilkolakio veidas buvo toks nelaimingas, kad atrodytų juokin- 
gas, jeigu nebūtų nuoširdus. 

Džekas nusileido ir išgėrė skardinės turinį. Bet niekaip negalėjo 
užgniaužti apmaudo. Skonis buvo toks siaubingas, kaip ir įsivaizda- 
vo... bet ar tik sekundę pasaulis nesuraibuliavo? Ar ne taip jis su- 
svyruodavo, kai keldavosi į Teritorijas? 

- Vulfai! - suriko jis. - Vulfai, laikykis man už rankos! 

Vilkolakis paklausė; atrodė nustebęs ir patenkintas. 

- Džekai? Džeki? Kas yra? 

Vaistų skonis burnoje ėmė nykti. O šilumos banga (panašią jis 
jautė gurkštelėjęs kelis kartus mamos brendžio) kliūstelėjo į skran- 
dį. Vėl viskas grįžo į savo vietas. Tas raibuliavimas galėjo tik pasi- 
rodyti... bet Džekas taip nemanė. 

Mes beveik persikėlėme. Buvome visai arti. Gal man ir pavyks 
padaryti tai be stebuklingo gėrimo... galgi! 

- Džekai, kas nutiko? 

- Jaučiuosi geriau, - atsakė berniukas ir išspaudė šypsenėlę. - 
Tiesiog man geriau, - ir jis iš tiesų jautėsi geriau. 

- Ir kvepi tu geriau, - linksmai pasakė Vulfas. - Vulf! Vulf! 


Kitą dieną jautėsi dar geriau, tik jėgos buvo apleidusios. Vulfas 
nešė jį ant kupros, ir jie pamažu keliavo į vakarus. Temstant keliau- 
ninkai pradėjo žvalgytis vietos nakvynei. Lomelėje Džekas pastebė- 
jo malkinę. Aplink buvo priversta šiukšlių ir senų padangų. Vulfas 
sutiko be žodžių. Visą dieną jis buvo tylus ir paniuręs. 

Džekas užsnūdo vos tik atsigulė, o prabudo apie vienuoliktą, už- 
simanęs šlapintis. Tada jis apsižiūrėjo, kad Vulfo vieta šalia tuščia. 
Džekas pagalvojo, kad draugas bus iškeliavęs rinkti naujos žolių 
porcijos. Jis susiraukė, bet jeigu Vulfas užsispirs, jis 1šgers. Dieva- 
Ži, nuo pirmos jam pasidarė daug geriau. 

Liesas aukštas vaikas su trumpikėmis, atraišiotais kedais ir pra- 
segtais marškiniais nuėjo už malkinės. Šlapinosi ilgai, žiūrėjo į dan- 
gų. Buvo viena iš tų apgaulingų spalio ar lapkričio pradžios naktų 
žemyno gilumoje prieš žiaurios žiemos šuolį. Buvo šilta kaip tropi- 
kuose, maloniai glamonėjo vėjukas. 

Virš galvos plaukė baltas, apskritas, gražus mėnulis. Aiškioje ir 
kartu apgaulingoje jo šviesoje viskas atrodė padidinta bei miglota. 
Džekas it užkerėtas Žiūrėjo į mėnulio diską. 

Mes nesiartiname prie bandos, kai pasikeičiame. Gerasis Džeiso- 
nai, ne! 

Ar aš dabar esu tavo banda, Vulfai? 

Mėnulyje matėsi veidas. Džekas nė kiek nenustebo pamatęs, kad 
tas veidas vulfo... tik tai nebuvo atviras, truputį nustebęs, paprastas, 
geraširdis veidas. Šitas veidas buvo siauras, tikrai, ir tamsus; tamsus 
buvo dėl plaukų, bet ne tik. Jo užmačios buvo tamsios. 

Mes nesiartiname prie jų, nes papjautume, suėstume, mes juos 
suėstume, Džekai, kai būname pasikeitę... 

Veidas mėnulyje, šešėliuota kaukė iš kaulo, buvo urzgiančios pa- 
baisos, kuri pražiojusi nasrus pasiruošė pulti. 

Mes pjautume, mes žudytume, žudytume, žudytume, ŽUDYTUME 
ŽUDYTUME 

Pirštas palietė Džeko petį ir nusileido iki juosmens. 

Džekas vis dar stovėjo suėmęs savo penį dviem pirštais ir žiūrė- 
jo į mėnulį. Staiga nauja šlapimo čiurkšlė šovė laukan. 

- Išgąsdinau tave, - už nugaros tarė Vulfas. - Man labai gaila, 
Džekai. Dievas mato. | 

Bet Džekui pasirodė, kad Vulfas visai to nesigaili. 

Vieną akimirksnį atrodė, kad jis šypsosi. 

Ir Džekas netikėtai suprato, kad bus suėstas. 

Plytų namukas? - nerišliai dingtelėjo jam. - Neturiu net šiaudų 
namelio, kur galėčiau pasislėpti. 

Po kurio laiko apėmė siaubas, nutvilkė jį smarkiau negu gripas. 

Kas gi bijo didelio pikto vilko, pikto vilko, pikto vilko... 

- Džekai? 

Aš, aš, o danga, aš bijau didelio pikto vilko... 

Džekas lėtai atsisuko. 

Vilkolakio veidas, kuris buvo apžėlęs trumpais šereliais, kai 
jiedu pasiekė malkinę, dabar buvo apaugęs barzda. Ji prasidėjo kone 
ties jo paakiais, o akys plieskė skaisčia raudonai oranžine šviesa. 

- Vulfai, ar tau viskas gerai? - kimiai sukuždėjo Džekas. Garsiau 
kalbėti jis neįstengė. 

- Taip, - atsakė vilkolakis. - Aš bėgau su mėnuliu. Jis gražus. Aš 
bėgau... bėgau... bėgau. Bet dabar viskas gerai, Džekai, - Vulfas 

nusišypsojo, kad būtų įtikinamiau, ir atidengė burną, pilną didelių 
ilčių. Džekas loštelėjo išsigandęs. Tai buvo filmų pabaisos nasrai. 

Vulfas pastebėjo draugo išraišką, į jo pastambėjusius ir grubes- 
nius bruožus įsirėžė apgailestavimas. Bet po juo, - ir ne itin giliai, - 
buvo dar kažkas. Tai, kas lindo į paviršių, šiepėsi ir rodė iltis. Tai, 
kas persekios auką, kol kraujas ims kliaukti iš jos nosies, kol ji ims 
dejuoti ir maldauti pasigailėjimo. Tai, kas juoksis, kai dantys plėšys 
klykiantį grobį. 

Juoksis, net jeigu grobis bus jis. 

Ypač jei bus jis. 

- Džekai, atleisk, - pasakė Vulfas. - Laikas... artėja. Mums reikia 
kažką daryti. Mes... rytoj. Turėsime... turėsime... - jis pažvelgė į 
dangų, ir veidas sustingo hipnotiniame transe. 

Vulfas užvertė galvą ir užkaukė. 

Džekui pasigirdo, kad vilkas mėnulyje atsakė jam tokiu pat kau- 
kimu. 

Tyliai ir nenumaldomai į kūną ėmė skverbtis baimė. Tą naktį jis 
nebegalėjo užmigti. 


Kitą dieną Vulfui buvo geriau. Šiek tiek geriau, bet jis galavosi 
iš nekantrumo. Kai jis bandė papasakoti Džekui, ką reikės daryti, 
virš galvos praskrido lėktuvas. Vulfas pašoko, sustūgo ir pagrasė 
kumščiais į dangų. Jis vėl buvo basas. Pėdos išplatėjo, pigūs bate- 
liai prasižiojo į šonus. 

Jis mėgino Džekui paaiškinti, ką reikia daryti, bet nepasakė dau- 
giau už senus padavimus ir pasakas. Jis žinojo, ką reiškia pasikeisti 
aname pasaulyje, o Svetimšalių krašte, nujautė jis, pasikeitimas ga- 
li būti kur kas galingesnis ir pavojingesnis. Jis tą jautė jau dabar. Jis 
juto, kad iš jo trykšta ta galia, o šiąnakt, patekėjus mėnuliui, galia jį 
nusineš. 

Vulfas nesiliovė kartoti, kad nenori nuskriausti Džeko, kad ver- 
čiau nusižudys, jeigu jam kas nors atsitiks. 

Arčiausias miestelis buvo Deilvilis. Džekas nusigavo ten, kai ro- 
tušės laikrodis išmušė dienovidį, ir nuėjo tiesiai įrankių parduotu- 
vėn. Viena ranka maigė kišenėje dolerių ritinėlį. 

- Kuo galiu padėti, sūnau? 

- Norėčiau nusipirkti spyną, - atsakė Džekas. 

- Gerai, ateik čia ir pasižiūrėkim. Turime “Jeilių", “Moslerių" ir 
kokių tik nori. Kokios pageidautum? 

- Didelės, - pasakė Džekas, žiūrėdamas į pardavėją pajuodusio- 
mis, neramiomis akimis. Išvargęs berniuko veidas stebino keistu 
grožiu. 

- Didelės, - pakartojo pardavėjas. - O kam tau jos reikia, galiu 
paklausti? 

- Šuniui, - ramiai atsakė berniukas. Nauja Istorija. Jiems visiems 
reikia Istorijos. Šitą jis sukūrė pakeliui iš malkinės, kur buvo apsi- 
stoję dviems naktims. - Man jos reikia užrakinti šuniui. Jis kandžio- 
jasi. 


Spyna, kurią Džekas išsirinko, kainavo dešimt dolerių. Jam liko 
dar dešimt. Labai nenoriai sumokėjo tokią didelę sumą, net buvo 
linkęs paieškoti pigesnės, bet prisiminė, kaip naktį prieš mėnulį kau- 
kė Vulfas. 

Sumokėjo dešimt dolerių. 

Grįždamas stabdė kiekvieną automobilį, bet niekas nesustojo. 
Tikriausiai jis atrodo per daug apskuręs ir paklaikęs. Džekas toks ir 
jautėsi. Laikraštis, į kurį kioskininkas leido žvilgtelti, žadėjo saulė- 
lydį šeštą vakaro. Kada kils mėnulis, parašyta nebuvo, bet Džekas 
laukė jo apie septynias vėliausiai. Dabar jau pirma, o jis dar nesura- 
do vietos, kur galės užrakinti Vulfą. 

Privalai mane uždaryti, Džekai, - kalbėjo vilkolakis. - Gerai už- 
daryti. Nes jeigu man pavyks ištrūkti, galiu nužudyti kiekvieną, ką 
pamatysiu ir pastversiu. Net ir tave, Džekai. Net tave. Todėl tu turi 
užrakinti mane ir palikti uždarytą, nesvarbu ką daryčiau ar saky- 

čiau. Tris dienas, Džekai, kol mėnuo vėl ims dilti. Tris dienas... ar 
net keturias, jeigu tau kils abejonių. 

Taip, bet kur? Ta vieta turi būti atokiau nuo žmonių, kad niekas 
Vulfo neišgirstų, kai jis ims staugti. Reikia patalpos daug stipresnės 
už malkinę, kurioje jie nakvojo. Jeigu Džekas užkabins ten savo de- 
šimties dolerių spyną, Vulfas išsilauš pro sieną. 

Kur? 

Džekas nežinojo, o paieškoms turėjo tik šešias valandas... gal net 
mažiau. 

Jis dar paspartino žingsnį. 


6 

Pakeliui jie praėjo kelis apleistus namus, viename net nakvojo. 
Visą kelią nuo Deilvilio Džekas ieškojo ženklų, rodančių, kad na- 
mas negyvenamas: tuščių, be užuolaidų langų, “Parduodama" skel- 
bimų ir žole apžėlusio kiemo. Jis, žinoma, neketino užrakinti Vulfo 
trims dienoms kokio nors fermerio miegamajame. Vilkolakis būtų 
lengvai išvertęs daržinės duris. Bet viename name rado rūsį; čia jau 
neblogai. : 

Storos ąžuolo durys kaip 1š pasakos veda į velėna apaugusį kal- 
nelį. Jame, po patalpa be sienų ir lubų - rūsys, urvas, iš kurio grei- 
čiau kaip per mėnesį neišsikapstys joks gyvis. Dangtis išlaikys Vul- 
fą, 0 į žemės grindis ir sienas jis nesusižeis. 

Bet ta tuščia sodyba su rūsiu liko už trisdešimt ar keturiasdešimt 
mylių. Jiems niekaip nepavyks nusigauti ten iki patekant mėnuliui. 
O kažin ar Vulfas norės bėgti tokį kelią, ypač dėl to, kad bus pa- 
smerktas vienatvei ir badui prieš pat pasikeitimą? 

Tarkim, kad jau per vėlu. Tarkim, jog Vulfas atsisakys tapti ka- 
liniu. Kas, jeigu paslėpta Žiauri jo esybės dalis išsiropštė iš duobės 
ir pradėjo dairytis po naują pasaulį grobio? Didelė spyna, grasanti 
praplėšti Džeko kelnes per siūles, bus nereikalinga. 

Jis gali apsigręžti, pagalvojo Džekas. Gali grįžti į Deilvilį ir ke- 
liauti tolyn. Po dienos kitos jis pasieks Leipelį ar Ciceroną, galės pa- 
dirbėti pagalbiniu maisto krautuvėlėje, paplušėti fermoje, užsidirb- 
damas kelis dolerius ir pietus. Per kelias dienas jis kirstų Ilinojaus 

sieną. Ilinojuje bus paprasčiau; kodėl, jis negalėjo pasakyti, bet bu- 
vo įsitikinęs, kad per dieną ar dvi pasiektų Taierio mokyklą. 

Be to, svarstė Džekas likus ketvirčiui mylios iki malkinės, kaip 
jis paaiškins apie Vulfą Ričardui Sloutui? Senam savo bičiuliui Ri- 
čardui su apvaliais akinukais, kaklaraiščiu ir suvarstomais bateliais? 
Ričardas Sloutas buvo perdėm racionalus, ir nors tikrai nekvailas, 
tačiau kietakaktis. Jeigu nesimato, vadinasi, neegzistuoja. Net ma- 
žas būdamas Ričardas niekada nesidomėjo pasakomis, nesižavėjo 
Disnėjaus filmais apie fėją, kuri pavertė moliūgą karieta, ar piktas 
burtininkes, turinčias kalbantį veidrodį. Galvotam šešiamečiui (aš- 
tuonmečiui ar dešimtmečiui) Ričardui tai atrodė gryniausi paistalai, 
priešingai negu nuotrauka elektroniniu mikroskopu. Ričardas mielai 
ėmė nagrinėti Rubiko kubą ir sudėjo jį per pusantros minutės, bet 
šešių pėdų penkių colių šešiolikmetis vilkolakis jam bus per kietas 
riešutas. 

Valandėlę Džekas bejėgiškai sukiojosi ant kelio, vienu metu jau 
pagalvojo, kad galėtų palikti Vulfą ir keliauti pas Ričardą. 

Kas, jeigu aš esu jo banda? - paklausė jis savęs. O tada prisimi- 
nė lekiantį įkandin persigandusių gyvulių ir šokantį į upelį jų gelbėti 
Vulfą. 


| 


Malkinė buvo tuščia. Jau pamatęs praviras duris jis suprato, kad 
Vulfas kažkur išėjęs, bet vis dar netikėdamas nusileido į akmenuo- 
tą lomą ir ėmė brautis pro šiukšles. Vulfas nedrįsdavo vienas nueiti 
kelių žingsnių, o dabar jo nebuvo. “Aš čia, - riktelėjo Džekas. - Ei, 
Vulfai! Nupirkau spyną.“ Džekas suprato, kad kalbasi pats su savi- 
mi, ir įsitikino tuo, dirstelėjęs į malkinę. Ant medinio suolelio gulė- 
jo jo kuprinė, o greta riogsojo 1973 metų laikraščių krūvelė. Viena- 
me gale gulėjo suversti rąstigaliai, tarsi kažkas kadaise ketino kapoti 
malkas ir pamiršo. Daugiau ten nieko nebuvo. Džekas neramiai ap- 
sidairė. 

Aplinkui išmėtytos senos padangos, tarp žolių įstrigęs gniužulas 
senų plakatų, dėmėti baltai mėlyni Konektikuto numeriai, alaus bu- 
teliai, kurių etiketės nuo laiko išbalo. Vulfo nėra. Džekas prisidėjo 
prie burnos rankas ir sušuko: 

- Ei, Vulfai! Aš grįžau! - bet nesitikėjo sulaukti atsakymo. Ir ne- 
sulaukė. Vulfas buvo dingęs. 

- Velnias, - burbtelėjo Džekas, įremdamas į šonus rankas. Apė- 
mė prieštaringi jausmai: susijaudinimas, palengvėjimas ir susirūpi- 
nimas. Reikia suprasti, kad Vulfas pasitraukė saugodamas Džeko 
gyvybę. Pabėgo, vos tik Džekas iškeliavo į Deilvilį. Lėkė nepa- 
vargstančiomis kojomis ir dabar jau už kelių mylių laukia mėnulio 
patekėjimo. Dabar Vulfas gali būti kur tik nori. 

Tai ir kėlė nerimą. Vulfas galėjo pasitraukti į miškus, kurie ma- 
tosi už lauko prie šitos daubos, o ten maitintis triušiais, pelėmis ir 
visais kitais gyviais: kurmiais, barsukais ir t.t. Tas tai būtų neblogai. 
Bet Vulfas galėjo sušniukštinėti bandą ir patekti į tikrą pavojų. Ga- 
li, suprato Džekas, suuosti fermerį su šeimyna. Ar, dar blogiau, pa- 
siekti kurį nors miestą į šiaurę. Džekas nebuvo dėl to tikras, bet spė- 
jo, kad virtęs vilku Vulfas pajėgs perkąsti gerklę ne vienam žmogui, 
kol jį kas nors sustabdys. 

- Velnias, velnias, velnias, - nusikeikė Džekas ir ėmė lipti dau- 
bos šlaitu. Jis jau nesitikėjo pamatyti draugą, gal nepamatys jo nie- 
kad daugiau. Mažo miestelio laikraštyje toliau į vakarus jis perskai- 
tys siaubingą straipsnį apie kruviną įvykį, kai alkanas vilkas užkly- 
do į centrinę gatvę. Ten ras daugiau pavardžių. Tokių kaip Fylkė, 
Haidelis, Hagenas... 

Pirma jis pažiūrėjo į kelią: gal dar pamatys skubančią Vulfo fi- 
gūrėlę į rytus (juk jis nebūtų ėjęs Deilvilio pusėn). Kelias buvo tuš- 
čias kaip ir malkinė. 

Žinoma. 

Saulė, ne prastesnis laikrodis už tą, kurį jis nešiojo ant riešo, jau 
buvo palinkusi gerokai po vidudienio. 

Džekas skubiai pasisuko į lauką ir pamiškę. Išskyrus ražieną, šu- 
kuojamą geliančio vėjo, ten niekas nejudėjo. 

ŽMOGĖDRA VILKAS TEBEMEDŽIOJAMAS, skelbs veda- 
mojo straipsnio antraštė po kelių dienų. 

Paskui pamiškėje sujudėjo stambus rudas akmuo, ir Džekas pa- 
žino Vulfą. Vilkolakis suklupęs ant žemės stebėjo Džeką. 

- Ach tu nelaimingas šunsnuki, - tarstelėjo Džekas, širdyje slap- 
čia džiaugdamasis, kad Vulfas pasitraukė. Jis žengė artyn. 

Vulfas nesujudėjo, tik jo poza labiau įsitempė. Antram žingsniui 
žengti Džekui prireikė daugiau drąsos. 

Paėjęs dar dvidešimt jardų, berniukas pastebėjo, kad draugas ir 
toliau keitėsi. Jo plaukai sutankėjo, ėmė žvilgėti tarsi išplauti ir 1š- 
džiovinti fenu. Barzda 1š tiesų prasidėjo nuo paakių. Kūnas išplatė- 
j0 ir atrodė dar galingesnis. Akys plieskė oranžine šviesa. 

Džekas prisivertė prieiti arčiau. Vieną akimirką buvo besustojąs, 
kai pamanė, jog Vulfas su letenomis. Paskui įsitikino, jog ten tik ap- 
žėlę tankiais, šiurkščiais, tamsiais plaukais pirštai. Vulfas spigino 
savo žaižaruojančiomis akimis. Džekas įveikė pusę kelio ir sustojo. 
Pirmą kartą nuo to laiko, kai sutiko Vulfą su banda prie upelio, jis 
negalėjo perprasti jo veido išraiškos. Gal veido mažai buvo likę ar- 
ba gaurai paprasčiausiai slėpė jo bruožus. Jis neabejojo dėl vieno: 
Vulfą užvaldė nežinomas stiprus jausmas. 

Už tuzino pėdų iki vilkolakio Džekas visiškai sustojo ir nedrąsiai 
pakėlė į jį akis. 

- Jau greitai, Džeki, - pasakė Vulfas ir klaikiai išsišiepė. 

- Maniau, kad tu pabėgai, - tarė Džekas. 

- Sėdėjau čia ir laukiau tavęs grįžtant. Vulf! 

Džekas nežinojo, kaip reaguoti į tą pasakymą. Jis kažkodėl pri- 
siminė pasaką apie Raudonkepuraitę. Vulfo dantys iš tikro labai tan- 
kūs, aštrūs ir stiprūs. 

- Turiu spyną, - tarė jis. Po to išėmė ją iš kišenės ir ištiesė. - Su- 
galvojai ką nors, kol manęs nebuvo, Vulfai? 

Visas Vulfo veidas - akys, dantys, viskas - gręžė Džeką. 

- Tu dabar esi banda, Džeki, - ištarė jis. Paskui užvertė galvą ir 
užstaugė. 


Kad nebūtų taip išsigandęs, Džekas būtų pasakęs: “Liaukis, ge- 
rai?" arba “Tuojau čia sulėks visi apylinkės šunys, jeigu neužsi- 
čiaupsi"“, bet žodžiai taip ir neišėjo iš jo burnos. Jis buvo per daug 
išsigandęs, kad pravertų lūpas. Vulfas maloniai nusišypsojo (nors jo 
burna labiau priminė “Ginsu" peilių reklamą) ir lengvai atsistojo. 
Džono Lenono akinukai pranyko jo barzdoje. Vilkolakis atrodė ne 
mažiau septynių pėdų ir drūtas lyg statinės “Outlio užeigoje". 

- Ir šitame pasaulyje yra gerų kvapų, Džeki, - pasakė Vulfas. 

Džekas pagaliau pajuto jo nuotaiką. Vulfas džiūgavo. Jis buvo 
kaip žmogus, nepaisant nepalankių sąlygų, laimėjęs sunkų mūšį. Po 
džiūgavimu slėpėsi kažkas fatališka ir piktdžiugiška, ką Džekas kar- 
tą jau buvo pajutęs. 

- Geri kvapai! Vulf! Vulf! 

Džekas nežymiai pasitraukė atgal, svarstydamas, ar tik ne nuo jo 
pučia vėjas. 

- Anksčiau tu čia neradai nieko gero, - nelabai aiškiai išlemeno 
Džekas. 

- Anksčiau buvo anksčiau, o dabar yra dabar, - atsakė Vulfas. - 
Geri dalykai. Daug gerų dalykų aplinkui. Vulfas juos ras, dievaži. 

Buvo blogiau, negu Džekas įsivaizdavo: nuo jo dvelkė atvirų, 
patenkintų godumu, raudonose akyse švietė akivaizdus alkis. Sury- 
siu kiekvieną, kas pasipainios mano kelyje, kalbėjo tas Žvilgsnis. 
Sugausiu ir papjausiu. 

- Tikiuosi, kad tie geri dalykai nėra žmonės, Vulfai, - tyliai pa- 
sakė Džekas. 

Vulfas pakėlė smakrą ir išleido seriją garsų - lyg juoką, lyg kau- 
kimą. | 

- Vulfams reikia valgyti, - pasakė jis, o jo balsas taip pat skam- 
bėjo linksmai. - O, Džeki, kaip vulfams reikia pavalgyti. VALGY- 
TI! Vulf! 

- Aš turiu uždaryti tave į tą malkinę, - tarė Džekas. - Prisimeni, 
Vulfai? Nupirkau spyną. Reikia tikėtis, kad ji tave išlaikys. Eikime 
tenai tuojau pat. Tu mane labai gąsdini. 

Šįsyk juokas sugurgėjo Vulfo krūtinėje. 

- Gąsdinu! Vulfas žino, Džeki! Tu kvepi baime. 

- Nė kiek nesistebiu, - pasakė Džekas. - Tai gal geriau jau eiki- 
me, a? 

- O, aš nesileisiu uždaromas toje pašiūrėje, - pareiškė Vulfas, ir 
ilgas smailėjantis liežuvis išlindo tarp dantų. - Ne aš, Džeki. Ne 
Vulfas. Vulfas negali eiti į malkinę, - jo nasrai prasižiojo, blykste- 
lėjo tankūs dantys. - Vulfas kai ką prisiminė, Džeki. Vulf! Čia ir da- 
bar! Vulfas prisiminė! 

Džekas žengė atbulas. 

- Dar daugiau baimės kvapo. Jis net tavo batuose. Batuose, Dže- 
ki! Vult! 

Aišku, labai juokinga pagalvojus apie batus, kvepiančius baime. 

- Tu turi eiti į malkinę, štai ką tau reikia atsiminti. 

- Ne! Vultf! Tu būsi uždarytas, Džeki! Džekis eina į malkinę! Aš 
prisiminiau! Vulf! 

Vilkolakio akys iš tvieskiančių ugninių perėjo į sodrią purpurinę 
spalvą. 

- Iš Gero ūkininkavimo knygos, Džeki. Istorija apie vulfą, kuris 
nepjauna savo bandos. Pameni ją, Džeki. Banda uždaroma daržinė- 
je. Pameni? Ant durų pakabinama spyna. Kai vilkolakis pajunta, 
kad artėja pasikeitimo metas, banda keliauja į tvartą ir yra užrakina- 
ma. Vulfas neskriaus savo bandos, - Vulfo nasrai vėl prasišiepė, nu- 
tįso ilgas tamsus liežuvis. - Ne! Ne! Neskriaus savo bandos! Vulf! 
Čia ir dabar! 

- Nori, kad būčiau užrakintas malkinėje tris dienas? - paklausė 
Džekas. 

- Man reikia pasimaitinti, Džeki, - paprastai atsakė vilkolakis. Jo 
akyse šmėkštelėjo kažkoks tamsus negailestingas šešėlis. - Kai 
mane nusineš mėnulis, turėsiu ėsti. Čia gerai kvepia, Džeki. Daug 
maisto Vulfui. Kai mėnulis mane paleis, Džekis išeis iš malkinės. 

- O kas, jei aš nesutiksiu sėdėti užrakintas tris dienas? 

- Tada Vulfas nužudys Džekį. Ir bus prakeiktas. 

- Visa tai parašyta Gero ūkininkavimo knygoje, tiesa? 

Vulfas linktelėjo. 

- Aš prisiminiau. Laiku prisiminiau, Džeki. Kai tavęs laukiau. 

Džekas stengėsi susitaikyti su Vulfo idėja. Jam teks ištverti tris 
dienas be maisto. Vulfas klajos laisvas. Jis sėdės kalėjime, vilkola- 
kiui bus atviras visas pasaulis. Bet tai gali būti vienintelis būdas per- 
gyventi Vulfo transformaciją. Kai reikia pasirinkti trijų dienų pas- 
ninką arba mirtį, Džekas verčiau pasėdės tuščiu pilvu. Ir staiga jis 
suprato, kad toks pertvarkymas nieko nekeičia: jis ir toliau bus lais- 
vas, uždarytas malkinėje, o Vulfas bus įkalintas šiame pasulyje. Tik 
draugo kalėjimas bus erdvesnis. 

- Tegu būna palaiminta ta Gero ūkininkavimo knyga, nes aš pats 
to niekad nebūčiau sugalvojęs. 

Vulfas vėl žvilgtelėjo į jį ir metė į dangų ilgesingą laukiantį 
žvilgsnį. 

- Jau greitai, Džeki. Tu esi banda. Turiu tave uždaryti. 

- Gerai, - sutiko berniukas. - Manau, tu teisus. 

Vulfą tai baisiai prajuokino. Kvatodamas savo laukiniu balsu, jis 
pakėlė Džeką per juosmenį ir nunešė lauku. 

- Vulfas tavimi pasirūpins, Džeki, - pasakė jis iki valios išsijuo- 
kęs. Prie daubos krašto jis pastatė Džeką ant žemės. 

- Vulfai? 

Vulfas prašiepė nasrus ir ėmė kasytis šakumą. 

- Tau negalima žudyti žmonių, Vulfai, - pasakė Džekas. - Įsidė- 
mėk tai. Jeigu prisiminei aną istoriją, atsiminsi, kad žmonių žudyti 
negali. Nes tada jie ims tave medžioti. Nugalabinsi kelis ar net vie- 
ną vienintelį žmogų - daugybė kitų ateis tavęs pribaigti. Ir tau nepa- 
vyks ištrūkti, Vulfai. Pažadu. Jie prikals tave prie sienos. 

- Žmonių ne, Džeki. Gyvūnai kvepia gardžiau. Jokių žmonių. 
Vulf! 

Jie nusileido į lomą. Džekas ištraukė iš kišenės spyną ir kelis 
kartus užtrenkė ją pervėręs per metalinį žiedą, kad Vulfas įsidėmėtų. 

- Paskui tu įkiši raktą pro durų apačią, gerai? - paklausė jis. - O 
kai grįši, aš vėl jį tau paduosiu, - Džekas pažiūrėjo į durų apačią. 
Plyšys siekė apie du colius. 

- Žinoma, Džeki. Tu man jį paduosi. 

- Na, tai ką darysim dabar? - paklausė Džekas. - Ar man jau eiti 
į malkinę? 

- Sėskis čia, - parodė Vulfas vietą pašiūrėje per pėdą nuo durų. 

Džekas nustebęs pažiūrėjo į vilkolakį, po to žengė į vidų ir atsi- 
sėdo. Vulfas nusileido ant žemės priešais duris ir nežiūrėdamas į 
Džeką ištiesė ranką. Džekas suėmė ją. Jautėsi, lyg laikytų delnuose 
plaukuotą triušio dydžio gyvūnėlį. Vulfas suspaudė pirštus taip 
smarkiai, kad Džekas vos nesuriko, bet vargu ar draugas būtų jį 1š- 
girdęs: Vulfas žvelgė į dangų, jo veidas buvo svajingas, ramus ir pa- 
skendęs mintyse. Po valandėlės Džekas truputį išsilaisvino iš Vulfo 
gniaužto. 

- Ar mes ilgai taip sėdėsim? - pakalausė jis. 

Vilkolakis atsakė tik po minutės. 

- Kol, - ir vėl suspaudė Džeko ranką. 

Šitaip jie sėdėjo iš abiejų slenksčio pusių kelias valandas nieko 
nekalbėdami, kol pagaliau ėmė temti. Jau dvidešimt paskutinių mi- 
nučių Vulfas drebėjo, ir su nykstančia šviesa jo drebulys vis stiprė- 
jo. Džekas pagalvojo, kad taip virpa grynakraujis Žirgas prieš lenk- 
tynes, laukdamas, kada pokštels startinis šūvis ir atsivers vartai. 

- Jis pradeda mane traukti, - tyliai ištarė Vulfas. - Netrukus mes 
bėgsime, Džekai. Norėčiau, kad tu būtum kartu. 

Jis pasižiūrėjo į berniuką, o tas suprato dar kai ką: Aš mielai bėg- 
čiau ne tik šalia tavęs, bičiuli, bet ir paskui tave. 

- Manau, kad turime uždaryti duris, - pasakė Džekas. Jis paban- 
dė ištraukti ranką iš Vulfo saujos, bet neįstengė išsilaisvinti, kol tas 
beveik nenoriai jo nepaleido. 

- Užrakink Džekį, išleisk Vulfą, - Vulfo akys plykstelėjo raudo- 
nai kaip Elrojaus. 

- Atsimink, kad turi saugoti savo bandą, - priminė Džekas. Jis 
pasitraukė giliau į pašiūrę. 

- Banda keliauja į daržinę, o ant durų pakabinama spyna. Jis 
neskriaus savo bandos, - vilkolakio akys pamažu išblėso iki oranži- 
nių. 

- Pakabink ant durų spyną. 

- Dievaži, tą aš ir darau, - pasakė vilkolakis. - Aš kabinu sumau- 
tą spyną ant sumautų durų, matai? - jis užtrenkė duris, palikdamas 
berniuką tamsoje. - Girdi, Džeki? Tai sumauta spyna. - Džekas iš- 
girdo, kaip čakšteli metalas, užsifiksuoja užrakto mechanizmas. 

- O dabar raktą, - paprašė Džekas. 

- Prakeiktas raktas, čia ir dabar, - pasakė Vulfas. Džekas išgirdo 
metalo girgždesį, po sekundės raktas nukrito po durimis. 

- Ačiū, - iškošė Džekas. Jis pasilenkė ir pirštais surado nukritusį 
raktą. Mėšlungiškai suspaudė jį, kad metalas vos nesusmigo į odą ir 
dar penkias dienas nepranyko Floridos pavidalo mėlynė kaip prisi- 
minimas apie dienas kalėjime. Po kurio laiko Džekas rūpestingai 
įsidėjo raktą į kišenę. Lauke giliai, švokšdamas alsavo Vulfas. 

- Ar tu pyksi ant manęs, Vulfai? - sušnibždėjo jis pro duris. 

Į duris sunkiai dungtelėjo kumštis. 

- Ne! Nepykstu! Vulf! 

- Gerai, - tarė Džekas. - Jokių žmonių, Vulfai. Įsidėmėk tai. Ant- 
raip jie tol vaikys tave, kol pribaigs. 

- Jokių žmoAAAA-UUUUUUAAAAUUUUUU! - žodis baigė- 
si pratisu gargiančiu staugimu. Vulfo kūnas trenkėsi į duris, pro ply- 
šį apačioje išlindo ilgos, juodais gaurais apžėlusios pėdos. Džekas 
žinojo, kad Vulfas prisispaudė prie durų. - Aš nepykstu, Džekai, - 
sukuždėjo jis, lyg susigėdęs savo kaukimo. - Vulfas nepyksta. Vul- 
fas trokšta, Džeki. Jau taip greitai, pasiutiškai greitai. 

- Žinau, - pratarė Džekas staiga susigraudinęs; jam taip norėjosi 
dabar apkabinti draugą. Dar labiau jis troško, kad kelias dienas il- 
giau jie būtų likę apleistoje sodyboje, ir jis dabar stovėtų už podė- 
lio, kuriame būtų saugiai užrakinęs vilkolakį, durų. 

Bet vėl grįžo tas keistas įsitikinimas, kad Vulfas yra saugiai už- 
rakintas. 

Vulfo pėdos vėl kyštelėjo pro plyšį, tik šįsyk pasirodė jam 
siauresnės, kompaktiškesnės. Vulfas suurzgė, atsiduso, vėl suurzgė. 
Jis jau buvo tolokai nuo durų. Tada pasigirdo kažkas panašu į 
“aaach". 

- Vulfai? 

Virš galvos atplaukė kurtinantis staugimas: Vulfas buvo pasiekęs 
įdubos kraštą. 

- Būk atsargus, - palinkėjo berniukas nesitikėdamas, kad vilko- 
lakis jį išgirs, o jeigu ir išgirs - kad supras. 

Netrukus staugimas pasigirdo vėl - išleisto į laisvę žvėries džiū- 
gavimas arba bejėgiškas dejavimas to, kuris apsižiūri, kad tebėra 
pririštas. Džekas negalėjo pasakyti, ką tas staugimas reiškė. Liūd- 
nas, grėsmingas ir keistai gražus Vulfo kauksmas sklido mėnesieno- 
je. Džekas nesuprato, kad visas dreba, kol neapglėbė rankomis krū- 
tinės. 

Staugimas tilo, tolo. Vulfas bėgo su mėnuliu. 


Tris dienas ir tris naktis Vulfas nesustodamas medžiojo. Nuo 
aušros iki popiečio jis miegodavo irštvoje, kurią surado po išvirtu- 
siu senu ąžuolu. Kad ir ką manė Džekas, jis nesijautė įkalintas. Lau- 

kas rėmėsi į bekraštį mišką, kuriame knibždėjo įprasto vilkų mais- 
to. Pelės, triušiai, katės, šunys, voverės - lengvas grobis. Jis galėjo 
likti ten ir prisisotinti iki kito pasikeitimo. 

Bet Vulfas keliavo su mėnuliu, todėl lygiai taip pat negalėjo lik- 
ti miške, kaip ir sustabdyti savo virsmą. Jis lėkė vedamas mėnulio 
pro daržines ir tvartus, po atokius priemiesčių namus, nebaigtais ke- 
liais, kur ant šlaitų it dinozaurai snaudė milžiniški buldozeriai ir vo- 
lai. Dabar jis daugiausia vadovavosi savo nosimi, ir neperdėtum sa- 
kydamas, kad ir taip visada aštri Vulfo uoslė pasidarė tobula. Jis ne 
tik gebėjo užuosti vištų pilną paukštidę per penkias mylias ir atskir- 
ti jų kvapą nuo karvių ir kiaulių (tai buvo juokų darbas), bet galėjo 
užuosti, kada vištos juda. Įstengė pajusti, kuri iš snaudžiančių kiau- 
lių susižeidusi koją, kurios karvės tešmuo 1šopėjęs. 

O šitas pasaulis - argi ne šio pasaulio mėnulis jį viliojo? - dau- 
giau nebedvokė chemikalais ir mirtimi. Jis perėjo į senesnį, primi- 
tyvesnį lygmenį. Kvėpavo tuo, kas buvo likę iš pradinės žemės jė- 
gos ir saldumo, tuo, kuo kadaise galbūt Žemė dalijosi su Teritorijo- 
mis. Net prisiartinęs prie žmogaus būsto, kai nugvelbdavo kaulą iš 
atliekų kibiro ar sudraskydavo ir veik nekramtęs surydavo šunį, 
Vulfas jautė krištolinius vėsius šaltinius, trykštančius giliai po žeme, 
storą sniego kepurę kalnuose. Atsivertusiam vilkui tai buvo ideali 
vieta, 0 jeigu jis nužudys žmogų - amžiams bus prakeiktas. 

Žmonių jis nežudė. 

Gal todėl, kad nė vieno nesutiko. Per tas tris dienas jis rado ir pa- 
ragavo kone kiekvieno Indianos faunos atstovo, įskaitant skunką ir 
visą lūšių šeimyną, gyvenusią už dviejų slėnių skalūno urve. Pirmą- 
ją naktį miške jis pastvėrė žemai skridusį šikšnosparnį ir nukandęs 
galvą prarijo tebespurdantį. Į jo nasrus pakliuvo galybė naminių ka- 
čių, aibė šunų. Pašėliojo kvartalo dydžio kiaulidėje: išpjovė alei vie- 
ną kiaulę. 

Bet du kartus Vulfas pajuto, kad kažkokios paslaptingos jėgos 
draudžia jam žudyti grobį, ir tai tik dar labiau sustiprino jausmą, kad 
jis namie. Tai buvo vietos klausimas, o ne kokia nors abstrakti mo- 
ralės norma. Iš pažiūros tos vietos nebuvo niekuo ypatingos. Pirma 
tai buvo laukymė, į kurią jis atsivijo triušį, kita - dulkėtas kiemas, 
kur lojo prie kuolo grandine pririštas šuo. Vos tik jis įkėlė ten lete- 
ną, pasišiaušė šeriai ir per nugarą nubėgo elektros srovė. Tai šven- 

tos vietos, o šventose vietose vulfas negali žudyti. Tik tiek. Kaip ir 
visos šventos vietos, jos atsirado taip seniai, kad galima vadinti jas 
senovinėmis, ir Vulfas pajuto tame kieme ir miško aikštelėje per 
daugybę metų susikaupusią energiją. Jis paprasčiausiai atsitraukė ir 
nubėgo savais keliais. Kaip ir sparnuoti žmonės, kuriuos matė Dže- 
kas, Vulfas gyveno tarp paslapčių ir prie jų priprato. 

Be to, jis nepamiršo savo pareigos Džekui Sojeriui. 


Užrakintoje malkinėje Džekas pirmą kartą taip artimai susitiko 
su savimi pačiu, su savo protu ir valia. 

Pašiūrėje buvo tik nedidelis suolelis ir krūvelė senų laikraščių. 
Bet jų skaityti vaikas negalėjo. Langų ten nebuvo, tik ryte, kai sau- 
lė įspisdavo pro durų apačią, jis šiaip taip pajėgdavo įžiūrėti nuo- 
traukas. Žodžiai buvo neįskaitomi pilki kirminėliai. Jis neįsivaizda- 
vo, kaip ištvers tas tris dienas. Džekas nuėjo prie suolelio, skaudžiai 
stuktelėjo į jį keliu ir atsisėdo pagalvoti. 

Pirmiausia, ką jis suvokė, tai kad laikas malkinėje eina kitaip ne- 
gu lauke. Tenai sekundės vijo sekundę, virto minutėmis, minutės - 
valandomis. Dienos tiksėjo it metronomas, skubėjo savaitės. Pašiū- 
rėje sekundės atkakliai atsisakinėjo eiti: jos tįso be galo be krašto 
kaip guminės. Lauke valanda praeidavo greičiau negu čia keturios 
penkios sekundės. 

Antra išvada, kurią padarė Džekas, buvo ta, kad laikas dar labiau 
sulėtėja, kai apie jį galvoji. Kai susikaupi skaičiuoti sekundes, jos 
išvis atsisako kur nors pajudėti. Todėl vaikas nutarė išmatuoti savo 
kalėjimą, kad nuvytų mintis apie tai, kiek sekundžių turi trys dienos. 
Žengdamas koja už kojos jis apskaičiavo, kad patalpa septynių prie 
devynių pėdų. Bent jau naktį jis galės išsitiesti. 

Jeigu jis eis palei sienas, susidarys trisdešimt dvi pėdos. 

Apėjęs šimtą šešiasdešimt penkis kartus, buvo nukeliavęs mylią. 

Jeigu neturi ką valgyti, gali eiti. Džekas nusiėmė laikrodį, įsiki- 
šo į kišenę, prižadėjęs sau, kad pažiūrės į jį tik kraštutiniu atveju. 

Įveikęs ketvirtį mylios, Džekas prisiminė, kad malkinėje nėra 
vandens. Jis vylėsi, kad be jo galima išgyventi ilgiau negu tris ar ke- 

turias dienas. Ir kai Vulfas grįš, jis bus bent jau gyvas. O jeigu ne- 
grįš? Teks išlaužti duris. 

Tokiu atveju geriau pamėginti tai dabar, kol dar yra jėgų. Džekas 
priėjo prie durų ir stumtelėjo abiem rankom. Pabandė stipriau - su- 
cypė vyriai. Džekas pamėgino versti pečiu, bet tik susimušė, o du- 
rims nieko. Po antro, smarkesnio, bandymo girgžtelėjo vyriai, bet 
nepajudėjo nė per milimetrą. Vulfas vienu kumščiu perskeltų jas, o 
jis tik susiplotų nelyginant sumuštinis, jeigu verstų įsibėgėjęs. Rei- 
kės tiesiog palaukti Vulfo. | 


Apie vidurnaktį Džekas numynė bemaž septynias ar aštuonias 
mylias - kelis kartus buvo pametęs skaičių, bet turėjo būti tiek. Ger- 
klė perdžiūvo, skrandis gurgė. Malkinė dvokė šlapimu, nes Džekui 
teko nusišlapinti į sienos plyšelį, kad bent dalis ištekėtų laukan. Ber- 
niukas jautėsi pavargęs, bet abejojo, ar galės miegoti. Pagal laikro- 
dį jis išbuvo malkinėje tik penkias valandas, o atrodė kaip para. 
Džekas bijojo atsigulti. 

Protas, atrodė, nepaliks jo ramybėje. Džekas vardijo visas kny- 
gas, perskaitytas paskutiniais metais, visus mokytojus, Los Andže- 
lo “Dodžerių"' žaidėjus, bet į galvą lindo neramios mintys. Jis regė- 
j0 orą praplėšiantį Morganą Sloutą. Susiplojusį po vandeniu Vulfo 
veidą ir glebias kaip dumbliai rankas. Po elektros skydu raitėsi ir 
trukčiojo Džeris Bledsas su išsilydžiusiais ant nosies akiniais. Vyro 
akys pagelsta, o ranka virsta kanopa. Latake blizga dirbtiniai dėdės 
Tomio dantys. Prie jo prieina Morganas Sloutas, jo skalpas staiga 
praplyšta, išlenda juodi plaukai, tik jis eina ne prie jo, o prie Džeko 
mamos, 

- Fetso Valerio dainos, - sukdamas naują ratą pasakė Džekas. - 
“Keturių pėdų per daug", “Aš gerai išauklėtas", “Šokėjo valsas“, 
“Liaukis kenkti". 

Pabaisa Elrojus siekia jo mamos, gašliai kažką taukšdamas, už- 
deda ranką jai ant klubo. 

- Centrinės Amerikos šalys: Nikaragva, Hondūras, Gvatemala, 
Kosta Rika... 

Net ir tada, kai Džekas atsigulė nebepajėgdamas išstovėti ir su- 
sisuko į kamuoliuką, pakišęs po galva kuprinę, galvoje šmėkščiojo 
Morganas Sloutas ir Elrojus. Žibančiomis akimis Osmondas pliekė 

Lili Kavano per nugarą, staugė pataikytas kulkos į širdį stambus ne- 
žmogiškas Vulfas. 


Džekas pabudo su pirmais spinduliais 17 užuodė kraują. Jo kūnas 
meldė vandens, maisto. Berniukas suvaitojo. Iškęsti dar tris tokias 
naktis bus neįmanoma. Žemu kampu krentanti šviesa leido įžiūrėti 
sienas ir stogą. Malkinė atrodė didesnė negu vakar. Norėjosi šlapin- 
tis, nors sunku buvo patikėti, kad kūnas pajėgia išskirti dar kokį 
nors skystį. Po kurio laiko jis suprato, kad erdvės įspūdis atsirado 
dėl to, kad jis guli ant grindų. 

Tada jis vėl užuodė kraują ir žvilgtelėjo į duris. Pro plyšį buvo 
įkišta nudirto triušio užpakalinė dalis. Kojos tysojo ant plikų lentų, 
iš jų sunkėsi kraujas. Žemės ir šviežias įdrėskimas liudijo, kad mė- 
sa buvo įkišta vidun. Vulfas bandė jį pamaitinti. 

- O dangau, - sudejavo Džekas. Triušio kojytės nepaprastai pri- 
minė žmogaus kojas. Džeko skrandis susitraukė. Bet jis nevėmė, o 
nusijuokė iš toptelėjusio netikėto ir absurdiško palyginimo. Vulfas 
kaip šuo, kuris kiekvieną rytą šeimininkams pristato negyvą paukš- 
tį arba nustipusią pelę. 

Dviem pirštais Džekas atsargiai paėmė kruviną auką ir pakišo po 
suoleliu. Situacija jį vis dar juokino, bet akyse ėmė tvenktis ašaros. 
Vulfas išgyveno pirmą atvirtimo naktį, jis taip pat. 


Ketvirtos dienos rytą Džekas išgirdo kažką leidžiantis į lomą. 
Sukarkė išgąsdintas paukštis ir triukšmingai pakilo nuo stogo. Prie 
durų ėmė artintis sunkūs žingsniai. Džekas pasirėmė alkūnėmis ir 
sumirksėjo tamsoje. 

Stambus kūnas dungtelėjo į duris ir liko stovėti. Pro plyšį matė- 
si iširusių ir purvinų batų pora. 

- Vulfai? - tyliai paklausė Džekas. - Ar tai tu? 

- Duok man raktą, Džekai. 

Džekas surado kišenėje raktą ir pastūmė jį tarp tų batų. Pasirodė 
didelė ruda ranka, ji ir pakėlė raktą. 

- Atnešei vandens? - paklausė Džekas. Nepaisant to, ką jam pa- 
vyko iščiulpti iš kruvinų Vulfo dovanėlių, jis kentė nuo smarkios 

dehidracijos: lūpos sutino ir suskilinėjo, liežuvis atrodė sunkus, per- 
kepęs. Raktas įlindo į spyną, ir ta trakštelėjo. 

Paskui spyna buvo nuimta nuo durų. 

- Truputį, - atsakė vilkolakis. - Užsimerk, Džeki. Dabar tavo 
akys naktinės. 

Berniukas užsidengė akis delnais, bet įsiveržusi į malkinę šviesa 
susmigo pro pirštus. Džekas suinkštė iš skausmo. 

- Tuoj praeis, - visai šalia ištarė Vulfas. Tada jis apglėbė 1r pa- 
kėlė jį. - Užmerk akis, - įspėjo Vulfas ir žengė iš malkinės. 

Prašydamas vandens ir pajutęs prie savo lūpų aprūdijusios skar- 
dinės kraštą, Džekas suprato, kodėl Vulfas nenorėjo pasilikti pašiū- 
rėje. Oras lauke buvo neapsakomai gaivus ir saldus, tarytum atvež- 
tas tiesiai 1š Teritorijų. Berniukas susiurbė du valgomuosius šaukš- 
tus geriausio žemėje maisto, kuris nugarmėjo per jį lyg stebuklingas 
šaltinėlis, atgaivinantis visa, ką paliečia. Džekas pasijuto sudrėkin- 
tas. 

Vulfas atitraukė skardinę nuo burnos, neleidęs pasisotinti. 

- Jeigu duosiu daugiau, viską išvemsi, - pasakė jis. - Atsimerk, 
Džekai, bet tik po truputį. 

Džekas pakluso. Milijonai šviesos dalelių veržėsi į jo akis. Jis su- 
riko. 

Vulfas atsisėdo greta ir apkabino draugą. 

- Gerk, - tarė jis, priglausdamas skardinę prie jo lūpų. - Ir pama- 
žu merkis. 

Dabar saulė nebuvo tokia žiauri. Kai antras gaivinantis upeliukas 
nutekėjo jo gerkle, Džekas pažvelgė pro blakstienų tinklelį. 

- Ach, - atsiduso jis, - kodėl tas vanduo toks skanus? 

- Vakarinis vėjas, - tarstelėjo Vulfas. 

Džekas plačiai atsimerkė. Akinantis spindesys pavirto lietaus ir 
vėjo nugairinta ruda pašiūre bei pilkšvai žalia lomele. Jo galva rė- 
mėsi į Vulfo petį. Nugara Džekas jautė išsišovusį draugo pilvą. 

- Kaip tu, Vulfai? - pasiteiravo jis. - Ar gerai pasimaitinai? 

- Vulfai visada gerai pasimaitina, - kukliai atsakė vilkolakis. Ir 
švelniai paglostė Džeko šlaunį. 

- Ačiū už tą mėsą. 

- Aš pažadėjau. Tu buvai banda. Pameni? 

- O, taip, aš pamenu, - pasakė Džekas. - Gal galėčiau dar atsiger- 
ti to vandens? - jis išslydo 1š plataus Vulfo glėbio ir atsisėdo ant že- 
mės, kad galėtų jį matyti. 

Vulfas padavė skardinę. Džono Lenono akinukai buvo savo vie- 
toje, skruostus dengė vos žymūs šereliai, ilgi ir riebaluoti kaip anks- 
čiau plaukai nesiekė pečių. Vulfo veidas buvo taikus ir draugiškas, 
tik truputį nuvargęs. Ant kombinezono jis buvo užsitempęs dviem 
dydžiais per mažą pilką megztinį su užrašu “INDIANOS UNIVER- 
SITETO SPORTO KATEDRA" ant priekio. 

Jis kaip niekad anksčiau atrodė normalus žmogus. Aišku, nepa- 
nėšėjo į galintį baigti koledžą, bet jį buvo galima palaikyti puikiu 
aukštesniosios mokyklos futbolininku. | 

Džekas dar kartą gurkštelėjo vandens, Vulfas prilaikė skardinę 
ranka, kad draugas nepersistengtų. 

- Tu iš tiesų jautiesi gerai? 

- Čia ir dabar, - atsakė Vulfas. Jis paglostė savo pilvą, kuris bu- 
vo aptemptas megztiniu it guminė pirštinė. - Tik pavargau. Reikia 
nusnūsti, Džekai. Čia ir dabar. 

- Iš kur traukei tą megztinį? 

- Kabojo ant virvės, - paaiškino Vulfas. - Čia šalta, Džeki. 

- Tu juk nenuskriaudei jokio Žmogaus, a? 

- Žmonių ne. Vulf! Dabar lėtai gerk vandenį. 

Jo akys plykstelėjo linksma Vėlinių šviesa, 17 Džekas suprato, 
kad draugo niekad nebus galima laikyti panašiu į žmogų. Paskui vil- 
kolakis plačiai nusižiovavo. 

- Pamiegosiu, - patogiau įsitaisęs ant šlaito, jis padėjo galvą. Ir 
akimirksniu užmigo. 

III DAUS 


Pasaulių 
susidūrimas 


Pričiupti įstatymo 


Jau prieš antrą valandą tądien jie buvo už šimto mylių į vakarus, 
ir Džekui atrodė, kad ir jis bėga su mėnuliu - viskas buvo taip pa- 
prasta. Nepasiduodamas siaubingam troškuliui, Džekas lėtai siurb- 
čiojo vandenį iš skardinės ir laukė draugo prabundant. Pagaliau 
Vulfas pasirąžė ir tarė: 

- Aš pasiruošęs, Džekai, - tada užsimetė Džeką ant kupros ir pa- 
sileido į Deilvilį. 

Palikęs Vulfą sėdėti ant šaligatvio krašto ir stengtis nekristi nie- 
kam į akis, Džekas žengė į Deilvilio *Mėsainių karalių“. Pirmiausia 
jis nuėjo į vyrų tualetą ir nusirengė iki juosmens. Net ir tenai jautė- 
si beprotiškas mėsos aromatas, nuo kurio burnoje tvenkėsi seilės. 
Džekas nusiprausė rankas, krūtinę, veidą. Po to pakišo galvą po kra- 
nu ir skystu muilu išsitrinko plaukus. Ant grindų vienas po kito kri- 
to suglamžytos servetėlės. 

Galiausiai jis buvo pasirengęs eiti prie prekystalio. Uniformuota 
mergina neatitraukė nuo jo akių, klausydama užsakymo. Tai dėl šla- 
pių plaukų, suprato Džekas. Kol viskas buvo atnešta, ji atsirėmė 
prie užsakymo langelio ir toliau begėdiškai į jį vėpsojo. 

Nepriėjęs stiklinių durų, Džekas jau kando mėsainį. Sunka tekė- 
jo per smakrą. Jis buvo toks alkanas, kad nesivargino kramtyti. Trys 
geri kąsniai - ir mėsainio kaip nebūta. Jau išsižiojo sukišti likučius į 
burną ir pamatė, kad Vulfas sutraukė pulką vaikų. Mėsa užstrigo 
gerklėje, skrandis užsitrenkė. 

Džekas išlėkė laukan, rydamas tą suveltą bandelės, rauginto 
agurko, salotos, pomidoro ir padažo gumulą. Vaikai buvo apstoję 
Vulfą iš trijų pusių ir spoksojo į jį visai kaip padavėja į Džeką. Vil- 
kolakis prisispaudė prie šaligatvio kiek įstengė, susikūprino ir įtrau- 
kė kaklą it vėžlys. Atrodė, kad jo ausys prisiplojo prie galvos. Kąs- 
nis įstrigo Džeko gerklėje, o kai jis konvulsiškai mėgino jį nuryti, 
pajudėjo tik per centimetrą. 

Vulfas pastebėjo jį akies kampučiu ir pastebimai atsipalaidavo. 
Aukštas džinsuotas dvidešimtmetis vaikinas pradarė seno raudono 
pikapo dureles ir žiūrėjo šypsodamasis. 

- Imk mėsainį, Vulfai, - kuo ramiau ištarė Džekas. Tada padavė 
Vulfui dėžutę. Vilkolakis pauostė ir atsikando didelį kąsnį. Nuste- 
binti ir sužavėti vaikai pasislinko arčiau. Keli krizeno. “Kas jis 
toks? - paklausė maža mergytė, kurios šviesūs plaukai buvo surišti 
rausvais kaspinėliais. - Jis - monstras?"? Priešais ją užlindo trumpai 
kirptas septynerių ar aštuonerių metų berniukas ir pareiškė: “Tai 
Milžinas, ar ne? Tai yra tikras Milžinas. Taip? Taip? Ar taip?“ 

Vulfas pagaliau ištraukė mėsainio likučius iš kartoninės dėžutės 
ir sugrūdo viską į burną delnu. Tarp kelių įkrito gabaliukas salotos, 
smakras ir krūtinė aptiško majonezu ir mėsos sultimis. Viską Vulfo 
dantys pavertė vientisa ruda mase. Nurijęs jis pradėjo laižyti dėžutę. 

Džekas švelniai atėmė ją iš Vulfo. 

- Ne, jis mano pusbrolis. Jis ne koks monstras ir ne Milžinas. 
Kodėl jums nepalikus mūsų ramybėje, a? Eikite. 

Bet vaikai ir toliau spitrijo. Vulfas laižė pirštus. 

- Jeigu ir toliau taip vėpsosite, jis pasius. O kuo tai baigsis - aš 
nežinau. 

Trumpaplaukis berniukas buvo pakankamai prisižiūrėjęs, ką ga- 
li monstru pavirtęs Deividas Baneris, todėl atsitraukė per kelis 
žingsnius. Kiti pasekė jo pavyzdžiu. 

- Prašau skirstytis, - pasakė Džekas, ir vaikai vėl sustojo kaip 
įkasti. 

Vulfas pakilo kaip kalnas, sugniaužęs kumščius. 

- PO GALAIS, NEŽIŪRĖKITE Į MANE! - suriko jis. - MAN 
DAROSI NEJAUKU! AŠ VISUR JAUČIUOSI NEJAUKIAI! 

Vaikai išsilakstė. Išraudęs, sunkiai alsuojantis Vulfas stovėjo ir 
žiūrėjo, kaip jie kuria centrine miestelio gatve arba mauna už kam- 
po. Kai vaikai dingo, vilkolakis sunėrė ant krūtinės rankas ir kaltai 
pažiūrėjo į Džeką. Jis buvo neapsakomai sutrikęs. 

- Vulfui nereikėjo rėkti, - pasakė jis. - Juk jie dar maži. 

- Nieko, reikia juos truputį pagąsdinti, - pasigirdo kažkieno bal- 
sas, ir Džekas pamatė, kad į juos nuo automobilio su šypsena žiūri 
jaunuolis. - To dar nebuvau matęs. Tai pusbroliai, sakai? 

Džekas neramiai linktelėjo. 

- Ei, aš nenoriu kištis, - jaunas tamsiaplaukis vyras su liemene ir 
languotais marškiniais priėjo arčiau. - Ypač nenoriu, kad kas nors 
jaustųsi nejaukiai, suprantate, - jis kiek palaukė, ištiesė rankas atvi- 
rais delnais. - Tikrai. Tik pagalvojau, kad jūs, vyručiai, tikriausiai 
jau seniai kelyje. 

Džekas žvilgtelėjo į Vulfą, kuris tebestovėjo apsikabinęs ranko- 
mis, bet žvilgčiojo į vyrą pro apvalius akinius. 

- Pats toks buvau, - kalbėjo toliau vyras. - Ar patikėsit, tais me- 
tais, kai baigiau DK, - Deilvilio koledžą, suprantate, - nubalsavau 
iki Šiaurinės Kalifornijos ir atgal. Beje, jeigu traukiate į vakarus, ga- 
liu pametėti. 

- Negaliu, Džeki, - griausmingu balsu sududeno Vulfas. 

- Ar toli? - pasiteiravo Džekas. - Mes norime pasiekti Springfil- 
dą. Turiu ten draugą. 

- Jokių problemų, senjore, - vyras vėl kilstelėjo rankas. - Pats aš 
keliauju į Kajugą, visai netoli Ilinojaus sienos. Einu, paimsiu mėsai- 
nį ir lekiam. Tiesiu taikymu. Po pusantros, o gal net mažiau, valan- 
dos būsit pusiaukelėje į Springfildą. 

- Negaliu, - sušnibždėjo Vulfas. 

- Tik vienas dalykėlis. Matot, ant priekinės sėdynės šį bei tą ve- 
žu. Vienam iš jūsų teks keliauti gale. O ten bus vėjuota. 

- Jūs net neįsivaizduojate, kaip tai puiku, - visiškai nuoširdžiai 
pasakė Džekas. - Lauksim jūsų grįžtant, - Vulfas ėmė susijaudinęs 
trypčioti. - Garbės žodis, būsime čia. Ir dėkui. 

Kai tik vyras žengė pro duris, Džekas kažką sukuždėjo Vulfui į 
ausį. 


Grįžęs su dviem mėsainių dėžutėm, jaunas vyras - Bilas Tomp- 
sonas arba Bakas, taip jį vadino - rado paniurusį Vulfą jau klūpantį 
atvirame kėbule ir pravira burna kažką uodžiantį. Džekas sėdėjo ant 
priekinės sėdynės, įsispraudės tarp išsipūtusių plastikinių maišų, ku- 
rie buvo užklijuoti lipnia juosta, susegti ir dar smarkiai apipurkšti, 
sprendžiant iš kvapo, oro gaivikliu. Per permatomą plastiką matėsi 
kažkokie matinės žalios spalvos lapai, o ant jų augo kekės pumpurų. 

- Kiek pamenu, tu vis dar atrodei alkanas, - pasakė pikapo vai- 
ruotojas ir atkišo Vulfui mėsainį. Po to atsisėdo už vairo. - Panašu, 
kad tas tavo pusbrolis mėsainį būtų sugavęs dantimis. Štai, paimk 
šitą, savąjį jis jau sunaikino. 

Šimtą mylių į vakarus Vulfas laimingas prasėdėjo kėbule, vėjas 
švilpė pro ausis, greitis ir gausybė kvapų jį užhipnotizavo. Tviskan- 
čiomis akimis jis fiksavo kiekvieną naują vėjo dvelksmą, puldinėjo 
nuo vieno borto prie kito, atstatęs virpančias šnerves prieš vėją. 

Bakas Tomsonas prisistatė fermeriu. Visas septyniasdešimt pen- 
kias minutes, neatleisdamas kojos nuo akceleratoriaus, jis kalbėjo 

nieko Džeko neklausinėdamas. Tik kai išsuko į siaurą žvyrkelį prieš 
pat Kajugą ir sustojo prie bekraščio kukurūzų lauko, pagraibė marš- 
kinių kišenėje ir ištraukė negrabiai ir beveik į tualetinį popierių su- 
suktą cigaretę. 

- Esu girdėjęs apie raudonakius, - tarė vairuotojas. - Bet tavo 
pusbrolis nepakartojamas, - jis numetė cigaretę Džekui į delną. - Te- 
gu surūko, kai labai susijaudins, supratai? Gydytojo nurodymas. 

Džekas automatiškai įsikišo suktinukę į marškinių kišenę ir išli- 
po laukan. 

- Dėkui, Bakai, - pasakė jis vyrui. 

- Po šimts, kažkas pasivaideno, kai jis valgė, - pasakė Bakas. - Ir 
kaip tu jį suvaldai? Šauki “put, put, put!"* jam? 

Pajutęs, kad kelionė baigėsi, Vulfas iššoko iš kėbulo. 

Raudonasis pikapas nuburzgė, palikęs ilgą dulkių uodegą. 

- Vėl šitaip važiuokim! - išdainavo Vulfas. - Džeki! Važiuokim 
vėl! 

- Bičiuli, o, kad galėtume, - atsakė Džekas. - Nagi, paeikime. 
Kas nors gal sustos. 

Džekas patikėjo, kad sėkmė vėl sugrįžo ir visai netrukus jie pa- 
sieks Ilinojaus sieną. Jam kažkodėl atrodė, kad susisiekus su Spring- 
filde gyvenančiu Ričardu Sloutu viskas eis kaip sviestu patepta. Bet 
dalis Džeko dar gyveno malkine, kur tai, kas netikra, užgožia ir su- 
naikina tai, kas tikra, o kai prasideda blogi dalykai, viskas vyksta 
taip staigiai, kad neįmanoma jų kontroliuoti. Dar ilgai jis nematys 
Ilinojaus, o visą tą laiką vėl jausis uždarytas malkinėje. 


Siaubinga įvykių karuselė, kuri nuvedė į Sanlaito namus, įsisu- 
ko praėjus dešimčiai minučių nuo to momento, kai berniukai praėjo 
nedidelį ženklą, pranešantį, kad jie jau Kajugoje, kurioje gyvena 
23 568 žmonės. Pačios Kajugos niekur nesimatė. Jiems iš dešinės 
iki horizonto tęsėsi kukurūzų laukas, o kairėje per dirvoną kelias da- 
rė vingį ir šovė tiesiai tolyn. Nespėjus Džekui pagalvoti, kad jiems 
tikriausiai teks keliauti iki miesto pėsčiomis ir ten mėginti ieškoti 
pakeleivingos, kelyje pasirodė automobilis ir sparčiai artėjo prie jų. 

- Važiuosim kėbule? - džiugiai suriko iškėlęs rankas į viršų Vul- 
fas. - Vulfas važiuos gale! Čia ir dabar! 


283 


- Jis važiuoja ne į tą pusę, - pasakė Džekas. - Nusiramink, 1r te- 
gu ramiai mus aplenkia, Vulfai. Nuleisk rankas, kad nepagalvotų, 
jog stabdai. 

Vilkolakis nenoriai pakluso. Automobilis pasiekė posūkį. 

- Nevažiuosim kėbule? - beveik vaikiškai patempė lūpą Vulfas. 

Džekas papurtė galvą. Jis bandė įžiūrėti ovalinę emblemą ant 
dulkėtų baltų automobilio durelių. Ten galėjo būti parašyta “Apskni- 
ties parkų inspekcija“ arba “Valstijos gamtos apsauga“. Automobi- 
lis galėjo būti tiek žemės ūkio padargų agento, tiek priklausyti Ka- 
jugos eksploatacijos priežiūros tarnybai. Bet kai jis įsuko į Žvyrke- 
lį, Džekas pamatė, jog tai policijos automobilis. 

- Tai faras, Vulfai. Policininkas. Eik ramiai ir neišsišokinėk. Ge- 
riau, kad jis nesustotų. 

- Kas yra farininkas? - Vulfo balsas virto niūriu šnabždesiu. Jis 
pamanė, kad mašina važiuoja tiesiai į jį. - Ar farininkai žudo vul- 
fus? 

- Ne, - nuramino Džekas, - jie niekad nežudo vulfų, - bet nuo to 
vilkolakiui nepasidarė bent kiek geriau. Vulfas sugriebė Džeko 
ranką. 

- Prašau paleisk, Vulfai, - pasakė Džekas. - Jam tai pasirodys 
keista. 

Vulfas paleido ranką. 

Kai policijos automobilis priartėjo, Džekas dirstelėjo į figūrą už 
vairo, o tada apsisuko ir paėjo kelis žingsnius, kad matytų draugą. 
Vaizdas jo nenudžiugino. Automobilį vairavo policininkas despotiš- 
ku nutukusiu veidu. O Vulfo akyse atsispindėjo atviras siaubas. 
Akys žiba, šnervės trukčioja, iššiepti dantys. 

- Tau iš tikro patiko važiuoti to furgono užpakalyje? - paklausė 
j0 Džekas. 

Vilkolakis truputį atsipalaidavo, net šyptelėjo. Policijos automo- 
bilis praburzgė pro šalį; Džekas pajuto, kaip vairuotojas pasuka gal- 
vą juos apžiūrinėdamas. 

- Tvarka, - tarė Džekas. - Jis nuvažiuoja. Viskas bus gerai, Vulfai. 

Po kurio laiko vėl pasigirdo stiprėjantis variklio kriokimas. 

- Farininkas grįžta! 

- Tikriausiai grįžta į Kajugą, - pasakė Džekas. - Atsigręžk ir da- 
ryk viską kaip aš. Nespoksok į jį. 

Berniukai traukė žvyrkeliu, nekreipdami dėmesio į automobilį, 
kuris lyg tyčia vilkosi jiems įkandin. Vulfas pratisai suaimanavo. 

Policijos mašina aplenkė juos, žybtelėjo stabdžių žibintais ir su- 
stojo skersai kelio. Pareigūnas atidarė duris ir pastatė kojas ant že- 
mės. Paskui atsistojo. Jis buvo tokio paties ūgio kaip Džekas, kojos 
tr rankos normalios, o visas svoris susitelkęs veide ir ant pilvo. Su- 
kimštas į rudą uniformą jo pūzras kabojo išdribęs abiejose plataus 
rudo diržo pusėse. 

- Kiek man dar reikės laukti, - ištarė jis ir pasirėmęs ranka atsi- 
šliejo į dureles. - Nagi, pasakokite savo istoriją. Klokit. 

Vulfas susigūžęs užlindo Džekui už nugaros ir susigrūdo rankas 
giliai į kišenes. 

- Mes keliaujame į Springfildą, pareigūne, - pradėjo Džekas. - 
Mes balsuojame... galbūt tai ir neleistina. 

- Tai jau ne galbūt. Veeeelnias. O koks ten bernas bando už ta- 
vęs slėptis? 

- Tai mano pusbrolis, - Džekas sekundę nutilo karštligiškai mąs- 
tydamas - Istorijoje sunkiai tilpo Vulfas. - Aš turiu parvežti jį namo. 
Jis gyvena Springfilde su savo teta Helena, tai yra mano teta, ji yra 
mokytoja. Springfilde. 

- Jis ką, 1š kur nors pabėgęs? 

- Ne, ne, nieko panašaus. Jis tik... 

Policininkas ramiai narstė jį po kaulelį. 

- Vardai. 

Džekui tai buvo dilema: Vulfas tikrai vadins jį Džeku, nesvarbu, 
kuo jis prisistatys pareigūnui. 

-"Aš esu Džekas Parkeris, - atsakė jis. - O jis... 

- Palauk. Noriu, kad tas stuobrys pats prisistatytų. Ei, tu, ateik 
čia. Ar prisimeni savo pavardę, kelme? 

Vulfas išlindo iš už Džeko, įbedęs smakrą į krūtinę. Kažką suva- 
pėjo. 

- Negirdžiu, sūneli. 

- Vulfas, - sušnibždėjo jis. 

- Vulfas. Galėjau ir pats susiprasti. O vardas? Ar tu turėjai tik 
numerį? 

Vulfas smarkiai užsimerkė, sukryžiavo kojas. 

- Nagi, Filai, - paragino Džekas, manydamas, kad tai vienintelis 
vardas, kurį draugas gali įsiminti. 

Bet vos tik spėjo ištarti, Vulfas išsitiesė, pakėlė galvą ir suriko: 

- DŽEKAS! DŽEKAS! DŽEKAS VULFAS! 

- Kartais mes jį vadiname Džeku, - įsiterpė Džekas, jausdamas, 
kad jau per vėlu. - Todėl, kad jis labai mane mėgsta, kartais aš vie- 
nintelis galiu su juo susitvarkyti. Man gali tekti apsistoti Springfil- 
de keletą dienų, kad įsitikinčiau, jog jis įprato. 

- Man įgriso tavo pliurpimas, Džekai. Kodėl tau nesėdus su tuo 
Filu-Džeku ant galinės sėdynės ir nevažiavus į miestą visko išsiaiš- 
kinti? - kai Džekas nepajudėjo, policininkas uždėjo ranką ant di- 
džiulio pistoleto rankenos. - Lipkit į mašiną. Jis - pirmas. Noriu 1š- 
siaiškinti, kodėl jūs už šimto mylių nuo namų pamokų metu. Į ma- 
šiną. Mikliai. 

- Ach, pareigūne...- pradėjo Džėkas. O jam už nugaros Vulfas 
sukuždėjo: “Ne. Aš negaliu". 

- Mano pusbrolis turi vieną problemą, - pasakė Džekas. - Jis yra 
klaustrofobiškas. Nedidelės erdvės, ypač automobilių viduje, varo jį 
iš proto. Mes važiuojame tik atvirais furgonais, kad jis galėtų sėdėti 
kėbule. 

- Lipkit į mašiną, - griežtai įsakė policininkas ir atidarė užpaka- 
lines dureles. 

- NEGALIU! - suaimanavo Vulfas. - Vulfas NEGALI! Ten 
smirda, Džeki, smirda. - Jo nosis susiraukšlėjo. 

- Įlaipink jį į automobilį arba tai padarysiu aš, - pasakė pareigū- 
nas Džekui. 

- Vulfai, tik trumpam, - pradėjo raminti Džekas draugą ir siekė 
j0 rankos. Vulfas nenoriai leido jam ją paimti. Džekas nuvedė jį prie 
automobilio, vilkolakis vilko kojas žvyru. 

Vieną momentą atrodė, kad pavyks. Vulfas priėjo prie policijos 
automobilio tiek, kad galėjo ranka paliesti rėmą. Tada jis visas su- 
drebėjo ir abiem rankom įsikibo už durų rėmo. Atrodė, kad jis mė- 
gina perplėšti stogą kaip cirko stipruolis telefonų knygą. 

- Prašau, - tyliai ištarė Džekas. - Mes privalome. 

Bet Vulfas buvo persigandęs ir pasišlykštėjęs tuo, ką ten užuodė. 
Jis piktai papurtė galvą. Seilė iš burnos užtiško ant automobilio 
stogo. 

Policininkas apėjo Džeką ir ištraukė kažką 1š kilpos ant diržo. 
Berniukas spėjo pastebėti, jog tai ne pistoletas, o tada pareigūnas 
treniruotu judesiu kirto lazda Vulfui per pakaušį. Vilkolakis trinkte- 
lėjo į automobilio stogą, po to susileido į dulkes. 

- Imk iš kitos pusės, - įsakė policininkas, kabindamas lazdą į vie- 
tą, - įgrūsim šitą mėšlo maišą į mašiną. 

Po dviejų trijų minučių su sunkiu praradusio sąmonę Vulfo kū- 
nu automobilis lėkė į Kajugą. 

- Jau žinau, ką darysiu su tavimi ir su tavo bukapročiu pusbroliu, 
jeigu jis pusbrolis, kuo smarkiai abejoju, - policininkas pažvelgė į 
Džeką per užpakalinio vaizdo veidrodėlį; jo akys priminė į skystą 
dervą nugrimzdusias razinas. 

Staiga visas kraujas užvirė berniuko kraujagyslėse, širdis ėmė 
šokinėti krūtinėje. Džekas prisiminė cigaretę marškinių kišenėje. 
Užčiuopė ją pirštais ir greitai atitraukė ranką, kad policininkas nie- 
ko nesakytų. 

- Turiu užmauti jam batus, - pasakė jis. - Jie... nukrito. 

- Nieko, - pasakė policininkas, bet nekreipė dėmesio, kai Džekas 
pasilenkė. Pasislėpęs nuo veidrodėlio berniukas užmaukšlino prasi- 
žiojusį batą ant basos Vulfo kojos ir greitai susikišo suktinukę į bur- 
ną. Perkando ją, po burną pasklido keistas žolių kvapas. Džekas ėmė 
kramtyti, nurijo. Žolės šiurkščiai nuslinko gerkle, ir berniukas kon- 
vulsiškai atsitiesė, stengdamasis atsikrenkšti užčiaupta burna. Kai 
gerklė buvo tuščia, jis prarijo sudrėkusią marihuaną. Paskui per- 
braukė liežuviu per dantis, rankiodamas visus trupinėlius. 

- Jūsų laukia keli siurprizai, - pasakė pareigūnas. - Įleisim trupu- 
tį saulės šviesos į jūsų sielas. 

- Saulės šviesos į mūsų sielas? - pasitikslino Džekas pagalvojęs, 
kad policininkas pastebėjo jį kemšantį cigaretę. 

- Ir įtaisysim kelias pūsles ant rankų, - pridūrė policininkas ir pa- 
tenkintas pažiūrėjo į sutrikusį berniuką galinio vaizdo veidrodėlyje. 


Kajugos municipaliteto pastatas buvo tamsus neapšviestų kori- 
dorių ir siaurų laiptų, kurie netikėtai kilo aukštyn, labirintas. Vamz- 
džiais tekėjo 1r gurgė vanduo. 

- Leiskite man kai ką paaiškinti, vaikai, - pasakė policininkas, 
pastumdamas juos prie paskutinių laiptų. - Aš jūsų nesuėmiau. Su- 
pratote? Jūs esate sulaikyti apklausai. Nenoriu nieko girdėti apie te- 
lefono skambutį. Būsit prikirpti, kol nepapasakosite, kas jūs esate ir 
kur keliaujate. Girdite? Dabar susitiksime su teisėju Fiečaildu, ir jei- 
gu nesakysite teisybės, už tai skaudžiai užmokėsite. Į viršų. Judin- 
kitės! 

Viršuje policininkas pastūmė duris. Pusamžė moteris juoda 
suknele ir akiniais plonais rėmeliais pakėlė akis nuo rašomosios ma- 
šinėlės prie sienos. 

- Dar du bėgliai, - pasakė policininkas. - Praneškite jam, kad mes 
laukiame. 

Moteris linktelėjo, pakėlė telefono ragelį ir pasakė kelis žodžius. 

- Galite eiti, - tarė ji, vedžiodama akimis nuo Džeko prie Vulfo. 

Pareigūnas nulydėjo juos per prieškambarį iki dvigubai didesnės 
patalpos, kurios viena siena buvo pristatyta knygų lentynų, o prieš- 
priešiais puikavosi įrėminti diplomai, sertifikatai ir nuotraukos. Ant 
lango buvo nuleistos žaliuzės. Už mažiausiai šešių pėdų plokštės 
stalo stovėjo kaulėtas vyras tamsiu kostiumu, suglamžytais baltais 
marškiniais ir nenusakomo rašto siauru kaklaraiščiu. Vyro veidas 
buvo vientisas raukšlių žemėlapis, o plaukai buvo per daug juodi, 
kad būtų natūralūs. Ore kabojo cigarečių dūmų kamuoliai. 

- Tai ką gi mes čia turime, Frenki? - vyro balsas buvo įtartinai 
gilus, beveik teatrališkas. 

- Vaikus, paimtus nuo Frenč Liko kelio, netoli Tompsono sody- 
bos. 

Teisėjo Fiečaildo raukšlelės susimetė į šypseną, kai jis pasisuko 
į Džeką. 

- Ar turi kokius nors dokumentus, sūnau? 

- Ne, sere, - atsakė berniukas. 

- Ar kalbėjai pareigūnui Viljamsui tiesą? Jis taip nemano, nes ne- 
būtumėt čia pakliuvę. 

- Taip, sere, - atsakė Džekas. 

- Tai papasakok man savo istoriją, - teisėjas apėjo stalą suplėšy- 
damas dūmų šydą ir prisėdo ant kampo. Tada prisidegė cigaretę; 
Džekas įsitikino, kad jo įdubusios šviesios akys nepažįsta pasigailė- 
jimo. 

Tai vėl muskautas. 

Giliai įtraukęs oro, Džekas pradėjo: 

- Mano vardas - Džekas Parkeris. Jis yra mano pusbrolis, irgi 
Džekas. Džekas Vulfas. Bet tikrasis jo vardas yra Filipas. Jis gyve- 
no pas mus Deilvilyje, nes jo mama susirgo, o tėvas jau miręs. Aš 
kaip tik vežu jį atgal į Springfildą. 

- Jis silpnaprotis, tiesa? 

- Šiek tiek lėtesnio mąstymo, - atsakė Džekas ir žvilgtelėjo į 
Vulfą. Tas nesusigaudė, kur esąs. 

- Kokia tavo mamos pavardė? - paklausė Vulfo teisėjas. Vulfas 
tylėjo. Jis stovėjo užsimerkęs ir susikišęs į kišenes rankas. 

- Jos vardas Helena, - atsakė Džekas, - Helena Vogan. 

Teisėjas pakilo nuo stalo ir lėtai prisiartino prie berniuko. 

- Tu išgėręs, sūnau? Sverdėji truputį. 

- Ne. 

Teisėjas Fiečaildas priėjo per pėdą ir pasilenkė. 

- Papūsk. 

Džekas prasižiojo ir papūtė. 

- Ne. Negėręs, - teisėjas atsitiesė. - Bet tai vienintelis dalykas, ko 
tu nesumelavai. Pūti man į akis miglą, vaikine. 

- Atleiskite, kad mes balsavome, - pasakė Džekas, sverdamas 
kiekvieną žodį. Nuo to gali priklausyti, ar juos su Vulfu paleis, be 
to, jam sunkiai sekėsi formuluoti žodžius - viskas, regis, siaubingai 
sulėtėjo. Kaip ir malkinėje sekundės ištįso. - Paprastai mes to neda- 
rome, nes Vulfas... Džekas, tiksliau, negali ištverti automobilyje. 
Daugiau to nedarysime. Mes nepadarėme nieko bloga, sere, ir tai 
tikra tiesa. 

- Tu nesupratai, sūnau, - tarė teisėjas, ir jo gilios akys vėl sutvis- 
ko. Jis tuo mėgaujasi, - saprato Džekas. Teisėjas Fiečaildas lėtai už- 
lindo už stalo. - Stabdyti pakeleivingas mašinas - tai dar ne viskas. 
Jūs, du vieniši berniukai kelyje, keliaujantys iš nežinia kur į nežinia 
kur, ieškote sau nemalonumų, - jo balsas virto tamsiu medumi. - Bet 
mūsų apygardoje yra tai, kas skirta kaip tik tokiems vaikams kaip 
jūs. Beje, valdžios patvirtinta ir finansuojama. Tai Gardnerio Sanlai- 
to maldos namai sunkiems paaugliams. Misterio Gardnerio pasieki- 
mai darbe su tokiais vaikais tiesiog stebuklingi. Mes nusiuntėme 
jam keletą nepataisomų vaikų, o po kiek laiko jie jau maldavo Jė- 
zaus atleidimo. Sakyčiau, tai tiesiog nuostabu, kaip jūs manote? 

Džekas nurijo seiles. Jo gerklė atrodė sausesnė negu malkinėje. 

- E... sere, mums tikrai reikia skubiai pasiekti Springfildą. Visi 
jaudinsis... 

- Labai tuo abejoju, - pertraukė teisėjas, šypsodamasis visomis 
savo raukšlelėmis. - Bet paklausykite manęs. Vos tik jus išveš į 
Sanlaito namus, aš paskambinsiu į Springfildą ir paprašysiu surasti 
Helenos... Vulf, - tiesa? - telefoną. Ar Helenos Vogan? 

- Vogan, - pasakė Džekas, ir raudonis užliejo visą veidą. 

- Taip. 

Vulfas papurtė galvą ir markstydamasis uždėjo ranką ant Džeko 
petiės. 

- Atsipeikėjai, sūnau? - paklausė teisėjas. - Gal pasakysi, kiek 
tau metų? 

Vulfas sumirksėjo ir pasisuko į Džeką. 

- Šešiolika, - atsakė už jį draugas. 

- O tau? 

- Dvylika. 

- A. O aš duočiau tau dar kelis metus viršaus. Tuo svarbiau su- 
teikti tau pagalbą dabar, kol dar nepakliuvai į tikrai rimtą bėdą, su- 
tinki, Frenki? 

- Amen, - ištarė policininkas. 

- Po mėnesio vėl čia sugrįšite, - tęsė teisėjas. - O tada pasižiūrė- 
sime, ar jūsų atmintis pasitaisė. Kodėl tavo akys tokios raudonos? 

- Iš džiaugsmo, - atsakė Džekas. Policininkas kriuktelėjo. Tik po 
sekundės berniukas suprato, kad tai buvo juokas. 

- Vežk juos iš čia, Frenki, - pasakė teisėjas. Jis jau kėlė ragelį. - 
Po trisdešimties dienų jūs būsit visai kitokie. 


Kai jie lipo municipalinio raudonų plytų pastato laiptais, Džekas 
pasiteiravo Frenkio Viljamso, kam teisėjui reikėjo jų amžiaus. Poli- 
cininkas padvejojo ant paskutinio laiptelio ir įdėmiai pažvelgė į 
Džeko veidą. 

- Sanlaito namai ima nuo dvylikos, o paprastai išleidžia devynio- 
likos, - jis išsišiepė. - Sakaisi niekad apie jį negirdėjęs per radiją? Jis 
didžiausia vietos įžymybė. Esu tikras, kad garsas apie jį turėjo pa- 
siekti 1r Deilvilį, - policininko dantys buvo smulkūs, reti, kreivi. 


Po pusvalandžio jie vėl buvo užmiestyje. 

Vulfas nesipriešindamas atsisėdo ant galinės sėdynės. Frenkis 
Viljamsas nukabino lazdą nuo diržo ir paklausė: 

- Nori dar kartą paragauti, išgama? Kas žino, gal taip įkrėsiu tau 
drąsos? 

Vulfas suvirpėjo, šnervės pakilo, bet jis ramiai nusekė Džeką į 
automobilį. Ten kaipmat užspaudė delnu nosį 17 ėmė kvėpuoti pro 
burną. 

- Mes iš ten pabėgsime, Vulfai, - šnipštelėjo jam į ausį Džekas. 
- Po poros dienų sugalvosim, kaip tai padaryti. Iš vairuotojo sėdy- 
nės pasigirdo: “Nekalbėti"'. 

Džekas jautėsi keistai atsipalaidavęs. Jis buvo tikras, kad ras iš- 
eitį. Jis atsilošė Vulfo apkabintas per pečius ir žiūrėjo į lekiančius 
pro šalį laukus. 

- Štai, - pasakė policininkas. - Būsimi jūsų namai. 

Džekas išvydo aukštas mūro sienas, siurrealistiškai stūksančias 
vidury laukų. Sanlaito namus juosė pernelyg aukštos, kad kas nors 
matytųsi, sienos, iš viršaus apjuostos trimis spygliuotos vielos eilė- 
mis, 0 į cementą buvo įmūryta stiklo duženų. Automobilis dabar va- 
žiavo pro tuščius laukus, aptvertus vielų tvoromis. 

- Čia iš viso šešiasdešimt akrų, - paaiškino Viljamsas. - Ir visur 
arba sienos, arba tvora - patikėkit. Berniukai patys aptvėrė. 

Platūs geležiniai vartai vedė į Sanlaito namus. Vos tik mašina 
pasuko prie įvažiavimo, vartai atsivėrė paklusę elekroniniam signalui. 

- Filmavimo kamera, - paaiškino policininkas. - Jie jau laukia 
dviejų naujų žuvelių. 

Džekas pasilenkė ir prisispaudė prie stiklo. Abiejose kelio pusė- 
se šiurkščios medvilnės švarkeliais vilkintys berniukai kaupė ir ka- 
sė žemę, stumdė karučius. 

- Jūs, avigalviai, man ką tik uždirbote dvidešimt dolerių, - pasa- 
kė Viljamsas. - Antrą tiek teisėjui Fiečaildui. Argi ne puiku? 


Sanlaito namai 


Pastatas kažkodėl Džekui atrodė pastatytas iš vaikiškų kaladėlių 
- Jis plėtėsi, augant naujų patalpų poreikiui. Bet pastebėjęs, jog visi 
langai grotuoti, pagalvojo, kad jis labiau panėši į kalėjimą, o ne į 
vaikų statybą. 

Dauguma vaikų nuleido įrankius ir stebėjo važiuojančią policijos 
mašiną. 

Frenkis Viljamsas sustojo kieme. Vos tik nutilo variklis, pro pa- 
grindines duris išėjo aukštas vyras ir sunėręs priekyje rankas stebė- 
j0 nuo laiptų viršaus. Tankiais ilgais baltutėliais plaukais apsuptas 
veidas atrodė neįtikėtinai jaunas, lyg prie tų griežtų vyriškų bruožų 
būtų pasidarbavęs plastinės chirurgijos specialistas. Tai buvo veidas 

žmogaus, kuris gali įsiūlyti bet ką bet kur bet kam. Drabužiai buvo 
tokie pat balti kaip ir plaukai: baltas kostiumas, balti batai, balti 
marškiniai, o apie kaklą apvyniotas baltas šilko šalis. Kai berniukai 
išlipo iš automobilio, vyras užsidėjo tamsius akinius ir valandėlę 
juos tyrinėjo. Paskui skruostuose atsirado gili šypsenos raukšlė, ir 
jis įsikišo akinius atgal į kišenę. 

- Taip, - pratarė jis. - Taip, taip, taip. Ką mes darytume be jūsų, 
pareigūne Viljamsai? 

- Laba diena, jūsų prakilnybe Gardneri, - pasisveikino policinin- 
kas. 

- Ar čia įprastas atvejis, ar šitie jaunuoliai įsitraukė į kokią nors 
nusikalstamą veiklą? 

- Valkatos, - atsakė policininkas. Įsispendęs rankomis į šonus, jis 
žiūrėjo į Gardnerį prisimerkęs, tarytum jo baltumas žeistų akis. - 
Atsisakė pasakyti Fiečaildui savo tikruosius vardus. Šitas, didysis, - 
parodė jis nykščiu į Vulfą, - nieko nekalba. Turėjau kaukštelti per 
galvą, kad įsėstų į mašiną. 

Gardneris teatrališkai palingavo galva. 

- Malonėkite atvesti juos čia, kad galėtų prisistatyti ir atlikti kai 
kuriuos formalumus. Ar Žinoma priežastis, dėl kurios šita porelė at- 
rodo tokia “apkvaitusi"*? 

- Dičkiui aš trinktelėjau per makaulę. 

- Hmmmmm, - Gardneris atsitraukė. 

Kai Viljamsas stumtelėjo berniukus prie laiptų į ilgą verandą, 
vyras baltais drabužiais pakreipė galvą ir apžiūrėjo atvykėlius. Dže- 
kas su Vulfu užlipo laiptais ir nedrąsiai žengė į verandą. Frenkis 
Viljamsas nusišluostė nuo kaktos prakaitą ir atsistojo šalia. Gardne- 
ris paslaptingai šypsojosi, bet žvilgsnis bėgiojo nuo vieno berniuko 
prie kito. Po akimirkos Džekas pagavo jo žvilgsnyje kažką šaltą, 
tamsų ir pažįstamą, bet jo prakilnybė vėl išsiėmė akinius ir užsidė- 
jo. Šypsena ir toliau buvo paslaptinga ir švelni, nors Džekas sustin- 
go nuo to žvilgsnio: jis kažkur jau buvo matęs vyrą anksčiau. 

Jo prakilnybė Gardneris nuleido akinius ant nosies galo ir Žžais- 
mingai dirstelėjo pro rėmelių viršų. 

- Vardai? Jūsų vardai? Ar galime sužinoti šitų džentelmenų var- 
dus? 

- Aš - Džekas, - pradėjo berniukas ir nutilo; nenorėjo pasakyti 
nieko daugiau negu reikia. Vieną akimirką jam pasirodė, kad realy- 
bė atsitraukia nuo jo. Jis vėl Teritorijose, tik dabar jos grėsmingos, 

gąsdinančios, oras prisipildė dūmų, šokinėjančių liepsnų ir kankina- 
mų kūnų riksmo. 

Galinga ranka suspaudė jo alkūnę ir privertė pakelti akis. Džekas 
užuodė ne dvoką ir dūmus, o siaubingai saldų, be saiko naudojamą 
odekoloną. Melancholiškos pilkos akys žvelgė tiesiai į jį. 

- Juk tu blogas berniukas, Džekai? Ar buvai blogas berniukas? 

- Ne, mes tik balsavome 1r... 

- Manau, tu truputį apkvaišęs, - pareiškė jo prakilnybė Gardne- 
ris. - Pasistengsim skirti tau ypatingą dėmesį, - jis paleido alkūnę, 
atsitraukė ir pasitaisė akinius. - Tikriausiai turi ir pavardę? 

- Parkeris, - atsakė Džekas. 

- Taaaaip. 

Gardneris nusiėmė akinius, grakščiai pasisuko ir įsmeigė Žvilgs- 
nį į Vulfą. Niekuo neišsidavė, ar patikėjo Džeko žodžiais. 

- O, tvirtas egzempliorius. Tikras žaliūkas. Mes būtinai rasime 
kur panaudoti tokią jėgą Dievui šlovinti. Gal galiu paprašyti pasek- 
ti misterio Džeko Parkerio pavyzdžiu ir prisistatyti? 

Džekas sunerimęs pažvelgė į draugą. Jis stovėjo palenkęs galvą 
ir sunkiai kvėpavo. Iš lūpų kampučio nudryko seilė. Vogto megzti- 
nio priekis buvo išteptas purvu ir ištaukuotas. Vulfas papurtė galvą, 
bet tas judesys buvo bereikšmis: lygiai taip galėjo nuvyti musę. 

- Tavo vardas, sūnau? Vardas? Vardas? Ar tavo vardas Bilas? 
Artas? Semis? Ne... koks nors galingas, esu tikras. Džordžas, tik- 
riausiai? 

- Vulfas, - ištarė vilkolakis. 

- A, tai nuostabu, - Gardneris abiems nusišypsojo. - Misteris Par- 
keris ir misteris Vulfas. Gal palydėsite juos vidun, pareigūne? Kaip 
mums pasisekė, kad misteris Bastas šiuo metu atvykęs. Nes daly- 
vaujant misteriui Hektorui Bastui, - vienam iš mūsų stiuardų, - 
mums tikriausiai pavyks susikalbėti su misteriu Vulfu, - jis nužvel- 
gė berniukus pro akinių viršų. - Mes tikime čia, Šventraščio namuo- 
se, kad Dievo kariai geriau žygiuoja, jeigu jie žygiuoja su uniforma. 
O) Hekas Bastas beveik toks petingas kaip mūsų bičiulis Vulfas, jau- 
nasis Džekai Parkeri. Taigi jis galės rasti jam uniformą ir išmokyti 
disciplinos. Patogu, tiesa? 

- Džekai, - tyliai pašaukė Vulfas. 

- Taip. 

- Man skauda galvą, Džekai. Labai skauda. 

- Tau skauda galvelę, misteri Vulfai? - jo prakilnybė priplaukė 
prie vilkolakio ir švelniai paglostė jam ranką. Vulfas atšlijo pasi- 
bjaurėjęs. Odekolonas, suprato Džekas, tas sunkus aromatas jautriai 
Vulfo nosiai buvo blogiau už amoniaką. 

- Nieko tokio, sūnau, - tarė Gardneris, neužgautas Vulfo reakci- 
j0s. - Misteris Bastas arba misteris Zingeris, antrasis mūsų stiuardas, 
pasirūpins tuo viduje. Frenkai, rodos sakiau, kad vestumėt juos į na- 
mus. 

Pareigūnas sureagavo it baksteltas į užpakalį smeigtuku. Veidas 
dar labiau paraudo, jis puolė per verandą prie durų. 

Sanlaitas Gardneris dirstelėjo į Džeką dar kartą, ir berniukas su- 
prato, kad dabitiškas apdaras yra tik maskuotė: po baltais drabužiais 
slėpėsi šaltas ir pamišęs žmogus. Iš Gardnerio rankovės žvangėda- 
ma išlindo stora auksinė grandinė ir liko kaboti prie nykščio. Dže- 
kas išgirdo botago kirtį ir pažino pilkas akis. 

Gardneris buvo Osmondo dvynys. 

- Į vidų, bičiuliai, - pakvietė Gardneris ir pasilenkė rodydamas į 
duris. 


- Beje, misteri Parkeri, - pasakė Gardneris, kai jie įžengė į namą, 
- ar mes nebuvome susitikę anksčiau? Juk turėtų būti kokia nors 
priežastis, dėl ko jūs man atrodote toks matytas? 

- Nežinau, - atsakė berniukas, atidžiai apžiūrinėdamas keistą 
Šventraščio namų interjerą. 

Prie žalia kilimine danga uždengtos sienos stovėjo ilgos kušetės 
tamsiai mėlynais apmušalais. Prie kitos sienos buvo pristumti du 
masyvūs oda aptraukti stalai. Nuo vieno stalo į juos abejingai pasi- 
žiūrėjo spuoguotas paauglys ir vėl įsmeigė akis į video ekraną, kur 
pamokslininkas per televizorių plūdo rokenrolą. Prie gretimo stalo 
sėdėjęs vaikinas išsitiesė ir agresyviu žvilgsniu nudelbė Džeką. Jis 
buvo lieknas, tamsiaplaukis, o siauras veidas atrodė protingas ir 1r- 
zlus. Prie balto nertinio su aukštu kaklu kišenės buvo pritvirtinta sta- 
čiakampė kortelė su vardu, kokias nešioja kareiviai: ZINGERIS. 

- Aš tikrai manau, kad mes jau buvome susitikę anksčiau, juk 
taip, bičiuli? Patikėk manimi, turėjome, nes aš nepamirštu, aš tie- 

siog negaliu ištrinti iš atminties veido, kurį įsidėmėjau. Ar kada 
nors anksčiau buvai patekęs į kokią nors bėdą, Džekai? 

- Niekados nesu jūsų matęs, - atsakė berniukas. 

Kambario kampe nuo mėlynos kušetės pakilo stambus bernas ir 
išsitempė laukdamas. Jis taip pat vilkėjo baltą nertinį su kaklu ir 
kortele. Jaunuolio rankos nervingai šmirinėjo nuo diržo į mėlynų 
džinsų kišenes. Jis buvo mažiausiai šešių pėdų trijų colių ir svėrė 
bemaž tris šimtus svarų. Skruostai ir kakta raudonavo nuo spuogų. 
Tai neabejotinai buvo Bastas. 

- Ką gi, tikriausiai po kiek laiko prisiminsiu, - pasakė Sanlaitas 
Gardneris. - Hekai, ateik čia ir padėk naujokams užsiregistruoti, ge- 
rai? 

Bastas nuplumpsėjo suraukęs kaktą. Jis praėjo visai pro pat Vul- 
fą, ir jeigu tas būtų atsimerkęs, ko jis nepadarė, būtų išvydęs įsiūčio 
perkreiptą Basto kaktą ir piktas mažas lokio akutes, spingsinčias 1š 
po gauruotų antakių. Bastas pasisuko į Džeką ir burbtelėjęs “Ateik? 
mostelėjo ranka stalo link. 

- Užregistruok, po to nuvesk į drabužinę persirengti, - abejingu 
balsu paliepė Gardneris. Tada saldžiai nusišypsojo Džekui ir malo- 
niai ištarė: - Džekai Parkeri, man įdomu, kas tu esi iš tikrųjų. Bas- 
tai, pasirūpink, kad jo kišenėse nieko neliktų. 

Bastas išsišiepė. 

Sanlaitas Gardneris nuplaukė prie nekantraujančio Frenkio Vil- 
jamso ir lėtai ištraukė ilgą odinę piniginę iš vidinės švarko kišenės. 
Džekas pastebėjo, kad jis ima skaičiuoti pinigus policininkui į 
delną. 

- Nesisukiok, snargliau, - pasakė berniukas už stalo, ir Džekas 
akimirksniu atsigręžė. Jis žaidė pieštuku ir kvailai šypsojosi, bet vi- 
siškai neadekvati maskuotė treniruotai Džeko intuicijai atskleidė, 
kad pagaliau prasiveržė esminiai jo bruožai: pyktis ir irzlumas. - Jis 
moka rašyti? 

- Velnias, nemanau, - atsakė Džekas. 

- Tada turėsi pasirašyti už jį, - Zingeris parodė du blankus. - Pa- 
rašyk vardą viršutinėje eilutėje, pasirašyk apatinėje. Ten, kur padėti 
kryžiukai, - berniukas sudribo į kėdę ir sukando pieštuką. Džekas 
įtarė, kad tai pamėgdžiota iš jo prakilnybės Sanlaito Gardnerio. 

“DŽEKAS PARKERIS"", užrašė jis ir apačioje suraitė kažką pa- 
našaus. FILIPAS DŽEKAS VULFAS, antras įrašas ir dar neįskai- 
tomesnis parašas. 

- Dabar jūs esate Indianos valstijos globotiniai, ir tokie liksite 
dar trisdešimt dienų, nebent apsigalvotumėte likti ilgiau, - Zingeris 
paėmė popierius. - Būsite... 

- Apsigalvotume? - paklausė Džekas. - Kaip suprasti “apsigalvo- 
tume“"? 

Zingerio skruostai truputį paraudo. Jis palenkė galvą į šoną ir 
šyptelėjo. 

- Tikriausiai negirdėjote, kad per šešiasdešimt procentų vaikų čia 
gyvena savo noru. Visai gali būti, kad jūs nutarsite čia pasilikti. 

Džekas pasistengė likti abejingas. 

Zingerio lūpos persikreipė it užkabintos kabliuku. 

- Čia labai geri namai, ir jeigu išgirsiu jus skundžiantis - sveikos 
vietos neliks. Čia geriausia vieta, kur jums teko pabuvoti, aš įsitiki- 
nęs. Pasakysiu jums dar kai ką: neturite pasirinkimo. Privalote gerb- 
ti Sanlaito namus. Aišku? 

Džekas linktelėjo. 

- O jam? Jam aišku? 

Džekas pažiūrėjo į draugą: tas lėtai mirksėjo ir kvėpavo pro 
burną. 

- Manau, kad taip. 

- Gerai. Tada gyvensite viename kambaryje. Keliamės penktą 
ryto, einame į pamaldas. Po to dirbame laukuose iki septynių, pus- 
ryčiaujame valgomajame. Grįžtame į laukus dirbti iki vidurdienio, 
dvyliktą valgome priešpiečius ir skaitome Bibliją; nuo to kiekvienas 
persilaužia, todėl geriau iškart galvokit apie tai, ką skaitote. Ir jokios 
pornografijos iš Giesmių Giesmės, nebent norite sužinoti, ką reiškia 
disciplina. Po priešpiečių vėl darbas. 

Zingeris įdėmiai pasižiūrėjo į Džeką. 

- Ei, tik negalvok, kad Sanlaito namuose dirbi už dyką. Su val- 
džia buvo susitarta, kad kiekvienas gaus prideramą valandinį atlygį, 
kurio dalis skiriama pragyvenimo išlaidoms: drabužiams, maistui, 
elektrai ir panašiai. Gaunate penkiasdešimt centų per valandą. Tai 
reiškia, kad per dieną uždirbate po penkis dolerius, o per savaitę - 
trisdešimt. Sekmadienius mes praleidžiame Sanlaito koplyčioje, iš- 
skyrus valandą, kurią vadiname Sanlaito Gardnerio Evangelijos va- 
landa. 

Raudonis vėl nugrimzdo po jo oda, ir Džekas nenorom turėjo 
linktelti galva parodydamas, kad suprato. 

- Jeigu elgsitės kaip pridera ir kalbėsite kaip žmonės, ko nesuge- 
ba dauguma, galite pakliūti į GT - Gatvės Tarnybą. Mes turime du 
Gatvės Tarnybos būrius. Vienas dirba gatvėse: pardavinėja giesmes, 
gėles ir jo prakilnybės Gardnerio brošiūras, o kitas dirba oro uoste. 
Šiaip ar taip, mes turime trisdešimt dienų perauklėti jus, valkatas, ir 
priversti pamatyti, kokie purvini ir ligoti buvo jūsų sumauti gyveni- 
mai prieš pakliūnant čia. Ir tai mes pradėsime nuo šios sekundės. 

Zingeris atsistojo rausdamas lyg rudeninis lapas ir sudėjo pirštų 
galiukus ant stalo. 

- Iškraustykite savo kišenes. Dabar. 

- Čia ir dabar, - kaip aidas pakartojo Vulfas. 

- IŠVERSKITE! - suriko Zingeris. - NORIU MATYTI VISKĄ! 

Bastas atsistojo greta Vulfo. Jo prakilnybė Gardneris, palydėjęs 
policininką iki automobilio, prislinko prie Džeko. 

- Asmeniniai daiktai, įsitikinome mes, per daug pririša berniukus 
prie praeities, - kreipėsi Gardnenis į Džeką. - Destrukcinė priemonė. 
Tai labai veiksminga. 

- IŠVERSTI KIŠENES! - subliovė nebesivaldydamas Zingeris. 

Džekas ištraukė iš kišenių kelis jo kelionės palydovus: raudoną 
nosinę, padovanotą Elberto Palamaunteino žmonos, kai ji pamatė, 
kad Džekas šluosto nosį į rankovę, dvi degtukų dėžutes, kelis dole- 
rius ir centų monetas - iš viso šešis dolerius keturiasdešimt du cen- 
tus - ir raktą nuo 407-0 “ Alhambros" viešbučio kambario. Paskui 
sugniaužė tris daiktelius, kuriuos ketino pasilikti. 

- Manau, norėsite pasiimti ir mano kuprinę, - pasakė jis. 

- Žinoma, šikniau, - pompastiškai ištarė Zingeris, - žinoma, no- 
rėsim tavo kuprinės, bet pirmiausia norėsim to, ką bandai paslėpti. 
Trauk viską lauk ir mikliai! 

Nenoriai Džekas išėmė Spidžio gitaros plektrą, marmuro rutuliu- 
ką bei sidabrinį dolerį ir padėjo juos ant nosinės. 

- Čia mano talismanai. 

Zingeris paėmė plektrą. 

- Ei, o kas čia? Kas tai yra? 

- Nagų krapštukas. 

- Taip, žinoma, - bernas pavartė jį pirštais, pauostė. Jeigu būtų 
pabandęs jį dantimis, Džekas būtų smogęs jam į veidą. - Krapštu- 
kas. Tu nemeluoji? 

- Man davė jį vienas draugas, - pasakė Džekas ir pasijuto vie- 
nišesnis negu per visas klajonių savaites. Jis prisiminė Sniegelį prie 

prekybos centro, kuris žvelgė Spidžio akimis ir kažkaip, Džekui ne- 
suprantamu būdu, iš tikrųjų buvo Spidis. Tas pats Spidis, kurio pa- 
varde jis dabar pasivadino. 

- Lažinuosi, kad jis vogtas, - pareiškė Zingeris ir numetė kauliu- 
ką prie monetos ir rutuliuko. - Dabar kuprinę. 

Kai Džekas nusiėmė nuo peties kuprinę 1r padavė Zingeriui, tas 
susiraukęs iš pasibjaurėjimo kelias minutes ją tikrino. Pasibjaurėjo 
kelių likusių berniuko drabužių būkle ir nusivylė neradęs maišelio 
su narkotikais. 

Spidi, kur tu dabar? 

- Jis nieko neturi, - pasiskundė Zingeris. - Kaip manote, ar reikia 
jį apieškoti visą? 

Gardneris papurtė galvą. 

- Pažiūrėkime, ką rasime pas misterį Vulfą. 

Bastas prisislinko dar arčiau. Zingeris tarė: “Na?" 

- Jo kišenėse nieko nėra, - pasakė Džekas. 

- Noriu, kad jos būtų išverstos! IŠVERSTOS! - subliovė Zinge- 
ris. - ANT STALO! 

Vulfas nunarino galvą ir užsimerkė. 

- Ar turi ką nors kišenėse, ką? - paklausė Džekas. 

Vulfas lėtai linktelėjo. 

- Turi! Tas mulkis turi! - sukrankė Zingeris. - Prieik arčiau, bu- 
kaproti, ir krauk viską ant stalo, - jis garsiai pliaukštelėjo rankomis. 
- Oho, Viljamsas jų neapieškojo! Ir Fiečaildas ne! Tai neįtikėtina - 
tokie mulkiai! 

Bastas prikišo savo marmūzę prie Vulfo ir sušnypštė: 

- Jeigu tučtuojau neišversi savo kišenių, aš nusuksiu tau sprandą. 

Džekas tyliai paprašė: 

- Daryk, kaip liepia, Vulfai. 

Vulfas sudejavo. Tada ištraukė dešinę ranką ir atlenkė pirštus. 
Ant oda aptraukto stalo nukrito trys mediniai degtukai ir pora van- 
dens nugludintų spalvotų akmenėlių. Kairėje rankoje buvo dar du 
tokie dailūs akmenėliai. 

- Tabletės! - puolė prie jų Zingeris. 

- Nebūk idiotas, Soni, - pasakė Gardneris. 


- Per tave likau kvailys, - pasakė Zingeris tyliu, bet pagiežingu 
balsu Džekui, kai jie lipo laiptais į antrą aukštą. Laiptai buvo išklo- 
ti nutrintu kilimu su rožių motyvais. Tik pagrindiniai Sanlaito Sven- 

traščio narų laiptai buvo papuošti, kiti atrodė apleisti ir neprižiūri- 
mi. - Tu dėl to dar pasigailėsi, aš tau pažadu. Čionai niekas nedaro 
asilo iš Sonio Zingerio. Praktiškai aš čia šeimininkas, avinai jūs. 
Velnias! - Zingeris prikišo siaurą išraudusį veidą prie Džeko. - Ge- 
rai tu mane apmovei su tuo idiotu ir jo sumautais akmenėliais. Už 
tai tu su kaupu sumokėsi. 

- Aš nežinojau, kad jis turi ką nors kišenėse, - pasakė Džekas. 

Zingeris, einantis priekyje berniukų, staiga sustojo kaip įkastas. 
Jo akys susiaurėjo; visas veidas tarsi pasmailėjo. Džekas suprato, 
kas jo laukia, anksčiau, negu Zingerio ranka šniojo jam per veidą. 

- Džekai? - sušnibždėjo Vulfas. 

- Nieko tokio, - atsakė jis. 

- Jeigu pakiši man kiaulę, gausi dvigubai, - pažadėjo Zingeris 
Džekui. - Jeigu tai padarysi prie jo prakilnybės Gardnerio, gausi ke- 
turgubai, aišku? 

- Taip, - atsakė berniukas. - Atrodo, aišku. Ar mes neturėtume 
persirengti? 

Zingeris nusisuko ir nužingsniavo į viršų, valandėlę Džekas sto- 
vėjo apačioje ir žiūrėjo į liesą Zingerio figūrą, lipančią laiptais. Jr tu, 
- tarė jis sau. - Tu ir Osmondas. Kadaise. Po kurio laiko jis nusekė 
iš paskos, o vilkolakis stengėsi neatsilikti. 

Ilgame, dėžių prikrautame kambaryje Zingeris liko prie durų, kol 
išstypęs vaikinas bereikšmiu veidu 1r lunatiko elgsena ieškojo len- 
tynose jiems drabužių. 

- Ir batus. Surask jiems tinkamą avalynę, nes gausi į rankas kas- 
tuvą, - įspėjo Zingeris nežiūrėdamas į išstypėlį. Abejingas pasišlykš- 
tėjimas - tai dar vienas dalykas, išmoktas iš Sanlaito Gardnerio. 

Sandėlio kampe vaikinas vargais negalais iškniso trylikto dydžio 
suvarstomus juodus batus, o Džekas apavė jais Vulfą. Tada Zingeris 
nuvedė juos į kitą aukštą, į miegamuosius. Čia nebuvo net bandyta 
užglaistyti tikrosios Sanlaito namų dvasios. Per visą aukštą ėjo ilgas 
siauras koridorius - tikrai ne mažiau penkiasdešimties pėdų ilgio. Iš 
abiejų pusių matėsi durų su langeliais akių aukštyje eilės. Džekui 
miegamieji labiau priminė kalėjimą. 

Zingeris nuvedė juos koridoriumi ir sustojo prie vienų durų. 

- Pirmą dieną niekas nedirba. Naują dienos režimą pradėsite ry- 
toj. Todėl sėdėkite čia ir skaitykite Bibliją iki penkių. Tada aš grį- 
šiu ir išleisiu jus išpažinčiai. Ir persirenkite Sanlaito drabužiais, 
supratote? 

- Tai reiškia, kad tu mus užrakinsi čia trimš valandoms? - pa- 
klausė Džekas. 

- Tu ką, nori, kad palaikyčiau už rankos? - prapliupo Zingeris 
smarkiai išrausdamas. - Klausykis. Jeigu būtum čia savo noru, iš- 
leisčiau apsižvalgyti aplinkui. Bet kadangi esi valstijos globotinis, 
atsiųstas policijos, tau liko tik vienas žingsnis, kad būtum pripažin- 
tas nusikaltėliu. Gal po mėnesio jūs tapsite savanoriai, jei pasiseks. 
O kol kas eikite į kambarį ir pradėkit elgtis kaip žmogiški padarai, 
sutverti pagal Dievo paveikslą, o ne kaip gyvuliai, - jis nekantriai 
įkišo raktą į spyną, atlapojo duris ir atsistojo prie jų. - Pirmyn. Aš 
turiu darbo. 

- Kas bus su mūsų daiktais? 

Zingeris teatrališkai atsiduso. 

- Ar tu, valkatėle, manai, kad mes galime ką nors pavogti? 

Džekas susilaikė neatrėžęs. 

Zingeris dar kartą atsiduso. 

- Gerai. Mes viską saugome aplanke su tavo pavarde jo prakilny- 
bės Gardnerio kabinete viršuje. Ten saugome ir tavo pinigus iki to 
laiko, kai būsi išleistas. Aišku? O dabar eik į kambarį, kol neapkal- 
tinau tavęs nepaklusnumu. Aš rimtai. 

Vulfas su Džeku įėjo į nedidelį kambarėlį. Kai Zingeris užtren- 
kė duris, automatiškai įsijungė lempa, nušviesdama belangę kame- 
rą su metaline dviaukšte lova, nedidele kriaukle kampe ir metaline 
kėde. Daugiau nieko nebuvo. Ant baltų sienų geltonavo taškai nuo 
lipnios juostos, kur ankstesni gyventojai buvo priklijavę paveikslė- 
lius. Spragtelėjo spyna. Berniukai pasisuko į keturkampiame lange- 
lyje pasirodžiusį Zingerio veidą. 

- Gerai elkitės, - pasakė jis išsišiepęs ir dingo. 

- Ne, Džeki, - ištarė Vulfas. Lubos buvo vos per colį nuo jo gal- 
vos. - Vulfas čia likti negali. 

- Tu geriau sėskis, - pasiūlė Džekas. - Kur norėsi miegoti: viršu- 
je ar apačioje? 

- A? 

- Sėsk ant apatinio gulto. Pakliuvome į bėdą. 

- Vulfas žino, Džeki. Vulfas žino. Čia bloga bloga vieta. Nega- 
liu likti. 

- Kodėl ji bloga? Tai yra, iš kur žinai? 

Vulfas sunkiai atsisėdo ant apatinio gulto, numetė naujus drabu- 
žius ant grindų ir tingiai paėmė ten padėtą knygą bei dvi brošiūras. 
Tai buvo kažkokia dirbtine medžiaga, panašia į mėlyną odą, ap- 
traukta Biblija; brošiūros, perskaitė Džekas, paėmęs nuo savo lovos, 
buvo pavadintos “Šventas kelias į amžiną malonę" ir “Dievas tave 
myli!" 

- Vulfas žino. Tu taip pat Žinai, Džeki, - vilkolakis beveik piktai 
pasižiūrėjo į draugą. Paskui vėl nuleido akis į knygas ir ėmė versti. 
Tikriausiai tai buvo pirmos Vulfo matytos knygos. 

- Baltasis Žmogus, - vos girdimai ištarė jis. 

- Baltasis žmogus? 

Vulfas atvertė vieną brošiūrą. Ant galinio viršelio buvo juodai 
balta Sanlaito Gardnerio fotografija: gražūs plaukai plaikstosi vėjy- 
je, rankos ištiestos - amžinos malonės, Dievo mylimas žmogus. 

- Jis, - pasakė Vulfas, - jis žudo, Džeki. Užplaka. Čia viena iš jo 
vietų. Joks vulfas neturėtų būti jo vietose. Ir Džekas Sojeris ne. Nie- 
kada. Mums reikia iš čia bėgti, Džeki. 

- Mes bėgsime, - pasakė Džekas. - Aš tau pažadu. Ne šiandien, 
ne rytoj; turime pasiruošti. Bet greitai. 

Vulfo kojos nukaro nuo gulto krašto. 

- Greitai. 


Greitai, pažadėjo jis, o draugui reikėjo pažado. Vulfas buvo 1šsi- 
gandęs. Džekas nežinojo, ar Vulfui teko matyti Osmondą Teritori- 
jose, bet jis neabejotinai apie jį girdėjo. Osmondo reputacija Terito- 
rijose, bent jau vulfų giminėje, buvo dar blogesnė negu Morgano. 
Tačiau nors jie abu su vilkolakiu pažino Osmondą Sanlaite Gardne- 
ryje, Gardneris jų nepažino. Iš to galima daryti dvi išvadas: arba 
Gardneris tyčiojasi apsimetinėdamas, arba jis yra dvynys kaip Dže- 
ko mama, susijęs su Teritorijų gyventoju, bet nežinantis, o tik nu- 
jaučiantis apie tai. 

O jeigu tai tiesa, kuo Džekas norėjo tikėti, jiems su Vulfu reikia 
tik sulaukti tinkamo momento ištrūkti. Reikia stebėti 17 mokytis. 


Džekas apsivilko šiurkščius naujus drabužius. Kvardatiniai juo- 
di batai, atrodė, sveria kelis svarus 1r tinka bet kokiai kojai. Siaip ne 


301 


taip jam pavyko įtikinti Vulfą persirengti. Abu atsigulė. Džekas iš- 
girdo, kad draugas pradėjo šnarpti, ir netrukus užsnūdo pats. Sapne 
iš tamsos šaukė mama, maldavo pagalbos. 


Išpažintis 


Penktą vakaro koridoriuje ėmė kaukti sirena. Vulfas pašoko nuo 
savo gulto 1r skėlė galva į metalinį viršutinio gulto rėmą, pažadin- 
damas Džeką. | 

Signalas nutilo po kokių penkiolikos sekundžių. Vulfas atsistojo, 
susiėmė rankomis galvą ir įsispraudė į kampą. 

- Bloga vieta, Džekai! - suriko jis. - Bloga čia ir dabar! Reikia iš 
čia eiti! Reikia eiti ČIA IR DABAR! 

Į sieną kažkas pabeldė. 

- Užčiaupk tą kvailį! 

Iš kitos pusės pasigirdo arkliškas juokas. 

- Jūsų sielos gaus saulės šviesos*, berniukai! Iš to riksmo aišku, 
kad bus puiku! - ir vėl tas žvengimas, kažkuo primenantis paklaiku- 
sio klyksmą. 

- Bloga, Džekai! Vulf! Džeisonai! Bloga! Bloga, bloga... 

Koridoriuje ėmė vertis durys. Džekas išgirdo juodų batų trepse- 
nimą. Prisivertė nusileisti nuo viršutinio gulto. Jautėsi nei pabudęs, 
nei miegąs. Slinko per kambarėlį Vulfo link nelyginant per tirštą si- 
rupą. 

Džekas jautėsi pavargęs...toks pavargęs. 

- Vulfai, - ėmė tildyti, - Vulfai, liaukis. 

- Negaliu, Džeki! - kūkčiojo draugas, nepaleisdamas delnais gal- 
vos it bijotų, jog ta sprogs. 

- Privalai, Vulfai. Turime eiti į koridorių. 

- Negaliu, Džeki, - šniurkščiojo Vulfas, - čia bloga vieta, blogi 
kvapai... 

Iš koridoriaus kažkas (Džekas spėjo, jog Hekas Bastas) suriko: 


* Sun light (san lait) - angl. “saulės šviesa". 

- Į išpažintį! 

- Į išpažintį! - šūktelėjo antras balsas, ir frazę ėmė kartoti visas 
choras. Atrodė, kad futbolo sirgaliai skatina savo komandą. 

- Jeigu norime išnešti iš čia sveiką kailį, turime elgtis ramiai. 

- Negaliu, Džeki, negaliu būti ramus, blogi... 

Jų durys atsivers bet kurią minutę ir pasirodys Bastas arba So- 
nis... gal net abudu. Jie neketina nieko "išpažinti", kad ir kas tai bū- 
tų, naujokams, kol apsipras, kai kas gali būti atleista, bet Džekas nu- 
manė, jog daugiausia šansų iš čia ištrūkti - tai kuo greičiau prisitai- 
kyti prie kitų. Su Vulfu pritapti nebus lengva. Viešpatie, man taip 
gaila, kad įpainiojau tave, bičiuli, į šitai, - pagalvojo Džekas. - Bet 
yra kaip yra. Jeigu mes nevaldysime situacijos, ji mus sutraiškys. 
Todėl jeigu elgsiuosi negailestingai, tai tik mūsų abiejų labui. Pas- 
kui pridūrė: tikiuosi. 

- Vulfai, - sušnibždėjo jis, - ar tu nori, kad mane ir vėl muštų 
Zingeris? 

- Ne, Džekai, ne... 

- Tada geriau eik su manimi į koridorių, - pasakė Džekas. - At- 
simink, nuo tavo elgesio priklausys, kaip Zingeris 1 Bastas su ma- 
nimi elgsis. Zingeris smogė man dėl tavo akmenėlių... 

- Kas nors gali jam smogti atgal, - ištarė Vulfas. Jo balsas buvo 
tylus ir švelnus, bet akys staiga susiaurėjo ir sužėrėjo ugnimi. Vie- 
ną akimirką Džekas pastebėjo baltuojant dantis... ne todėl, kad Vul- 
fas būtų šyptelėjęs, bet atrodė, jog dantys paaugo. 

- Nė negalvok apie tai, - sudraudė jis. - Tai viską tik pablogins. 

Vilkolakis nuleido rankas. 

- Džekai, aš nežinau... 

- Ar pabandysi? - paklausė Džekas. Jis dar kartą dirstelėjo į 
duris. 

- Pabandysiu, - drebančiu balsu išlemeno Vulfas. Jo akyse su- 
tvisko ašaros. 


Viršutinio aukšto koridorius turėjo būti nušviestas popiečio sau- 
lės, bet nebuvo. Ant langų koridoriaus galuose buvo įtaisyti kažko- 
kie filtrai, kurie leido matyti šviesą, bet vidun ji nepateko. Ji tarsi 
užgesdavo ties tų viktorijietiškų langų palange. 

Koridoriuje prieš dvidešimt durų (po dešimt kiekviename šone) 
stovėjo keturiasdešimt berniukų. Džekas su Vulfu pasirodė patys 
paskutiniai, bet jų pavėlavimo niekas nepastebėjo. Zingeris, Bastas 
ir dar du surado sau auką ir nekreipė į juos dėmesio. 

Jų auka tapo siaurapetis, akiniuotas, kokių penkiolikos metų vai- 
kinukas. Jis stovėjo kaltai nunarinęs galvą, kelnės buvo nusmauktos 
iki juodų batų. Berniukas buvo be trumpikių. 

- "Ar jau baigei? - paklausė Zingeris. 

- Aš... 

- Užsičiaupk! - vienu metu riktelėjo Zingerio 17 Basto pagalbi- 
niai. Visas ketvertas vilkėjo ne blankios spalvos medvilnines kelnes, 
o džinsus ir švarius baltus nertinius su aukštais kaklais. Džekas po 
kurio laiko sužinojo, kad vienas iš rėkusiųjų yra Varvikas, o ketvir- 
tasis, storulis, - Keisis. | 

- Kai norėsim išgirsti tavo balsą - paliepsim! - plyšojo Varvikas. 
- Tai tu vis dar trini savo pimpį, Mortonai? 

Mortonas sudrebėjo, bet nieko neatsakė. 

- ATSAKYK! - sužviegė Keisis. Jis priminė piktavalį Kliunkį 
Pliumpį iš “Alisos Veidrodžio karalystėje?'. 

- Ne, - išspaudė Mortonas. 

- KĄ! KALBĖK GARSIAU! - suriko Zingeris. 

- Ne! - sudejavo berniukas. 

- Jeigu susilaikysi savaitę, grąžinsime tau trumpikes, - oriai, ta- 
rytum darydamas neapsakomą malonę nevertam jos asmeniui, pa- 
reiškė Zingeris. - Dabar užsimauk kelnes, iškrypėli. 

Šnirpčiodamas nosimi, Mortonas pasilenkė ir užsimovė kelnes. 

Berniukai patraukė išpažinties ir vakarienės. 


Išpažintis vyko erdviame, visiškai tuščiame kambaryje prieš val- 
gomąjį. Iš pastarojo sklido gundantys keptų pupelių ir dešrainių 
kvapai, Džekas pastebėjo trukčiojant Vulfo šnerves. Pirmą kartą tą 
dieną jis pastebėjo draugo akyse susidomėjimą. 

Džekas "išpažinties" bijojo labiau, negu būgštavo dėl Vulto. Gu- 
lėdamas viršutiniame gulte pasikišęs po galva rankas, jis pastebėjo 
kambario kampe ant lubų juoduojantį tašką. Iš pradžių palaikė jį ne- 
gyvu vabalu ar jo kiautu, ir tikėjosi iš arčiau pamatyti voratinklį. Tai 

tikrai buvo “vabalas", tik ne tikras. Ten buvo įtaisytas nedidelis, se- 
novinis mikrofonas, pritaisytas prie sienos varžtu. Nuo jo ėjo laidas 
ir pranyko sienoje. Iš tiesų jo net nemėginta labai maskuoti. Taip 
reikia, berniukai. Sanlaitas Gardneris geriau girdi. 

Aptikęs “vabaliuką" ir tapęs šlykščios scenos koridoriuje liudi- 
ninku, Džekas tikėjosi, kad išpažintis bus pikta ir grėsminga. Kas 
nors, galbūt pats Sanlaitas Gardneris arba veikiau Sonis Zingeris ar 
Hektoras Bastas vers prisipažinti, kad jis vartojo narkotikus, kad 
naktį įsilauždavo į namus ir plėšikaudavo, kad spjaudė ant kiekvie- 
no šaligatvio, kurį praėjo, o po sunkios dienos žaisdavo su savimi. 
Jeigu jis ginsis to nedaręs, vis tiek išmuš prisipažinimą. Bandys jį 
palaužti. Džekas tikėjosi, kad sugebės tai ištverti. Bet dėl Vulfo jis 
abejojo. 

Baisiausia buvo džiaugsmas, su kuriuo visi berniukai ėjo į tą iš- 
pažintį. 

Vietinis būrys - berniukai baltais nertiniais - susėdo pirmose ei- 
lėse. Džekas apsižvalgė ir pamatė, kad visi nekantriai žiūri į duris. 
Matyt, laukia vakarienės: kvepėjo pasiutiškai gardžiai po tų savai- 
čių, kai krimsdavo tik sausus mėsainius arba išvis nieko. Po kurio 
laiko pro duris žvaliai įžingsniavo Sanlaitas Gardneris, ir nekantra- 
vimą pakeitė pasitenkinimas. Panašu, kad visi laukė ne vakarienės. 
Mortonas, kuris dar prieš penkiolika minučių stovėjo susigūžęs ko- 
ridoriuje su nusmauktomis kelnėmis, buvo apimtas ekstazės. 

Berniukai atsistojo. Vulfas liko sėdėti sutrikęs ir nusigandęs, kol 
Džekas pastvėrė jį už marškinių ir pakėlė. 

- Daryk, ką daro visi, Vulfai, - burbtelėjo jis. 

- Sėskitės, berniukai, - šypsodamasis tarė Gardneris. - Prašau 
sėstis. 

Visi atsisėdo. Gardneris vilkėjo mėlynus džinsus ir akinančiai 
balto šilko prasagstytus marškinius. Jis nužvelgė visus maloniai 
šypsodamasis. Dauguma vaikų žvelgė į pamokslininką dievobai- 
mingai susižavėję. Bet Džekas pastebėjo, kad vienas rudaplaukis 
garbanius, krintančiais iki smakro plaukais, kurio rankos buvo bal- 
tos ir plonos lyg dėdės Tomio porcelianas iš Delfto, nusisuka ir del- 
nu prisidengia kreivą šypsnį. Jis truputį padrąsėjo. Matyt, ne visų 
galvos prikištos to, kas čia vyksta... bet dauguma iš tikrųjų buvo ap- 
kvailinti. Vaikinas didžiuliais kiškio dantimis spoksojo į Sanlaitą 
Gardnerį susižavėjęs. 

- Pasimelskime. Hekai, pradėsi? * 

Hekas pradėjo. Jis meldėsi greitai 17 mechaniškai, malda skam- 
bėjo lyg į plokštelę įrašyta disleksiko. Paprašęs Dievo nepalikti jų ir 
kitą dieną, atleisti suklydimus ir padėti tapti geresniais žmonėmis, 
Hekas Bastas išpylė: “Jėzausvardanamen"" ir atsisėdo. 

- Dėkui, Hekai, - tarė Gardneris. Jis paėmė kėdę, apsuko ir atsi- 
sėdo kaip kaubojus Džono Fordo vesterne. Šįvakar jis buvo puikiau- 
sios formos: sterili, įgimta beprotystė, kurią Džekas pastebėjo iš ry- 
to, buvo beveik pranykusi. - Pasiklausykim tuzino išpažinčių. Ne 
daugiau. Endi, vadovauk. 

Varvikas absurdiškai pamaldžiu veidu užėmė Heko vietą. 

- Ačiū, jūsų prakilnybe Gardneri, - padėkojo jis ir pasisuko į ber- 
niukus. - Kuris pradės? 

Pasigirdo šnaresys... ėmė kilti rankos. Dvi... šešios... devynios. 

- Rojus Oudersfeltas, - pakvietė Varvikas. 

Rojus Oudersfeltas, aukštas vaikinas su auglio dydžio spuogu ant 
nosies, atsistojo trukčiodamas stambiomis rankomis. 

- Aš pavogiau praeitais metais iš mamos piniginės dešimt žalių! 
- pareiškė jis aukštu spigiu balsu. Vienos rankos pirštai pasiekė 
spuogą ir smarkiai jį sužnybė. - Nuėjau į “Stebuklų šalies burtinin- 
ką“, pakeičiau į ketvirtukus ir viską pralošiau! Tai buvo pinigai, ati- 
dėti sumokėti už dujas, todėl po kurio laiko mums išjungė šildymą! 
- jis apsidairė. - Mano brolis susirgo gripu ir turėjo gultis į Indiana- 
polio ligoninę! Ir tai todėl, kad aš pavogiau tuos pinigus! Tokia ma- 
no išpažintis. 

Rojus Oudersfeltas atsisėdo. 

Sanlaitas Gardneris paklausė: 

- Ar Rojui galima atleisti? 

Berniukai choru atsakė: “Rojui gali būti atleista". 

- Ar kuris nors 1š čia esančių gali tai padaryti? 

- Niekas iš mūsų. 

- Kas jam gali atleisti? 

- Dievas per savo vienatinį sūnų Jėzų. 

- Ar melsi Jėzaus tau dovanoti? - paklausė Gardneris Rojaus. 

- Žinoma, melsiu! - spygtelėjo ilgšis ir vėl sužnybė spuogą. Dže- 
kui pasirodė, kad Rojus Oudersfeltas verkia. 

- O kitą kartą, kai mama atvažiuos aplankyti, ar tu pasakysi, kad 
nusidėjai jai, savo mažajam broliukui bei Dievui ir kad labai gailie- 
si? 

- Pažadu! 

Sanlaitas Gardneris linktelėjo Endžiui Varvikui. 

- Išpažintis, - ištarė tas. 

Prieš išpažinties pabaigą, apie šeštą valandą, beveik visi, išsky- 
rus Džeką 1r Vulfą, buvo pakėlę ranką, norėdami atsikratyti kokios 
nors nuodėmės. Keli prisipažino vogę. Kiti papasakojo, kad vogė al- 
kobolinius gėrimus ir gėrė. Žinoma, daug buvo kalbėta apie narko- 
tikus. 

Berniukus kvietė Varvikas, bet jie žiūrėjo tik į Sanlaitą Gardnerį 
ir kalbėjo... kalbėjo... kalbėjo... 

Kvapai iš valgomojo vis stiprėjo. Vulfo skrandis be perstojo gur- 
gė ir pritarė Džekui. Kartą, kai vienas berniukas ašarodamas prisi- 
pažino nušvilpęs “Penthouse", kad galėtų pažiūrėti į tas gašlias 
“seksualių moterų" nuotraukas, vilkolakio skrandis taip suriaumojo, 
kad Džekas niuktelėjo alkūne jam į šoną. 

Po paskutinės išpažinties Sanlaitas Gardneris pasakė trumpą me- 
lodingą maldą. Po to atsistojo tarpduryje, išleisdamas vaikus. Jis at- 
rodė toks paprastas ir kartu labai dabitiškas su savo džinsais ir šilko 
marškiniais. Einant Džekui su Vulfu, jis suspaudė Džeką už riešo. 

- Aš esu matęs tave anksčiau. - Prisipažink, - reikalavo Gardne- 
rio akys. 

Berniukas pajuto nenumaldomą troškimą išsikalbėti. 

O, taip, mes pažįstami. Tu nuplakei man nugarą iki kraujų. 

- Ne, - ištarė Džekas. 

- O, taip, - neatlyžo Gardneris. - Taip. Mes jau buvom kažkur su- 
sitikę. Kalifornijoje? Meine? Oklahomoje? Kur? 

Prisipažink. 

- Aš jūsų nepažįstu, - atsakė berniukas. 

Gardneris sukikeno. Džekas suprato, kad mintyse Gardneris juo- 
kiasi, trepena ir talžo botagu. 

- Taip atsakė ir Petras, kai buvo paprašytas išduoti Jėzų Kristų, - 
pasakė jis. - Bet Petras melavo. Man regis, tu taip pat. Ar tai buvo 
Teksase, Džekai? El Paso? Ar tai buvo Jeruzalėje praeitame gyve- 
nime? Golgotoje, bausmės vietoje? 

- Aš sakau jums... 

- Taip, taip, Žinau, mes ką tik susipažinome, - vėl juokas. Vulfas 
buvo atsilošęs nuo Sanlaito Gardnerio, kiek leido stakta. Tai vis dėl 
to kvapo. Gaižaus, vimdančio vyriško odekolono kvapo. O po juo - 
beprotystės kvapo. | 

- Aš niekad nepamirštų veidų, Džekai. Niekad nepamirštu vietos 
1r veidų. Aš prisiminsiu, kur mes buvome susitikę. 

Gardnerio žvilgsnis nukrypo į Vulfą, - tas atšlijo, - po to vėl grį- 
žo prie Džeko. 

- Skanaus, Džekai, - pasakė jis. - Skanaus ir tau, Vulfai. Tikrasis 
gyvenimas Sanlaito namuose prasidės rytoj. 

Per vidurį laiptų jis sustojo ir atsigręžė. 

- Aš niekad nepamirštu vietos ir veidų, Džekai. Aš prisiminsiu. 

Džekas šaltai pagalvojo: Viešpatie, tikiuosi, kad neprisiminsi. 
Bent iki to laiko, kai aš būsiu tūkstantis mylių nuo šito prakeikto 
kalė... 

Staiga jam kažkas stipriai smogė. Džekas išlėkė į koridorių bejė- 
giškai makaluodamas rankomis, kad neprarastų pusiausvyros. Galva 
stuktelėjo į plikas cementines grindis, pažiro spiečius žvaigždučių. 

Kai jis pagaliau pajėgė atsisėsti, pamatė išsišiepusius Zingerį ir 
Bastą. Už jų stovėjo Keisis, aptempęs storą pilvą baltu golfu. Vul- 
fas žiūrėjo į Zingerį su Bastu, ir kažkas jo pozoje privertė sunerimti 
Džeką. 

- Ne, Vulfai! - suriko jis. 

Vulfas susigūžė. 

- Ne, pirmyn, avine, - linksmai pasakė Hekas Bastas. - Neklau- 
syk jo. Trenk man, jeigu nori. Aš mėgstu apšilti prieš vakarienę. 

- Palik tą pusdurnį ramybėje, Hekai, - jis kryptelėjo galvą Dže- 
ko pusėn. - Ten galva. O mes turime pakeisti galvą, - jis pasilenkė 
įsirėmęs rankas į kelius, kaip suaugęs kad žiūri į vaiką. - Ir mes ją 
pakeisime, misteri Džekai Parkeri. Gali tuo neabejoti. 

Džekas ramiai ištarė: 

- Atsikabink, nususęs mulki. 

Zingeris atšoko, it gavęs antausį, raudonis ėmė kilti kaklu į vei- 
dą. Sukriokęs priekin išėjo Hekas Bastas. Zingeris sulaikė jį už ran- 
kos. Nepaleisdamas iš akių Džeko, jis pasakė: 

- Ne dabar. Vėliau. 

Džekas atsistojo. | 

- Geriau abu manęs pasisaugokite, - pasakė jis tyliai. Hektoras 
tik piktai paskersakiavo, o Sonis Zingeris atrodė nusigandęs. Vieną 
akimirką jis tarsi išvydo Džeko veide jėgą ir įspėjimą, kurio nebu- 
vo, kai daug jaunesnis berniukas pasisuko nugara į Arkadijos pa- 
plūdinį ir patraukė į vakarus. 

Džekas pagalvojo, kad vakarienę būtų įvertinęs net dėdė Tomis. 
Berniukai sėdėjo prie ilgų stalų, juos aptarnavo keturi, persirengę 
baltai per išpažinties valandą. 

Po maldos girdėjosi tik čepsėjimas. Ant keturių stalų buvo padėti 
stikliniai dubenys, pilni šviežiai kepintų pupelių, garuojančios pigių 
raudonų dešrelių lėkštės, indai konservuotų ananasų ir pieno pa- 
keliai su užrašu: “LABDARA. INDIANOS VALSTIJOS PIENO 
PRAMONĖ". 

Vulfas valgė niūrus ir susikaupęs, palenkęs galvą, iš rankos ne- 
paleisdamas duonos riekės, kuria pastumdavo ar pavalydavo. Dže- 
kui bežiūrint, jis suraitė penkias dešreles ir tris porcijas kietų kaip 
kulkos pupelių. Prisiminęs mažą belangį kambarėlį, jis ėmė svarsty- 
ti, ar šiąnakt neprireiks dujokaukės. Tikriausiai reikės, nutarė jis, 
liūdnai stebėdamas, kaip draugas susiverčia ketvirtą pupelių porciją 
į savo lėkštę. 

Po vakarienės berniukai pakilo, sustojo eilėmis ir nukraustė sta- 
lus. Nešdamas į virtuvę savo indus, Vulfo sutrumpintą duonos ke- 
palą ir porą tuščių pieno pakelių, Džekas stengėsi nieko nepražiop- 
soti. Paprasta pakuotė pakišo jam mintį. 

Šita vieta nėra kalėjimas ir ne pataisos darbų kolonija. Ji tikriau- 
siai priskiriama internatams ar panašiai, o pagal įstatymus ją turi 
prižiūrėti valstijos inspektoriai. Virtuvė yra ta vieta, kur inspektoriai 
žvilgteli dažniausiai. Grotos ant langų viršuje - nieko tokio. Bet ant 
virtuvės langų? Džekas abejojo. Kiltų per daug klausimų. 

Virtuvė gali būti puikus išsilaisvinimo tramplinas, todėl Džekas 

Ji buvo panaši į jo mokyklos Kalifornijoje virtuvėlę. Grindys ir 
sienos išklotos plytelėmis, didelės kriauklės ir nerūdijančio plieno 
stalai. Spintelės sulig daržovių dėžėmis, prie vienos sienos stovi se- 
na indų plovyklė. Trys berniukai, prižiūrimi virėjo drabužiais apsi- 
rengusio vyro, jau rengiasi ją paleisti. Virėjas buvo smulkus išblyš- 
kęs žmogelis žiurkės snukučiu. Prie viršutinės jo lūpos buvo prilipu- 
si cigaretė be filtro, ir Džekas įžiūrėjo jame galimą sąjungininką. 
Vargu ar Sanlaitas Gardneris leistų kuriam nors iš savo Žmonių 
traukti cigaretes. 

Ant sienos Džekas pastebėjo įrėmintą sertifikatą, skelbiantį, kad 
pagal jį bendra virtuvė atitinka Indianos valstijos vyriausybės kelia- 
mus reikalavimus. 

Ir tikrai, ant gruoblėto stiklo langų nebuvo grotų. 

Žiurkę primenantis vyras pasisuko į Džeką, išėmė iš burnos ci- 
garetę ir spragtelėjo į kriauklę. 

- Tu ir tavo draugas naujokai, a? - pasiteiravo jis. - Ką gi, greitai 
priprasite. Čia, Sanlaito namuose, greitai priprantama, tiesa, Soni? 

Jis užgauliai išsišiepė Soniui Zingeriui. Buvo aišku, kad tas ne- 
žino, kaip reaguoti į pašaipą; jis atrodė sutrikęs ir nedrąsus kaip pa- 
prastas vaikas. 

- Žinai, kad tau negalima kalbėtis su berniukais, Rudolfai, - pa- 
sakė jis. 

- Susikišk savo nurodymus į užpakalį, šunyti, - tingiai pasuko 
akis į Zingerį virėjas. - Ar aiškų? 

Zingerio lūpos virptelėjo, persikreipė, tada kietai susičiaupė. 
Staiga jis apsisuko ir piktai suriko: | 

- Į vakarines pamaldas! Visi į vakarines pamaldas, greitai sutvar- 
kykite stalus ir į pamaldas, mes vėluojame! Į vakarines pamaldas! 


Berniukai nuskubėjo siaurais laiptais, apšviestais tik vielos tinklu 
aptrauktomis lemputėmis. Sienos buvo drėgno tinko, ir Džekui ne- 
patiko, kaip žvalgosi Vulfas. 

Po viso šito koplyčia rūsyje jį nustebino. Visas rūsys buvo pa- 
verstas erdvia modernia koplyčia. Oras čia buvo pats tas: nei per šil- 
tas, nei per šaltas. Ir gaivus. Džekas girdėjo kondicionierių zvimbi- 
mą. Ten stovėjo penkios eilės klauptų, perskirtų centrinio tako, ku- 
ris vedė prie paaukštinimo su sakykla. Viršuje, purpurinio aksomo 
fone kabojo paprastas medinis kryžius. 

Iš kažkur sklido vargonų muzika. 

Berniukai tykiai susėdo ant suolų. Ant sakyklos stovėjo mikrofo- 
nas su dideliu, profesionalų naudojamu duslintuvu. Džekui ne kartą 
teko būti su mama garso įrašų studijose; jis kantriai laukė, skaitė 
knygą arba ruošė namų darbus, kol ji įgarsindavo filmus arba duo- 
davo neaiškius interviu. Tokio tipo duslintuvas turėjo apsaugoti 
mikrofoną nuo traškėjimo. Keista aptikti tokį daiktą valkataujančių 
berniukų religinio internato koplyčioje. Iš abiejų sakyklos pusių sto- 
vėjo vaizdo kameros: viena buvo nutaikyta į dešinį, kita - į kairįjį 

Sanlaito Gardnerio profilį. Šį vakarą viskas buvo išjungta. Ant sie- 
nų kabojo sunkios draperijos. Dešinėje jos dengė visą sieną, o kai- 
rėje pusėje matėsi stiklo langelis. Džekas pastebėjo Keisį už itin 
profesionalaus garso pulto, greta stovėjo juostinis magnetofonas. 
Keisis užsidėjo ausines. 

Pakėlęs galvą, Džekas pamatė kietmedžio sijas, o tarp jų - garso 
kolonėles. Ši vieta atrodė kaip koplyčia ir kartu televizijos bei radi- 
jo studija. Berniukas staiga prisiminė Džimį Svagartą, Reksą Hum- 
bardą, Džeką van Aimpą. 

Ei, žmonės, padėkite ranką ant televizoriaus ir būsite IŠGYDY- 
TI! 

Jį apėmė nesuvaldomas noras užsikvatoti. 

Prasivėrė nedidelės durelės kairėje pakylos pusėje, ir pasirodė 
Sanlaitas Gardneris. Jis buvo apsirengęs baltai nuo galvos iki kojų, 
ir Džekas daugelio berniukų veiduose išvydo džiaugsmą bei atvirą 
garbinimą. Ir vėl vargais negalais susiturėjo nesijuokęs. Figūra, ei- 
nanti prie sakyklos, jam priminė daug vaikystėje matytų reklamų. 

Džekas pagalvojo, kad Sanlaitas Gardneris primena Žmogų iš 
Malonumo. 

Vulfas pasisuko ir kimiai sušnibždėjo: 

- Kas yra, Džekai? Nuo tavęs trenkia tikru juoku. 

Džekas prunkštelėjo į delnus. 

Sanlaitas Gardneris švytinčiu sveiku veidu ėmė versti Biblijos 
lapus paskendęs apmąstymuose. Džekas pastebėjo švytintį Heko 
Basto kaktos pusmėnulį bei įtarų Sonio Zingerio veidą ir suskubo 
surimtėti. 

Už langelio Gardnerį įdėmiai sekė Keisis. Vos tik jo prakilnybė 
pakėlė dailų veidą nuo knygos ir įsmeigė svajingas nekaltas akis į 
savo ganomuosius, Keisis įjungė mygtuką. Didelio magnetofono 
juosta ėmė suktis. 


6 
- Nesijaudink dėl tų, kurie elgiasi piktai, 


pradėjo Sanlaitas Gardneris. Jo balsas buvo žemas, skambus ir 
susimąstęs. 

Ir nepavydėk tiems, kurie daro neteisybę; 
Nes jie nukris greitai kaip šienas 

ir suvys kaip žalia žolė. 

Turėk vilties Viešpatyje ir daryk gera, 
kad gyventumei Teritorijose... 


(Džekas Sojeris pajuto, kaip suspurdėjo širdis krūtinėje) 


... ir naudotumeis saugumu. 

Gėrėkis Viešpačiu, 

ir jis duos tau, ko geidžia tavo širdis. 

Pavesk Viešpačiui savo kelią 

ir pasitikėk juo, o jis veiks... 

Sustabdyk rūstybę ir nusikratyk įnirtimu; 

nesijaudink, kad nedarytumei pikta. 

Nes darantieji pikta bus sunaikinti. 

o tie, kurie pasitiki Viešpačiu, paveldės jo Teritorijas. 


Jo prakilnybė užvertė knygą. 

- Viešpatie, - tarė jis, - pridėk savo palaiminimą prie Švento sa- 
vo žodžio. 

Jis nuleido akis ir ilgai ilgai žiūrėjo į rankas. Stiklinėje būdelėje 
sukosi juosta. Po kurio laiko jis pakėlė galvą, ir galvoje Džekas 1š- 
girdo tą vyrą šaukiant: Tik ne Kingslendą! Juk nenori pasakyti, kad 
apvertei visą vežimą Kingslendo alaus, tu bukagalvi? Ar ne taip, ką- 
444444 

Sanlaitas Gardneris įdėmiai ir nuoširdžiai studijavo berniukišką 
auditoriją. Berniukai nenuleido nuo jo akių - apvalūs, liesi, mėly- 
niuoti, spuoguoti, uždari, atviri, Jaunatviški ir mieli veidai. 

- Ką tai reiškia, berniukai?Ar supratote 37-ąją psalmę? Ar supra- 
tote Šią gražią gražią giesmę? 

Ne, - atsakė tie uždari ir atviri, mieli ir griežti, taškuoti veideliai. 
Ne per daugiausiai, kiek leidžia penkių klasių išsilavinimas, o pas- 
kui - kelias, nemalonumai, paklydimai... papasakokite... papasako- 
kite... 

Staiga Gardneris suriko į mikrofoną: 

- Tai reiškia - NEPRAKAITUOKITE DĖL TO! 

Vulfas sudejavo. 

- Dabar jau suprantate, ką ji reiškia, ar ne? Jūs, berniukai, girdė- 
jote? 

- Taip! - šūktelėjo kažkas Džekui už nugaros. 

- O TAIP! - pakartojo Sanlaitas Gardneris išsišiepdamas. - NE- 
PRAKAITUOKITE DĖL TO! NEGATYVUS PRAKAITAVI- 
MAS! Geri žodžiai, ar ne, berniukai? Čia tai geri žoo00000džiai, O 
TAIP! 

- Taip! TAIP! 

- Šita psalmė sako, kad jums nereikia jaudintis dėl blogųjų! JO- 
KIO PRAKAITO! O TAIP! Ji sako, kad jūs neturite RŪPINTIS 
esančiais nuodėmėje ir neteisybėje! NEGATYVUS PRAKAITAVI- 
MAS! Šita psalmė sako, kad jeigu EISITE pas Viešpatį ir KALBĖ- 
SITE, VISKAS BUS ŠAUNU! Ar suprantate, vaikai? Ar aišku? 

- Taip! | 

- Aleliuja! - plačiai išsišiepęs suriko Hekas Bastas. 

- Amen! - baigė berniukas su stipriais akiniais. 

Sanlaitas Gardneris įgudusia ranka išėmė mikrofoną ir Džekui 
vėl priminė Las Vego konferansjė. Jis ėmė nervingai žingsniuoti 
pirmyn ir atgal. Retsykiais jis sužingsniuodavo; vienu metu buvo tai 
Dizis Džilespis, tai Džeris Li Liuisas, tai Stenas Kentonas arba Že- 
nė Vincentas; jis visas drebėjo, įsijautęs į klaidingą Rašto aiškinimą. 

- Dabar jūs nebebijote! O, ne! Neturite bijoti to vaiko, kuris nori 
parodyti nešvankios knygos paveikslėlius! Neturite bijoti to berniu- 
ko, kuris sako, kad vienas dūris į veną nieko nereiškia, 0 jeigu ne- 
nori, vadinasi, esi seilius! O, ne! NES KAI ATEINI PAS DIEVĄ, 
TURI SU JUO EITI, AR AŠ TEISUS? 

- Taip!!! 

-O TAIP! O KAI ATEINI PAS VIEŠPATĮ, TURI KALBĖTIS 
SU VIEŠPAČIU, AR AŠ TEISUS? 

- Taip! 

- NEGIRDŽIU JŪSŲ, AR TAIP? 

- TAIP!!! - suklykė visi choru, ekstazėje palinkdami į priekį. 

- JEIGU AŠ TEISUS, SAKYKITE: ALELIUJA! 

- ALELIUJA! 

- JEIGU AŠ TEISUS, SAKYKITE: O TAIP! 

- O TAIP! 

Jie lingavo į priekį; Džekas su Vulfu buvo priverstas lankstytis 
kartu. Kai kurie berniukai net verkė. 

- Dabar pasakykite man štai ką, - tarė Gardneris, šiltai apžvelg- 
damas auditoriją. - Ar Sanlaito namuose yra vietos piktai besiel- 
giantiems? A? Kaip manote? 

- Ne, sere! - šūktelėjo berniukas su atsikišusiais dantimis. 

- Teisingai, - sutiko Gardneris, grįždamas ant pakylos. Jis profe- 
sionaliai ištraukė mikrofono laidą iš po kojų ir įstatė į laikiklį. - Bū- 
tent. Čia ne vieta melagiams ir darantiems neteisybę, sakykite ale- 
liuja. 

- Aleliuja, - atsakė berniukai. 

- Amen, - sutiko Sanlaitas Gardneris. - Viešpats sako, - kalba 
Izaijo pranašystėje, - jeigu pasiremsi į Viešpatį, būsi pakylėtas, - o 
taip! - vanago sparnais, o tavo jėga bus dešimteriopa, ir aš sakau 
jums, berniukai, KAD SANLAITO NAMAI YRA ERELIŲ LIZ- 
DAS, AR GALITE PASAKYTI: O TAIP! 

- O TAIP! 

Po to sekė naujas triukas. Sanlaitas Gardneris įsitvėrė sakyklos 
šonų, nuleido galvą it melstųsi; garbanos krito puikiomis bangomis. 
Kai jis prabilo, balsas buvo tylus ir mąslus. Jis galvos nepakėlė. 
Berniukai klausė užgniaužę kvapą. 

- Bet mes turime priešų, - pagaliau ištarė pamokslininkas. Tai 
buvo viso labo šnabždesys, bet mikrofonas pačiupo jį 1r pagarsino 
visai salei. 

Berniukai atsiduso, sučežėjo it rudeniniai lapai. 

Hekas Bastas aršiai apsidairė baltakiuodamas. Jo spuogai pasida- 
rė tokie raudoni, kad berniukas atrodė apimtas kažkokios tropinės li- 
gos. Parodykit man priešą, - kalbėjo jo veidas. - Nagi, pirmyn, pa- 
rodykit man jį ir pamatysite, kas jam nutiks! 

Gardneris pakėlė akis. Pamišėlio žvilgsnis buvo pritvinkęs ašarų. 

- Taip, mes turime priešų, - pakartojo jis. - Jau du kartus India- 
nos valdžia bandė mane uždaryti. Ar girdėjote tai? Radikalieji hu- 
manistai negali susitaikyti su ta mintimi, kad aš Sanlaito namuose 
mokau berniukus mylėti Jėzų ir savo šalį. Jie siunta, ir žinote ką? Ar 
norite išgirsti tamsią seną paslaptį? 

Vaikai palinko į priekį, neatplėšdami akių nuo Sanlaito. 

- Mes juos ne tik siutiname, - susimokėliškai Dakužačjo į jis. - 
Mes juos £43443ąsdiname. 

- Aleliuja! 

- O taip! 

- Amen! 

Sanlaitas Gardneris vėl žaibiškai stvėrė mikrofoną ir dėjo! Aukš- 
tyn-žemyn! Pirmyn-atgal! Retsykiais padarydavo dvigubą žingsnelį 
kaip 1910-ųjų parado ministrelis. Jis rėkė žodžius, rodydamas ran- 
ka tai į berniukus, tai į dangų, kur Viešpats tikriausiai atsinešė savo 
krėslą pasiklausyti. | 

- Mes gąsdiname juos, o taip! Gąsdiname taip, kad jiems prirei- 
kia antro kokteilio, kitos adatos ar kokaino porcijos! Gąsdiname 
juos, nes net protingieji Dievą neigiantys, Jėzaus nekenčiantys radi- 
kalieji humanistai užuodžia dorovingumą ir Dievo meilę, 0 tai 
užuodę jie ima pajusti iš savo porų dvokiančią sierą, ir tai jiems ne- 
patinka, o ne! 

Todėl jie atsiunčia dar vieną inspektorių pakišti šiukšlių po vir- 
tuvės stalais arba paleisti porą tarakonų ant grindų! Užveda paska- 
las apie tai, kiek čia berniukų buvo sumušta. Ar jus muša? 

- NE! - nuoširdžiai suriko visi, ir Džekas nustėro pamatęs, kad 
Mortonas rėkia taip pat entuziastingai kaip ir visi kiti, nors ant 
skruosto jau pamėlo mėlynė. 

- Jie siunčia gaują protingų reporterių iš kokios nors radikaliųjų 
humanistų naujienų agentūros! - pasibjaurėjęs ir nustebęs suriko 
Sanlaitas. - Jie atvyksta čia ir sako: “Gerai, ką mes turime suėsti? 
Jau ne vieną šimtą esame sutvarkę, todėl esame patyrę, nesijaudin- 
kite, duokite porą adatų, kelis kokteiliukus ir parodykite kryptį". 

- Bet mes juos apmovėme, ar ne, berniukai? 

Garsus, beveik aršus pritarimas. 

- Jie nerado nė vieno, prirakinto grandinėmis prie sijos, ar ne? 
Nerado nė vieno su tramdomaisiais marškiniais, kaip kad girdėjo 1š 
tų prakeiktų Mokyklų inspekcijos šakalų, ar ne? Nerado nė vieno 
berniuko, kuriam būtų išlupti nagai ar nuskusti plaukai, nieko pana- 
šaus! Daugiausia, ką jie išpešė - tai, kad keli yra gavę per užpakalį. 
Ir taip iš tikro yra, o taip! Jie buvo išperti, ir galiu paliudyti prieš 
Dievą su melo detektoriumi, nes Šventojoje knygoje sakoma, kad 
jeigu PAGAILĖSI rykštės, SUGADINSI vaiką, ir jeigu jūs pritaria- 
te tam, berniukai, ištarkite aleliuja! 

- ALELIUJA! 

- Net Indianos Švietimo ministerija, kad ir kaip norėtų atsikraty- 
ti manęs ir palikti dirvoną velniui, net ji turėjo pripažinti, kad Die- 
vo ir Indianos valstijos įstatymai vieningi: jeigu PAGAILĖSI rykš- 
tės, SUGADINSI vaiką! 

- Jie rado LAIMINGUS vaikus! Jie rado SVEIKUS berniukus! 
Jie rado berniukus, kurie trokšta EITI pas Dievą ir KALBĖTIS su 
Dievu, ar galite ištarti aleliuja? 

Jie ištarė. 

- Ar galite ištarti: o taip? 

Ir tą ištarė. 

Sanlaitas Gardneris grįžo ant pakylos. 

- Viešpats saugo tuos, kurie jį myli, ir Viešpats neleis gaujai nar- 
komanų, komunistų, radikaliųjų humanistų atimti iš pavargusių, pa- 
klydusių berniukų užuovėją. 

- Buvo keli berniukai, kurie pripliauškė niekingo melo vadina- 
miesiems naujienų reporteriams, - kalbėjo toliau Gardneris. - Girdė- 
jau, kaip tas melas buvo pakartotas per televiziją, ir nors tie berniu- 
kai, apdrabstę mus purvais, išsigando parodyti ekrane savo veidus, 
aš pažinau - o taip! - pažinau jų balsus. Kai maitini vaiką, kai švel- 
niai glaudi prie krūtinės jo galvą, kai jis naktį verkia savo mamos, 
manau, gali pažinti jo balsą. 

Tų berniukų čia nebėra. Dievas gal jiems ir atleis, aš viliuosi, bet 
Sanlaitas Gardneris yra tik žmogus. | 

Jis nuleido galvą parodydamas, koks tai gėdingas prisipažinimas. 
Bet kai ją vėl pakėlė, akys žaižaravo pykčiu. 

- Sanlaitas Gardneris negali jiems atleisti. Todėl Sanlaitas Gard- 
neris vėl išsiuntė juos į kelią. Jie buvo išsiųsti į Teritorijas, tik ten 
niekas jų nemaitins; ten juos gali suėsti net medžiai, kurie slankioja 
naktį kaip Žvėrys. 

Kambaryje įsiviešpatavo tyla. Už stiklinio langelio net Keisis at- 
rodė keistas ir išblyškęs. 

- Knyga sako, kad Dievas išsiuntė Kainą į Rojaus rytus, į Nodo 
žemę. Tai tas pat, kas būti išsiųstam į kelią, mano berniukai. Čia jūs 
turite saugų rojų, - jis nužvelgė visus. 

- Bet jeigu jūs išskysite... jeigu pameluosite... tada prakeiksmas 
jums! Pragaras laukia nusidėjėlio, kaip laukia 1r to, kuris keliaus ten 
savo noru. 

- Atsiminkite, berniukai. ' 

- Atsiminkite. 

- Pasimelskime. 

